
A. PROBLEME ALE DEZVOLTĂRII 
ECONOMICO-SOCIALE! 


C. DOBROGEANU-GHEREA” 


NEOIOBĂGIA 


Introducere 


DIN EVOLUȚIA SOCIETĂȚILOR MODERNE 


Întocmirile politico-sociale își au originea și își iau for- 
mele din adîncurile înseși ale vieții materiale a societăţii, 
din producția însăși a vieții materiale, din modul de pro- 
ducere și distribuire a bunurilor sociale. 


1 În gindirea social-politică a primei jumătăți a secolului XX un lcc 
deosebit de important l-a ocupat dezvăluirea şi prezentarea veridică a stă- 
rilor de lucruri economice şi sociale, investigarea şi cercetarea structurii 
economice a ţării, urmărirea şi înfățișarea evoluţiei ei istorice, reliefarea 
locului și rolului burgheziei autohtone în dezvoltarea României capitaliste. 
Între gînditorii care au adus o contribuţie însemnată se numără, în primul 
rind, C. Dobrogeanu-Gherea, Luicteţiu Pătrășcanu, Ştefan Zeletin. În opera 
lor, ei s-au oprit asupra factorilor interni care au dusla înaintarea. țării 
noastre pe calea progresului social. În această primă jumătate a secolului 
nostru, așa cum arată tovarășul Nicolae Ceauşescu, se impunea cu necesi- 
tate „înfăptuirea reformei agrare, crearea unei industrii naționale avansate, 
lichidarea dependenţei față de capitalul străin, democratizarea vieții 
politice şi de stat, De realizarea acestor transformări depindea progresul 
rapid al țării din punct de vedere economic și social“, 

2 C. Dobrogeanu-Gherea (1855—1920); sociolog, filozof, şi critic lite- 
rar, unul,dintre conducătorii social-demoocrației române. C. Dobrogeanu- 
Gherea a adus o contribuţie însemnată la întemeierea presei socialiste 
din România, 

Lucrările și studiile sale, întreaga activitate pe care a destăşurat-o 
timp de 45 de ani au avut un rol important în răspindirea ideilor revolu- 
ționare marxiste în România. Ce vor socialiștii români, apărută în 1886, 
reprezintă de fapt primul program revoluționar marxist din țara noastră. 

În opera sa, C. Dobrogeanu-Gherea a explicat necesitatea obiectivă 
a trecerii omenirii de la feudalism la capitalism și de la capitalism la socia- 
lism. În cadrul revoluţiei sociale şi a realizării progresului omenirii, el a 
subliniat că rolul determinant îl are factorul economic. Ginditorul mar- 

Așa spre pildă, să luăm societatea veche dinaintea și 
de la începutul dezvoltării feudalismului, erei feudale, cu 
celula ei atît de caracteristică: comuna rurală de atunci. 
Care e baza, structura și caracterul economic al acestei socie- 
tăți? Baza vieții sociale de atunci e agricultura şi o agricul- 
tură primitivă. Toate articolele de natură industrială, nece- 
sare vieții, sînt și ele legate de agricultură, nu s-au diferențiat 
încă de ea, industria este casnică, aproape toate necesarele 
vieții se fac în aceeași familie. Diviziunea muncii, precum 
şi schimbul — care e totodată unul din efectele și cauzele 
diviziunii muncii — sînt aproape embrionare. Gospodăria 
aceasta e naturală, ceea ce nemții numesc Naturalwirthschaft, 
adică, aproape toate necesarele vieții se produc și se consumă 
în gospodărie, nu se schimbă ` se produc mai ales valori de 
întrebuințare, nu valori de schimb, nu mărfuri. Dacă vreo 
meserie se diferențiază ca atare — de pildă fierăria —atunci 
produsele ei sînt plătite mai ales în natură, în obiecte nece- 
sare vieții. 
, Necesitățile de organizaţie socială în această comună 
patriarhală — unde, de altfel, s-au conservat încă rămășițe 
însemnate din comunismul primitiv — necesitățile acestea, 
care se reduc la chestii de organizație administrativă, atît 
de simplă, ori la chestii de distribuirea dreptăţii, tot atît 
de simplă, sînt împlinite prin alegerea, unuia din comună, 
care să fie administrator și judecător și care, cu vremea, 
capătă tot mai multă autoritate; abuzează de ea,acapa- 
rează toate puterile comunei și devine stăpîn, Dar plata 
serviciilor judecătorului de la început, servituţile către feu- 
dalul de mai tîrziu, se fac tot în natură: în muncă sau în 


xist a dat o interpretare complexă a locului şi rolului modului de producție 
în dezvoltarea vieții sociale. 

Valoarea, științifică a ideilor și concluziilor pe care le-a promovat 
derivă din concepția sa materialist dialectică şi istorică despre natură 
și societate. Structura societăţii, a întregului complex de activități so- 
ciale, a întregului sistem de pregătire și de acțiune a membrilor societății 
respective la un moment dat este menită să răspundă unor cerințe obiec- 
tive determinate de înaintarea societăţii pe calea industrializării. „Cu toate 
lipsurile și limitele sale, opera, lui. Dobrogeanu-Gherea — spunea tovarășul 
Nicolae Ceaușescu — ocupă un loc de mare însemnătate în istoria ştiin- 


telor sociale din România, în răspindirea ideilor "marxiste, în dezvoltarea 
concepției revoluționare a proletariatului,“ 

articole produse de țărani. Comuna trăieşte din propriile 
ci produse, schimbul cu alte comune fiind redus la minimum, 
și trăieşte o viaţă izolată, relaţiile cu alte comune, cu lumea 
din afară, fiind cît se poate de reduse. , 

Este, însă, o necesitate socială imperioasă — afară de 
schimbul primitiv care silește comuna rurală de atunci să 
intre în relaţii cu altele; este apărarea războinică de năvă- 
lirea vrăjmașilor. Pentru aceasta era necesară cooperarea 
concertată și concentrată a multor comune. 

De aici a rezultat funcția unui conducător de război 
pentru mai multe comune, funcție socială care; prin abuzul 
de putere obișnuit, se preface în stăpînire, în dominare: 
peste feudalii mici apare un stăpîn mai mare, care stăpînește 
„regiuni întregi. Dar și către feudalul cel mare tributul se 
plătește, în cea mai mare parte, în natură sau în muncă, 
nu în bani, pentru că societatea aceea continua să fie bazată 
pe gospodăria naturală, nu bănească. 

Este evident că într-o organizaţie atît de simplă și într-o 
asemenea izolare de lumea largă, moravurile au fost — și 
trebuiau să fie — simple; simple, dar aspre, în concordanță 
cu asprimea, vieții materiale, cu asprimea naturală și socială 
a luptei pentru trai. 

Înălțimea intelectuală și culturală a unei societăți bazată 
pe o producție atît de săracă trebuia să fie foarte redusă, 
iar mentalitatea oamenilor de atunci foarte mărginită, — 
mărginită prin izolarea socială, prin hotarele ștrîmte ale 
unei comune țărănești. 

Acea societate n-a rămas pe loc, ci a urmat să se dez- 
volte și să evolueze; iară forța motrică a dezvoltării ei ulte- 
rioare a fost dezvoltarea și progresul producerii de bunuri 
“materiale, dezvoltarea producției și schimbului și a împărțirii 
bogățiilor. Imboldul acestui progres a pornit chiar de la 
agricultură. Pe măsură ce se dezvolta agricultura, se crea 
un 'surplus asupra nevoilor imediate ale comunei. Surplusul 
de producţie face posibilă diferenţierea meseriilor (fierărie, 
țesătorie etc.). Şi astfel apare mai deslușit acea formidabilă 
putere economică, menită să schimbe fața lumii: diviziunea 
muncii. ` n 

Această diviziune a muncii între agricultură și meserie, 


la rîndul ei, face să se mărească, producția, iară mărirea pro~ 


ducției și diviziunea muncii măresc schimbul între diferite 
` 

comune. Schimbul, dezvoltîindu-se mai departe, provoacă o 
mai mare diviziune a muncii, aceasta mărește și dezvoltă 
schimbul şi împreună măresc producția. Apoi, cu cît se 
măreşte producția, pe de o parte se mărește și schimbul 
şi diviziunea muncii, iară pe de altă parte, se dă posibilitate 
ca să se mărească populația. Şi iată, avem un alt factor 
de o mare importanță: creșterea populației, care la rîndul 
ei influențează și stimulează producția, diviziunea muncii, 
schimbul; înlesnește și lărgește cooperaţia simplă și coope- 
rația complexă și sporeşte, diversifică și face mai complexă 
cooperația socială, ` 

Și acești factori: progresul producţiei, schimbului şi împăr- 
tirit produselor, precum și diviziunea muncii — cooperaţia sub 
toate formele — mărirea populaţiei şi a densității ei, aceşti 
factori constituie forţele care, în profunzime organismului 
social, înfiuențîndu-se și -stimulîndu-se una pe alta, lucrînd 


fiecare în partè şi toate împreună, prin relațiile şi lupta de gru- 


pări şi clase sociale, fac ca societatea să se dezvolte și să 
evolueze, transformându-se treptat dintr-o epocă şi treaptă 
de dezvoltare, în altă epocă şi treaptă, mai înaltă. 

Şi astfel crește, se diversifică, se diferențiază, se mă- 
reste acest organism social, cuprinzînd alte grupuri — clase 
și categorii sociale noi. 

Întîi, se formează între mai multe comune un centru 
de schimb, un orășel, care e totodată un centru primitiv, 
de schimb ai de producție, al micii industrii. Pe urmă, mici 
meserii se dezvoltă, pe baza și ajutorul puterilor sus arătate: 
un mic meșteșugar se preface în mic industriaș, un mic 
atelier în unul mai mare, acesta în mich manufactură şi, 
în sfârșit, într-o manufactură mare, cu enorma ei diviziune 
a muncii, care înzecește, însutește, ba, uneori, înmieşte for- 
țele de producere ale individului. 

Cu; creșterea însemnată a producţiei, crește importanța şi 
numerică și economică a orașelor, În orașe — de acum centre 


1 Numim cooperafia simplă aceea unde cooperatori, conlucrătorii 
lucrează alături aceeași muncă, pentru producerea unui product, cume 
în. munca, cîmpului, la cosit ori secerat, Cooperaţia complexă e aceea unde 
cooperatorii lucrează munci deosebite pentru producerea aceluiaşi produs, 
„cum e, spre pildă, într-o fabrică modernă, În sfîrşit, cooperația secială 
este suma tuturor cooperaţiilor, simple și complexe, pentru crearea pro- 
dusului social național. 

de producție manulacturară și centre de schimb — se for- 
mează grupuri noi economice: patronii de ateliere organizaţi 
în corporaţii, negustorii organizaţi în ghilde, și lucrătorii, 
tot mai numeroși, organizați în bresle. Cu creșterea ulte- 
rioară a diviziunii muncii, producţia se diferenţiază și mai 
mult: unele orașe dau mai ales anumite produse, alte orașe 
dau alte produse, ceea ce mărește suma produselor și im- 
portanța schimbului. Şi așa mai departe. 

Şi cînd crește şi progresează producția economică, crește 
şi organismul social atît în numărul membrilor, prin creș- 
terea populaţiei, cît și în întindere, prin necesitățile economice 
ale diviziunii muncii și schimbului, care au tendința să cu- 
prindă un spațiu tot mai mare, ca să-și dea toate binefă- 
cătoarele rezultate economice. Prin această întindere în 
spațiu și creștere în număr, se formează de acum organisme 
sociale puternice, mari, unitare: state, națiuni 1. 

Acest organism e, în adevăr, un organism nou creat 
prin forțele sociale indicate mai sus; nou nu numai prin 
mărimea lui, dar și prin relațiile sociale ce s-au dezvoltat 
într-însul, prin grupurile și clasele noi, prin structura lui 
economică și socială, prin cultura lui, care a putut să se dez- 
volte numai pe baza acestei economii, acestei producții dez- 
voltate (luînd cuvîntul cultură în sensul cel mai larg: die 
Kultur) ; nou, de asemenea, prin moravurile și morala socială 
izvorite din aceste felurite relaţii noi. 

În acest organism, nou 'și vast şi atît de complex în 
comparaţie cu cel -vechi-medieval de mai înainte, se dezvoltă 
funcţii sociale noi și variate. 

În societatea veche relaţiile se mărgineau aproape ex- 
clusiv între membrii aceleiași comune, diferendele juridice 
se mărgineau la diferende locale, iar necesitățile de adminis- 
trație și de justiție puteau să fie îndestulate de un om 
— jude — ales din mijlocul comunei și care, mai tîrziu, devine 
stăpîn feudal, Acum, însă, relațiile sociale între oameni s-au 
lărgit asupra unui teritoriu întreg, diferendele rezultate devin 
peste măsură de numeroase, variate şi încurcate, aşa că 
pentru îndestularea justiției se cere acum o organizație întreagă 


„de anumiţi funcționari: breasla judecătorească. Același lucru 


1 Națiuni, nu în sensul chiar modern al cuvîntului, dar oricum, na- 
Hunt, 


. i 1 

se cere în administrație, același lucru pentru organizația 
războinică, același lucru se cere pentru îndestularea culturală 
şi cultuală (religioasă) a acestui vast organism social. Se 
creează, deci, funcţii noi, complexe și extrem de importante, se 
creează noi mari grupuri sociale, clasa judecătorească, admi- 
nistrativă, culturală, militară, clase puternice care, prin ana- 
logie cu organizaţiile economice de atunci, s-au prefăcut 
și ele într-un fel de caste. 
Noul organism, prin structura lui economico-socială, nu 
mai e difuz și dezorganizat ca altădată, cînd mai fiecare 
comună trăia propria ei viață, mai mult ori mai puţin in- 
dependentă de celelalte. Acum toate părțile organismului 
social se leagă intim între ele, unele nu pot trăi fără altele, 
viața și funcționarea unora. e condiționată de viața și func- 
ţionarea celorlalte. Astfel, un oraș în care, prin progresul 
diviziunii muncii, s-a concentrat manufactura industrială 
şi s-a creat un centru de schimb, un oraș care trăiește, deci, 
din industrie şi comerț, nu poate sta nici o săptămînă fără 
să fie aprovizionat din altă parte cu ale hranei; lăsat numai 
la propriile lui resurse, ar muri curînd de foame. Schimbul 
de produse economice într-un asemenea organism poate, de 
bună seamă, să fie comparat cu circulația sîngelui vivifiant 
în organismul omenesc. Această societate, deci, cu intima 
ei organizație și structură economică, dezvoltată pe bazele 
și prin factorii sus arătaţi, e un organism social organizat, 
„e o unitate organică și, deci, și viața ei și funcționarea ei 
trebuiesc să fie unitare. Administrarea trebuie să fie unitară 3 
tot aşa distribuția justiției, a culturii, și tot așa organizàrea 
armată pentru apărarea țării — căci acum e vorba de apă- 
rarea sistematică a unei țări întregi împotriva altei țări, 
acum e vorba de armate numeroase d organizate. Aşadar, 
se cere neapărat o conducere unitară și pornită din acelaşi 
loc — de aici formarea unei capitale şi învestirea unui monarh, 
a unui rege, care la început e numai un feudal mai tare decît 
alții — primus inter pares — iară pe urmă devine rege absolut. 
Şi așa se întemeiază monarhia absolută, cu organele ei admini- 
strative, judiciare, culturale, cultuale, militare, birocrate, cu 
toate instituţiile politico-și juridico-sociale caracteristice ei. 
j Monarhia absolută a fost, deci, o necesitate istorică ; 
ȘI nu numai o necesitate istorică, dar și o condiție a dez- 
voltării ulterioare a societății spre societatea capitalistă de 

azi. Ca s-o vedem, în cîteva cuvinte măcar, să luăm faptul 
social arătat mai sus: importanța schimbului de produse 
în societatea de pe vremuri. 

Se înţelege, această importanță nu era încă așa de mare 
şi vitală ca astăzi, cînd diviziunea muncii a pășit mult mai 
departe ; totuși, atunci chiar, era atît de mare, încît am putut 
s-o comparăm cu circulația sîngelui în organismul ome- 
nesc. Stingherirea acestei circulații însemna ruina pentru 
sate și dezastrul pentru orașe, iar oprirea ei însemna moartea. 

Or, cu asemenea oprire a circulației, ca și cu pertur- 
barea întregii vieți sociale, s-au însărcinat cinstitele fețe 
boierești de atunci: clasa feudală. Ea, care avusese odată, 
după cum am văzut, o funcţie necesară şi utilă, deveni cu 
vremea — veșnica istorie a claselor stăpînitoare — din func- 
Hionară — stăpînă și parazitară; şi, ipso facto, din utilă ce 
fusese, ajunse vătămătoare propășirii societăţii. - 

Pe de o parte, feudalii au robit pe foștii membri liberi ai 
comunelor, prefăcîndu-i în servi. Pe de altă parte, ei și-au 
făcut.un venit din vama prelevată asupra mărfurilor ce 
treceau pe teritoriile lor, vamă care apăsa greu asupra 
schimbului și circulației mărfurilor. Și tot aşa de greu apăsau 
jafurile și hoțiile la drumul mare al feudalilor. În sfîrşit, 
prin războaiele dintre dînșii și războaiele cu orașele — centre 
de meserii și comerț.— ca și prin tributurile ce storceau 
orașelor, prin toate acestea nu numai că împiedicau liniș- 
tita propășire economică a societății — care se dezvoltase 
într-un puternic organism economic — dar amenințau cu 
ruina întreaga viață socială. t 

Era, deci, o necesitate vitală înfrîngerea și. distrugerea 
clasei feudale ca atare. Tocmai această misiune a dat-o 
istoria monarhiei absolute. Aceasta, pe de o parte, era bazată 
pe organele ei organizate — pe clasele judiciare, adminis- 
trative militare etc; iar, de pe altă parte, era bazată pe 
ghilde, bresle și în parte pe țărani, întrucît căuta, prin alianța 
cu orașele, cu burghezimea producătoare și negustorească, 
să-i apere împotriva feudalilor. Monarhia a intrat în luptă 
cu clasa feudală, a înfrînt-o și a încorporat-o în clasa servi- 
torilor ei. 

„Şi așa monarhia absolută, cu instituţiile corespunzătoare 
ei, a crescut organicește din dezvoltarea economico-socială 
a societăţii, a dat o organizație unitară ţării și a curățit 

piedicile din drumul propășirii organismului social, care a 
putut să se dezvolte mai departe pe bazele materiale sus 
arătate și într-un tempo tot mai repede. - 
Producția urmează să crească. Se intensifică agricultura, 
invenţii nenumărate dezvoltă manufactura: crește și produc- 
ţia, şi populaţia și diviziunea muncii sub toate formele ei. 
Schimbul devine mai intens, tot mai multe articole de pro- 
ducție sînt acaparate de manufactură, tot mai multe articole 
de consumaţie sînt sustrase din gospodăria naturală, așa că, 
din valori de întrebuințare, devin mărfuri, valori de schimb. 
Societatea se bazează mai mult pe gospodăria bănească, 
se produc articole de vînzare pentru localitățile cele mai 
îndepărtate și pentru țările străine, iar perfecționarea navi- 
gației lărgește mult cîmpul schimbului și diviziunii muncii. 
Intensificarea spontană a unuia din factori dă vînt tuturor 
celorlalți. Astfel descoperirea drumului împrejurul Capului 
Bunei Speranțe dă un imbold puternic schimbului peste 
ţări și mări, acesta stimulează producția și invențiile știin- 
țifice, iar împreună diviziunea muncii. Tot așa e, — în pro- 
porții și mai mari, — cu descoperirea Americii. Afară de 
marele avînt pe care l-a dat tuturor factorilor de mai sus, 
a făcut și altceva foarte important: prin metalele nobile — 
aurul și argintul — cu care a inundat Europa, a dat un 
puternic impuls dezvoltării specific capitaliste a societății — 
capitalism care se dezvoltă în toată vremea aceste lungi evoluții, 
după cum se dezvoltă pas cu pas și clasa care îl reprezintă: 
clasa burgheză. 3 
La început neînsemnat, caracterul capitalist. începe să 
apară mai distinct, — abia perceptibil și foarte timid, însă 
din ce în ce mai distinct, — pe măsură ce se dezvoltă procesul 
economic de maisus. Mai întîi, apare sub forma de capital 
comercial Și uzurar și apoi sub forma lui principală de capital 
în producţie, care-i completează înfățișarea tle sfîntă treime. 
Dar în această înaintare așa de însemnată, societatea e 
acum reținută și împiedicată de monarhia absolută şi de 


toate instituțiile ei, de-acum învechite. E cîntecul vechi 
atît de vechi! i 


Monarhia absolută, care a fost. un rezultat necesar al! 


dezvoltării sociale și a stimulat și apărat propășirea econo- 
ër din funcționară a societăţii se preface în stăpîna ei, 
imbold al progresului se preface în cea mai mare piedică 

a lui. După ce a supus pe feudali şi i-a prefăcut în servitorii 
ei, pe urmă, în alianță cu dinșii — deveniți clasa domi- 
nantă — și sprijinită pe toate organele ei administrative, 
juridice etc., caută să escamoteze întreaga dezvoltare socială 
în propriul ei folos, devine tot mai mult un organism para- 
zitar, corupt, corupă tor şi degenerator, care caută să stoarcă 
toată seva organismului social. 

Să vedem puțin mai de aproape, în ce constau piedicile 
pe care monarhia absolută, cu întreaga ei organizație so- 
cială, le punea dezvoltării economico-sociale pe care acest 
capitalism o reprezenta. Şi fiindcă constatările de aici sînt 
importante pentru cele ce vor urma în lucrarea de față, 
atragem asupra lor atenția deosebită a cititorilor. 

Capitalul și producția capitalistă cer ca toate bunurile 
produse în societate să ia formă de marfă, să fie vîndute şi 
cumpărate ; ele cer ca pînă și produsul producătorului însuși 
să fie cumpărat de acesta ca marfă: lucrătorul fabricii de 
cisme să-și cumpere ca marfă cismele produse de el ș.a.m.d. 
Într-un cuvînt: Toate relaţiile dintre oameni să fie relații 
bănești, întreaga gospodărie a societății să se prefacă din 
gospodărie naturală în gospodărie bănească. Or, feudalismul, 
prin relații de producţie feudale, prin felurite servituți, dijme, 
tributuri naturale etc., menținea în viaţă multe din relaţiile 
„vechi ale gospodăriei naturale și, deci, stătea în drumul capi- 
talismului. 

Dar ceva tot așa de important: dacă, prin înseși forțele 
inerente lui, capitalismul preface toate bunurile în mărfuri, 
toate valorile de întrebuințare în valori de schimb, este 
însă un bun, o valoare care mai cu seamă trebuie prefăcută 
în marfă, pentru ca să poată să existe capitalismul dez- 
voltat: e munca, forța muncitorului. Ca să se poată dez- 
volta capitalismul, trebuie ca posesorul forței de muncă să 
fie liber, independent, neîmpiedicat prin nimic de a-și vinde 
marfa lui: munca. Această marfă, care e însuși nervul capi- 
talismului, trebuie să se afle cu grămada în piaţă, pentru 
ca astfel capitalul să-și cumpere dintr-însa atit cît îi trebuie 
și s-o pună în valoare, s-o pună să lucreze. În societatea 
feudală, însă, sub monarhia absolută, masa cea mare a 
lucrătorilor, rezerva cea mai mare din care se putea lua 
„-marfa-muncă, la țară era legată de glie, era — într-un fel 
Sau într-altul — serva feudalilor, iar masa lucrătorilor din 

orașe, prin analogie cu cea de la ţară și în concordanță cu 
tot caracterul social al monarhiei absolute și al feudalis- 
mului, era organizată în corporații silnice. Aceasta, desigur, 
cra o imensă piedică pentru dezvoltarea capitalismului. 

Mai departe, monarhia absolută, prin monopolurile nenu- 
mărate, prin vămi, accize și tot felul de drepturi fiscale, 

„pe care le-a instituit în folosul său și al aliaţilor ei feudali, 
împiedica libertatea tranzacţiilor şi schimbului, circularea 
liberă a bogățiilor, absolut necesară dezvoltării capitalismului. 

În sfîrşit, capitalismul, nu poate să sufere alt stăpîn pe 
lîngă el, fără a-și compromite-propria existență. Așa, în socie- 
tatea capitalistă, capitalul e acela care hotărăște ce şi- cît 
să se producă — hotărîre condiționată de libera concurență, 
de ofertă și cerere — și tot el hotărăşte distribuirea bogățiilor 
şi distribuirea plusvalorii naţionale. Această plusvaloare se 
împarte în proporţia cîtimilor capitalului! și — micșorată de 
consumaţia. personală a clasei -capitaliste — intră iarăși. în 
producție, cu însușirea de capital productiv. Trecerea unéi 
părți a plusvalorii'în capital productiv — din ce în ce mai mare 
şi crescînd — pentru producția ulterioară, e doar cauza prin- 
cipală a progresului capitalismului, căci: mai ales printr-însa 
a produs el acea cultură economică uriașă care este la baza 
civilizației burgheze. 

Ei bine, monarhia absolută, ca stat, caută să acapareze 
venitul net, plusvaloarea națională, ca s-o împartă nu după 
normele capitaliste, după cîtimea capitalului posedat, ci după 
titlurile de noblețe, după gradul de influență al curtenilor, 
după fantezia monarhului, după pofta de risipă a castei 
militare, administrative, judecătorești, a tuturor favoriților 
și privilegiaților. 

Este, deci, evident, că între monarhia. absolută şi feudali, 
de o parte, și capitalismul și burghezime, de alta, s-a format 
prin însăși dezvoltarea organică a societății un antagonism 
de neîmpăcat, o prăpastie adîncă: O luptă aprigă, pe viaţă 

Și pe moarte, trebuia să înceapă. Din această luptă, ori 
trebuia să iasă biruitoare monarhia absolută, ceea ce ar fi 
însemnat retrogradarea economico-socială şi culturală a socie- 
DUT și decăderea ei, ori trebuia să fie biruitor capitalismul 


1 De pildă: ai 100.000 de lei, iei, să zicem, 500 lei din plusvaloarea na- 
țională întreagă; ai 200.000, iei 10.000 şam.d, 

şi atunci acesta, scăpat și liberat de toate piedicile feudale, 
să-și desfășoare acele nemăsurate puteri de înaintare econo- 
mică, pe care le comportă însuși principiul săul. Şi capita- 
lismul, tocmai pentru că reprezenta propășirea economico- 
socială, a învins feudalismul. 

Se înţelege, în luptă n-au intrat abstracțiunile — feuda- 
lismul și capitalismul — ci oamenii și anume clasele sociale: 
de o parte burghezia mare, mînînd în luptă burghezia mică, 
de asemenea și pe meseriași, proletariatul orășenesc — de 
altă parte castele monarhico-birocrate, curtenii și clasa feu- 
dală cu armata lor și partea cea mai întunecată și abruti- 
zată a țărănimii. 

Burghezimea a învins. 

Liberînd societatea din lanțurile feudalismului, distru- 
gînd întocmirile politico- și juridico-sociale ale acestuia, ea 
şi-a creat instituțiile prielnice dezvoltării sale, conform inte- 
reselor ei de clasă dominantă, în acord cu caracterul econo- 
mico-social, cu caracterul capitalist al societății. 

Graţie acestor două instituții și întregii organizații capi- 
taliste a societăţii, burghezimea a realizat un progres uimitor 
în producția economică, în cultură, în civilizație, progres 
pe care Mârx îl caracterizează așa de frumos în cuvintele 
ce urmează: ; x 

„De abia o sută de ani, și ea a creat puteri de producție colosale, mult 
mai mari decit toate generafiile trecute la un loc. Supunerea puterilor 
naturii, mașinăriile, întrebuințările chimiei în industrie, în agricultură, 
vapoare, drumuri de fier, telegrafe electrice, -desțelenire de continente în- 
tregi, navigabilitatea fluviilor, popoare ieșite parcă din pămînt, — ce veac 
s-ar mai fi gindit că atitea puteri de producție dormeau în sînul muncii 
scciale ?“ 

Am zis că burghezimea a creat instituții conforme cu 
interesele ei de clasă dominantă, instituţiile politico-sociale şi 
relațiile juridice, ce rezultă din caracterul economic al so- 
cietății capitalisto-burgheze. 

n adevăr, care e principalul caracter economico-social 


„al acestei societăți? Este libertatea sub feluritele ei forme. 


Societatea are la bază proprietatea individuală liberă. Pro- 
ducția e liberă, fiecare poate 'să producă ce şi cît vrea; ea 
se conduce de legea economică a liberei concurențe. Prețul 


1 Pînă cînd, la rîndul lui, va veni în contrazicere cu dezvoltarea eco- 
nomico-socială și va face loc unei alte organizații sociale—celei socialiste. 

unei mărfi se hotărăște de legea ofertei și cererii /ibere (fiecare 
e liber să ofere și fiecare e liber să ceară orice și oricît, numai 
să aibă cu ce să plătească). Toate tranzacțiile sînt here, 


„Comerţul e Ziber. Toate aceste libertăți, din relațiile economice 


de producere și distribuire a bogățiilor, formează și caracteri- 
zează liberalismul. politic burghez, se reflectă în diferitele 
instituții politico-sociale ale burghezimii, iară în relațiile juri- 
dice ale epocii burgheze se regăsesc sub felurite forme de 
libertăți politice, sociale și individuale. 

epoca burghezo-capitalistă, pentru întiia oară după 
mii de ani, dispare silnicia din relațiile economico-sociale. 
Stăpîn și salariat, sînt doi negustori liberi care fac o tran- 
zacție comercială. proprietarul mijloacelor de producere — 
fabricantul, moșierul — cumpără o marfă — forța de muncă 
a. muncitorului, iar muncitorul, stăpînul acestei mărfi, o 
vinde — ca pe orice marfă — cu prețul hotărît de legea 
ofertei și cererii, și, în termen mijlociu, își primește valoarea 
mărfii lui. E o tranzacție ca oricare alta, nu numai liberă, 
dar și egală, în. care cei doi contractanți intră liberi și egalil. 
Această nouă egalitate economică se reflectă în relaţiile 
juridice din- societatea burgheză sub formă de egalitatea 
tuturor înaintea legii, principiu esențial care stăpîneşte de 
acum înainte. toate relațiile juridice, căci este evident că 
dacă muncitorii, „cel din urmă strat în piramida socială, se 
bucură de egalitate înaintea legii, cu atît mai mult, bine- 
înțeles, straturile superioare. lor. 

Se înțelege, libertatea şi egalitatea economică nu implică 
deloc egalitatea de avere materială și egalitatea condițiilor. 
materiale de trai. Dimpotrivă, epoca burghezo-capitalistă a 
adus această tnegalitate pînă la un grad necunoscut încă de 
iert una din toate epocile precedente; dar asta e cu totul 
a ag Epoca burgheză nici n-are însărcinarea istorică să 
rezo ve imensa problemă a egalității condiţiilor de trai. 


Această problemă e a viitorului și va fi rezolvată de altă 
epocă istorică, de cea socialistă, ] 


Și old, orgamicește, se dezvoltă din, prin și alături. de 


dezvoltarea economi, If ji : 
volle mmco-materială instituțiile şi întreaga organizare 
Socială a societății, i soi dt iu 


1 Ce robie nouă se ascunde sub această 
asta a tălmăcit-o atit de strălucit Karl Marx, 

XIV 
Soluţia problemei agrare 


(Fragment) 


Înainte de a sfîrși acest capitol, ținem să deschidem o 
paranteză pentru a răspunde, măcar în cîteva cuvinte, unei 
obiecţii serioase, foarte serioase, care poate să ne fie făcută 
de potrivnicii noștri, ca și de unii din prietenii noștri de idei. 

„Preconizarea evoluţiei capitalisto-burgheze a societă- 
ților agrare înapoiate, și mai ales preconizarea micii proprie- 
tății individuale, a marii proprietăţi teriene, a proletariatului 
agricol... toate acestea sînt autentice concepții și soluţii 
burgheze“ — va zice cu multă malițiozitate un adversar, 
căutind să pună pe autorul acestei lucrări în contradicţie 
cu ideile sale socialiste. ; 

„Consolidarea micii proprietăți, prefacerea unei părți din 
marea proprietate în mică și a unei categorii de proletari 
în mici proprietari, e o soluție menită să întărească starea 
capitalistă, nu să grăbească evoluția. socială către o stare 
socialistă“, — vor zice cu nedumerire chiar unii din prietenii 
de idei ai autorului. Şi acești prieteni ar putea să invoce 
chiar propriile mele cuvinte de mai sus, în care prefacerea 
marii proprietăți din Occident în mică și a proletarilor agri- 
coli de acolo în mici proprietari, e considerată ca o faptă 
reacționară menită „să mărească simţul și puterea de rezis- 
tență a proprietăţii individuale, micșorînd tot pe atît simțul 
și puterea de rezistență ale proletariatului socialist și puterea 
clasei proletare“. 

cîteva cuvinte, dar numai în cîteva cuvinte, iată 
răspunsul meu: 

Social-democratul marxist, în virtutea concepției sale 
sociale însăși și a metodei sale de cercetare, nue un inven- 


tator de forme de convieţuire și evoluție socială. Evoluția - 


societăților se face în virtutea unor legi, care rezultă din 
întreg complexul vieții sociale — din istoria omenirii — şi 
dintr-un întreg complex de condiţii naturale, în care se dez- 
voltă omul și societatea. . Social-democratul marxist cerce- 
tează aceste legi și din această cercetare se dumirește asupra 
evoluției societăților modeme. Inventarea unor forme de 

societate și a unor evoluții închipuite, derivate din anume 
motive și formule morale și umanitaro-sentimentale și din anu- 
me fantezii poetice, — aceasta, marxismul socialist o lasă pe 
seama sentimentalismului umanitar burghez și a umanitaris- 
mului sentimental poporanist. Social-democratul marxist știe 
bine că inventarea unor astfel de evoluții închipuite, efemere, 
ori din ce motive curate ar purcede, ar avea de efect întîr- 
zierea evoluţiei sociale, sau îndreptarea ei vremelnică pe căi gre- 
șite—ar fi, deci, un fapt regresiv și reacționar, nu revoluționar. 

Unul din caracterele esenţiale ale evoluţiei formelor de 
convieţuire socială consistă și în faptul că aceste forme se 
dezvoltă pas cu pas, una din alta, astfel că o formă socială 
şi o epocă istorică pregăteşte condițiunile de existență nece- 
sare epocii următoare și după cum, spre pildă, epoca feudală 
a pregătit toate condiţiunile obiective şi subiective de exis- 
tenţa epocii burgheze, astfel şi aceasta din urmă le pregăteşte 
epocii socialiste. De aici urmează, în chip evident, că o socic- 
tate nu numai că nu poate, fără să-și primejduiască existenţa, 
să-și creeze o proprie evoluție în afară de aceea care rezultă 
din dezvoltarea ei istorică şi firească, dar nici măcar nu poate 
să sară peste o anumită epocă de dezvoltare a societăţilor, 
cum ar fi, spre pildă, cea capitalistă — și nu poate dintr-o 
cauză foarte simplă: pentru că tocmai această epocă e aceea 
care pregătește condiţiunile necesare de trai celei viitoare. 
Făcînd un astfel de salto mortale societatea și-ar fringe gitul, 
pentru că i-ar lipsi condițiile esenţiale de existență, și cele 
subiective și cele obiective. 

Așa încît, societățile capitaliste trebuie să-și urmeze ci- 

clul lor de dezvoltare, pînă ce vor realiza în ele condițiunile 
necesare de trai, obiective și subiective, pentru o societate 
socialistă. Cu atit mai mult, bineînțeles, prin această dezvol- 
tare capitalistă trebuie să treacă societățile rămase în urmă, 
atit din cauză că ele sînt Gite și duse într-acolo de societăţile 
capitaliste înaintate, cît și prin faptul că ele n-au doar nici 
măcar condiţii necesare de viață pentru.o societate capitalistă 
dezvoltată, dar încă pentru una socialistă. 
EN Së? se admit de obicei de toți socialiștii și deo- 
evoluția producției CT, decit numai cînd e vorba de 
defi Las vie? agrare și, deci, de evoluția societăților 
SE aterială e mai mult sau mai puțin bazată 

SI! ură. Se obiectează că evoluția agriculturii şi a 

producţiei agricole e alta decit cea industrială ; astfel, spre 
pildă, se obiectează că pe cînd producția și proprietatea 
industrială merg concentrîndu-se în tot mai puţine miini, 
cea agricolă sau se divizează sau rămîne slalu guo. 

Dar această deosebire între evoluţia industriei și a agri- 
culturii, întrucît ea există în adevăr, ar putea decide doar 
asupra chestiunii mai marii sau mai micii viabilități a pro- 
prietății mici teriene în societățile moderne capitaliste, nici 
într-un caz, însă, din această deosebire n-ar putea să urmeze, 
că societăţile agrare înapoiate pot să se prefacă de-a dreptul 
în societăți socialiste, sau semisocialiste, după cum, cred, 
spre pildă, poporaniștii sau socialiștii revoluționari ruși. 

Producția economică agrară, chiar în țările industriale, 
e o parte așa de importantă din întreaga viață socială, încît 
e cu neputinţă ca această producţie să se prefacă în socialistă, 
fără să se prefacă în atare și întreaga societate. Dar încă în 
țările înapoiate eminamente agricole, unde producția agricolă 
servește de bază materială și indirect culturalo-morală întregii 
vieţi sociale. Acolo e doar de ultima evidență că prefacerea 
vieţii. agrare în socialistă ar însemna ipso facto prefacerea 
societății întregi în socialistă. Dar o astfel de prefacere, 
într-o țară înapoiată agrară, e absolut imposibilă, întrucît ea 
n-are nici măcar atîtea condiții necesare de viață pentru o 
societate socialistă cît le au societăţile capitaliste — și 
doar nici acestea nu le au încă pe deplin. 

Astfel, dacă vom lua ca, exemplu țara noastră vom găsi 
în ea, pentru o societate socialistă, următoarele condiții 
obiective materiale de trai: o producție naţională mizera- 
bilă — 50 de bani de cap de locuitor, cum vom vedea mai 
jos — pe aceste baze materiale o populaţie analtabetă, 
abrutizată și demoralizată de mizerie şi nedreptate, cu mora- 
vuri semibarbare ; iar sus, clase parazitare burgheze și biro- 
crate, care împrăștie în toate vînturile producţia atit de 
mizerabilă a țării: vom găsi destrăbălare morală, poli- 
ticianism și oligarhie politicianistă etc ... d 

Evident că în astfel de condiții obiective şi subiective, ma- 
teriale, culiuvalo-morale şi politico-sociale, pot înflori rapor- 
turi omeneşti neoiobăgisle, dar socialiste mu. ` 

Da, oricare ar fi evoluția agrară a societăților moderne 

„capitaliste, evoluția societăților agrare înapoiate trebuie să 
treacă prin felul de producere şi raporturi de producere burgheze, 

„Dar în acest caz, va zice cu malițiozitate amabilul meu 
adversar, dacă admiteţi necesitatea evoluției burghezo- 
capitaliste a societăților agrare înapoiate, cum bunăoară 
e țara noastră, trebuie ipso facto să admiteţi ca socialiștii ei 
înșiși să devină oameni politici și luptători burghezi luminați, 
colaboratori ai burgheziei, pentru transformarea mai repede 
și mai temeinică a țării într-un stat burghezo-capitalist înain- 
tat.“ 

Am răspuns în Cuvinte uitate la această întîmpinare și 
am răspuns, cred, destul de temeinic, deoarece nimeni n-a 
încercat măcar să combată arătările mele, á 

Ceea ce hotărăşte de socialismul sau nesocialismul unui 
om în societățile înapoiate, nu e faptul constatării că aceste 
societăți trebuie să treacă prin forma de dezvoltare burghezo- 
capitalistă. Această constatare- e obligatorie pentru orice 
cercetător înarmat cu o metodă adevărată de cercetare. 

Ceea ce face pe un om socialist, e felul cum pricepe această 
evoluare, sensul ce-i dă, sentimentele lui față de ea, convingerile 
lui socialiste, poziția anume pe care el o ia în calitate de socia- 
list în lupta de clase ce durează în societate, interesele sociale 
anume pe care el le apără, aspirațiile lui Pentru viitorul şi 
dezvoltarea societăţii, într-un cuvînt, ceea ce hotărăşte de socia- 
lismul unui socialist în societățile înapoiate, nu e constatarea 
realității sociale existente și a necesităţii evoluţiei ei burgheze, 
ci atitudinea lui specială socialistă față cu această realitate 
şi cu această evoluţie. SEH e 

E un adevăr atît de evident și cu toate aceste atit de 
puţin priceput, între alții, nu l-au priceput deloc foștii socia- 
Jett — tinerimea generoasă. 

Constatînd că ţara noastră încă n-are condiții pentru 
existenţa socialismului asemănătoare cu cele din Occidentul 
capitalist și că ea trebuie să treacă prin faza capitalistă, 
democrato-burgheză — ceea ce, dealtfel, e perfect adevărat — 
ei au dedus de aici că și atitudinea lor față de această realitate 
socială și de această evoluare trebuie să fie de asemenea 
democrato-burgheză și nu socialistă — ceea ce nu e adevărat 
deloc, Și făcînd această deducție foarte greşită dintr-o pre- 
misă foarte adevărată, ei s-au şi grăbit să intre în partidul 
liberal (care par dessus le marché nu e nici burghezo-democrat, 
ci, în parte cel puţin, neoiobăgist-medieval şi reacționar 
sadea) și au devenit membri disciplinați şi devotați ai acestui 

partid. Foştii socialiști n-au priceput că numai rămînînd 
socialiști, numai păstrind o atitudine propriu-socialistă fajă 
de realitatea socială a țării şi de evoluarea ei, şi numai lucrîind 
în consecință, ei, între altele, ar fi ajutat şi la dezvoltarea burghe- 
zo-democratică a țării. Pe cînd așa, ca socialiști prefăcuți de 
hatîrul evoluției noastre sociale în liberali, rezultatele activi- 
tății lor pot fi mai curînd potrivnice acestei dezvoltări. 
În adevăr: ce-ar fi putut face și cum ar fi putut lucra 
socialiștii intrați la liberali pentru democratizarea țării? 
Să fi intrat în partidul liberal cu reservatio mentalis so- 
cialistă, să-și fi zis liberali burghezi și totuși să-și fi conser- 
vat atitudinea lor proprie socialistă față de realitatea socială 
și de evoluarea ei? Dar în acest caz ar fi fost măturați din 
partidul liberal în 24 de ore și fără să aibă cel mai mic drept 
să protesteze, sau să murmure măcar. Atunci poate ar fi 
trebuit ca, odată intrați în partidul liberal, foştii socialiști 
să se prefacă în burghezi veritabili, să-și înlocuiască menta- 
litatea și concepţiile lor socialiste prin cele burgheze și, în 
consecință, lucrînd ca burghezi luminaţi, să ajute la democra- 
tizarea țării? Dar cum poate un om, care de ani și ani are o 
anume“mentalitate şi o anume concepţie despre oameni și 
lucruri, despre viața socială, să-și schimbe întreagă această 
concepție de hatîrul unei evoluții, oricare ar fi ea, să zică 
negru la ceea ce a crezut și crede că-i alb, numai pentru că 
așa îi convine evoluției? E imposibil și ridicul în același timp. 
Şi atunci, în disperare de cauză, foștii socialişti, sub pretext 
ca să democratizeze burghezia și sub cuvîntul greșit că inter- 
venţia statului e prin natura ei însăși mai mult ori mai puţin 
socialistă, au colaborat la - neoiobăgizarea ţării, la birocra- 
_tizarea ei. i ; 


* 
x x 


Să trecem acuma la obiecția, pe care ar putea să mi-o 
facă și un prieten de idei, și anume, că preconizarea prefacerii 
unei părți din marea proprietate în mică ar fi o soluție reac- 

„ţionară și antisocialistă și că, prin această preconizare, eu 
însumi aș cădea în contrazicere cu cele spuse în chiar lucrarea 


„de față, 

Obiecţia asta se datorește confuziei Care se face la noi, 
confuzie între categoriile economico-sociale din Occident și 
ale noastre, și care provine și din faptul că și unele și altele 
poartă același nume. Se înţelege că și noi avem proprietate 
mare, mică, proletariat agricol, dar am văzut în cuprinsul 
acestei lucrări cît de deosebite sînt aceste categorii sociale 
de cele din Occident, nu prin nume, ci prin conținutul lor 
social. În Occident preconizarea de mai sus ar fi cu adevărat 
reacționară și antisocialistă. i i 

fn adevăr: să presupunem că-o parte însemnată din 
marea proprietate rurală din Occident ar fi fost răscum- 
părată și trecută în loturi, sub formă de mici proprietăți, la 
familii de proletari agricoli. Care ar fi fost rezultatul: În 
Occident marea proprietate, cu cultura ei sistematică, cu 
capitaluri imense băgate în exploatarea agricolă, e o cate- 
gorie economică foarte productivă. E adevărat că în unele 
culturi mica proprietate teriană concurează cu succes marea 
proprietate, dar aceste culturi, — grădinării, ferme, fructe 
etc., — sînt acaparate de mica și marea proprietate agricolă. 
Micile proprietăți din nou formate n-ar înlocui aceste culturi 
atît de producătoare, ci cultura de cereale. Acestea, însă, 
sînt neîndoielnic mai rentabile sub formă de mare decît de 
mică proprietate. La asta se mai adaugă, că pentru o vréme 
destul de îndelungată, acești proletari învățați să lucreze 

ca salariați, nu să conducă ei înșiși o gospodărie întreagă, 
ar fi slabi gospodari, și cu toate acestea ei ar trebui să înlo- 
cuiască niște gospodării sistematice, dezvoltate de generații 
de proprietari. Așadar aceste mici proprietăţi, mai ales la 
început, ar fi mai puțin producătoare și rentabile decît cele 


pe care le-ar înlocui. Deci, din punctul de vedere al producției- 


economice, transformarea aceasta ar însemna un regres. 
Să vedem acum, care ar fi fost rezultatul împroprietăririi 


de proletari agricoli pentru ei înșiși, adică pentru cei în inte- - 


resul cărora ar fi fost făcută. A 
Noii împroprietăriți vor trebui să plătească vechilor mari 
proprietari, fie direct, fie prin intermediul statului, ratele de 
răscumpărare, care cuprind prețul pămîntului și procentele. 
Marele. proprietar, deci, n-ar fi deloc în pagubă, întrucît 
aceeași plusvaloare, pe care cl o lua de la vechiul proletar 
prin capitalul lui funciar rural, acum o ia de la noul mic pro- 
„prietar, sub forme de procente la capitalul lui devenit mobi- 

liar. Noul mic proprietar ar fi, deci, tot așa de tributar ve- 
chiului mare proprietar ca și mai înainte, numai sub o altă 
formă. Pe de altă parte, avînd a înjgheba o gospodărie nouă, 
avînd a plăti ratele răscumpărării și toate acestea dintr-o 
gospodărie rurală, care în Occident, sub forma ei de mică 
proprietate, devine tot mai greu de condus — noul mic 
proprietar va cădea cu siguranță pe mîna mijlocitorilor capi- 
taliști, care se ocupă cu cumpărarea și vînzarea produselor, 
şi în mîna cămătarilor, creditorilor ipotecari. 

Că așa ceva se va întîmpla, nu mai încape îndoială. Dacă 
micii proprietari de generaţii întregi, fiind stăpîni pe pro- 
prietăţile lor, neavînd a plăti ratele răscumpărării, sînt totuși 
înglodați în datorii ipotecare, ce să mai spunem de acest 
mic proprietar nou format, care pe deasupra mai are de plătit 
și ratele răscumpărării? Că el se va îngloda în datorii ipotecare 
și va deveni robul cumpărătorului de produse și creditorului 
ipotecar, de asta, încă o dată, nu mai încape umbră de în- 
doială. S 

Așa încît vechiul proletar, în calitatea lui de nou mic 
proprietar, va plăti vechiul tribut fostului său stăpîn (sau 
altuia), marelui proprietar, va mai plăti și un tribut nou 
capitalului mobiliar și cămătăresc și astfel se va istovi, el 
și cu ai săi, muncind mai mult, avînd mult mai multe griji 
decît înainte și trăind tot în vechea mizerie. , 

Așadar, pentru vechiul proletar prefăcut în mic proprietar, 
această transformare e de un îndoielnic folos și de o neîndo- 
ielnică pagubă. ` i 

Dar senzul și valoarea socială a acestei transformări? 
Proletariatul industrial ca și cel agricol sînt doar, mai ales, 
acele clase cărora istoricește le revine sarcina de a transforma 
societatea capitalistă în cea. socialistă, atunci cînd condiţiile 
obiective și subiective sociale o vor permite. Organizarea 
proletariatului într-o forță și armată conștientă de luptă, 
pătrunderea proletariatului de priceperea rolului său istoric, 
dezvoltarea în el a tuturor calităților intelectuale şi morale 
necesare acestei transformări socialiste sînt doar în primul 
loc acele condiții sociale subiective necesare transformării 
socialiste, de care am vorbit mai sus, | d 

Prefacerea dar a unei părţi a proletariatului revoluționar 


în mic proprietar individual și individualist ar însemna pre- - 


facerea unei părți din puterile sociale, care împing spre 

transformarea societăţii, într-o putere opritoare, adversară 
acestei transformări sau, în cel mai bun caz, într-o putere 
indiferentă. Deci, din punctul de vedere al mișcării și dez- 
voltării sociale, o astfel de împroprietărire ar fi eminamente 
reacționară și antirevoluționară. Deci tot rezultate negative, 

Dar la noi? 

Am văzut că marea noastră proprietate neoiobăgistă, 
nu numai că nu e o categorie economică progresivă, ci, prin 
însăși firea ei socială, e eminamente regresivă ; ea nu numai 
că nu înlesnește progresul producţiei economice, ci îl oprește 
şi îl împiedică. Prefacerea, deci, a acestei mari roprietăți 
în mică proprietate — nu mică Broprietale (ee? ci cu 
adevărat mică proprietate asemănătoare celei din Occident, care 
acolo știe să concureze marea proprietăte intensivă — această 
prefacere va fi fără doar și poate un progres pentru producția 
economică. Pe de altă parte, noi am văzut cum marea pro- 
prietate neoiobăgistă preface pe țăran în neoiobag, în serv 
şi caută să medievalizeze țara nu numai economicește, dar 
şi politicește și culturalicește și moralicește, caută s-o oprească 
în drumul dezvoltării ei sociale capitaliste. Prefacerea, deci, 
a unei însemnate părți din marea proprietate neoiobagă în 
mică proprietate quiritară, burgheză, ar însemna transfor- 
marea unei însemnate puteri sociale, care oprește țara în 
mișcarea și dezvoltarea ei. socială, într-o putere, care înles- 
nește şi în orice caz nu se opune acestei dezvoltări. 

Aşadar, la noi transformarea unei însemnate părți a marii 
proprietăți în mică proprietate ar fi un fapt progresiv, revo- 
luţionar, nu regresiv și reacționar. Și proletarul neoiobag 
român, pe care această împroprietărire l-ar preface în mic 
proprietar, nu seamănă deloc cu proletarul salariat occi- 
dental. Proletarul occidental reprezintă. o clasă puternică, 
eminamente revoluționară, care poartă în sînul ei viitoarea 
societate socialistă; prefacerea ci într-o clasă de mici pro- 
prietari ar fi, cum am spus, un fapt eminamente reacționar. 
Pe cînd semiproletarul neoiobag român, legat de glie prin 
petecul său de pămînt iluzoriu, sau numai printr-un inventar 
agricol sărăcăcios, acest proletar neoiobag e un rezultat al 
înapoierii noastre economice, e un rezultat al unor relații 
de producere medievale, Proletariatul neoiobăgist nu e o 
clasă progresivă, ci, dimpotrivă, regresivă, menită să dispară 
prin dezvoltarea succesivă a țării noastre, Prin prefacerea 

semiproletariatului nostru iobag în mic proprietar nu se pre- 
face o clasă socialmente înaintată într-una mai înapoiată, ci, 
dimpotrivă, o rămășiță a trecutului se transformă într-o 
categorie economică civilizată, un semiserv se schimbă 
într-un om liber. Transformarea aceasta e, deci, nu numai 
economicește, dar și politicește și moralicește un fapt pro- 
gresiv și binefăcător. 

Dar mica proprietate, micii proprietari nu vor deveni 
ei oare cu vremea, cînd vom ajunge și noi la o dezvoltare 
capitalistă mai înaintată, un factor reacționar ca și în Occi- 
dent? 

Se înţelege că da. Dar aceasta n-ar putea fi un argument 
împotriva ei acum, cînd mica proprietate ar fi un factor 
progresiv. Aici am avea numai confirmarea unei legi de dez- 
voltare socială: că toate categoriile sociale, care la timpul 
lor sînt progresive, cu vremea, cu dezvoltarea succesivă a 
societăților, devin regresive; că toate categoriile și formele 

` sociale, care se nasc și trăiesc, trebuie să îmbătrinească și 
să moară. Şi legea asta socială, la rîndul ei, face parte dintr-una 
mai generală, din legea însăși a evoluției universale. 

Așadar: prefacerea. unei însemnate părți din marea pro- 
prietate în mică și din proletari agricoli în mici proprietari, 
în țările capitaliste înaintate ar fi un fapt social economicește 
păgubitor pentru: țară, ar însemna un îndoielnic folos și o 
neîndoielnică pagubă pentru proletarii împroprietăriți ei înșiși, 
iar întrucît priveşte interesele dezvoltării sociale, acest fapt 
ar fi regresiv, păgubitor şi reacționar. Pe cînd la noi, transfor- 
marea unei însemnate părți din marea în mică proprietate 
ar fi un fa,t social economiceşte progresiv şi util ţării şi 
dezvoltării ei economice, ar însemna un folos însemnat şi 
economic și politic și moral pentru semiproletarii neoiobagi 
prefăcuţi în adevărați mici proprietari, iar pentru dezvoltarea 
țării ar fi un fapt progresiv, revoluţionar. 

„Cum se poate, va exclama un cititor atent, ca același 
fapt social să producă la noi și în societățile înaintate capi- 
taliste rezultate nu numai neasemănătoare, ci chiar diametral 
opuse?!“ 

Na numai că e natural să fie așa, dar ar fi nenatural să 
fie altfel. Şi cauza acestui fenomen social, care pare cu drept 
cuvînt atît de straniu, e că în multe privinți, noi și țările 

capitaliste înaintate ne găsim într-un stadiu de dezvoltare 
istorică deosebite. 

Pe cînd noi n-am ieşit încă din stadiul de dezvoltare medie- 
vală şi trebuie să intrăm cu pinzele întinse în plină epocă 
buvghezo-ca pitalistă ; pe cînd noi ne găsim înainlea unei 7 zvo- 
luţii sociale capitaliste, — paşnică, dar totuși revoluție, — țările 
capitaliste înaintate încep să iasă din stadiul de dezvoltare 
capitalist şi să se îndrepte cu pânzele întinse spre cel socialist; 
ele stau înaintea unei vevoluții sociale socialiste. 

E, deci, de la sine înţeles că același fapt social, care față 
cu punctul pe care noi îl ocupăm în drumul dezvoltării 
sociale, ar însemna pentru noi un pas înainte, un progres; 
pentru Occidentul capitalist poate să însemne un regres, 
o retrogradare. p 

Priceperea și pătrunderea relativei poziții sociale a țărilor 
înapoiate și înaintate în drumul lor trudnic spre progres 
şi lumină,- priceperea și pătrunderea acestui adevăr în toată 
întinderea. lui și cu toate consecinţele ce decurg de aici, ar 
fi o călăuză sigură pentru socialismul țărilor înapoiate, ar 
feri pe socialiștii acestor țări de multe iluzii și deziluzii, 
iar pe unii, cum sînt cei ruși, de dezastre. 

Dar aici încep să ies cu totul din cadrul acestei lucrări. 


Despre toate acestea cred, sper chiar, mai mult și mai pe 
larg, altădată. í 


XV 
Probleme vitale 


' (Fragment) 


În cele spuse și dezvoltate mai sus se găsește și explicația 
acelui pesimism, acelui malaise, acelei deprimări sufletești, 
acelei crize morale, care stăpînește societatea noastră în toate 
clasele, chiar în clasele ei conducătoare. 

„Mergem rău“, auzi peste tot, ca un refren trist și apăsă- 
tor, începînd de la meseriaș și micul negustor şi sfîrșind cu 

oamenii mai avuţi sau cu oamenii politici care simt răul 
țării. „Mergem rău de tot; ce să faci, dacă n-avem oameni? 
Nu e omul care să îndrepte lucrurile; nu-l văd, d-le!“ 

Răul organsimului social, ca şi al organismului indivi- 
dual, mai întîi se simte : explicația lui vine mai pe urmă. 

Şi doar, din cele spuse, se vede clar unde rezidă răul țării. 

O organizație socială și de stat antagonică şi contradictorie, 
care preface instituțiile ei în aparenţe și minciună. 

O viaţă politică şi economică plină de resturi feudale, care 
nu vor să moară, și bazată pe capitalism modern, care nu 
poate încă să. trăiască. ` 

O producție națională mizerabilă ; 50 parale de cap de om. 
Din această producție, care nu ajunge bine pentru cea mai 
simplă îndestulare materială a populaţiei, Statul retrage a 
treia parte, făcînd visipă şi creind o clasă birocrato-parazitară. 
Din vestul de două treimi o mare parte este iarăşi acaparată 
de o mică minoritate, care o risipește în consumare neproduc- 
tivă, înty-un lux nesocotit. Şi astfel se creează tot mai mult 
şi mai mult necesități şi gusturi rafinate, dorințe fără Gin. 
a căror îndestulare devine tot mai puțin și mai puțin posibilă. 
De aici naşte egoismul, arivismul, descurajarea morală şi 
toate acele semne ale decadenţei, de parcă am fi un popor îm- 
bătrînit. 

Iar în vremea asta jos, în profumzimile vieţii sociale, dom- 
nesc încă relații semifeudale, neoiobăgiste, cu întreg cortegiul 
lor de contradicții și anomalii, care fac posibile și inevitabile 
jacheriile. ; 

Da, desigur, organismul nostru social e bolnav, foarte 
bolnav și. boala se manifestă între altele prin acea destrăbălare 
morală, prin criza morală şi prin acea anarhie în cugetare şi 
în fapt, de care suferă jara noastră. 

Dar care sînt remediile pentru boala aceasta adîncă a 
organismului nostru social? 

Se înțelege că remedii sînt. Şi în marginile statuquo-ului 
nostru social se poate face mult. 

' Am arătat mai sus, numai ca o pildă, cum statul, depla- 
sînd cîteva zeci de milioane din risipa nebună pe care o prac- 
tică, ar putea face, într-un chip sau altul, să dispară foametea 
la sate sub cea mai hidoasă formă a ei: lipsa mămăligii 
goale. 

Prin impunerea mai mare a rentei pămîntului și prin 
degrevarea consumației omului sărac, s-ar. putea întrucîtva 
micșora scumpirea traiului. Dar se pot face multe altele, 
în special pentru. îmbunătăţirea sorții claselor muncitoare, 
pentru scăderea exploatării nemiloase, pentru civilizarea 
raporturilor sociale ș.a.m.d. 

Totuși, din impasul greu în care ne găsim, nu vom putea 
scăpa. z 
Şi pentru a o invederea cu toată claritatea, n-avem decît 
să facem următoarea supoziție. Să presupunem că statul 
n-ar mai lua nici o centimă contribuabilului, toate serviciile 
statului, cu adevărat necesare, le-am avea gratuit, de ase- 
menea, toate serviciile comunale și județene. Să presupunem 
de asemenea că marii proprietari ar renunța în folosul națiunii 
la renta pămîntului; chiar și în acest caz am avea, atunci, 
un venit de 50 de bani pe zi de cap de locuitor pentru toate 
necesitățile lui. 

Mizeria n-ar dispărea — mizeria ar rămîne. . i 

Așadar, nu vom putea scăpa definitiv din impasul în care 
ne găsim, atîta timp cît baza producţiei naționale va fi cea 
veche, atîta timp cât suma produsului nostru naţional va fi 
atît de mizeră. 

În imaginile acestei producții mizere ne sufocăm. 

Trebuie, deci, pe baze noi de producție, pe baze transformate, 
să mărim, şi trebuie să mărim considerabil produsul nostru 
naţional. 

ACEASTA E PROBLEMA PROBLEMELOR ȚĂRII 
NOASTRE. - 

Deci, pe baze noi şi moderne trebuie să mărim, să mărim 
cît de mult produsul naţional, creind astfel o bază mai largă, 
tot mai largă, pentru existența noastră materială şi, deci, şi 
culturală, morală, națională. Dar pentru aceasta trebuie o 
renovare a organismului nostru social, o renovare economică 
și politică (votul universal), acești doi termeni ai vieții sociale 
fiind strîns şi indisolubil legați întve ei. Trebuie. deplasată, 
Brin votul universal puterea politică de la oligarhia noastră 
Zoliticianistă de azi, pentru că așa, politiceşte vorbind, se polite 
face posibilă o renovare radicală a organismului nostru social 
întreg. 

Trebuie o prefacere radicală a întregii noastre gospodării 
naționale. ) 

Primul pas foarte important va fi desființarea neiobăgiei 
și crearea raporturilor de producţie occidentalo-civilizate la 
țară, după cum am arătat mai sus. 

Aceasta însă nu ajunge, nu ajunge deloc. Pentru popora- 
niștii puri şi consecvenți dezlegarea problemei țărănești e 
dezlegarea problemei ţării, țara românească fiind osîndită 
să rămînă o țară eminamente agricolă, o țară țărănistă — 
viitorul țării fiind la sate, cum zic poporaniștii. 

Nimic mai greșit. 

Dacă acesta ar fi viitorul țării, țara ar fi fără viitor. 
O țară eminamente agricolă e o ţară şi eminamente săracă, 
înapoiată și economicește și culturalicește. Danemarca nu 
dovedește ceea ce vor să dovedească poporaniştii noștri, ea 
avînd, cum am văzut, condiții și istorice și sociale și fizice cu 
totul excepționale, precum și o situație geografică — între 
Germania și Englitera — iarăși excepțională. Noi, pe lîngă 
toate celelalte împrejurări prin care ne deosebim de Dane- 
marca, o mai avem și pe aceea că sîntem înconjurați de țări 
agricole, care ne vor împiedica exportul agricol, dar în schimb 
ne pot ușura dezvoltarea industrială. Şi apoi Danemarca 
devine din zi în zi mai industrială, eå îşi industrializează și 
agricultura și se dezvoltă și se va dezvolta pe baze capitaliste. 

Un exemplu sugestiv ar fi China. Iată un stat care s-a 
dezvoltat pe baze agrare, care a adus intensivitatea și produc- 

„ tivitatea muncii agrare la ultimele posibilități și a întrecut, 
în această privinţă, tot ce ar fi putut visa un popor civilizat. 
Şi doar vedem unde a ajuns și ce reprezintă China. Marele 
Şi arhigenialul poporanist Lev Tolstoi e cel puţin consecvent 
cînd recomandă China ca ideal popoarelor civilizate. 

__ Ca să vedem cît se poate de clar cam ce ar însemna dez- 
voltarea țării noastre pe bazele poporaniste, pe care i le 
aștern poporaniștii noștri de doctrină, să ne închipuim, 
măcar în linii generale, ce ar fi, economicește vorbind, cu 
țara noastră peste 30 sau 40 de ani, dacă ar rămîne o țară 


eminamente agricolă, cum îi recomandă poporaniștii noștri. ` 


` D. Colescu socotește întreg productul agricol al țării 
noastre în mijlociu și în valori noi (scăzînd deci sămînța și 
amortizarea capitalului), la 770 de milioane de lei. Solul 
țării noastre, prin cultura prădalnică ce se face, a și început 
să se istovească, așa că după patruzeci de ani de așa cultură, 

avem toate șansele ca produsul nostru agricol să scadă în 
mod însemnat, nu să crească. 

Să presupunem, însă, că în vremea asta vom fi scăpat 
de regimul nostru neoiobag, că agricultura noastră va fi 
devenit mai raţională, mai sistematică — și asta nu numai că 
ar compensa pierderile pămîntului, dar încă le-ar îmbunătăți, 
astfel că printr-o cultură mai sistematică vom fi ajuns să 


` dublăm aproape produsul nostru agrar — să producem, deci, 


valoarea foarte însemnată de un miliard și jumătate de lei. 


Cam ce însemnează acest produs agricol se poate vedea 
din următorul calcul. Noi producem acum, în termen de 
mijloc, cam 13—14 hectolitri grîu — principalul nostru produs 
de export — pe hectar. Dublind producția, am produce 
28 hectolitri. Or, Franţa în ultimii 6—7 ani, prin mari sforțări, 
a reușit să ridice producția mijlocie de Ja 18 hectolitri la 
20 hectolitri pe ha. Am întrece deci Franța cu 30%. Dar ce 
Franța, am întrece Danemarca însăși — marele ideal al 
poporaniștilor noștri — care produce 26 hectolitri pe ha. 
Şi asta numai în 30—40 de ani! Sper că și d. Stere va fi de 
acord că sînt mai curînd optimist decît pesimist în presupu- 
nerile mele. 

De altă parte, să presupunem de asemenea că valoarea 
produselor micii industrii și ale industriei ţărăneşti casnice, 
care în intenția d-lui Stere trebuie să se dezvolte în locul 
marii industrii, să presupunem că aceasta, împreună cu pro- 
dusele auxiliare. ale agriculturii, care se ridică acum la 400 
de milioane, se vor dubla, deci vor ajunge la 800 de milioane, 
ba mai mult, să zicem la un miliard, ceea ce e desigur exa- 
gerat pentru o țară eminamente agricolă. 

Astfel, rămînînd o țară eminamente agricolă, vom avea 
un produs de 2 miliarde și jumătate, în loc de un miliard și 
două sute de milioane, cît avem acum. Pe de altă parte însă, 
în 30—40 de ani, împreună cu marea înmulţire a populaţiei 
și a nevoilor statului, împreună cu dezvoltarea culturală 


"el materială, trebuie să crească în proporție şi bugetul statului 


și al comunelor. 
Bugetul statului în cei patruzeci de ani din urmă a crescut 


„de șase ori — de la 51 milioane la 305 milioane. Chiar de la 


1880 pînă acuma aproape s-a triplat — ajungînd de la 116 


- milioane la 305 milioane. 

Să presupunem însă că și gospodăria statului va fi con- 
dusă mai rațional şi bugetul, în patruzeci de ani, se va dubla 
numai, ajungind, împreună cu bugetele comunelor și ju- 
deţelor, la suma de 800 de milioane. E neîndoielnic că în 
»atruzeci de ani suma bugetelor noastre, ale statului și 
ale comunelor și judeţelor, va întrece suma aceasta. 

Scăzînd opt sute de milioane din suma totală a produc- 
tiei țării, rămîne întregii populaţii pentru consumare un mi- 
liard şapte sute de milioane. În 40 de ani populaţia noas- 
tră, care se înmulțește cam cu o sută de mii de suflete pe an, 
va avea 10 1/2 milioane locuitori. Această sumă de un mi- 
liard șapte sute de milioane, împărțită la 10 milioane de 
locuitori (1/2 milion trăind de pe urma bugetului statului), 
va da 170 lei de cap de om. 

Așadar, după patruzeci de ani de dezvoltare poporanistă, 
vom ajunge ca locuitorii acestei țări, toți fiii şi fiicele țării 
românești, să aibă cîte 46 de bani pe zi, pentru toate nevoile 
şi trebuintele lor, în loc de 33 parale cîte au acum 1, 

S-ar putea, desigur, obiecta: dar de ce să producem numai 
cereale de export și să nu trecem la culturi agricole mai bogate 
mai productive: grădinării, flori, fructe, vinuri, unt. Se 
înțelege că aceste culturi sînt mai productive și dintr-un 
hectar de pămînt pus sub cultura florilor scumpe se poate 
scoate un produs de o foarte mare valoare. Dar cui să vîndă 
agricultorii noştri toate aceste articole? Lor înșile? Pentru 
vînzarea acestor produse ale agriculturii intensive trebuie sau 
o puternică piață: externă de desfacere sau o bogată piață 
internă. 

O puternică piață externă pentru desfacerea acestor pro- 
duse nu putem avea. Țările cele mai industriale și mai des 
populate, care ca atare au o imperioasă necesitate de cerealele 
noastre, au ele însele din belșug propriul lor pămînt pentru grădi- 
nării, ferme, fructe. Dar nu ne vom apuca să concurăm pe piața 
mondială Italia cu fructele noastre, Franţa cu vinul nostru — 
Franţa, care nu știe ce să facă acum cu vinurile sale, al căror 
preţ s-a coborit la 40 de bani decalitrul, pe cînd noi, ca să 
ne apărăm de cencurența vinului străin, îl impunem cu zece 


———————— 
1 Bine ` 4 a 
Bineînţeles, „să aibă“ sau „au acuma“ sînt un mcd de exprimare, 


Pepin cazul cînd întreaga producție a țării ar fi împărțită egal între toți 
ccuitorii ei. 

lei decalitrul (1). Sau poate vom concura în Englitera cu untul 
nostru pe Danemarca, atunci cînd, pentru a-l proteja în propria 
noastră țară împotriva celui unguresc și bucovinean, sîntem 
nevoiţi a-l impune cu 1 leu kg. 

Atunci rămîne condiția cealaltă necesară pentru produ- 
cerea articolelor agriculturii cu adevărat intensive — o 
bogată piață internă pentru desfacerea acestor produse. 

` E vădit însă că pentru aceasta trebuie să se creeze alte 
valori în țară cu care să se poată cumpăra și plăti valorile 
produse de agricultură, cu alte cuvinte pentru aceasta tocmai 
ne trebuie o industrie însemnată, care devine astfel o condiție 
vitală peniru existența acestei agriculturi intensive. ` 

Dar produsele unei atari culturi agricole pot fi între- 
buințate de clasele agricole ele însele și de clasele suprapuse 
şi de cele parazitare? S 

Se înțelege că da, ba faptul acesta àr avea chiar foarte 
mare importanță, întrucît îi privește pe -țăranii noștri, care, 
ca mici proprietari ori fermieri scăpaţi de neoiobăgie, ar putea 
să aibă din propria lor gospodărie, ca valori de întrebuințare, 
lapte, unt, legume etc. E 

Dar chiar avînd toate aceste articole agrare pentru con- 
sumarea internă a țării, rămîne totuși faptul constatat mai 
sus, că locuitorii României vor avea, pentru toate celelalte 
necesități ale unui cetățean modern, cîte 46. de bani pe zi. 
Şi dacă mai ținem seama și de necesităţile crescînde ale unui 
om din ziua de azi, apoi în fața lor, pentru 30—40 de ani, 
aceşti 46 de bani vor prezenta tot o mizerie. 

Și rezultatul mizeriei economice e mizeria sub toate 
formele ei. s 

Şi, nota bene, aici vorbim numai de mizeria producției. 
Dar, în societățile actuale dezvoltarea culturalo-socială și 
cea intelectualo-socială nu sînt nici ele posibile, decît pe baza 
largă a unor societăți dezvoltate economicește,. cu utilajul 
lor mecanic formidabil așa de complex, cu orașele lor mari, 
deschizătoare de orizonturi atît de imens de largi, centre ale 
unei culturi întinse; și deci numai pe baza unui asemenea fel 
de producţie se pot lărgi orizonturile, se poate dezvolta 
și o cultură întinsă, care, oricît de multe defecte ar avea, 
ca e însă cultura epocii. moderne. 

Societăţile înapoiate, eminamente agricole, cu producţia 
lor săracă, orașele lor nedezvoltate, orizonturile strimte ale 

satelor izolate, sînt condamnate în afară de mizerie materială 
şi la mizerie şi înapoiere culturală, intelectuală, 

Şi iată de ce, pe cînd poporaniștii, pentru demonstrarea 
ideilor lor fantastice, invocă drept exemplu țările agricole 
scandinave şi în special Danemarca, pe cînd poporaniștii se 
îngrașă parcă văzînd cu ochii, uitîindu-se la formidabilele 
movile de unt exportate din Danemarca, aceasta din urmă 
caută din toate puterile să devină o ţară industrială, în rînd 
cu ţările industriale din Occident, iar Suedia, micuța Suedie, 
ajunge la un așa nivel industrial, încît face posibilă cea mai 


“mare grevă generală cunoscută pînă acuma, o grevă de aproape 
P 


o jumătate de milion de lucrători industriali. 

Păcat că nu se conduc și țările scandinave de concepțiile 
şi ideile economiei politice poporaniste, că ar ajunge odată și 
ele, cu înmulțirea continuă a populaţiei și creșterea necesi- 
tăților statului, la ... 46 de bani pe cap de om!... . 

Dacă trebuie, deci, ridicată neapărat productivitatea 
muncii agricole, tot: așa de neapărat trebuie să dezvoltăm 
şi toate celelalte resurse de producție ale țării și trebuie să 
devenim o țară industrială:*Cum am zis și în Cuvinte uitate : 
eniru jara noastră aceasta e o întrebare vitală de a fi ori a nu fi. 

Şi asta e de o importanţă vitală nu numai pentru țară 
în general, dar și pentru însăși țărănime. O înmulţire a 
populaţiei şi o dezvoltare ulterioară a țării pe baza producției 
agricole a 8 milioane hectare de pămînt cît avem, ar fi o 
avansare iarăși ... către. înapoiere și mizerie. În industrie 
va găsi țăranul loc pentru plasarea fiilor săi și tot în industrie 
va găsi el o piață de desfacere pentru produsele sale. Pentru 
că, încă o dată, o agricultură mică, realmente intensivă, e 
un non sens fără o piață internă de desfacere a produselor 
agricole, fără o piață industrială, 

Încîi, dacă e foarte adevărat că viitorul țării românești e 
la sat, este însă iot așa de adevărat că viitorul satului însuși 
e la oraș și în dezvoltarea industrială a jării. Viitorul țării 
întregi e în îndrumarea ei, ca stat şi organism social, către o 
Orgamizație și o stare asemănătoare cu a statelor occidentale, 
D împreună cu acestea, către o organizaţie socială mai înaltă 
în viitor — societatea socialistă, 


e * o 
„A + 


Scanned with CamScanner 


Aci aș putea să mă opresc. ` 

În acest capitol adițional am voit numai să enunț unele 
probleme vitale ale țării, fără să le discut, analizez ori dove- 
desc, aruncînd asupra lor o mică fășie de lumină, am voit 
numai să lărgesc orizonturile atît de restrinse în vremea din 
urmă și să arăt, între altele, că rezolvarea problemei agrare 
nu rezolvă chestia socială a țării; mai mult decît atîta: prin 
ea însăși soluția problemei agrare nu rezolvă nici chestia 
țărănească în totalitatea ei, pentru că aceasta face parte din 
chestia socială a țării întregi. 

Dar problema dezvoltării noastre industriale e așa de 
imens de importantă încît ţin să mai adaug măcar cîteva 
cuvinte. 

„Ne trebuie neapărat, va zice cititorul, o dezvoltare in- 
dustrială și capitalistă asemănătoare cu a țărilor occidentale ; 
foarte bine, dar n-a dovedit oare d. Stere în seria d-sale de 
articole Social-democratism sau poporanism că o industrie 
şi o dezvoltare industrială la noi e o iluzie și o pură imposi- 
bilitate?“ : 

Nu, d. Stere n-a dovedit aceasta. 


D. Stere a arătat o serie întreagă de argumente popora- 
niste, foarte serioase de altfel, care ar trebui să dovedească 

` asta; dar atita tot. 

Astfel, unele din argumentele d-lui Stere sînt și acestea: 
că sîntem o țară mică și n-avem putere să impunem articolele 
noastre industriale de export, că nu putem avea un debușeu 
extern de desfacere de mărfuri, că n-avem colonii unde să 
le desfacem. S 

Asupra teoriei piețelor de desfacere și asupra greșeli- 
lor pe care le face în această privință economia politică 
poporanistă, vom vorbi altădată. Aci vom observa numai 
următoarele: iată sora noastră din Occident, Belgia Occiden- 
tului, ea n-are colonii, mai n-are armată, n-are flotă de război 
și nici flotă comercială; mai tot exportul îl face pe vase de 


Kri străine — și Belgia e jara cea mai industrială din 
ume. 


Se înțelege, noi nu putem să ne comparăm cu Belgia, 
sîntem departe de a fi în situația ei; dar oricum, cînd aduci 
ca un exemplu de imposibilitatea dezvoltării unei industrii, 
niște împrejurări sociale, care există tocmai în cea mai indus- 

trială țară din lume, ne va concede oricine că argumentul 
pierde din valoarea lui. 

Alte argumente, foarte serioase de altfel, menite să arate 
imposibilitatea dezvoltării unei industrii mari în ţară la noi, 
e că n-avem nici debușeul intern — țăranul nostru fiind sărac 
— şi nici n-avem lucrătorii necesari, țăranul nostru fiind 
un lucrător impropriu pentru industria mare. 

Argumentele sînt adevărate, dar ceea ce n-a băgat de 
seamă d. Stere, și tocmai asta e hotăritor, e că toate acestea 
sînt rezultatele neoiobăgiei noastre. Neoiobăgia, după cum am 
văzut, lipește pe țăran pămîntului și astfel, ca în Occident 
în evul mediu, împiedică formarea unei clase de muncitori 
industriali. Neoiobăgia toropește pe țăran și îl face impro- 
priu, nu numai, pentru o industrie înaintată, dar chiar pentru 
ocupația de servitor de oraș [...] Pe urmă, neoiobăgia, pre- 
făcînd munca ţăranului în semigratuită, reducîndu-l la sărăcie 
lucie, distruge principalul debușeu de desfacere pentru o 
industrie națională. În sfîrșit, neoiobăgia, prin felul ei de a 
fi, creind o producere numai pentru consumare neproductivă 
și pentru risipă, împiedică prin aceasta capitalizarea. Pe de 
altă parte, statul, ocupat cu crearea unei clase birocrato- 
parazitare, dedat şi el risipei și încurajînd producerea numai 
pentru consumarea neproductivă, și întreaga noastră gospo- 
dărie naţională avînd același caracter, se oprește capitali- 
zarea, se împiedică formarea capitalului, care în societăţile 
moderne e însuși nervul vital al unei dezvoltări industriale. 

D. Stere mai are încă un argument pentru a arăta imposi- 
bilitatea dezvoltării unei industrii mari în țară la noi, şi 
anume. Statul nostru a încurajat strașnic industria mare, 
a făcut jertfe enorme, publicul consumator a fost spoliat, 
iar rezultatul e o industrie neînsemnată, care produce nimica 
toată și care trăiește din sacrificiile statului şi pe spinarea 
consumatorilor. 

Argumentul e în bună parte adevărat. Dar şi aci d. Stere 
n-a băgat de seamă că așa-numita încurajare a statului nu 
e combinată în mod savant şi eficace, în vederea ridicării for- 
țelor și resurselor productive ale țării, ci, mai ales, în vederea, 
sporirii veniturilor statului birocrat și în vederea profitului 
oligarhiei politicianiste și a procopselilor personale. D-sa 
n-a băgat de seamă că industria mare, politiceşte vorbind, 
trebuie să se dezvolte la noi în următoarele condiții extra- 

ordinare. De o parte, e ncoiobăgia noastră și clasa agrarie- 
nilor noștri care, la noi ca și aiurea, oriunde în societățile 
moderne, sînt potrivnicii naturali ai dezvoltării industriale 
a țării: De altă parte, sint partizanii acestei dezvoltări, 
prietenii ei, între care mai ales oligarhia politicianistă ai 
birocraţia noastră, care consideră industria ca un fel de fief 
al lor, se uită cu jind la profiturile ei, pentru că ar fi luate 
din buzunarul lor, și caută să-i reglementeze viața, să-i 
îndrepte pașii șovăitori ... s-o protegmiască, într-un cuvînt. 

Şi astfel, între acești potrivnici naturali și prieteni nena- 
turali, trebuie să se dezvolte o industrie mare. 

D. Stere n-a băgat de seamă următorul fapt foarte impor- 
tant: dacă industria mare la noi ar avea toate, absolut toate 
condițiile favorabile pentru dezvoltarea ei, ar. fi fost destulă 
această protegwire politiciamisto-birocrată, această  legiferare 
industrială în fiecare an schimbăcioasă după vederile şi fan- 
teziile miniştrilor respectivi, această legiferare semimedievală, 
care ia industriei orice Siguranță a zilei de mâine, orice garanţie 
și putinţa unei dezvoltări normale; ar fi fost destulă numai 
această încurajare, ca o industrie mare, cu adevărat serioasă 
și nu parazitară, să nu se poată dezvolta, oricîte condiții favo- 
rabile pentru dezvoltarea ei ar avea de altfel. În condiţiile 
acestea poate să se dezvolte numai o industrie parazitară. 

Aşadar, d. Stere are foarte multă dreptate în criticile 
d-sale pe care le aduce actualei noastre industrii mari, gre- 
şeşte însă foarte mult,. cînd consideră actuala dezvoltare 
industrială ca unica posibilă. ` 

Şi astfel, dacă d. Stere ar fi băgat de seamă toate de care 
vorbim mai sus, ar fi ajuns și d-sa la următoarea concluzie 
importantă, foarte importantă, extrem de importantă pentru 
întreg viitorul țării noastre. 

Sintem o fară economicește înapoiată și, ca să ajungem 
țările capitaliste civilizate ce ne-au devansat aşa de mult în 
dezvoltarea economică și culturală, trebuie să ieşim în aceeași 
cale și să mergem pe același drum larg de dezvoltare economică 
și culturală pe care au mers ele. Iar în drumul acesta larg nu 
mi se opun piedici fatale și invincibile, îzvorite din însăşi îna- 
Boierea noastră ; izvorîte din faptul ef om venit prea tîrziu 
la ospățul capitalismului mondial şi nu mai putem participa 
la el — toate locurile fiind ocupate — după cum gîndesc popo- 
raniştii ruşi pentru Rusia şi după cum gîndeşte d. Stere pentru 

moi. Nu. Ceea ce se opune în adevăr mersului nostru neîmpie- 
dicat pe drumul acesta larg de dezvoltare economică şi culturală, 
e întreaga noastră gospodărie națională detestabilă cu neoio- 
băgia ei, cu gospodăria ei de stat birocrat, cu Producerea ei 
numai pentru consumarea neproduchivă ş.a.m.d. Şi, deci, 
depinde de noi şi e în mâinile noastre, ca modificînd şi veformind 
acest întreg fel al nostru de gospodărie naţională, să mergem 
cu paşi siguri pe aceeaşi cale, pe care au păşit și păşesc popoa- 
vele civilizate înaintate. 

Dacă d. Stere ar fi ajuns la această concluzie dreaptă 

i mîntuitoare, atunci, bineînțeles, nu ne-ar mai fi propo- 
văduit o evoluție himerică, proprie nouă, pe care nu va merge 
de acum înainte nici un popor, nici o societate pe lumea asta. 
Nu ne-ar propovădui să ne prefacem de acum înainte într-o 
țară țărănistă, cu mică industrie casnică, țărănească, și asta 
în secolul al XX-lea, în secolul uzinelor uriașe. Iar bruma de 
mare industrie, cît o admite d-l Stere, n-ar monopoliza-o 
în mîna statului nostru birocrat. 

O astfel de creaţie economică ar fi perpetuarea mize- 
riei economice și a mizeriei culturale, naționale. 

Şomajul forțat al ţăranului în vreme de iarnă, și indus- 
tria casnică ` țărănească ce trebuie să rezulte de aci, sînt 
unele din pietrele unghiulare ale edificiului economic popora- 
nist doctrinar. 8 
„ Țăranul muncește cel mult o jumătate de an, iar cealaltă 
jumătate e osîndit la un șomaj forțat, de aci, după popora- 
mist), sărăcia “lui și a țării. Ce e de făcut dar? În marea indus- 
trie nu poate fi ocupat țăranul, întrucît ea cere lucrători per- 
- manenți pentru tot anul. În situația aceasta grea, popora- 
nistul, ca remediu, îi hărăzește ţăranului o mică industrie 
casnică, industrie care să-l ocupe toată vremea șomajului 
forțat. De aci urmează o societate rustică, bazată pe mica 
producţie țărănească, agricolă și pe mica industrie casnică 
țărănească, iar din această organizare’ economică urmează 
tot restul. Astfel, o industrie mare n-are ce căuta într-o 
asemenea societate țărănistă, întrucît industria mare e anta- 
gonică celei mici casnice, și caută s-o subordoneze şi s-o 
distrugă. De aceea și d. Stere o reduce la proporțiile cele mai 
modeste, la strictul necesar și o dă spre regulare statului 
țărănist, monopolizînd-o în mîinile. lui. 

Din această concepție economică a poporanistului urmează 
în mod logic, concepția lui culturală, morală, socială — con- 
cepția lui sociologică. 

Ce s-ar întîmpla cu această societate, cu această creație 
economico-poporanistă, în caz dacă s-ar putea realiza, e 
clar pentru oricine are competenţă în materie. O industrie 
prosperă casnică țărănească în epoca uzinelor uriașe e un 
non sens. Această industrie ar fi nimicită sau de concurența 
marii industrii indigene sau a celei străine, după cum s-a 
şi întîmplat cu industria casnică țărănească de altă dată. 
Şi pe atunci doar industria. mare nu era încă o putere atît de 
formidabilă. 

Productivitatea şi rentabilitatea acestei mici industrii 
casnice pentru țăran ar fi minime — doar atîta că popora- 
nismul ar avea satisfacția că țăranul se află în treabă. 

Pe de altă parte, cu industria mare s-ar întîmpla urmă- 
toarele: sau statul țărănist, în mîinile căruia s-ar afla indus- 
` tria; ar fi un adevărat și sincer reprezentant al intereselor 
țărănimii mici-industriașe, și atunci ar căuta să gîtuie marea 
industrie, care fatal ar. tinde să distrugă industria casnică; 
sau, ceea ce e mai probabil statul țărănist, semi-absolutist — 
ca în țările țărăniste — avînd în mîna sa o putere așa de 
formidabilă cum e marea industrie, ar întrebuința-o în pro- 
priile sale interese, devenind un stat hipertrofiat absolutisto- 
parazitar și ruinînd astfel industria casnică țărănească, nu 
în folosul dezvoltării industriale a ţării, ci în propriulsău folos. 

Ce mai chef ar fi pe statul acela al unui Milan Obrenovici 
românesc oarecare ` 
, Greşeala poporaniștilor și a d-lui Stere e că daa nici 
aci n-a băgat de seamă că problema șomajului țărănimii şi 
toate velele ce decurg din el e un rezultat tot al neoiobăgiei 
noastre, al regimului nostru economic agrar. 

Țăranul, adevărat mic proprietar — nu neoiobag — mun- 
cind numai pămîntul său, avînd pămînt îndestulător pentru 
munca sa și a familiei sale, avînd o gospodărie țărănească 
bine și sistematic ‘organizată în vederea tuturor culturilor 
pe care le face pe pămîntul său, și în vederea produselor auxi- 
liare ale agriculturii, acest țăran e ocupat intens 7—8 luni 
pe an și are ocupații și restul de vreme. Și chiar dacă ar vrea 
8—4 luni de odihnă, această odihnă ar fi binevenită, bine- 
meritată și chiar necesară, față cu cele 18 ceasuri pe zi pe 


40 


Scanned with CamScanner 


care le munceşte țăranul vara, în timpul muncilor agricole, 
cu întreaga familie, pînă şi cu copiii nevîrstnici. În Occident 
nu se plîng că țăranul proprietar e prea puțin ocupat, ci, dim- 
potrivă, că muncește prea mult, prea istovitor cu toată fa- 
milia, ceea ce e în detrimentul și dezvoltării sale culturale și 
fizice și morale. 

Așadar, împreună cu neoiobăgia dispare și problema 
şomajului țărănesc, iar împreună cu ea dispar unele din pie- 
trele unghiulare ale edificiului economic poporanist și împreu- 
nă cu ele... și restul. 

O, știu! În intenţia sinceră și în dorința curată a popo- 
ranistului de doctrină, în imaginația lui romantică, această 
societate trebuie să fie cu totul altceva. 

E o societate modestă, sărăcăcioasă, dar liniștită, ar- 
monică, bazată pe munca harnică, sănătoasă, neprihănită, 
o societate patriarhală, pastoralo-rustică, din care lipsesc 
toată neliniștea, invidia, frămîntarea, lupta și zbuciumul 
uriaș al societăților moderne. O societate sănătoasă la trup 
şi suflet, o societate rustică-idilică ... Vine Rodica de la fîn- 
tînă cu cofițele pline de apă, vin flăcăi şi fete cîntînd de la 
muncă, se aude buciumul sunînd de departe, vin fugind și 
mugind vacile de la păscut, scîrțiie cumpăna de la fîntînă, 
latră cîinii, oile behăiesc, sar mieii, cîntă cocoșii ... o adevărată 
societate chantecler. 

Dar asta în intenția și imaginaţia poporanistului de 
doctrină. 

Dar realitatea, cruda realitate, ar semăna foarte puțin 
cu acest tablou rustic. b 
` În realitate, o societate țărănistă ar fi o societate înapo- 
iată și economicește și politiceşte și culturalicește. Ar lipsi 
din ea, ce-i dreptul, zbuciumul și frămîntarea societăților 
moderne, dar în schimb ar lipsi și cultura mintală d sufle- 
tească, speranțele mari, lumina ce răsare din această luptă 
și din acest zbucium; iar în locul ler ar domni moravuri 
crude, raporturi omeneşti semibarbare, orizonturi strîmte. 
O societate bazată pe cultura mică agrară și pe industria 
casnică țărănească ar fi țara mizeriei economice și deci, și 
culturare și morale naționale. 

„_O, nu. Nu o societate poporanisto-țărănistă poate să 
fie idealul nostru. Şi nu numai societatea cea reală, dar 
nici cea romantico-ideală. 

O, nu. Nu în staulul unde se rumegă atit de liniștit, 
unde se vegetează atît de domolit și potolit, și nu în curtea 
din dos unde găinile, rațele, gîștele scormonesc pămîntul, 
cocoșii vestesc zorile și unde Rostand a găsit material și 
inspirație pentru poema sa păsărească. 

Şi nici într-o societate rustico-idilică poate fi idealul 
nostru și al ţării. š 

Acolo unde fierbe viața şi lupta, acolo unde strigătul 
strident al sirenii cheamă mulțimea muncitoare la muncă, 
acolo unde masele muncitoare în mine răscolesc măruntaiele 
pămîntului, unde ciocane uriașe spulberă blocuri de oţel, 
unde pădurea de coșuri înălțată spre cer anunță izbînda și 
victoria muncii omenești asupra naturii, unde vapoare uriașe 
spintecă oceanele, acolo'unde în orașele gigantice se zbat 
şi se izbesc pasiunile, se lovesc și se ciocnesc ideile, se plă- 
mădeşte cultura formidabilă de azi și cea imensă de mîine, 
acolo unde fierbe şi spumegă lupta uriașă dintre muncă și 
capital, din care trebuie să nască o lume nouă... acolo și 
numai acolo poate fi idealul nostru și al. țării. 

Toată frămîntarea și lupta și zbuciumul uriaș și neîncetat 
de acolo nu sînt durerile care vestesc apropierea morții, ci 
sînt frămîntările uriașe și durerile nașterii ... 

Acolo nâște viitorul! ; 


Text reprodus, din vol, ` Neciobăgia, Studđite 
economico-sociclegic al problemei noastre agra- 
re, Editura Viața Românească, Bucureşti, 
1910, p. 15—30, 412—425; 479—498. 

LUCREȚIU PĂTRĂȘCANU 


UN VEAC DE FRĂMÂNTĂRI SOCIALE (1821 — 1907) 
(Fragmente) 


Introducere 


Frămîntările sociale care dau conținut istoriei poporului 
român și caracterizează epoca dezvoltării lui timp de un veac, 
adică de la începutul secolului trecut ‘pînă în prima decadă 
a celui în care trăim, înfățișează, în succesiunea și cauzele lor, 
o strînsă înlănțuire. Revoluţia pandurilor, sub Tudor Vladi- 
mirescu, anul 1848, sau răscoalele țărănești, după 1888, nu 
sînt manifestări izolate, în timp și în loc, fenomene disparate 
în mijlocul împrejurărilor în care au apărut; după cum nu 
sînt nici simple izbucniri spontane, datorite unor întîmplări 
sau circumstanțe vremelnice și trecătoare. 

Există o legătură, am putea spune organică, între toate 
aceste ridicări de mase. După cum există o continuitate și, 
în același timp, o progresivitate în 'scopurile urmărite, în 
întrebuințarea mijloacelor, în căile și drumurile pe care le-au 
urmat masele populare și mișcările organizate. Lupta şi 
efortul lor colectiv au avut, de cele mai multe ori, un caracter 
revoluționar, chiar dacă nu totdeauna s-au ridicat pînă la 
insurecția armată. 

Mai mult. Între obiectivele nebuloase și, teoretic, încă 
neformulate ale revoluţiei de la 1821 și între acele ale munci- 
torimii și țărănimii din anul 1907 — trecînd prin lungul şir 
al ciocnirilor de clasă, dintre aceste două momente istorice — 
vom găsi multe părţi și elemente comune. Ceea ce nu poate 
surprinde. Pentru că, așa după cum vom dovedi, este unul 
şi același proces social care începe la 1821 şi a cărui ultimă 
fază stă încă și astăzi în faţa poporului român, ca o sarcină 
de îndeplinit, 

Continuitatea luptelor și agitațiilor sociale timp de aproa- 
pe o sută de ani reflectează, la rîndul ei, nemijlocit, diferitele 
stadii ale unui fenomen mult mai adînc, pe care societatea 
românească l-a cunoscut în tot acest răstimp. Anume, trans- 
formarea intervenită în structura ei economică, rezultat al 
felului, organizării și creșterii forțelor de producţie, al situării 
și activităţii desfășurate de diferite clase, pături și grupe 
sociale în cadrul acestei structuri, într-un cuvînt, de modifi- 
cările determinate prin conținutul și direcția luată în dezvol- 
tarea lor a ceea ce Marx numește „raporturile de producţie“. 
Normala şi organica desfășurare în viaja poporului român 
a acestui proces economic a determinat continuitatea tuturor 
fenomenelor sociale în ultimul secol. 

Este necesar să accentuăm dintru început acest lucru, 
pentru că tocmai asupra acestui punct s-au produs în socio- 
logia românească cele mai grave controverse. 

Dobrogeanu-Gherea a formulat, după cum se ştie, o 
lege „specială“ după care țările înapoiate, în dezvoltarea 
lor, cunosc o evoluție proprie deosebită de aceea a ţărilor 
din Apus. România, la rîndul ei, a constituit, în cadrul 
acestei legi excepționale, după autorul Neoiobăgiei, un 
„unicum economic, social și politic“. Deci evoluția ei este 
de două ori excepțională... , Legea lui Dobrogeanu-Gherea 
este acceptată și astăzi, în întregimea ei, de teoreticienii 
social-democrației române. Ba este intrată în patrimoniul 
ideologic și al democraţiei burgheze de la noi. Vom avea ocazia, 
nu o singură dată, în cursul lucrării de față, să ne ocupăm 
și noi de această lege apărată cu atîta îndîrjire de învățăceii 
maestrului, din toate taberele. 

La cealaltă extremă se plasează Șt. Zeletin, care, în 
Burghezia română, a încercat să stabilească perfecta, completa 
și totala similitudine a dezvoltării vieţii economice și sociale 
a poporului român cu cea a popoarelor apusene. Păcătuind 
printr-un schematism și o mecanică aplicare a propriei sale 
metode de cercetare, Zeletin forțează faptele şi falsifică rea- 

litatea. Lucrarea sa este, de altfel, străbătută de la un capăt 
la celălalt, de vădita tendință de a găsi o justificare, mai 
mult, o legitimare a regimului politic din România după 1918. 
Faptul că întreaga sa concepţie este înfăţişată publicului 
cititor ca o strictă aplicare la fenomenul românesc a metodei 
de cercetare marxistă, este: o mistificare şi, atunci cînd nu-i 

fructul nesocotirii spiritului și textului operei lui Marx, dove- 
deşte o bună doză de rea credinţă. 

Între aceste două opinii extreme asupra se sului evoluției 
României, se plasează o serie întreagă de încercări, fie venite 
din rîndul sociologilor, fie a istoricilor, care, de fapt, îmbră- 
țişează sau sc apropie de unul sau de celălalt punct de vedere. 

Pentru înțelegerea și explicarea atît a fenomenelor sociale 
şi politice trecute, ca și pentru fixarea drumului pe care are 
de mers poporul român în viitor, problema determinării 
liniilor evoluţiei lui este de cea mai mare însemnătate. Căci 
viitorul nu poate să constituie un salt în necunoscut, ci se 
desprinde și se încheagă, în același timp, din elementele și 
materialul pe care îl oferă tocmai trecutul. 

Acest trecut însă nu se găsește nici în „legea“ lui Dobro- 
geanu-Gherea, nici în tiparul pe care ni-l oferă Zeletin. 
Dacă dezvoltarea poporului nostru a cunoscut, timp de 
veacuri, chiar din momentul înființării celor dintii formațiuni 
politice și pînă astăzi, o serie de împrejurări necunoscute altor 
popoare, care îi imprimă o sumă de elemente specifice, totuși 
în linii mari, el a urmat o.cale care nu constituie nici un fel 
de excepție. Nici în secolele trecute, nici în secolul al XIX-lea. 

Înainte de a dovedi aceasta, socotim că este necesar să 
subliniem o opinie deosebit de importantă, care constituie o 
piatră unghiulară a tuturor teoriilor sus-pomenite şi pe care 
o găsim, deopotrivă, la Dobrogeanu-Gherea, la Zeletin și 
la V. Madgearu. Ne mărginim doar la aceşti trei doctrinari, 
deoarece fiecare vorbește în numele unei alte ideologii. 
Este punctul de vedere expus sumar asupra evoluției popo- 
rului român pînă la 1829. Sau mai precis, caracterizarea stă- 
rilor din Principate, în preajma acestui an, 

„La începutul veacului trecut — scrie Dobrogeanu- 
Gherea în Neoiobăgia la pagina 27 — găsim la țară, în sat, 
un nivel de producție economică şi relaţii sociale ca în evul 
mediu“, Ceva mai mult, În acel moment structura economică 
a Principatelor române este „mult mai înapoiată chiar decît 
cea din timpul monarhiei absolutiste feudale“. Prins de 
curentul propriei sale „legi“, autorul Cuvintelor uitate vorbeşte 
la pagina 420 a sus-citatei lucrări de „stadiul de dezvoltare 
medievală“ din care România nu ieșise nici chiar în 1909, 
data apariţiei Neoiobăgiei! Este desigur, în ultima afirmaţie, 


o exagerare polemică, dar nu-i mai puțin caracteristică. 

Zeletin crede și el că „inainte ca țara noastră să sufere 
invazia capitalismului străin“, deci tot în primul pătrar al 
veacului trecut, „ea trăia sub un regim asemănător în rapor- 
turile sale cu acela al Europei medievale“ 1 

În sfîrșit, V. Madgearu, în Revoluţia agrară și evoluția 
clasei noastre țărănești, plasează și el „lichidarea vechiului 
regim feudal românesc“ după pacea de la: Adrianopole, adică 
tot în jurul fatidicului an 1829. 

Acest acord între preopinenții care, totuși, apără teze 
atît de deosebite, nu dă afirmației de mai sus valoare de 


“adevăr istoric. În schimb, poate constitui punctul de 


plecare în justificarea atît a „legii speciale“ a lui Do- 
brogeanu-Gherea, cît și a „identității“ susținute de Ze- 
letin. Acest rezultat pare paradoxal, dar nu-i mai pu- 
țin conform cu punctul de vedere al unuia ca și al celui- 
lalt. În adevăr, dacă la începutul secolului al XIX-lea putem 
vorbi de existența unui regim feudal în Principate, atunci 
iobăgia poate fi o realitate la sfîrşitul lui. Condensarea 
unei evoluţii în cîteva secole la -popoarele Apusului, în cî- 
teva decenii la cel românesc lasă încă loc destul și pentru 
această formă de tranziție, necunoscută restului Eu- 
ropei. Între feudalism și capitalism, poporul român a cu- 


“noscut, ca epocă de tranziție, neoiobăgia. Dar cu aceeași 


logică st cu aceeași argumentare, afirmarea lui Zeletin 
că în secolul al XIX-lea România de abia a intrat în „faza 
mercantilistă“ nu apare atît de absurdă. Este doar știut că, 
în adevăr, în Apus, mercantilismul, chiar dacă nu-i tocmai 
o „fază“, apare către sfîrșitul epocii feudale. 

Premizele de la care pleacă deci atît Dobrogeanu-Gherea, 
cît și Zeletin îndreptăţesc deopotrivă și teoria unuia şi susți- 
nerile celuilalt, : 

Țările românești au cunoscut, în adevăr, un regim feudal. 
Îl neagă istoriografia oficială, și mai ales N. Iorga, plecînd 
însă de la constatarea inexistenței doar a acelor instituții 
care constituiau numai suprastructura, dar nu elementul 
de bază al feudalismului, Dar feudalismul a existat totuși 
tocmai pentru că găsim în țările româneşti structura econo- 
mică caracteristică acestui regim, Deci nu existența sau inexis- 
tența unui asemenea regim se pune în discuție,. ci epoca, 


1 Şt. Zeletin, Burghezia română, p. 171, 

momentul în care el apare și dispare. Această epocă și acest 
moment nu se plasează însă, în nici un caz, la începutul 
secolului al XIX-lea. 

Feudalismul apare la români curînd după înființarea celor 
două Principate, iar începutul lichidării lui îl găsim la mijlocul 
secolului al XVIII-lea, După 1749 pînă la 1864 — deci aproa- 
pe un secol — poporul român a trăit nu sub regim feudal, 
ci sub regimul iobăgiei, ceea ce nu-i tot una. Sînt două regi- 
muri deosebite, chiar dacă în limbajul comun unul este între- 
buințat în locul celuilalt sau, pentru simplificare, amîndouă 
sint puse împreună. Deosebirile între cele două regimuri sînt 
esenţiale şi tocmai acest lucru a fost fie ignorat, fie nesocotit 
în literatura sociologică românească. 

Nu regimul feudal, ci iobăgia se găsea în floare la începu- 
tul secolului al XIX-lea ; nu feudalismul, ci iobăgia își găseşte 
consacrarea la 1832 în Regulamentul Organic. În cadrul regi- 
mului iobag și nu al celui feudal, de altfel ca și în celelalte 


țări europene, mai depărtate sau mai apropiate de noit, ` 


vor apărea şi în Principate forţele şi instituţiile care pregătesc 
începutul capitalismului. Tocmai din acest punct de vedere, 
deosebirea este esențială. Dar înainte de a dovedi acest lucru, 
să cercetăm, -pe scurt, dacă faptele şi documentele istorice 
justifică afirmația noastră. 

, Ceea ce caracterizează feudalismul, nu în suprastructura 
lui, ci în elementele economice care-i stau la bază, este 
existența unei mici producții ţărăneşti, care n-a ieşit încă 
din cadrul economiei naturale și care îmbină agricultura 
cu industria casnică. În această gospodărie, țăranul pro- 
duce, cu uneltele sa'e proprii, nu numai cele necesare între- 
ținerii lui și a familiei sale, ci şi surplusul de produse, pe 
care sub forma. de rentă — rentă în natură — o serveşte 
proprietarului pămîntului pe care trăieşte şi munceşte. 
Existenţa acestei rente în natură — „Produktenrente“, cum 
o ab Marx — care cuprinde, deopotrivă, roade ale 
pămintului și fabricate -ale industriei casnice ţărăneşti, 
este ceea ce caracterizează feudalismul, din punctul de 
vedere al raporturilor de producţie, deci a bazei întregului 


regim. „Munca producătorului pentru sine şi munca sa 


1 Vezi şi S. Dubrowski, Uber das Wesen des Feudalismus în Agrar- 
Probleme H. 2, 

pentru proprietarul moşiei, nu mai sînt separate, în mod 
evident, în timp și spațiu“ 1. Analizind această „Produk- 
tenrente“, Marx arată, în același loc, condiţiile în care apare 
mecanismul care-i dă naștere și cadrul economic general 
în care se dezvoltă. 

A existat o epocă, în istoria poporului român, în care 
să întîlnim raporturi, ca acele de mai sus? Veacuri de-a 
rîndul, țărănimea din cele două Principate a trăit în cadrul 
unei economii naturale. În gospodăria sa, țăranul român 
cu uneltele sale și-a produs toate cele necesare vieții. Pină 
în secolul al XVIII-lea el nu apare nici ca vînzător, nici 
ca cumpărător de mărfuri, decît în mod cu totul excepțional. 
Numai către sfârșitul acestui secol intervine, așa cum vom 
arăta, o schimbare. În tot acest timp însă, adică de la înfiin- 
tarea Principatelor și pînă în cea de a doua jumătate a seco- 
lului fanariot, obligațiile ţăranului față de stăpînul moșiei 
erau de a da a zecea parte din roadele pămîntului, să-i fur- 
nizeze anumite produse ale industriei lui casnice, să-i dea 
anumite plocoane de Paști și de Crăciun — în completarea 
rentei în natură, pe care o plătea. El mai era obligat să lucreze 
și trei zile pe an — zile de clacă. Această obligație — spune 
Radu Rosetti — era însă ușoară, munca ţăranului fiind 
mai mult folosită la reparații și transport şi nu în agricul- 
tură. Însuși numele arată că era vorba de o muncă fără 
deosebită consistență sau intensitate. 

Acestea erau obligaţiile ţăranului liber. Obligaţiile veci- 
nilor, la început, nu erau nici ele mai grele; acestora din 
urmă le era doar oprită mutarea de pe o moşie pe alta. 
Chiar atunci cînd intervine șerbirea în masă a țărănimii 
române, vechile obligaţii nu suferă vreo schimbare esen- 
țială, în afară de fixarea ei pe moșiile unde se afla. Deci, 
în tot acest timp, țăranul român, liber sau şerb, avea drept 
îndatorire principală față de stăpînul moșiei, plata unei 
rente în produse — care cuprindea deopotrivă grine și 
obiecte fabricate, 

Deși timp de patru veacuri întîlnim în Principate — pe 
lîngă predominarea economiei naturale — raporturi de esență 
feudale, între țărănimea și stăpinii de moșii, totuși s-a adus 
obiecțiunea că la noi n-a putut exista un regim feudal, 


1 K, Marx, Das Kapital III/II, p, 328. 

pentru că stăpînul de moşie nu era un proprietar, în sensul 
şi înţelesul proprietarului feudal din Apus. Neexistind un 
drept de proprietate, lipsește unul din elementele esențiale 
tocmai în raporturile dintre țărani şi stăpînii de moșii. 

Dacă în adevăr a existat un drept de proprietate a marii 
boierimi din Principate asupra pămîntului, este o problemă 
pe care studiile istorice ale lui Filitti și Const. Giurescu 
— apărute ulterior. lucrărilor lui Radu Rosetti — au pus-o 
din nou în discuţie. O nouă revizuire a documentelor, o 
aprofundată cercetare a relațiilor dintre obștea țărănească 
şi boierime, în raport cu stăpînirea pămîntului, va fi fără. 
îndoială una din viitoarele sarcini principale ale istoricului 
marxist. Acceptînd însă concluziile lui Rosetti, care după 
părerea noastră nu au fost răsturnate de cei doi istorici 
citați, credem totuși că din inexistența unui drept formal 
de proprietate a stăpînului de moșie, nu se poate trage înche- 
ierea inexistenței regimului feudal la noi. 

Istoricul moldovean susține că pămîntul a aparținut 
-— cu titlu de folosință — obștii locuitorilor dintr-un sat. 
De folosință și nu de proprietate. Un drept de proprietate, 
în sine, n-a existat nici pentru stăpînul de moșiz, nici pentru 
obștea satului. , 

În ce consta totuși dreptul stăpînului de moșie? În aceea: 
de a sili pe țăran la îndeplinirea. îndatoririlor de mai sus. 
Mai mult, dreptul de folosință al ţăranului asupra pămîn- 
tului era subordonat, în mod absolut, îndeplinirii acestor 
obligații. Țăranul liber nu-și putea valorifica deci acest: 
drept de folosință decît în aceste condiții, care nu aveau 
caracterul unui raport personal între stăpînul de moşie şi 
țăran, ci au luat forma unui raport direct între stăpînul de 
moșie și pămînt. Pentru folosirea pămîntului i se plătea 
boierului zeciuiala și celelalte. Numai în măsura în care 
boierul avea dreptul de folosinţă asupra pămîntului — și 
nu asupra persoanei ţăranului — țăranul era obligat să-i 
servească renta în natură, La rîndul său, ţăranul n-a cunos- 
cut nici el decît un raport cu stăpînul moșiei, tot legat de 
pămînt. Cît timp acest țăran a fost liber şi la începiit aceasta. 
era regula generală — el se putea muta de pe un „pămînt 
pe altul, rămînîndu-i însă obligaţia — aşa cum arată însuși 
Radu Rosetti — să îndeplinească şi pe noua moșie vechile 
îndatoriri. În momentul în care se muta, orice raporturi 

cu vechiul stăpin încetau, Deci, aceasta dovedește cu priso- 
sință că plata rentei în natură deriva din existența unui raport 
real şi nu personal. Existenţa acestui drept, în persoana 
stăpinului de moșie, chiar dacă nu îmbracă forma propric- 
(DI quiritare, era suficient ca să impună țărănimii române 
aceleaşi obligaţii pe care avea să le suporte în regim feudal 
şi țărănimea din alte ţări. Vecinirea, șerbirea țărănimii 
— terminată în Muntenia la sfîrșitul secolului al XVI-lea, 
în Moldova cu un secol mai tîrziu — apropie și mai mult 
starea țărănimii române de cea din apusul sau centrul Euro- 
pei. Dar încă o dată, șerbia nu aduce, din punctul de vedere 
care ne interesează, nici un element nou. 

Toate acestea ne îndreptățesc să afirmăm existența unui 
xegim feudal în Principate, pînă în mijlocul secolului al 
XVIII-lea. Pentru ce numai pînă în acest moment? 

În prima jumătate a acestui secol, asistăm la trecerea 
din regim feudal la regim iobăgist. Această trecere nu se 
va face brusc, ci treptat, consfințirea legală a'noului regim 
urmînd să vină tîrziu, abia la începutul secolului al XIX-lea. 

Care este caracteristica regimului iobăgist, privit din 
același punct de vedere, adică a raporturilor de producție? 

Dacă pentru regimul feudal, existența rentei în produse 
constituia trăsătura sa esenţială, în. regim iobăgist apare 
drept principală îndatorire a țărănimii renta în muncă. 
Schimbarea este profundă. Țăranul nu mai produce plus- 
productul în gospodăria lui, ci munca pe care o face pentru 
stăpînul moșiei este. despărțită de cea cheltuită cu propria 
lui întreținere. „Munca necesară pe care, de pildă, țăranul 
valah o îndeplinește pentru întreținerea: sa, este separată, 
în spațiu, de munca în plus, executată pentru boieri. Una 
o îndeplinește pe propriul lui pămînt, cealaltă pe pămîntul 
stăpinului“ 1. 

„Odată cu apariţia rentei în muncă, devenită obligaţia 
principală a țărănimii, apare și tendința stăpinului moșiei 
să limiteze dreptul de folosinţă al țărănimii asupra pămin- 
tului. Din punctul de vedere al cadrului economic general, 
în care apare regimul iobăgist, asistăm la dezvoltarea eco- 
nomiei de schimb, pe seama economiei naturale, aflată în 
floare, în regim feudal, 


1 K. Marx, op. cit., vol. I, p, 186, 

Cum s-a îndeplinit această trecere în Principatele Române? 

Către mijlocul secolului al XVIII-lea, se semnalează 
primele tendințe de a mări claca, prin înmulțirea numărului 
de zile muncite pentru stăpînul moșiei. Biserica este cea. 
dintii care obţine la 1742, sub Constantin Mavrocordat, 
în Moldova, ca slujba să fie de douăsprezece zile și nu de 
trei, ca pînă atunci, La 1766 întreaga boierime obține și 
ea cele douăsprezece zile de clacă. De fapt, douăsprezece 
erau numai formal, întrucît fixîndu-se și un „nart care 
întrecea îndoit și întreit -puterile unui om“ — după cum 
arată Radu Rosetti — aceste zile reprezentau în realitate 
între douăzeci și patru și treizeci de zile lucrătoare. La 1805, 
numărul de zile pe: care era obligat țăranul moldovean 
să le presteze era „legal“. de treizeci și cinci, în realitate, 
după arătările aceluiași istoric era peste patruzeci. În Mun- 
tenia, creșterea era mai slabă. Faptul că atît aici, cît și 
în Moldova, boierii preschimbau o parte din numărul zile- 
lor datorate, într-o dare în bani, nu modifică cu nimic con- 
cluziile noastre. Aceasta dovedește, așa cum vom arăta 
mai departe, întinderea pe care o luase economia de schimb: 
la sfîrșitul secolului fanariot și începutul celui următor 
în Principate. À 

Prin Regulamentul Organic, clåca este fixată în Moldova 
la 12zile, iar în Muntenia la 6 zile pe an. În realitate, cu „nar- 
turile“, claca se ridică în Moldova la 44 zile pe an pentru 
săteanul cu 4 boi, 46 zile pentru cel cu 2 boi, 56-zile pentru 
pălmaș, iar în Muntenia, la 56 zile pentru cel cu 4 boi, 58 
pentru cel cu 2 boi și 60 pentru pălmaș. r 

Zeciuială, plocoanele, celelalte dări în natură rămîn 
și mai departe în sarcina țărănimii. Dar se situiază pe primul 
plan și ca cea mai grea obligație, plata în natură. Marx, 
analizînd situația țărănimii noastre, scria: „Claca în Prin- 
cipatele dunărene, legată de renta în produse şi de celelalte: 
accesorii ale iobăgiei, forma însă tributul principal către 
clasa stăpinitoarel, e 

Alături de preponderența pe care o lua renta în muncă, 
între toate celelalte obligaţii impuse țărănimii față de stă- 
pînii de moșii, vom fntîlni îndeplinite, în acest timp în Prin- 
cipate, și celelalte condiții de natură economică existente 


— 


1 Ķ, Marx, cp. cit., p., 186, 

în țările europene, atunci cînd acestea cunoșteau regimul 
Fei dt e 
iobăgist. 


+ 


Distincția pe care o facem între cele două regimuri — 
feudal şi iobăgist — prezintă un deosebit interes și din alt 
punct de vedere. Anume, al rolului jucat de capitalul comer- 
cial în cadrul unui regim sau al celuilalt. Numai făcînd 
această distincție pot fi înțelese o serie întreagă de fapte 
şi fenomene, care altfel au fost ignorate sau fals interpretate. 

În regim feudal, capitalul comercial joacă un rol destruc- 
tiv. Aproape toate popoarele europene au trecut printr-o 
asemenea fază, în care capitalul comercial și cel de camătă 
au jucat un astfel de rol. În regim iobag, rolul acestor capi- 
taluri este de a fi, după expresia lui Marx, „o puternică pîr- 
ghie pentru crearea premizelor capitalului industrial“. Capi- 
talul de comerţ, în special, joacă un rol deosebit. „Capita- 
lul de comerț este forța economică revoluționară a secolelor 
XIV, XV, XVI. Cu el vine viață nouă în societate și se nasc 
idei noi“ 1. Adică tocmai în timpul pe care Marx îl consideră 
epoca de trecere de la iobăgie la faza cînd apare capitalul 
industria]. 

În anumite condiții istorice date, tocmai acest rol pe 
care îl are capitalul comercial în regim iobag și nu In regim 
feudal, îi dă o tendință progresistă, iar acei care mînuiesc 
acest capital devin agenţii și purtătorii de cuvînt ai ideilor 
noi, legate de regimul a cărui naștere o grăbeşte, Comerțul, 
de altfel ca și camăta, nu sînt în stare să creeze noi forme 
de producție, dar ajută trecerea dintr-un regim în celălalt. 

faza pre-capitalistă, capitalul comercial joacă un rol 
activ, iar păturile orășenești, care trăiesc din mînuirea lui, 
sînt chemate, “tocmai pentru că această activitate are un 
caracter antireacționar și progresist, în. anumite condiții 
date, cînd societatea trece printr-o criză revoluționară, 
să se găsească în primele rînduri ale luptătorilor împotriva 
vechiului regim și pentru instaurarea celui nou. Dar, în același 
timp, spiritul care animă aceste pături orășenești îşi găsește 
și limitele lui tocmai în caracterul și activitatea economică 


1 K. Kautsky, Thcmas Morus, p. 13, 


ER 


Scanned with CamScanner ` 


“a capitalului comercial şi de camătă. Revoluţionarismul 
lor este condiţionat, mărginit, lipsit de consecvență și fer- 
mitate, gata la compromis și cedare. 

Evoluţia Principatelor românești, dar mai ales istoricul 
mişcărilor revoluționare din prima jumătate a secolului 
trecut, oferă o vie exemplificare a acestor afirmaţii. În 
funcția economică și socială a capitalului comercial, în carac- 
teristicile istorice ale activității desfășurate de minuitorii 
lui, vom găsi explicația unui lung şir de fapte.și fenomene 
istorice, direct legate de viața economică și socială a popo- 
rului român în ultimul secol. 


* 


În sociologia românească s-a stabilit, aproape cu auto- 
ritate de dogmă, un moment crucial în dezvoltarea vieții 
economice, sociale și politice a poporului român din cele 
două Principate. Este anul 1829. Atunci s-a încheiat, după 
cum se știe, pacea de la Adrianopol, între turci și ruşi. Prin 
două aliniate ale unui act adițional tratatul intervenit între 
cele două puteri, Turcia renunța la monopolul pe care îl 
exercitase pînă atunci asupra comerțului extern al celor două 
Principate dunărene, acestea urmînd să se bucure în viitor 
de o deplină libertate economică. Marea Neagră și porturile 
de la Dunăre erau astfel deschise Apusului. 

„În privința acestui eveniment — afirmă Zeletin — întîl- 
nim un acord unanim între cercetătorii speciali: toți scriitori 
care au atins această chestie, fie și numai în treacăt, au 
învederat că încheierea tratatului de la Adrianopol însem- 
nează momentul cînd începe procesul de dizolvare a „vechiu- 
lui regim“, pe ale cărui ruini se deschide „era nouă“ bur- 
gheză de curopenizare a „vieţii noastre sociale“. în adevăr, 
autorul Burgheziei române indică într-o notă un impresio- 
nant număr de cercetători: istorici, economiști şi sociologi, 
care toți susțin același lucru, . 

„Acordul“ este în adevăr unanim, Dar unanimitatea nu 
dovedeşte nimic. În anul 1829 procesul de dizolvare a 
„Vechiului regim“ avea în realitate cîteva etape de pe acum 
parcurse. Libertatea comerțului acordată Principatelor 
Române n-a făcut decît să continue, să accelereze şi să dea 
extindere transformării economice și sociale, începute mai 

de mult 'și care şi duseseră la schimbări structurale însem= 
nate. Transformările de asemenea natură au produs mediul 
şi atmosfera necesară dezvoltării capitalismului în tările 
româneşti. La rîndul lor, aceste transformări au fost con- 
«diționate de rapida dezvoltare a economiei de mărfuri, mai 
ales în ultimele decenii ale veacului fanariot și în primele 
„decenii ale celui următor. 

Dacă în adevăr cu anul 1829 începe în Principate o nouă 
epocă, atunci revoluția pandurilor sub Tudor Vladimirescu, 
precum și anii de agitaţii și frămîntări care i-au urmat ime- 
diat, nu-și pot găsi explicaţia decît în cauze și împrejurări 
fortuite, unele avînd doar un caracter local, altele născute 
incidental, tuturor acestora lipsindu-le o semnificaţie socială 
şi politică, adîncă și cuprinzătoare. | 

De altfel, așa se și explică pentru ce în lucrarea lui Zele- 
tin nici nu se pomenește măcar de revoluția de la 1821, 
după cum mișcarea pandurilor nu a oprit nici un moment 
atenția lui Dobrogeanu-Gherea. Iar încheierile pe care le-au 
tras istoricii, cînd au încercat să facă o deosebire esenţială 
între mișcările de la 1821 şi anul 1848, dovedesc doar că, 
„acordul unanim“ și-a produs toate efectele ... 

Importanţa și rolul jucat de capitalismul apusean asupra 
așezărilor și evoluției poporului român au fost, fără îndoială, 
însemnate. Vom avea ocazia nu o singură dată să subliniem 
acest lucru. -Cu toate acestea, pentru înțelegerea și expli- 
carea fenomenelor sociale care s-au desfășurat în secolul 
trecut în Principate, este necesar, în primul rînd, să fie puse 
în lumină forțele interne — economice și sociale — care ele, 
înainte de toate, au determinat drumul urmat de poporul 
român în ultima sută de ani. Numai îmbrățișînd acest punct 
de vedere, este posibilă deslușirea adevăratelor cauze ale 
mișcărilor sociale și revoluţionare din tot acest timp. 


x 


, O ultimă observaţie. Revoluţiile și toate agitaţiile sociale 
din prima jumătate a secolului trecut ocupă în sociologia 
românească un loc dintre cele mai reduse, Pentru scriitorii 
ŞI cercetătorii „oficiali“, această neglijare a fenomenului 
social pe care îl închide toată această epocă este explicabilă. 
Purtătorii de cuvint ai păturilor posedante nu âu nici un 

interes să popularizeze episoade și lupte, din chiar propriul. 
lor trecut, din care masele muncitorești și țărănești ar putea, 
astăzi, trage anumite încheieri. Cel mult, ei pot să le dena- 
tureze. [...] N 

Legînd trecutul cu prezentul, reactualizind lupte și 
fapte din trecutul apropiat al poporului român, multe sînt 
învățămintele care pot fi trase. 

Mai puţin poate din victoriile obţinute, cît mai ales din. 
greşelile, slăbiciunile și înfrângerile suferite. 

În acest scop, și cu această intenţie, au fost scrise pagi- 
nile de față. 


Capitolul VI 


Răscoalele țărănești și cauzele lor 
Dezvoltarea capitalismului în România după 1864 


Capitalismul, ca o. fază bine conturată în istoria ome- 
nirii, este epoca. în care apare și se generalizează munca 
salariată. „Ceea ce caracterizează epoca capitalistă este 
faptul că, pentru muncitor, însăși puterea sa de muncă ia 
forma unei mărfi care-i aparține, deci munca sa ia forma 
muncii salariate“ 1. 

Despărțirea muncitorului de mijloacele de producție şi 
de subzistență și monopolizarea acestora în mîna unei clase 
care le stăpînește au creat condiţiile istorice ale nașterii 
capitalismului. Astfel apare capitalul industrial. Formarea 
lui și posibilitatea de dezvoltare este condiționată de pree- 
xistența schimbului de marfă și a circulaţiei banului — 
operă pe care 6 îndeplineşte, în faza precapitalistă, capitalul 
comercial și cel de camătă. 
Mona formă de producţie înc 
capital individual ocupă în acela 
de lucrători, lărgind astfel procesu 


epe atunci cînd „același 
şi timp un mare număr 
1 muncii și furnizează 


1 K., Marx, Das Kapital, I, p. 126. 

un produs, din punct de vedere cantitativ, pe o scară mai 
ridicată“ 1, 

Din punct de vedere istoric, deși primele începuturi ale 
acestui nou fel de producție — producția capitalistă — se 
întîlneşte în orașele italiene încă în secolul al XIV-lea și al 
XV-lea, despre o epocă capitalistă propriu-zisă nu se poate 
vorbi decît din secolul al XVI-lea. Acolo unde apare capi- 
talismul, iobăgia a fost desființată, iar orașele libere sînt 
în decădere 2. 

Așa s-au petrecut lucrurile în apusul Europei. În centrul 
şi răsăritul continentului, același proces are loc mult mai 
tirziu și se întinde pînă în mijlocul secolului al XIX-lea, 
păstrînd anumite caracteristice proprii. 

Privind deci, din acest punct de vedere, evoluția Româ- 
niei, este firesc să ne întrebăm: care este drumul pe care Lan 
parcurs stările de la noi după 1866? 

Am semnalat de cîteva ori în paginile precedente faptul 
că munca salariată își găsește întrebuințarea în- Principate 
o dată cu apariția primelor întreprinderi industriale, adică 
din secolul al XVIII-lea. Totuși, așa cum nu se poate vorbi 
în veacul al XIV-lea sau al XV-lea în Europa Apuseană 
de capitalism, tot așa și la noi caracterul sporadic și limitat 
al acestei munci nu poate plasa începuturile capitalismului 
atunci. Numai cînd noua producție capitalistă începe să 
Dătrundă din ce în ce mai larg în industrie şi prin desfiintarea 
iobăgiei să-și deschidă drumul şi în agricultură, putem vorbi 
și la noi de începuturile noului regim. Crearea unei mari 
industrii — cu toată șubrezenia ei — va accentua și mai 
mult dezvoltarea capitalistă a țării. Această dezvoltare va 
cunoaște apoi, după 1864, o continuă linie ascendentă. 

Care este geneza capitalului industrial în România? 

Din sumele realizate în comerțul din. ce în ce mai întins 
pe care îl făceau Principatele în cursul secolului al XIX-lea, 
din renta crescută a pămîntului, din: sumele acumulate în 
primele întreprinderi industriale, o parte ia drumul finanțării 
marilor întreprinderi, create mai ales după 1886. Spre indus- 
trie merge și o parte din câștigurile capitalului cămătăresc 3. 


1 Ibidem, mp 269, 
2 Ibidem, p. 647, 
3 V, Madgearu, Agrarianism, capitalism, imperialism, p. 181. 


56 


Scanned with CamScanner 


Participarea capitalului comercial în industria îmbră- 
cămintei are de la început mai multe forme. Comercianții 
finanţează unele ateliere sau industrii manufacturiere, lăsînd 
să lucreze pe meseriași și pe muncitori în locuinţele lor pro- 
prii, dar pe seama capitalului comercial 1. Întilnim asemenea 
„Verlagsverhăltnisse“ în textile, construcții, olărie etc. 

În ce priveşte sumele din renta pămîntului, aflată încă 
la dispoziția marelui proprietar (accentuăm acest încă, 
întrucît o mare parte din această rentă trecea aproape nemij- 
locit în miinile cămătarilor sau lua drumul cheltuielilor 
risipitoare în străinătate), ele erau investite — de cele mai 
multe ori — nu direct, ci prin intermediul unor bănci pro- 
vinciale, la care marii proprietari erau marii şi importanții 
acţionari. Acestea finanțau, la rîndul lor, întreprinderile 
industriei locale. Capitalul cămătăresc propriu-zis nu ia 
parte la finanțarea industriei decît o dată cu apariţia băn- 
cilor, bancherii interesîndu-se; mai ales, de afacerile legate 
de export şi import. Băncile vor finanța masiv industria 
numai după 1900. 

Deci, în măsura în care întîlnim capital autohton în 
industria din România, d se naște pe căi similare formării 
lui în Apus. Doar că exploatarea colonială a fost aici înlo- 
cuită cu jefuirea sistematică a țărănimii române. Formele 
pe care le-a luat acumularea primitivă la noi le-am văzut 
într-un capitol anterior. În cursul secolului trecut, aceste 
forme și-au schimbat doar numele ... 

Alături de capitalul autohton, apare ca principal finanța- 
tor al industriei românești și capitalul străin. 

În această privință, socotim necesar să facem distincția 
pe care o găsim la Hilferding? între „capitalul exportat“ 
și „capitalul transferat“, între „exportul de capital“ şi 
„transferul de capital“, Capitalul, străin ca origine, deşi 
aparține unui nenațional, dacă investit în industria unei 
țări rămîne încorporat economiei ei, trebuie considerat ca 
un capital transferat, și nu exportat, Profitul rămîne în 
țară și este consumat aici, „Capitalul de export“, adică 
acea valoare care este menită să producă în străinătate 
Plusvaloare, continuă dimpotrivă să rămînă şi după aceea 


1 V, Madgearu, Zur industriellen Entwicklung Rumäniens, p. 107. 


2 Hilferding, Das Kinanzkapital, p. 421 —422. 

parte integrantă a capitalului național al țării de origine, 
țară către care se îndreaptă și: profitul realizat. 

Pentru noi distincția este importantă, deoarece o mare 
parte din capitalul străin, mai ales al întreprinderilor indi- 
viduale care formau majoritatea pînă la sfîrșitul secolului 
trecut, precum și o parte a capitalului evreiesc, investit 
în industrie, era de fapt un capital transferat, și nu exportat. 
El s-a integrat economiei românești, iar urmașii celor care 
l-au adus în țară au intrat, de fapt, de la început, în colec- 
tivitatea autohtonilor. În sprijinul acestei afirmaţii pot 
fi aduse zeci și sute de exemple. ` 

Capitalul de export a jucat și el un însemnat rol, mai 
ales în industria petrolului, a zahărului și în cea forestieră. 
În 1914 cel mai important capital era cel german (120 mili- 
oane lei), apoi cel olandez și englez (cîte 97 şi 96 milioane), 
austro-ungar (65 milioane), belgian (57 milioane), francez 
(37 milioane) 2 etc. 

În aceste sume se reflectează — în destul de fidelă măsură 
— și interesul politic pe care diferitele state străine îl purtau 
României ... i 

Străin sau pămîntean, „economist“ înlăuntrul țării sau 
venit de peste hotare, fapt este că după 1866 capitalul in- 
dustrial este în creștere. Pentru dezvoltarea capitalistă a 
României, existența și activitatea acestui fel de capital 
interesează în primul rînd. Din punct de vedere al rezul- 
tatelor pe care această activitate le dă — în ceea ce pri- 
vește opera de transformare a formelor de producție, cu 
toate consecințele ei economice și sociale — originea capi- 
talului industrial este indiferentă. Capitalul industrial, ca 
atare, este generator de o serie de fenomene pe care le în- 
registrăm după 1866, și acest lucru ținem doar să-l semnalăm 
pentru moment. Structura lui.— după origine — își are 
desigur importanța, dar într-o altă ordine de idei, după 
cum vom arăta la locul potrivit. 

Să cercetăm, mai departe, căile de dezvoltare ale capi- 
talismului în țara noastră în cea de a doua jumătate a seco- 
lului trecut. S 


1 G. Zane, Eccnomia de schimb în Principatele Române, p. 433—443. 
2 N. Arcadian, Industrializarea Rcmâniei, p. 136. 

Apariţia marii industrii” 


Întreprinderile pe care le înregistrează la 1863 statistica 
lui Marțian erau, în marca lor majoritate, întreprinderi 
mici şi mijlocii. Totuși, ele formează „nucleul din care se 
va dezvolta industria mare de mai tîrziu“ 1. 

Am văzut în ce ritm. s-au dezvoltat aceste întreprinderi 
pînă la 1863. Pentru epoca ulterioară ne servim de datele 
publicate de M. Paianu în 19062, precum și cele cuprinse 
în „Ancheta Ministerului de Industrie“ din anul 19022. 

Considerind numai acele întreprinderi care aveau un 
capital de minimum 50 000 de lei, utilizau un personal obiș- 
nuit de 25 de lucrători, și se serveau de un utilaj perfecționat, 
M. Paianu dă următoarele cifre: 


De la 1866—1887 s-au înființat 173 fabrici, sau cîte 
8,2 pe an în medie. 

De la 1887—1893 s-au înființat 83 fabrici, sau cîte 14 
pe an în medie. 

De la 1893—1906 s-au înființat 215 fabrici, sau cite 
18 pe an-în medie. 3 i 

Deci, de la 1886 înainte, asistăm la o rapidă creștere 
a marii industrii manufacturiere. O mare parte a acestei 
industrii va prelucra materiile prime din țară. Astfel, în 
ancheta Ministerului de Industrie, cel mai mare număr 
de întreprinderi sînt în industria alimentară, apoi în cea 
chimică, metalurgică și textilă. Cel mai mare capital îl va 
avea însă industria de construcţii (69,9 milioane (lei), apoi 
cea alimentară (40,2 milioane), cea chimică (35,7 milioane), 
zahăr (33,5 milioane), cherestea (31,1 milioane), rafinăriile 
de petrol (24,4 milioane), textile (23,4 milioane) şi meta- 
lurgia (15,5 milioane). Metalurgia — și cifra este caracte- 
ristică — prelucra 84,9% materii prime din străinătate, 
iar textile 66%, pe cînd industria alimentară doar 


5,3%. 


1 Ibidem, p. 112, 
2 M. Paianu, La grande industrie en Rcumanie. 


3 Citat în C, Băicoianu, Studii economice, politice și sociale, P 153. 

Alături de industria manufacturieră, se dezvoltă rapid 
şi cea petrolieră. Iată cifrele producției, în tone: 


1860 1 188 tone 
1880 15 900 tone 
1900 250 000 tone 
1907 1109097 tone 
1912 1806000 tone 


După 1880, creșterea este de-a dreptul gigantică. 

Pentru a marca și mai bine etapele dezvoltării capita- 
listea României, să cercetăm dezvoltarea societăților pe 
acțiuni 1. În afara întreprinderilor industriale, în statistică 
sînt cuprinse cele bancare, comerciale și de transport: 

Totalul societăților anonime nou înființate în 

industrie bănci transport comerț Total? 


1866—1880 — 4 Ss 1 5 
1880—1902 27 30 = 3 60 
1903—1913 114 110 7 „39 210 


Privite sub raportul capitalului, iată evoluția societăților 
anonime în raport numai cu cele industriale: 


Capitalul. investit ` Din care numai 
în în cele 
societățile anonime industriale 
1866—1881 42 milioane lei = 


1881—1903 1 909 milioane lei 1 484 milioane lei 
1903—1914 5871 milioane lei 4 745 milioane lei 


Şi după datele d-lui Arcadian — deşi acesta dă o altă 
cifră pentru totalitatea capitalului investit în industrie — 
60% din societățile anonime erau industriale 3. 

Care este concluzia tuturor acestor date? 

Dezvoltarea sectorului capitalist în economia româ- 
nească a cunoscut un progres lent pînă în 1880, cînd face 
un puternic salt pînă la 1902 și înaintează apoi cu paşi repezi 

1 Anpalizind procesul centralizării capitalului, Marx indică societă- 
De pe acțiuni ca una din căile cele mai rapide ale acestei centralizări. 
Das Kațital, |, p. 566, Volksausgabe. 

2 P, Ercuţa, Die Genesis des modernen Kapitalismus în Rumänien 
1941, p. 85 și urm, ; 

3 Ibidem, p 93—94, 

pînă la 19131. În anul 1883 asistăm la prima hausse. „Anii 
speculativi după 1883, şi în special anii după 1903 au fost 
numiţi în economia românească dinainte de războiul mon- 
dial drept „epoca de aur“ i, 

În epoca în care România cunoaște o rapidă dezvoltare 
a industriei, în timp ce întreaga ci economie se găsește, în 
general, sub semnul dezvoltării capitaliste, și tocmai în 
spaţiul limitat — după 1883 şi după 1903, cînd este „epoca 
de aur“ a acestei dezvoltări, izbucnesc mișcările agrare. 
Ele își au nu numai începutul în această epocă, dar ţin pasul 
cu progresul dezvoltării capitalismului: revoltele de la 1907, 
prin caracterul lor adînc, întrec: în importanță pe toate cele- 


alte anterioare. 


Pătrunderea capitalismului în agricultura românească 


Sub influența directă a dezvoltării capitaliste a economiei 
orășenești, noile forme de producţie încep să-și găsească 
aplicarea şi în agricultură, deși piedicile pe care le întîmpină 
aici sînt mult mai mari; iar pătrunderea formelor de exploa- 
tare capitalistă și împletirea lor cu rămășițele iobăgiste dau 
caracterul specific raporturilor agrare din România nu 
numai pînă în 1916, dar chiar și în zilele noastre.. 

Mai importantă decît constatarea existenţei acestor 

_raporturi, astfel născute, este evoluarea lor în decursul 
anilor, felul şi direcția acestei evoluări. Căci numai desci- 
frînd sensul în care s-au dezvoltat aceste raporturi, faptele 
sociale din domeniul agrar puteau fi explicate și reala lor 
semnificaţie just înțeleasă. 

S-a negat totdeauna existența unor raporturi de muncă 
avînd un caracter capitalist în agricultura României mici. 
„La noi, capitalismul s-a manifestat în agricultură numai 


1 N, Arcadian, op, cit, p. 139. Protecționismul practicat în politica 
economică a României mici a fost factorul important al creşterii industriei 
autohtone. Dar ceea ce interesează în cazul de faţă sint rezultatele şi nu 


mijloacele prin care s-a ajuns la aceasta. S ` | 
2 Faţă de creșterea industriei capitaliste, meseriile dau înapoi. În 
1901, erau înregistraţi, meseriași și patroni de ateliere, 53 589; în 1908, 


numărul lor scade la 47 449 (Arcadian, op. cit, P 88). 

în sensul generalizării produselor sub formă de marfă“, 
afirmă Şerban Voinea 1. | 

Din faptul că exploatarea pămîntului „n-a luat formele 
întreprinderii capitaliste cu exploatare intensivă, cu inventar 
modern și salariați“ totuși nu se poate trage concluzia negării 
pătrunderii capitalismului în agricultura românească, con- 
cluzie la care s-au oprit cei mai mulți dintre cercetătorii 
problemei noastre agrare. 

Raporturile de muncă în agricultura românească, pînă 
la 1918, puteau fi grupate astfel: 1) muncă pentru bani; 
2) arendă simplă ` bani pentru folosirea pămîntului ` 3) arendă 
plătită în muncă; 4) cultura în dijmă; 5) dijma la tarla2. 

Primele două sisteme se încadrează în raporturi de pro- 
ducție capitalistă. ` 

Cel dintii, utilizat mai ales în Moldova, găsea în Muntenia 
o mai restrinsă aplicare. S-a căutat să se dovedească — și 
Radu Rosetti a adus un bogat material în această privință — 
că de fapt aici avem numai în aparență un contract de 
muncă bazat pe salar. Țăranul era un „învoit“ și nu un 
muncitor liber. El își, vindea munca de cu iarnă, cu anti- 
cipaţie, atunci cînd nevoile erau mai aprige, acceptînd 
orice preț. Lipit de moșia boierului prin petecul de pămînt 
pe care îl avea, totdeauna îndatorat față de acesta, el nu 
avea libertatea mișcărilor sale. 

La baza întregii argumentaţii este însă o confuzie. Con- 
dițiile în care țăranul învoit era obligat. să-și vîndă munca 
nu desființează caracterul contractului intervenit. Inegali- 
tatea dintre. capitalist şi muncitorul pe care îl angajează 
— din punct de vedere al. condiţiilor în care contractează 
unul și celălalt — este de însăși 'esența contractului de 
muncă în regimul capitalist, Libertatea de mișcare pe care 
o are muncitorul liber — față de cel învoit — este şi ea 
relativă. Și una și cealaltă deci nu pot desființa caracterul 
acestui fel de contract, Aceasta cînd vorbim de munca 
învoiţilor, Cu atît mai mult caracterul capitalist al acestor 
raporturi iese în evidență atunci cînd — pe baza proleta- 
rizării unei părți din țărănime — numărul muncitorilor 
neînvoiți și ale celor străini, care contractau cu proprietarul 


4 Șerban Voinea, Marxism oligarhic, p. 241, 
Ionescu- Șișești, Politica agrară, p. 90. 

chiar în timpul muncilor agricole, era în creștere. Nu se 
poate nega că apariţia, după 1804, a muncii salariate — 
chiar cu aceste îngrădiri —a însemnat un important pas 
înainte în introducerea raporturilor de muncă bazată pe 
salar, deci a dus la încetățenirea unor raporturi capitaliste. 
În ce priveşte contractul de arendă — bani pentru 
pămînt — faptul pe care îl subliniază lonescu-Șișești că 
„arendaşul speculează nevoia de pămînt a ţăranului“ luîn- 
du-i astfel un preț urcat, nu schimbă, în sine, natura con- 
tractului încheiat. La arenda plătită în muncă interveneau 
două operaţii: se fixa întîi preţul muncii, apoi al arenzii. 
Printr-un asemenea calcul se uneau cele două metode de 
mai sus într-una singură. „Arenda — spunea același autor — 
se evalua scump și munca se evalua ieftin“. Aici, inegali- 
tatea condițiilor în. care se contracta apăreau sub dublul 
lor aspect, ceea ce făcea aceste contracte atît de împovără- 
“toare; dar, așa cum am arătat, inegalitatea este o împreju- 
rare exterioară, şi nu modificaloare a contractului în sine. 
Celelalte două sisteme din urmă, „munca în dijmă“ și 
„dijma la tarla“, poartă un vădit caracter precapitalist. 
În ele se reflectează cel mai bine rămășițele economiei natu- 
rale și, alături de dach, rușfeturi și plocoane,. rămase ca 
obligații în seama țărănimii, toate acestea constituie ele- 
mentul net iobăgist în raporturile agrare dinainte de 1918. 
Apariţia unei rente în bani — pe lîngă dijma în producte 

— pe care o semnalează Radu Rosetti în Muntenia, unde 
dijma era foarte răspîndită, dacă însemna o îngreunare a 
sarcinilor pe care avea să le suporte țărănimea, marchează 
totuși, deși foarte lent, drumul spre transformarea însăşi 
a dijmei în rentă bănească, operaţie care poartă un caracter, 
de astă-dată, net capitalist. Faptul însă că această rentă 
nu înlocuieşte dijma, că dijma se menţine mai departe, 
că, la rîndul ei, renta în bani e transformată în muncă dove- 
dește tocmai puterea de rezistență a formelor de producţie 
iobăgiste, datorită celorlalte condiţii în care trăia țărănimea. 
În raporturile de muncă întîlnim deci anumite forme 
avînd caracter capitalist, deși aceste forme sînt mărginite 
şi îngreuiate de puternice rămășițe iobăgiste. KD 
„În ce privește felul exploatării marilor moșii, găsim şi 
aici pătrunderea capitalismului, iarăși cu anumite corectări. 
Nu ne gîndim la începuturile unei agriculturi raționale — ase- 

menea începuturi existau, desigur, şi se găseau în progres 
chiar în epoca de care ne ocupăm — ci la întinderea pe care 
o luau arendările. Faptul arendării în ce categorie se înca- 
drează? În Moldova, de pildă, 62% din marile proprietăți 
erau arendate. Unul din rezultatele felului de producție 
capitalist în agricultură, scrie Marx, este că „pămintul ca 
condiție a muncii (Arbeitsbedingung) a fost despărțit cu 
totul de proprietate și proprietar, pentru proprietar ne mai 
reprezentînd nimic altceva decît ca o dare în bani pe care 
o încasează de la capitalul individual — arendașul — dato- 
rită monopolului său“ 1. La noi, arendășia nu a apărut ca 
rezultat al producției capitaliste, generalizată în agricul- 
tură, iar arendașul cultiva în exact aceleași condiții pămîntul 
şi exploata după aceleași metode munca țăranilor, ca și 
proprietarul latifundiar. Totuşi, această împrejurare nu-i 
schimbă caracterul, astfel cum i-l definește Marx. 

Sensul evoluării raporturilor de producţie în agricultura 
românească? . 

Dobrogeanu-Gherea a încercat să dovedească că refor- 
mele intervenite după răscoalele din 1907 nu făceau alt- 
ceva decît să consolideze regimul neoiobag. Este justă 
afirmarea lui? Reformele au avut, în adevăr, un caracter 
limitat, iar efectele lor au, fost restrînse, mai ales pentru 
că monopolul marelui proprietar asupra pămîntului — ceea 
ce constituie suportul principal al rămășițelor iobăgiste — 
a rămas neatins. Cu toate acestea, nu spre consolidarea aces- 
tor rămășițe, ci la înlăturarea lor au tins — și în parte au 
Parvenit s-o facă — reformele impuse de răscoale. 

Dispoziţiile luate pentru desființarea celor mai tipice 
învoieli iobăgiste — munca la ‘tarla, plata în natură, plo- 
coanele, rușfeturile etc., alături de generalizarea salariului 
în bani și fixarea minimulii de salar şi a maximului arenzii, 
poartă un caràcter anti-iobăpist, „Ele nu s-au aplicat sau 
s-au aplicat împottiva țărănimii“ — a afirmat cu antici- 
pație autorul Neosobăgiei, Şi în această privință, Dobro- 
geanu-Gherea exagerează, Că aceste reforme au dus la 
lărgirea și generalizarea unor raporturi de muncă capita- 
liste, și nu iobăgiste și neoiobăgiste, o dovedeşte un fapt 
pe care însuși Gherea îl socotește determinant. Astfel, el 


1 Karl Marx, Das Kapital, III, p, 37, 

scrie: „Cu cît s-ar generaliza lucrarea în regie, cu atit sis- 
temul neoiobăgist de învoieli ar trebui să cedeze sistemului 
de cultură capitalist cu inventar propriu“ 1, Care este situaţia, 
din acest punct de vedere, după reforme? 

Este o realitate că după 7908, întinderea culturii în regie 
crește pe seama sistemului de cultură în devălmășie, dovada 
concludentă a sensului și cuprinsului noilor raporturi de 
producţie, ulterioare răscoalelor ?. 

Au constituit o inovaţie reformele din 1908? Noi socotim 
că elementele constitutive ale noilor relaţii existau și înainte 
de aceste reforme, ele fiind ulterior generalizate și întărite. 
Agricultura română se găsea deja pe drumul care, prin 
forțele ei proprii, din resorturile ei interioare, și-l crease. 

În sfârșit, o ultimă observaţie. Unul din cele mai intere- 
sante aspecte ale ridicărilor în masă ale țărănimii, în 1888 
ca și în 1907, aspect care a născut, în același timp, și cea 
mai vie nedumerire în opinia publică de pe vremuri, a fost 
că ele s-au produs și au luat caracterul cel mai violent în 
judeţele cu cel mai roditor pămînt, în satele relativ înstă- 
rite, iar elementul cel mai activ și cu rol conducător l-a dat 
burghezia satelor. Explicarea acestei aparente anomalii a 
fost dată pe larg de Dobrogeanu-Gherea. Dar noi credem 
că și de astă-dată s-au privit lucrurile doar la suprafață 
şi de aceea explicaţiile sînt parțiale. Substratul acestui 
fenomen social este cu mult mai adînc?. 

Există fără îndoială concurenţă între chiaburul din sat 
şi marele proprietar; anume, cine să aibă întîietatea în 
exploatarea țărănimii sărace; se uita cu jind același chiabur 
la pămîntul moșieresc şi era „jignit“ de puterea şi bogăția 
boierului, după cum se temea de el. Dar acestea erau motive 
subiective și. ele pot explica doar forma şi violența conflic- 
tului între cei doi exploatatori ai țărănimii. 


1 Dobrogeanu-Gherea, Necicbăgia, pP. 353. 

2 Ionescu-Şişeşti, of. ct., p. 100. 

3 „Trebuie observat că județul în care răscoalele din 1888 fură mai vio- 
lente au fost Ialomița, adică unul din cele mai puțin populate, acela în care 
aveau ființă învoielile cele mai prielnice țărănimii, care îndeosebi era şi 
este mai bogată, mai sănătoasă decit aiurea“, R, Rosetti, op. cit, p. 607. 
Același lucru în 1907: „În Moldova se răsculaseră ținuturile sărace, în Ţara 
Românească izbucnirea era mai cumplită tocmai în judeţele cele mai bo- 
o. Idem, p, 620. Despre participarea fruntașilor satelor la răscoale, + 


gate“. 
vezi același autor, capitolul privitor la! aceste mișcări. 

Prin răscoale, întreaga țărănime a încercat să-și satisfacă 
foamea de pămînt, pe seama marii proprietăți. Prin răscoale, 
ea a încercat lichidarea acestei puternice rămășițe a trecu- 
tului. Dar la baza acestor răscoale nu stătea numai atavica 
dragoste a ţăranului pentru pămîntul pe care îl muncește 
de veacuri şi care i-a aparținut odată, ci un conflict mai 
puternic. Anume, conflictul între dezvoltarea forțelor de pro- 
ducție, încătușate de existența marii proprietăți (cea mai 
importantă rămășiță feudală) îngrădite de rămăşiţele iobăgiste 
și raporturile de proprietate. Cuprinsă în cadrul schimbului 
capitalist, agricultura românească a suferit toate influențele 
venite pe această cale, după cum asupra ei s-a revărsat și 
influența directă a dezvoltării capitalismului, în cadrul 
economiei naționale. Şi unele și celelalte momente au adîncit, 
din acest punct de vedere, conflictul. Şi tocmai pentru 
că baza adîncă a acestui conflict era ciocnirea între forțele 
de producţie, în creştere, și raporturile de proprietate, tocmai 
de aceea cele mai violente răscoale”le întîlnim acolo unde, 
prin apariția unei burghezii sătești puternice, în cadrul unei 
agriculturi relativ mai prospere, conflictul de mai sus era 
și mai acut și mai insolubil. Acolo, prin urmare, unde marea 
proprietate, prin simpla ei existență, se punea de-a curme- 
zișul unei evoluții, menită să dea posibilitatea țărănimii 
să-şi ridice standardul de viață, descătușindu-se de toate 
învoielile și 'sarcinile iobăgiste, aceasta a pornit la luptă, 
avînd în frunte tocmai acel element din sat care se simțea 
în stare, datorită forței economice pe care o reprezenta, să 
fie beneficiarul noilor schimbări. 

Dacă însă astfel se explică prezența burgheziei satelor 
în fruntea răscoalelor, participarea întregii țărănimi, ca o 
masă compactă, strînsă într-un singur front împotriva 
marii proprietăți, își are și ea explicația. Căci satul româ- 
nesc nu stătea numai sub semnul pătrunderii și dezvoltării 
unor relații de muncă și producţie capitaliste, ci el înfățișa 
totodată și un amalgam de relaţii iobăgiste și semiobăgiste. 
În această a doua față a satului nostru vom găsi explicarea 
participării unitare a țărănimii în răscoale. O contrazicere, 
desigur, dar o contrazicere care îşi avea rădăcina tocmai 
în contrazicerile și structura reală a relațiilor dintre gare 
proprietate „și țărănime. 

În adevăr, într-o societate capitalistă ajunsă la deplină 
dezvoltare, procesul diferenţierii înlăuntrul satului alătură, 
în lupta politică şi socială, țărănimea chiabură de marea 
proprietate capitalistă. În lupta pentru socialism, proleta- 
riatul îşi caută aliaţii în proletariatul agricol, în rîndurile 
țărănimii sărace și mijlocașe. Dar într-o societate în care 
capitalismul în domeniul agrar numai a pătruns, dar nu a 
modificat raporturile existente, rămase sub povara atitor 
rămășițe iobăgiste, în lupta pentru înlăturarea acestora 
— şi, în primul rînd, a marii proprietăţi, ca prototipul lor — 
țărănimea în întregimea ei, de la chiaburime pînă la pălmaș, 
are interese comune, după cum are un dușman comun. În 
acest chip s-a născut la noi solidaritatea în lupta contra 
marii proprietăţi. 

Contrazicerea este deci numai aparentă. 


Dezvoltarea capitalismului și efectele acestei dezvoltări 
asupra țărănimii 


Prima constatare pe care cercetătorul o face, privitor la 
starea țărănimii în România după 1864, este continua înrău- 
tăţire a condițiilor ei de muncă și de viață. Cîteva cifre 
ilustrează suficient mersul acestei înrăutățiri: în 1878, 46% 
din marii proprietari luau dijmă mai mică de 1/3. În 1906, 
numai doi proprietari se mai găseau în această categorie. 
Proporția dijmei de 1/1 se generalizează pretutindeni. Arenda, 
în bani a crescut și ea, de la 1864 la 1906, la 67%, din numărul 
marilor proprietăți cu 100%,la 13% cu mai mult de 300%, 
iar la 3% din numărul lor cu 500%. 

Rușfeturile, acele „daruri“ pe care țăranul învoit era 
obligat să le facă marelui proprietar sau arendașului său, 
se ridicau la 1906, la 46,7% din valoare, la porumb; la 
59,4%, la grîu, în raport cu dijma regulată. 

După tabelele publicate de Radu Rosetti în cartea sa, 
deseori citată, preţul muncilor agricole — la muncile învo- 
ite — a rămas staționar timp de patruzeci de ani; ba în 
foarte multe judeţe a dat înapoi. Preţurile libere marchează 

o creștere, dar nu în proporția în care a crescut renta marelui 
proprietar. Această rentă a crescut într-un ritm direct 
uluitor 1. Împletirea relațiilor de producție capitaliste cu 
resturile iobăgiste a produs asemenea rezultate, ca directă 
urmare a evoluției generale pe care o trăia România după 1866. 
Sub influența aceluiaşi proces de pătrundere a capita- 
lismului în viața satului, avem începutul de diferențiere pe 
care l-am semnalat, avînd ca urmare formarea unui numeros 
proletariat agricol. Pe de o parte, asistăm în såt la formarea 
unei pături înstărite, a ‘burgheziei satelor — o pătură destul 
de subțire — la bază, un proletariat al cărui număr era în 
necontenită creștere. í 
Dezvoltarea rapidă a marii industrii, cuprinderea din ce 
în ce mai adincă a întregii economii orășenești în cadrul 
` capitalist, salturile pe care tocmai după 1880 le face marea 
întreprindere și toate formele de activitate bancară, comer- 
cială etc. a lărgit și adîncit: deosebirea dintre oraș și sat, 
înrăutățind situația celui din urmă. Iar în cadrul satului, 
însăși dezvoltarea capitalistă din toate sectoarele economiei 


naționale, dezvoltare care își găsește expresia tocmai: In 


ritmul pe care l-am văzut după 1880, produce o creștere a 
exploatării țărănimii, o înrăutățire a tuturor condițiilor 
ei de existență. 

În acest complex de cauze, legate nemijlocit de dezvoltarea 
capitalistă a României, își găsesc explicaţia și răscoalele 
țărănești de după 1880. 

c D 


Reprezintă această legătură cauzală între dezvoltarea 
capitalismului și provocarea unor mișcări insurecționale 
agrare un fenomen: specific românesc? 

Revoltele agrare, încadrate și făcînd integral parte din 
revoluțiile burgheze în apusul Europei — de la 1788 pînă 


la 1848 — își găsesc originea în aceleași efecte ale unui 
conflict născut din ciocnirea forțelor de producţie agrare cu 


formele sociale ale vechiului regim. Dar condiţiile în care: 


au loc aceste răscoale sînt desigur diferite de cele în care s-au 
produs în România, Mult mai, asemănătoare — în timp și 
în împrejurări — sînt însă răscoalele țărănești din Rusia 


1 Radu Rosetti, op. cit., p.. 527 j 

țaristă. Aici asemănarea merge pînă la quasiidentitate, 
Ele însoțesc, ca și la noi, etapele dezvoltării capitalismului 
în economia generală a țării. „Este destul să atragem aten- 
ţia — scrie Dubrovski — că prima revoluţie țărănească din 
1905—1907 s-a produs (în Rusia) după o furtunoasă dez- 
voltare capitalistă, după transformările structurale ale 
industriei rusești la sfîrșitul secolului al XIX-lea. Același 
lucru se poate spune și despre cea de a doua revoluție rusă — 
Revoluția din Octombrie. Revolta țărănească din 1917 
urmă după cea de a doua etapă a dezvoltării capitalismului 
rusesc ...“ i 

În actualitatea imediată pot fi găsite pilde similare şi 
în tările în care abia acum au loc începuturile dezvoltării 
capitaliste, — cum sînt țările asiatice — unde țărănimea 
răspunde la fel: prin revolte. 

Acest fel de a reacţiona al țărănimii române, ca şi al celei 
ruse, ca și pretutindeni unde întîlnim ridicări revoluționare 
similare, nu caracterizează țărănimea noastră, așa cum sus- 
ține Zeletin cînd se ocupă de 1907, ca un factor reacționar, 
ci, dimpotrivă, mișcările agrare .au și la noi un conținut 
progresist și se situează pê linia transformărilor viitoare ale 
întregii societăți românești. 


) Răscoalele țărănești 

Răscoalele țărănești, au fost privite, în mod obișnuit, 
ca izbucniri spontane și ca manifestări 'sporadice ale unor 
nemulțumiri adînci, mult timp, acumulate în lumea satelor. 
Ele apăreau, de cele mai multe ori, ca fenomene izolate, 
fără legătură cu împrejurările și stările interne și cu celelalte 
mișcări și frămîntări sociale, concomitente lor. În primul 
rînd, nu cu mișcările și agitaţiile muncitoreşti, Acest fel de a 
considera răscoalele țărănești a făcut imposibilă înţelegerea 
și justa lor apreciere, 

Există totuși un perfect paralelism între aceste două serii 
de fenomene, Dacă acestea din urmă nu ating intensitătea 
luptelor țărănimii, ele nu-și pierd prin aceasta semnificația 
lor. , 

Paralelismul între cele două fenomene sociale include şi 
ideea progresivității. Îndată după 1880, cînd se produc pri- 
mele mişcări agrare, ele au un caracter limitat. În acel moment 
muncitorimea industrială este abia în curs de formație, deci 
nu se poate afirma ca o forță socială și politică. Aceasta se 
reflectează de altfel în structura și ideologia vechii mișcări 
socialiste, care tocmai atunci ia naștere. Această mișcare era 
mai mult de structură intelectuală, mic-burgheză, decît 
proletară. În Bucureşti muncitorimea era ceva mai bine repre- 
zentată ; în Moldova însă accentul era pus, mai ales, pe munca 
între țărani. Deși slabă numericește, muncitorimea începe 
însă de pe atunci să-şi afirme puterea în apărarea drepturilor 
ei, utilizînd căi proprii de manifestare. În 1907, răscoalele 
țărănești, cu caracterul lor general; găsesc o muncitorime 
formată, iar grevele și demonstrațiile muncitorești iau un 
caracter de masă și cuprind cele mai importante centre indus- 
triale ale ţării. 

Ceea ce a împiedicat să se facă o apropiere între răscoalele 
şi luptele duse de muncitorime a fost mai ales efortul perma- 
nent făcut de conducătorii mișcării — din vechea, dar, mai 
ales, din noua mișcare de după 1905 — de a discrimina pro- 
priile lor organizații, de vreun amestec cu țărănimea răscu- 
lată. Cu ocazia răscoalelor, din 1907, discriminarea a mers 
chiar și mai departe .. 

S-a datorat însă ridicarea revoluționară a țărănimii, la 
1888 sau la 1907, propagandei socialiste sau agitației pe care 
reprezentanții muncitorimii au desfășurat-o în lumea satelor? 
Erau răscoalele opera unei agitații susținute sau rezultatul 
unei munci organizatorice a muncitorimii? 

Asemenea acuzații au fost aduse în repetate rînduri miş- 
cării socialiste. Chiar Radu Rosetti susține că „cuiburile de 
propagandă socialistă“, înființate după războiul de la 1877, 
și „asociațiile de meseriași, care au mulți adepți“, au făcut 
permanent instigaţii, fie în rîndurile țărănimii, fie ale solda- 
ților 1, Ceea ce este sigur însă, este împrăștierea literaturii 
socialiste — ziare, broșuri, reviste — în lumea satelor. Apoi, 
tot atit de sigur, este că cel puțin unei părți din țărănime nu 
îi este străină viața muncitorimii, cu luptele și frămîntările 
ei. Totuși, nu se poate afirma că mișcările agrare au fost 


1 Radu Rosetti, op. cit, p. 602, 

rezultatul propagandei și agitației organizaţiilor muncito- 
rești. Poate cu excepţia celor din Moldova și numai în toamna 
anului 1889. Dar mișcările agrare din acel an n-au nici inten- 
sitatea, nici amploarea celor din 1888 sau din 1907. De 
aceea, și noi am întrebuințat cuvîntul paralelism. Dar legă- 
tura — și o legătură strînsă — a existat între luptele munci- 
torimii' şi ale țărănimii, nu în formele lor organizatorice, ci 
prin fondul social și prin obiectivele lor politice, comune, 
ceea ce le dă unitatea și le încadrează sub unul și același 
aspect în evoluția României moderne. 

„ Înainte de a dovedi aceste afirmaţii, să ne oprim o clipă 
asupra desfășurării răscoalelor înseși. 


Anul 1888 


Primele revolte țărănești izbucnesc în judeţele Ialomiţa, 
Ilfov și Prahova, în primăvara anului 1888. Sînt devastate 
conacurile și primăriile, țăranii refuzînd să mai încheie cu 
proprietarii învoieli în vechile condiții. Deși izbucnirea lor 
a venit pe neașteptate, totuși „terenul revoltei era pregătit 
în momentul cînd au izbucnit și era de multă vreme pregătit“, 
afirmă un comentator al acestor mișcări 1. 

Cauzele răscoalei? „Pretutindeni unde a fost răscoală, 
boierii au refuzat de a da pămînt țăranilor sub cuvînt că ar 
cîştiga mai mult astfel dacă ar cultiva pămîntul pe seama lor... 
Alţii au cerut prețuri de trei sau patru ori mai mari“ 2. Mo- 
tivul arătat este interesant; proprietarii amenință cu cultura 
în regie. Sîntem abia la 1888! Radu Rosetti, cît și N. Vrăbi- 
escu văd cauza ridicării țărănimii în „lipsa de pămînt pentru 
cultură și pentru pășunat, învoieli oneroase cu arendașii 
și proprietarii; nedreptățile, vexaţiunile și jafurile agenţilor 
administrativi, inferiori sau superiori“ 3. Gë 

Dacă în adevăr acestea erau cauzele, cum se explică oare 
izbucnirea mișcărilor tocmai în judeţele în care toate lipsurile 


1 N. Vrăbiescu, Răscoala țăranilor din 1888, pP. 4 Gét o 
2 N. Beldiman, O crimă de stat. Răscoala sătenilor din primăvara anului 
1888, p. 84. 


3 N. Vrăbiescu, op. cit., p. 6. 

de mai sus — și acest lucru îl afirmă în mod categoric Radu 
Rosetti — aveau un caracter mai puțin grav decît în alte 
județe?! Această situație, de altfel, o recunoaște și Beldiman 
în broşura amintită. După cum tot acesta din urmă citează 
rezultatele anchetelor care găsesc printre instigatori „foști 
primari, șeful garnizoanei, cîrciumari, logofeţi de moșie etc", 
Guvernul conservator, urmînd imediat celui liberal, care 
împlinise doisprezece ani de stat la putere, a început de îndată 
să caute și alți instigatori. „Pretinșii socialiști, apărătorii 
de comandă ai drepturilor țăranilor“ n-au fost nici ei trecuți 
cu vederea?. Dacă această afirmaţie nu este cu nimic dovedită, 
un fapt este mai aproape de adevăr. „Mai la toate comunele — 
scrie în raportul său col. Algiu care a făcut ancheta în Pra- 
hova — se găsesc chiar în primării ziare ca Lupta şi Munci- 
torul ... „Chiar în Ploiești erau oameni care dau scrisori 
soldaților ihvitîndu-i a nu trage în fraţii lor și a se răscula 
contra șefilor care-i exploatează. O asemenea scrisoare a 
căzut în mîna comandantului trupelor din jud. Ploiești, 
fără însă a fi putut prinde pe acel care a scris-o“3 
Partidul liberal s-a grăbit și el să găsească instigatori. 
Într-un manifest publicat cu acel prijlej, conducerea partidu- 
lui acuză, pur şi simplu, pe inamicii României care „au 
căutat să exercite ura proprietarului mic în contra celui 
mare, făcînd să se creadă că în România ar exista o chestie 
socială, o chestie agrară într-o țară unde cea mai mare parte 
din săteni sînt proprietari“ 4. Atitudinea adoptată de par- 
tidul liberal este tipică. Ea reflectează însă ceva mai mult 
decît ipocrizie sau miopie. Aceasta o vom vedea mai bine cu 
ocazia anului 1907. 
Nu se poate stabili pe baza materialului existent, care 
a fost contactul între organizațiile sau membrii organizațiilor 
muncitorești din București și Pitești, cu satele răsculate. Dar 
ceea ce merită să fie subliniat este activitatea pe care munci- 
torimea o desfășoară pe terenul ei propriu, tocmai în acel timp. 
numărul de 1 ianuarie 1889 al gazetei Drepturile 


Omului, făcîndu-și bilanţul anului ce se încheiase sînt con- 
semnate următoarele: f 


Radu R 
u Rosetti, op, cit, p. 606. 
2 N. Beldiman, op, cit, V 128, 


3 M. Kogălniceanu, Chestia drd 
4 N. Beldiman, op, cit, p, Kä Gig 

„Începutul anului 1888 găsește în București o mișcare 
înaintată printre muncitorii industriali. La glasul nostru 
muncitorii se deșteaptă și încep să se alcătuiască în societăți 
formate pe temelia luptei de clasă, a dușmănici dintre capi- 
talişti și muncitori“. Se organizează „cizmarii și pantofarii, 
lucrătorii în fier și lemn, coaforii, în sfîrșit, se întemeiază 
Cercul muncitorilor alcătuit din muncitori și susținut de 
muncitori“. Articolul enumeră apoi grevele care au avut 
loc. Pe lîngă cea a tipografilor, „greva de la Gara de Nord a 
fost şi mai importantă, căci peste 1000 de inși au încetat 
lucrul și l-au ținut neîncetat aproape o lună...“. Î 

Tot la București, ziarul Dezrobirea, din 6 iunie 1888, 
constată „o mare fierbere“ printre muncitori. 

În Moldova găsim o situație asemănătoare. Ziarul mai 
sus citat scria în numărul său din 20. martie: „Duminică 
s-au alcătuit la Iași trei societăți noi: a muncitorilor de 
pămînt, a teslarilor și a zețarilor. Societatea lucrătorilor de 
pămînt, după cum spune „Manifestul“ are chiar acum de 
la început peste 700 de membri“. De altfel și gazeta bucu- 
reşteană semnalează progresele realizate peste Milcov. În 
Galaţi, are loc o grevă cu trei sute de participanți ca protest 
contra maltratărilor și a scăderilor de salarii. Lupta din 
5 februarie scrie: „La Galaţi situația este gravă. Nu se știe 
ce se poate întîmpla dën ceas în ceas. Liniştea o datorim 
calmului, admirabil al muncitorilor... E vădit că adminis- 
Data caută o ocazie să înece mişcarea în sînge“. În cele 
din urmă, greva a fost cîștigată. f 

S Ca un semn al stării de spirit de atunci, trebuie notat 
că, cu ocazia represiunii răscoalelor, ordonată de guvern 
în Muntenia, un batalion din Regimentul 4 de linie a refuzat 
să meargă contra țăranilor (Lupta din 7 aprilie 1888). 
Acte de indisciplină se produseseră şi cu cîteva luni mai 
înainte, cînd rezerviștii concentrați în toamna anului 1887 
au refuzat să se supună ordinelor, ceea ce a dus Ia judecarea 
Și condamnarea lor, 

’ Ce dovedesc toate aceste fapte și evenimente din viaţa 
muncitorimii? Slabe și încă anemice încercări de organizare 
a unei muncitorimi, ea însăși slabă și în curs de constituire. 
„_ Grevele și frămîntările ei, ca și răscoalele ţărăneşti din 
acel an, nu depășesc caracterul unor revendicări economice 
și sînt abia la începutul unei lupte care își va găsi continu- 

area în anii următori. Totuși nici unele, nici celelalte mani- 
festări nu sînt mai puţin caracteristice pentru momentul în 
care se produc. 


x 


Un an după răscoalele din Muntenia, în Moldova, satele 
din județele laşi, Vaslui, Roman și Bacău sînt în plină fier- 
bere. Radu Rosetti crede că mișcarea era pornită din iniția- 
tiva socialiștilor, care aveau puternice legături tocmai în 
aceste județe. Deşi țăranii au intrat cu plugurile în pămîntul 
marii proprietăţi, totuși nu se ajunge la răscoale propriu-zise. 
Guvernul a înăbușit și aici, prin aceleași, mijloace sălbatice 
ca în Muntenia, nemulțumirile țăranilor. 

Turburările din primăvara anului 1894, precum și cele 
din toamna anului 1900 au avut un caracter limitat, deși 
unele dintre ele au dus la sîngeroase ciocniri cu armata. 
Mai importante decît cauzele accidentale care le-au dat 
naștere — aplicarea legii maximului, o serie de noi taxe 
etc. — ele sînt caracteristice pentru starea de spirit care 
domnea la sate și anunțau de pe atunci frămîntările și mai 
adînci din 1907. 


Anul 1907 


Mișcările țărănești din 1907 au început prin devastări, 
la sfîrșitul lunii februarie, în satul Flămînzi, din judeţul 
Botoșani. Ele au loc mai Int) pe moșia ţinută în arendă de 
trustul Mochi Fischer și au un caracter antisemit. Ca mișcări 
antisemite, răscoalele se întind în tot Nordul Moldovei. 
De aceea presa reacționară din București le salută ca „sănă- 
toase reacţiuni” ale țărănimii. Era vorba doar de arendaşii 
evrei, împotriva cărora se dusese o întreagă campanie di- 
versionistă. Organizațiile studențești conduse de A. C. Cuza 
și N. Iorga încearcă să folosească răscoalele începute, pentru 
a intensifica agitația antisemită în întreaga țară. Dar cal- 
culele tuturor sînt înșelate. Cu întinderea răscoalelor și în 


Moldova de jos, mișcarea pierde caracterul ei inițial şi devine 


socială, Proprietarii și arendașii sînt de-a valma devastați, 

fie că sînt evrei, fie că sînt creștini. La începutul lunii martie, 
răscoalele izbucnesc cu deosebită violență în Muntenia, 
mai ales în județele Vlașca, Teleorman, Olt, Romanați și 
Mehedinţi. Aici par să aibă un caracter organizat, deoarece, 
mai ales în primele două judeţe, izbucnesc ca la un semn, 
în aceeași zi, în mai toate satele. Pe lîngă devastări și incendii, 
țăranii omoară cîțiva -proprietari, cunoscuți pentru pur- 
tarea lor crudă. 

Schimbarea de guvern aduce partidul liberal la putere. 
Acesta reprimă în mod sălbatic mişcarea. Se începe mobili- 
zarea armatei. Dar se produc tot atunci și primele semne de 
indisciplină. La Bîrlad, rezerviștii protestează cînd se în- 
cearcă încazarmarea. lor și refuză să șarjeze pe țărani. La 
Alexandria, rezerviștii din Teleorman se răscoală, părăsesc 
cazarma şi se întorc în satele'lor. În Vlașca, soldații dintr-o 
companie refuză să tragă. Pînă la urmă, folosind izolarea 
în care se găsea țărănimea, guvernul izbutește totuși să facă 
mobilizarea. Satele răsculate sînt bătute cu tunul, mii de 
țărani sînt uciși şi schingiuiți sub directa priveghere a ofi- 
țerilor și gradaţilor, însoțiți în aceste „expediții de pedepsire“ 
de proprietarii sau arendașii devastați sau de vechilii lor. 

Există puține documente publicate în legătură cu miş- 
cările țărănești din 1907. În arhivele ministerului de interne, 
ale celui de război și mai cu seamă în dosarele Curţilor cu 
Juraţi, care au judecat pe țăranii răsculați, se află un bogat 
material care n-a văzut încă lumina zilei. Publicarea lui va 
da la iveală, desigur, aspecte încă necunoscute ale acestor 
mișcări. În lipsa unei documentări de acest fel, sîntem siliți 
să ne folosim de mărturiile răzlețe — de multe ori incomplete, 
aproape totdeauna tendenționase — ale contemporanilor. 

„ Toată presa, indiferent de nuanţă, a încercat să arunce 
vina răscoalelor pe instigatori, care au și fost „identificați“, 
pe rînd, cînd în persoana socialiștilor, cînd în a anarhiştilor, 
fie a studenţilor democrați sau antisemiţi. Toate aceste 
încercări au eșuat, lipsind măcar o umbră de dovadă. Totuși, 
instigatori au existat, Nu în instituţiile sau practicile poli- 
tice, pe care le denunță deopotrivă Gherea și Radu Rosetti, 
ci în persoane fizice și poate oganizate. Am văzut rolul 
burgheziei satelor aflate în fruntea răsculaților. Apoi apar 
indivizi izolați, a căror identificare din punct de vedere 
social ne-a fost greu s-o facem, Totul este în această privință 

nebulos. Cine erau ei, din ce pătură a țărănimii se recrutau? 
Reprezentau în adevăr anumite organizaţii? Apoi, în ce 
consta propaganda lor? Toate aceste întrebări, în lipsa 
unor documente autentice, nu-și găsesc un răspuns mulțu- 
mitor. Sîntem nevoiţi să ne folosim de scrisul acelora care-i 
combat și denigrează. 

În Săptămîna lui Gh. Panu, din 17 martie 1907, acesta 
scria următoarele: „De la 1890, diferitele părți ale țării au 
fost frămîntate de indivizi — unii cu oarecare cultură, dar 
cu mare ambiţie, alții simpli cavaleri de industrie, care au 
otrăvit sufletul țăranilor, însuflețindu-le o concepție a cărei 
bază erau revendicări nebunești și răscoala ca mijloc de 
reușită. De cîte ori a fost prins un agitator de asemenea 
speţă cu manifestele lui, n-am întîlnit în acele manifeste 
o singură idee sănătoasă... Din contra, apelul la dezordine, 
la violență se lăfăia pe toate liniile“. În continuare, Panu 
afirmă: „Rezultatul unei asemenea mizerabile campanii a 
unor indivizi izolați, de multe ori fără legătură între ei, 
lucrînd fiecare pe seama lui, îl vedem astăzi“, pentru. ca 
apoi să atace violent pe învățători și pe preoți, „dușmanii 
noștri, ai clasei dirigente, care hrănesc în sufletul lor o ură 
mai concentrată decît țăranul“. 

Oricît de puțină bază s-ar pune pe scrisul lui Panu, 
atunci aflat în slujba plătită a marilor proprietari, totuși 
judecînd după afirmațiile și amănuntele pe care le dă, este 
clar că pleacă: de la anumite realități. Ele sînt coroborate 
cu următoarea informație apărută în ziua de 2 martie în 
ziarul Cosiservatorul: „De cîtva timp; niște derbedei de prin 
București, așa cum. au mai fost acuma cîţiva ani, împart 
țăranilor niște cărticele în care li se făgăduiește marea cu 
sarea“, Cine sînt „derbedeii“ și despre ce „cărticele“ este 
vorba, ziarul nu spune. Să fie din nou acele faimoase broșuri 
cu Constituţia, care au atras la sfîrșitul secolului răsună- 
toarea condamnare a 'celor doi fruntaşi din vechea mişcare 
socialistă, Ficșinescu și Banghereanu? 

Au existat și anumite “organizaţii, „Asociaţiile țără- 
Dest, „Societatea fiilor de țărani“, înființate în ajunul 
răscoalelor, Ele se compun din intelectuali, care — după 
declaraţia unuia, dintre conducătorii lor — urmăreau „ca 
prin „mijloace legale să obţină îmbunătățirea .soartei țărani- 
lor“. Un rol direct al acestor asociaţii în răscoale nu poate 

fi stabilit. Probabil că nici n-a existat. Dar este tot atît de 
sigur că prin legăturile lor, mai ales în mediile chiaburimii 
şi ale intelectualităţii satelor, ele au contribuit la formarea 
unor curente opoziționiste, înarmîndu-le ideologiceşte ai 
politiceşte. 


Pentru ce s-a răsculat țărănimea? 


Scopurile pentru care s-a ridicat țărănimea, atît de vije- 
lios, chiar dacă nu-și găsesc formularea într-un program 
propriu-zis, pot fi desprinse cu ușurință din lozincile și cereri- 
le răsculaților. După începuturile antisemite ale mișcării, 
caracterul social este general. Țăranii nu voiau să tranșeze 
o chestie „rasistă“, ci una: socială. În primul rînd, atacul 
lor se îndreaptă împotriva mării proprietăți; marea proprie- 
tate trebuia. nimicită și împărțită. Căci' legat de această 
mare proprietate era sistemul învoielilor nemiloase, cu tot 
cortegiul de sarcini și împilări aruncate în seama țărănimii. 


d ) „ S-au oprit revendicările țărănimii numai la cele de ordin 


agrar? 

Țărănimea n-a formulat lozinci politice. Asemenea lozinci 
nu sînt nicăieri înregistrate. Dar ceea ce trebuie subliniat 
este faptul că în întreaga literatură a timpului nu a existat 
manifestația unui singur om ieșit din mediul țărănesc — 
fără deosebire de pătura căreia îi aparținuse — care să nu 
ceară, în scris și vorbă, drepturi politice pentru țărănime. 

„Asociaţiile țărănești“ mai sus pomenite aveau în pro- 
gram „chemarea țărănimii la viața politică piin factorii săi 
cei mai conştienţi: învățătorul și preotul“. Într-o întrunire 
publică, la „Dacia“, care are loc în plină răscoală la 4 martie, 
„Societatea studenților fii de țărani“ cere în moţiunea ei 
„desființarea arendărilor, schimbarea legilor învoielilor agri-. 
cole, vot direct şi secret“, Exemplele ar putea îi înmulțite 
Ja infinit, 'Țărănimea răsculată n-a cerut ea drepturi politice. 
Dar necesitatea acestor drepturi a simţit-o şi fără să o ti 
scris pe steagul ei, pe care nu era scris decît ura adîncă pe 
care o purta întregului regim. Țărănimea a luptat pentru 
aceste drepturi, Iar cei care puteau să vorbească în numele 
ei și pentru dînsa au formulat răspicat aceste cereri. 

Ce reprezentau însă de fapt revendicările economice, 
sociale şi politice ale țărănimii în 1907? Ce ar fi însemnat 
integrala lor realizare? Pe ce linie pot ele fi fixate în evoluția 
României? 

Înainte de a răspunde la aceste întrebări, să ne întoarcem 
privirile către mișcarea muncitorească. 


Renașterea mișcării muncitorești 


Cu anul 1905, asistăm în România la o vie activitate a 


muncitorimii. La aceasta a contribuit și revoluția rusă din * 


acel an, ale cărei efecte s-au făcut simţite, de altfel, nu nu- 
mai la noi. Cu drept.cuvînt, un ziar de atunci scria: „Un 
suflu de liberalism și de democratism pare să se fi ridicat 
din nou asupra bătrinei Europe“ (Votul Universal din 22 
februarie 1906), Ar fi foarte greu de înțeles acest reflex al 
mișcării revoluționare de peste Prut, dacă n-ar fi existat 
şi la noi condiţiile necesare existenței și dezvoltării unei 
adevărate mișcări muncitoreşti. Aceste condiţii erau create 
tocmai de progresele făcute, aici de capitalism. 

Activitatea muncitorimii, între 1905—1907, s-a manifes- 
tat, în primul rînd, printr-un șir:de greve organizate și decla- 
rate în cele mai importante centre ale țării și în cele mai 
diverse ramuri ale producției. 

La cea dintii conferință sindicală, ținută în luna august 
1906, în raportul prezentat de conducerea mişcării, s-a 
arătat că în curs de doi ani au fost nu mai puţin de treizeci 
și cinci de greve industriale și două agrare. Au fost în grevă: 
tăbăcarii din Bucureşti, Ploieşti și Bacău, metalurgiştii 
din Bucureşti, minerii din Asău, lucrătorii de la șantierele 
T. Severin, tipografii din Bucureşti și Craiova, lucrătoarele 
de la fabrica de chibrituri și tutun, apoi cizmarii, tîmplarii, 
curelarii etc, Greve agricole au loc în Ialomiţa şi laşi (România 
Munciloare, septembrie, 1906). 

Unele dintre aceste greve nu sînt doar simple conflicte 
economice. De pildă, la T, Severin, cinci sute de muncitori 
încetează lucrul, în ziua de 19 martie 1905, în semn de soli- 


daritate cu douăzeci și cinci de lucrători, cărora li se scăzuse ` 


salariul. La Galaţi, o grevă cu peste șase sute de partici- 

panți izbucnește în port tot în semn de solidaritate cu un 
muncitor căruia. impunîndu-i-se muncă peste puteri, o refu- 
zase, Muncitorul este arestat, Greva declarată duce la mani- 
festaţii de stradă. Se încearcă spargerea grevei cu ajutorul 
soldaților, dar solidaritatea și spiritul muncitorimii erau 
atît de ridicate încît soldații, impresionați, refuză să fie 
spărgători de grevă. Ei sînt arestaţi, dar greva este, în cele 
din urmă, câştigată. (Votul Universal din 30 VII 1906.) 

La C.F.R., 22.000 de lucrători și funcţionari înaintează 
în luna martie 1906 un memoriu cerînd mărirea salariilor. 
La P.T.T. factorii poștali se pun în grevă, cerînd și ei mărirea 
lefurilor, 20 de zile concediu, avansări la cinci ani etc. 

În același timp, organizarea sindicală a muncitorilor 
face rapide progrese. Tendința sindicalizării începe să-și 
facă drum și printre funcționarii de stat. Același Gh. Panu 
publică un articol în Săptămâna, din 27 iunie 1907, în care 
se reflectează îngrijorarea produsă în sferele guvernamentale 
de toată această stare de lucruri: „Se face și la noi abuz de 
sindicate — scrie el; toată lumea voiește să se sindicalizeze... 
Se pare că la Galaţi ar fi existat printre sindicați și funcțio- 
nari ai statului și nu înțeleg cum acest lucru s-a putut tolera.“ 

Paralel acestor lupte economice, în tot cursul anului 
1906 au loc mari întruniri, atît la București cît și în princi- 
palele orașe din provincie ca Iașii, Constanța, Galaţii, Brăila, 
Cimpina etc. La întrunirea din București, în ianuarie 1907, 
iau parte șase mii de persoane, majoritatea muncitori, apoi 
intelectuali, meseriași etc. Lozinca lor este: votul universal, 
drepturi politice, democratizarea vieţii publice etc. 

În timpul răscoalelor se înregistrează acte de solidaritate 
între țăranii răsculați și muncitori. La Paşcani, armata 
atacă pe țăranii care opriseră un tren în care se zvonise că 
erau răsculații din Ruginoasa. Lucrătorii de la atelierele 
C.F.R. fac cauză comună cu cei atacați. Sînt acuzați în 
urmă că ei au instigat pe țărani. (Adevărul, din 4 martie 1907). 
La Galaţi, țăranii pătrund în oraș, fiind conduşi de munci- 
torii din port, cu care luptă împreună contra armatei. (Ade- 
vărul, din 13 martie.) x s 

Asemenea înfrățiri au loc și în alte părți ale țării, ceea 
ce explică și măsurile luate de guvern. „În București stora i 
erau încazarmaţi, în Pascani erau bătuți şi arestați, în Brăila 
se devastează localul, în Constanța se dizolvă organizația, 

în Galaţi se opresc întrunirile, în București se amenință 
cu starea de asediu“ (România Muncitorare din iulie 1907.) 

Din cauza stării de agitaţie care domnea în toate păturile 
orăşeneşti, guvernanţii erau în panică. În comentariul pe 
care N. Iorga îl face „concordiei“ stabilite de partidele 
politice în ziua de 13 martie, recunoaște că „nu era destulă 
credință în disciplina oștirii (acesta era adevărul); nu se 
ştia ce va face sărăcimea din Bucureşti“ (Neamul Românesc, 
1907, p. 659.) 

Ce dovedeau toate aceste greve, manifestații publice și 
agitaţii? 

__ În primul rînd, afirmarea proletariatului, ca factor so- 
cial şi politic. În al doilea rînd, atmosfera încărcată, ușor 
inflamabilă din orașe; în al treilea rînd, spiritul combativ și 
conștiința de clasă de care dădea dovadă muncitorimea. 

Care era tăria numerică a muncitorimii în 1907? 

Din numărul total de 170 524 lucrători, erau ocupați în 
industria: mare 46.280, la C.F.R. 18 556, iar în industria 
extractivă 10 058: Ceilalţi salariați erau în atelierele mici şi 
în industria mijlocie. (Arcadian, loc. cit., p. 124. Statistica 
este dată pentru anul 1911.) În ce priveşte forța organizată 
a muncitorimii, în raportul conferinței din vara anului 1907, 
se înregistrează că 8 470 membri erau la curent cu cota. 
Aceștia formau, de fapt, numai cadrele sindicale, influența 
organizaţiilor fiind mult mai întinsă. Astfel, într-un inter- 
view al secretarului mișcării sindicale acordat ziarului Ade- 
vărul din 22 martie 1907, acesta dă numărul celor cuprinși 
în sfera de activitate a organizaţiilor sindicale la circa 27 000 
de salariaţi. 

Numărul restrîns al muncitorimii față de populația 
agrară a țării și relativ slaba ei putere organizatorică nu 
explică totuși rolul şters pe care muncitorimea l-a jucat în 
timpul răscoalelor, Concenţrarea ei în București şi în alte 
câteva centre și orașe importante, cum erau Valea Prahovei, 
regiunea Bacău, porturile ete., influența pe care o exercitau 
organizaţiile ei asupra micii burghezii, prestigiul ideologic 
și politic de care se bucura mișcarea socialistă, dar mai ales 
spiritul combativ al muncitorimii și posibilitatea rapidei ei 
mobilizări, tocmai: în centrele politice ale ţării, mărea, cu 
mult peste simpla forță numerică, importanța ei ca clasă, 
în luptele sociale din România veche, Organizațiile ei, deşi 

slabe încă, dar înarmate cu o justă linie politică și educate 
în spiritul marxismului revoluționar, ar fi putut antrena cu 
uşurinţă, într-un moment de fierbere socială ca primăvara 
anului 1907, cele mai largi pături orăşeneşti din mica bur- 
ghezic şi intelectualitate, inclusiv, restul muncitorimii necu- 
prinse în cercuri și sindicate. Apoi muncitorimea avea înain- 
tea ei un adversar slab, dezorganizat și cuprins de panică — 
căci aşa se prezentau, în acel moment, păturile guvernante 
ale țării — şi, în schimb, un aliat prețios: masa ţărănească, 
aflată în plină revoltă. 

Nu în comparație cu stările din Germania sau Franţa 
antebelică, ci în cuprinsul relaţiilor de forță din România, 
în directă legătură cu structura ei socială, trebuie să fie 
considerată puterea și posibilitatea muncitorimii de a influența, 
nemijlocit, mersul evenimentelor. Dacă privim chestiunea 
din acest punct de vedere, singurul de altfel just, proletariatul 
român reprezenta în epoca dintre anii 1905—1907 o forță. 
Prin participarea lui activă în faza deosebit de ascuţită a 
luptei de clasă din. acel moment, ar fi putut canaliza aceste 
răscoale și schimba însăși fața țării. Dacă aceasta nu s-a 
întîmplat, nu în slăbiciunea numerică a muncitorimii trebuie 
văzută adevărata cauză, ci în greșita concepţie, în oportunis- 
mul, în totala neînțelegere din partea conducerii mișcării 
de atunci a caracterului și însemnătății răscoalelor țără- 


nești. [...) 


` Text reprodus din volumul Un veac de frămin- 
tări sociale, 1821—1907, Editura politică, 1969, 
p. 5—20; 288—323. 

ȘT. ZELETIN! 


BURGHEZIA ROMÂNĂ. 
ORIGINEA ȘI ROLUL EI ISTORIC 


II EVOLUȚIA CAPITALISMULUI ROMÂN 
ȘI PREFACERILE CLASEI STĂPÎNITOARE 


(Fragment) 


a) Structura socială a României Zu faza de tranziție 
1. Cea mai tulbure latură în dezvoltarea burgheziei 
noastre e neîndoielnic prefacerea clasei stăpînitoare (OAP 
-a vorbit și la noi pînă la sâturație deo luptă între burghezie 
şi boierime, și aceasta pentru lămurirea unei perioade istorice, 


1 Ştefan Zeletin (1882— 1934), economist, sociolog și filozof. Profesor 
de liceu la București (1920— 1927), profesor universitar la Iași (1927 — 1954). 

Orientarea sa, politică este neoliberală. 

În lucrările și studiile sale, cu precădere în lucrarea Burghezia română. 
Originea și rolul ei istoric, Zeletin a urmărit cu consecvență procesul nașterii, 
dezvoltării și afirmării economice și politice a burgheziei române, locul și 
rolul ei în procesul general de înaintare a României pe calea progresului 
social. Ginditorul român este preocupat a dezvălui originea și dezvoltarea 
capitalismului român, consecințele sale asupra membrilor societății, asemă- 
nările dintre evoluția, capitalismului în țara, noastră şi a celui din țările 


-occidentale înaintate, dar a particularitățile și specificul său naţional. 


Zeletin consideră însă în .mod apologetic că forța socială principală menită 
să asigure realizarea, societății moderne românești și înaintarea acesteia 
pe calea progresului social ar îi burghezia. Scopul acesteia, considera Zeletin, 
ar fi „crearea României dezvoltată, economic“, „care să-și ajungă ei însăşi“, 
fapt care se împletește cu „Idealul unei Românii unitare neatirnate, pentru 
care au luptat românii pînă în deceniul al optulea“, 


„ Incursiunile sale în istorie, cercetările pe care le intreprinde, conclu- 
ziile pe care le trage din analiza faptelor, ideile'pe care le susține şi promo- 
vează tu consecvență — sînt puse sub deviza: „să ajute românilor vremii, 
care de atita timp trăiesc în ceartă cu ei înșiși, să se regăsească pe sine, să 
se recunoască pe sine“. El afirmă ideea că burghezia română, după ce-și 
va încheia misiunea istorică, va dispărea de pe arena politicii. Locul ei 
îl va lua proletariatul. Studiul Burghezia română, Originea și rolul ei istoric 
a fost publicat de Șt. Zeletin in 1925, 

cînd țara noastră nu avea nici burghezie, nici boierime. De 
aici, se înţelege, nu putea ieși nici o lumină. Totuși, fără o 
limpezire deplină a procesului de transformare a clasei 
noastre stăpînitoare, e peste putință a înțelege ceva din 
dezvoltarea vieții noastre sociale de la 1830 pînă în prezent. 
Această transformare însă nu e decît reflexul social-politic 
al transformării adînci economice: a procesului de dezvoltare 
a capitalismului român. De aceea cercetările noastre asupra 
evoluţiei economice ne vor da mijlocul de a pătrunde şi 
evoluţia vieții sociale și politice. 

Capitalismul româri, în formele sale primitive, a fost 
destul de puternic spre a prăbuși vechea clasă stăpînitoare, 
dar s-a arătat destul de slab spre a întemeia în locul acesteia 
o nouă clasă stăpînitoare. Am cercetat de aproape acest 
fenomen în întîiul nostru capitol. 1 De la 1830 pînă la 1860, 
deci numai în timp de trei decenii, cămătăria născută în 
urma invaziei economiei bănești a ruinat vechea boierime, 
fără a putea crea o burghezie destoinică de guvernămiînt. 
Şi de aici nu i se poate face o imputare, căci nu aceasta e 
Misiunea socială a formelor inferioare ale capitalismului: 
ele distrug, nu creează ` de aceea singur capitalul de camătă 
şi de comerț nu era în stare să dea naștere unei clase capita- 
liste naţionale, care să fie în măsură a conduce țara. Cu atît 
mai mult, cu cît aceste forme ale capitalului se aflau pe 
atunci în mîinile unor străini fără drepturi politice.. 

S-a întîmplat atunci la noi același lucru, care se întîmplă 
de regulă la începuturile burgheziei: a intervenit o stare de 
provizorat, în care țara a trebuit să-și creeze un mijloc de a 
se cîrmui fără o clasă cîrmuitoare. Şi acest mijloc s-a văzut: 
el a fost întemeierea unei forţe centrale, care să ţină sub 
tutelă întreaga societate încă minoră. În Apus, cu excepţia 
Angliei, această forță. centrală a îmbrăcat forma „monarhiei 
„luminate“, la noi ea s-a concentrat într-o oligarhie politică, 
Dar atît oligarhia română, cît şi monarhia apuseană, stă 
sub influența ideilor liberale și guvernează în interesul 
burgheziei, a cărei funcţie socială o îndeplinesc pină ce 
aceasta devine matură. Modul lor de guvernămint își găseşte 


1 i pri i ii „Burghezia română. Originea și rolul 
Vezi primul capitol al lucrării „Burg de începuturile revoluției 


ei istoric“. În acest capitol, Zeletin se ocupă 
burgheze în România. (N. ed.) 

expresia într-un sistem de măsuri, pe care l-am desemnat 
ca „mercantilism“, şi l-am urmărit de aproape în capitolul 
din urmă. 

Care sînt mijloacele de guvernămiînt ale forţei centrale? 
Capitalismul, care o aduce în fiinţă, are grijă să-i creeze și 
aceste mijloace, Ele sunt în număr de două: a) birocraţia, 
şi b) militarismul. Forţă centrală, birocrație, militarism — 
aceaste trei elemente de guvernămînt din perioada de tran- 
Site de la vechiul la noul regim sînt legate într-un sistem 
întreg. Am urmărit procesul de naștere al oligarhiei Și sis- 
temul ei politic; rămîne să cercetăm și cele două mijloace, 
pe care se bazează acest sistem. 


2. Mult defăimata birocraţie română, singură pentru care 
reacţiunea credea că e înzestrat neamul nostru, are în reali- 
tate o viață din cale afară de scurtă: ea s-a născut și dezvoltat 
abia după anul 1830. Înainte de această dată nu poate fi 
vorba la noi de o birocraţie ca factor social, din temeiul 
limpede că o armată de funcționari plătiți nu se naște decît 
după întinderea economiei bănești. Şi aceasta s-a născut 
la noi abia după ce, de la data de mai sus, capitalismul străin 
a forțat Principatele să intre în legături comerciale cu el. 

Două sunt pricinile care au dat. dezvoltării birocrației 
române un tempo vertiginos: una e dezvoltarea însăși a 
economiei noastre bănești, care a luat un mers atît de repede; 
alta, și cea mai de samă, e distrugerea vechii noastre industrii 
naționale prin concurența capitalistă, care a aruncat pe 
meseriașii români în sarcina bugetului. Atît de departe s-a 
ajuns în această privință, încît prin deceniul al optulea al 
veacului din urmă cine se năștea român, și nu putea să 
poarte sapa, nu avea alt loc de existență, decît acela de a-și 
deschide un colț din buget, Căci capitalismul ruinase orice 
mijloc de viață productivă la orașe. 

Cel întîi pas în âlcătuirea birocrației române pare a-l 
fi făcut Regulamentul Organic. „Începuturile de organi- 
zaţie (făcute de R, O.) ale statului modern, pe lîngă o serie 
de alte nevoi, mai creează și o clasă de funcționari necunos- 
culă pînă atunci, care avea să fie alimentată din veniturile 

țării, Pentru toate acestea se cerea mijloace mai din belşug 
ca pînă atunci. “t 

“Se înțelege; și aceste mijloace le dădea economia bănească 
anume taxele strinse din schimbul nostru de mărfuri cu 
străinătatea. Pe măsură ce se activa schimbul extern, creșteau 
şi veniturile statului, prin aceasta se lărgca birocrația, creîn- 
du-se astfel temeliile sociale ale unei forțe politice centrale 
şi atotputernice. 

Dar pe lîngă venituri mai trebuiau și oameni pentru 
noul aşezămînt, care găsise la noi un mediu social atît de 
prielnic. De unde erau recrutaţi tinerii noștri birocraţi? 
Xenopol arată că după Regulamentul Organic s-a stabilit 
în țările române un curent de părăsire a meseriilor și de 
aspirație către rangurile boierești *, Acești boieri ridicaţi 
din straturile „prostimii“ erau elementele din care se îngro- 
san rîndurile birocraţiei: aceasta se lărgea de la început în. 
dauria meseriilor orășenești, cele mai greu lovite prin invazia 
mărfurilor străine. Noul candidat la o carieră, în loc de a 
mai intra într-un atelier, și a îmbrățișa o îndeletnicire pro- 
ductivă, găsea că e mai nimerit să-și deschidă ușile unei 
cancelarii, prefăcîndu-se într-un parazit al bugetului. Astfel 
birocraţia noastră crescu cu așa repeziciune, că pe la mij- 
locul veacului trecut deveni o forță socială hotăritoare, care 
avu rolul ei în prăbușirea vechiului regim 3. 

Această pătăsire a ocupaţiilor productive de către stra- 
turile de jos, spre a intra în cadrele birocraţiei parazitare, 
începu pe nebăgate în samă, spre a se încheia în strigătele 
de alarmă ale tuturor. Punctul culminant al acestui proces 
de birocratizare a generaţiilor, care altfel trebuiau să aibă 
un rost în producția naţională, e atins în perioada de la 
1876—1886, în timpul domniei convenției cu Austria. De 


1 C, 1 Băicoianu, Istoria politicii vamale și comerciale, L p. 5. 
2 „Părăsirca îndeletnicirilor industriale de poporul român datează ce 
Ja Regulamentul Organic incoace. Boierii fiind prin acel regulament singurii 
oameni protejaţi în țările române, se născu un curent, care sporea pe fiece 
zi numărul boierilor, dezbinind mecotenit elemente din clasele inferioare ale 
societății, pentru a le înălța la treaptă invidiată a privilegiaţilor. Fiul negu- 
. tătorului, al meseriașului își dădea toate ostenelile lumii pentru a dobindi 
un titlu de boierie, și se mindrea cu şătrăria sau slugeria mai mult decit un 
postelnic cu boieria lui de sute de ani”. Studii economice, p.:95. 


3 Radu Rosetti, Pentru. ce s-au răsculat țăranii, P. 433. 
` 

astă dată pustiirile concurenții capitalismului sunt atît de 
grozave, că meseriașii singuri sunt siliți să se miște ca clasă, 
să ceară ocrotirea statului, arătînd că tovarășii lor izbiți 
de concurență devin muritori de foame și sunt nevoiți să 
se facă funcționari 1. Această ocrotire nu li s-a putut acorda, 
dar era şi prea tîrziu: procesul început se încheiase. Mese- 
xiașul ca clasă orășenească dispăruse, făcînd loc unei vaste 
birocraţii, care dă încă pecetea caracteristică orașelor noastre?. 

Meseriaşii noştri au avut deci aceeași soartă, pe care o 
creează peste tot concurența capitalistă producătorului 
neatîrnat: ei au căzut în stare de proletariat. Dar pe cînd 
în țările cu capitalism propriu acești ruinați devin muncitori 
salariați de fabrică, proletarii noștri nu aveau alt mijloc 
de viață, decît bugetul țării: ei deveniră proletari ai condeiu- 
Iui, după expresia atît de fericită a lui Eminescu. Iar mese- 
riașii evrei, care erau excluși de la funcțiile publice, nu mai 
aveau alt mijloc de a-şi salva existența, decît părăsirea țării 
noastre. Ei năvăliseră la noi odată cu invazia capitalismului, 
care le crease aici un spornic teren de exploatare; acum tot 
capitalismul le ruinase acest teren, silindu-i să emigreze 8. 
Nu e decît lucru firesc că emigrarea evreilor în proporții 
însemnate a început după anul 1880 t, adică după ce concu- 
rența străină încheiase procesul de distrugere a meseriilor 
române. 

Așadar românii nu s-au făcut birocraţi nici de plăcere, 
nici din lipsa destoiniciei pentru munca productivă, cum 
ne-au făcut să credem zeflemelele reacţiunii: ei au fost siliți 
a căuta salvarea în această ocupație parazitară, fiindcă pro- 
ducția orășenească fusese ruinată. Dar reacționarii noștri, 
după ce au grăbit ei înșiși această ruină prin convenţia cu 
Austria, s-au năpustit în urmă cu imputări amare asupra 
meseriașilor noștri, fiindcă își părăseau vechea îndeletnicire. 
Tot din sînul reacţiunii ne-a rămas ca moștenire și dictonul, 


1 Vezi C, I, Băicoianu, op, cit, p, 223, 

„2 „Clasa de mijloc a dispărut, ea s-a schimbat într-o clasă de proletari 
ai condeiului, fără nici o însemnătate pozitivă în stat, o clasă de tulburători 
de meserie,” Eminescu, Influența austriacă asupra românilor din Principate, 
în Scrieri politice și literare, I, ed. Minerva, p, 97, 

A C. Cuza, Meseriașul român, p, 26, 

4 „Emigrarea, evreilor orientali în America a fost aproape nulă înainte 
de 1870. Între 1870 și 1880 ea a crescut, dar nu a devenit insemnată decit 
numai după 1880." C. Bogdan-Duică, ' Românii și evreii; 1913, p. 236. 

lapidar în formă, dar superficial în fond, că „românul se 
naşte bursier, trăieşte funcţionar şi moare pensionar“. Dic- 
tonul merită să rămînă, ca o dovadă pentru generaţiile viitoa- 
re, de felul cum acești oameni își judecau țara și neamul. 


3. Se înţelege din cele zise că birocrația română s-a 
născut și s-a întărit înainte de alcătuirea puterii centrale. 
Lucrul e firesc, căci o armată de funcţionari ia ființă după 
naşterea economiei bănești, dar o putere centrală nu poate 
prinde rădăcini, decît pe încetul și cu anevoie. Înseamnă 
deci a întoarce evoluția istorică de-a-ndoasele, cînd se impută 
regimului nostru oligarhic că ar fi creat funcționarismul, 
cum fac atîți scriitori și după ei C. Dobrogeanu-Gherea. 
Contrariul e adevărat: birocraţia e forța care a sprijinit în 
chip hotăritor alcătuirea oligarhiei române. Cînd oligarhia 
a intrat în viață ca putere centrală, după 1866, birocraţia 
era încă mai de mult o forță socială de însemnătate hotă- 
rîtoare. Care e deci raportul istoric între acești doi factori 
social-politici, care-și împart încă conducerea României? 

În procesul de transformare a vechiului regim, birocra- 
ţia joacă un rol covirșitor. Funcţionarii sunt o pătură so- 
cială neutră ; ei nu au legături de interese economice cu clasele 
sociale, stau deasupra lor ca forță precumpănitoare, și 
înlesnesc în acest chip procesul de tranziție de la vechiul 
la noul regim 2. Același lucru s-a petrecut la noi. Cînd evo- 
luţia socială a născut un grup revoluţionar liberal, acesta 
era prea neînsemnat la număr, spre a, putea întreprinde 
singur marea operă a dărimării vechiului regim. De aceea 
boierimea revoluționară fu nevoită să-și lărgească rîndurile 
cu un nou tovarăș, numeros, energic, fără scrupule, dornic 
de parvenire și pe acesta îl găsi tocmai în clasa proletarilor 
condeiului $. Dacă revoluționarii aveau nevoie de energia și 


s, ed, III, vol. II, 2, p» 1097. 
C. Brătianu face următoarea 
ână începu opera cea mare a 
utea să-şi aleagă mandatarii, 
după faptele lor, ci mai mult 


1 W, Sombart, Der moderne Kapitalismu 
„2 Radu Rosetti, op, cit, pag. 246, — I 
interesantă mărturisire: „Cind națiunea rom 
reconstruirii României, este învederat că nu P 
cărora trebuia să le încrează opera regenerării, lor, € 
după făgăduințele lor, și chiar după oarecari presupuneri mai mult sau 
mai puţin temeinice, Nu se poate nega că acest mare rău este nedeslipit de 
oricare început, este inerent tuturor epocilor de renaștere, care se pot 
numi, în ceea ce privește pe indivizi, timpii încercărilor“. Din scrierile şi 


discursurile lui I.C.B., I, p. 251. 

“forța numerică a acestora, apoi nu e mai puţin adevărat 


că și birocraţii aveau nevoie de realizarea principiilor libe- 
rale revoluționare. Căci pe această cale puteau dărîma toate 
stavilele, pe care privilegiile vechiului regim le ridicau înain- 
tea năzuinţelor lor de parvenire. Ambele aceste pături sociale 
trebuiau să se unească, prin nevoia firească ce simțeau una 
de alta. 

Deşi revoluționarii noștri au găsit birocrația în ființă, 
şi s-au ajutat de forța acesteia spre a-și crea situația în care 
trăiesc pînă astăzi: aceea de oligarhie dominantă, totuși 
odată intrată în viață, oligarhia a.devenit la rîndul ei pîrghia 
care a ridicat birocraţia pînă la proporții grotești. S-au făcut 
asupra acestui fenomen zeflemele de-ajuns: toți o știm. Dar 
iarăși, toți sîntem în măsură á ne da samă că zeflemelele 
nu pot lămuri un fenomen, social de așa vast cuprins. Trebuie 
să căutăm în însăși structura ecoriomică a societății noastre 


pricina adîncă, care a silit puterea centrală să se prefacă . 


într-o mașină automată de birocraţi parazitari. 
Experienţa trecutului arată că de cîte ori clase sociale 
întregi sunt excluse de la producție prin însăşi evoluția de 
fapt, şi silite a cerși fără de voie, statul trebuie să se însăr- 
cineze cu întreținerea acestor mase de populație, spre a le 
feri de pieire. Asemenea pături sociale sunt silite a deveni 
paraziţii societății, trăind din. sudoarea claselor productive. 
Astfel s-a întîmplat cu țărănimea latină, după ce cămătăria 
a scos-o din pămîntul ei străvechi, prefăcînd-o în plebe: 
statul a trebuit să poarte de grijă. acestei clase, care căzuse 
victima procesului de dizolvare a vechii societăţi romane 2. 
Tot astfel s-a întîmplat cu țărănimea engleză, în împreju- 
rări analoage: după ce stăpinitorii de moşii expropiară pe 
țărani în masă, statul a trebuit să vină în ajutorul acestor 
muritori de foame, printr-o legiuire specială referitoare 
la săraci. Nobilii francezi, ruinaţi prin dezvoltarea burghe- 
ziei, au căzut iarăși în sarcina societăţii, care precum se 
știe a trebuit să-i întrețină prin pensiuni, sau funcțiuni fără fi- 
ință 2. Același lucru s-a întîmplat și cu nobilimea spaniolă 3. 


A LR, v. Pöhlmann, op, oit, II, p, 440. La un timp numărul proletarilor 
întreținuți de statul roman se ridică la 320.000, 


e Jean Massart et Emile Vandervelde, Parasitisme organique et para- 
sitisme social, Paris, 1898, p. 38, ` R 


* M. J. Bonn, Spaniens Niedergang, Stuttgart, 1896, p. 93—98. 
33 ` 

Cel ce urmăreşte evoluția economico-socială a Româ- 
nici în a doua jumătate a veacului XIX, se poate încredința 
lesne, că statul român avea de rezolvat, mai ales în perioada 
de la 1860—1890, o problemă socială tot atît de vastă și 
gravă: aceea de a întreţine populația orașelor noastre scoasă 
din cadrele producţiei naționale. S-a văzut cum concurența 
capitalismului străin a ruinat vechea noastră industrie na- 
țională, reducind întreaga populație de la orașe la o viață 
neproductivă, parazitară. Statul a trebuit să vină în ajutor 
acestei populaţii — o victimă nevinovată a capitalismului — 
ferind-o prin mila publică de a pieri de foame. Şi forma, sub 
care a acordat statul nostru această milă, se ştie: el a creat 
paraziților orășeni funcții, i-a prefăcut în birocrați. Această 
soluție a crizei sociale avea și folosul că orice nou birocrat 
parazit era un nou client politic al oligarhiei. Dar a vedea 
numai în acest motiv politic pricina nașterii birocraţiei ro- 
mâne, şi a învinovăți oligarhia că a creat această formă de 
parazitism social, asemenea atitudine sociologică are tot 
atita rațiune, ca și aceea de a căuta cauzele fenomenelor 
naturii în intenţiile oamenilor. 


4. Conlucrarea revoluționarilor români cu pătura biro- 
cratică la desființarea vechiului regim și crearea celui nou, 
strinsa lor legătură în. ocîrmuirea acestui din urmă, a dat 
naștere unei prejudecăți sociologice foarte răspîndită, dacă 
nu chiar obștească ahume, aceste două forțe sociale deo- 
sebite au fost privite ca una singură. Pentru Eminescu, 
cum s-a văzut, scribii sau proletarii condeiului alcătuiesc 
noua clasă stăpinitoare, care a uzurpat în societatea română 
rolul vechii boierimi. Şi aceeași părere se va descoperi peste 
tot în sînul reacţiunii: birocrație şi oligarhie apar aici ca unul 
și același factor social. 

Această părere, căreia critica reacţiunii i-a creat o aşa 
putere de convingere, e pe de-a-ntregul greşită, Birocraţia 
n-a fost, și nu poate fi niciodată o clasă stăpînitoare. E drept 
că ea joacă în era de prefacere socială de la vechiul la noul 
regim un mare rol social, dar ca simplă unealtă de stăpi- 
nire. Deasupra armatei birocratice stă forţa centrală, monar- 
hică ori oligarhică, care comandă, Și trehuie să se facă o 
strictă deosebire între acești doi factori. Căci pe cînd biro- 
crația oficială e sortită să-și piardă însemnătatea social- 

politică parălel cu dezvoltarea capitalismului, oligarhia are 
un mare viitor: ea alcătuiește germenele, din care se plă- 
mădește în mod treptat burghezia națională, română, clasa 
cu adevărat stăpînitoare. 


Confuzia între aceste două pături sociale a dat naștere 
unui pesimism, care arată în modul cel mai vorbitor pînă 
unde a mers ignoranţa și lipsa de simț istoric, cu care românii 
s-au judecat pe ei înșiși. Birocrația noastră a venit pe lume 
cu toate păcatele morale inerente acestei clase de paraziți 
sociali. Nu avem de gînd să ne ocupăm cu morala acestor 
oameni, căci degencrarea paraziților sociali e un fapt înde- 
obște cunoscut 1. Singura mîngiiere pentru noi e că, în vre- 
murile ei de înflorire, birocraţia a fost pretutindeni așa cum 
e astăzi în țara noastră. Despre birocrația franceză de la 
sfîrșitul vechiului regim arată Tocqueville că ea luase așa 
proporții, încît imensa majoritate a funcţionarilor nu aveau 
nici un rost, și nici pricepere în funcția lor; de aceea trebuia 
de fiecare funcție cîte un individ, care să lucreze pentru toţi 
cei ce stăteau de geaba. Cît privește moralitatea acestei 
armate de birocraţi, care se ridică peste tot pe ruinele vechiu- 
lui regim, despre aceasta își poate face oricine o idee din 
cercetările lui Sombart: acest economist consacră un capitol 
aparte, spre a arăta că hoţia, frauda, delapidarea funcțio- 
narilor acestor vremuri alcătuiește unul din mijloacele de 
acumulare primitivă a capitalului, deci joacă un rol social 
în procesul de naștere al capitalismului modern 2. Nu e decît 
firesc că birocrația română nu putea fi altfel. Îndeosebi, 
economistul care în viitor se va ocupa cu procesul de forma- 


` ție a capitalismului român, va trebui să facă un loc deosebit 


fraudelor prilejuite de războiul nostru de reîntregire a nea- 
mului, aceasta alcătuind un vast mijloc de acumulare de 
capitaluri 3. Dacă aceste capitaluri se String în dauna țării, 
și pe căi piezișe, aceasta nu prejudecă întru nimic viitoarea 
lor funcţie socială, Capitalul apare peste tot, cum zice Marx, 
picurînd de murdărie și sînge, iar istoricul englez Seely, 
ocupîndu-se de crimele în care se învăluie începuturile capi- 


1 J. Massart et Em, Vandervelde, op, elt, p. 101, 127, 

2 Der moderne Kapitalismus, I, 2, p. 664, Foarte interesante date 
asupra moralității birocraţiei spaniole a adunat Bonn, op. cit., p. 98 și urm. 

3 O schiță suurtă în această privință, sub titlul Furt economic și furt 
juridic am încercat în revista „Independenţa Economică", An, V, No. 12. 

talismului englez, face observaţia nimerită că în dezvol- 
tarea naţiunilor nu ce nici o rațiune, care ar dovedi că ceea 
ce a fost adunat prin crime de o generaţie, va fi pierdut 
de generaţiile viitoare. 

S-a întîmplat însă la noi faptul caracteristic că privindu-se 
birocraţia noastră drept „noua clasă stăpinitoare“, care ar 
fi moștenit locul vechii boierimi, toate păcatele cele dintii 
au fost puse în lumină ca tot atîtea păcate ale clasei noastre 
conducătoare. Se părea astfel că burghezia română s-a năs- 
cut putredă, grea de viţii, obosită de viață și setoasă de 
destrăbălare: toate păcate ale elementelor sociale, care tră- 
iesc fără muncă. Ce viitor poate să garanteze țării o ase- 
menea clasă socială? 


Decit, această poveste atît de tristă se spunea națiunii 
noastre într-o vreme, cînd ea nu avea nici urmă de burghe- 
zie naţională, și se repetă astăzi, cînd clasa noastră burgheză 
se află abia în formaţie, nevoită a recurge încă la ajutorul 
altor forțe sociale, de a căror moralitate nu poate fi făcută 
răspunzătoare. Morala burgheză e una singură: aceea a 
muncii sobre, sistematice, cumpătate și eccnoame, așa cum 
impun nevoile capitalizării. Asemenea morală publică nu 
va putea avea țara noastră decît atunci cînd burghezia 
națională se va lărgi și întări îndeajuns ca clasă, spre a 
se putea lipsi în conducerea țării de elementele parazitare, 
pe care i le-a pus pe umere dezvoltarea economică. 


5. Dar rolul birocraţiei în viața noastră publică nu s-a 
mărginit a pricinui falsificarea concepţiei asupra propriei 
noastre clase burgheze: ea a adus și neajunsul mai grav, de 
a falsifica “pe de-a-ntregul pînă și sensul istoric al politicii 
burgheze, care stă la baza edificiului social al României 
moderne, și prin aceasta însăși societatea noastră modernă. 
Ne-am lămurit pe larg!, într-un întreg capitol, asupra politicii 
burgheze a oligarhiei noastre. În rolul ei de tutoare a clasei 
noastre burgheze încă minoră, ea a vegheat cu sîrguință la 
interesele capitalismului român, printr-o politică mercanti- 
listă consecventă și armonică, a cărei bază materială era 
schimbul nostru cu străinătatea,. 


1 Vezi Capitolul II din Burghezia română, p. 83— 138. (N. ed.) 
91 


Scanned with CamScanner 


Dar, din nenorocire, activitatea politică a oligarhiei 


noastre nu s-a putut mărgini la dezvoltare și perfecționarea, 


mercantilismului român, care rămîne meritul ei istoric real, 
Căci ea avea de dus încă o povară, pe care i-o legase de gât 
evoluţia economiei noastre naționale: anume populaţia noastră 
orăşenească, redusă de concurența străină la starea de prole- 
tariat. Cum că această populație a fost altoită pe bugetul țării, 
de aici nu se poate face nimănui o imputare ; căci oricine ar fi 
avut atunci în mină conducerea treburilor obștești, ar fi fost 
nevoit să facă la fel. Dar era vorba să se găsească formula 
fericită, prin care să se legitimeze în fața naţiunii aceste 
cheltuieli, şi să se creeze totodată mijlocul, de a înmulți 
numărul slujbelor potrivit cu creșterea proletariatului oră- 
șenesc. Spre acest scop s-a recurs la pretextul stîngaci, ca să 
nu-i zicem grotesc, de a pretinde că pe această cale se intro- 
duce „civilizația“ apuseană la noi: de cîte ori se simţea nevoie 
de a:milui un nou grup de paraziți, se copia o nouă instituție 
străină, creindu-se o nouă serie de slujbe. În acest chip se spu- 
nea țării că se lucrează la clădirea edificiului culturii române. 
Lumea noastră a luat chiar în serios acest straniu pretext, 
şi s-a petrecut atunci fenomenul unic, că împotriva acestui 
fel de cultură s-a ridicat tot ceea ce era om cult la noi. Așa 
s-a născut „spiritul critic“ în cultura noastră, a cărui reprezen- 
tanţi au izbutit să convingă publicul român, că cultura 
noastră — ce zic, întreaga noastră societate modernă — se 
reduce la un proces de imitare a unei civilizații străine, la 
forme fără fond, lustru fără băză, și cîte altele de același fel. 
Atît de convingătoare a fost această critică, la care spiritele 
reacționare au supus societatea noastră burgheză, încît ea 
a covirșit chiar și pe C. Dobrogeanu-Gherea: neputînd să 
o răstoarne, și simțindu-se obligat ca sociolog să explice 
fenomenul, el a făurit o lege sociologică specială, a evoluției 
"de la forme către fend; S-a întîmplat deci cazul destul de 
"picant că un sociolog „marxist“ a putut să răstoarne mai ușor 
metoda marxistă, decît critica unui grup de reacționari (rä 
nici o cultură sociologică, i 

Mai e nevoie, după cercetările noastre asupra mercanti- 
lismului român, să învederăm: că acest procedeu de imitare 
servilă a lustrului civilizaţiilor străine nu e o politică burgheză, 
ȘI nu are nimic de împărțit cu procesul real al dezvoltării 
societății noastre moderne? Reacțiunea însăşi, cînd a avut 

între timp conducerea destinelor țării, și a strălucit printr-o 
așa desăvîrșită neînțelegere a politicii mercantiliste, în ceca 
ce privește birocraţia a urmat aceleași procedee, atit de cri- 
ticate în opoziţie. Şi în adevăr, în crearea de slujbe noi pentru 
populaţia orășenească nu se mai ascundea o politică de clasă 
sau de partid: aceasta era în toată puterea cuvîntului o operă 
de asistență socială, care s-a impus tuturor elementelor condu- 
cătoare, cu voie sau fără voie. Departe de a fi o politică bur- 
gheză, politica de birocratizare a proletariatului orășenesc 
a creat serioase neajunsuri în dezvoltarea burgheziei noastre: 
ea a împiedicat oligarhia de a se folosi după cuviință de expe- 
riența străinilor, deși avea conștiința limpede că ar fi trebuit 
să o facă. Între un specialist străin și un parazit indigen, ea 
a trebuit să aleagă totdeauna pe acest din urmă, dacă nu vroia 
să vadă întreaga birocrație ridicîndu-se împotrivă cu acu- 
zațiile obișnuite de lipsă de patriotism. Şi astfel, pe cînd toate 
națiunile și-au clădit edificiul burghez cu experiența străinilor 
mai înaintați, oligarhia română s-a văzut constrînsă de a 
lucra înainte de vreme „prin 'noi înșine“, chiar pentru înte- 
meierea unor instituţii de însemnătate vitală, cum e armata 
națională. Rezultatul se cunoaște, 


6. Ca și birocraţia, militarismul e o urmare firească a 
economiei bănești, și are aceeași menire, de a sluji ca unealtă 
în mîna puterii centrale. De fapt, politica mercantilistă, care 
caracterizează peste tot faza de formaţie a burgheziei, nici 
nu poate fi concepută fără sprijinul unei armate, bine organi- 
zată și permanentă. Crearea unei societăţi burgheze moderne, 
naţionale și unitare, ridică o sumă de probleme de supremă 
însemnătate, care în ultimă instanță nu pot fi dezlegate decît 
cu forța brută. Sfărîmarea vechilor clase agrare reacționare, 
desființarea autonomiei regionale, lărgirea graniților statului 
după întinderea naţiunii — acest program al mercantilismului 
naţionalist, din care își iau ființă societățile moderne, impune 
crearea și întreținerea unui impunător militarism, ` 

De la sfîrșitul deceniului al treilea al veacului al XIX-lea, 
potrivit cu procesul de renaștere naţională, se îndeplinește 
în Principatele române, și o „renaştere militară“. Dezvoltarea 
economiei bănești dă putinţa alcătuirii unui buget al țării, 
iar pe acesta, se altoiesc deopotrivă funcţionarii civili și 
militari: producția și militarismul. Astfel armatele neregulate 

de mai înainte, alcătuite din străini, dau loc unei miliții per- 
manente cu caracter național. „Încă de la septembrie 1834, 
cu firman turcesc în regulă, se constituie o armată, căreia i 
se zicea „miliţie“l. 

Această miliție este însuflețită de „curentul general de 
Renaștere venit din Apus“ și numără printre ofiţerii ci o 
samă de reprezentanţi iluștri ai înnoirii literare și politice: 
Cârlova, Grigore Alexandrescu, Nicolae Bălcescu, Nicolae 
Golescu, I.C. Brătianu, iar în Moldova pe Mihail Kogălni- 
ceanu 2. La 1847 se întemeiază o școală militară a iuncărilor, 
iar Cuza aduce o misiune franceză însărcinată cu reorgani- 
zarea armatei’. De la 1866 înainte armata noastră crește 
necontenit, cum se poate vedea din bugetul cheltuielilor 
militare pentru personal, dar mai ales pentru material. 

Şi și-a împlinit menirea ei istorică. Problemele ridicate de 
adînca noastră prefacere socială, caracterizate în marile eveni- 
mente de la 1877 și 1916—1918 [...], nu le-ar fi putut dezlega 
oligarhia noastră, dacă nu și-ar fi creat o forță militară 
bine disciplinată [...] Societatea noastră modernă este, cum 
sînt toate celelalte state naționale și unitare: impusă de 
nevoile capitalismului, realizată prin forța armată. 


Deşi născut din nevoile capitalismului, militarismul devine 
la rîndul său cea mai puternică pîrghie pentru îmboldirea 
dezvoltării capitaliste. Nașterea armatelor permanente creează 
pentru întfia dată într-o măsură largă condițiunile pentru 
dezvoltarea industriei mari: nevoia de fabricate uniforme în 
cantități uriaşe, O sumă de întreprinderi capitaliste, de obicei 
cele dintii în procesul de naștere a industriei naţionale, sunt 
întemeiate pentru nevoile speciale ale armatei. Astfel de 
pildă fabricile de postav, tăbăcăriile, pulberăriile. 

Dar nu e numai atît, Între temeiurile care silesc națiunile 
să împingă mercantilismul la forma sa extremă, şi să cerce a 
trăi cu mijloacele lor proprii, cel.mai serios a fost totdeauna 
nevoia apărării naționale, $i de fapt e vădit că o armată 
naţională nu-și poate împlini în totul menirea, cîtă vreme 
nu primește întregirea ci firească: o industrie națională destoi- 
nică a-i satisface toate nevoile, S-ar fi putut concepe, pe la 


K N. Iorga, Istoria armatei vomâne 
2 N, Iorga, op. cit., p, 218, 
3 'N, Iorga, op, cit., P. 220. 


ști, Bucureşti, 1919, vol. II, p. 217. 

1886, un război al României împotriva Austriei? Dar pe 
atunci armata noastră primea din Austria pînă și beţele de 
cort. Iar la 1916, cînd țara noastră s-a încumetat să lupte 
împotriva noii sale metropole capitaliste, ca a făcut pînă la 
capăt experiența dureroasă a unei colonii agricole, a cărei 
muniții trebuiau să facă înconjurul Europei spre a ajunge la 
destinaţie. Niciodată nu s-a putut vedea mai limpede la noi, 
și de toată lumea, cît de iluzorie e neatîrnarea politică a unei 
țări care nu are o industrie proprie; cît de redus e rolul unei 
armate naționale, cînd nu există și o industrie națională, care 
să o aprovizioneze cu tot materialul trebuitor. Astfel armata 
națională își găsește întregirea firească în industria. națională ; 
dezvoltarea celei dintîi stimulează dezvoltarea celei din urmă, 
şi ambele împreună sînt temelia independenței naționale. 


7. Forma de guvernare a statului nostru modern e aceeași, 

pe care și-a creat-o orice țară în faza de trecere de la vechiul 
la noul regim și care a înflorit în Apus prin veac. XVII— 
XVIII. Ea a izvorit din nevoia de a crea un apărat de cîrmuire, 
care să împlinească lipsa unei clase stăpînitoare. Acest aparat 
se rezumă, cum s-a văzut, în trinitatea: putere centrală 
— birocrație — militarism. Am urmărit pe rînd elementele 
acestui sistem centralizator de guvernămînt, cercînd a limpezi 
nevoia din care: și-a luat ființă fiecare. Sprijinul firesc al 
unui asemenea sistem este și rămîne militarismul, ceea ce și 
lămurește jertfele făcute de cîrmuitorii noștri pentru pu- 
terea armată. 
Se știe cum s-a dărîmat acest sistem de guvernare în țările 
înaintate. În urma dezvoltării treptate a capitalismului, s-a 
format o puternică clasă burgheză, care a început lupta de 
distrugere a puterii centrale, Aceste mişcări revoluționare ale 
clasei burgheze, care au început la sfîrșitul veac. XVII, şi au 
ajuns la o încheiere provizorie cu seria de revoluţii continen- 
tale de la 1848, au pus capăt erei mercantiliste şi formei cores- 
punzătoare de guvernămînt; ele au aruncat temeliile unui 
regim democratic liberal, ce are ca principiu suveranitatea 
națiunii, 

Trebuie să învederăm însă că în evoluția noastră economico- 
socială nu e nici un semn, că puterea centrală va împărtăşi 
aceeași soartă, Aceasta din pricina limpede că la noi. clasa 


burgheză nu se zămislește alături de puterea centrală, ci ee 

dezvoltă din chiar sînul acesteia ` burghezia noastră națională 
nu e o clasă ostilă puterii centrale, ci se contopește cu aceasta 
în unul și același factor. În adevăr, de prin al șaptelea deceniu 
al veacului din urmă, puterea noastră centrală intră într-un 
proces treptat de burghezire: oligarhia politică devine astfel 
o oligarhie financiară, care stăpinește în prezent întreaga 
noastră viaţă economică. De aceea evoluția economico-socială 
a României nu ruinează puterea centrală ci o întărește. 

Singura birocraţie oficială are de suferit o serioasă știrbire 
în urma dezvoltării noastre economice. Căci pe măsură ce se 
dezvoltă producția industrială, orașele reiau rolul lor firesc 
în economia națională, viața lor parazitară dispare, și astfel 
se distruge rădăcina însăși, din care și-a luat naștere birocraţia. 
Ultima statistică industrială ne dă, socotind și industriile de 
extracţie, 235.934 persoane întrebuințate în deosebite cali- 
tăți în industria noastră, mare. Se înțelege că numărul nu e 
impunător, în comparație cu milioanele de muncitori agricoli. 
Dar ce ar fi devenit aceste 'persoane, dacă nu am avea nici 
un început de industrie? Ele ar fi căzut în sarcina bugetului 
statului, care atunci ar fi rămas singurul lor mijloc de exis- 
tență. De fapt, cu cît industria se dezvoltă, birocraţia ofi- 
cială pierde vechea ei însemnătate. Spiritele energice, pline 
de inițiativă, trec în întreprinderile particulare, unde li se 
deschid perspective strălucite. Așa se lămurește acest feno- 
men, care începe să se arate chiar și în țara noastră cu mult 
defăimata ei birocraţie: criza de funcționari publici. Pe la 
1886 un asemenea fenomen nici.nu s-ar fi putut concepe. 

Dezvoltarea capitalismului român slăbeşte, dintre cei trei 
factori ai guvernării noastre centralizatoare, pe unul singur: 
birocrația; ea lasă în ființă atît oligarhia financiară — ca 
putere cențrală — cît și militarismul. Aceștia sînt cei doi 
factori care au cuvîntul hotăritor asupra destinelor țării 
noastre. 

Să ne orientăm asupra alcătuirii celui întîi şi mai de 
seamă factor — oligarhia financiară — care stă în timpul de 
față la virful piramidei noastre sociale, 


b: Noua clasă slăpinitoare şi baza ei economică 


8. Nu mai e azi nimeni, care să nu-și dea limpede seama că 
stăpînitorii: de fapt ai ţării noastre sînt deținătorii marii 

finanțe. De aceea e un simplu eufemism, cînd mai întrebuin- 
(ëm acum expresia consacrată de „clasă stăpiînitoare“, În 
realitate marii noștri financiari, care dispun de destinele 
țării, alcătuiesc un mănunchi restrîns, care a și fost botezat 
cu numele puţin simpatic de „oligarhie“. Şi cum baza eco- 
nomică a acesteia este capitalul de bancă, i s-a zis încă mai 
limpede „oligarhie financiară“, 

Toți urăsc azi noua noastră stăpinire, şi-i pun în seamă 
numeroase păcate, între care cele mai puțin vinovate par a fi 
cinismul și lipsa de scrupule.. Noi vom dezbrăca aici orice 
sentimente, și ne vom da silința să o înţelegem. Adevărul e că 
fără cunoaşterea amănunţită a marii noastre finanțe, e peste 
putință a înțelege ceva din ițele vieții noastre economice Și 
politice. Nu e locul de a întreprinde aici asemenea cercetare; 
vom căuta însă să dăm o lămurire sumară a supremaţiei eco- 
nomice și politice, de care se bucură azi marii financiari. 

Capitalul român de bancă se dezvoltă în două serii 
istorice deosebite, care împart încă burghezia română în două 
tabere dușmane. La început bancherii noștri sînt străini 1. 
Ei invadează țara noastră odată cu invazia mărfurilor străine, 
şi de obicei pe lîngă împrumuturi de camătă mai fac şi negoţ 
de cereale 2. Toţi acești primi minuitori de bani, în cea mai 
mare parte evrei, reprezintă expansiunea capitalismului 
străin pe pămîntul nostru, alcătuind oarecum tentaculele 
burgheziei străine și mînuiesc un capital adus de peste hotare. 

În această întreagă perioadă, care se întinde de la 1830 
pînă la 1880, grupul nostru liberal revoluționar — „roşii“ — 
veghează la interesele burgheziei, fără a fi el însuși burghezie. 
Pricina acestei atitudini s-a arătat pe larg altădată. Dar de 
la 1880 începe — alăturea de procesul de expansiune a capita- 
lismului străin — al doilea proces istoric: acela de naționali- 
zare a capitalului, de întemeiere a unui capital românesc 
alături de capitalul străin, Acest nou proces, care trebuia să 
creeze o burghezie naţională, se îndeplineşte și la noi, ca peste 
tot, cu ajutorul forţei de stat; începutul îl face Banca Naţio- 
nală (1880), care devine apoi imboldul și punctul de plecare 


1 Citeva nume de asemenea bancheri dă A. Cercel: Die Nationalbank 


von Rumänien, p, 34, 
2 Op. cit., ibidem, 

a unei întinse rețele de bănci româneşti 1. În fruntea acestora 
stă Banca: Românească (1911), organul central al băncilor 
naţionale 2. 

Cu aceste fondaţiuni bancare grupul liberal se preface 
în burghezie română naţională, alături de burghezia română 
de obirşie exotică. Vechea prietenie între aceste două tabere 
încetează, dînd naștere unui război, a cărui strigăte de ordine 
răsună și astăzi în presa afiliată. 


Sub presiunea băncilor române încep și băncile de obîrșie. 


exotică să se modernizeze și să-și naționalizeze capitalul. 
Locul de frunte îl ocupă aici Banca Marmorosch Blank 7: 
fondată la 1848 cu'un capital de 30 000 lei, pare-se de obirșie 
ungară, transformată la 1905 în actuala formă de Societate 
anonimă, ea a ajuns astăzi — după informaţiile pe care le 
avem — să-și reducă participările străine la 11% din capite- 
lul total. De aceea această instituție înfățișează în mod tipic 
cursul istoric al evoluției burgheziei, care începe: în orice 
ţară sub formă de expansiune a capitalismului străin și apoi 
— printr-un proces de naționalizare treptată — se preface 
în cele din urmă în instituție națională. 

În timpul de față băncile noastre mari se grupează în 
două constelațiuni, după cum gravitează către una sau către 
alta din -cele două metropole de obiîrşie: deosebită: Banca 
Românească sau Banca Marmorosch Blank 4. Ultima con- 
stelaţie este menită a fi predominată sau absorbită treptat de 
cea dintii, așa că în cele din urmă va răfhîne o singură finanță, 
naţională: este încheierea. firească a dezvoltării istorice a 
oricărei burghezii. La noi acest sfîrșit e mult mai aproape, 
decît par a-și închipui unii naționaliști, cu mai multă îngri- 
jorare decît pricepere pentru cauza națională. 


~ | „Aceasta (Banca Naţională) urmind să fie punctul de plecare al unei 
întregi epoci de organizare pe baze naționale,“ Victor Slăvescu: Istoricul 
Băncii Naţionale, p. 9, Vezi și partea, privitoare la întemeierea institutelor 
de credit, cap, IL al lucrării de faţă, 

3 „Banca Românească“, monografie, 1921, 
3 d Vezi lucrarea „Banca Marmorosch Blank, 1923, publicată cu prilejul 
jubileului de 75 ani al: acestei instituţii, 

* Marea finanță română, în ambele ei constelații, cuprinde 21 bănci 
mari, opt vechi și treisprezece mai noi, cu un capital de 1.365.000.000 lei 
(V: Slăvescu, Organizarea de credit a României, 1922). Capitalul tuturor 


băncilor române, mari și mici, se ridică după d -lui 
GE peri ea după datele d-lui I. Teodorescu 

9. Astfel, din punct de vedere istorie, imboldul spre 
întemeierea de bănci românești moderne, cu capital românesc, 
a pornit de la Banca Naţională, şi a fost continuat de Banca 
Românească împreună cu băncile afiliate, Politica de națio- 
nalizare a capitalului a fost deci inaugurată de băncile națio- 
nal-liberale, și dă acestora pecetea lor istorică proprit în orga- 
nismul nostru social. Un timp expresia „finanță naţională“ 
era identică cu expresia „finanţă naţional-liberală“ ; astăzi 
încă d-l V. Slăvescu pune la baza multiplelor sale lucrări 
clasificarea de „finanţă naţională“ și „finanţă internaţională“: 
în întîia grupă intră băncile liberale, în a doua ar urma să 
intre tot restul băncilor de obîrșie sau caracter exotic. 

Dar tendința de naționalizare a încetat acum de a mai fi 
însușirea specifică a unui singur grup de fondaţiuni bancare: 
ea. s-a impus tuturor. Astfel că cele două serii de evoluţie 
bancară, deși pleacă de la puncte extreme, tind să se apropie 
din ce în ce mai.mult, și să se contopească în aceeași aspirație 
comună: naţionalizarea capitalului, și în genere a întregii 
noastre vieţi economice. . 

Politica de naționalizare a capitalului vine să întregească 
politica de întemeiere a unei industrii indigene: ambele 
se întrunesc în același proces întreg:-al emancipării noastre 
economice. Căci nu e de ajuns ca De pămîntul nostru să se 
afle așezăminte economice; trebuie ceva mai mult, anume 
ca acestea să aibă capital românesc, și conducere românească, 
în armonie cu interesele generale ale țării. La această mare 
operă lucrează tocmai băncile noastre în prezent. 

Dar în vreme ce politica de industrializare a țării poate 
fi urmărită energic, prin excluderea treptată a fabricatelor 
străine, naționalizarea capitalului e un proces mai tîrziu, care 
trebuie întreprins cu multă prevedere. O înlăturare prematură 
a capitalului străin ar osîndi economia noastră naţională la 
vestejire: i-ar tăia însăși artera de viață. Nici o țară nu se 
poate emancipa de capitalul de afară, înainte ca acesta să-şi 
fi încheiat rolul său istoric, de a dezvolta și educa forțele 
interne de producere, 


10. Pînă la 1903 se părea că industria noastră se va dez- 
volta în felul celei apusene, adică pe alăturea, şi neatîrnat 
de capitalul de bancă. Acest fel de evoluţie putea să ducă 
regimul nostru politic pe alte căi: el ar fi născut și la noi o 

lor; cea din urm 


„di ă a dat naștere partidului liberal, apărător 
al principiilor bu 


r rgheze, şi reprezentant al intereselor capita- 
lului. Aceste două tabere luptă de-a dreptul ca forțe sociale, 
pînă cînd viața noastră publică îmbracă haina unei constitu- 
tii burgheze; de atunci lupta continuă sub formă de anta- 
gonism politic între partidul conservator, și partidul național- 
liberal: cel dintii rămîne credincios tradiției reacționare, cel 
din urmă continuă a reprezenta. interesele curat burgheze 
ale capitalismului român în proces de formaţie. 

Ceea ce pare însă a acoperi. acest caracter limpede de 
organe de clasă a partidelor noastre, e alcătuirea lor numerică. 
Partidul conservator a numărat în rîndurile sale și elemente 
burgheze, iar cel naționăl-liberal a avut deopotrivă mari 
boieri ca și elemente țărănești, cum am văzut că arată Titu 
Maiorescu. ; : 

Se înțelege că; așa este: alcătuirea partidelor politice 
e pestriță, la noi ca și aiurea. Dar dach s-ar întîmpla, ceea ce 

. de altfel e cazul real, ca un număr de 
marii industrii sau marii proprietăți funciare să treacă în 
partidul socialist, ar putea afirma cineva că acest partid 
încetează prin aceasta de a fi un organ de clasă? Nimeni nu 
ar cădea în această, eroare; căci caracterul unui partid poli- 
tic nu e hotărât de alcătuirea sa atomistică, ci de categoria 
de interese pe care le apără în activitatea sa publică. În această 
lumină, viața noastră politică ia o înfățișare de perfectă lim- 
pezime. Căci cel ce priveşte evoluția politicii noastre econo- 
mice în era regimului parlamentar trebuie să recunoască 
acest adevăr: că partidul liberal a urmărit mereu o politică 
Strict burgheză, consecvent mercantilistă, ocrotind interesele 
capitalismului național; partidul conservator a urmărit însă 
o politică de-a dreptul opusă, inspirată de un liberalism dăună- 
tor pentru burghezia națională, și dictat de interesele speciale 
ale marilor proprietari, care vroiau să vîndă Scump produsele 
solului, și să cumpere ieftin fabricate străine. Deosebirea 
între cele două partide se reduce, în, fapt, la o deosebire de 
interese de clasă. i 

13. Dar nu vroim să cădem în extremul: potrivnic și: să 
susţinem că între partidele noastre politice şi acele din demo- 
craţiile apusene ar exista o analogie desăy REN EM Sc 
vărat că și unele și altele reprezintă interese de clasă. Pe cîn 

în societăţile democratice din Apus partidele politice se spri- 

jină pe clase sociale deplin formate, la noi ele se altoiesc pe 

clase sociale în ruină sau în formaţie, deci în ambele cazuri 

fără putere, De aici izvorăște toată deosebirea între viața 

noastră politică, și aceea pe care am avut-o ca model la înte- 

meierea parlamentarismului. În Apus partidele își datoresc 

puterea lor forței numerice și economice a claselor sociale ; 

dar clasele noastre fiind forțe sociale de însemnătate secun- 

dară, partidele care reprezintă interesele lor au trebuit să 

caute în altă parte taina puterii politice, spre a influența 
treburile publice în sensul intereselor lor de clasă. În acest 

chip, monarhul a căpătat în viața noastră politică un rol 
covirșitor: în lipsa claselor sociale, adică a forțelor reale care 
sînt menite a hotărî de viața și moartea regimurilor politice, 
acest rol a trebuit să-l ia la noi capul statului. Aceasta nu 
înseamnă altceva decît că viața politică a României a trebuit 
„să.se adapteze la structura ei socială, și să se orienteze de sus 
în jos. Nu putea së se întîmple altfel: era o necesitate de fapt. 
Așa s-a făcut că activitatea politică a partidelor noastre 

nu a avut ca țel unic organizarea claselor sociale respective, 
spre a-și crea prin aceasta temelia socială a puterii lor politice. 
Năzuinţa lor principală se îndruma în altă direcție, anume 
aceea de a convinge capul statului despre destoinicia lor de a 
conduce treburile publice. De cite ori un partid izbutea să 
obțină dovada încrederii monarhului, rămînea în urmă ca o 


afacere secundară ca el să obțină și o dovadă asemănătoare 
| covirșitor al birocraţiei 


de la națiune. Aici începea rolu 
orășenești parazitare, singura mâsă electorală înaintea votului 
obștesc/ Partidul chemat a conduce treburile obşteşti între- 


prindea o primenire radicală a birocraţiei, și după această 
operaţie pășea la consultarea corpului electoral, care dădea 
fâră greş dovada încrederii unanime a „naţiunii“. . 
Această guvernare absolutistă — repetăm: singura cu pu- 
tință în faza noastră de dezvoltare — îndeplinită cu mijloa- 
cele regimului parlamentar, sili partidele noastre politice să 
recurgă la aceleaşi metode de luptă, Deși ele reprezentau 
interese de clasă cu totul potrivnice, totuşi spre a se întări 
ca partide de guvernămînt trebuiau să bată aceeaşi cale: 
anume, să capete încrederea monarhului, şi să-și creeze toto- 
dată o bază birocratică, Urmarea nemijlocită a acestei vieți 

politice fu o enormă creştere a funcționajismului parazitar l; 
Birocrația noastră născută în urma distrugerii industriei 
orăşeneşti de către capitalismul străin, începu să crească în 
mod automat prin mecanismul vieții noastre politice, care 
găsi în ea un sprijin firesc. Se născu astfel în oraşele noastre 
o adevărată armată de condotieri ai luptelor politice, o gloată 
electorală de mercenari, gata a-și acorda serviciile partidului 
Care) deschidea mai frumoase perspective bugetare. Era 
și aici o imperioasă necesitate de fapt. Căci de cînd cetățeanul 
român de la oraș fusese silit de produsele străine să-și închidă 
atelierul, el nu mai avea decît un mijloc de existență: să facă 
politică. Lupta. pentru viață. se prefăcuse astfel, în orașele 
noastre, într-o luptă pentru buget. Dacă industria naţională 
ar fi întîrziat încă să se dezvolte, am fi ajuns în starea sorei 
noastre latine de dincolo de Pirinei, care: printr-o politică 
nefastă și-a distrus în sînul ei burghezia, dînd astfel naștere 
unui întins parazitism 3. 


14. În dezvoltarea vieții noastre politice anul 1918 în- 
seamnă o cotitură cu grele urmări. Deocamdată, ceea ce ne-a 
hărăzit acest an, se reduce la transformarea vechiului meca- 
nism al vieţii noastre politice, atît de simplă și de limpede pînă 
atunci, într-un adevărat haos. Se înțelege că această situație 
tulbure va dăinui încă, pînă ce politica română va nimeri 
calea creată de recentele prefaceri. 


Noua eră de evoluție politică a țării noastre este deschi- 
să de cunoscutele reforme: a) desființarea marii proprietăți 


1 Dr. G. Creangă socotește pentru România cite un funcționar de fie- 
care 12 bărbaţi între 20 şi 60 ani, întocmai ca în Franţa (Das Beamtentum 
în Rumänien, în Schmollers Jahrbuch, 1904, p. 608). Se pare astfel că func- 
ţionărimea română n-ar prezenta nici o anomalie. ` Ă S 

Dar dacă se ia în seamă că economia franceză e mult mai dezvoltată, 
şi că viața, socială are acolo mai multe nevoi.de îndeplinit, se poate înțelege 
cît e de umilată birocrația noastră peste nevoile reale. Aceasta o constată 
și autorul. | E | ` 
a i itul veacului din urmă, poate îi privită ca tipul unei 
teal date fel de consumare economică, în urma dezvoltării 
spăimîntătoare a paraziţilor și a muncitorilor ce produc aderă tar, 
Sub Filip IT, se socotea, E, leg soldaţi, 

i ntul din 17 u un total de 1.221.0 k ; 
ia ei pur primei funcţionari, studenţi și servitori față de aproape 

A i, di trebuie să mai scădem încă o sumă de cerșetori, 
3800-000; barbati, digare Vandervelde, op. cit., p. 138.) 
vagabonzi etc.” (J. Massart et V. ande: , op 

rurale, prin actul împroprietării, și b) votul obştesc; cea 
dintii șterge din cartea vieţii vechiul partid conservator, 
organizaţia politică a marii proprietăți de pămînt; cea din 
urmă dă drumul maselor țărănești la viața politică, distru- 
gînd astfel rolul politic al birocraţiei; aceasta de altfel este 
ruinată și pe cale economică. 

Aşadar prefacerile, pe care ni le-a adus anul reformelor, 
lasă în ființă din vechiul organism politic numai partidul 
național liberal, organul intereselor marii finanțe, și în genere 
al economiei noastre burgheze, iar la spatele sale militaris- 
mul. În asemenea împrejurări, o seamă de cugetători politici 
şi-au închipuit că rolul marilor proprietari, de a precumpăni 
influența politicii burgheze printr-o politică ponderatoare 
cade de acum în sarcina țărănimii. Cei după amurgul reprezen- 
tanților marii proprietăți, țărănimea a rămas clasa socială, 
care reprezintă tradiţiile rurâle, ostile tendinței de inovaţii 
burgheze. De aceea în noua situație, creată de votul obștesc, 
misiunea politică a vechiului partid conservator urmează 
să fie continuată de un partid al țărănimii 1. 

Alţi teoreticieni politici au mers încă mai departe: sub 
influența culturii socialiste, aceștia vorbesc chiar de „o luptă 
de clasă“ a țărănimii împotriva oligarhiei financiare, socotind 
că cea dintii ar avea menirea de a sfărima pe cea din urmă 
şi a revoluţiona societatea noastră, creind o orînduire socială 
specific țărănească 3. 

Nu ne putem lăsa victimă unor asemenea iluzii ; țărănimea 
n-a fost niciodată, și nicăieri, un factor social sau politic de 
sine stătător, cu atît mai puțin un factor revoluționar. Rolul 
țărănimii a fost totdeauna secundar în mișcările sociale, și 
neexistent în mișcările politice. La noi țărănimea s-ar putea 
ridica cu atît mai puțin împotriva burgheziei, cu cît interesele 
ei sînt strîns legate de procesul de dezvoltare al capitalismu- 
lui naţional, cum vom arăta pe larg în capitolul asupra revo- 


1 Vezi, de pildă, C, Rădulescu-Motru, Țărănismul, un suflet şi o poli- 
tică, București, 1924. Același: Concephia conservatoare și progresul, în vol. 
Doctrinele Partidelov Politice, ed, Institutului Social Român. 

2 Vezi îndeosebi lucrările respective ale d-lui V, Madgearu: Țără- 
nismul, București, Reforma Socială (fără dată); Doctrina Tărănistă, în 
volumul citat; Revoluția agrară și pvefacerile clasei țărănești, în Arhiva 
pentru Știință și Reformă socială, An, IV, No, 3. Comp. studiul nostru critic 
asupra acestor lucrări, Țărănism și marxism [în] Arhiva, An. Y, No. t—2, 

luţiei noastre agrare. 1 Dacă poate fi vorba de vreo primej- 
die pentru dictatura politică a marii finanțe, desigur că aceasta 
nu va veni din partea țărănimii, Adevărul e că singurul 
factor politic, care în noua noastră situație ar putea precum- 


păni influența burgheziei, e proletariatul, și acesta se află 
abia în germene; 


Cercetarea noastră duce la înch 
de a discuta în mod academic dacă dictatura politică a oli- 
garhiei financiare e bună sau rea. Această dictatură stă din- 
colo de asemenea calificative: ea este. Supremaţia marii finanţe 
este rezultatul întregii noastre evoluţii economico-istorică, și 
cînd îşi va îndeplini. rolul ei istoric de a dezvolta și organiza 
producția națională, va dispărea de la sine: atunci va naște 
ea singură moștenitorii, care sînt chemaţi să-i ia locul. 

Acesta, este punctul de vedere științific, ce poate alcătui 
baza unei politici sănătoase, care nu vrea să rătăcească în 
afară de sfera reâlităților. i 

De aceea e un sbucium sterp, mai mult, e o atitudin= 
reacționară, cînd. unele fracțiuni. politice iau. poziție ieftină 
de och ai oligarhiei. Supremaţia marilor financiari nu poate 
fi desființată prin nici o activitate politică: ea se va desființa 
singură, prin însăși evoluția de fapt a societății noastre, 
cînd va sosi timpul. Dacă e adevărat că nici o formă de viață 
socială nu e eternă, apoi nu e mai puțin adevărat că nici o 
formă de viață nu dispare înainte de 'a-și fi încheiat rolul 
istoric. 


eierea că e de puţin folos 


Text reprodus din vol.: Șt. Zeletin, Burghezia 
română. Originea şi rolul ei istoric, Ed. Cultura 
Naţională, Bucureşti, 1925, p, 138— 166. 


At et, Aë 7 i Sue inut. prin Ce 
1 Si ziţiile burgheziei, Ștefan Zeletin a suspi pe. 
sa e A puli activitatea politică interesele şi scopurile acesteia. 
Ridicîndu-se în mod justificat împotriva e AMI Sieg a Se 
i Ae cazuri în mod exăgerat o poziție negativistă: fa; i 
GE rara în dezvoltarea societății românești, chiar şi în etapa 
evoluției sale 'capitaliste, (N.ed.). t i 

I.L. CARAGIALE! 


1907 
DIN PRIMĂVARĂ PÎNĂ-N TOAMNĂ 


Citeva note 


În martie trecut, un scriitor român a dat pentru Die Zeit un articol 
privitor la răscoalele țărănești; pe care acel ziar l-a și publicat, suprimîndu-i, 
după convenienţele redacției, încheierea. Nişte ochi deprinși înțelegeau 
asta îndată. Dar articolul a trecut cu totul neluat în seamă de presa noastră, 
și, probabil, răminea uitat de tot, dacă d. M. Dragomirescu, jertfind din 
strimtul spațiu al revistei d-sale literare Convorbiri, nu-i făcea acum în urmă 
favoarea să-l 'reproducă, după originalul românesc, măcar în bună parte. 

Astăzi, cînd oricine are dreptul a se preocupa de marile noastre -pro- 
bleme de stat, i se pare autorului că n-ar fi nepotrivit să-și publice articolul 
așa cum l-a așternut el pe atunci, cu un adaus, ce se impune acuma, o jumă- 
tate de an mai tirziu. 

Propunindu-și a da la lumină încet-încet o. serie de note asupra impre- 
jurărilor la cari asistăm, el socotește să aducă un oarecare serviciu public, 
util, dacă nu în'momentele actuale, barem în unele viitoare; de aceea, se 
gindește mai puțin la aprobarea multora dintre contimporani, decit la înles- 
nirea vreunuia, care va veni poate cîndva să judece această vreme a noastră, 
pe atunci trecută, și — precum se cuvine unui adevărat istoric — s-o poves- 


tească cu minte și cu inimă, limpede și frumos, la ai lui și pentru mai departe! 


urmași. 
„Drept un simplu document, ca oricare altul, și fără altă pretenţie — 
așa apar rîndurile de mai la vale. 


I.L.C. 


1 Ion Luca Caragiale (1852—1912) a fost și un profund ginditor care 
a observat și interpretat fidel fenomenele vieţii social-economice româ- 
nești, articolele și studiile sale înfățișind numeroase probleme sbciale! 
Între acestea se înscrie studiul 1907. Din Primăvară pfnă-n toamnă, în care 
Caragiale ajunge la constatări extrem de clare, și de concludente pentru cel 
care dorește së vadă și să înţeleagă cauzele răscoalelor din 1907: mizeria 
în care trăiau țăranii, ca și incapacitatea.claselor dominante de a conduce 
și răspunde de destinele țării, De altfel se poate spune'că în opera sa Caragiale 
a cuprins, sub diverse aspecte, întreaga problematică social-politică şi 
cultural-artistică a epocii. d 


110 


Scanned with CamScanner 


I 


Europa cra deprinsă de atîția ani să știe că tînărul regat 


român e cel mai solid element de civilizație între statele bal- 
canice, iubitor de pace şi bună înţelegere, atât în relațiile cla- 
selor sale sociale, cît și în relaţiile internaționale — un stat 
de ordine par excellence. Anul trecut și-a serbat acest tînăr 
regat patruzeci de ani de domnie pacinică și glorioasă a înțe- 
leptului său suveran; ca o încoronare a operei de progres 
săvîrșit în acest timp, el a făcut o frumoasă expoziţie jubi- 


liară, care a repurtat atîta succes, față de reprezentanții 


Europei civilizate. A fost un adevărat triumf al muncii și al 
păcii, şi regele a avut de ce să fie mindru și fericit. 

Firește dar că recentele răscoale ale maselor ţărăneşti, 
cari au luat proporțiile unei lotărîte revoluțiuni teroriste, 
aproape ale unui crunt război civil, trebuia să producă în 
Europa emoțiune și uimire. Cine însă cunoaște ca noi de 
aproape organele acestui. stat și funcționarea lor, se miră 
acuma nu de ceea ce 'se-ntîmplă, ci — dacă a existat (cum 
era îndreptăţit să nu mai crează) atîta energie în acele mase — 
cum de n-a izbucnit acest enorm scandal public cu mult mai 
nainte. În adevăr, poate că nici într-un stat, din Europa cel 
puţin, nu există atîta extravagantă deosebire între realitate 
și aparență, între ființă și mască. 

:.. Țara românească este o țară aproape absolut agricolă ; 
cîteva începuturi. de industrie, protejate într-un mod scan- 


dalos de cătră stat, și chiar începuturile de exploatare -a 


petroleului, stau, ca producţie de avuție națională, într-o 
proporţie infimă, aproape neglijabilă față cu producția agri- 
colă. Pămiîntul țării este stăpinit: | 

1. de proprietarii mari; între aceştia, cel mai mare e 
statul; apoi coroana, cu domeniile de apanaj; fundaţiile de 
binefacere, ca Eforia spitalelor ; cele culturale, ca Academia 
etc, ; și marii proprietari particulari; 

2. de proprietarii mijlocii, Și ` iasa Ge 

3. de proprietarii mici, masa enormă a ţăranilor, împro- 
prietăriți de la 64 și de la 88. ` EE i 

Toți Granit sînt plugari; ei cultivă micile lor proprie- 
tăți și proprietăţile mari și mijlocii, Acestor proprietari mici 
(aproape 5 milioane suflete la o. populaţie totală de vreo 
6 milioane) nu le poate ajunge producția proprietăților lor; 

căci, pe de o parte, nevoile traiului și dările au sporit și spo- 
esc mereu; iar pe de alta, pămînturile lor s-au micşorat 
Și se micșorează necontenit, trecînd în fragmente la copii prin 
moștenire după dreptul comun — alienarea fiind proibită 
prin lege şi fiind permis numai schimbul prin compensare de 
la țăran la țăran — și se fragmentează în porțiuni așa de 
mici pînă în fine, încît ar mai putea servi doar la o rafinată 
cultură intensivă — un fel de muncă imposibilă aci din cauza 
deprinderilor străvechi, lipsei de inteligență specială și de 
răbdare, ignoranței metodelor pentru așa cultură savantă, 
şi din cauza lipsei de capital și de credit. 

Pe de altă parte, proprietatea mare și cea mijlocie nu au 
forțe pentru cultura lor extensivă decît braţele țăranilor. 
Aceștia solicită porțiuni de pămînt pentru a munci şi produce 
cît mai mult, după putere. E1 plătesc pentru porțiunile aren- 
date, ori în bani și-n muncă, ca în Moldova, după obiceiul 
locului; ori în natură, ca în Muntenia. În cazul acesta, țăra- 
nul muncește pămîntul, iar produsul îl împarte cu proprie- 
tarul mare, după cum s-a; prevăzut în anume învoială, întă- 
rită prin autoritatea “comunală. Țăranul mai este silit la 
această învoială și prin faptul că proprietatea mică nu are de 
loc pășune pentru 'vitele lui; pășunea o stăpînește exclusiv 
proprietarul mare. Învoielile agricole deși sînt obligaţiuni 
de natură civilă, sînt executate, la nevoie, de'către autori- 
tăți manu militari, ca şi așa-numita în dreptul penal „muncă 
silnică“ (Constrîngerea corporală s-a desființat în 1881 prin 
legea modificatoare a barbarei legi: anterioare. De drept nu 
mai există; dar de fapt se aplică înainte. Acesta e un adevăr 
ce nimeni nu l-ar putea tăgădui, tot așa precum un țăran 
n-ar îndrăzni să se prevăleze' de desființarea constrîngerii 
corporale “prin lege, știind 'bine că atunci s-ar expune la 
pedepse corporale, desființate'și mai de mult, prin Constitu- 
ţia din 1866), 

Aceasta este generalitatea... Mai este însă, din nenorocire, 
și o altă generalitate. Dintre proprietarii mari și chiar dintre 
cei mijlocii, foarte puţini își cultivă singuri domeniile; cei 
mai mulți, foarte mulţi, și le arendează în bloc la cine dă mai 
mult, Particularii fac arendările pe cale de contract între 
particulari; iar statul, și fundaţiunile, pe cale de licitaţie 
publică, potrivită legii contabilităţii statului; numai dome- 
niile coroanei sint” administrate de-a dreptul, fără amestec 

de arendași în bloc. 
credit, oricine poate 
mijlocii. In Moldov 


Cu oarecare capital, dar și cu potrivit 
concura la acapararea moșiilor mari și 


jloc Moldova trebuiește mai mult, deoarece, după 
obiceiul locului, pămînturile se subarendează la țărani pe 


bani şi muncă, şi arendașul are nevoie de vite, cară, mașini 
ete.; în Muntenia trebuiește mult mai puţin: aici ai luat 
moșia, plătești o rată de arendă, ai cîțiva bani pentru 
sămință şi pentru avansuri ca împrumut țăranilor nevoiaşi ; 
după aceea, rearendezi aproape tot în porțiuni la țărani. 
Aceştia lucrează din primăvară pînă în toamnă, din revărsa- 
tul zorilor ȘI pînă în răsăritul stelelor; iar toamna, potrivit 
învoielii, țăranul îi cară întii arendașului partea acestuia la 
hambar sau la gară, și numai în urmă are voie să-și ridice 
şi el partea ce i se mai cuvine și lui. 

Să nu uităm a spune că țăranii nevoiaşi, peste: iarnă, 
cind nu au de lucru și nu pot produce în general nimica, 
avînd nevoie de bani, fac împrumuturi, cu camătă, mai mult 
sau mai puțin infamă, tot de la arendași, rămînînd a se răfui 
la socoteala din toamna viitoare. Adesea țăranii, după o 
muncă de peste opt luni, se văd rămași datori pe anul urmă- 
tor. Şi iar vine o iarnă aspră peste tristele și umilele'lor vetre, 
și iar rugăminți cu căciula-n mînă pentru un nou împrumut... 
Şi aşa mai departe... 

Concurența arendașilor a ridicat și ridică necontenit pre- 
țul arenzilor, lucru ce convine proprietarilor, şi: din aceasta, 
fireşte, rezultă crescînda îngreunare, pentru mulțimea plu- 
garilor, a condiţiilor de subarendare. Așadar, avem următoa- 
rea formulă strictă: coarda îndrăznelii la. concurență din 
partea. arendașilor mari se-ntinde- pe măsura supunerii la 
învoieli din partea arendașilor mici, a plugarilor. 

Ei! aci stă rădăcina răului; aci stă ascunsă cauza actua- 
lei stări de lucruri — coarda s-a întins peste măsură. Şi răul 
mai are și alte rădăcini, cum vom arăta îndată... A 

Să notăm în treacăt că marea majoritate a arendașilor 
mari este compusă din străini — în Moldova, evrei; în Mun- 
tenia, greci, bulgari, albanezi ai puțini români ardeleni 
supuşi unguri — în genere, afară de rare KEES onora- 
bile, oameni de joasă extracţiune, aspri la cîştig, ceai senti- 
mente omenoase și. lipsiți de orice elementară ed ucaţiune, 
Cruzimea interesului, comună. lumii, se mai înăspreşte aici 
prin lipsa 'de solidaritate naţională, prin nesocotirea tradi- 

ţiilor și opiniei publice, prin îndrăzneala ce o dau pe o parte 
coruptibilitatea administraţiei publice, pe de alta protecția 
or a pavilionului străin, or a cine știe cărei puternice Alianțe 
universale, și printr-un manifest dispreţ brutal față de țăra- 
nul incult, umilit şi îndelung-răbdător. 

Ce a rezultat din această sistemă? Iată: 

1. Scăpătarea atitor proprietari mari, cari şi-au sporit 
cheltuielile pe măsura creșterii arenzilor, înecîndu-se în risipe 
de lux din ce în ce mai exagerate pe speranța unei continue 


progresiuni a veniturilor; A y 
2. Prosperitatea fenomenală a clasei arendaşilor mari și, 


„pe lîngă asta, avîntul prodigios al băncilor și institutelor de 
credit din cale afară disproporționat cu o țară agricolă; și 

3. Mizeria țăranilor. 

Trebuia să fie așa. Din stoarcerea forțelor acestora din 
urmă a rezultat și luxul nechibzuit al proprietarilor, și îna- 
vuțirea nemăsurată a. arendașilor, și ciștigurile enorme ale 
băncilor, și bacșişurile administrației publice şi, mai încă, 
ridicarea mereu crescîndă a veniturilor statului. : 


Pe deasupra: acestei realități, ia să vedem acum ce poli- 
tică, ce administraţie, ce cultură intelectuală se fac în acest 


stat. 
Partidele politice, în înțelesul euròpean al cuvîntului, 


adică întemeiate pe tradițiune, pe interese vechi sau nouă de 
clasă și prin urmare pe programe de principii și idei, nu există 
în România. .. : 

Cele două așa-numite partide istorice care alternează la 
putere nu sunt, în realitate, decît două mari facțiuni, avînd 
fiecare nu partizani, ci clientelă. Capii facțiunilor sunt mai 
mult sau mai puțin ambiţioși politicieni. Firește că nu punem 
la îndoială nici patriotismul, nici curatele lor intențiuni: 
„Toţi, toţi, cum zice Antoniu, sunt bărbaţi onorabili!“ Iar 
clientela este plebea incapabilă de muncă și neavînd ce munci, 
negustorași și precupeți de mahalale scăpătaţi, mici primej- 
dioși agitatori ai satelor și împrejurimilor oraşelor, agenți 
electorali bătăuși; apoi productul ibrid al școalelor de toate 
gradele, intelectualii semiculți, avocaţi și avocăţei, profesori, 
și dăscălași, popi liber-cugetători și răspopiţi; — după aceș- 
tia, mari funcționari și împiegaţi mititei, în imensa lor majori- 


` (fe amovibili, (Comerţul e cea mai mare parte în mîinile 

străinilor: în Moldova, evrei; în Muntenia, greci, bulgari, 
albaneji, români supuși unguri, toți străini fără drepturi 
politice, nici comunale.) s 

După Constituția și Legea electorală în vigoare, repre- 
zentația națională este aproape 70% produsul acestor ele- 
mente; 30% fiind date de proprietarii mari și mijlocii și de 
cîțiva comercianți și puţini industriași români. Imensa clasă 
a țăranilor nu are, propriu-vorbind, nici un reprezentant 
natural al intereselor ei în Cameră, deși această imensă clasă 
ar avea după lege dreptul să trimită (ca al III colegiu electo- 
ral) din toată țara cam 20 la sută din membrii Camerei depu- 
taților. Dar colegiul III votează prin delegaţiune, iar dele- 
gații sînt recrutaţi tot din plebea: de care vorbim mai sus și 
impuși, fără putință de împotrivire, maselor sătești. 

Astfel dar, Camerele sînt în marea lor majoritate repre- 
zentantele intelectualilor și ale plebei orașelor. Pe lîngă agri- 
cultură deci, trebuie să-nflorească în România și o vastă 
industrie, industria. politică și, ca orice industrie bine.și inte- 
ligent dezvoltată, trebuie să prospereze. 

Administraţia e compusă din două mari armate. Una stă 
la putere și se hrănește; alta așteaptă flămînzind în opozi- 
ție. Cînd cei hrăniţi au devenit impotenți prin nutrire exce- 
sivă, iar cei flămînzi au ajuns la completă famină, încep tur- 
burările de stradă ... Plebea, clienţii, cu studenții universi- 
tari şi școlarii din licee, conduşi uneori de, profesori univer- 
sitari, cer numaidecît răsturnarea guvernului. Facţiunea de 
la putere, supranutrită, este incapabilă a mai ținea piept 
torentului popular adică facțiunii .răzbite. de foame; iar 
regele, gelos de reputaţia europeană de liniște și ordine a 
statului său, este silit să congedieze, avec force compliments, 
cabinetul, care avea aproape unanimităţi în parlament, pen- 
tru a însărcina pe capul opoziției cu formarea unui nou cabi- 
net, cu dizolvarea parlamentului și a tuturor consiliilor uar 
tene, urbane și rurale, cu convocarea colegiilor elector e 
pentru. constituirea unui nou parlament și unor noi cons i 
— care toate, după bunurile obiceluri E sînt firește 
aproape unanime partizane ale noulu KS, AEN 

i Ge e RA SÉ în loc să derive guvernul din majoria 
tea reprezentanței naționale, derivă unarimitarea, AT 
de la guvern. Şi asta se întîmplă, regulat, în cazul c 


bun, din trei în trei ani; adică cu un an mal puțin decît, o 

legislatură întreagă... A căzut un guvern și a venit altul, 
îndată, toată administrația țării, și cea de stat, și cea de 
judeţ, și cea comunală — de la prefecți și secretari „generali 
de ministere, pînă la cel din urmă agent de poliție și pînă la 
moașa de mahala — se înlocuiește... pentru o mare expedi- 


vitate chiar pe cale telegrafică. O clientelă pleacă, alta vine; - 


fămînzii trec la masă, sătuii la penitență. Şi asta așa, mereu 
şi pe rînd din trei în trei ani, ba și mai des uneori. 


De la o administrație astfel recrutată și constituită pe. 


termene provizorii, se înțelege că numai seriozitate. Și scru- 
puluri nu se pot pretinde, Toţi oamenii de afaceri, începînd 
de la arendașul care plătește milioane arendă și sfîrșind cu 
micul precupeț, care învîrtește în mizerele-i daraveri abia 


cîțiva lei, sunt rançonnés, în proporție, de către acești baroni . 


feudali mari și mici, cari se numesc agenții administrației 
statului român.: Și oamenilor de afaceri asta trebuie să le 
convină ; în așa stare de lucruri numai astfel se pot exploata 


fără nici o stială — poate nedreptăți mare pe mic, poate: 


înșela mic pe mare — puțini reducînd în mizerie pe mulți. 
Rar, din cînd în cînd, ca pentru paradă de lux, se aruncă 
un homme à la mer — cine ştie ce nenorocit agent care, lip- 
sit de cel mai elementar tact, a făcut prea brutal o flagrantă 
delapidare sau sa lăsat -prea stîngăcește mituit. . Încolo, 
sistema lucrează fără supărare pe toată linia, afară de netăgă- 
duite rare excepţii. onorabile. De aceea, cu un zîmbet plin 
de amărăciune, românul numește țara lui patria bacșișului 
și hatîrului. 

Cu așa parlamente se fac legi peste legi — cu așa adminis- 
traţie se aplică. 

Justiţia ?... Judecătorii de pace și membrii tribunalelor 
de prima instanță, afară de prezidenţi, sînt amovibili, ca și 
agenții și funcționarii ordinari, În justiţie, poporul n-are încre- 
dere; ea are, astfel, autoritate, dar nu și mare prestigiu; 
și între această justiție fără prestigiu și poporul sceptic, se 
răsfață formidabila și excesiv numeroasa clasă a avocaţilor 
~ cea mäi prosperă în România după a arendaşilor mari. 
Avocaţii constituiesc grosul intelectualilor ; clasa lor este 
pepiniera cea mai mare a bărbaților de stat, 


) Să vedem acuma cum se fac în statul român educaţia și 
ken ais publică, în ce scop se fac și ce rezultate dau.. 
Lg | 

Toate școalele, de la cele populare pînă la universități 
— şcoale primare, secundare, profesionale, agricole, comerciale, 
de popi, de moașe, de muzică, de alte arte, facultăţi de toate 
ramurile culturii înalte — toate dau mai mult sau mai puțin 
d'emblée absolvenţilor lor drepturi la dignități și funcțiuni 
publice. Astfel școala română, în loc de a fi un mijloc de edu- 
cațiune și cultură a poporului şi a claselor dirigente, devine un 


canal de scurgere al poftelor de întiietate între cetățeni, de 


ieftină parvenire, de scutire de îndatoriri, de sporire de drep- 
turi Și privilegii. Şi din ce în ce, din gradul cel mai de jos 
pînă la cel mai de sus, școalele sînt niște fabrici de funcţionari, 
de salariați publici și de advocaţi — o pletoră de semidocți 
fără caractere, fără omenie, adevăraţi cavaleri de industrie 
intelectuală, cărora le trebuiesc numaidecît onoruri cît de 
multe fără nici un merit și cîştig cît de mare fără multă oste- 
neală, 

Aceste fabrici alimentează oligarhia ce stăpineşte exclu- 
siv țara românească. Din aceste fabrici iese și se premenește 
şi crește, în oarba luptă de concurență pentru repurtarea 
rangurilor, distincțiunilor și profiturilor, oligarhia de aventură. 
An cu an, apar proaspeți pe arena publică, în poze teatrale, 
teoreticienii, reformatorii și  patrioții, placizii făuritori de 
sistemă nouă, instigatorii exaltaţi, șoviniști, naționaliști, 
iredentiști, antisemiţi, xenofagi, călărind pe întrecute fiecare 
pe calul său de bătaie, spre uimirea naivei trîndave plebe, 
servanta oligarhiei. Familiile sărmane din plebea orășenească 
lipsite de orice mijloace de producție, trăind din mică precu- 
peție, or din slujbe sau slujbușoare, or din cîrciumăritul de 
mahala, or din meserii mai puțin ușor de mărturisit — toate 
aspiră, graţie școalelor naționale să-și vadă copiii cît mai 
degrabă, după vîrsta majoratului, în cel mai rău caz funcţio- 
nari; în cel mai bun, măcar deputaţi ministeriabili, "dacă nu 
chiar miniştri... Şi, ca la cele mai absurde loterii, și aci, nu 
toate iluziile sînt amăgite. 

Așa se recrutează oligarhia care stăpînește țara, româ- 
nească, Nu este o oligarhie măcar statornică, de tradiție 
istorică, de bravură, de obligaţiuni morale, de nobilitate, or 
de merite; este o oligarhie mutabilă, de perpetuă premenală, 
accesibilă oricui prin nemereală, prin loterie, prin aventură, 
Îndrăzneală multă, lipsă de orice scrupuluri, renunțare la 

demnitate personală, la onoarea familiei, infamie chiar, dach. 
trebuie, și puţintel noroc — și cariera strălucită e gata. Așa 
se face concurența ` așa se parvine ; așa se intră în rangurile 
nobiliare ale oligathiei române. Astfel, dar, nici un salt social 
de la o generație la alta, oricît de enorm, nu este exclus. 
Dintr-un fiu de țircovnic iese un bărbat de stat care umple 
lumea cu personalitatea sa marcantă ; dintr-un fiu de familie 
istorică, mari boieri pînă ieri, iese un escroc, care moare 
victima vițiului, cînd a scăpat de pușcărie, grație intervenției 
rudelor influente; dintr-un, copil de cîrciumăraș, un avocat 
ihistru, care, în cîțiva ani, din sărac lipit, ajunge milionar; 
dintr-un fiu al unui ministru remarcabil, un mititel agitator, 
trepăduş electoral, la solda unui ambițios politic deja ajuns 
la culme, fost odinioară fecior în casă la răposatul ministru. 


Asta, în țara românească, se numește cu tot seriosul sis- 
temă democratică... Şi oligarhia asta, semicultă sau, în cel mai 
bun caz, fals-cultă, pe cît de incapabilă de producție utilă 
ori de gîndire, pe atît: de lacomă la câştiguri și onoruri, își 
arogă puterea întreagă a statului; cu o crudă și revoltătoare 
neobrăzare, ea tăgăduiește țăranilor (imensei mase, supusă 
și cuminte producătoare a avuţiei naționale), sub pretextul 
ignoraţiei și lipsei lor de maturitate politică, orice drept de 
amestec, fie măcar pur consultativ; la -cîrmuirea intereselor 
lor, la dirijarea destinelor lor. împărțită în două bande, ce 
se numesc cu pretenţie „istorice“ —:liberal și conservator — 
bande mai nesocotite decît niște seminţii barbare în trecere, 
fără respect de lege, fără milă de omenie, fără frică de Dumne- 
zeu — această oligarhie legiferează, administrează, calcă 
astăzi legile pe cari le-a făcut ieri, preface miine legile făcute 
azi, ca poimiine să le calce și pe acelea, fără spirit de conti- 
nuitate, şi fără altă sistemă decît numai împăcarea momen- 
tană a' exclusivelor ei interese, pentru perpetuârea sacrei 
organizaţiuni numite aci democratice. f 

 Se-nțelege de la sine că tot ce spunem și aci priveşte gene- 
ralitatea; firește, între politicienii români și în rîndurile 
profesiunilor liberale, se găsesc și mulți oameni de inimă, de 
caracter și de ispravă ; ei văd și depling, ca și noi, răul patriei: 
dar, pierduţi în mulțimea celor răi n-au puterea să răstoarne 
1 blestemata sistemă în care sînt ținuți captivi cu zălogirea 
| intereselor lor vitale... 

lată ce se petrece deasupra ` ceea ce se petrece dedesubt 
am spus, șilumea uimită asistă la prăpăstiosul faliment al 
oligarhiei de strînsură din România, la catastrofa care era 
inevitabilă. 

Care ar fi leacul la aceste adinci rele?,.. Cu conștiința 
pătrunsă de nevoile multîncercatei patrii române, răs- 
pundem. 

Fatalitatea istorică cere, se vede, jertfe, de îngropat 
sub temeliile unei sănătoase clădiri de stat. Revoluţia oarbă 
de jos s-a produs; era, cum am văzut, inevitabilă; ea își dă 
fără cruțare jertfele ei... Facă Dumnezeu să fie jertfirea cît mai 
puțin dureroasăl... Pentru ridicarea României la situaţi, 
şi dignitatea de stat normal european, ar trebui numaidecât 
acum o revoluţie luminată și conștientă de sus... Şi câți aliați 
devotați n-ar găsi în captivii de care pomenim mai sus, sătui 
de a-și călca mereu pe cuget și pe inimă de a-și jertfi zilnic, 
pe altarul minciunii și inichității,, convingerile lor adânci, 
dragostea de adevăr și de patrie !... Prinsă între două revo- 
luţiuni egal de întemeiate și de puternice, oligarhia despotică 
de strinsură, ea singură vinovată și răspunzătoare de tot 
dezastrul, ar fi ușor îngenuncheată și funesta ei sistemă pe veci 
abolită. Ar trebui o francă lovitură de stat pentru realcătuirea 
acestuia din temelii, pe temeiul îndreptăţirii raționale și echi- 
tabile a producătorilor și înfrinării speculatorilor de tot soiul. 
Altfel nu se mai poate avea linişte în țară. Cele două facţiuni 
se pot perinda la putere din an în an, spre a decreta pe-ntrecute 
fel de fel de paliative ; răul va rămânea ` va coace, cu cît mai nă- 
bușit cu atît mai profund, și va izbucni periodic şi din ce în 
ce mai grozav, pînă la o statornicire adevărat sănătoasă sau 
la un desăvirșit dezastru — fiindcă: despotismul bizantin al 
oligarhiei de strînsură nu mai poate fi de suferit. 

Dar pentru o lovitură, de stat, pentru o sarcină așa de 
eroică, ar trebui un bărbat întreg, care miine să-nfrunte de sus 
funesta sistemă actuală cu aceeaşi nebiruită energie cu care 
înfruntă astăzi de jos masele plugarilor. Și este unul care ar 
putea-o face., El ar avea tot prestigiul cerut în aşa înalte 
împrejurări — regele, 

Da. El ar putea... dar ar trebui să și vrea. 


1907, martie 

Nici un om cuminte nu poate da dreptate deplină țăranilor 
răsculați. Pretențiile lor, cînd, foarte rar, pe ici, pe colo, și 
le formulau, erau exorbitante și imposibile de satisfăcut; 
iar furia de element orb cu care, fără a şti în genere ce vor, 
s-au pornit să prăpăstuiască orice statornicire de drepturi, și 
faptele la cari s-au dedat, în pornirea lor vulcanică, sunt în 
adevăr vrednice de toată osînda. Dar iarăși, oricare om cu- 
minte peste putinţă să nu gîndească... Bine, așa de surda nu 
se ridică un popor tam-nisam, fără să aibă cîtuși de puțin vreun 
cuvînt, măcar că, luat de scurt, fiecare din grămadă n-ar 
putea spune lămurit pentru ce a pornit așa val-vîrtej la 
pierzare... De unde să vie concertarea, solidaritatea ?... de 
unde acea comunitate vastă a unui fond parcă logic pentru 
săvîrşirea unei astfel de nebunești acțiuni în masă?... Cînd 
s-aprinde și arde un lucru, s-aprinde şi-arde nu numai fiindcă 
cine știe, cum, ci şi fiindcă, de felul lui, era un lucru ce se 
putea aprinde. Cîţi tăciuni nu poţi arunca pe un morman de 
nisip?... iar la o magazie plină cu iarbă de pușcă, o scînteie 
de nimic, d-abia să-ți pară beznă, prea destul... 

Trebuia stins focul? — Mai încape vorbă?... Numai nebunii 
se joacă cu asta... Şi ni se pare curată copilărie a mai sta cineva 
acum să socotească cu de-amănuntul cîte greșeli și cîtă bruta- 
litate gratuită s-a comis, ori prin exces de zel, ori prin nedibăcie, 
ori prin simplă cruzime, la năbușirea primejdiei... Cînd e foc, 
e foc; s-a isprăvit ! trebuie biruit cît se poate mai degrab cu 
mijloacele de cari dispunem, bune, rele... Trebuia stins... 
Să facem acum o cercetare sumară asupra sinistrului, pentru 
a stabili, pe cît posibil, responsabilitățile. Să vedem... 

Cum au izbucnit primele flăcări, guvernul conservator 
(sub barba căruia pe-ndelete, încă din vara anului trecut 1906, 
pe vremea Expoziţiei jubiliare, se organizase mișcarea maselor 
țărănești), s-a declarat cu toată candoarea incapabil să țină 
piept elementului dezlănțuit. Regele, fireşte, adînc îngrijat 
și bănuind, cu drept cuvint, El care-și cunoaşte bine oamenii, 
că liberalii nu erau atît de ignoranţi în privința evenimentelor, 
a făcut apel la patriotismul șefului lor. Acesta a primit zdro- 

+ bitoarea sarcină a puterii numai cu condiţia ca facțiunea con- 
; servatoare și majoritățile ei să-i promiță concursul fără nici 

o rezervă; iar conservatorii, rușinați și îngroziţi de moște- 
nirea ce lăsau, s-au plecat îr 


x nvoielii. 
Au urmat, în Camere, dubioase scene teatrale... În publi- 


citatea românească, foarte înclinată, la ocaziuni mari, cătră 
nota sentimentală, astfel de exibițiuni se numesc „scene 
înălțătoare“, Toată lumea a plins, miniștri de ieri, deputaţi, 
senatori, publiciști, reporteri și tribune publice; şi-n fața 
lumii acesteia atît de emoționate, doi mari între mari fruntași, 
un conservator şi un liberal, s-au strîns în brațe cu efuziune 
și s-au sărutat solemn spălînd cu lacrimi fierbinţi tot trecu- 


tul — care, ce-i drept, cam avea nevoie de spălat: în căldura 
luptelor: de pînă ieri a celor două facţiuni, primul nu numea 
pe al doilea decît „trădător de neam“, iar acesta pe acela 
„fiul lui Belzebut“. Răscoalele făceau deci o minune: trădă- 
torul de neam de pînă ieri se preschimba în salvator.al patriei; 
iar fiului lui Belzebut îi crescuseră peste noapte aripi de heru- 
vim. În fața primejdiei, pentru amîndouă egal de amenință- 
toare, facțiunile de guvernămînt dușmane își dau mîna spre 
restabilirea ordinei. Care va să zică, un guvern incapabil, deși 
dispune de majorităţi formidabile, cade ; vine altul la putere, 
declarîndu-se și el pentru început incapabil dacă incapabilul 
căzut nu-i dă, fără nici o rezervă, concursul — tocmai după 
principiul gramatical că două negațiuni fac o afirmaţiune: 
două incapacități mărturisite dau o capacitate netăgăduită. 

tre masa poporului și clasele stăpinitoare este (cine 
ar putea tăgădui?) o prăpastie de interese și de sentimente pe 


care aceste clase n-au știut-o umplea încetul cu încetul, ba - 


Chiar și-au dat osteneala s-o sape cit mai adînc, Solidarizarea 
celor două facțiuni, adverse la cuțite . pînă ieri — cu uitarea 
oricărei vechi dușmănii, cu călcarea peste toate scrupulurile 
personale, cu excentrica paradă teatrală — trebuia fireşte 
să fie considerată, de poporul întreg ca o ultimă opinteală 
a politicienilor pentru păstrarea . privilegiilor. oligarhiei... 

. Așadar, nu ne aflam în fața unor dezordini pe cari un guvern 
fusese incapabil să le astimpere, iar altul, cu mai multă autori- 
tate şi cu mai mult spirit politic, se bizuia să le înăbușe; 
ne aflam în faţa războiului civil al maselor producătoare 
m sătule de prea îndelungata nesocotire a lor în cirmuirea 
intereselor publice — contra oligarhiei uzurpătoare — prea 
numeroasă și prea scumpă pentru a mai putea fi întreținută, 
prea cinică pentru a mai putea. fi suferită. 

Cum vine noul guvern, aruncă în țară un manifest pfin 
care imploră de la lume liniștire și promite solemn satisfacerea 
cît mai neîntîrziată a revendicărilor celor răzvrătiți — revendi- 
cări pe cari, cum spuserăm, nici cei răzvrătiți nu le știau 
formula. În vreme ce-n unele părţi trage tunul asupra maselor 
compacte, în altele, unde răscoalele s-au potolit și mai ales 
acolo unde n-au început încă, se citește lumii solemn mani- 
festul guvernului (liberalii zic „al regelui“ și lumea crede) ; 
iar noii prefecţi convoacă la prefecturi pe reprezentanții chip 
și seamă ai răzvrătiţilor, pe proprietari și arendașii devastați 
sau amenințați de devastare, pentru a dezbate împreună 
asupra amendării învoielilor agricole. „Prefecţii, fără nici o 
atribuție legală în materie, arbitrar, obligă pe proprietari 
și arendași -să admită numaidecit făr-a crîcni, un oarecare 
regim de minimum de salariu și de maximum de dijmă ` dacă 
nu, prefecții declară, față cu țăranii veniți de la -răscoale, că 
autoritățile cu greu ar. mai putea răspunde de restabilirea 
ordinei... Care va să zică, pe de o parte bombardare; pe: de 
alta, congrese diplomatice... Biruiţi în război pe cîmpiile 
largi, țăranii, în congresele din strîmtele încăperi ale prefectu- 
rilor, dictează. condiţiile păcii... Biruitor în război, guvernul 
capitulează în pace... S-ar zice.că e absurd. Nu; din contra, e 
logic și consecuent cu principiul de stat... „Se răstoarnă 
sacra. sistemă |... Orice! numai să salvăm pentru moment 
oligarhia de primejdia iminentă !“ 

A fost o neînchipuită: aiureală generală. În Camere, cît 
și prin organele oficioase, guvernul declară sus și tare că 
„răscoalele sunt fapta unei mîini străine de undeva“. Imediat, 
de „undeva“, pică o fulgerătoare protestare. Atunci, același 
guvern „dezminte, iar sus și tare, prin legațiunile regale, orice 
ştire de așa fel ca o curată măscocire“.: La un moment dat,” 
oligarhia dă semne de curată demenţă : își închipuie ca sorginți 
ai dezastrului fel de fel de conjurațiuni anarhiste, din Bar- 
celona sau Paterson, din Honolulu — mai știm de unde? 
Nu mai vede nicăieri decît instigatori, nu mai visează, nu 
mai caută, nu maj gîndește decît să găsească pe instigatori 
— fenomen și ridicul şi deplorabil, ca totdeauna așă-numitul 
delirium perseculionis, Nu le vine politicianilor noștri să 
crează că dezastrul este urmarea fatală a sistemei lor po- 
litice, și-i caută explicația la kilometri departe, cînd, dacă 
ar fi în stare să se uite bine, ar putea-o găsi sub vîrful 

nasului. Trebuie numaidecit să fi fost o vrajă care să fi dez- 
lănțuit așa din chiar senin un uragan, să fi fost neapărat 
instigatori, ca să se fi răsturnat o lume întreagă, liniștită 
pîn-adineauri, într-o clipă, cu josu-ni sus!... Ca baba chioară 
punînd tingirea pe pirostria șchioapă; cînd se răstoarnă 
tingirea-n foc, se crucește baba, și scuipă și caută-n spuză 
urmele Necuratului — care i-a răsturnat hiertura. 

Dar orice am spune noi despre păcatele oligarhiei noastre 
şi despre răspunderea ce cade asupră-i pentru cîte s-au 
întîmplat și se mai pot întîmpla, nu ar avea nici o autoritate 
dacă un glas mai presus de orice bănuială nu.le-ar da o înaltă 
consacrare... În toiul răscoalelor, cînd toată lumea e cuprinsă 
de teroare, panică, o delegație vine să depună la picioarele 
tronului doleanțele: proprietarilor și arendașilor amenințați 
cu ruina averii și pierderea vieții. Regele, într-un moment de 
profundă mîhnire, nu se mai poate stăpîni; îl biruie nevoia 
de a izbucni odată: din fundul sufletului, de a spune în fine 
adevărul fără înconjur; situația este prea înaltă ca el să nu 
rostească în gura mare ceea ce, cu atîta îndărătnică îngăduință, 
a tăcut îndelung tuturor; x S 

„Cauza dezastrului în care-a căzut țara este numai — da, 
numai nenorocita politică ce o.fac partidele și bărbaţii noștri de 
stat de patruzeci de ani încoace!“ 

Dar „sinistrul“ s-a potolit demult... A trecut parcă un veac 
de astă-primăvară.!... Toate sunt cu totul uitate. 

Cum i-a venit sufletul la loc, oligarhia şi-a luat iar bunele 
clasice năravuri!-A început iar. jocu-i normal de cacialmale 
între facţiuni, grupuri și grupușoare și în sînul acestora, ca 
în frumoasele senine zile de pace... Şoapte şi intrigi de culise; 
sfori și sforicele, cît mai subţiri dacă trebuiesc, cât mai groase 
dacă merg; emulaţie de subtile ergoterii bizantine pe față; 
concurs de pișicherlicuri pe la spate; adevărul curat, stre- 
curat la ureche cu acele clipeli din ochi şi cu acel tremur de 
buză, caracteristice minciunii ` minciuna rostită tare în vileag 
cu glaciala neșovăire, pecetea sfintului adevăru. > 

Şi cîte griji pentru atîtea grave probleme publice!... 
De exemplu, i TET r 

Un așa-numit gheșe/t (ce barbarism! ce grozăvie nemai- 
pomenită la noi!) cu niscai furnituri publice; 

după asta... o recidivă de indelicateţă sau de abatere de 
la seninătatea ori gravitatea impuse unui înalt magistrat, care 

ame 


persoanelor, nu persoanele sunt 
pentru Slujbași, nu sluj 
popi și paracliseri, nu 
gîşte pentru hahami, nu 
profesori, nu profesori pentru catedre... Aci e, în fine, o 
patrie pentru patrioți, nu patrioți pentru o patrie... 


a îndrăznit, unde și cînd nu se cuvenea, să spună și el ce 
avea pe suflet; 

pe urmă... trebuie sau nu să se permită plutonierilor 
bacalaureaţi a purta sabie ca ofițerii titulari? 

apoi... rezultatul unei alegeri comunale dintr-un orășel 
de provincie, adăpostit în cine știe ce văgăună de munți cu 
patru-cinci mii de locuitori și cu de vreo trei ori pe atiţia 
decalitri de ţuică pentru censumaţia anuală ! 

dar în fine, instituirea doctoratului în drept! această 
ridicare absolut imperioasă în momentele de față? această 
înălțare ou un etaj mai sus a prosperelor noastre fabrici 
naționale de bărbaţi de stat?... 

nu sunt astea atîtea și-atitea chestiuni destul de arzătoare 
ca să dea insomnii sacrei noastre oligarhii? 


În cluburi somptuoase, unde se aruncă pe o carte arenda 
unui vast domeniu : în cabinete particulare, unde un mic 
souper fin se plătește cu prețul cîtorva. kile 1 de mălai ; în 
berării populare, unde meschini împiegaţi azvirl într-o seară 
de chef leafa-le pe 6 săptămînă ; în cârciumi de mahala, unde 
se string hăitașii electorali să se cinstească cu tulburel nou 
prefăcut din vechi; pe căile publice — la colțul bulevardului, 
sub splendoarea lămpilor electrice, sau la răspîntia depărtată, 
sub licărirea unui felinar afumat; în tramyai, pe jos, în 
muscal cu cauciuc; în vagon-lits, în clasa a doua ori a treia ; 
de la spuma oligarhiei pînă la drojdia clientelei — toți roi&sc 
și forfotesc... Șoptesc, discută și perorează și izbucnesc Și 
pun lumea la cale — gîndind la... persoane; vorbind de... 
persoane; aplaudind sau condamnînd... persoane: exaltind 
sau calomniind,.. persoane!... Persoane şi iar persoane! 
Firește, sistema trebuie să fie consecuentă, Aci, lumea èa 

ale lumii... Aci sunt slujbe 
bași pentru slujbe; biserici pentru 
paracliseri și popi pentru biserici: 
hahami pentru gâște: catedre pentru 


1 O chilă, adică 500 kg, (în limbaj popular). (N.ed,), 

„Fireşte, iarăși, cu rezerva multor excepţiuni onorabile, 
netăgăduit oameni de ispravă, nemoliți în nenorocita sistemă 
politică și socială... i 

Aceste toate se petrec deasupra pe o pojghiță foarte 
subțire, subțire de tot, gata să crape sub prea grea apăsare ... 
În același timp, dedesubt, în adînc, clocotesc aproape cinci 
milioane de creaturi umane, sufletele ofensate de prea înde- 
lungată obijduire. Mintile cari au început și ele să se lumineze, 
le ard de gîndul răsturnării uzurpatorilor, dedorulcuceririi unei 
părți măcar din stăpînirea intereselor. şi destinelor proprii... 
Acolo, pe cînd, deasupra se-nvîrtește tot cu mai mult avînt 
veselul cancan. fără soluțiune; acolo, în adînc, gem uriașe 
nevoi materiale și morale ale unui popor întreg — singura, 
“temelie, singura realitate, singura rațiune de a fi a statului 
național român ... Acolo în adînc, o lume care știe mai bine 
ce înseamnă a muri ca vitele, decît ce va să zică a trăi ca 
oamenii,  scrîșnește: „Noi vrem, acum nu doar pămînt !... 
vrem și pămînt și omenie!...“ Acolo, sub lumina candelei, 
stă atîrnat între sfintele icoane manifestul regal așteptînd ... 

Să aştepte! i 


1907, septembrie” 


III 


Încă puține cuvinte deocamdată ...; 

Zilele acestea se deschide Parlamentul (am arătat mai sus 
de unde dérivă. aşa-numita‘ reprezentațiune națională), ales 
în urma strașnicei represiuni a răscoalelor, să avizeze asupra 
răului de care s-a dovedit îndestul cit sufere țara. 

După cele ce vedem pînă în ultimele momente, toţi băr- 
bot noștri de stat, de la nulități pînă la somități, precum 
şi toată presa noastră urmează a crede că la noi n-ar fi vorba 
decît de o chestiune economică — adică ţara n-ar avea alte 
nevoi decît economice; nu i-ar mai lipsi statului nostru, ca 
să-i meargă perfect de bine, decît niște reforme economice ... 
În adevăr, lucru. de mirare |! Cum nu văd oamenii că mai 
mare amăgire pu se poate? ... Cine ar putea tăgădui impor- 
tanta chestiunilor economice? Dar de asta mai e vorba-acum? 

Orictte reforme s-ar face în această direcție, unele mai 
ingenioase sau mai simpliste, mai mult sau mai puțin originale 
decît altele — toate vor fi doar niște paliative. Răul de care 
sufere țara va rămînea, cum am mai spus, și va coace cu cît 
mai acoperit cu atit mai adînc, Țara are nevoie de o funda- 
mentală reformă politică. Ba, ceva mai mult: cu atît pentru 
moment starea intereselor materiale i se va îmbunătăți, 
cu cât echilibrul acestora se va repeta provizoriu, cu cît 
nevoile mentale și morale vor deveni mai imperioase și deci 
mai violent strigătoare; — fiindcă tot răul vine numai și 
numai de la falsa alcătuire politică, ce nu mai poate ținea 
astăzi în picioare — de la deplorabila noastră sistemă oli- 
garhică, fără restrîngere de 'număr, fără limite. de ranguri, 
fără rațiune istorică, fără tradiție și fără posibilitatea de a 
și le crea măcar cu timpul; avînd pentru. viața publică, 
pentru interesele generale ale statului, “toate păcatele oli- 
garhiilor senile și putrede și.neavînd vreunul dintre meritele 
oligarhiilor voinice și “sănătoase. 

I-or fi trebuind, firește, țării multe reforme economice; 
dar pe acestea nu oligarhia noastră, cum o cunoaștem, ar 
avea interesul, și mai puţin capacitatea și autoritatea să le 
facă dintr-o dată; numai țara însăși și le-ar putea face încet- 
încet potrivit trebuințelor și intereselor ei. Pentru aceasta, 
ea are acum nevoie de o singură reformă — și precum zice 
un înțelept istoric, „cînd a ajuns neapărat o reformă, și i-a 
sosit ceasul îndeplinirii, nimic n-o mai împiedică; ba, totul 
o ajută“ — o singură reformă: 

Abolirea alcătuirii politice de uzurpare, desființarea celei 
mai odioase sisteme boierești, fără boieri și boiernași numă- 
raţi, ci cu nenumărați ciocoi și cioclovine — şi intrarea între- 
gii țări în stăpînirea dreptului ei întreg de a hotărî asupra 
avutului și onoarii ci, asupra soartei și destinelor ei, după 
voinţa lui Dumnezeu numai prin voința ei. 

„Atit mai rău pentru cine, orb sau orbit, amăgit de alţii 
ori de sine, nu înțelege această supremă necesitate a existenței 
statului român! 

Așadar, mai întîi; destul cu casta de strînsură din vârfuri 
pînă-n gunoaie! destul cu mamelucăria inică !.destul cu absur- 
dul anacronism, ibrida Constituţie arhontologică, pe care 
ar trebui s-o punem cu minte și cu liniște la arhivă, tăr-a 
mai aștepta momentul cînd s-o vedem arsă cu un alai și cu 

o pompă mult mai puţin vesele decît cele cu cari a fost ars 
odinioară Regulamentul Organic ! 

şi pe urmă?... De urmă, țara întreagă, chemată să-și 
exercite dreptul ei sfînt, fară da se ... Vază-și, după înțelegerea 
și judecata ei, sub paza Celui de sus, de nevoi! și dacă nu va 
ști deocamdată destul de bine, atunci ... să învețe! să-nvețe, 
cu necazuri și jertfe, cum a-nvățat toată lumea civilizată. 
Are pentru asta vreme destulă: Dumnezeu, fie lăudat numele 
lui! n-a pus hotar viitorului ... 

Numai asta Le leacul... Încolo, degeaba orice și oricîte 
paregorice! ... Tar bărbatul de stat care, azi sau miine, își 
va lua cu pieptu-nainte eroica sarcină să aducă leacul, va 
însemna în istoria patriei un nume în adevăr măreț și ne- 
pieritor între nenumăratele mititele, menite să fie uitate 
cu atît mai degrabă cu cît o zi or fi fost mai importante și 
or fi făcut mai multă larmă împrejurul nimicniciei lor! 


1907, octombrie 


Text reprodus din: vol.: I. L. Caragiale, Opere, 
vol. II, Proză, versuri, ` publicistică, scrisori, 
Editura Minerva, București, 1971, p. 1195— 
1215. 

` MIRON CONSTANTINESCU! 


CERCETĂRI SOCIOLOGICE DESPRE EXODUL RURAL 
ÎN ROMÂNIA ÎN PERIOADA 1937—1939? 


Suprapopularea. relativă în țările cu regim capitalist 
nedezvoltat constă în apariția unei armate de săraci care din 
cauza lipsei de pieţe ale forței de muncă nu are în ce ramuri 


1 Miron Constantinescu (1917—1975), sociolog, filozof și om politic. 
Profesor universitar la București (1966). S ` 

După 1944 a ocupat funcții importante în conducerea partidului și 
statului. Membru supleant al Comitetului Politic Executiv al C.C. al P.C.R. 
(1970— 1975). Președintele Marii Adunări Naţionale (1974— 1975). 

Miron Constantinescu a participat la cercetările sociologice organizate 
și conduse de Dimitrie Gusti in cadrul Școlii sociologice monografice de la 
Bucureşti. : 

În lucrările și studiile sale a abordat o serie de aspecte privind structura 
unităților sociale, proprie orinduirii capitaliste, conflictele din cadrul aces- 
tora, transformările cantitative și deplasările” calitative care aveau loc în 
masa țărănimii, însemnătatea lor pentru evoluția viitoare a societății. 
El a susținut cu consecvență teza marxist-leninistă potrivit căreia „esen- 
țialul în studiul acestor unități sociale este să stabilim, să discernem din 
nenumărate și complicate forme pe care le creează neîncetat realitatea socială, 
care sint cele ce apar, trec și care sint caracteristice pentru noua înfăţişare 
a hicrurilor.“ 

2 Referat inedit, întocmit în vară anului 1939 — pe baza unor cer- 
cetări personale la Oarja, Șepreuş, Bogaţi, Corbeşti şi a valoroaselor studii 
publicate de alți cercetători în „Sociologie românească“ — pentru a fi 
prezentat Congresului al XIV-lea de Sociologie ce trebuia să aibă loc în 
toamna aceluiași an la București, ` 

Izbucnirea, Ja | septembrie 1939, a celui de-al doilea război mondial 
a împiedicat ținerea Congresului și a aminat cu trei decenii publicarea 
lucrării, j 

Pentru interesul documentar pe care-l poate prezenta, autorul a fost 
de acord să-l publice, deși unele puncte de vedere s-au conturat și precizat 
mult între timp în gindirea sa, 

şi unde munci. Suprapopularea rurală este creată de sărăcirea 
păturilor de jos ale țărănimii (pături numericește prepon- 
derente), iar simptomele vizibile sînt: salarii mici pentru 
muncitorii agricoli (oferta braţelor de muncă fiind foarte 
mare), arendări scumpe (moșierii preferă să-și lucreze cu 
mijloace perfecționate pămîntul nu să-l arendeze), emigrări. 

În România de după război 1 acest fenomen ia proporții 
din ce în ce mai mari. La rădăcina lui stă insuficiența mijloa- 
celor de trai a majorității țărănimii și exploatarea moșie- 
rească sau capitalistă. E 

România s-a integrat în procesul capitalist de producție 
și circulație a mărfurilor la sfîrşitul secolului al XVIII-lea; 
chiar astăzi? mai sînt resturi ale regimului feudal. 


Temelia economică a resturilor feudale o formau înainte 
de război marile moşii și exploatarea moșierească, pe plan 
social le corespundea clasă „boierească“, iar pe plan politic 
partidul conservator. Partidul liberal care a reprezentat 
nu numai burghezia românească comercială, bancară, indus- 
trială, ci și-o parte a moșierimii a îndeplinit în 1921, sub pre- 
siunea războiului și a marilor evenimente europene, în primul 
rînd a Marii Revoluții Socialiste din Octombrie şi a mișcărilor 
sociale din perioada 1918— 1921, reforma agrară. Împărțirea 
pămîntului la țărani a fost o reformă burgheză, s-a făcut 
nesistematic, incomplet și fără acordarea anumitor mijloace 
de producţie necesare (inventar agricol, vite); modul cum 
a fost realizată a contribuit. la căderea preţurilor agricole, 
la îndatorarea la bănci, la ruinarea țărănimii și la consolidarea 
puterii burgheziei și moșierimii în România. 

Conflictele sociale s-au accentuat în satul românesc de 
după război ascuțindu-se îndeosebi relaţiile dintre țăranii 
săraci și proletariatul agricol pe de o parte şi moşierime și 
chiaburi pe de alta. Rezultatul acestor contradicții economice 
și sociale a fost o criză permanentă agrară care a dus la o 
creștere a suprapopulării relative și la exodul rural 3.. 
E E ET 

1 Referire la primul război mondial, 

2 1939. 


3 Cu titlu comparativ” vom reaminti aci o scrisoare a lui F. Engels 
Citre F, A, Sorge din 10 noiembrie 1894 (în: Marx-Engels, Scrisori alese 
(ed. orig.), p. 575): 

Cele 2 460 000 gospodării (74, 9% din exploatări) sub 5 ha, 
care desigur în ultimii ani s-au înmulțit, nu asigură existența 
unei familii ţărăneşti normale (4—5 membri). Suprafața 
totală pe care o stăpîneau aceste 2 460 000 gospodării fiind 
-~de 5 535 000 ha, fiecare avea în medie 2,25 ha ceea ce este 
insuficient. Inventarul agricol n-a fost dat nici cu ocazia 
împr oprietăririi nici după, și lipsa lui a determinat numeroși 

săteni să vîndă din pămînt, ceea ce a dus mai ales. în urma 

crizei mendiale agrare la o pauperizare a țărănimii și la dez- 
voltarea unui proletariat rural, unor țărani fără pămint. 
Acești muncitori cu brațele nu şi-au găsit de lucru în satul 
lor. 

Au fost siliți să emigreze, să plece în alte regiuni, în tîrguri 
sau orașe, în București mai ales, în căutare de lucru. `` 

Iată ce spunea Bucur ` Gheorghe a Copăcioasa-Gorj 
(măturător în București): 


„Guri multe, pămînt puţin. S-au înmulțit sufletele şi s-a 
micșorat, s-a tot micșorat dumicatul, pînă nu s-a mai ajuns 
pămîntul. Şi sufletul cerea ... Dacă e viu ... vrea să trăiască, 
îi trebuie bucățica. După ea au plecat atîția, care încotro, 
dar mai mulţi încoace, la București“. (Sociol. rom., nr. 1— 
3/1939 — p. 87: ) 

Suprapopularea satelor a fost considerată îndeosebi drept 
cauza esențială a exodului rural. Suprapopularea absolută 
există în realitate numai cînd un anumit grup social — satul— 
de pe un anumit teritoriu (hotarul) nu poate trăi din exploa- 
tarea rațională tehnică a acestuia în toate formele (cultura 


K ' Londra, 10 noiembrie 1894 
„.„ Iată însă că vine Vollmar în Frankfurt şi vrea să-l corupă pe țăran, 
dar țăranul cu care are de-a face în Bavaria de sus nu este țăranul mic 
din Renania, înglodat în datorii, ci țăranul mijlocaş şi chiar chiaburul care 
exploatează argaţi și servitoare (argate — M.C.) şi care, vinde vite şi cereale 
în masă, Și aceasta nu se întîmplă fără a se renunţa la întregul principiu. 
Putem să-l avem! (să-l cucerim — M.C.) pe țăranul din Alpi, pe chiaburul 
din Saxonia de jos și din Schleswig-Holstein numai dacă-i dăm pradă pe 
argaţi și zilieri și prin aceasta pierdem mai mult deoit ciştigăm, Congresul 
‘Partidului din Frankfurt încă nu s-a hotărît (pronunțat — M.C.) în această 
problemă, și aceasta este bine prin faptul că această chestiune.se studiază 
“acum temeinic; cei ce au fost acolo știau mult prea puține despre țărani 
Şi despre condiţiile de la țară atit de deosebite după diferitele provincii, 
pentru ca să poată Horan altfel decît în vînt. Dar chestiunea tot va ajunge 
odată la rezolvare .. 

cerealelor, exploatarea subsolului, 
podgoriilor, bălților etc.) : 

Cît timp sistemul de organizare socială prilejuiește lip- 
surile nu se poate vorbi de o suprapopulare decît- relativă, 
aparentă. 


Cauza adîncă a emigrației de la sat spre oraș este criza 
agrară permanentă în care se află majoritatea gospodăriilor 
țărănești lipsite de inventar şi credit și împiedicate să-și 
valorifice produsele: în urma decalajului dintre preţurile 
agricole și cele industriale. 

n satul Bălcești-Vilcea, sat tipic de „olteni“ 
însemnat de gospodari emigrează în fiecare an cam din mai 
pînă în octombrie—noiembrie. În acest interval „oltenii“ 
respectivi sînt precupeți | în București. Vînd zarzavat, 
pește, iaurt, cărbuni, fructe, covrigi și stau mai mulți într-o 
odaie. Gheorghe Dănoiu (24 ani) care vinde covrigi pleacă 
de cînd s-a însurat ,„ că trebuie de-ale cășii“, Câştigă 2000— 
3000 lei pe vară. Din banii strînși și-a făcut casă. Nu-i place 
să plece, dar n-are încotro. Iar Dumitru Dragomir "(23 ani) 
vinde pește tot anul la București, venind acasă de Crăciun, 
de Paște și de Sf. Ilie. Ciștigă între 500—1000 lei pe lună. 
îi place în sat, dar pleacă de nevoie: Nici Dumitru Toma 
(18 ani), care vinde iaurt și zarzavat, cîștigind 5000—6000 
lei pe an, are de gînd să-și „încherbe'“ o .casă, și apoi, nu s-ar 

ai duce la București. GC E 
qi În Vidra judeţul Turda (sat de SEENEN pleacă 
vase și ciubere,. cu cercuri și sărsamur: țară. pe 
S Motivele declarate ale plecării sînt: 1) necesitatea: nucă 
agonisiri spre a adăuga la ceea ce obţin de la i GH bi i 
menţinerea existenței, condițiunile naturale fiind grele, 
2) dorinţa de cîştig. | iupăr si 1453 
) Medi de suprafață Ia proprietar Mad fa amarat 
stinjeni teren arabil reatu eg? ECH sînt de proastă 
animalelor e extrem de redus. În p. 
calitate. y ării vidrenilor este 

Un motiv tot atît de EEN cu braţe 
lipsa pădurilor care le-au Ki ci- numeroase delicte silvice. 
de muncă străine de sat, De a lul este fertil, dar „majori- 

În Arcani, judeţul Gorj —, solul o esto explicabil. prin 
tatea oamenilor i sia A A9 o avere spre.a, le înlesni 
faptul că prea puţini sin i 


exploatarea pădurilor, 


„-un număr 

traiul zilnic. Afară de 5—6 oameni cărora recolta toamnei le 
este suficientă pentru un trai modest, ceilalți sînt siliți să-și 
caute ocupaţii de altă natură pentru a putea trăi“. 

Meseria anexă este pivăritul. 

Satul Cuhea din Maramureș prezintă un aspect deosebit 
de interesant, cel al cefelor de secerătoare care pleacă în Năsăud 
sau Someş după săpatul porumbului, uneori. cale de 2 zile, 
spre a lucra. ; i 
` Organizate („ceata din Telci“, „ceata din Cuhea“), avînd 
conducătoare pricepute, lucrează la „oameni cu stare“, 
fiind plătite în bani sau în natură. Motivul plecării lor este 
faptul că „sub raportul suprafețelor agricole, cuhenii sînt 
săraci“. Trăiesc din cultivarea puținului pămînt pe care 
seamănă de obicei ovăz și puțin porumb, din creșterea vitelor 
și oilor. Dar şi acest păstorit este grav stînjenit. 

Cu toată reforma agrară, munții sau pămîntul arabil 
sînt, în mare măsură în posesia „domnilor“, sătenii au puțin 
pămînt sau, nemaiavînd de loc, sînt muncitori cu brațele și 
trebuie să emigreze. 

Creșterea populaţiei îngreunează desigur viaţa pe un hotar 
care rămîne același, fărimițarea proprietăților fiind provocată 
de necesitatea împărțirii pămînturilor între copii, dar despre 
suprapopulare încă nu se poate vorbi. 

Lipsa de pămînt, lipsa de inventar agricol, lipsa de vite, 
proasta valorificare a produselor țărănești, iată cauzele esen- 
țiale ale exodului rural—cauze economice. Alături de acestea 
sînt alte cauze care contribuie la fenomenul emigrării: 

1) condiţii geologice și geografice mai grele, configuraţie, 
climă neprielnică ` 

2) o. creștere rapidă a populației; cînd copiii devin 
maturi și vremurile s-au schimbat mijloacele de viață nu 
mai ajung; ` 

3) o tradiție migratorie a satelor de păstori — mai puțin 
eficientă astăzi. 

Stabilind cauzele unui fenomen și modul lui de a fi, 


` putem să-l definim. Acceptăm pentru emigrație precizarea 


\ 
) 


| 
| 


făcută de d-l A. Negrea: „în fond emigrațiunea e un fenomen 
de deplasare demografică cu substrat economic“ (Arhiva 
Pentru științe și reforma socială, XI, nr. 1—4, p. 95). 

Dar definirea și descrierea fenomenologică a unui proces 
social, a unităților și tipurilor sînt insuficiente dacă nu sînt 

completate prin siabilirea tendințelor, direcției, procesului 
social respectiv. R 
4 Emigrația rurală este îndreptată deosebit. Din categoria 
țăranilor sărăciți, reduși numai la munca brațelor și care 
emigrează: S 

a) unii devin muncitori cu ziua în orașe ` 

b) alţii devin lucrători în fabrici (proletari);; 
c) alții devin meșteșugari sătești ambulanți; 
d) unii devin vînzători ambulanți; f 

e) alții devin mici negustori în sate și în orașe. 

„Evident aci nu privim decît direcția socială spre care 
se îndreaptă această masă de țărani pauperi fără a stabili 
proporția între categorii şi diferenţierile de avere care creează 


pt N categorii sociale. Schematic lucrurile se prezintă 
astfel 1: | 


Țărănimea pauperizată 


| | 
I II II y t 


proletariat muncitori meşteşugari vînzători “mici 
urban servitori ambulanți ambulanți negustori 


Şomeri, sărăcime 

Din țărănimea măruntă și din muncitorimea agricolă se 
desprind cei ce formează masa exodului rural. Venind în 
centrele urbane cu o viață industrială și comercială intensă 
masa aceasta se divide îndreptîndu-se spre diferite ocupaţii 
care le-ar putea asigura existența. Forţele care o vor atrage 
vor fi clasele sociale vecine: proletariatul urban și mica 
negustorime. pă 

1. Astfel unii rămînînd în satul de baștină, devin mește- 
șugari ambulanți cum sînt mot din Vidra, „holoangării și 
cercurarii“'. Holoangării se ocupă cu repararea vaselor și sînt 
cei mai săraci dintre vidreni. Pleacă de acasă fără material, 
numai cu sărsamurile (uneltele) în spate şi cu de-ale mîncării. 
Cercurarii iși procură materialul din Vidra și din alte comune. 
Atât unii cît și ceilalți parcurg o mică parte din drum cu trenul, 


1 După studiul Procesul de sărăcire în Oarja, în volumul Cercetări 
sociologice. 1938—1971, Editura Academiei; 1971, p. 7 (n. ed.). 

apoi pe jos. „Cînd începe să se facă ziuă bine îi vezi plecînd 
parcă pleacă la război“ spunea Rus Alexandru. Acest holoan- 
Săr de 26 de ani a plecat de la 10 mai la 8 iunie, trecînd prin 
Diciosânmartin, Mediaș, Dumbrăveni, Sighișoara, Rupea, 
Şercaia, Făgăraș, Cisnădie, Sibiu, Tg. Mureş și apoi îndărăt 
pînă la Alba Iulia, Zlatna, Vidra. Uneltele de lucru. duse au 
fost: 1) rîndea, 2) ferăstrău, 3) ciocan, 4) boștin, cu care 
se bat cercurile, 5) gardin, 6) clește de tors, 7) compas, 
S) cercuri de fier, 9) dornă, 10) tăietori de fier, 11) nituri. 

2. Alţii pleacă din sat şi se stabilesc definitiv la oraș ca 
mici meseriaşi. Astfel, spre pildă Alexandru David din Arcanii 
Gorjului, după ce a fost ucenic și apoi calfă, și-a deschis o 
cizmărie în București.- SE 

Ee parte devin muncitori cu ziua în orașe la construcții, 
lucrări publice etc. Iată pe zidarii teleormăneni din București, 
care lucrează la săpat, vinturat,-cernut nisipul, la stins varul, 
la dusul găleților, la cărămidă. Iată pe secerătoarele din nordul 
Ardealului şi din Cuhea Maramureșului, iată-i pe nisiparii 
și bivolarii din marginea Bucureștilor. 

Oamenii doresc însă să aibă o muncă stabilă, cu o leafă 
cât de mică, dar fixă. Astfel, cei plecaţi-din Bogaţi-Dîmboviţa 
se angajează la cimitire în număr deosebit de mare, ca gropari, 
grădinari, paznici. Iar măturătorii Capitalei sînt oameni din 
Sălaj, Bihor, Dîmboviţa, Ialomița, Argeș, Gorj, angajaţi de 
U.C.B. cu 1100 lei lunar. Mulți se angajează ca: sergenți sau 
paznici imediat după terminarea serviciului militar. 

4. O parte pătrunde în fabrici, intră ca muncitori necali- 
ficați în industrie, la C.F.R.. și S.T.B.!; sint oameni din 
Dimboviţa, Ilfov, Prahova. În industria textilă majoritatea 
muncitoarelor sînt țărănci, care au învăţat țesutul mecanic. 

Dintre plugarii fără pămînt ai Şepreu şului, judeţul Arad, 
unii lucrează în Bihor sau Banat pe marile moșii, alții au 
intrat în regiunea petroliferă Cimpina și Ploieşti, întorcîndu-se 
acasă în timpul anilor 1930—1932, Încă înainte de război 
emigrau în America (Ohio) numeroși șepreușeni. Tot în Ame- 
rica emigrau drăgușenii din Făgăraș, mai ales la Bedford, 
Ohio, Detroit, Michigan, Aliance-Ohio, Cleveland. Îndeletni- 
cirile lor erau foarte diferite. „Am muncit la conducte, la 


S 1 Societatea tramvaielor din Bucureşti. 
sÀ aa] i 

canal prin pămînt, la societatea Petro-Oiffice și apoi la. oe 
fabrică de vagoane“, spunea M. Stoia. e 

Prin această categorie emigranții se contopesc cu, prole- 
tariatul urban din România sau din alte țări. 

„5. Dar o parte din emigranți nu devin nici muncitori și 
nici meșteșugari, ci vînzălori,. În categoria vînzătorilor, micii 
negustori, intră în primul rînd cei ambulanți, cum ciubărarii 
mofi din Vidra și jur. Aceștia cumpără lemnul, lucrează ciu- 
bere sau vase și pleacă cu ele în țară în căruțe cu un cal sau 
pe jos, pînă în Banat, Ardeal, Olt, Dobrogea. Beneficiul rea- 
lizat din vînzare e foarte mic. Marchitanii din Spineni-Olt 
pleacă cu inele, cercei, mărgele, oglinzi, cordele de făcut funde, 
pe care le schimbă prin sate pe ghemotoace de păr de porc. 
Acesta strîns și curățat este vîndut fabricilor cu un preţ 
bun. La fel procedează vînzătoarele-de lînă și brînză şi adună- 
torii de veștină din Căianul Mic-Someș. ` 

Vînzătorii ambulanți la orașe sînt „oltenii“ în București, 
care fac comerț en-detail cu zarzavaturi, poame, covrigi, 
iaurt, cărbuni. Ei cumpără marfa de la angrosist, apoi aleargă 
prin cartiere și strigă (destul de pitoresc), spre a atrage atenția 
gospodinelor și a putea desface marfa. După o vară de aler- 
gătură fac „economii“ cam de 2000—3000. lei. 

6. Micii negustori. Oltenii sint deja aproape negustori, 
dar în categoria aceasta intră mai mult cîrciumarii: și băcanii 
din tîrguri și orașe. Constantin Bucoiu din Arcani-Gerj, 


după o viață aventuroasă, are o mică .bodegă la Constanţa. . 


În București sînt fructării ținute de olteni, care au adunat 
parale și plătesc taxe st chirii ridicate. Nu mai aleargă ei după 
clienți, ci vin aceștia la magazine. Încetul cu încetul unii 
ajung să se integreze complet micii burghezii urbane. 


Ki 


ntru toți emigranții desprinși de sat există perico- 
E Plot ri A GE sau al falimentului (la Ce 
negustori), Acestea îi aruncă în vagabondaj, chiar lama 
Ouni, În sat nu se mai, întorc, în oraş nu mai au qin ce eg 
și atunci îngroașă CAE A DE gp Maia buna or. etc., 
i i in din servitoare — pr ; e N 
iar E este dificilă. Fie că „sînt ipibulea p, 
fie că sînt stabili, Lipsa de higienă a, locuinţei (dorm co pot, 

unde pot, numeroase persoane într-o singură cameră neîncă- 
pătoare, cum fac oltenii), lipsa de higienă personală, viața 
sexuală dezordonată îi îmbolnăvesc de diferite maladii sociale: 
T.B.C., și sifilis. Hrana este de cele mai multe ori complet 
insuficientă. 
Iată hrana unui zidar teleormănean la București: ` 
luni pîine 6 lei, brînză 2 lei, mezel 5 lei, total 13 lei 
marţi pîine 6 lei, roșii 4 lei, măsline 4 lei, total 14 lei 
miercuri piine 6 lei, pepene 6 lei, măsline 4 lei, total 16 lei 
joi pîine 6 lei, brînză 3 lei, pepene 5 lei, salam 5lei, 
total 19 lei i 
vineri (nu mănîncă niciodată de cînd i-a murit un copil). 
sîmbătă pîine 6 lei, brînză 5 lei, ceapă 2 lei, slănină 6 lei, 
total 19 lei 
Ex duminică pîine 6 lei, brînză 4 lei, ardei 2 lei, ceapă 2 lei, 
| carne 15 lei, untdelemn 5 lei, vin 8 lei, oțet 3 lei, 
$ WEN total 45 lei. 

- Evident unii din emigranţi au un standard mai ridicat de 
viață, dar muncitorii cu ziua, salahorii, holoangării, mește- 
șugarii ambulanți se hrănesc cam în felul acesta. De locuit 
meșterii ambulanți locuiesc prin sate, pe la oameni, dacă au 
N căruțe dorm în ele; oltenii dorm cîte 3 pînă la 10 într-o 
odaie. Despre higiena corporală aproape că nu se poate vorbi 
‘în aceste condițiuni. Mulţi moți umblători prin ţară au năpă- 
dit cu sifilis și tuberculoză satele lor. Bolile sociale sînt foarte 
dezvoltate în regiunea centrală a Munţilor Apuseni. 

Mulţi emigranți, care ajung muncitori în fabrici sînt daţi 
afară fără ajutor. Şi în permanență stă în fața lorspectrul 
șomajului, care îi transformă într-o armată de declasați. 

Zona emigrărilor variază de la sat la sat, de la regiune 
la regiune: ardelenii se îndreaptă spre București și centrele 
industriale, unde au funcţii mai bine plătite; unii moldoveni 
trec în Dobrogea, Ialomița, Dunărea de Jos și lucrează ca 
muncitori cu ziua, argaţi, bivolari, nisipari; oltenii vin în 
București și au rosturi specifice: vînzători de fructe, legume, 
iaurt, covrigi, cărbuni, ziare. Din Ardeal mai ales înainte de 
\ război emigrau în America, cei întorși în sat reluau însă agri- 

cultura, portul și se căsătoreau în sat. 

Scopul emigranților nu este de a rămîne la oraș, ci dea 
ce o mică sumă pentru ca întorcîndu-se în sat să-și poată 
cumpăra pămînt și mări case. Dar socotelile de acasă nu se 

unde pot, numeroase persoane într-o singură cameră neîncă- 
pătoare, cum fac oltenii), lipsa de higienă personală, viața 
sexuală dezordonată îi îmbolnăvesc de diferite maladii sociale: 
T.B.C., şi sifilis. Hrana este de cele mai multe ori complet 
insuficientă. 
Iată hrana unui zidar teleormănean la Bucureşti: 
luni pîine 6 lei, brînză 2 lei, mezel 5 lei, total 13 lei 
marți pîine 6 lei, roșii 4 lei, măsline 4 lei, total 14 lei 
miercuri. pîine 6 lei, pepene 6 lei, măsline 4 lei, total 16 lei 
joi pîine 6 lei, brînză 3 lei, pepene 5 lei, salam lei, 
total 19 lei 


vineri (nu mănîncă niciodată de cînd i-a murit un copil). 


sîmbătă piine 6 lei, brînză 5 lei, ceapă 2 lei, slănină 6 lei, 
total 19 lei : 

duminică ptine 6 lei, brînză 4 lei, ardei 2 lei, ceapă 2 lei, 
came 15 lei, untdelemn 5 lei, vin 8 lei, oțet 3 lei, 
total 45 lei. 

- Evident unii din emigranți au un standard mai ridicat de 
viață, dar muncitorii cu ziua, salahorii, holoangării, mește- 
şugarii ambulanți se hrănesc cam în felul acesta. De locuit 
meşterii ambulanți locuiesc prin sate, pe la oameni, dacă au 
căruțe dorm în ele; oltenii dorm cîte 3 pînă la 10 într-o 
odaie. Despre higiena corporală aproape că nu se poate vorbi 
în aceste condițiuni. Mulţi mot? umblători prin țară au năpă- 
dit cu sifilis și tuberculoză satele lor. Bolile sociale sînt foarte 
dezvoltate în regiunea centrală a Munţilor Apuseni. 

Mulţi emigranți, care ajung muncitori în fabrici sînt dați 
afară fără ajutor. Şi în permanență stă în faţa lor spectrul 
șomajului, care îi transformă într-o armată de declasați. 

Zona emigrărilor variază de la sat la sat, de la regiune 
la regiune: ardelenii se îndreaptă spre București și centrele 
industriale, unde au funcții mai bine plătite; unii moldoveni 
trec în Dobrogea, Ialomița, Dunărea de Jos și lucrează ca 
muncitori cu ziua, argaţi, bivolari, nisipari; oltenii vin în 
București și au rosturi specifice: vînzători de fructe, legume, 
iaurt, covrigi, cărbuni, ziare. Din Ardeal mai ales înainte de 
război emigrau în America, cei întorși în sat reluau însă agri- 
cultura, portul și se căsătoreau în sat. 

Scopul emigranților nu este de a rămîne la oraş, ci de a 
face o mică sumă pentru ca întorcîndu-se în sat să-și poată 
cumpăra pămînt și mări case: Dar socotelile de acasă nu se 

potrivesc cu cele din tirg, 
litatea se transformă. 

Sint însă şi cazuri de plecări în masă, definitive. Astfel 
din Poiana-lalomiţa au plecat 73 de inși, cu familii cu tot, 
vînzîndu-și resturile de avere. Ei au devenit 32 mecanici, 
11 croitori, 8 cizmari, 6 la S.T.B., 6 șoferi, 4 la B.N.R., 1 la 
P.T.T., 2 florari, 3 băieţi de prăvălie, în București. 

Din acest punct de vedere emigranții sînt: i 

a) sezonieri, cei ce pleacă cîteva luni pe an, întorcîndu-se 
apoi la vatră și asta cu regularitate (moţii, oltenii) ; 

b) temporari, cei ce se stabilesc mai mulți ani într-un 
oraş, spre a reveni apoi în sat cu o mică avere strânsă ; 

c) permanenți, cei ce se'stabilesc definitiv la oraș sau în 
noua regiune în care sînt. 

Primii sînt mai legaţi de sat, ceilalți sînt mai legaţi de 
proletariatul urban sau de mica burghezie. În Bălcești- 
Vilcea în familia .Chinochinţa găsim cele 3 categorii: Savu 
(20 ani) pleacă regulat primăvara și vine toamna, cîștigă 
3000 lei vara câ precupeț de peşte în București și se întoarce; 
Nicolae (19 ani) stă în București iarna şi vara și câștigă 7000 
lei anual, dar vine des acasă, iar Dumitru (30 ani) s-a însurat 
la București și s-a stabilit definitiv la oraș ca lucrător la C.F.R. 

Efectele vieţii celor plecaţi din sat sînt: 

1) Dezorganizarea, vieții familiare. Soțul plecînd pentru 
ani de zile la București sau în alte orașe femeia rămîne cu 
copiii şi cu munca pămîntului. În Bogaţi-Dimboviţa viața 
familiară se dezagregă, femeile găsindu-și  drăguți, fapt de 
pe urma căruia ies nenumărate scandaluri cînd bărbații se 
întorc la căminuri. S S E 

2) Ruinarea biologică, provenită din bolile sociale. Matei 
Alion starostele bivolarilor din -Bucureşti zicea despre fiul 
său: 5 : 

„Şi Colea al meu scuipă sînge la 18 ani cît are şi domni- 
șorul Mircea, coconul domnului Patraulea, care mă înjură 
și mă îmbrîncește cînd cu am copii ca el. Intri în Picnic 
şi isprăvești înjurăturile! înjurind mereu, cin’ te aude? 

3) Transformarea Gi dee magice 

i igi într-una pozitivistă-u H k 

ȘI iata ie ciot sătesc cu costumul orășenesc. 
Cînd se întorc acasă oltenii din Bălcești aduc crêpe de Chine, 
zahăr, bumbac, orez, fidea, ulei. Citesc ziare. Moții se pricep 


cînd viața devine alta și menta- 

admirabil să nu cedeze la preţ. Te roagă foarte tenace să 
cumperi ceva, dar nu reduc de loc preţul. Femeile din 'Cuhea- 
Máramureş au devenit energice și descurcărețe, trebuind să 
se tocmească singure la muncă pe meleaguri străine. ; 

În istoria socială analogiile sînt relative pînă la o anumită 
limită, fenomene aparent asemănătoare dacă se petrec în 
condiţii sociale diferite sînt totuși calitativ diferite. ` 

Fenomene de migrare au existat-în toate societățile, 
provocate însă de cauze deosebite. În societatea devălmașe, 
atunci cînd oamenii se îndeseau prea mult pe un hotar, o 
parte roiau, stabilindu-se într-un teritoriu învecinat. În socie- 
tatea feudală erau fugiţii care, de teama birurilor și casnelor 
la care erau supuși cei ce nu-puteau da sau plăti, își părăseau 
satele uneori, țara mai ales. În perioada de tranziție spre socie- 
tatea modernă „boierului îi trebuiesc cît mai multe produse 
ca să le vîndă ca marfă pentru bani, care îi erau în noul sistem 
economic din ce în ce mai necesari. Tendința lui va fi să pună 
pe cont propriu în valoare suprafețele cît mai mari de pămînt, 
muncite cu o clacă dän ce în ce mai împovărătoare pentru 
sătean, să ceară o dijmă din ce în ce mai mare și în al treilea 
rînd să oprească pe săteni de la folosul pămîntului devălmaș, 
care acum îl putea folosi.singur. Sătenii rămîneau să se opună 
cu îndîrjire la -urcarea clăcii și dijmei și să ceară pămîntul 
destul spre folosință proprie, cînd sila exercitată de boieri 
ajungea de nesuferit scăparea era în părăsirea satului și în 
emigrare.“ 

În societatea contemporană, corespondentul acestor feno- 
mene este exodul:rural. Cauza trebuie acum căutată în criza 
economiei agrare românești. 

În ultimul timp exodul rural a luat proporţii deosebite.. 
Şi el ridică o serie de probleme politice și sociale pentru țara 
noastră de o gravitate excepțională. 

Trebuie să se asigure plecaților din sate mijloacele de 
existență, acolo unde se vor stabili. Trebuie împiedicată 
căderea lor în starea de lumpen-proletariat, de vagabonzi 
și  cerșetori. 

Sînt necesare legi de protecţie pentru muncitorii cu ziua, 
în dijmă sau permanență. i 

Teza: d-lui`C. Garoflid Punctul de vedere al marilor agri- 
cultori, prin care se preconizează întărirea marilor moșii în 
dauna micii proprietăţi țărănești și părăsirea țărănimii paupe- 

rizate în voia soartei: „Amintesc că începutul industrie 
agrare s-a făcut atunci cînd viitorii ei lucrători erau țărani 
izgoniți de pe moșiile mari transformate în crescătorii de oi 
este profund injustă și primejdioasă pentru viitorul social 
al țării. ` 

Faptul istoric, petrecut în Anglia în secolul XVIII, al 
izgonirii țăranilor de pe moșiile devenite păşuni, a exproprierii 
micilor lor proprietăți, este incontestabil, dar el nu trebuie să 
se repete în condiţiile României din 1939 ; dimpotrivă, marea 
problemă a momentului actual este aceca a dotării țăranilor,- 
a micilor producători agricoli sau a celor lipsiți de pămînt, 
cu pămîntul și inventarul agricol necesar. 

Exodul rural își mărește necontenit masa și intensitatea 
şi atinge din ce în ce mai multe pături țărănești, fiind un fe- 
nomen esenţial al vieții noastre săteşti. Trebuie să atragem 
asupra lui atît atenția oamenilor de ştiinţă cît și a gînditorilor 
politici pentru a putea contribui la soluționarea problemelor 
moi și grave pe care le ridică 1. i 


Text reprodus din vol,; Miron Constantinescu, 
Cercetări sociologice. 1938—1971, Editura Aca- 
demiei, Bucureşti, 1971, p. 47—58, 


1 Studiile pe care le-am utilizat pentru întocmirea acestei comunicări, 
în afara cercetărilor mele personale, aparțin următorilor: Ion I. Berca 
(S.R., 2, 1937, nr. 9— 10), Florea Florescu (SR. 2, 1937, nr. 7—8, 9— 10 


şi 11— 12; 3, 1938, nr. 4—6), Cornelia M. Ionescu (S.R.,2, 1937, nr. 11—12), 


Ion M. Iovescu (GP. 2, 1937, nr. 2—3), Magdalena Livezeanu (S.R., 2, 
1937; nr..5—6), V. Oprescu-Spineni (S.R. 2, 1937, ar. 4), Ştefan Popescu 
(S.R., 3, 1938, nr. 1—3, 4—6 și 10—12; 4, 1939, nr. 1—3), Mircea Stăn- 
cescu (S.R.; 3, 1938, nr. 7—9 şi V. Trifa (S.R., 1938, nr. 4—6). 

PETRE ANDREI ! 


SOCIOLOGIA POLITICII 
I Sociologia revoluției 


(Fragmente) 


PREFAŢĂ 


Războiul mondial a avut între alte rezultate și pe acela că 
a dezorganizat disciplina şi ordinea socială. Conștiința năs- 
cîndă a unui drept nou ia forme amenințătoare, devenind 
din ce în ce mai impetuoasă, mai revoluţionară. În toate 
tările e o neliniște, o frămîntare în spirite şi o temere de mani- 
festările violente ale acestei conștiințe noi. [...] 

Problema sensului vieţii a preocupat pe foarte mulți cu- 
getători, care au dat diferite soluții acestei chinuitoare între- 
bări. Cei mai mulți însă au privit viața, nu sub aspectul ei 
biologic, individual, ci în legătură cu societatea. Şi dacă unii 
au pus ca sens al vieţii iubirea de aproapele și jertfirea de 


1 Petre Andrei (1891— 1940), sociolog, filozof și om politic. Profesor 
universitar la Iași (1922— 1940). Între 1927— 1930 este redactor responsabil 
al revistei Minerva, organ al „Societății de filozofie și științe sociale“ din 
lași. 
Din punct de vedere politic a făcut parte din P.N.Ţ., aripa de stinga, 
din gruparea, lui Ion Mihalache. Subsecretar de stat la Ministerul Domeniilor 
(1930), la Ministerul Instrucțiunii (1932— 1933). Ministru al Educației 
Naţionale (1938 — 1940). 

În lucrările și studiile sale de filozofie, sociologie și axiologie, a pro- 
movat o concepție integralist-deterministă. Bazat pe o temeinică cunoaştere 
a teoriilor și concepțiilor sociologice din țară și de peste hotare, ca și a vieţii 
şi activității sociale, el consideră și înfățișează societatea, ca un tot unitar, 
coerent și indestructibil în laturile sale materiale şi spirituale. În lucrările 
și studiile sale a adus în prim plan, cu un sentiment de simpatie și grijă 
faţă de interesele maselor, întreaga problematică a societății timpului său. 
Revoluţia, socială, mișcările de eliberare naţională, clasele sociale și lupta 
de clasă, mișcările sociale care cuprindeau tot mai mult. tineretul lumii, 
știința Ca autoritate supremă în raport cu biserica și statul, problema conști- 


140 


Scanned with CamScanner 


sine însuși, alții au pus adevărul social, alții binele social. 
În definitiv mai toți au recunoscut o realitate supraindivi- 
duală, societatea, care dă sens vieţii individului. Dar cum 
putem realiza noi binele, adevărul social? E posibil oare acest 
lucru în mod treptat în forma actuală de organizare a socie- 
tății? Sau trebuie să rupem cu trecutul plin de dezamăgiri 
şi cu prezentul nesatisfăcător? Ne putem desface noi de legă- 
turile vieţii trecute sau nu? E nevoie de o zguduire, care să 
trezească spiritele dën toropeala și beţia unor mulțumiri 
trecătoare personale? Se poate schimba societatea de azi 
prin revoluție sau nu? Iată deci cum se impune problema dacă 
revoluţia este sau nu un mijloc de transformare socială. 

Astfel devine revoluția o problemă de seamă a politicii. 

Dar acest fenomen interesează viața întreagă și impor- 
tanța lui depășește domeniul politicii, căci în mod firesc ne 
întrebăm ce valoare are acest fenomen din punct de vedere 
etic? E admisibilă revoluția cu grozăviile ce: se comit în 
numele celor mai frumoase și ideale principii?. Scuză scopul 
mijloacele sau nu? Iată cum devine. revoluția o problemă 
politică și etică în același timp. De aceea Masaryk, președintele 
Republicii Cehoslovace, susține că revoluția este „crucea 
politicii de azi și a eticii“. 

Dar revoluția presupune o întreagă stare socială, complexă, 
cu o structură economică determinată, cu-o constituţie juri- 
dică anumită. Revoluţia vrea să înmormînteze o societate 
pentru a crea o alta, pentru a realiza un ideal nou, de aceea 
se cuvine să cercetăm acest fenomen mai de aproape, prin 


~ 


inței sociale etc. reprezintă universul preocupărilor sale şi în care şi-a spus 
cu competență științifică și curaj civic punctul de vedere progresist. 

Ca om politic, dar și ca sociolog, Petre Andrei participă la conflictele 
sociale ale epocii de pe pozițiile progresului social, ale rațiunii şi cunoaş- 
terii științifice. Acest fapt duce nu numai la consecvența, cu care s-a ridicat 
impotriva fascismului, a teoriilor de dreapta, dar şi la sporirea efortului 
de cunoaștere autentică, a realităţii sociale şi la elaborarea efectivă a unei 
teorii sociologice științifice, i o A 

În lucrările și studiile sale un loc important l-a acordat studierii proble- 
melor tineretului, necesității pregătirii acestuia în spiritul științei, al pro- 
gresului și al dragostei față de patrie, În acest amplu proces de educație 
considera că universitatea românească avea un rol hotăritor. Menirea 
acesteia — remarca Andrei în 1928 — este „să atragă la ea inteligențele 
cele mai vii, voințele cele mai solide şi să răspindească în lume cultura 
românească; pentru a împleti în firul multicolor al civilizației mondiale 


şi drapelul românesc.“ 


141 


Scanned with CamScanner 


prisma obiectivității științifice. Vom diseca deci „sine ira 
ei studio“, o idee care trezește fiori de teamă în unele suflete, 
și exaltare în altele, - 

Şi dacă ne vom referi adeseori la [...] Rusia — vom face 
aceasta, pentru că cele mai recente. aspecte ni le prezintă 
acest fenomen acolo, unde dealtminteri revoluția e ceva obiș- 
nuit. Zeci. de ani s-a zbuciumat sufletul rusesc acumulind 
în el ura contra tiraniei și dorul de libertate. [...] 

Un rezumat al acestei lucrări a apărut în cunoscuta revistă 
Arhiva pentru știința şi reforma socială, 1921, nr. 4, de sub 
direcţia d-lui prof. D. Gusti, care dealtminteri a discutat și 
d-sa unele din problemele dezvoltate. de mine. 


A. Revoluţia din punct de vedere al filozofiei istoriei 


Revoluţia e un fenomen care se repetă, sub forme diferite, 
adeseori în cursul istoriei. La intervale variabile apar în viața 
istorică tendințe şi fenomene noi menite să producă frămîn- 
tări şi zguduiri în mersul liniștit evolutiv al popoarelor. 
Revoluţia, oricum ar fi ea considerată — ca o manifestare 
patologică sau normală — este totuși un fenomen. istoric cu 
o deosebită importanță, căci ea pune capăt unei anumite 
stări sociale, distruge un regim învechit, dar în același timp 
începe și b altă eră. Revoluţia creează valori noi. Dacă acest 
fenomen e produsul unor serii de antecedente sociale și dacă, 
la rîndul său, el are consecințe importante pentru viața isto- 


rică, se impune să cercetăm ce sens are revoluția şi care e locul . 


ei în cursul istoriei. 

Viaţa omenească e o parte din viața cosmosului, un moment 
fugitiv față de durata nemăsurată a lui. Spencer. a arătat 
că viaţa istorică, socială nu este decît energie fizică tiansfor- 
mată în energie socială pe baza principiului persistențes 
forței. Procesul de evoluţie socială nu ar fi altceva, după 
această concepție mecanică a vieţii, decît „o interacțiune a 
forțelor fizice și motivelor psihice“.! sau cum spune Giddings, 
ocupîndu-se de importanța factorului fizic în schimbările 
sociale, „evoluția socială e o fază a evoluției cosmice“ ?. 


1 F.H. Giddings, The Principles af Sociology, New York, 1913, p. 363. 
2 Ibidem. $ 

În univers se petrec deci fenomene care au, din punct de 
vedere 
și subiective frămîntări ale sufletului nostru, gîndurile și 
idealurile, bucuriile şi durerile omenești, sînt, pentru universul 
infinit, pe aceeaşi treaptă cu oricare alt fenomen natural fizic. 
Ba ele au chiar mai puțină importanță ca atestea din urmă, 
căci transformarea și succesiunea lor nu schimbă întru nimic 
aspectul lumii, pe cînd micșorarea orbitei planetare, scăderea 
gradului de căldură a soarelui etc. interesează întreaga viață 
cosmică. Omul nu are în univers locul pe care i-l indică Aris- 
totel, el nu e punctul culminant și nici treapta cea mai dee. 
vîrșită a evoluției. Natura nu trebuie să i se supună și să-i 
servească, viața lui e un fenomen natural ca toate celelalte. 
Dacă totuși noi atribuim o însemnătate deosebită fenomenelor 
noastre sufletești, acțiunilor sociale, aceasta se explică prin 
existenţa unei conștiințe teleologice subiective general omenească. 
Această conștiință apreciază, valorifică fenomenele. Numai 
pentru fiinţele înzestrate cu suflet acţiunile omenești au un 
sens deosebit, căci în aceste suflete trezesc cle dorințe, aspi- 
rațiuni, sentimente. Bun-rău, moral-imoral, aceste caracte- 
rizări nu au nici un sens în afară de individ sau societate, care 
priveşte totul în raport cu anumite valori, Sufletul nostru dă 
o valoare proprie şi un sens chiar lucrurilor exterioare, pentru 
că el priveşte natura prin prisma scopurilor și valorilor umane. 
Fenomenele naturii, precum și cele numite istorice, nu 
sînt în sine nici bune, nici rele, ele sînt însă apreciate de 
conștiința noastră, a cărei esenţă este tocmai funcțiunea de 
apreciere. În genere tot ceea ce e în afară de sfera relațiilor 
Şi valorilor umane e considerat de noi drept natură, iar toate 
- fenomenele, care. stau în strînsă legătură cu viața noastră 
Și în imediat contact cu ea, devin fenomene istorice. Astfel 
se vede că dualismul natură-istorie e un produs al conștiinței 
noastre. Această conștiință face din viața omenească ceva 
deosebit. de natura înconjurătoare și, prin atitudinea pe care 
o ia faţă de fenomene, ea creează istoria. DN 
Hegel, care dă cea mai largă accepțiune conceptului de 
istorie, a. deosebit totuși ca un element specific al acid 
Științe noțiunea de valoare. Într-adevăr, Hegel consic ei 
istoria în primul rînd ca o dialectică și logică retete dă a 
cărei obiect este înfățișarea proceselor de transformare dialec- 
tică ale conceptului rațional. Dar istoria, în sensul mai îngust, 

e ceva mai mult, e și un fel de curte de judecată, care apreciază 
dacă o naţiune și-a îndeplinit sau nu menirea 1. 

Tot așa dl. Pârvan înțelege prin istorie numai o atitudine 
umană față de viaţă 2. 

Dacă viaţa omenească este identică, în esenţa ei, cu cea 
cosmică, atunci fenomenele istorice urmează și ele unor legi 
absolute, fiind determinate în mod necesar. Fenomenele 
acestea pot fi privite însă în două moduri: 1) mecanic, 
2) teleologic, de unde rezultă două concepții diferite Asupra 
vieții și legilor istorice. 

a) Prima concepție — cea mecanică — introduce în istorie 
punctul de vedere naturalist, făcînd din individ şi societate 
numai niște forțe mecanice supuse unor legi invariabile. 
Popoarele, ca și indivizii, au un drum hotărît, de la care nu 
se pot abate-și dacă noi nu cunoaștem și nu putem prevedea 
acest drum, aceasta se datorește faptului că el e supus unor 
determinări prea largi, care depășesc puterea noastră de înţe- 
legere. Fenomenele vieții istorico-sociale sînt supuse, în acest 
caz, unor legi fatale, urmînd unui destin orb, pe care sforțarea 
omenească nu-l poate înlătura. O asemenea. concepție pune 


la baza istoriei noțiunea de necesitate absolută, explicînd întrea- - 


ga fenomenologie socială prin raporturi cauzale riguros deter- 
minate. Tendința concepției mecaniciste este să introducă 
exactitatea și unitatea de explicare în fenomenele sociale. 
EI încearcă deci.să prindă evenimente istorice în legi absolute 
cu valabilitate matematică, să le derive în mod necesar unul 
din altul, stabilind o continuitate mecanică, pe care o putem 
prevedea și hotărî de mai înainte. Un asemenea mod dea 
privi istoria exclude. desigur revoluţia, căci dacă totul se 
petrece în mod fatal și orb, atunci chiar ceea ce ne apare ca o 
răsturnare de ordine, ca violență, nu este decît un fenomen 
necesar. După această concepție nu mai e nici o deosebire 
între revoluție și evoluție, căci și revoluţia devine o fază 
fatală a mersului lumii. 

Revoluţia însă, în adevăratul ei înțeles, contrazice exis- 
tența unei mecesități absolute și invariabile, căci ea admite 
jocul liber al posibilităjii, prin faptul că introduce în procesul 
de transformare istorică factorii ideali. 


-i G.W. F, Hegel, Enzyklopädie : der philosophischen Wissenschaften. 
2 V, Pârvan, Idei și forme istorice, Bucureşti, 1920. - - 

Revoluţia se bazează pe ideea că ordinea actuală poate 
fi complet răsturnată sau întreruptă prin forța “idealului. 
Prin aceasta revoluția e antipodul mecanicismului, care, 
după cum am văzut, susține tocmai necesitatea lanțului 
cauzal istoric şi transformarea lentă a ordinii actuale în vir- 
tutea unei forțe mecanice. 

b) Dacă privim însă viaţa socială nu numai ca o serie de 
momente mecanice cauzale, ci ca o realizare treptată de spi- 
ritualitate, de grade de conștiință din ce în ce mai înalte, 
atunci evoluţia ei are un caracter netăgăduit ze/cologic. În 
acest caz fenomenele istorice sînt determinate de scopuri, 
care se realizează nu pe baza unei necesități oarbe, ci a uneia 
raționale, care nu exclude posibilitatea. Voința și rațiunea 
umană pun scopuri, făuresc idealuri, care se înfăptuiesc 
apoi în societate. - 

Această. concepție teleologică a istoriei, care privește 
fenomenele sociale într-un cadru uman și le explică prin con- 
ştiinţa omenească, admite revoluţia ca un fenomen voluntar 
social. Dacă în viața politică și socială nu avem explicări 
riguroase matematice, așa cum există în ştiinţele naturii, 
aceasta se datorește caracterului interior și veșnic schimbător 
al fenomenelor sufletești. Un caracter specific însă și constant 
al lor este faptul că ele sînt întotdeauna raportate la anumite 
valori. De aceea adevărata concepție a istoriei e aceea .care 
vede în viața istorică o necontenită realizare de valori. 

Prin această concepţie teleologică se va putea explica și 
revoluția, care nu e altceva decît încercarea de a realiza mai 
repede anumite valori. ` 

Să vedem acum ce se poate înțelege prin revoluție din 
punct de vedere al filozofiei teleologice a istoriei. 


Revoluţia, în genere, e manifestarea activă, sub formă de 
luptă, a unei contradicții, a unei valorificări opusă celor pre- 
dominante, a unor valori contrare celor deja realizate. Din 
punct de vedere filozofic, revoluția este deci numai accentuarea 
mai puternică a contradicției, din care foarte mulţi cugetători 
au făcut adevăratul și. singurul motor al progresului, Acest 
factor —.contradicția — sau mai bine zis lupta, a îmbrăcat 
diferite, forme în evoluția cugetării, trecînd de Ja aspectul 
său metafizic la forma socială de azi. Astfel în antichitate 
Heraclit considera lupta (ayov) ca tatăl icrurilor, ca factorul 

determinant al întregii evoluții cosmice. În cugetarea modernă 
-Fichte dă acestei lupte forma limitării reciproce a eului și 
noneului — e lupta dintre spirit și materie. Eul (spiritul) 
se luptă cu noneul (materia) pentru a avea posibilitatea de 
a realiza valoarea morală supremă. Prin învingerea materiei 


` spiritul ajunge la virtutea morală absolută. Astfel idealul, 


moral, progresul, se înfăptuieşte prin luptă.. 

La Darwin contradicția dobîndește o înfățișare biologică, 
devenind Zuptă pentru existență. Hegel face din contradicția 
logică a conceptului un element creator în evoluția universală, 
căci el consideră. negațiunea ca un imbold pentru o nouă 
creațiune, pentru o realitate superioară. La Marx această 
contradicție capătă forma lupter. dintre clase și a revoluției 
propriu-zise. Revoluţia este și ea unul din aspectele acestei 
contradicții: universale. Ea reprezintă elementul antinomic 
în istorie, căci ea este expresia conflictului tragic al spiritului, 
al culturii omenești. Într-adevăr, viața culturală nu e altceva 
decît manifestarea unei necontenite lupte între spirit și 
"produsele sale, între puterea de creație şi operele create. Viaţa 
spirituală e un curent, un flux, care creează neîntrerupt, 


fără graniţe și foarte variabil în cursul său. Acest spirit noi. 


nu Îl cunoaștem în intimitatea sa, ci în produsele sale limitate, 
discontinui, cu forme. determinate. Totalitatea aceasta de 
produse, prinse oarecum static într-un anumit 'cadru, într-un 
timp și loc hotărît, sub formă de valori. estetice, religioase, 
economice, juridice, politice etc., tinde să se opună oarecum 
impulsiunii spiritului de a crea valori noi. Să exemplificăm. 
Apare o inovaţie literară, artistică sau o descoperire ştiinţifică, 
care depășește mentalitatea curentă a timpului — atunci 
toată știința și arta timpului, cristalizată în școli cu dogme, 
critică și tăgăduiește noua creaţiune spirituală, căutînd să 
o înăbușe. Întotdeauna ideile și operele noi au fost.combătute 
cu înverșunare. Dar aceste valori, aceste dogme mai vechi, 
-sînt ele însele un produs al spiritului și atunci cu ce drept 
cată ele să înăbușe o nouă formă creată de spirit? 
Simmel a înfățișat admirabil această opoziție dintre ten- 
dința mereu. creatoare a vieţii și formele determinate create 
de dînsa !. El afirmă existența unei lupte între viața subiecti- 
vă, creatoare, mobilă, dar închisă -între anumite granițe 


- 1 G. Simmel, Lebensanschauung, München, und Leipzig, 1918. 

temporale și operele sale. care „odată create sînt imobile, 
dar netemporale“ 1, căci ele nu dispar cu spiritul individual 
care le-a . creat. 

Există, prin urmare, o luptă între viaţă și creațiunile 
sale concretizate în instituții și opere. Spiritul crează necon- 
tenit, dar mintea omenească, cu puterea sa limitată de cunoaș- 
tere, nu poate prinde acest flux creator și atunci ea are ten- 
dința, cum a observat Bergson, de a imobiliza oarecum 
treptat, anumite produse, făcînd din puncte călăuzitoare, 
norme, pentru spirit însuși. Faţă de aceste concepții, insti- 
tuţii, opere, care tind să predomine Și să se impună oricărei 
creaţii, orice încercare de autonomie a spiritului, căruia nu 
i se pot impune ca norme propriile sale produse, este o revo- 
luţie. În aceste opere și instituţii este o tendință de conser- 
vare, de predominare, care încearcă să subjuge totul, să înlă- 
ture orice produs nou. ` . 


> 


Noi vom înțelege prin revoluție, în cel mai larg sens al: 


său această tendință de creaţie, de autonomie a spiritului, 
în luptă cu totalitatea produselor sale anterioare. 


Dacă cercetăm mai de aproape această opoziție dintre 
spiritul creator și produsele sale concretizate în opere și ins- 
tituții sociale, atunci constatăm următoarele caractere spe- 
cifice revolăției în raport cu: ordinea, istorică existentă: 

1. Revoluţia ‘reprezintă, față de societate și de cursul 
istoric evolutiv al fenomenelor, tendința de autonomie a spi- 
ritului. Societatea este oarecum conservatoare, căci feno- 
menele sociale caută să persiste sau să-și prelungească exis- 
tența prin o transformare lentă evolutivă. Ideile noi au întîm- 
pinat întotdeauna rezistența societății, care doreşte o schim- 
bare înceată, pe nesimţite, după niște norme stabilite de 
mai-nainte, Spiritul creator însă protestează în contra acestei 
tendinţe, el vrea să scape de jugul propriilor. sale produse, 
vrea să fie autonom, Esenţa oricărei revoluţii e dorința de 
autonomie a spiritului și tendința lui către o valoare absolută. 
De aceea dacă societatea este conservatoare, revoluţia este radi- 
calistă, liberală. Revoluţia nu vrea, să știe de legile existente, 
de ordine etc., ea vrea numai să realizeze o valoare nouă, o 
creație a spiritului. 


1 G. Simmel, Philosophische Kultur, Leipzig, 1919, p. 223. 

2.. Un al doilea caracter al revoluţiei este criticismul 
absolut față de realitatea actuală. Orice revoluție se bazează 
pe o valorificare teoretică a ordinii istorice în raport cu un 
ideal. În comparaţie cu acest ideal superior, pe care îl formu- 
lează revoluția, realitatea prezentă apare ca o monstruozi- 
tate. Criticismul acesta dă naștere tendinței de transformare 
imediată, de luptă pentru realizarea acestui ideal. 

3. În al treilea rînd, istoria explică fenomenele sociale 
şi transformarea lor treptată prin necesitate, considerîndu-le 
ca niște produse relative, cu valoare variabilă, care vor putea 
îi înlocuite cu altele într-un anumit timp, cînd ideile și struc- 
tura socială se vor schimba.. În concepția evolutivă istorică 
iimpul e un factor de seamă, căci el aduce modificări treptate. 

Cu totul opusă e concepția. revoluției. Revoluția vrea să 
schimbe cursul fenomenelor istorice, trecînd peste granițele 
timpului. Ea înlocuiește necesitatea prin posibilitate rațională. 
Fenomenele nu se succed absolut invariabil într-o anumită 
ordine, afirmă revoluția, ci cursul lor poate fi schimbat, prin 
forța idealurilor, prin intervenția unor puteri. noi. Astfel 
revoluția consideră ca o forță reală, activă, libertatea în opo- 

Ze cu necesitatea. je 

Timpul istoric este o ficţiune, el nu are putere absolută 
pentru revoluționari. Revoluţiile introduc idei noi, realizează 
Stări, care au existat numai virtual într-o concepție rațională, 
în afară de realitatea istorică. 

4. Din acestea rezultă un al pâtrulea caracter al revoluției, 
anume raționalismul. Orice revoluție e călăuzită de idealuri, 
către a căror realizare tinde cu orice preț, subordonînd materia 
faţă de idee, realitatea față de ideal. Revoluţia pornește întot- 
deauna de la o teorie și e bazată pe o ideologie. 

Tendinţa de emancipare a spiritului de necesitâtea istorică, 
dorinţa de autonomie, aceasta este esența revoluției creatoare 
de valori, în sensul ei cel mai larg 1. În această lumină filo- 
zofică se prezintă noțiunea revoluției în raporturile sale cu 
viața istorică socială. După ce am văzut sensul revoluției în 
legătură cu concepția filozofică a istoriei, să încercăm acum 
a defini fenomenul revoluţiei în sine însuși. 


1 Caracterul autonomist și radicalist, al revoluției în opoziție cu mediul 
istoric îl acoentuează și Liebert în lucrarea sa Von Geist der Revolutionen, 
Berlin, 1919. ; 

B. Definiţia şi caracterele revoluției 


Cele mai multe definiții care s-au dat revoluţiei au avut 
în vedere fie numai forma ei de manifestare, fie numai un 
anumiti fel de revoluție. Așa, de pildă, s-a definit revoluția, 
după caracterul ei distructiv, violent, reducîndu-se „esența, 
acestui fenomen la o simplă formă de manifestare, și aceea 
de multe ori nu necesară, sau s-a privit revoluția: numai din 
punct de vedere juridic, politic şi economic. Juridicește a fost 
definită revoluţia ca „o întrerupere violentă! a ordinii actuale 
de drept“ 1, fixîndu-se caracterul de violenţă și discontinuitate 
drept ceva specific revoluţiei. Cam la fel s-a definit "revoluția 
și din punct de vedere politic, afirmîndu-se că ea e negația 
unei ordini politice stabilite. Labriola, de pildă, definește 
revoluția ca „distrugerea unei organizaţii politice“ 2. Din 
punct de vedere social în genere, revoluția este expresia aculă 
a unui dezechilibru, momentan, între clasele sociale. Nemul- 
țumirea unei clase, asupra căreia apasă abuzul alteia sau 
nedreptatea, duce la nerespectarea normelor impuse pentru 
organizarea societăţii, la dorința de răsturnare a autorității, 
la revoluție. Kautsky consideră ca esenţă a unei revoluții 
faptul că „puterea politică e cucerită de o clasă apăsată“ 3. 
După el toate schimbările, de orice natură ar fi ele, dacă sînt 
făcute de aceeași clasă stăpînitoare, sînt numai simple reforme, 
în nici un caz ele nu pot fi revoluționare. 

Toate „aceste definiții păcătuiesc însă prin aceea că se 
referă numai la un anumit fel de revoluţie, la cea politică- 
socială. Dar despre revoluție poate fi vorba și în știință, artă, 
religie. Atunci ce se înțelege prin revoluție în genere? Ce 
caractere speciale definitoare prezintă acest fenomen? , 

Pentru a răspunde la această: problemă vom proceda prin 
metoda analizei caracterelor general admise în înțelesul 
comun al acestei noțiuni. În primul rînd, cei mai mulți cer- 
cetători leagă de ideea de revoluție pe acea de violenţă. 


Gîndindu-ne la numeroasele revoluţii istorice,. caracterizate ` 


prin vărsare de sînge și cruzime, se poate asocia ușor revoluția 


p. 10. 


1 K. Kautsky, Die soziale. Revolution, Berlin, 1911, aoi, edl TE 


2 A. Labriola, Essai sur la conception matérialiste de | 
Paris, 1902, p. 228. s 
3 K. Kautsky, Die soziale Revolution, p- 9- - 


149 


Scanned with CamScanner 


de violență și zdruncinare. Bakunin, respingînd orice mijloc 
politic parlamentar de luptă, proclamă atotputernicia revo- 
Juttel, care este „distrugerea a tot ceea ce se numește ordine 
publică“. Dar este oare violența un caracter esenţial al revo- 
luţici? Dacă despre revoluţie se vorbește în special în istorie 
şi sociologie, nu e mai puțin adevărat că tot o revoluție a fost 
considerată. şi descoperirea rotunzimii pămîntului și a legii 
gravitaţiei. Desigur că aceste descoperiri au provocat agi- 
tație în spirite, au răsturnat-concepții și teorii făurite pe baza 
părerilor mai vechi referitoare la forma pămîntului şi căderea 
corpurilor. A fost o adevărată revoluție a gîndirii. Unde este 
însă aici violența? Dar chiar în viața social-politică nu întot- 
deauna revoluția e legată de violență. Socialiștii, propovă- 
duitori ai marii revoluţii sociale, recunosc că transformările 
evolutive nu sînt neapărat legate de vărsări de sînge şi vio- 
lenţe, ci ele pot fi:și paşnice. Violenţa, zice Kautsky, nu e 
ceva specific revoluţiei, pentru că o găsim strîns legată chiar 
de regulile politice și juridice din stat. Burgheziă conserva- 
toare admite violența prin faptul că se supune rigorilor legilor. 
În statul burghez legile au putere constrîngătoare asupra 
indivizilor, ele execută cu forța hotărtrile, forța e legiferată 
deci în forme perfect conservatoare de stat. De asemenea 
Engels constată că în revoluție, care e — după dînsul — un 
fenomen necesar, elementul brutal, violenţa fizică, scade din 
ce în ce mai mult, ceea ce dovedește că aceasta nu e-un carac- 
ter esenţial al revoluţiei. Marx însuși ;consideră: violența ca 
apanajul revoluțiilor claselor: superioare, àl contrarevolu- 
țiilor. Bluntschli constată același lucru, că revoluțiile devin 
din ce în ce mai puțin sîngeroase. 

De multe ori însă o revoluţie poate fi întovărășită de vio- 
lenţă, pentru că omul, pe lîngă idei și idealuri, are instincte 
și dorinţe. Noi legăm întotdeauna de gîndurile noastre senti- 
mente personale, așa că obiectivitatea rece a gîndirii e numai 
un ideal logic, nu o. realitate. Gîndirea omenească este esen- 
țialmente emoţională. Tendinţa de autonomie a spiritului 
răscolește întregul suflet; trezește sentimente dînd astfel 
unei idei caracterul de adevărată pasiune. O astfel de pasiune 
dezvoltată necontenit poate deveni atît de puternică încît 
elementul intelectual să treacă pe al doilea plan și atunci ea 
își realizează obiectul în mod violent chiar; 

Transformările politice revolutive sînt în genere întovă- 
rășite la începutul lor, după cum observă Bernstein, de „între- 
buințarea unei forțe neobișnuite“ 1, care foarte adeseori e 
violentă. Brutalitatea unei revoluții. se mai poate explica 
și prin atitudinea reacţiunii; dacă aceasta e agresivă, atunci 
o revoluție pașnică poate deveni sîngeroasă, căci revoluția 
devine brutală în special cînd întilnește în calea ei obstacole, 
cum zice Marx. Aproape toţi teoreticienii revoluției sînt de 
acord în a tăgădui violența ca element necesar àl revoluției. 
Sorel, apologistul violenței, încearcă să arate sub alt aspect 
decit cel brutal obişnuit violența revoluționară. Violenţa 
mișcării proletare e lipsită de ură şi de răzbunare, ea e mai 
mult „o manifestare ... a șentimentului luptei de clasă“ 2, 
Mai mult încă, această violență are o valoare morală, e „În 
serviciul intereselor primordiale ale civilizației“ 3, căci ea 
pune capăt barierei capitalismului exploatator, ucigaș. 

În al doilea rînd, cînd vorbim despre revoluție ne gîn- 
dim desigur la o transformare, dacă nu violentă, sîngeroasă, 
cel puțin bruscă, neașteptată. Am arătat, că violența nu e 
un caracter special al revoluției în genere, acum vom analiza 
noţiunea de bruschete pentru a vedea dacă prin ea s-ar putea 
defini revoluția. Cei mai mulți dintre adversarii revoluției 
aduc, între alte obiecţii și pe aceea că în natură totul se face 
în mod treptat, ordonat, că natura nu face salturi, ci se trans- 
formă încet prin evoluție, de aceea revoluţia ar fi un fenomen 
neadmisibil științificește. 

Argumentul acesta nu prea e însă convingător, căci el e 


dezminţit chiar de știință prin așa-numita teorie a variațiilor: 


bruște a lui de Vries. Acesta vrea să explice evoluția biologică 
nu numai prin transformarea lentă, ci şi prin apariția unor 
variaţii bruște neprovenite din vreo selecție sau din o acu- 
mulare continuă de modificări rezultate din adaptările succe» 
sive la medii diferite și transmise prin ereditate. Prin au a 
dacă pot apărea. în mod brusc variaţii de plante sau animale, 
atunci cu atît mai mult s-ar putea ivi schimbări bruște în 


viața socială, 


1 Ed. Bernstein, Wie eine Revolution zugrunde ging, Stuttgart, 1921, 


54. , 
o 2 G, Sorel, Reflexions sur la violence, ed. IV, Paris, 1919, p. 16 1. 
3 CG Sorel, op. cit, p. 161. P 

Transformările în viaţa istorică și chiar în ştiinţă se pot 
face în două moduri: 1) prin evoluție și 2) prin revoluție. 
Evoluţia este trecerea treptată de la o formă socială la o 
alta schimbată, de la o idee veche la alta mai nouă; ea eo 
continuitate neîntreruptă și o ordonare liniștită. Evoluția e, 
cum spune Grimanelli, o continuitate în variaţie și o filiație, 
căci prezentul purcede din trecut și e puntea către viitor!. 

Prin urmare, schimbarea în natură și istorie poate fi 
datorită unor variaţii acumulate. Revoluţia, în opoziție cu 
această trecere treptată de la o stare la alta, este bruscă. 
Dacă privim însă mai atent fenomenul acesta vedem că 
revoluțiile sînt oarecum pregătite mai dinainte, în știință 
de toate ideile și cercetările anterioare, în viața socială de 
cursul fenomenelor și de întreaga organizație mai veche. 
De aceea Lombroso şi Lasch) susțin că revoluţia e „un 
efect lent preparat, făcut cel mult ceva mai repede-de vreun 
geniu nevrotic sau de vreun accident istoric“ 2. 

Astfel revoluțiile pot apărea și ele ca momente evolutive, 
care se afirmă hotărît într-un timp. Labriola spune textual 
că revoluțiile, cercetate în elementele, în preparaţia și efec- 
tele lor, ne pot apărea ca „momentele unei evoluții constante 
cu variații minimale“ 3. 

Astfel Reforma lui Luther e o revoluție în domeniul 
ideilor, e o schimbare însă pregătită în sînul bisericii catolice. 
Abuzurile. acestei biserici, care tindea la stăpînirea politică 
a omenirii, formalismul și superstiţiile exploatatoare ale cle- 
ricilor, toate acestea au pregătit spiritul nou, care voia să 
readucă creștinismul la spiritualismul originar, înlăturînd 
amestecul bisericii în afacerile lumești și simplificînd for- 
mele de cult datorite unor tradiții mai noi, neoriginare. 

contra acestei tendințe lumești și exterioare a bisericii 
se ridicaseră mai înainte Wiclef și Huss, dar, pentru a se 
înlătura greșelile și faptele imorale ale papilor, care compro- 
miteau creștinismul, era nevoie de o personalitate puternică, 
care să rupă cu minciuna, care să lovească în biserica de 


1 Grimanelli, Evolution et progres, în Revue internationale de socio- 
logie, 1910, 

2 C, Lombroso, R. Laschi, Le crime politique et le révolutions, Paris, 
1892, tome I, p, 49, 

3 A, Labriola, op, cit, p, 229, 

atunci. Mişcarea religioasă provocată de Luther a fost deci 
pregătită de starea bisericii. Ke 

Tot aşa a fost o revoluţie înlocuirea “industriei manufac- 
turiere prin acea cu mașini, dar și aceasta nu a fost decît o 
aplicare a descoperirii forței aburului. Revoluţiile sînt rezul- 
tatul unor evoluții treptate, sînt ceva pregătit și dezvoltat 
oarecum fiziologic într-un organism social. Lombroso, făcînd 
deosebire între revoluție, care e determinată de o sumedenie 
de antecedente și revoltă, care e un fenomen spontan şi 
parțial, numește revoluțiile „fenomene fiziologice“, iar revol- 
tele „fenomene patologice“ 1. Tot așa concepe revoluţia și 
Enrico Ferri, care consideră revoluțiile ca un corelat al evo- 
luţiei și ambele ca fenomene ce aparțin fiziologiei sociale, 
în deosebire de revolta maselor și violența, pe care el le 
atribuie patologiei sociale, 2,5. : 

După cum se vede, revoluția e un fenomen pregătit 
evolutiv. Şi cu toate acestea, privite în efectele lor, revolu- 
iile ne apar ca niște fenomene zguduitoare, adeseori foarte 
condamnabile. Ideile și idealurile călăuzitoare ale unei revo- 
luţii sînt produse evolutive ale rațiunii; ele sînt ocazionate 
de starea reală istorică, dar tind către o realitate nouă. 
Idealul este astfel nu numai un produs, ci și o cauză a vieții 
sociale. 

Cercetînd caracterul bruscheţei sau spontaneității în revo- 
luţie, am ajuns la concluzia că revoluțiile sînt de fapt rezul- 
tatul unor evoluții. Ceea ce este brusc, căci fără îndoială e 
ceva neașteptat, e numai schimbarea organelor care execută 
anume funcțiuni și realizarea unor funcțiuni noi sau a unor 
idei care pînă atunci erau numai concepţii ideale. Revoluţia 
este astfel începutul unei ordini sociale noi, iar în ştiinţă 
impunerea unor concepţii noi. ` 
„Am arătat pînă acum că violența nu e un caracter necesar 
și constitutiv al revoluţiei și că bruscheţea se constată numai 
în schimbarea organelor de execuţie ale unor funcțiuni. 


1 C, Lombroso, R, Laschi, op. cit, p. 55. 

2 Enrico Ferri, Sociologie et socialisme, „Annales de l'institut interna- 
tional de sociologie", tome IX, 1902, 

3 Petre Andrei expune numai, fără să le combată, teoriile sociologice 
ale lui Cesare Lombroso și Enrico Ferri, Se vede olar însă din modul cum 
concepe şi înfățișează Andrei revoluția socială, ca fiind creatoare de noi 
valori, că el nu împărtășește și nici nu acceptă teoriile acestora. 

Cercetînd acum caracterele specifice ale revoluţiei din punct 
de vedere al conținutului și formei sale, vom determina notele 
esențiale constitutive ale acestui fenomen. A 

a) În ceea ce privește conținutul său, revoluția este 
mamfestarea tendinței absolute către autonomie faţă de valorile 
istorice obiective. Revoluţia apare deci ca o luptă mai întti 
subiectivă şi apoi manifestată în contra normelor obiective 
stabilite sau în contra autorității. Kant a deosebit în fiece 
individ doi oameni, două' persoane: una sensibilă, supusă 
lanţului riguros cauzal, și alta inteligibilă, personalitatea 
numen, liberă, capabilă de a se ridica deasupra determinărilor 
fenomenale. Acest om e rațiune, el tinde către realizarea 
ideilor sale, el reacționează față de tot ceea ce ar vroi să i 
se impună în mod arbitrar, el vrea să înlăture orice forme 
istorice cauzale, care nu mai corespund ideii .raționale. 
Această rațiune se îndreaptă în contra autorității sau a ori- 
cărei valori, care nu mai e conformă cu idealul, fie 6a de natură 
religioasă, politică sau chiar științifică. De aceea întotdeauna 
cînd personalitatea superioară umană a fost apăsată s-au 
născut revoluţii. Astfel evul mediu, cu inchiziția și intole- 
ranța sa, înăbușea cu totul personalitatea, dar rezultatui 
la care a: dus dînsul a fost revoluția gîndirii, înlăturarea 
tiraniei religioase. În timpurile mai noi autoritatea politică 
exercitată prin stat, în mod constrîngător și violent, a trezit 
mișcările extremiste anarhice și nihiliste. Şi tot așa spiri- 
tele mai libere, mai îndrăzneţe, se ridică chiar în contra 
dogmelor științifice, care nu pot avea o valoare absolută 
și neschimbătoare, deoarece caracterul cunoștiinței omenești 
este relativitatea. 

Deci, prima notă specifică a revoluţiei este lupta subiec- 
tivă contra normelor obiective, contra autorităţii. Nu se 
poate cohcepe revoluția fără o pregătire spirituală, 

A doua însușire definitoare a acestui fenomen este exte- 
viorizarea, obiechivarea activă a acestei lupte. Aceasta se face 
prin răsturnarea ordinii existente, brin schimbarea valorilor 
stabilite în mod autoritar, prin înlăturarea fetișelor a căror 
respectare era impusă. Astfel de pildă, în locul aristocrației 
banului, consacrată chiar de unele legiuiri vechi, s-a impus 
din ce în ce mai mult aristocrația muncii și a meritului. 
Aici însă trebuie să adăugăm, pentru a defini exact revo- 
Jutta, că această răsturnare obiectivă de valori e bruscă, 

chiar dacă e pregătită cu mult înainte. E bruscă pentru că 
momentul acesta nu era precizat, deși era prevăzut. Această 
obiectivare a luptei subiective, această răsturnare a ordinii 
de drept se poate face în mod violent, sîngeros, dar se poate 
executa şi pe cale pașnică, prin inovaţii, care înlocuiesc 
treptat un drept neadaptat și învechit, nu însă dispărut din 
uz. În orice caz însă este absolut necesară exteriorizarea 
luptei subiective, pentru că nu se poate vorbi despre revo- 
luție atît timp cît ea este numai în concepţie. Revoluţia e 
un fenomen voluntar, de aceea ea are un caracter dinamic, 
activ. După cum mișcarea, executarea, e un element necesar 
al voinţei, tot așa e necesară pentru revoluție manifestarea. 

În al treilea rînd, revoluția trebuie să fie reformatoare. 
Ea trebuie să afirme conștiința unui nou drept şi a unei noi 
valori. Revoluţia care nu aduce nimic nou și util societății 
"e un fenomen patologic, condamnabil. Dar revoluţia nu este 

„numai un dizolvant social, ci, prin faptul că tinde la o nouă 
societate, ea are un rol constructiv. Revoluţia, zice Palante, 
„joacă un mare rol în istorie, unde reprezintă spiritul de 
schimbare și de progres“ 1. Orice revoluție adevărată constă 
de fapt din două părți: 1) una distructivă, care se face încetul 
cu încetul, care se pregăteşte treptat în sînul organizației 
autoritare vechi și 2) alta constructivă, care e noua ordine 
socială, stabilirea noilor valori. Revoluţia în principiu nu e 
contra oricărei valori exterioare, contra oricărei autorități, 
ci numai contra acelora necorespunzătoare vremii și tre- 
buinţelor ` de aceea ea trebuie să pună ceva în locul a ceea ce 
înlătură. Revoluția adevărată are deci caracterul refor- 
mator. Tocmai prin aceasta se deosebește revoluția de revol- 
tele, de răscoalele obişnuite, care nu au decit o ţintă imediată 
distructivă. Adevărata revoluţie e reformatoare, ea creează 
valori noi și nu încearcă înlăturarea celor vechi pînă ce nu 
vede posibilitatea de realizare a idealului: său. 

b) Aceste trei caractere definesc revoluția din punct de 
vedere al conţinutului ei. Dar tot așa de important este să 
analizăm acest fenomen și în ceea ce privește forma sa, 
căci specific pentru revoluție e și forma sau metoda de tran- 

` sformare a ordinii obiective. . 


1 G, Palante, Anarchisme et individualisme, în Revue philosophique, 
1907, nr. 4, p 342. 

Din punct de vedere al formei, caracterul esenţial al 
revoluţiei este socialitatea. Revoluţia este socială în sensul 
că lupta subiectivă în contra autorității exterioare nu devine 
revoluție decît atunci cînd e obiectivată și adoptată de socie- 
tate. Răsturnarea valorilor existente e posibilă numai prin- 
tr-un consens al tuturor sau al cîtor mai mulți. Nu putem 
numi revoluție o indignare a unui individ, o revoltă subiec- 
tivă a unui om izolat. Marii pesimiști, neadaptaţi la mediu, 
acei care simt mai dureros nepotrivirea dintre idealurile 
lor și realitate, exprimă de fapt numai nemulțumirile lor 
subiective, care de foarte multe ori emoționează, produc 
sentimente estetice superioare, dar nu mînă către acțiune. 
Aceştia sînt în genere niște individualiști visători, nu însă 
revoluționari, căci ei nu pot răspîndi idealul lor. Cînd însă 
ideile, care le frămîntă sufletul, -sînt adoptate şi de alţii, 
atunci ele pot deveni forţe revoluționare. S-ar putea obiecta 
totuși că forma aceasta socială nu e necesară pentru revo- 
luţia științifică. Într-adevăr în știință așa-zisele revoluții nu 
se fac ele numai de către personalități izolate? Unde e carac- 
terul social al descoperirii heliocentrismului? Şi ce element 
social are mișcarea intelectuală provocată de formularea 
legii gravitaţiei? Se pare în genere că în acest fel de revoluții 
nu se confirmă caracterul social al lor, dar se pare numai, 
căci de -fapt și în știință revoluțiile nu-și pierd caracterul 
lor social și iată de ce: o idee, fie ea oricît de genială şi ade- 
vărată, nu schimbă nimic din datele și susținerile vechi, 
dacă nu e primită de cercetători, ea nu revoluționează de 
loc adevărurile stabilite, dacă este ignorată de ceilalți oameni 
de știință. Astfel în antichitate ideea enunțată de Alcmeon 
din Crotona și de Herophylus asupra legăturii directe dintre 
suflet şi creier a fost o scînteiere genială, care n-a avut însă 
nici un efect, deoarece influența concepției aristotelice îm- 
piedica dezvoltarea oricărei alte idei noi. Societatea trebuie 
să adopte o idee nouă, pentru ca ea să poată produce efecte. 
Prin urmare forma revoluției este socială. Nu trebuie să se 
confunde caracterul social al revoluţiei cu revoluția socială 
propriu-zisă, 

Revoluţia în genere, deși e lupta contra necesității ab- 
solute istorice, deși întrerupe lanțul cauzal istoric, totuși 


“tinde să devină evoluție, căci idealurile, pe care vrea ea să 


le realizeze, devin forțe eficace, care îşi manifestă puterea 

i valoarea lor, numai prin aceea că ele determină un nou 
lanţ de fenomene. Realizarea revoluției înseamnă înfăptuirea 
unor alte serii evolutive cauzale, decît cele de pînă atunci. 
Orice revoluție adevărată să transformă deci în evoluție, căci 
dacă numai scopul său devine o “realitate, din care derivă 
fenomene noi cauzale, revoluția este admisibilă ; în caz con- 
trar ea este numai o răscoală momentană. 

Dacă ne referim la consideraţiile generale de filozofie a 
istoriei, constatăm că viața istorică socială ne apare ca o 
necontenită realizare de valori, de idealuri puse de conștiință. 
Faţă de acest curs istoric revoluția apare numai ca un mijloc 
de ascensiune către valori mai înalte, ca un fenomen care 
întrerupe un moment mersul evolutiv, dîndu-i o directivă 
nouă, înfăptuind alte serii cauzale completatoare. De aceea 
se poate spune că „revoluția se pune intenționat și conștient 
în serviciul progresului istoric“ +. a 

După caracterele fundamentale de conținut și formă 
putem defini revoluția în- genere ca: manifestarea tendinței 
absolute a spiritului către autonomie față de valorile istorice 
obiective. Această manifestare se face sub forma unei "ës: 
turnări mai mult sau mai puţin bruște a ordinii exterioare 
de drept, a valorilor obiective stabilite în societate. 


C. Cauzele revoluției 


Revoluţiile istorice au cauze diferite și aspecte variate, 
totuşi în -toate vom găsi unele cauze tipice mai mult sau mai 
puţin accentuate. Putem deosebi două categorii generale de 
cauze: 1) materiale 2) ideale. Prin cauze materiale înțelegem 
în special pe cele economice, iar prin ideale cauzele juridice, 
politice, istorice, religioase şi psihologice. Aceste toate sau 
sînt unite, provocind împreună revoluția sau una dintre 
ele poate predomina, dînd revoluţiei un caracter special. 
În primul rînd însă orice revoluție se petrece într-un anumit 
loc, într-un cadru cosmic determinat, care nu este fără. oare- 
care importanţă ; de aceea ne vom opri puţin asupra momen- 
tului cosmic în revoluţie. 


1 Liebert, op. cit., P 53, 

Agregările sociale, la originea lor, au fost determinate 
de factorul cosmic, deoarece s-au adunat și s-au stabilit 
așezări de oameni numai acolo „unde a fost teren roditor, 
pășune pentru vite, apă și o climă suportabilă. Dar chiar 
azi dezvoltarea unei societăți nu este independentă de mediul 
geografic, care mai totdeauna determină viața economică a 
unui popor. Din cauza aceasta tehnogeografia tinde acum să 
capete o dezvoltare foarte mare 1. 

Dacă în ceea ce privește fenomenele economice, factorul 
geografic constituie forța externă care colaborează cu forțele 
interne ale rasei ?, în revoluție factorul cosmic are un rol 


auxiliar, întrucît el nu poate face altceva decît să o ajute . 


sau să o împiedice. 

Factorul cosmic nu este deci absolut. hotăritor și activ 
în producerea revoluției, ci el dă numai impulsiuni și contri- 
buie la răspîndirea ei. Dacă în trecutul depărtat societățile 
naturale s-au format numai acolo unde natura era favorabilă, 
unde clima era mai dulce și mijloacele. de alimentare mai 
numeroase 5, azi societatea înlocuiește prin muncă avanta- 
jele naturale. Totuși nu trebuie neglijat nici faptul că mediut 
geografic determină o anumită stare sufletească diferită după 
regiuni. Astfel a devenit o cunoștință banală faptul că oa- 
menii de la sud sînt mai iritabili şi mai pasionaţi decît cei 
de la nord, care, sub influenţa vitregiei naturii, s-au închis 
mai mult în ei, s-au analizat, dobîndind o mare putere de 
idealizare și de critică. Tot așa și în ceea ce priveşte revoluția, 
mediul fizic predispune și ajută asemenea mișcări. 

E constatat că popoarele de pe coastele mărilor și de pe 
malurile fluviilor mari sînt mai liberale şi adoptă mai ușor 
inovațiile, fiind mai dornice de schimbări. Locuitorii din 
munţi, din contra, sînt mai tradiționaliști, dar ei țin și foarte 
mult la libertatea lor. De exemplu: muntenegrenii: de azi 
nu înțeleg să-și desființeze statul lor și să piardă libertatea 
politică de mai înainte. Tot așa moţii, muntenii din Ardeal — 
aceștia erau spirite veșnic răzvrătite și îndiîrjite pentru 


1 O, T. Mason, Technogeography, of the Relation of the Earth. to the 
Industries of Man, Source Book Jor social Origins, 1909. 
i de Ellen C; Semple, The Operaticn of Geographie Factors in History, 
o $ F 


3 F,H. Giddings, The Elements of Sociology, New York, 1913, cap. 
Where Aggregations of People are formed şi Principles Sociology, 1913. 

libertatea lor în fosta Austro-Ungarie. Situaţia geografică 
şi clima pot influența foarte mult în producerea unei revo- 
luții. Trecerea brască de la o temperatură la alta nu rămîne 
fără influență asupra firii omului [...) 

1) Dacă factorul cosmic este auxiliar, cel economic însă 
e covirşitor de important. Toate revoluțiile au fost cu necesi- 
tate legate de reaua stare materială. În marea revoluție 
franceză situația economică a claselor de jos a fost mobilul 
care a dat forţă vie ideilor de libertate, egalitate și frater- 
nitate. Lupta contra capitalismului, adesea hrăpăreț și imoral, 
a pricinuit în timpurile mai noi mișcări serioase, descărcări 
de ură în mase. Taine depreciază chiar scopurile ideale ale 
revoluției franceze, susținînd că „libertatea, egalitatea, suve- 
ranitatea legii, nimic din toate acestea nu există decît în 
cuvinte“! Prima cauză și cea mai de -seamă este, după 
Taine de natură economică. E știut că în anul 1789 a fost 
o. secetă, care desigur a provocat o surescitare în spirite, 
agravînd- nemulțumirile populare. Foamea e o cauză princi- 
pală. Ea e „o pasiurie care nu e nici istoriċă, nici locală, ci 
„naturală și universală, cea mai neîmblinzită, cea mai impe- 
rioasă, cea mai de temut din toate — teama de foame — căci 
ea nu ştie nici-să aștepte, nici să vadă dincolo de ea însăși 2. 
În fraze foarte sugestive face Taine tabloul omului înnebunit 
de foame, care devine capabil de orice: acțiune, oricît de rea 
ar fi ea. „Ca pe o plută de naufragiați fără hrană, el a căzut 
în starea de la natură: pînza subțire de obiceiuri şi idei 
raţionale, în care îl învăluie civilizația, s-a rupt şi filfie 
în zdrenţe în jurul lui. Braţele goale ale sălbaticului au rea- 
părut și elle agită. Pentru a le întrebuința şi pentru a se 
conduce el nu mai are decît un conducător — acela din pri- 
mele zile — instinctul alarmat al stomacului său suferind. 
De acum ceea ce domnește în el și prin el e trebuința animală 
cu 'cortegiul său de sugestii violente. și mărginite, cînd sîn- 
geroase și cînd grotești“ ?. 


$ 1 H; Taine, Les origines de la France contemporaine, ed, 7, tome II, 
1880, p..122, ` 

2 H, Taine, Les origines de la France contemporaine, ed. 7, tome I, 
1878, p. 330. 

3 H, Taine, op. cit, tome I, p: 350. 

Dacă privim revoluția de la 1848 din Franța, constatăm că 
starea economică rea a fost un stimulent foarte important. 
În anii 1845 și 1846 populaţia de jos a suferit mult, căci 
recolta a fost rea și în plus s-a declarat o adevărată boală a 
cartofilor, așa că cele mai importante alimente lipseau. Din 
această cauză traiul s-a scumpit din ce în ce mai mult, 
ajungînd foarte anevoios în 1848. În acest an în Anglia s-a 
simțit o criză generală industrială și comercială, care a în- 
greuiat și mai mult viața de pe continent. La acestea s-a 
adăugat legitima revoltă a poporului contră orgiilor aristo- 
cratice, care au sporit și mai mult dorința de revoluție. 

De asemenea, nu trebuie să credem că revoluţia rusească 
a rezultat din motive pur politice, ci factorul economie a 
avut un rol de seamă. E drept că lupta pentru libertate a 
fost un imbold esențial în Rusia, dar la aceasta s-a adăugat 
reaua stare materială a țăranilor și lucrătorilor. Aici a prins 
marxismul rădăcini mai adînci ca în alte țări, pentru că 
lipsa de pămînt era foarte mare. 

Dintre cauzele economice cele mai de seamă sînt: 1) creş- 
terea valorii muncii, 2) lupta dintre capital şi muncă, 3) repar- 
Die proprietății și 4) crizele economice. 

a) În antichităte munca era desconsiderată, căci ea deter- 
mina existența celei mai inferioare clase, care avea numai 
datorii și nici un drept. Munca era socotită drept ceva absolut 
mecanic, fără nici un element spiritual, creator. Cu timpul 
însă forța a biruit căci ea s-a impus. din ce în ce mai mult. 
determinînd forma de organizare a statului chiar. Celelalte 
elemente ale producţiei — capitalul și natura — au fost puse 
oarecum în dependență de.muncă. Valoarea muncii s-a 
afirmat însă odată cu dezvoltarta conștiinței personalității. 
Creșterea valorii muncii a dat naștere unei conștiințe de drept 
și de putere, care devine violentă, atunci cînd e nesocotită. 

b) În statele industriale revoluția e produsul luptei dintre 
capital și muncă. Tendinţa capitaliștilor de a scădea sala- 
riul sau de a exploata pe lucrători, sporindu-le numărul 
orelor de muncă, pentru a-și mări ei capitalul, se lovește 
de aspirațiunea lucrătorilor către un Salariu cît mai mare și 

un timp de muncă mai mic 1. Lupta aceasta poate avea chiar 
forme brutale de manifestare. 

Adeseori lupta contra inovafiilor, care înlocuiesc braţele 
omenești prin mașini, lăsînd astfel pe drumuri fără lucru pe 
lucrători are caracterul unei adevărate revoluții. Revolu- 
țiile muncitorești din Anglia în secolul al XVIII-lea erau 
îndreptate în special: în contra introducerii mașinismului. 
E cunoscută mișcarea ludiţilor (1811), care nu a putut fi 
potolită decît prin armată. Chiar astăzi lucrătorii englezi 
duc o luptă surdă contra mașinismului prin acel Cacanny- 
princip (încetinirea muncii pentru a micșora puterea de 
producere a mașinilor). 

c) În statele agricole repartiția proprietății e o cauză 
economică de foarte mare importanță pentru producerea 
revoluţiei. Disproporția în stăpînirea pămîntului determină 
concepția teoretică a socialismului agrar radical şi tot ea 
dă naștere revoluțiilor. 

Astfel, de pildă, în Rusia 130.000 de mari proprietari 
aveau în stăpînirea lor 85 957.000 de desiatine de pămînt 
(o desiatină are i 092 ha), iar 100 de milioane de țăranii 
numai 138 760 000 desiatine, așa că după raportul comisiunei 
agrare, instituită de Stolîpin în anul 1912, 70,7% din ţărani 
nu aveau minimul necesar pentru existență. Acest fapt ne 
explică de ce erau foarte mulți social-revoluționari printre 
țărani. Traiul rău, mizeria, pe lîngă jugul aspru al legii, 
îndemnau puternic către răsturnarea ordinii sociale. - 

Tot așa în Ungaria. Pe lîngă tendința de a profita poli- 
ticeşte de amenințarea cu bolșevismul, au fost totuşi şi cauze 
economice, care au favorizat mișcarea revoluționară 2. În 
această țară 78%, din populație nu avea pămînt şi nici avere, 
Înainte de revoluţie erau acolo şase milioane de proletari 


1 Petre Andrei are în vedere faptul real că, după primul război mon- 
dial, capitaliștii au: înăsprit condiţiile de lucru ale muncitorilor, atit prin 
intensificarea muncii, cît și prin prelungirea programului de lucru. În 
aceste condiţii, muncitorii și-au intensificat lupta pentru legiferarea progra- 
mului de lucru de 8 ore, încheierea contractelor colective de muncă și res- 

- pectarea acestora de către patroni (N. ed.) 

2 Petre Andrei aduce un imens material în sprijinul tezei sale privind 
rolul deosebit de important al cauzelor economice în declanşarea revoluției 
sociale (vezi p.160 și urm,), El se referă la situația revoluționară existentă în 
Ungaria între 1918—1921, După cum argumentează, se vede — deși nu 
destul de clar — că el nu acceptă numai explicaţia eare s-a născut din inte- 

agricoli, care nu posedau pămînt și nu se ocupau nici cu 
vreo industrie casnică. Această situație a determinat de mai 
multe ori în trecut răscoale economice și greve generale. 
Așa se citează! revolta de la 1891, care a fost reprimată 
prin violenţă și dizolvarea asociațiilor muncitorești. La 1894 
o altă răscoală e înăbușită în sînge, -retrăgîndu-se și drep- 
turile politice ale lucrătorilor. Urmează apoi o grevă la seceriș 
în 1897, care e potolită tot prin vărsare de sînge și în anii 
1905:—1906 o altă grevă generală. 

Şi nu mai departe decît în țara noastră, revoltele țără- 
nești din 1907 au avut ca substrat lipsa de pămînt și reaua 
lege a învoielilor agricole. 

d) În sfîrşit, crizele economice sînt şi ele importante cauze 
de mișcări revoluționare. Lăcomia capitaliştilor și “marilor 
industriași, de a produce cît mai mult, duce la o suprapro- 
ducție, care are ca urmare încetarea parțială a producției, 
deci concedierea unui mare număr de lucrători, sporirea 
numărului muritorilor de foame, al nemulțumiţilor contra 
stării sociale. ; 

Revoluțiile în genere nu sînt lupte numài pentru liber- 
tăți politice, și ci pentru schimbarea organizației economice. 
De aceea, cu drept cuvînt, afirmă H. Bruckmann că nevoia 
de hrană a fost factorul cel mai puternic al mişcărilor revo- 
luționare în antichitate ca și în timpurile noi 2: 

Karl Marx şi Friedrich Engels reduc toate celelalte cauze 
active ale revoluției numai la cea economică’. După marxism 


resul claselor dominante de a profita politiceşte de pe urma amenințării 
cu bolșevismul. P. Andrei arată cauzele economice mizere care au favorizat 
mișcarea revoluționară din Ungaria. În acest scop face și o scurtă incursiune 
în CR răscoalelor țărănești şi mișcărilor muncitoreşti din Ungaria. 
(N. ed. S 

1 Jmre Feyâr, Der Bolschewismus în Agrar-Ungarn, Deutsche Revue, 
juli, 1919, 

2 H, Bruckmann, Lebensmittelnăte und Hungerrevolten în der franzo- 
sischen Revolution, Neue Zeit, 1918, p. 229, 

3 P, Andrei consideră că Marx și Engels reduc cauzele sociale ale revo- 
luției doar la cele economice, Cu toate că a cunoscut bine lucrările lui Marx 
şi Engels; sociologul român nu a sesizat că întemeietorii marxismului pre- 
zintă dezvoltarea socială ca fiind determinată, fn ultimă instanţă, de factorul 
economic, că ei nu au subapreciat rolul și importanța celorlalți factori: 
politic, ideologic, juridic, ci dimpotrivă, au subliniat-o cu toată hotărîrea. 
Fondatorii marxismului au stabilit însă o anumită ierarhie dialectică între 
cauzele revoluției sociale, pe care D. Andrei nu a reuşit să o pătrundă în 
deplinul ei înțeles, (N. ed.) 

revoluția este posibilă numai prin conflictul dintre forțele 
de producție şi formele burgheze de proprietate. Lupta dintre 
exploatarea capitalistă și proletari va produce revoluţia finală. 
Capitalismul tinde către exproprierea treptată a micilor bur- 
ghezi, către acumularea necontenită a averilor. Nu e de ajuns 
deci numai voința de revoluţie, pentru ca aceasta să se ai 
facă, spune Marx, ci e nevoie de condiţii economice priel- 
nice, de necesitatea mediului economic. O` revoluţie care ar 
avea ca scop o stare nouă socială, diferită de cea prezentă, 
dar care nu ar avea nici o rădăcină în societatea actuală, 
ar fi ceva utopic, fără sens și imposibil. 

Factorul economic e deci unul dintre cei mai activi în 
producerea revoluțiilor, deși nu este singurul. 


2. Cauzele economice reprezintă oarecum revolta sto- 
macului, revoluţia fizică în contra suferinţei cauzate de socie- 
tate. În afară de ele însă, dar tot așa de puternice, sînt cauzele 
ideale. Dintre acestea vom accentua, în primul rînd, pe cele 
de natură juridică. ` 

Lipsa de dreptate e uneori un imbold hotărîtor pentru 
revoluție. Dacă foamea mînă orbește, nedreptatea. . împinge 
în mod rațional, conștient, dar cu aceeași intensitate și sigu- 
ranță, către revoluție. Neegabitatea în fata legii, existența a 
două feluri de dreptate după clasele sociale, privilegiile legale 
ale unora formează motive de nemulțumire. Lipsa unui drept 
social, care să apere pe cei slabi de exploatarea capitalistă, 
lipsa unor legi, care să stabilească raporturi drepte și umane 
între capital și muncă, între forțele de producție şi consumație, 
toate acestea sînt cauze ale dorinței de schimbare a societăţii 
actuale. Nu este însă de tăgăduit că în ceea ce priveşte 
legislația socială s-au făcut pași mari spre socializarea drep- 
tului. Astfel încă de la începutul secolului al XIX-lea apar 
în Anglia legile de protecţie a muncitorilor. În anul 1802 
parlamentul englez legiferează că orfanii, care lucrau în fa- 
brici, să. nu poată fi întrebuințaţi noaptea'la muncă și nici 
să nu lucreze mai mult de 12 ore pe zi. La 1819 şi 1832 statul 
intervine iar, temîndu-se de degenerarea rasei, și limitează 
timpul de muncă, pentru copiii pînă la 13 ani, la maximum 
9 ore, iar pentru cei pînă la 18 la 12 ore pe zi. După aceasta 
au început a se face legi protectoare ale muncii în toate 
statele. : 

Aristotel accentuează în special starea juridică drept o 
cauză principală a revoluției. Neegalitatea dă naștere unei 
tendințe de egalizare în sufletul unora și de diferențiere 
continuă în sufletul acelora care au cules avantaje de pe 
urma deosebirilor. Aristotel stabilește că egalitatea şi inega- 
litatea sînt două stări naturale tot așa de îndreptățite, căci din 
punct de vedere politic toți cetățenii trebuie să fie egali. 
Din punct de vedere al constituirii sufletului însă oamenii 
sînt neegali, prezentînd grade diferite de capacitate intelec- 
tuală. Statul poate exagera sau tendința către egalitate sau 
cea către diferențiere, de aici se nasc idei revoluționare. 
După Aristotel pot fi deci revoluţii contra inegalității sau 
contra egalităţii absolute. În genere însă revoluțiile se ba- 
zează pe ideea de egalitate naturală și tind să înlăture orice 
inegalitate impusă de stat. Abuzul statului în această pri- 
vință e o cauză de revoluţie. Aristotel deosebește revolu- 
țiile după forma de stat (democraţie, aristocrație etc.), dar 
în orice revoluție cauza principală e de natură juridică. 

Neegalitatea juridică pregătește revoluția în două moduri: 
a) subiectiv, prin provocarea unui sentiment de revoltă în 
sufletul celor nedreptăţiți: Nedreptatea produce astfel starea 
psihică potrivită pentru revoluție; ea zdruncină încrederea 
în autoritate și în “lege, făcînd pe individ să tindă către 
satisfacerea dreptului său pe alte căi, b) obiectiv, prin faptul 
că întărește conștiința opoziţiei dintre clase. Comunitatea 
muncii, a bucuriei și a durerilor dezvoltă conștiința de sine 
a unei clase. Conștiinţa aceasta, de clasă este însă, în acelaşi 
timp și o conștiință de putere, care poate deveni periculoasă 
„ pentru organizarea statului, căci o clasă conștientă de forța 

ei tinde să dobindească putere și dreptate. 


felul acesta nedreptatea pregătește proletariatul care 
este elementul activ în revoluţie. 


3. Cauzele politice. Contrazicerea între forma de stat 
existentă și noile tendințe politice e un motiv de agitaţii 
revoluționare. Astfel e constatat că întotdeauna monarhia 
absolută, cu varianta ci tirania, a dat impulsiuni către revo- 
luţie. Toate revoluțiile rusești au avut drept scop dobîndirea 
unei Constituţii, Revoluţia junilor turci s-a făcut numai 


1 Aristotel, La politique, trad. par Thurot, c. VIII, 

pentru a se transforma vechiul imperiu hamidian într-o 
monarhie constituțională. Absolutismul a început a cădea 
odată cu scăderea prestigiului forţei fizice și a religiei, pe care 
se baza autoritatea nediscutată a unui șef. De îndată ce a 
căzut credinţa în persoana sacrosanctă a şefului s-a ivit ideea 
de lege, care să garanteze drepturile și să prevadă datoriile 
bine stabilite ale fiecăruia. Prin cauzele politice fundamentale 
ale revoluțiilor trebuie să punem: tendința democratică, 
ideea de stat național și aspirația către libertate și autodeter- 
minare a popoarelor. 

Forma absolutistă de stat începe să producă nemulțumiri 
atunci cînd indivizii capătă conștiință de valoarea lor perso- 
nală și de drepturile lor. Cînd își dau seama oamenii că suve- 
ranul nu e reprezentantul lui D-zeu și nici nu are vreo putere 
misterioasă, atunci încep să-și afirme voința lor proprie, 
îndrăznind chiar să se opună voinței suveranului. Misticis- 
mului absolut i se opune naturalismul juridic. Revoluţia 
franceză a fost manifestarea cea mai înaltă a conștiinței drep- 
tului și a Hiberalismului politic; ea a căutat să realizeze o formă 
de stat mai perfectă, democratică. Modificările suferite de 
constituția revoluționară dovedesc încercările și lupta pentru 
realizarea: principiilor noi. Constituţia de la 1791 nu înfăp- 
tuise democrația, așa cum rezulta din declarația drepturilor 
omului, căci nu toți cetățenii aveau dreptul de alegere, ci 
numai acei care plăteau un impozit egal cu valoarea a trei 
zile de lucru: pentru eligibilitate era nevoie de un cens și 
mai mare. „Complet exclus de la participarea activă la viața 
statului este acel care nu posedă nimic, lucrătorul care nu 
poate îndeplini această condiție pur exterioară, deși uneşte 
în el toată inteligența și toate însușirile personale càre îl fac 
demn de cele mai mari onoruri“ 1. L. Stein susține că această 
constituție, cu toate tendințele ei democratice, nu face altceva 
decît înlocuiește deosebirea după stări sociale prin aceea după 
avere. În afară de acestea, constituția din 1791 admitea încă 
monarhia ereditară. 

Constituţia din 1793 modifică întreaga organizație socială 
pe baza a două puncte fundamentale: 1) desființarea regali- 
DO şi proclamarea republicii și 2) „identificarea dreptului 


1 L, Stein, Der Sozialismus und Kommunismus des heutigen Frank- 
reichs, Leipzig, 1848, p. 109. 

omului cu dreptul cetățeanului“ 1. Prin această constituţie 
se proclamă valoarea personalității libere și a contractului 
social, ștergîndu-se orice deosebire de avere. 

Urmează apoi constituția din 1795, cu caracterul ei re- 
trograd. Ideile democratice ale revoluției franceze se răspîn- 
desc în toate statele europene, de aceea începe a se manifesta 
pretutindeni tendința liberalismului politic, care de multe ori 
a luat forma unor revoluţii violente. 

În al doilea rînd, ideea de stat național a provocat multe 
mișcări revoluționare. Naţiunile conștiente tind să se dezvolte 
independent, cu o organizaţie politică proprie, ele vor să 
devină state naţionale. Conștiinţa unei comunități spirituale, 
la mai mulți indivizi, dă naștere tendinței de a fi împreună, 
de a forma o colectivitate unitară. Acea conștiință dezvoltă 
și voința morală de a crea valori culturale proprii, deosebite 
de produsele altor colectivități. Aşa se naște conștiința națio- 
nală, care tinde mai departe către înfăptuirea statului național 
independent. Idealul acesta, existent în sufletul tuturor po- 
poarelor, întreține sredentismul în statele cu populații variate 


şi tot el explică rezistența la toate încercările de asimilare ale . 


poporului predominant într-un stat poliglot. 

sfârșit, ideea de libertate și de autodeterminare a popoa- 
relor e un motiv de perturbare politică. Astăzi nu se mai pot 
îngădui anexiuni de teritorii cu populaţii naţionale bine deter- 
minate, căci acestea sînt adevărate focare de revoluţie. Toate 
popoarele vor să se hotărască liber asupra soartei lor. E inte- 
resant de știut că Marx și Engels nu au dat valoarea cuvenită 
acestui principiu al autodeterminării. Din contra ei au sus- 
ținut tema că naţiunile mari au dreptul să cuprindă și să 
desnaţionalizeze pe cele mici, pe cele înapoiate, care nu aduc 
nici o contribuție la cultura umană 2. Astfel, Marx, în niște 
articole pe care le publică în New York Tribune asupra pro- 
blemei orientale, între anii 1835— 1855, admite dreptul 
de libertate al popoarelor orientale de sub turci, numai pentru 
că el consideră Turcia ca un cadavru, care nu are putere de 
a asimila pe acele națiuni inculte. În aceste articole predică 


1 Ibid., p. 116. 


2 H. Cunow, Marx und das Selbstbestimmungsrecht ` der - Nationen, 
„Neue Zeit“, 1918. 

Marx extinderea Germaniei și germanizarea popoarelor care 
nu pot trăi prin ele însele 1. 

În marile revoluţii cunoscute factorul politic a avut un 
rol de seamă și mai întotdeauna revoluția socială a fost pre- 
cedată de cea politică. Dacă ne întoarcem privirea spre tre- 
cutul Rusiei, constatăm că, începînd din secolul al XVIII-lea, 
din timpul lui Petru cel Mare, rușii se gîndeau din ce în ce 
mai stăruitor la schimbarea formei de guvernămiînt și la 
înfăptuirea libertăților naturale ale omului. Din acest timp 
datează primele proiecte de constituție, unele foarte liberale, 


1 În perioada 1851—1862, Marx și Engels au colaborat la ziarul New 
York Daily Tribune, ziar al aripii de stinga al whigilor americani. Ei au 
publicat în coloanele acestuia multe articole privind politica internă și 
internațională a statelor din Europa, relaţiile și stările conflictuale dintre 
Austria, Rusia țaristă, Turcia, influența acestora asupra țărilor mici din 
această parte a lumii; rolul lor nefast în evoluţia lor, s-au ocupat de mișcarea 
muncitorească, dezvoltarea economică a țărilor europene, expansiunea 
colonială, mișcarea de eliberare naţională din țările asuprite și dependente 
etc. 

Multe dintre articolele lui Marx şi Engels au fost însă modificate de 
redacția ziarului New York Daily Tribune, fără asentimentul lor. Unele 
dintre ele au fost publicate ca articole de fond, fără semnătura acestora, au 
fost împărțite în mai multe părți în mod arbitrar, iar în altele s-a introdus 
punctul de vedere al redacției, aflat în contradicție cu al autorilor lor. 
De exemplu articolele lui F. Engels despre panslavism publicate în New 
York Daily Tribune la 5 şi 7 mai 1855 sub titlul The European Struggle 
și Austria's Waekness apar într-o formă denaturată. În cel de-al doilea articol, 
redacția a intercalat chiar un alineat întreg în care sînt elogiate ideile pans- 
laviste ale lui A. Gurowski, colaborator al ziarului (vezi Marx-Engels, 
Opere, vol. 11, p. 710—711, nota 130). 

S În discuția asupra broșurii Chemare către slavi, de patriotul rus Mihail 
Bakunin, delegat la Congresul slavilor care a avut loc la Praga, în 1848, 
F. Engels se ridică cu toată hotărîrea împotriva panslavismului. Pentru el, 
„panslavismul este tot atit de pueril și de reacţionar ca și pangermanismul“. 
(Marx-Engels, Opere, vol. 6, Edit. politică, 1959, p. 317). În focul discuţiei 
însă- împotriva panslavismului, Engels a emis, pe lingă” aprecierea justă 
cu privire la rolul obiectiv al mișcărilor naționale ale popoarelor slave din 
Imperiul austro-ungar în condițiile concrete date şi unele afirmaţii greşite 
referitoare la destinele istorice ale acestor popoare că ele nu ar fi capabile 
de o existență națională îndependentă și în mod inevitabil nu ar avea altă 
soartă decît aceea de a fi înghițite de popoare vecine mai puternice (Vezi 
Marx-Engels, Opere, vol. 11, Ed. politică, 1961, Prefaţă, p. IX). 


La aceste idei :se referă P. Andrei, idei pe care clasicii marxismului - 


le-au corectat ulterior, cînd au elaborat teza cu privire la problema națională. 
Sociologul român a cunoscut opera lui Marx şi Engels, nu insă în întregime. 
El nu a avut cunoștință de lucrările. și studiile ulterioare ale lui Marx şi 
Engels, care se referă la problema. națională. (N. ed.) 

chiar cu elemente socialiste, Sub influenţa constituționalis- 
mului englez pe de o parte, iar pe de alta a filozofiei politice 
a lui Montesquicu și Rousseau, se făuresc planuri de reforme 
politice în organizarea şi conducerea statului rusesc. Absolu- 
tismul țarist se face din ce în ce mai apăsător, de aceea ideile 
de reforme capătă o formă revoluţionară. Încercările nereușite 
de realizare a libertăţii și democraţiei, pe căi de reforme, 
legale, dau naștere unui curent politic revoluționar. Sub 
țarul Alexandru apar decembyiștii, care cer reforme politice 
şi parvin să facă mișcarea de la 1825. Dar stăpînirea rusească, 
în loc să țină seamă de tendinţele timpului, începe sub Nicolae 
I o puternică mișcare reacționară, care înăbușă orice avînt 
către libertate. Sub acest țar însă revoluția internă sufle- 
tească dobîndește o intensitate nebănuit de mare, pregătind 
spiritele pentru revoluțiile politice viitoare. Literatura rusă, 
din acest timp, exprimă tocmai această comprimare, această 
frămiîntare interioară, căreia nu-i rămăsese nici o posibilitate 
de exprimare activă și de traducere în fapt. Pentru acest 
motiv fiece personaj din romanul rus este simbolic, căci el 
întrupează o idee social-politică. Dar curentul liberal-revolu- 
Donat dobîndește din ce în ce mai mulți aderenţi. Sub stă- 
pînirea țarilor Alexandru I și Nicolae II lupta pentru consti- 
tuție și libertate începe a avea oarecare succese, mici la înce- 
put, dar apoi mai mari.. Ajungem astfel în anul 1905, cînd, 
în urma revoluției, se dă chiar un fel de constituţie și se înfiin- 
țează Duma. Greve, revoluţii desăvârșesc și consfințesc acest 
drept smuls de la țar. Contrarevoluția țaristă, încercînd să 
justifice încă nevoia de absolutism, asimilează pe țar cu 
monarhii din Apus și, în numele principiului monarhist, începe 
teroarea albă, care exasperează pe pacifistul Tolstoi, făcîndu-l 
să scrie pagini pline de durere și revoltă. Vestita Ohrană 
și lupta făţișă contra drepturilor cîştigate de popor pregătesc 
şi mai mult spiritele pentru revoluţie, care izbucnește în sfîrșit 
în timpul războiului mondial. 

Şi tot aşa în ceea ce privește revoluția germană. Negreşit 
că ea a fost, în primul rînd, o urmare nemijlocită a: înfrîn- 
gerii suferite în război!, Nu e mai puţin adevărat însă că 


1 P, Andrei consideră, ca și alți ginditori, că revoluția, socială este 
legată în mod nemijlocit de război, Această idee o întemeiază pe faptul că 
în timpul războiului starea de mizerie a maselor, oprimarea acestora cresc 

organizarea statului prusac a contribuit puternic la producerea 
revoluției. Prusia era un stat bazat pe un mecansim autoritar, 
care, prin puterea sa de constringere, înăbușea orice perso- 
nalitate. După Meinecke 1 revoluția germană a fost mai întîi de 
natură 3 militară-politică şi apoi economuico-socială.Cu alte 
cuvinte, în Germania a fost o revoluţie contra militarismului și 
a formei de guvernămînt. Se vede astfel, din exemplele istorice 
arătate, că și factorul politic are o mare importanță în 
determinarea revoluțiilor. 

4, Cauzele istorice sînt mai puțin puternice, deoarece în 
viața unui popor voința și energia pot contrabalansa tradi- 
tiile şi evenimentele istorice. Revoluţiile formează într-adevăr 
un spirit aparte, ou predispoziţii speciale, cu porniri către 
revoluţie. În Rusia, de pildă, credința în puterea revoluției 
devenise un fel de dogmă religioasă, care fascina spiritele. 


nemăsurat de mult. Spiritul de revoltă al poporului împotriva guvernanților, 
a claselor exploatatoare, se dezvoltă și el în această perioadă. 

Explicaţia lui P. Andrei este într-o anumită măsură exactă. Dezvol- 
tarea inegală a țărilor capitaliste, lupta pentru reîmpărțirea pieței mondiale 
capitaliste între puterile imperialiste, fapt care se realizează prin forță, 
generează războaie. Ele adincesc și mai mult contradicţiile orinduirii capi- 
taliste, inăspresc mizeria maselor, duo la îngrădirea drepturilor sociale 
și politice ale acestora, la creșterea puternică a nemulțumirilor lor şi la dez- 
voltărea spiritului revoluționar. Primul război mondial a exercitat o influență 
uriașă asupra agravării situației generale a capitalismului, a favorizat 
izbucnirea Marii Revoluții Socialiste din Octombrie, creșterea spiritului 
revoluționar al maselor într-o serie de țări din Europa şi Asia, dar acestea 
nu au fost generate de război. 

Cauzele revoluției trebuie căutate în interiorul orînduirii capitaliste, 
în structura ei socială, economică și politică, în antagonismul dintre forțele 
de producţie și relaţiile de producție, între caracterul tot mai social al acti- 
vității de producere a bunurilor materiale şi însuşirea lor privat-capitalistă. 
Acest lucru îl explică parţial chiar P. Andrei în capitolul Cauzele revoluției, 

Sociologul român exagerează mai departe atunci cînd leagă în mod 
nemijlocit'revoluția socială de perioada în care se acumulează o serie de stări 
de lucruri și fapte care nemulțumesc masele, perioadă în care antagonismul 
dintre capital și muncă crește, perioadă, în care revoluția socială este 
pregătită din punct de vedere spiritual. (N, ed.) A 

1 Fr. Meinecke, Diegeschichilichen Ursachen der deutschen Revolution? 
în „Deutsche Rundschau“, mai, 1919. 

2 În sens că este generată de cauze militare-politice (militarismul) 
şi de cauze economico-sociale (creșterea mizeriei). (N. ed.) 

epoci 


Acolo unde s-au făcut revoluţii e ușor să se mai facă, deoarece 
se stabilește un fel de tradiție revoluționară. Dezvoltarea 
istorică a unui popor condiţionează întrucîtva acest fenomen. 
Astfel o țară agricolă, în care spiritul conservării proprietății 
e cu necesitate mai dezvoltat, se va preta mult mai greu la 
revoluţie, căci ea are o tradiție mai mult sau mai puțin 
conservatoare. 

Evenimentele istorice pot provoca și ele revoluția. Ade- 
seori înfrîngerile „militare din războaie dau naștere unor 
tulburări grave, mai ales atunci cînd poporul este secătuit 
economicește și cînd predomină autoritatea arbitrară. Revo- 


.. luția rusă din 1905 e produsă, între alte cauze, și de înfrîngerile 


suferite de acest popor în războiul cu japonezii. Şi revoluția 
germană din anul 1919 nu este fără legătură cu catastrofa 
militară, care a produs deprimare, în suflete și dorința de 
răzbunare pentru jertfele inutile. Dar tot așa succesul revo- 
luţiei bolșeviste, din zilele noastre, ilustrează importanţa 
războaielor pentru revoluţii! (...) : 

Revendicările istorice sînt de asemenea cauze de revo- 
luție. Irlanda, care aspiră de atîta vreme către autonomie 
și independență, și-a manifestat necontenit această tendință 
prin multe răscoale. . A 

Prin- urmare, tradiția, evenimentele și revendicările isto- 
rice ajută sau împiedică revoluția. Factorul istoric nu are 
rolul cel mai de seamă, că el are mai mult o importanță, oca- 
zională în producerea revoluției. 


5. O altă cauză importantă a revoluţiei este organiza- 
rea puterii spirituale veligioase. E constatat că în trecut și 
mai ales la popoarele de pe o treaptă mai inferioară de cultură, 
conștiința, colectivă stăpînește pe cea individuală, persona- 
litatea omenească fiind subordonată în mod absolut și necon- 
diționat mentalităţii colective, grupului social. În formele 
mai inferioare de societate religia era atotputernică, căci ea 
stăpînea sufletul primitiv, În aceste forme sociale „tot ceea 
ce e social e și religios, ambele cuvinte sînt sinonime“ ? 


1 Vezi nota de la pagina precedentă, Războaiele pot ocaziona o revo- 
luție socială, în sensul că în timpul acestora se adincese şi mai mult contra- 
dicțiile economice și politice, se înăspresc condițiile vieții sociale a maselor 
de oameni ai muncii, dar ele nu pot produce revoluții. (N, ed. 

2 E, Durkheim, Dela Division du travail social, ed: III, 1911, p. 143. 

Pentru acest motiv legislaţiile vechi sînt în genere inspirate 
de religie. Fapte, care astăzi sînt considerate ca aparţinind 
domeniului interior al conștinţei și cărora deci nu li se aplică 
sancțiuni, erau în antichitate supuse sancţiunilor sociale- 
penale. Sc înţelege că această-autoritate a religiei a determinat 
o anumită stare sufletească. În trecut au fost multe războaie 
sîngeroase şi revoluţii determinate numai de religie. Astfel 
revoluția engleză de sub Carol I a fost produsă în special de 
cauze religioase. Căderea regelui Carol și proclamarea repu- 
plicii al cărui șef este Cromwell, sînt urmări ale revoluţiei 
făcută de popor pentru apărarea religiei. Credința religioasă 
a ocazionat în genere două feluri de revoluţii: 1) unele cu 
caracter conservator, favorabile religiei şi 2) altele antireligioase. 
Revoluţia engleză de la 1641 are tendințe conservatoare, căci 
ea e produsul luptei contra încercării de a se introduce cato- 
licismul. Schimbările politice, care s-au operat cu ocazia 
acestei revoluții, sînt numai niște efecte 'secundare ale ei. 
Tot așa revoluţia de la 1688, care a adus pe tron pe Wilhelm 
de Orange, şi ea a avut ca scop păstrarea bisericii anglicane 
şi a drepturilor câştigate de parlament. Dacă în trecut religia 
a dat naştere unor revoluţii cu caracter conservator, în tim- 
purile noi organizarea bisericii a produs nu arareori reacțiuni 
puternice contra sa. Exemple ne oferă Rusia. În țara aceasta 
religia a contribuit mai ales la dezvoltarea spiritului revolu- 
ţionar, deși creștinismul, prin misticismul său, e conservator, 
reacționar. Christos recomandă celor asupriți resemnarea SL 
renunțarea la bunurile pămîntești, respectarea autorităţii 
și ierarhiei. „Daţi Cezarului ce este al Cezarului“ „zice Christ. 
Socialiştii văd în creștinism chiar un mijloc de asuprire a 
foporului.. Kautsky zice: „creştinismul nu a învins ca O 
porță revoluționară, ci conservatoare, ca un nou sprijin al 
apăsării și exploatării“ 1. La origine şi creştinismul a fost o 
mișcare proletară *, o religie a celor mici și apăsaţi, pe care 
voia să-i scoată din mizerie. De aceea chiar forma originară 
a organizaţiilor creștine era comunistă (un fel de comunism 
de consum). Mai tîrziu acest caracter proletar s-a pierdut, 


Li ` 


1 K, Kautsky. Ursprung des Christhentums, Stuttgart, 1910, p- 496. 


* Cuvintul proletar este folosit, in mod evident, impropriu. Creşti- 
nismul s-a constituit ca mişcare în sinul-unor mase neomogene, formate din 
sclavi, liberţi, mici agricultori și meseriași ruinaţi. (N. ed.) 

căci creștinismul a admis deosebirea dintre clase şi perpetuarea 
sărăciei. În special autoritatea bisericească, dorind o cît mai 
mare putere lumească, a devenit interesată și a făcut din 
obiceiuri și superstiții niște adevărate dogme apăsătoare. 
Comunitățile creștine, mici la început, mărindu-se, s-a simțit 
nevoia de administratori ai bunurilor comune. Acești adminis- 
tratori — episcopi — care au fost aleși dintre cei mai price- 
puţi în afacerile economice, au devenit oarecum aristocrați, 
conducători în comunitate. Ei au profitat de situaţia lor ȘI, 
pentru a-și îndulci traiul, au început a fi autoritari cu comu- 
nitatea. Forma rudimentară episcopală a dat apoi naștere 
complicatei organizaţii bisericești. 

În Rusia biserica s-a pus în serviciul tiraniei absolutiste, 
devenind astfel împilatoarea poporului. Țarul era considerat 
ca reprezentant al lui Dumnezeu pe pămînt şi proprietarul 
latifundiar ca reprezentant al țarului, deci tot al lui D-zeu, 
așa că asupritoarea ierarhie socială era socotită ca fiind de 
natură divină. Deviza reacţiunii rusești era: monarhism 
absolut, ortodoxism, rusism. Pe baza misticismului religios 
se ridică Konstantin Petrovici Pobedonoscev în contra oricărei 
tendințe democratice. După acest bărbat de stat, adevărul 
în știință, ca și în politică nu se dobîndește prin rațiune, ci 
prin religie. Omul e rău de la natură, zice el, masa mare a 
poporului nu se poate coriduce singură, de aceea ea trebuie 
să asculte de sinod, de autoritatea bisericească supremă, 
care deleagă puterea. sa țarului. Religia apăra pe ţar și îi 
justifica puterea absolută. În numele aceluiași principiu al 
religiei Legntiev, unul dintre apărătorii reacţiunii, pune 
morala și politica în dependență absolută de religie. În 
Rusia era deci un absolutism teoretic. Biserica apăra țarismul 
pentru a-și întări puterea sa lumească. Țăranii bigoți şi naivi 
vedeau în preoți niște mijlocitori reali între D-zeu și om, 
cu puteri foarte mari. Această credință a poporului a înlesnit 
întemeierea aristocrației bisericești. Ura în contra acestor 
preoți tirani și hrăpăreți s-a extins şi asupra religiei, dind 
naștere ateismului și materialismului revoluționar rusesc. 
Masaryk crede că creștinismul, prin el însuși, a perfecționat 
absolutismul și a contribuit la dezvoltarea teocraţiei. Esenţa 
creștinismului este iubirea, de D-zeu și de aproapele, dar cre- 
dința, care £ fondul religiei chiar, este identificată cu formele 
bisericești; a crede în D-zeu înseamnă a crede în preoți, care 

pun pe om în legătură cu D-zeu. Preoții devin ceva superior 
comunului, celorlalți muritori. Astfel se naște aristocrația 
socială religioasă. În al doilea rînd creștinismul a dat precă- 
dere virtuților pasive, zice Masaryk. Într-adevăr, una din 
principalele virtuți creștine e umilința, așa că religia crești- 
nă e foarte proprie pentru absolutismul politic. Este și aceasta 
una din interpretările creștinismului, deși ni se pare că preoții 
nu au, după adevărata doctrină creștină, rolul care li se dă 
de biserica rusească. 


În contra catolicismului degenerat, care se îngrijea mai 
mult de puterea lumească decît de cea spirituală, a reacționat 
Luther, care a întemeiat o nouă religie bazată pe etica creștină. 
În contra teocraţiei rusești s-au ridicat materialismul, ateismul 
şi pozitivismul. Aceste curente s-au alimentat mai mult din 
ura 2 contra preoților decît din știință. Ele s-au manifestat 
în viaţa politică sub forma revoluţionară. Revoluțiile moderne 
au început în: genere prin lupta contra teologiei și bisericii, 
prin credința în rațiune și nu în dogma bisericească. Trebuie 
să adăugăm însă că nu religia, prin esența sa, provoacă re- 
voluția, ci organizația bisericească, care nu se separă de 
tendinţele despotice lumești. Absolutismul clerical reacționar 
sprijină și dorește tirania, provocînd prin aceasta, curentul 
revoluționar antireligios. (...) | 


Text reprodus din vol: Petre Andrei, Opere 
sociologice, vol. II, Ed. Academiei, Bucureşti, 
1975, pag. 36, Ediţie îngrijită, studiu introduc- 
tiv şi note de dr. Mircea Mâciu, 36— 59. 


1 Th. Masaryk, Zur russichen Geschichte und Religionsphilosophie. 

"Soziologische Skizzen, Jena, 1913. 

` 2 Ateismul materialist-revoluționar se ridică, în primul rînd, împo- 
triva concepției religioase, mistice despre lume, împotriva doctrinelor 
care afirmă că lumea a fost creată de Dumnezeu și deci nu poate fi cunoscută 
decit prin revelație. P. Andrei a înțeles esența și spiritul concepției ateiste, 
aici însă îi reduce valoarea, limitind-o la lupta împotriva bisericii și a preo- 
Hier. În paginile care premerg acestui paragraf, el relevă cu claritate 
alianța dintre biserică şi ţarism, sprijinul pe care biserica, l-a acordat ța- 
rismului, dar hu arată că ateismul, nu se reduce numai la aceasta, ci în primul 
rînd, are în vedere demascarea și respingerea concepțiilor mistice, religioase, 
despre lume. (N, ed.) 

DIMITRIE DR ĂGHICESCU ! 


DIN PSIHOLOGIA POPORULUI ROMÂN 
Recapitulare și concluzii 


(Fragment) 


[...] Prezentul, trecutul recent din ultimele două decenii ale 
veacului trecut, par a prevesti o schimbare completă a cursu- 
lui istoriei noastre. Ciștigarea neatirnării naționale ne pare 
începutul unei adevărate și mari cotituri a istoriei neamului 
nostru. De la unirea țărilor surori și, cu deosebire, de la cîș- 
tigarea neatirnării, ni se face cu putință o viață istorică proprie, 


1 Dimitrie Drăghicescu (1875—1945), filozof, sociolog și diplomat. 
Conferenţiar universitar la București (1905— 1912). Preia, catedra de socio- 
logie după ieșirea la pensie a lui C.. Dimitrescu-Iași. 

Ca diplomat, Dimitrie Drăghicescu se enumeră printre fondatorii» 
în anul 1920, ai Ligii Naţiunilor. Între 1935—1937 íl găsim cu misiuni 
diplomatice în Mexic. Este colaborator apropiat al lui Nicolae Titulescu. 


Opera lui Dimitrie Drăghicescu abordează o vastă problematică din 
domeniile filozofiei, sociologiei și ale psihologiei sociale. În lucrările şi 
studiile sale a promovat cu consecvență ideea determinismului în natură 
şi societate, făcind deosebirea calitativă, a determinismului social față de 
cel din natură, a scos în evidență originea. socială a conștiinței, a idealurilor 
și a valorilor spirituale. 


Ca psiholog intreprinde o largă investigaţie în istoria cultural-etnică 
a formării și afirmării poporului român. EI studiază cu minuțiozitate 
trăsăturile de caracter şi morale ale românilor, calitățile lor constructive 
de voinţă și acțiune, spiritul de vitejie și bărbăţie, dar şi efectele nefericite 
pe care le-au avut veacurile de restriște. Înălțarea poporului o vede reali- 
zîndu-se prin dezvoltarea calităților pozitive și punerea în valoare a bogă- 
țiilor „mintalității“ sale. Totodată, subliniază Drăghicescu în spirit ilu- 
minist, această înălțare, care va fi opera veacului XX, este posibilă numai 
prin creșterea, nivelului de cultură, iar cei chemați a fi făuritorii sufletului 
românesc, desăvirșitorii personalității noastre, nu o vor putea realiza decit 
prin reforme democratice. 

pe socoteala noastră, o dezvoltare istorică curată, neameste- 
cată cu a altora, și în care voinţa și capriciile altora să nu mai 
vie să tulbure desfășurarea propriei noastre firi. De-acum 
pare că istoria noastră devine mai puțin prielnică însușirilor 
și deprinderilor negative. Semne prevestitoare ne lasă să 
întrevedem că viitorul istoriei noastre va îndrepta și îmbună- 
tăți unele din însușirile noastre negative și deviate, va umple 
unele lipsuri. Şi mai ales, acest viitor pare destinat să lase 
loc desfășurării însușirilor noastre mintale pozitive, bogățiilor 
ascunse în firea noastră, trăsăturilor pozitive distinse, care 
desigur se cuprind, în germeni, în temperamentul și în carac- 
terul nostru. - 
Istoria însă nu se face singură. Pe ea o fac oamenii, și 
așa va fi cum vor fi făcut-o aceştia. Istoria noastră viitoare 
_ se înfățișează cercetătorului numai ca un plan de acţiune, 
pe care mintea lui trebuie să-l întrezărească, și să-l scruteze 
-în liniile lui cele mai largi. Aceste linii vor fi însă determinate 
din examenul trecutului, al condiţiilor actuale și al celor care 
se ivesc la orizont, pentru viitorul mai mult sau mai puțin 
îndepărtat. Din aceste condiţii trebuie să se determine ce 
poate să fie acest viitor. Şi mai ales, dacă examinăm natura 
și cuprinsul aspirațiilor noastre, trebuie văzut ce`anume-ar 
fi bine să fie acest viitor între limitele posibilității întrevăzute. 


În acest scop, și ca concluzie la aceste cercetări, să vedem. 
acuma în ce chip și în ce condiţii se vor putea modifica însu- 
şirile caracterului și mentalității noastre, sub acțiunea istoriei 
care și-a schimbat în bine cursul ei, începînd de la cotitura 
pe care o vedem că a făcut-o în vremea din urmă. 

Cu privire la nedesăvirşirea operelor mintalității noastre — 
lipsă care decurge din nedesăvîrşirea spiritului românesc, 
rămas încă necomplet din pricina necompletării organismului 
nostru geografic, este invederat că această lipsă nu va dispărea 
decît dispărînd cauza ei. Pentru ca produsele spiritului româ- 
nesc să poarte caracterul isprăvitului şi al desăvîrșirii, va 
trebui ca întreg neamul românesc să colaboreze la o activitate 
mintală unitară; și ca roadele acestei colaborări să se împrăștie, 
în voie, peste toate colţurile de pămînt prin care răsună graiul 

românesc. Un talent literar desăvirșit, un geniu muzical 
național, un poet cu adevărat clasic, un pictor de valoare 
universală nu se vor putea ivi în neamul românesc, atîta timp 
cît bariere și graniţe istorice fără rost vor ridica piedici de 
așa fel, încît să oprească libera circulare a operelor româ- 
neşti pe întreg pămîntul pe care istoria universală îl hărăzi 
graiului nostru. Căci o revistă, un jurnal, o carte, un roman 
care nu au, în toată libertatea, numărul mare al tuturor citi- 
torilor posibil, nu se răspîndește și nu reușește. Talentelor le 
lipsește atunci prima condiție prielnică desăvîrșirii lor. 

Pentru a ridica barierele arbitrarii ce împiedică circularea 
ușoară a produselor mintalității românești pe întregul teri- 
toriu al limbii române, va trebui deci organizate sforțările 
viitoare ale românilor în această direcție. Unitatea culturală 
a românilor este iluzorie şi: imposibilă în afară de unitatea 
lor politică. Această unitate politică trebuie să fie ținta, în 
vizarea căreia să se desfășoare, în primul rînd, energia noastră. 
Fie că ea se va putea realiza pe calea pașnică a evoluţiei 
democratice sau pe alte căi violente, ideea unității politice 
a tuturor românilor va-trebui să fie trează în mintea tuturor. 
Nu trebuie să ne facem iluzie și să ne înșelăm singuri:: sufletul 
românesc va rămîne neisprăvit, și nedesăvirșite vor fi roadele 
mintalității noastre, cîtă vreme întregirea politică și socială 
a tuturor românilor nu va fi întregit și desăvîrşit organismul 
nostru geografic, fixînd harta Țării Româneşti pe urmele 
hărții graiului românesc. e 


1 Unirea tuturor românilor într-un singur stat era considerată de 
Dimitrie Drăghicescu ca fiind una dintre condiţiile fundamentale ale punerii 
în “valoare a capacităţilor lor. creatoare. În felul acesta, preciza el, 
vor putea fi puse „în joc calităţile și comorile firii noastre“, dezvoltindu-se 
și desăvirșindu-se în opere cu caracter propriu și de valoare universală. 
Cu o clar-previziune rar întilnită, el menționa: „Toate semnele vremei ne 
fac să presupunem că ne găsim la o cotitură a istoriei, care ne lasă înaintea 
ochilor o perspectivă mai fericită decit cea care se închide îndărătul nostru“. 

O Românie unitară și neatirnată are menirea, spunea marele cărturar 
psiholog, să asigure dezvoltarea școalei, a instrucției şi culturii pentru 
„făurirea unei personalități etnice proprii și unei conştiinţe naţionale“. 
El considera, în spiritul unui înalt patriotism, că numai prin relativa nive- 
lare a claselor sociale, lărgirea instrucției școlare și popularizarea culturii 
se va ajunge la „făurirea conștiinței naționale și prin urmare la acea perso- 
nalitate etnică, care, ca o pecetie, să fie imprimată pe toate operele minţii 
şi energiei românești“ (vezi volumul de față p. 178) (N. ed.) 

Lipsa de personalitate etnică, care caracterizează în general 
produsele spiritului și energiei românești, este iarăși o lipsă 
care începe a dispare, pentru că pricina din care luase naștere 
a încetat. Popoare străine nemaiputind de acum veni să 
amestece viața lor istorică cu a noastră, și să ne mai impună 
limba ce vorbesc ele, obiceiurile lor și produsele minţii lor, 
în locul graiului și deprinderilor noastre, este invederat că 
acum avem toată libertatea unei vieți istorice și sociale proprii, 
individuale, vor sfîrși prin a crea în noi o conștiință sau minta- 
litate definită, caracteristică, o conștiință națională, care va 
fi ca o peceţie ce se va întipări pe tot ce.va fi săvîrșit mintea 
şi energia românilor, dînd operelor acestora şi un oarecare 
caracter de desăvîrșire. 


Să nu ne facem însă iluzii crezînd că aceste condiții de 
viață istorică și socială independentă! vor crea: singure, de 
la ele, această conștiință națională proprie, cîtă vreme numărul 
celor neștiutori de carte va rămîne, la noi, tot de 85—90 la 
sută. Am arătat de la început că nu există o conștiință națio- 
nală sau socială propriu-zisă. În afară de conștiința naţio- 
nalilor, a membrilor unei societăți, nu există decît conștiința: 
indivizilor, care, grupați deosebiți în națiuni, diferă după 
aceste națiuni. De aceea, nu se poate crea o conștiință națio- 
nală și socială la noi decît rend o conștiință luminată şi 
cuprinzătoare în fiecare român. Pentru aceasta se cere o 
întindere şi o lărgire foarte mare a instrucției, o răspîndire 
stăruitoare, continuă a culturii, pînă în cele mai de jos straturi 
ale societății; se cere o ștergere a deosebirilor prea mari ce: 
despart azi clasele sociale la noi. Se cere, cu alte cuvinte, 
democratizarea culturii, popularizarea ei prin mijlocirea unei 
instrucții îngrijite, date în școli îndestulătoare și de un număr: 
îndestulător de institutori. Aceasta ne duce însă la necesi- 
tatea practică, îndelung simțită de toţi: completarea corpului 
didactic și a localurilor de școală. 

Această completare înseamnă aproape o creare din nou,. 
care ar consta în a întrei numărul institutorilor rurali și a. 
înzeci numărul localurilor de școală, adică a pune, în mod sin- 
cer, în aplicare legea obligativităţii consacrate prin Con- 
stituție. 

Continuitatea istoriei neatîrnate ce va fi posibilă pe viitor 
va asigura roadele școalei şi urmările instrucției și culturii 

pentru făurirea unei personalități etnice proprii și unei 
«conștiințe naționale. Să fie deci bine știut că numai relativa 
nivelare a claselor sociale, prin lărgirea instrucției în şcolile 
yurale întveite şi prin popularizarea culturii care vor îngădui 
și ajuta formarea conștiințelor individuale, se va ajunge la 
făurirea conștiinței naţionale și prin urmare la acea persona- 
litate etnică, care, ca o pecetie, să fie imprimată pe toate 
operele minții și energiei românești. În același timp, popu- 
larizarea culturii prin instrucție va avea răsunet și asupra 
nedesăvirșirii operelor mintalității noastre. 

Întinderea. culturii, în cele mai largi straturi populare, 
va mări la limită numărul cunoscătorilor în arte și al citito- 
rilor de literatură, iar acest număr tare lărgit nu va întîrzia 
să provoace și să desăvirșească talentele, și indirect produsele 
acestor. talente. În această direcţie, statul oricît ar cheltui 
de mult, pentru răspîndirea și dezvoltarea culturii în popor, 
nu va fi niciodată prea mult. Aceste cheltuieli trebuiesc să 
fie din belșug, căci vor avea ca urmare făurirea sufletului 


` românesc. Pe de altă parte, ele n-au să fie necesare decît la 


început. Gustul culturii lărgindu-se, prin încurajare oficială, 
va ajunge o vreme în care va trăi de sine. Greul este numai 
pînă a-l forma: De ţinut în seamă este, în această privință, 
inspirația fericită a actualului ministru de instrucție, care 
a alcătuit o. orchestră permanentă a ministerului, pentru 
cultivarea simțului muzicii și popularizarea culturii muzicale 
clasice. Dacă exemplul acesta se va generaliza și în alte direcții 
de cultură, este sigur că cercetătorul psihologiei poporului 
român, peste un veac, va dispune de o materie mai definită, 
mai caracterizată, și nu va mai fi nevoit, ca noi astăzi, să 
definească ființa sufletului românesc prin note negative și 
s-o întregească prin caractere vagi, nedefinite. 


L 
= x x 


“Să venim acum Ja chestiunea mai grea a elementului 
voinței. Cum se vor dezvolta pe viitor energia şi voința româ- 
nilor? Ce condiţii vor trebui pentru ca dezvoltarea. lor să fie 
ceea ce trebuie să fie? 

Fără îndoială că cea mai mare parte din cauzele istorice, 
care au înfrînt energia și voința românilor, au încetat, dispă- 


178 


Scanned with CamScanner 


rînd. Năvălirile barbare, sub forma violentă, azi nu mai au 
loc [...] Turcii, retrași umiliți la Constantinopol, nu mai. 
cernesc călugărind fața țărilor române. Războaiele acelea 
crâncene, grozave, pe care ni le făcură ei adesea și care distru- 
seră energia și îrînseră voința noastră, sînt de acuma făcute cu 
neputinţă. Cel mult o luptă economică, mai puţin crîncenă, 
numai de n-ar deveni adesea prea neegală în condiţiile e, 
va lua locul acestor războaie și va fi de natură a ațîța energia 
şi a împuternici voința frîntă a românilor. 

În locul convulsiunilor istoriei noastre din trecut, care 
la fiecare pas zguduiau și stricau întregul rost al societăţii 
românești, avem azi, odată cu neatîrnarea, începutul unei 
epoci de statornicie, de continuitate, de unitate de dezvoltare. 
Nimic nu mai vine acum să paralizeze energia, voința româ- 
nilor, distrugînd fructele muncii lor, sau răpindu-le pentru 
ca ei să nu se bucure de ele. Gospodăria națională începe a 
se asigura pe baze temeinice, și face cu putință .dezvoltarea. 
gospodăriei particularilor. Energia românească de acum. 
începe a fi încurajată din toate părțile, voința noastră, în 
loc de a fi mai bine paralizată prin înfrîngeri repetate, cîștigă 
izbînzi zilnice în domeniul vieţii practice, care sînt de natură. 
a o împuternici. În locul sforțărilor sporadice, paralizate și 
al încordărilor întrerupte, în locul muncii reduse și a unei 
griji de azi pe miine, într-o activitate anarhică, viața socială 
și economică de astăzi ne îngăduie, ne cere chiar stăruitor 
încordări îndelungi, sforțări continui, metodice. Acea înfă- 
țișare pasivă, acea rezistență defensivă a voinței și a energiei 
românești nu mai are nici un cuvînt de a se păstra, căci hoar- 
dele tătare nu mai trec Nistrul și ienicerii au uitat drumul 
la Dunăre. Înfrîngerile de la Valea Albă și de la Răşcani au 
lăsat loc izbînzii de la Griviţa. Este firesc ca voinţa şi energia 
românilor, îngrozite și paralizate, să răsufle din nou, să se 
împuternicească și să se dezvolte în toată libertatea. Geo- 
grafia mișcătoare, ale cărei urmări economice le-am văzut, 
nu se mai întîmplă astăzi, pentru ca să tulbure toată ordinea 
și să întoarcă pe dos spiritul de prevedere al țăranilor. Satele 
sînt acum definitiv, statornic fixate. Munca este acum asigu- 
rată, rodul muncii nu mai este ars sau smuls prin sabie. 

Toate aceste schimbări vor îngădui. ca să se, transforme 
și înfățișarea pasivă a caracterului și a voinţei. româneşti. 
Cu atît mai mult cu cît moravurile greco-turcești orientale 

au încetat de a mai fi urmate, fiind înlocuite, de mult, cu 
altele aduse din Occident, al căror caracter este tocmai energia 
dîrză et metodică. Un vînt general de energie occidentală a 
început încă de mult să ne cuprindă din toate părțile. Civi- 
lizația Apusului pătrunde prin toate părțile. Civilizaţia Apu- 
sului pătrunde prin toate intrările Ţării Românești. Cite 
schele avem tot atîtea înaintări ale civilizației în ţară. Seve- 
rinul, Constanţa, Brăila și Galaţi și mai ales valea Prahovei, 
de la Predeal în jos, sînt ca niște avant-posturi ale civilizației, 
menite să gonească de la noi pînă și ultimele urme ale vieții 
orientale. 

Fără îndoială că noile condiţii sociale, pe care le deter- 
mină la noi desfășurarea ultimelor evenimente istorice, vor 
schimba cu totul înfățișarea sufletului românesc. Energia 
şi voința românilor, atîta timp înfrînte și slăbite, se vor înviora 
<u timpul spre a redeveni ce au fost vreodată. Activitatea 
anarhică, ai incoerentă, care intrase în obișnuința românilor, 
nu va mai avea nici un motiv ca să se prelungească. Caracterul 
grăbit şi efemer al operelor minţii și energiei românești, 
ca şi neprevederea ce stăpînește actele românilor, vor trebui 
cu necesitate să dispară, pentru a lăsa loc unei activități 
metodice, unor sforțări și încordări continui, sistematice, 
prelungite și unui spirit de prevedere propriu-zisă. 

Va veni desigur o vreme, cînd activitatea economică și 
comercială a românilor va cuceri lumea, tot așa cum a venit 
pentru englezi, care altădată exportau produsele lor brute, 
spre a le cumpăra manufacturate, și astăzi absorb şi manu- 
faăcturează ei produsele unei lumi întregi. 

Şi aici însă nu trebuie pierdut din vedere că schimbarea 
nu se va face de la sine, ci trebuiesc oameni, agenţi pregătiţi 
şi dotați înadins cu anume însușire, pentru a mijloci și rea- 
iza această transformare. Căci trebuie avut în vedere că lip- 
surile caracterului nostru, relele însușiri negative sînt adinci, 
fiind opera mai multor veacuri de restriște și nu se pot schimba 
decît cu mare anevoință în cîţiva zeci de ani. Fiind operă de 
veacuri, tot veacuri ar trebui ca să le dărîme, afară numai 
dacă energii și iniţiative excepționale nu se vor aplica să 
reformeze și să îndrepte, prin educaţie și prin îmbunătățiri 
metodice, voința și caracterul nostru etnic. 

Cu deosebire, va trebui o aplicare a clasei culte asupra ac- 
tivității naționale țărănești, pentru a o încuraja, a o lumina 
și a o organiza metodic şi mai prevăzător. Starea de anarhie, 
în care se desfășoară ea astăzi, trebuie să înceteze, chiar dacă 
pentru aceasta ar fi nevoie de oarecari restricţii și interveniri 
legale și de oarecari modificări aduse legilor, uneori prea 
liberale, ale țării. Libertatea, fără rost și fără măsură, nu mai 
este o libertate și nu devine demnă de a fi numită astfel, 
decît cînd este organizată prin măsuri democratice în folosul 
celor slabi. 

Spre pildă, libertatea de a ţine cîrciumele deschise, în 
zilele de sărbătoare, în care țăranii fac neorînduieli și excese, 
nu este o libertate. A restrînge această libertate, cum se 
face în Bucovina, este a libera pe ţărani de la multe năravuri 
rele și curse perfide. 

Tot în acest sens trebuiesc luate grabnice măsuri, spre 
pildă, între altele pentru îmbunătățirea culturii pămînturilor 
muncite de țărani. Nu vedem de ce nu s-ar pedepsi țăranii 
care, prin Moldova, duc în gîrle gunoiul atît de prețios pentru 
agricultură. De asemenea, obligația, sub amenințare de 
pedeapsă a țăranilor, ca să cultive livezi artificiale de lucernă 
și trifoi; obligaţia prin lege să are adînc, să alterneze semă- 
năturile, să nu întrebuințeze decît calități bune de semințe, 
pe care să le sulfateze, ar fi măsuri de cea mai vădită trebuință, 
și aplicate cu energie ar schimba fața lucrurilor numai în cîțiva 
zeci de ani. 

Sînt o sumă de alte măsuri de luat și îmbunătățiri de adus, 
între care mă mărginesc de a atrage și aici atenția asupra 
următoarelor. Împeticirea prea mare a pămiînturilor țără- 
neşti este un nesecat izvor de ănarhie și de nenorociri pentru 
săteni. Singur acest fapt dezorganizează și zădărnicește, în 
chip nebănuit de adînc, munca săteanului. O cultură mai 
metodică și mai îngrijită este cu neputinţă de făcut pentru 
săteanul care stăpînește 3—4 hectare de pămînt, împeticite 
în 25—30 de bucăţi, Trebuie ţinut seama că acești săteni 


- proprietari, în așa condiţii, sînt ca și cum n-ar avea decît 


prea puțin sau de loc pămînt. Nefiind sub ochii lor, munca lor 
o strică animalele sălbatice sau tot dintre ei, din pricina 
nesfîrșitelor dușmănii ce provin între ei, tocmai pentru mej- 
dinile prea; numeroase, 70—80, ale pămîntului lor așa împe- 

ticit. O măsură de stat trebuiește grabnic luată, pentru ca să 
forțeze pe țărani să-și adune la un loc proprietățile. 

n privința higienei nu vedem margini la măsurile de 
îmbunătățire ce trebuiesc luate. Să amintim cuvintele lui 
d'Israeli: sanitas sanitatis, omnia sanitas. 


În același sens trebuiește gîndit la mijloace pentru asigu- 
raren recoltei împotriva. grindinei, a secetei și a focului, 
şi mai ales pentru asigurarea vitelor, a căror mortalitate vine 
periodic să sărăcească satele și, mărind mizeria, să smulgă 
lingura de lapte de la gura copilașilor țăranilor. De cea mai 
mare însemnătate ar fi, pe lîngă acestea, și peste toate acestea, 
formarea asociaţiunilor țărănești pentru punerea în comun 
a muncii, pentru cumpărarea în comun de unelte și mașini 
şi pentru vinderea în comun a produselor. Încercările ce se 
fac trebuiesc ajutate metodic, încurajate, luminate și conduse 
cu energie. Tot ca măsuri restrictive la libertatea anarhică 
sînt legile care trebuiesc făcute împotriva cămătuirii țăranilor, 
care a luat întorsătura ciudată, pe care a studiat-o foarte 
bine d-l.Tache Protopopescu, mai anii trecuți. De altfel, 
împotriva acestei camete lucrează acum băncile populare 
sub conducerea unei minți și energii admirabile. ` 

Găsim însă că toate. acestea trebuiesc completate printr-o 
operă de educaţie, care trebuie făcută țăranilor cu privire la 
gospodărie în propria lui casă. Şi mai ales, ceea ce trebuiește 
căutat acum sînt mijloacele de a face ca aproape jumătate 
din populația noastră rurală să aibă astfel de case, căci nu 
le are, să aibă adică o alcătuire de lemn sau de zid, care să 
se poată numi sincer o casă de locuit. În enorma majoritate 
a cazurilor din Moldova, foarte ades în Muntenia, poate mai 
puţin în Oltenia, țăranii locuiesc în niște colibe, care sînt cea 
mai din urmă expresie a sărăciei și a mizeriei. Am măsurat 
o casă de acestea, în care sta o familie de 3 membri, într-un 
sat din nordul Moldovei, și dimensiunile ei erau 150 cm înăl- 
țimea, 2 m lărgimea și 3 m. lungime. Într-o și singură încăpere 
adăpostea trei ființe omenești și un vițel. 

Zadarnic vei fi luat toate măsurile de a îmbunătăți traiul 
și munca ţăranului, dacă nu pleci cu aceste 'măsuri de. la 
temelie.-Un Gran trăind câ animalele nu ajunge să muncească, 
să conceapă, și să înțeleagă lucrurile. ca un om. În această 

. privință, nu. este decît un leac radical pe care nu mă sfiesc 

să-l propun: Trebuie să se găsească neintirziat mijloacele 
pentru a smulge pe țăran din ghiarele mizeriei ce-l ține 
în bordeie și coșeri ca de vite, care-l degradează și-l izinesc, 
Statul singur poate căuta, prin oamenii luminaţi care-l vor 
conduce, mijloacele de a clădi case, locuințe omenești pentru 
țăranii care n-au. Fie printr-o bancă sau orice altă instituție 
de stat, trebuie cît de curînd schimbat modul mizerabil de a. 
se clădi locuințele ţărăneşti 1. Statul care a cheltuit, dacă nu 
mă înșel, 500 000 000 franci pentru ridicarea unor fortificații 
militare, pe care mulți le găsesc zadarnice, trebuie să știe să 
găsească cele 2—3 sute de milioane, pe care să le cheltuiască 
în ridicarea cestorlalte fortificații economice naționale, care 
vor fortifica mai sigur viitorul neamului nostru. Socoteala 
în elementele ei generale este simplă, și pare a fi aceasta. 
Din 1 152 813 familii, cîte numără aproximativ ţara, 11 088 
n-au locuinţe deloc, aproape alți 48 000 locuiesc în: bordee, 
iar 350 000, sau o cifră aproape de aceasta, locuiesc în case 
cu o singură încăpere, şi care sînt foarte pe nedrept numite 
case. În total avem azi aproape 400 000 de familii care trăiesc 
în condiții animalice și care n-ajung să-și clădească locuințe 
mai bune, chiar nici atunci cînd ar mai avea cu ce. Pricina 
este tradiționala nepăsare și neprevedere, „așa au trăit 
| părinţii, aşa voi trăi şi eu“. Era firesc să trăiască așa părinții, 
care luau casele și plecau cu ele, cum am văzut, pe un camion 
sau pe spatele cailor. Însă acest mod de a concepe și lucra 
nu se poate schimba decît printr-o intervenire energică şi 
o măsură radicală. Statul singur, printr-o instituție creată 
într-adins în acest scop,jar putea schimba lucrurile. Dacă. 
s-ar acorda fiecărei din aceste 400 000 familii un credit de 
cel mult 600 lei, acești bani, puşi în valoare de munca familiei, 
ar face cîte o mie de lei. Din această sumă țăranul ar fi obligat 
` și supraveghiat a-și clădi casa de locuit propriu-zisă, în bune 
condiţii, şi ar îngrădi'o curte și ar putea prinde chiar şi ruda 
vitelor. Numai așa s-ar putea îmbunătăți şi ridica cu ceva, 
cu mult chiar, modul lor de trai, ceea ce numesc englezii 
standard of life. Asupra acestui punct trebuie iar să previn că 
este zadarnic să ne facem iluzie ; nici o îmbunătățire simțitoare 
şi trainică nu se va face în felul de viață al țăranilor și în carac- 
terul lor, dacă nu se va porni de la această reformă de temei 


1 Cunosc deja un eminent om politic care este de această părere. 

a vieţii lor. Suma totală ce ar costa această reformă într-un 
interval de cîţiva zeci de ani, ar fi numai de 240 000 000 lei, 
adică ceva mai puţin decît jumătate din cît costară fortifi- 
cațiile zadarnice din jurul Bucureștilor, și ceva mai mult 
„decît oferise faimosul miliardar american pe terenurile petro- 
Diere ale statului. Fără îndoială că un Ion Brătianu, care a 
făcut fortificațiile militare, ar găsi el mijloace și pentru aceste 
fortificații economice ale viitorului nostru economic. Brătienii 
din fericire n-au dispărut din neamul nostru. 

Într-adevăr, la o stare de lucruri așa de înapoiată, din 
toate punctele de vedere, trebuiesc energii și inițiative de 
seamă şi “puteri de concepție de prima forță, așa cum fură, 
în trecutul nostru cel mai apropiat, un Brătianu, un Lascăr 
“Catargi și un Rosetti. Necesităţile acestea sînt așa de izbitoare 
şi adînci, încît ele provoacă din cînd în cînd energii și inițiative 
pentru satisfacerea lor. 

În domenii diferite, în direcţii multiple se ridică cîte un 
spirit îndrăzneț de inițiativă, neobosit în activitatea lui, 
fără preget în bunăvoința lui, unul aici, altul dincolo, în deo- 
sebite colțuri ale țării. În domeniul economiei naționale, 
al muncii şi al culturii țărănești un Iancu Kalinderu ` în dome- 
niul educaţiei naţionale un fost ministru ca d-l Haret; în 
domeniul culturii generale și al educaţiei militare a școlarilor, 
un alt ministru, d-l Vlădescu ; în sfîrșit, un Ioan Duca în orga- 
nizarea economiilor și asociațiilor sătești, un Costescu la 
Mehedinţi, Crăsnaru la Vîlcea ș.a. în gospodăria județelor, 
în clădire de școli, spitale și locuințe higienice sînt energii 
şi inițiative demne de toată lauda ai de toată admiraţia, sînt 
semnele prevestitoare ale unei schimbări adînci și radicale 
în felul activităţii și caracterului românilor. Aceste inițiative 
şi energii, organizînd munca și educația națională, vor șterge 
efectele nefericite ce avură asupra voinţei neamnlui veacurile 
de restriște din trecutul nostru. 

Sub îmboldirea unor astfel de profesori de energie naţio- 
nală, voința şi munca românilor vor lua un avînt măreț, 
şi ar putea ajunge odată ceea ce sînt azi voința şi munca 
englezilor. Aceștia, înainte de Elisabeta și Cromwell, nu fură 
şi ei ceea ce eram și mai sîntem noi și azi? 


Chestiunea cea mai grea şi cea mai esențială din economia 
noastră naţională este împroprietărirea îndestulătoare a 

ţăranilor. Am văzut că din lipsa de pămînt propriu de muncă, 
din greutatea nesuferită a tocmelilor agricole, impropriu 
zic tocmeli, căci ele sînt şi azi încă niște despoieri sistematice 
a celor slabi de către cei tari — țărănimea română a pierdut 
obișnuința și îmboldirea muncii şi a prevederii, a devenit 
neîndemînatică, apatică, vicleană, ascunsă, și leneșe chiar, 
căci este zadarnic să ocolesc cuvintele adevărului. În tot tre- 
cutul nostru, îndemnul la muncă, motivele care fac să lucrezi 
au fost răpite țăranilor noștri. Ei au muncit veșnic pentru 
alţii. Cu timpul, văzînd că motivele ce îndeamnă la muncă — 
roadele muncii, nu-i sînt lăsate, el a început a se codi, a se 
lăsa moale, încet, a înșela, a munci rău, a nu munci deloc. 
Au ajuns cu vremea să nu mai dea decît o muncă foarte măr- 
ginită, puţină și puțin variată, o muncă inferioară. Oricare 
străin, fie chiar sîrbul și bulgarul, va da o muncă netăgăduit 
mai mare decît aceea a ţăranului nostru. Aceasta, fără îndo- 
ială, ne pune în stare de inferioritate față de vecini, şi vedem 
azi cum aceștia trec graniţele și iau lucrul din mîinile țăranilor 
noștri. 

Acest chip inferior de a munci al ţăranului nu s-a schimbat 
mult în timpul din urmă, din cauză că prea puțin s-au schimbat 
vechile condiţii economice ale ţării: Împroprietărirea, eman- 
ciparea masei țăranilor, la 1860, 1888 şi în urmă, este cu totul 
neîndestulătoare. Cu aceasta nu s-a înapoiat muncii săteanu- 
lui motivele și îmboldirile ei necesare. În timpul din urmă, 
efectele, îmbunătățirile momentane dispărură, şi, în ultimii 
ani, condiţiile de muncă se înrăiesc îngrozitor pentru țărani. 
Arendașul grec și evreu, şi după dînsul deopotrivă arendașul 
și proprietarul român, cu care excepţii, şi azi ca și altădată, 
găsește mijlocul de a stoarce toate roadele muncii țăranilor, 
prin învoieli neomenoase și prin exploatări dibace. 

De pildă, arendașul unei moșii, după ce a oprit pentru 
sine toată partea mai' bogată și mai grasă a moșiei, nu dă 
țăranilor pentru munca lor decît locurile cele mai sărace: 
coastele, surpăturile, pietrișurile. Aceste parcele el le închi- 
riază pe prețuri, firește, mai mari decît îl costă. Cîteodată 
aceste prețuri sînt chiar prea mari. Or, acest preţ, arendașul 
cere să-i fie plătit în muncă și la anume zile hotărîte. Pe cît 
însă preţul închirierii este mai ridicat, pe atîta acela al muncii 
este mai scăzut. Săteanul muncește toată vara la proprietar, 


în timpul cel mai prielnic culturii, iar cînd vine la cultura lui ` 

este totdeauna prea tîrziu. Pămîntul lui fiind prost și munca 
întîrziată, nu este de mirare că cultura ţăranului este tot- 
deauna inferioară. Şi azi ca și altădată, ţăranului îi lipsește 
imboldul, îndemnul firesc la muncă. Şi azi muncind pentru 
alții, munceşte puțin, muncește încet, muncește rău. Apatia 
și lenea, lipsa de îndemn care au intrat adînc în firea lui, 
nu pot să fie scoase în condiţiile economice în care lincezesc 
azi țăranii. 

Pentru aceasta trebuiesc măsuri de îndreptare tot adînci 
şi radicale. S-a propus, în acest sens, arendarea moșiilor 
la tovarășii sătești. Măsura este pe cale de punere în practică. 
Se aude că merge bine pe unele locuri, rău pe alte locuri. 
Ea trebuie încurajată. Nu cred însă că va dezlega problema. 
“Trebuie tras din ea tot ce poate da, dar nu va da mult. 

Concurența. arendașilor greci și evrei va ridica prețurile 
arenzilor la cifre imposibile. Sătenii, lipsiţi și de capital și 
de unitate de acțiune și de mașinile sistematice, vor fi infe- 
riori arendașilor în exploatarea moșiilor plătite prea scump- 
Preţul prea ridicat, nefiind decît exploatarea țăranilor, nici- 
decum a pămîntului, și țăranii, neputîndu-se exploata neo- 
menos ei pe ei înșiși, nu vor putea plăti arenzile. Cel mult vor 
înăspri concurența arenzilor tot pe socoteala lor. Din aceasta 
vor folosi numai proprietarii. Această măsură ar putea 
folosi și țăranilor, numai dacă s-ar găsi vreun mijloc legal ca să 
obligi pe proprietar să arendeze cu un preț mai ieftin țăranilor. 


S-a propus însă altă măsură mai temeinică, cunoscută 
sub numele de Casa Rurală — o instituţie care să ajute 
trecerea moșiilor din mîinile proprietârilor datori și nevoiaşi 
în acelea ale țăranilor harnici care o locuiesc şi o muncesc. 
Alte două propuneri s-au altoit pe aceasta, — simple moda- 
lități ale acesteia: una, a d-lui Haret, este ideea unei bănci 
de stat în locul Casei Rurale, alta de curind, a d-lui Take 
Ionescu, ideea unei bănci particulare.. Aceste două moda- 
lităţi diferă prea puțin între ele. Nu este locul să le èxa- 
minăm aci. Părerea generală însă este că o bancă de stat 
ar fi o soluţie mai rațională și mai sigură. ' 

Cum însuși d-l Haret o recunoaște, această măsură nu 
este îndestulătoare. „ Împroprietărirea țăranilor, citez cuvin- 
tele domnului Haret, pe calea aceasta se va face încet și 

niciodată nu se va putea face în mod complet...“1. Prin 
urmare, această măsură propusă trebuiește ea însăși lărgită 
dezvoltată, completată. Ținta ei din urmă, care niciodată 
nu va fi prea de vreme ajunsă, și la care trebuie să vizeze, 


este pur și simplu un fel de naționalizare a solului patriei. . 


Pronunțăm și subliniem cuvintul, căci este zadarnic să ne 
mai speriem de cuvinte. Și aici este de observat că nu trebuie 
să ne facem iluzii, fără pămînt îndestulător de muncă, în 
deplină proprietate a ţăranului, nici o îndreptare morală și 
culturală nu este cu putință în țara noastră. Locuinţa 
şi ogorul de muncă sînt deopotrivă indispensabile și temeinice 
în gospodăria ţăranului. Astăzi aceste două lucruri lipsesc 
la mai mult decît jumătate din țăranii noștri. Fără aceste 
- două elemente o viață adevărată de om, sub toate înfăţi- 
șările ei, nu. este cu putință la sate. f 
Acordarea de pămînt la cei lipsiți este adevărata şi cea 
mai sigură temelie pe care se poate clădi un edificiu de re- 
forme economice, sociale și morale în viața poporului ro- 
mânesc. Împroprietărirea țăranilor nu se poate atinge decît 
prin ideea naţionalizării solului patriei, înțelegînd prin aceasta 
nu vreo măsură revoluționară, ci o îndrumare făcută cu 
moderație și treptat. Sg 
Aici însă stin bine că se vor ridica o adevărată oştire 
de obiecțiuni și acuzări: nu este pămînt destul; se distruge 
marea proprietate; se va cultiva prost; va sărăci țara; vor 
sărăci proprietarii. Recunoaştem sinceritatea unora din aceste 
obiecțiuni pe care trecutul le-a justificat. Spre pildă, una: 
se va cultiva prost. E drept că țăranii acuma muncesc și 
cultivă prost, la ei. De ce? Oare nu pentru că arendașul le-a 
confiscat brațele, tocmai în timpul vipiei muncii, și dacă 
cultivă prost la ei este pentru ca să cultive bine la arendaș? 
A împroprietări pe cei care muncesc azi la arendaşi este 
a-i face să cultive bine la ei. Celelalte obiecţii sînt sau de 
rea credință, sau naive. Pămînt este destul, căci proprietatea 
mai mare de 20 pogoane este aproape de două ori mai mare 
decît cea mai mică de 20 pogoane; iar numărul celor care 
trebuiesc împroprietăriți n-ar lua nici jumătate din proprie- 
tățile. acestea mai mari de 10 hectare. Mica. proprietate ar 
sărăci țara ` dar de ce nu se ruinează Franţa, Bulgaria etc.? 


= 


1 Chestia țărănească, p. 19. 

Ar sărăci proprietarii mari, dar viitorul neamului întreg 
prețuiește mai mult decît capriciile celor 4—5 mii de mari 
proprietari, care au gust să chefuiască vara la Vichy, Coasta 
de Azur și de Aur, și iarna la Paris sau la Palermo. Şi încă 
este de văzut dacă marile proprietăți nu sînt mai curînd ele 
un mijloc de a sărăci pe cei care le deţin. Căci dacă ar fi 
altfel, cum se face că mai toți proprietarii mari sînt azi 
datori pe la tot felul de credite? Cum se face iarăși că mare 
parte din proprietarii mari, din boieri, azi au sărăcit cu totul? 
Poate pentru mulți din proprietarii noștri mari, a-i scăpa 
de proprietățile lor ar fi să-i faci oameni muncitori și harnici, 
și să-i asiguri împotriva unei decăderi și degradări premature. 

Pe de altă parte, acești întreținuji ai moșiilor lor, cum 
îi numea marele Ioan Brătianu, cu ce merită ei să dețină 
din teritoriul neamului nostru niște parcele atît de mari? 
Nu-i vedem, cu foarte rare și onorabile excepţii, nici sacri- 
ficînd pentru problemele mari și arzătoare ale naționali- 
tății noastre, nu-i vedem nici cultivînd științele sau literele 
şi artele române, nu-i vedem nici proteguind pe artiști, pe 
poeţi, pe oamenii de știință, sau munca națională sub orice 
formă. Cel mult cronica scandaloasă înregistrează sumele 
azvîrlite de ei la jocurile de noroc sau scandalurile la care se 
dedau în străinătate. Sînt aceste fapte și acte ale lor titluri 
care să-i îndreptățească să dețină porțiuni imense din solul 
patriei? : 

Înţelegem să dețină întinderi mai mari din solul patriei 
oameni care se devotează și își sacrifică odihna, sănătatea şi 
toată energia și inteligența bogată, cu care sînt dotați, 
intereselor mari ale neamului, problemelor grele ale națiunii, 
necesităților patriei și ale societăţii. Din fericire avem și 
cazuri de acestea, din nefericire însă așa de rari, Aceştia 
singuri ar merita să aibă moșii, ca un Tel de recompensă 
națională, 

A face proprietari pe ţăranii lipsiţi de pămînt, este a 
ridica starea lor mizerabilă, a o îmbunătăți văzînd cu ochii, 
căci este a le da înapoi imboldul, îndemnul firesc la muncă, 
rodul muncii pe care îl deține astăzi arendaşul sau proprie- 
tarul. În scurt timp, ticăloşia și nevolnicia morală şi mate- 
rială, în care înoată satele de clăcași, n-ar mai fi cu putință. 
În locul satelor nevoiașe, ca Soleștii, vei avea sate harnice, 
ca Rădăușanii. Căci întîmplarea singură pare a se fi amuza 

să facă experienţe și alăturări de acestea, spre a amuți obiec- 
iile celor sceptici în urmările acestor măsuri, 

În scurte cuvinte, măsurile de îmbunătăţire radicală, 
adincă, măsurile de natură curat, democratică, în toate do- 
meniile și în toate direcțiile vor fi singure în stare să reformeze 
însușirile rele, negative ale caracterului românesc, să umple 
lipsurile sufletului nostru și să ofere ocazii prielnice manifes- 
tării bogatei şi variatei noastre mintalități, în partea ei 
care-i pozitivă deși încă latentă. Aceste măsuri democratice 
vor fi o operă de educaţie și de formare. Ele vor avea de rezul- 
tat să curețe sufletul românesc de straiele de izînă, pe care 
nenorocirile mai multor veacuri de restriște le aşternură 
peste temeiul nobil al sufletului nostru etnic. Ele vor curăți 
aurul mintalității noastre de toată rugina cu care îl izîniră 
nenorocirile istoriei noastre. S 

Şi aici iarăși să fie știut că-și fac iluzie, se înșeală singuri 
aceia care vor fi crezînd că toate aceste numeroase îndrep- 
tări-și măsuri democratice, în favoarea țăranilor, s-ar putea 
vreodată îndruma pe calea. realizării, fără ca populația să 
fie ridicată din starea de tutelă și de nevîrstnicie politică 
în care este părăsită. Pînă ce țăranii nu vor avea dreptul 
lor întreg la. a vota de a-și spune: cuvîntul intereselor lor, 
prea puțin, sau: chiar nimic nu se va face pentru ei. 

Oamenii politici, chiar cei mai sinceri, nu le vor da nimic, 
atîta timp cît nici ei nu vor avea de dat nimic — voturile 
lor celor care fac politica ţării. 


Vom termina aceste pagini, deși prea lungi, cu următoarele 
scurte observaţii și reflecții generale. 

Societatea, și cuprinsul sufletului românesc se înfăţişează 
astăzi, după cum am arătat, pline de contraste, nedesăvâîr- 
șite și provizorii sub aproape toate punctele de vedere, nee- 
gale și amorfe în multe privinţe, 

Mintalitatea românească conține materialuri atît de bo- 
gate, stări sufleteşti atît de variate provenind din atitea 
izvoare felurite; în cuprinsul ei s-au revărsat atitea comori 
etnice, încît am putut să zicem că este de proveniență și de 
natură universală, În ea au lăsat urme și găsesc ecou toate 
popoarele europene, 'și invers, operele ei, cînd se vor desă- 
Virși, vor găsi răsunet la toate popoarele civilizate. 

Or, în același timp în care activitatea noastră socială, 
și mintalitatea noastră au un cuprins bogat și prea inform, 
prea anarhic și haotic, se naște și trebuința de a fi cuprinse 
şi strînse bine, în toată complexitatea lor, pentru a fi con- 
densate și turnate în tipare noi, originale. Aceste materia- 
luri trădează singure trebuința de a fi modelate și armoni- 
zate în forme mai statornice, de a se cheltui în opere desă- 
vîrşite. Aceasta va face că vor trebui să apară, prea curînd, 
şi la noi, acele personalități mari, covîrșitoare, acei oameni 
creatori de forme culturale, intelectuale și politice, care să 
fixeze și să desăvîrşească temeinic liniile spiritului: și socie- 
tății românești. Oamenii aceștia vor trebui să apară cu 
necesitate în acest secol ce se întinde încăpător dinaintea 
noastră, provocați de trebuința dezvoltării noastre, de anarhia 
și bogăția mintalității românești, care nu poate să nu fie 
strînsă şi prinsă în forme și clișee noi. Acţiunea acestor 
personalități va fi cu atît mai însemnată, operele lor cu atît 
mai trainice și desăvîrșite, cu cît materialul pe care au să-l 
lucreze şi să-l modeleze este mai bogat, mai inform, mai 
anarhic. Poemele simfonice ale lui Enescu sînt o îndrumare 
şi o prevestire, pînzele lui Grigorescu sînt un început și o 
promisiune. Ele ar satisface, poate, și ar asigura puţin aștep- 
tările neliniștite ale lui Edgard Quinet, care căuta să vadă 
„venind din Carpaţi un suflet. nou, o inspiraţie, un avînt 
original, în omenirea noastră veștejită, care le-ar primi şi 
le-ar sărbători cu bucurie“. Acest suflet nou, inspirația și 
avîntul original, ce Carpaţii vor oferi cîndva lumii, vor fi 
desigur -mintalitatea românească, cu. calitățile ei pozitive, 
turnate și desăvirșite în opere originale și caracteristice, de 
o valoare universală, 


Text reprodus din vol,: Dimitrie Drăghicescu, 
Din psihologia poporului român, Librăria Leon 
Alcalay, București, 1907, p. 546—569. 

B. NECESITATEA CREĂRII PARTIDULUI 
COMUNIST ȘI A LUPTEI PENTRU SOCIALISM ' 


ESTE NECESAR PARTIDUL COMUNIST? 


Dacă clasa muncitoare ar fi avut în timpul Comunei din 
Paris (1871) un partid comunist disciplinat, chiar mic, prima 
răscoală eroică a proletariatului francez ar fi reușit mult mai 
puternic și multe greșeli și slăbiciuni ar fi putut fi evitate. 
Luptele de care e amenințat acum proletariatul, în altă 
situație istorică, vor fi mult mai hotărîtoare decît în anul 1871. 


1 În primele două, decenii ale secolului al XX-lea, mişcarea muncito- 
rească din țara noastră a intrat într-o nouă fază de dezvoltare. În lanțul 
luptelor “revoluționare, o importanță, deosebită o are greva generală din 
1920. Ea cuprinde pentru prima oară în istoria mișcării noastre muncito- 
rest) întregul proletariat român în lupta împotriva, claselor exploatatoare. 

“În această, perioadă au loc acțiuni importante care premerg creării 
Partidului Comunist Român: clarificarea, politică, şi ideologică a proleta- 
riatului român, ruperea mișcării muncitorești din România cu reformismul 
Internaționalei a, II-a, afilierea la Internaționala a III-a comunistă. La 
Congresul Partidului Socialist din 8—13, mai 1921 s-a consfințit transfor- 
marea acestuia în Partidul. Comunist din România. „Crearea partidului 
comunist — detașament de avangardă al clasei muncitoare, pe baza ideo- 
logici marxist-leniniste, sublinia tovarăşul Nicolae Ceauşescu, a constituit 
un moment de cea mai mare importanță în istoria proletariatului din Ro- 
mânia, Prin aceasta, lupta revoluționară, se ridică pe o treaptă superioară 
şi dă un puternic avint procesului de clarificare ideologică, politică a mișcării 
muncitorești, dezvoltării conștiinței de clasă a proletariatului şi celorlalte 
mase muncitoare ale poporului, Continuind lupta de veacuri pentru eliberarea, 
ebe? Și naţională, cele mai bune tradiții ale mișcării muncitoreşti şi socia- 
ie din România, partidul comunist este în noile condiții istorice exponentul 
idel al intereselor clasei muncitoare, ale întregului popor. Începînd din 
acest moment, clasa muncitoare, sub conducerea partidului comunist, 


a fost prezentă și și-a spus cuvintul în toate evenimentele mai importante ale . 


ţării, s-a situat în. fruntea, ‘luptei pentru progres social“. 

1. Partidul comunist este o parte din clasa muncitoare, 
şi anume pătura cea mai înaintată, cu conștiința de clasă 
cea mai dezvoltată și deci cea mai revoluționară. 

Partidul comunist se creează prin selecțiunea naturală 
a celor mai prevăzători lucrători. 

Partidul comunist nu are interese care se deosebesc de 
interesele întregii clase muncitoare. 

Partidul comunist se deosebește de întreaga masă munci- 
toare prin aceea că are o privire generală asupra întregii 
căi istorice pe care a urmat-o întreaga clasă muncitoare și 
pentru că se străduiește ca pe toate cotiturile acestui drum 
istoric să nu apere interesele unei singure grupări sau bresle, 
ci interesele întregii clase muncitoare. Partidul comunist 
este pîrghia organizatorică și politică cu al căror ajutor 
pătura cea mai înaintată a clasei muncitoare îndreaptă 
întreaga masă a proletariatului și a semiproletariatului pe 
drumul cel adevărat. 

2. Pînă cînd proletariatul, va fi cucerit puterea de stat 

~ şi îşi va fi întărit domnia să o dată pentru totdeauna asigurat 
contra unei restaurări burgheze, pînă atunci partidul co- 
munist nu va cuprinde în rîndurile sale organizate decît 
o minoritate a lucrătorilor.. Pînă la cucerirea puterii și în 
epoca de tranziție,. partidul comunist poate să se bucure 
de o completă înrîurire spirituală și politică asupra tuturor 
păturilor proletare și semiproletare ale populaţiei; nu poate 
însă să le încorporeze laolaltă organizatoric în rîndurile 
sale. De-abia după ce dictatura proletară va fi rupt din mii- 
nile burgheziei mijloace de înrîurire atît de însemnate ca 
presa, școala, parlamentul, biserica, aparatul administrativ 
etc. de-abia după ce înfrîngerea definitivă a orînduirii bur- 
gheze va D devenit limpede pentru toți,. de-abia atunci 
toți muncitorii vor începe să se regimenteze în rîndurile 
partidului comunist. 

3, Noţiunile de partid și clasă trebuie riguros deosebite. 
Membrii sindicatelor „creștine“ și liberale din Germania, 
Anglia și celelalte țări sînt fără îndoială părți din clasa 
muncitoare, Cercurile muncitoreşti mai mult sau mai puțin 
însemnate pe care se sprijină Scheidermann, Gomperş & Co 
sînt fără îndoială părți din clasa muncitoare. În anumite 
condițiuni istorice este foarte ușor cu putință ca clasa munci- 
toare să cuprindă numeroase pături reacționare. 

Sarcina comunismului nu constă în a se adapta la aceste 
pături din clasa muncitoare rămase în urmă, ci de a ridica 
întreaga clasă muncitoare pînă la nivelul avantgardei sale 
comuniste. š 

Confundarea acestor două noțiuni, partid și clasă, poate 
da loc celor mai mari greșeli și confuziuni. Astfel, de pildă, 


este limpede că, cu toate opiniile și prejudecățile unor anu- 


mite pături din clasa muncitoare în timpul războiului impe- 
rialist, partidul muncitoresc trebuia să lupte cu orice preţ 
împotriva acestor opinii și prejudecăţi, deoarece reprezenta. 
interesele istorice-ale proletariatului, care cereau ca partidul 
proletar să declare război războiului. d 

Astfel, de pildă, partidele trădătorilor social(-democrați) 
din toate țările la începutul războiului imperialist din anul 
1914, sprijinind burghezia „propriilor“ lor țări, se refereau 
în mod consecvent la voința analogă a clasei muncitoare. 
Ei uitau că, în cazul chiar că s-ar fi petrecut astfel lucrurile, 
datoria partidului proletar într-o astfel de situație ar fi fost 
să se ridice împotriva opiniilor majorităţii lucrătorilor și să 
reprezinte cu toate acestea interesele istorice ale proleta- 
riatului. $ a 

Astfel, la începutul secolului al XX-lea, menşevicii ruși din 
acele timpuri (așa-zișii economiști) respingeau războiul politic 
fățiș împotriva ţarismului, sub motivul că clasa muncitoare. 
în totalitatea ei nu ar fi destul de matură pentru a înțelege 
lupta politică. Astfel, independenții germani din dreapta. 
se referă în toate compromisurile lor la faptul că „masele 
doresc aceasta“, fără a înțelege că partidul are tocmai me- 
nirea să meargă înaintea maselor şi să le arate calea. ` 


Articol publicat in. „Lupta socialistă“, an. IV, 
nr, 90 din 16 aprilie 1922, Reprodus din vol.: 
Documente din istoria partidului comunist, 
şi. a mișcării muncitoreşti revoluționare din 
România (mai 1921l—august 1924), Editura 
politică, Bucureşti, 1970, pag. 197—199. 

LUCREȚIU PĂTR ĂȘCANU 


PROCESUL NOSTRU 


. După nouă luni de prevenție, 300 de tovarăși vor apărea 
în fața justiției militare. Vor fi chemaţi să dea acolo soco- 
teală nu de fapte materiale comise, nu de vini pe care codul 
penal sau chiar codul justiției militare le prevede, ci de cre- 
dințele lor politice. Căci se știe că în timpul unei prevenții 
- şi unei instrucțiuni excepțional de lungă, avind la îndemînă 
toate mijloacele și toate posibilitățile, comisarul regal au 
a putut aduce contra celor arestați mici o acuzare precisă, nici 
un motiv temeinic de trimitere în judecată, nici un fapt mate- 
zial doveditov. Formulele atît de uzitate: crimă contra sigu- 
ranței statului, clandestinism, conivență cu inamicul, în- 
demn la revoltă, nu sînt decît etichete de condamnare, 
etichete ce ascund în același timp crima de a fi comunist. 
Pentru aceasta și numai pentru aceasta vor fi judecați 
şi condamnați cei trei sute de tovarăși. [...] Pentru vina de a 
fi comunist, în lungul și latul României sute și mii de mun- 
citori au fost schingiuiți și torturați în beciurile siguranţei. 
Aceeaşi vină e chemată acum să judece şi să pedepsească 
curtea marțială, Știm și cum va judeca şi cum va hotărî. 
Ea e chemată întîi de toate să inventeze crima. Căci a fi 
comunist nu poate constitui o vină, A fi comunist e a avea 
o credinţă, a hrăni şi crede într-un ideal, Poate fi și periculos 
şi supărător celor ce conduc azi societatea actuală idealul 
comunist, Dar el pînă la sfîrșit nu rămîne decît tot credință, 
tot ideal, și nu crimă. El nu poate fi judecat și drămăluit 
de nici o justiție din lume fie ea civilă sau „militară. Nu 

judecătorii sînt chemaţi să judece credinţele noastre. Şi apoi 
care e rațiunea de existență a judecătorului dacă nu ia 
hotărîrea lui să curme fapta sau starea care a necesitat 
amestecul lor? Crede oare cineva însă că sentinţele curților 
marţiale vor distruge măcar o fărîmă din credința noastră? 
De fiecare martir pe care justiția militară îl va înmormînta 
în ocnele României mari se vor ridica sute care să poarte 
mai departe steagul idealului nostru. În Rusia țaristă gene- 
rații întregi din tinerimea intelectuală au fost trimise la 
spînzurătoare și atunci, în același moment, alte generaţii 
au (luat) locul celor căzuți. Asupra credințelor și idealu- 
rilor oamenii n-au : nici o putere, oricît de înarmaţi ar fi 
ei cu baionete și mitraliere. Curtea marțială, chemată să 
judece o credință, va condamna o credinţă. Idealul ca și 
credința noastră fac parte însă din acele lucruri pe care nici 
sentințele și nici spînzurătorile nu le distrug. Hotărîrea tri- 
bunalului militar, pentru noi, din acest punct de vedere, 
ne este indiferentă. 

Dar procesul nostru apare și sub un alt aspect. Sentința 
tribunalului militar va fi o sentință comandată. Ultimii ani 
ne-au dat bogate exemple. Și știm că rolul odios de a călca 
în picioare dreptatea atunci cînd interesele tale de clasă par 
atinse l-a avut și justiția civilă. Însăși curtea de casație, 
cea mai înaltă treaptă de justiție din România, în procesul 
grevei generale a judecat și condamnat după ordinul guvernului 
de atunci. Curtea marțială nu va face acuma excepție. 
Procesul nostru va fi un simulacru de judecată, o farsă 
sinistră. Să nu se uite însă că acuma justiția militară nu este 
chemată să judece indivizi, ci reprezentanţii unei clase 
întregi de oameni. Cei 300 de arestaţi sînt reprezentanții 
clasei muncitoare. Printre ei se află nouă deputați comu- 
niști, se află congresiști din mai, care au fost trimişi, cei 
mai mulți cu mandate imperative, ca să tăptuiască „crima“ 
de afiliere la a III-a. Aleși prin votul muncitorimili, ei apar 
ca cei mai perfecţi și drepţi reprezentanţi ai lor. Dar oare 
numai atît? Pe întreg proletariatul român îl reprezintă ei, 
căci cu atitudinea și actele lor s-a solidarizat muncitorimea 
din întreaga țară prin întrunirile şi congresele ce au avut 
loc de la arestarea lor încoace, Reprezentanţi ai muncitorimii, 
sentința dată contra lor va fi dată în realitate contra acestei 
clase. Guvernanţii chemaţi să ordone sentința să nu uite 

acest lucru: Prin sentința curții marțiale, clasa muncitoare 
va fi scoasă sau nu de sub scutul legii. Condamnarea celor 
300 va arăta că legea, pentru proletariatul român, a încetat. 
lată ceea ce seamănă anarhismul. Muncitorimea pusă în 
afară de lege va fi îndemnată, mai mult, va fi nevoită să 
acționeze așa cum însăși formula judecății îi arată. Să nu 
se uite că teroarea de jos a fost totdeauna rodul terorii de 
sus. Așa după cum am atras atenția guvernului averescan 
că teroarea grevei generale va da loc la acțiuni teroriste — şi 
avem dovada că așa s-a întîmplat — az: spunem din nou 
că, scoțînd proletariatul român în afară de lege, să dă ocazia, 
mai mult, este împinsă mumcitorimea la" manifestări de care 
noi nu ne luăm răspunderea. i 

Ea va cădea cu toată puterea asupra celor ce le-au pro- 
vocat. Nu amenințări și nu îndemn la revoltă e ceea ce scrim, 
noi punem în fața oligarhiei române realitatea. E liberă să 
aleagă. Dar să nu se uite că dacă violența poate fi o armă 
bună în lupta politică, violența. e și o școală, și la care clasele 
apăsate și obijduite sînt mînate să înveţe, să învețe cu 
stăruință. | - 

Proletariatul român nu trebuie împins pe calea violen- 
telor, sau dacă va fi. împins să se ştie că nu noi, ci însăși 
oligarhia stăpînitoare i-a arătat drumul. 


` S A. Moldoveanu 1 
Socialismul 
organul Partidului Socialist-Comunist din 
România ~ 


nr. 93 din 19 ianuarie 1922.- 
Articol reprodus din vol.: Lucrețiu Pătrășcanu, 
Texte social-politice. 1921—1938, Editura poli- 
tică, Buc., 1975, pag. 11—14; 


DOVADA ` 


0 minciună pe care presa burgheză, timp de un an de 
„zile, a trîmbițat-o pe toate drumurile a fost spulberată. 
ntrunirea noastră de duminică, la care au luat parte mii 


1 P SÉ D ` 
Unul din pseudonimele cu care semna Lucrețiu Pătrășcanu. 

de muncitori, a putut să arate întregii oligarhii că partidul 
comunist nu a putut fi distrus de teroarea pe care guvernul 
şi zbirii siguranţei au îndreptat-o contra lui. 

Arestarea conducătorilor partidului comunist care azi 
apar în faţa justiţiei cazone a făcut pe guvernanți să creadă 
că, odată ei răpiți, partidul și mișcarea comunistă vor fi 
distruse. Ei și-au închipuit că puterea partidului nostru stă 
în oamenii conducători, și nu în ideea pe care el o reprezintă. 
Teroarea însă, în nici o ţară și în nici un timp, nu a fost 
în stare să distrugă partide și grupări care se ridică în numele 
unor principii, unei cauze drepte. Partidul comunist, partid 
ce reprezintă masele producătoare, ce reprezintă intransi- 
gența luptei de clasă, care singură poate sluji ca fundament 
al unei mişcări revoluționare, partidul comunist nici la noi 
nu se putea să fie distrus prin mijloacele meschine ale unei 
sentințe cazone. Reacţiunea întărește totdeauna mișcările 
contra cărora e pornită, cînd ele au o bază reală. 

Dar nu numai teroarea a fost îndreptată în contra miş- 
cării comuniste; tot ceea ce burghezia a crezut că poate 
distruge — marea autoritate morală de care mişcarea noastră 
se bucură în fața maselor proletare — toate calomniile și 
toate murdăriile au fost aruncate în seama mişcării noastre. 
S-a căutat ca în seama partidului comunist să se pună 
acțiunile teroristé, acțiuni care se despart de teoria marxistă, 
baza mişcării noastre. S-a căutat ca partidul comunist să fie 
privit prin simpla lui existență ca ilegal. 

Cuvîntul „comunist“ să trebuiască să fie spus în șoaptă. 

Partidul comunist a fost scos, nu de drept, ci de fapt, 
de sub puterea legilor. Cu alte cuvinte, se crease mişcării 
comuniste o atmosferă de imposibilitate legală de existenţă. 

Presa burgheză a căutat mai mult să convingă opinia 
publică cum că și masele proletare din România nu mai sînt 
comuniste, 

Ea se baza pe acţiunea cîtorva agitatori, trimişi sau nu, 
din Moscova, cu ordin să facă revoluţia din România. Condu- 
cătorii mișcării comuniște de la noi nu reprezentau intere- 
sele ei reale, ci erau niște oameni puși să slujească interesele 
vecinilor de la răsărit, adică interesele „duşmanilor“ noştri. 

Tot ceea ce un an întreaga presă a celei mai corupte oli- 
garhii, presa apărătoare a tuturor afacerilor veroase, a strîns 
și a clădit cu grijă s-a risipit, N 

Primul nostru cuvint, prima noastră chemare în numele 
ideii comuniste, a strîns mii de oameni, fără să se fi făcut 
nici o propagandă, nici o pregătire. 

La prima noastră chemare, muncitorimea capitalei, căreia 
de luni întregi i s-a cenzurat gîndul, i s-a oprit putinţa 
oricărei manifestări, a răspuns cu entuziasm. Ce dovadă mai 
puternică se poate aduce pentru toată minciuna presei 
burgheze? Partidul comunist distrus, mișcarea comunistă la 
pămînt, printr-o singură chemare strînge la o adunare pu- 
blică mii de oameni, iar mîine, la o viitoare întrunire, va 
strînge zeci de mii. Muncitorimea a răspuns la chemarea par- 
tidului comunist, muncitorimea arată că e cu noi. Aclamările 
mulțimii din sală atunci cînd se pronunțase cuvintul de 
„comunist“ sînt o dovadă și pentru oamenii de rea credință. 
Şi dacă ei nici acum nu vor să vadă realitatea, în ceasul din 
urmă va fi prea tîrziu. ! 


A. Moldoveanu 


Socialismul | ` 

nr. 96 din 2 februarie 1922 

articol reprodus din vol.: Lucrețiu Pătrășcanu, 
Texte social-politice. 1921—1938, op. cit., 
pag: 14—16. 


LEGALITATEA UNUI PARTID 


În mod voit, s-a creat în jurul partidului comunist o 
atmosferă de ilegalitate, o atmosferă mai bine-zis de impo- 
sibilă existenţă legală. Presa burgheză, folosindu-se de teroarea 
pe care trecutul guvern Averescu a întins-o asupra întregii 
mișcări muncitorești, dar în special asupra mişcării comu- 
niste, a avut cîmp deschis pentru a-și urmări scopul ei bine 
definit: scoaterea de fapt a partidului comunist de sub 
puterea legii. Interesul acestei tactici nu e greu de înţeles. 
Prin ea se căuta ca masele muncitoare, pătrunse și frămîn- 
tate de noul spirit — spiritul comunist, să fie întimidate 
ȘI, prin urmare, scoase de sub influența partidului care în 
România reprezintă acest spirit. Se urmărea, mai mult, 

ca, faţă de opinia publică, siguranța să aibă mînă liberă 
pentru toate samavolniciile ei, pentru înscenarea și, bine 
înțeles, reprimarea tuturor comploturilor imaginare. Bur- 
ghezia noastră a crezut că va găsi în starea de ilegalitate pe 
care organele ei o creează partidului comunist un aliat pre- 
tios pentru distrugerea lui. Ea, în același timp, a luat toate 
măsurile pentru a nu fi stînjenită cîtuși de puțin în opera 
începută. Cenzura și suprimarea gazetelor comuniste, starea 
de asediu și mai ales atotputernicia pe care o aveau orga- 
nele siguranței asupra a tot ceea ce era bănuit de a fi co- 
munist au împiedicat partidul comunist să poată răspunde 
tuturor atacurilor presei burgheze, au împiedicat și înă- 
bușit orice mijloc de protestare. 


Pentru ce partidul comunist a fost considerat ca ilegal ` 


la noi? Oare nu același program, nu aceeași tactică guver- 
nează toate partidele comuniste din Europa? Pentru ce în 
Franţa, în Germania, în Italia și în toate țările occidentale 
partidul comunist poate să trăiască legal? Adică pentru 
siguranța acelor ţări nu e tot atît de periculoasă existența 
unei mișcări comuniste, cît ar fi şi la noi? Dar nu numai 
exemple de analogie se pot aduce ca răspuns atacurilor presei 
burgheze. f 

Partidul comunist — care azi reprezintă pretutindeni, ca 
și la noi, adevăratele interese ale proletariatului, care se 
ridică cu putere să apere aceste interese — e fără îndoială 
dușmanul temut şi hotărîtul adversar al regimului actual. 
Trăind în epoca revoluției socialiste, lucru pe care îl recunosc 
și social-democraţii, partidul comunist întruchipează azi spi- 
ritul revoluționar. Mai mult, partidul comunist se pune în 
fruntea maselor producătoare, le organizează şi le pregă- 
teşte pentru revoluţia pe care cea mai mare criză economică 
existentă în toată structura organică a societăţii actuale 
o va dezlănţui. Revoluţiile nu sînt însă operele partidelor 
sau ale indivizilor și prin urmare nu lovind partidele poți 
împiedica o revoluție. Dacă burghezia română şi-a închipuit 
că distrugînd partidul comunist va putea schimba ceva 
din procesul istoric care azi se desfășoară în toată lumea, s-a 
înșelat. Starea de ilegalitate în care ea a voit să pună parti- 
dul nostru nu poate să schimbe nimic, nici pentru ea -nici 
pentru revoluție, 

Dar și sub alt aspect chestiunea existenței noastre legale 
apare ca necesară. Un partid reprezintă totdeauna o disci- 
plină. Un partid ca al nostru, care are tactica partidelor de 
masă, care trebuie să lucreze pentru și prin masă, prin exis- 
tența lui la lumina zilei poate să supravegheze și să îndrumeze 
pe toți membrii lui. Ei pot împiedica astfel acte pe care cei 
ce le comit, deși le cred revoluţionare, sînt contra intereselor 
mişcării proletare, a mișcării revoluționare. Un partid co- 
munist legal poate, prin autoritatea lui, să împiedice mani- 
festările individuale. Din contră, oamenii exasperați de nedrep- 
tățile sociale recurg la atentate și acte de terorism cînd sînt 
lipsiți de directiva și disciplina de partid. 

Partidul nostru comunist, care a 'trăit sub teroare un 
an de zile, căruia cele mai arbitrare măsuri- i-au împiedicat 
orice putință de manifestare, e chemat din nou la viaţă. 
El își va reîncepe organizarea cadrelor, își va începe munca 
pe care un partid de mase are datoria s-p facă. Nu în întu- 
neric, așa cum îi place burgheziei, unor foști tovarăși s-o 
spună, ci la lumina zilei va lucra și va trăi Partidul Comunist 
Român. Conduși de spiritul pe care.azi un partid munci- 
toresc trebuie să-l reprezinte, noi comuniștii pornim la luptă. 
Alături de noi avem masele proletare din România. Fără 
frică și fără șovăire, noi ne vom face întreaga datorie. 


A. Moldoveanu 


Socialismul 

nr, 99 din 5 februarie 1922. 

Articol reprodus din vol.: Lucrețiu Pătrăşcanu, 
Texte social-politice. 1921—1938, op. cit, 
pag. 16—19. 


SPRE NOUA ORGANIZARE 


„Secţiunea București a partidului socialist-comunist, în 
mijlocul entuziasmului muncitorimii care a luat parte la 
adunarea generală, și-a reînceput activitatea, E prima mani- 


festare, e primul pas spre muncă și organizare pe care par- 
tidul comunist îl face, 

Urmat de încrederea maselor proletare, urmat chiar şi 
de o parte din acei conducători care, într-o clipă de îndoială 
sau nehotărire, s-au abătut din calea dreaptă a luptei noastre, 
a comunismului, dar care, de bună credință fiind, şi-au 
recunoscut greşeala, azi mai mult decît oricind partidul 
comunist reprezintă adevăratele, nefalsificate interese ale 
clasei proletare, 

Continuatori ai vechiului partid socialist, noi, partidul 
comunist, începem organizarea şi lupta cu tot bagajul de 
experiențe și învățăminte a unui trecut furtunos. Greșelile 
inițiale, greşeli ce timp de trei ani de zile — timpul de după 
război — au minat şi au slăbit partidul socialist, nu vor mai 
fi repetate. Partidul comunist pornește la munca sa de reor- 
sanizare condus de un spirit nou, spirit care trebuiește să 
conducă un partid de mase revoluționare. Dezbrăcat de 
burghezismul social-democraților, de oportunismul și lipsa 
de curaj a unitarismului, partidul comunist va cuprinde și 
trebuie să cuprindă mase omogene, mase de luptă și de muncă, 
gata de orite sacrificiu. Nu mulțimea membrilor va fi scopul 
urmărit de partid, ci pregătirea acelora care îl compun. 
Avangarda proletariatului revoluționar, partidul comunist 
este și rămîne totuși un partid.de masă. Căci dacă nu mulțimea 
membrilor este scopul urmărit, pregătirea şi îndrumarea 
întregii mase proletare din România e rațiunea însăși a exis- 
tenței lui. i 

Felul în care a fost trasat planul de organizare a' parti- 
dului comunist ne arată. acest lucru. Partidul comunist va 
cuprinde două feluri de membri — membru candidat, în a 
căror categorie poate intra oricine, și membru definitiv, 
care după o practică anumită și după dovedirea însuşirilor 
pe care un luptător comunist trebuie să le aibă capătă acest 
titlu. Pusă pe acest teren organizarea partidului, se va împie- 
dica intrarea elementelor dubioase, nehotărîte sau chiar 
periculoase pentru disciplina partidului, 


* 
Adunarea generală de duminică în afară că ne-a arătat 
planul de organizare viitoare, a dovedit încă o dată, chiar 


şi pentru cei de rea credință, cine sînt vechii continuatori 
ai partidului socialist, 

Felul în care adunarea generală — pregătită numai pen- 
tru câteva sute de oameni, dar la care au luat parte aproape 
2000 de membri ai vechii secțiuni — a avut loc e cel mai bun 
răspuns [dat] celor care neagă acest lucru. Răspunsul munci- 
torimii la chemarea. comitetului provizoriu, răspuns pornit 
nu din entuziasmul gălăgios și ușuratic, ci din încrederea pe 
care comitetul provizoriu și mai ales principiile în numele 
cărora comitetul chema muncitorimea le-a inspirat, ne scu- 
tește pe noi de orice „afirmare categorică“. 

Cei care vor să ascundă realitatea faptelor prin vorbe 
sau prin simple negări se înșală. Ei n-au înțeles nici acum, 
în ceasul al doisprezecelea, că își iau ambițiile lor mici și 
meschine drept lucruri care să poată sluji de fundament unei 
opere durabile. Zi cu zi, manifestări mai puternice decît 
vorbele mari le vor arăta calea pe care ar fi avut datoria s-o 
urmeze, dar pe care au părăsit-o poate în ceasul cel mai greu 
pentru muncitorime. Dar în ceasul realităților fatale pentru 
ei, calea însă le va fi închisă. 


, i i $ A. Moldoveanu 


Socialismul, 

nr. 106 din 15 februarie 1922, 

Articol reprodus din vol.: Lucrețiu Pătr 
Texte social-politice, 1921—1938. op. cit; 
PB. 19—21, 

TIMOTEI MARIN ! 


CENTRALISMUL DEMOCRATIC 


Revoluţia rusă a dovedit-cu o evidenţă izbitoare rolul 
extraordinar de important pe care îl are partidul politic cu 
adevărat proletar, adică partidul comunist. Pină la revoluţia 
rusă, părerea dominantă în cercurile vechilor partide social- 
democrate era că partidul politic proletar față de acțiunea 
orgânizațiunilor sindicale sau a parlamentarilor social-demo- 
eraf va avea o importanță secundară în dezvoltarea eveni- 
mentelor sociale. 


Revoluţia rusă ne-a arătat că partidul comunist este în 
fruntea evenimentelor, le dirijează în albia lor istorică, antre- 
nează masele largi muncitoare și le conduce în lupta lor pentru 
realizarea societăţii comuniste, Partidul comunist rus încheagă 
acțiunea aceasta a întregii clase muncitoare: membrii par- 
tidului, ale cărui directive sînt elaborate în concordanță 
cu interesele generale ale clasei muncitoare, activează întru 


1 Timotei Marin (1897—1937) militant comunist de seamă şi publicist. 
Ca student al Facultăţii de litere din Iaşi, Timotei Marin aluat parte activă 
între 1919—1921 la organizarea acțiunilor revendicative ale studenţilor 
democrați, În toamna anului 1922 este prezent la Conferința generală a 
Partidului Comunist Român de la Slăveşti. El a adus o contribuție impor- 
tantă Ja apariția ziarului „Iașul socialist“, organ al P.C.R. din Moldova, 
a gazetei legale „Facla“, A lucrat și în redacția revistei „Lupta de clasă“. 

Ca publicist, are o prezenţă constantă în aproape toate ziarele legale 
și ilegale ale partidului. Problemele care l-au preocupat sînt: organizarea 
și întărirea rîndurilor partidului comunist, creşterea influenţei sale în mase, 
unitatea clasei muncitoare, organizarea luptei acesteia împotriva exploatării 
și asupririi. 

același scop pe frontul războiului civil cumplit ca și pe cel 
economic: în mine, ateliere, pe ogoare, pretutindeni! 

Partidul comunist conduce revoluţia în toate privințele. 
Pe de altă parte, activitatea partidelor din Internaţională, 
războiul și mai ales revoluțiile din Germania, Austria, și 
îndeosebi cea proletară din Ungaria, care i-au urmat celei 
ruse, ne-au dovedit că rolul partidelor social-democrate 
şi centriste este foarte important: anume, în momentul de- 
cisiv pentru soarta revoluției sociale, aceste partide trădează 
proletariatul pentru a face cauză comună cu burghezia în 
detrimentul clasei muncitoare. 

Deci e complet clar că rolul partidului politic ce se pre- 
tinde a fi proletar e foarte important: pe cînd partidele social- 
democrate și centriste, în alianță cu burghezia și sub inspi- 
raţia ei, caută să împiedice revoluția socială, partidul comunist 
hotărît o conduce și-o ajută să se dezvolte, să se adîncească 
întru -dezrobirea definitivă a clasei‘ muncitoare. 

Acest rol extrem de important e una din cauzele princi- 
pale care face necesară crearea partidului comunist cît se 
poate: de grabnic. za : ` 

acest scop s-au făcut sciziunile în vechile partide 
social-democrate din Europa, despărțindu-se elementele 
comuniște de cele. social-trădătoare. și colaboraţioniste și 
formînd un partid deosebit, dar acesta fu numai primul 
pas pentru formarea partidului comunist. Un conglomerat 
de împrejurări, asupra cărora nu e locul special să insistăm 
aici, a făcut ca în ţările capitaliste din Europa apuseană 
partidele comuniste să se afle abia în perioade de organizare 
cea mai elementară, fiind silite în acelaşi timp să facă faţă 
Și nevoilor de pe frontul de luptă între clase. De aceea tocmai 
prima grijă a fiecărui proletar conștient de rolul revoluționar 
al clasei sale trebuie să fie: de a organiza şi întări pînă la 
maximum partidul comunist din țară lui, De aceea tocmai 
Internaționala Comunistă, în toate congresele sale, a dat 
cea mai mare atenţie chestiunilor de organizare a partidelor 
comuniste, Însă organizarea partidului comunist este un proces 
foarte anevoios, legat de crize, de obstacole în aparenţă 
insurmontabile, ca de pildă: tînăra existență a partidului 
comunist, lipsa lui de experienţă în unele privințe. Ceea ce 
îl silește să facă chiar greșeli în acţiune, căci un partid inactiv 
cu formule metafizice în dosul cărora se ascund interesele 

mascate ale burgheziei, cum sînt partidele centriste și social- 
democrate, desigur „nu poate și nici n-are“ ce comite greșeli! 

Dar primejdia.cea mai mare care ameninţă partidele comu- 
niste tinere din. Europa este mentalitatea centristă de care 
a fost animată Internaționala a II-a și care, cu toate sciziu- 
nile ce s-au produs, e încă adînc înfiptă în ființa unor şefi 
„comuniști“, ba chiar și unei mari părți dintre membrii înșiși 
ai partidelor. Aceste elemente nu se împacă de obicei cu prin- 
cipiul centralismului sever ce trebuie să fie pus la baza par- 
tidului comunist ca el să aibă maximum de putere în fața 
burgheziei, care şi-a centralizat toate forțele sale contra 
proletariatului în statul său de clasă. Aceste elemente centriste 
caută să înlocuiască principiul centralismului cu cel al fede- 
ralismului liber-cugetător, pe are îl admite și burghezia 
cu-cea mai mare bucurie. A 

Ştie ea de ce! i 

Printr-o asemenea criză centralistă de obicei trec toate 
partidele comuniste. Actualmente această criză e mai pro- 


nunțată în sînul partidului francez. Contra acestui pericol, ` 


partidele comuniste în formație au de dus lupta cea mai 
aprigă. Şi mai ales în România. Partidul Comunist Român 
este încă într-o stare embrionară și.fără vigoare necesară. 
Partidul 'nostru, mai mult ca oricare alt partid comunist din 
lume, este amenințat de a se topi în valurile mentalității 
centriste de care sînt animați membrii partidului, într-o 
mare parte conducătorii. Această mentalitate, it st slăbiciunea 
actuală a partidului nostru se daloresc în- cea mai mare parte 
greșelilor comise de conducătorii din vechea mişcare socialistă în 
opera de educare şi organizare, a proletariatului român, care le-a 
plătit foarte scump aceste greșeli, de pildă în urma grevei 
generale, Aceste greșeli nu mai trebuie repetate. Principiul 
federalist nu poate îi pus la baza organizării partidului. Din 
contra, se impune pentru crearea partidului comunist român 
aplicarea cea mai severă a principiului centralist, Fără centra- 
lizarea cea mai încordată nu poate fi organizat un partid 
comunist în Româma, 

Un comitet central, ales de o conferință regulată a parti- 
dului și cuprinzând elementele cele mai capabile cu adevărat 
comuniste, va avea împuternicirile cele mai largi de a veghea 
la aplicarea principiului centralist, ca partidul comunist să 
nu cadă pradă curentelor și tendințelor centriste ce se ridică 

din sînul lui, ci să-l mențină viguros în acţiunile sale. Day 
aplicarea greșită a acestui principiu centralist poate să provoace 
crize de altă natură în dauna partidului. Dacă Comitetul Central 
rămâne izolat de masa mare a membrilor din partid, dacă 
se foloseşte de drepturile sale în mod discreționar fără să 
țină cont de părerea majorității membrilor de partid, atunci 
aplicarea aceasta greșită a principiului centralist duce 
la formarea unei clici conducătoare îndepărtate de masa 
mare a membrilor din partid, duce la stabilirea sistemului 
personal și arbitrar în partidul comunist, într-un cuvînt la 
dezorganizarea, slăbirea mișcării comuniste. Acest pericol 
amenință toate partidele comuniste; iată de ce Congresul 
al III-lea al Internaționalei Comuniste, cu o atenţie specială, 
a explicat că centralismul partidului comunist nu este un 
centralism burgheze-birocratic, ci democratic ` aceasta însem- 
nează că Comitetul Central, avînd cele mai largi împuterni- 
ciri asupra secțiunilor și membrilor răzleți din partid, este 
responsabil pentru activitatea sa în fața congresului parti- 
dului, de care este ales. Mai însemnează că Comitetul Central 
exercitîndu-și funcția sa de instanță superioară în intervaluri 
de la congresul partidului la altul, ține cont de procesele 
moleculare din sînul partidului, căutînd să le exploateze 
pentru a întări partidul, veghează ca membrii partidului 
să-și facă datoria de clasă, folosindu-se în același timp de 
toate drepturile lor. A 

Datoriile și drepturile membrilor, cît și procedeele parti- 
delor comuniste, sînt de obicei cunoscute ca formule de uzanțe 
practicate în mișcarea comunistă internaţională. Pe lîngă 
aceasta însă, partidul comunist din fiecare țară se foloseşte 
de aceste uzanțe internaționale în conformitate cu particu- 
larităţile acestei țări, precizînd datoriile și drepturile mem- 
brilor partidului, cît și normele de aplicarea directivelor 
generale de organizare elaborate de Internaționala Comunistă 
într-un statut de organizare a partidului. Mişcarea comunistă 
din România încă nu are un asemenea statut. şi, într-o parte, 
neînțelegerile care au avut loc în ultimul timp în sînul parti- 
dului se datoresc anume faptului că partidul nostru n-are 
un statut nici măcar provizoriu, 

De aceea congresul. cel mai apropiat al partidului, pe 
lîngă misiunea de a alege Comitetul Central al partidului, 
va mai trebui neapărat să pășească imediat la elaborarea. 

statutelor partidului, bazate pe principiul centralismului 
democratic. Aceste statute vor fi norma de conduită atît pen- 
tru Comitetul Central, cît și pentru noi ceilalți membri ai 
partidului; garanția pentru executarea spiritului acestor 
statute vor fi conștiința noastră și simțul de disciplină comu- 
nistă, cât și devotamentul nostru pentru revoluția socială. 


Articol publicat în „Iașul socialist“, anul V, 
nr. 11 din 17 septembrie 1922. Reprodus din 
vol.: Documente din istoria partidului comunist 


și a mișcării muncitorești revoluționare din * 


România (mai 1921 — august 1924), op. cit., 
pag. 293—296. 


CARACTERUL DE MASĂ AL PARTIDULUI COMUNIST 


Capitalul este o forță socială concentrată în special în 
formă de statul său burghez, pentru a menține clasa munci- 
toare la gradul de supunere cerut de interesele de clasă ale 
burgheziei: în robia economică, politică și ideologică. 

Proletariatul, pentru a putea învinge burghezia, trebuie, 
la rîndul său, să-și concentreze mișcarea sa sindicală și mai 
ales cea politică, partidul. 

Iată de ce partidul comunist, adevăratul reprezentant 
și conducător al proletariatului, pune la baza sa, în deosebire 
de partidul social-democrat, principiul celui mai sever cen- 
tralism și concomitent își dă silințele ca să devină un partid 
de masă, adică să cuprindă în întregime nu numai avangarda 
cea mai conștientă a proletariatului, ci să-și cîştige o influență 
decisivă asupra clasei muncitoare în totalitatea ei. 

La aceasta partidul comunist poate ajunge numai în cazul 
cînd el reprezintă un organism social viguros, mlădios, care-i 
în stare să suporte și să dea lovituri, cînd toți membrii parti- 
dului, asemenea celulelor corpului, participă în modul cel 

` mai activ și conștient la viața partidului, cînd, într-un 

cuvînt, partidul este clădit pe baza centralismului democratic 
și a caracterului de masă. s 

Mentalitatea social-democrată și centristă care s-a trans- 


portat și în partidul comunist împreună cu unii conducători 

care au trecut la comunism sub presiunea maselor muncito- 
rest) în fierbere, cît și tinerețea partidului comunist și a 
majorității conducătorilor lui, încă neexperimentați îndea- 
juns, fac adeseori ca în partidele comuniste să se comită 
greșeli și, mai ales, ca principiul centralismului să fie înțeles 
şi aplicat în mod greşit: Comitetul Central numai ordonă, 
iar membrii partidului trebuie numai să se execute fără nici 
o discuţie. i 

Astfel, membrii partidului sînt puși în situația vrind- 


„nevrînd de a se dezinteresa de chestiunile ce frămîntă par- 


tidul, nu-pot participa în mod conștient nici la acțiunile 
întreprinse de el. Partidul devine un aparat mecanic, părțile 
căruia n-au nici o legătură organică între ele. Din această 
cauză, firește, partidul nu e la înălțimea misiunii sale, este 
foarte slab și doborit la prima lovitură din partea burgheziei. 

Acestui pericol de birocratizare a partidului, de izolare 
a CC de masa mare a partidului este expusă în.mod special 
mișcarea comunistă ilegală sau clandestină, adică ascunsă. 
Totuși, chiar mișcarea ilegală, dacă ea este pătrunsă de spi- 
ritul cu adevărat comunist, nu pierde legătură cu masele 
largi ale proletariatului și le conduce în luptă, cum, de pildă, 
partidul comunist ilegal din Polonia, care a condus cu suceces 
greva lucrătorilor. de la căile ferate, san cel din Basarabia, 
care a ştiut să organizeze o grevă cu adevărat generală a 
proletariatului din Chişinău în zilele de 10 și 11 august 1920- 
ca protestare contra prigoanei și bătăilor de la sigurunță. 
Dacă, totuși, înseși condiţiile de activitate. clandestină fac 
imposibilă pînă la o limită oarecare aplicarea. în întregime 


a principiului centralismului democrat, apoi unui partid legal, ` 


care dispune de nenumărate posibilități de activitate legală 


(presa, întrunirile, contactul organizatoric nestingherit etc.), ` 


nu-i este permis să piardă legătura organică cu masele largi 
ale proletariatului. Or, tocmai partidele legale muncitorești 
își pierd caracterul lor de masă, alunecă spre calea sectaris- 
mului și a sistemului personal. 

Această birocratizare, izvorînd din concepția reformistă 
a social-democraţilor, este trăsătura caracteristică și comună 
tuturor partidelor social-democrate din Internaționala a II-a. 

Aşa au stat lucrurile și în partidul socialist român de 
pînă la greva generală. 

E 


În fruntea partidului, social-democrații și centriştii au 
format o clică conducătoare. Acest sinedrion concentra în 
sine şi reprezenta în exterior partidul socialist. Ei erau 
Olimpul mișcării, care nu trebuie să se coboare pînă la un 
membru ordinar al partidului. Rolul lor de conducător era 
clar: ei trebuiau să conducă, să dicteze, să ordone, iar toţi 
ceilalţi 'simpli membri ai partidului trebuiau să se supună 
fără discuție, chiar fără să înțeleagă măcar dispozițiile lor. 

Propaganda prin ziarul central al partidului era confuză, 
se dădea atenție abstracţiunilor și discuţiunilor de distracţie, 
dar nicidecum nevoilor muncitorimii, pe care conducătorii 
nu voiâu și nici nu ştiau să le canalizeze în vederea pregătirii 
proletariatului pentru preluarea puterii politice. | 

Ca urmare a acestor procedee, mârea masă a membrilor 
partidului socialist era complet străină de toate chestiunile 
care. trebuiau să frămînte întreg partidul sau de acțiunile 
duse de conducător în numele lui. 

Aceşti conducători, social-democraţi și centriști, fugeau 
de masele muncitorești și aveau teania pronunțată ca masele 
largi ale membrilor din partid să discute în cea mai mare 
libertate chestiunile de interes comun. 

Căci la ce bun? Doar toate chestiunile dificile se discutau 
în familie între membrii sinedrionului, iar militanții de rind 
ai partidului trebuiau să accepte hotărtrile acestei oligarhii 
conducătoare fără nici o discuție. Nici un control al centrului 
‘din. partea membrilor din partid. 

Nici o mirare deci că această clică conducătoare de social- 
democrați și centriști a putut să facă acţiune clandestină cu 
guvernul generalului Averescu (e nostim că domnii aceștia 
urăsc și denunță burgheziei activitatea clandestină a comu- 
niștilor și totuși fac și ei înșiși [aceasta], dar, bineînțeles, numai 
împreună cu burghezia pe spinarea clasei muncitoare) [...]. 

Greva generală, care exprimă de fapt voința proletaria- 
tului român de a-și apăra interesele sale de clasă pînă la 
extrem, n-a reușit, înainte de toate, datorită metodelor social- 
democrate de organizare, educaţie și conducere a proletaria- 
tului, pe cînd marea masă a membrilor din partid erau lipsiți 
de simțul de disciplină conștientă. de fier. 

„Or, fără asemenea disciplină nu-i posibilă nici o acțiune, 
și mai ales o grevă generală. So 

De aceea a fost de ajuns să fie arestați conducătorii ca 
întreg partidul și sindicatele să fie complet zdrobite. 

Eșecul grevei generale inseamnă din acest punct de 
vedere falimentul mentalității social-democrate, a „socialiști- 
lor“ noștri din actuala federație a partidelor „socialiste“. 

Aceasta trebuie să fie pentru fiecare muncitor conștient 
învățătura grevei generale. De această primejdie să păzim 
partidul nostru comunist tînăr. 

Trebuie să ne ferim ca în partidul comunist să fie apli- 
cate procedeele social-democrate ale vechiului partid socialist 
român, procedee de care nu s-au descotorosit încă mulți din 
conducătorii și membrii partidului nostru: respingînd hotă- 
rît principiul federalismului în locul celui centralist, să ne 
păzim de a deveni centraliști pînă la absurd; trebuie să ne 
organizăm partidul nostru în așa fel ca toți membrii lui să 
fie complet conștienți de toate chestiunile -care-l frămîntă 
și de toate acțiunile pe care acesta le întreprinde; trebuie 
să ducem lupta cea mai aprigă contra confuzionismului și 
a tendințelor sectariste-social-democrate, care n-au ce căuta 
în rîndurile partidului comunist. Într-un cuvînt, trebuie să 
devenim un partid comunist de masă! r; 

Or, la aceasta nu vom putea ajunge altfel decît atunci 
cînd la baza partidului va fi pus sistemul de nuclee. În nu- 
clee fiecare membru al partidului vine în contactul cel mai 
apropiat şi nemijlocit cu chestiunile arzătoare pentru tot par- 
tidul; el cugetă și apoi acționează într-un mod conștient. 

În nuclee se canalizează procesele moleculare din sînul 
partidului, de la ele nenumărate îmbolduri la activitate 
se îndreaptă spre centrul diriguitor al partidului. E posibil 
că în aceste nuclee se vor manifesta foarte clar tendințe 
centriste, social-democrate sau chiar anarhocomuniste. O 
asemenea luptă. de idei în” nuclee va întări numai conștiința 
comunistă a membrilor partidului. Însă ca aceste tendințe 
anticomuniste să nu devină norma de acțiune pentru membrii 
partidului, Comitetul Central are organele sale de încredere, 
care conduc mișcarea comunistă pe regiuni. 

„Membrii acestor comitete regionale sînt numiți din can- 
didați aleși la conferințele regionale de partid. Astfel aceste 


comitete regionale, cadrînd pe deplin cu spiritul membrilor ' 


din partid, iar pe de altă parte cu vederile Comitetului Central 
al partidului, vor constitui garanția organizatorică suficientă 

că la baza partidului va fi pus principiul centralismului 
nimerit, combinat cu cel al democratismului. 

Nuimai această formă de organizare a partidului, aplicată 
cu un rezultat strălucit, de exemplu, în Partidul Comunist 
German, poate să ne fie chezășia că partidul. nostru va fi 
sănătos, fiind clădit pe două postulate comuniste: cea mai 
largă libertate de discuţie și o disciplină fermă și conștientă 
în acțiune. Fără această bază dublă, partidul nostru, cu toată 
firma lui comunistă, va rămîne în fond un partid social- 
democrat, incapabil de acțiunea revoluționară de clasă și 
trădător al intereselor proletariatului în momentele decisive 
pentru revoluția socială. 


Articol publicat în „Iașul socialist“, anul V, 
nr. 13 din 1 octombrie 1922. Reprodus din 
vol.: Documente din istoria partidului comunist 
si a mișcării muncitoreşti revoluțicnare din 
România (mai 1921 — august 1924), op. cit., 
pag. 298—302. 

PANAIT MUȘOIU! 


FOSTA GRUPARE 


Nu cunosc un tupeu mai vrednic de dispreț și mai nesu- 
ferit decît acela de-a decreta că o grupare ființează sau nu 
după cum te afli sau nu te afli într-însa și tu. Şi nu e vorba 
acolea de una din acele grupări, întețite de unul și susținute 
cu mijloacele-i proprii, cum am avut la noi în cea de-a doua 
capitală, un fel de grupare poreclită politică a unui oarecare 
Sturdza, de efemeră existență. Nu-i vorba de una din acele 
grupări făcute așa de-o plăcere, nici de vreo clientelă elec- 


torală ceva. Nu-i vorba nicidecum de una din acele grupări 


1 Panait Muşoiu (1864—1944), editor, publicist și militant socialist. 
Fondatorul și conducătorul „Revistei Ideii“ (1900—1916), organ al liber- 
Ccugetătorilor români, 3 

In calitatea sa de conducător àl Revistei [deii, dar şi ca militant socia- 
list, marxist, Panait Mușoiu a adus o contribuție însemnată la tăspindirea 
d ilor marxiste în România. Întreaga sa activitate este pusă în slujba 
zidicării științifice și morale a proletariatului, 

„Ideea fundamentală a activităţii lui politice şi publicistice o reprezintă 
reliefarea rolului factorului subiectiv în dezvoltarea istorică. Pregătirea pro- 
letariatului pentru înfăptuirea revoluţiei sociale constituia pentru el una 
dintre condiţiile fundamentale ale realizării acesteia. 

Studiile și lucrările pe care le-a lăsat în moștenire sînt: „Propaganda 
în mişcarea socială” ( 1891), „Determinismul social“. (1892), „Despre mişcarea 
socialistă” (1893), „Metoda experimentală în politică“ (1893). La acestea 
se adaugă traducerile în limba română a unor lucrări fundamentale ale 
întemeietorilor marxismului; „Socialism utopic şi socialism ştiinţific“ 
(Dezvoltarea, socialismului de la utopie la știință) a lui Friedrich Engels 
(1890), „Manifestul comunist! de K, Marx d Fr, Engels (1892), „Originea 
familiei, a proprietății private şi a statului“ a lui Friedrich Engels (frag- 
mente, 1897). 


Ca editor, P, Mușoiu, asigură apariția multor brosuri în colecția „Bi- 
blioteca Revistei Ideji" A 


` 

studenţeşti care se fac pentru reclamă, pentru punerea unor 
individualităţi în vază şi pentru punerea în valoare a însu- 
şirilor lor, aş fi putut zice mai bine a lipsei lor de însușiri, 
de însușiri bune fără doar grupări ce nu durează nici cît un 
sfert de anotimp. Un personaj de la Galaţi care-și închipuie 
că e menit de acuma să joace roluri publice marcante, un oare- 
care sire în calitate de „copil al poporului“, decretează chiar 
moartea grupării socialiste, vorbind de dînsa ca de-o grupare 
fostă. Aici nu mai e tupeu, este o perfidie, o mișelie curată. 
A putut el, guvernul liberal, în perioada-i de guvernare tre- 
cută, a putut el să dizolve cluburile de la țară, să închidă și 
să intimideze oameni de idei, deopotrivă din tîrg și de la țară. 
A putut el să întindă mreje celor ce de altfel de-abia așteptau 
să-și speculeze opiniile sau lipsa de opinii, dacă voiţi, să facă 
afaceri mai practice-cu ele; gruparea socialistă însă n-a avut 
cùm să -piară. Văd o șleahtă întreagă de viitori subprefecţi, 
de viitori zapcii, de viitori comisari și chiar spioni de poliție, 
pentru că nu-i distincție, îi văd înșirîndu-se la rînd ca să 
mă contrazică. Doară-s din fosta grupare. Asta nu dovedește 
nimic. N-au fost nicicum chiar ei gruparea. 

Gruparea socialistă,. dacă (nett numaidecît să reducett 
și să înlocuiți- cuvîntul de partidă sau, mai generic, de miș- 
care, gruparea socialistă va exista în permanență pe cîtă vreme 
va exista o clasă cu interese aparte, o clasă subjugată sau 
clase subjugate ale căror revendicări vor fi atît de întinse. 
Va exista chiar cînd n-ar prea avea atitea caractere de fixi- 
tate, cînd s-ar părea fragmentată. Un val de lume va intra, 
uri altul va ieși, să zicem. Dar pururea va fi întreținut vîrtejul 
acela care va dezrădăciria relele ce ne bintuie, care va mătura 
instituţiile ce prilejuiesc relele acestea. Nu e vorba aicea nici 
de gruparea junimistă, nici de gruparea radicală, bazată pe 
principii şi interese ce nu exclud în fond ordinea actuală, 
grupări care au putut să fuzioneze cu conservatorii. Cu toate 
că chiar despre grupările acestea, cînd se. vorbeşte în parte 
de fiecare din ele, nu tocmai e corect să se zică: fosta grupare. 
Se poate zice că a trecut la conservatori Panu, Cu toate că 
opinia mea e cum că conservatorii ar fi 'trecut la-dinsul. 
E alta dacă pînă acum nu s-a întîmplat acel fenomen cunos- 
cut ca un capitalist să-și treacă însușirile ce are familiei cuce- 
ritoare cînd capitalul este de fel tenace și bine înzestrat. 
Familia conservatoare poate fi socotită: ajunsă la sterilitate. 

Dar singur şeful radicalilor, fostul lor șef, nu îndrăznește să 
vorbească despre gruparea radicală ca de-o grupare moartă. 
Şi, cînd e cazul să afirme că ca e solidară cu el, într-o împre- 
jurare solemnă, cu toate că e ferm, nu poate face ca să nu-i 
tremure o nuanță de ezitare în ton, desigur nesimţită. 

Așa se mai pricepe să-ţi joci, cum s-ar chema, partida pe 
socoteala ta. Astea-s talentele și calitățile mele; poftim, 
le pun la mijloc, cît socotiți că fac și ce-mi datt pentru ele. 
Şi bateţi palma, bett aldămașul. Nimeni nu poate să vă ceară 
jertfe mai mari, presupunînd că ați făcut cîndva vreo jertfă. 
Nimeni nu poate să nu acorde o combinaţie ceva, echivalind 
c-o retragere, celor ce nu mai pot trăi altfel, cînd sufăr mai 
cu seamă de vreo infirmitate de minte. Istoria n-a înregistrat 
tocmai aşa cu miile eroii conștienți care au murit pe-o bari- 
cadă cu steagul înălțat și fără gînd să dosească. Desigur că 
au fost destui pentru a face fală ideilor, cinste curajului, 
caracterului omenesc! Dar în partida socialistă română 
alta a fost tradiția. Bazată pe necesități simțite și îndrumate 
din capul locului de oameni serioși și integri, ea n-a putut 
să alunge din rîndurile ei pe cei ce au venit să se alăture pe 
vremuri. Unii au socotit dintr-o dată că e un fel de glumă. 
Şi-au dat ei seama că e un lucru frumos, un lucru nobil, 
mare, că sînt idei sănătoase. Dar cum că într-o lume păcă- 
toasă ca asta se poate ajunge cu acestea la risc nu au putut 
să priceapă. Firește că nu s-au putut împăca niciodată cu si- 
tuaţia creată cînd au venit împrejurări de acelea să-i alipească 
strict la partidă. Lumea a putut să se înșele, să-i creadă una, 
identificați cu partida, să-i creadă doctori serioşi, ţinînd la 
meserie. De doctori, doctori. Dar doctori fără voie ... Alții 
din capul locului au mirosit gheliruri. Nici nu şi-au scos 
mănușile și nu și-au lepădat jobenul. At de siguri erau că 
își vor isprăvi afacerile curînd și nu vor face pureci mulți. 

Firește că nici unii, nici alții, în niște atare condiții nu au 
putut avea gîndul să se localizeze și au urmărit cu totul 
altceva decît cultura serioasă și integrală a maselor, chiar 
dacă unii au avut o cultură, Artificialitatea, faima, reclama, 
crearea unei clientele care să le alcătuiască puterea, care să 
valideze insuficiența titlurilor unora, să reabiliteze pe alții, 
pentru a putea trata cu una din cele două partide, cu orişicare, 
eventual cu amindouă chiar. Iată ce a putut să-i absoarbă. 
Negreșit, oricît de mare ar fi fost ignoranța mulțimei, oricît 

de cu îngrijire cultivată și de adinc înfiltrată adularea, încre- 
derea în conducători și capi, interesul trebuia să nu mai fie 
interes ireductibil cum este, și bunul-simţ să fi pierit, ca să 
se prăbușească deodată totul și să se ducă toată gruparea pe 
sîrlă, plocon, peşcheș la liberali. O parte din conducători, 
ca să întrebuințăm pentru înţelegere cuvintul acesta nepro- 
priu, nejustificat prin nimic, o parte au șovăit la dreapta, 
altă parte la stînga. Chiar și o parte din masă a fost adusă 
să umple grosul, îmi vine pe limbă cuvîntul, să umple golul 
“ambelor partide. Că asta nu are să cîştige nimic nu mai încape 
vorbă. Aicea s-a mărginit toată tulburarea însă, toată spăr- 
tură ce s-a făcut. Fosta grupare în fond e tot aceeași, va ră- 
mine aceeaşi chiar cînd vor mai evolua dintr-însa elementele 
migratoare care mai sînt și care au prins a mirosi după stirv. 
Ea nu va face coadă partidelor burgheze şi nu-și va da ade- 
ziunea nici unora din ele. Politica și-o va face de sine, fără 
mezalianțe, și va i€și la capăt cum se cuvine. E o minune 
asta. Minunea se va face. 

Așa stînd treaba, degeaba „te vei urca la tribună și vei 
striga pe-un ton sau pe altul că liberalii vor fi și sînt cum sînt 
sau cum voiești să fie... Să votăm pentru dinșii, că e de 
partea lor pînă și „fosta grupare“. Ei ne vor da ... ceea ce 
ne-au mai dat, vor completa de la noi și ce nu pot, în ruptul 
capului, mai mult: visuri deșarte, idealuri îndepărtate, tot 
ce veți vrea de calibrul acesta dacă veți fi cuminţi. Şi ne-or 
mai da, după cum ne-au mai dat, încatenare de libertate, 
prigoniri fioroăse, ruină și dezastru dacă veţi fi eigent) şi 
veţi dori mai mult. Care bun-simț și care inteligență să creadă 
că liberalii vor aduce măcar ameliorarea salariatului, vor 
face să intre în punga producătorilor din plusvaloarea ce 
li se fură mai mult și vor deschide un cîmp de activitate mai 
larg acelor energii acum neocupate? Să nu ni se vorbească 
de felinarele de stradă că se vor înmulți, nici că se vor astupa 
unele hîrtopi de pe drumuri, pentru că nu-i nevoie să fii 
guvern poporanist să te dedai la lucruri de acestea. A, dar 
poporanismul? Iată o mare calitate a partidului liberal. 
Alta va face sau nu, dar hrană intelectuală ştiu că va da 
poporului sau va favoriza să se dea ... Un. cetățean dintr-o 
cătună de țară, „un bun român și creștin“, lucrează chiar de 
mult în vederea năzuințelor acestui neasemănat partid şi a 
poporaniștilor lui. A tipărit pînă acum pe propria-i cheltuială 

şi a împrăștiat gratuit la oameni: „Prescurtare din vieţile 
sfinţilor“, „Minunile Maicei Domnului Şi „Carte folositoare 
pentru mîntuirea păcătoşilor“ ... Vedeţi că i s-adug laude 
publice şi este dat ca pildă. Dacă nici astea nu vor mai ferici 


să-mi irosesc vremea așa să mă ocup de voi mai mult. 


Articol reprodus din „Revista Ideii“, nr. 5, 
martie 1901, pag. 65—68. 


CE FACEM CU ȚĂRANII? 


S-ar părea că e o întrebare profundă, la care ar fi cu greu 
de dat un răspuns. Într-adevăr, o mulțime din cei care au 
căutat o soluţie la întrebarea aceasta s-au încurcat atît de 
cumplit, sinceri fiind, încît desigur că n-au putut să preci- 
zeze nimic. Nu ne vom minuna de. loc cînd ne vom aminti 
că-i o tendinţă a spiritului omenesc îndeobște de a complica 
cele mai limpezi lucruri și de a înconjura totdeauna dezle- 
gările limpezi: Cu toate astea, cît se atinge de noi, chestia 
e nu se poate mai simplă. Ce facem cu țăranii? Ce facem cu 
toți ceilalți dezmoșteniţi sau proletari îndeobște? Le facem 
cunoscut ideile care alcătuiesc temelia învățăturilor noastre, 
le dăm unele indicări generale, şi îi lăsăm să completeze cu 
mintea lor și să aplice cum le vine mai bine, după necesitățile 
ce au, ceea ce iau la cunoștință. Îi învăţăm socialismul ca 
o Știință, rămînînd ca pe urmă să scoată ei aplicările prac- 
tice ce vor găsi cu cale, S-ar părea că astronomia nu e de 
nici o folosință, numai cunoscută așa, dacă nu schimbă 
depărtările și nu te pune deodată, chiar ea, în situația în 
care a-i dori să te afli, a cărei direcție ea totuşi ţi-o indică. 
Aceasta-i așteptarea omului linced, care ar vrea să fie trans- 
portat de la sine acolo unde visează dînsul pe cîtă vreme 
diînsul ar trage un somn zdravăn, Dar numai acei care au 


fost rătăciţi știu de cît ajutor le-a fost faptul c-au cunoscut 
o stea de pe cer să le indice nordul, 

La urma urmei, bine. Dar nu e numai obscuritatea din 
jur aceea ce derutează țăranul. Mai sînt luminele false ce 
licăresc la felurite distanțe, care ascund o mulțime de curse 
de care. ţarănul trebuiește ferit. Sînt focuri de corsari spre 
care cel pribeag e ispitit să-și îndrepteze pașii și unde își gă- 
sește picirea: Se pun la îndemîna ţăranului școli, chiar ca 
să-l lumineze, îndobitocindu-l mai tare. Se înjghebează 
societăți cu nume să-l moralizeze, pe cînd în realitate voiesc 
să facă acestea dintr-însul un animal superstițios și supus, 
să-l poată încărca cu cele mai grele poveri, fără ca el să cîr- 
tească, Ceea ce e adevărata depravare. Se fac gazete să-l 
instruiască în care se propagă cel mai cumplit obscuratism. 
I se trimit Adevăruri la sate, zicînd ca să-și cunoască interesele 
lui, din care însă se zăpăcește mai tarė, pentru că resignareă; 
încrederea. în alții a practicat-o din veac şi tot nu i-a mai 
adus mîntuire. Din toate părţile :răsar atîția binevoitori 
zeloși ca să-l învețe să fie econom pe ce n-are, să muncească 
cu calcul și cu spor, să-l poată stăpînirea mai încărca cu dări 
și toți speculatorii specula cu. priință. Sînt politicieni ce vor 
să-l fericească și care îl prostesc ca să-i susțină pe dînșii, 
să lupte pentru dinșii, să facă chiar din trupu-i o punte ca 
să-și ajungă ținta, să-și facă dînșii interesele lor. Țăranul 
trebuie scos de sub influențele acestea dacă voim ca să-și 
găsească odată limanul. A f 
Nimeni nu zice ba. Însă nu trebuie să se uite cum că țăra- 

nul ştie mai bine să pipăie terenul și, ca acel animal care îi 
e adesea tovarăș de muncă, simte numaidecît unde-i terenul 
șubred și nu mai merge cu nici un chip înainte, oricît ar fi 
îmboldit. Așa că socotim de prisos să ne luăm la întrecere cu 
alții, să-l susţinem în viața lui rutinară, chiar dacă din rîn- 
duirea acestei vieţi mai altfel s-ar crede să izvorască pentru 
dînsul vreun bine, ceea ce noi tăgăduim. Noi susţinem pentru 
toți proletarii că, într-atîta vreme cît. bunurile obşteşti ca 
pămintul și cît uneltele de muncă vor D în stăpînirea unora 
nemaiputind dispune de dînsele după voie, nici vorbă de 
vreo îmbunătăţire ceva. Se vor face silinţe uriaşe întru aceas- 
ta, dar totul va fi o minciună. Va fi omul îndemînatic şi harnic, 
va fi a toate cunoscător, va fi model de virtute. Dar ce-i va 
folosi lui aceste calități dacă nu va fi îngăduit ca să le pună 
în valoare. Şi nu vorbim acolo de o îndividualitate sau două, 
vorbim de generalitate, Ce fel de satisfacție așteaptă genera- 

litatea aceasta, ce mulțumire o așteaptă pentru destoinicia 
ce are cînd e subordonată unei minorități suverane care nu 
o întrebuințează decît în măsura în care cer și unde cer inte- 
resele ei, răsplătind-o cît se poate mai prost. Chiar azi avem 
un număr oarecare de oameni care, cu cît au calități mai 
distinse, cu atîta trăiesc și mor mai mizerabil. 

UG vreme vor rămîne în picioare bazele organizării de 
azi nu ne putem aștepta nicidecum ca să vedem schimbată 
priveliștea dureroasă ce ne împrejmuiește. Dar, pînă la o 
prefacere radicală ca cea ce o preconizăm noi, omul mai are 
de trăit și are de mulțumit atîtea nevoi. Să aibă cît voiește. 
De vreme ce am afirmat că e cu neputinţă în ordinea de azi 
să se realizeze vreun bine cu efect general și sînt atîtea date 
s-o stabilească, nu ne vom face noi îndulcitorii vieții omenești 
în ordinea aceasta. Pentru comunul muritorilor viața e menită 
să rămînă un haos, fără să se poată ameliora sau rîndui cumva. 
Singură numai pătrunderea învățăturilor noastre, doar dacă 
poate să stabilească vreo normă priitoare, singură: lupta 
ce-o ducem noi, lupta de dezrobire totală, dacă poate aduce 
vreo mulțumire cuiva. Împărtășind adevărul acesta și stăruind 
în el e tot ce ni se pare că poate face un luptător conștient 


care nu vrea să amăgească pe nimeni cu așteptări deșarte,. 


totul ce poate face spre binele semenilor săi și întru susți- 
nerea unei cauze drepte. Alții voiesc să strîngă nu ştiu ce 
date statistice, parcă mizeria n-ar fi destul de documentată. 
Nu ştiu ce politică ingenioasă vrea să inaugureze, să pună 
înainte nu știu ce drepturi tradiționale pentru ca să dobîn- 
dească ceva. Lucru de oameni ce încă dibuiesc, care nu 
înţeleg viața în afară de minuţii și de forme. 

Cu rațiunea și cu logica noastră știm bine că masele 
populare nu au să fie aduse atît de lesne, aduse în curentul 
mișcării noastre. Dacă sintem asiguraţi că nimeni nu are un 
talisman să le întoarcă din calea lor firească oricît şi-ar face 
unele interese cu ele, n-avem de ce să fim întristaţi. Ca să 
atragem aceste mase de partea noastră, nu ne vom apuca 

„doar să regulamentăm starea de azi, să întocmim programe 
cu prevederi efemere, precum o fac politicieni de rînd. Nu 
ne vom pune doar să descurcăm feluritele daraveri ce afec- 
tează pe oameni, dar care nu au nici o înrturire simțită asupra 
mersului lor înainte, Cu această rigoare, mulțimea nu are cum 
să nu stea departe. Nu ne îngrijim nicidecum dacă va fi o 

minoritate care să ne priceapă. Și o minoritate va fi. La 
urma urmei, minoritățile au fost acelea care au pornit și 
au dus în vreme, diferitele lupte. Majorităţile le-au urmat. 
Şi a avea de partea ta o minoritate viguroasă este a avea totul 
pentru o deplină izbîndă. Mulțimea atrasă la tine cu nimicuri, 
cu nimicuri trebuie întreținută. Ceea ce nu e în interesul 
cauzei noastre. Precizînd lucrul astfel, vedem că ne putem 
purta cu țăranii ca și cu ceilalți proletari îndeobşte, vedem 
că nu-i o grozăvie de loc a te aventura la țară. Firește că e 
nevoie să cunoşti mediul, să-ți dai o socoteală de viață pentru 
a-putea lega deocamdată vorba. Dar tragere de inimă să fie. 
Nimic nu-i anevoie. 


i 


Articol reprodus din „Revista Ideii“, nr. 9, 
iulie 1901, pag. 140. ` 

PARTIDUL COMUNIST 
ȘI CLASA MUNCITOARE 


Ordinea burghezo-capitalistă hărăzește muncitorimii ro- 
lul dea crea, cu prețul celei mai trudnice și nerăsplătite munci, 
bogății imense în folosul unei restrînse minorități de exploa- 
tatori. 

Aparatului de asuprire economică îi corespunde aparatul 
de constrîngere politică. S ; 

Guvernele, puse toate în slujba capitalului, au încercuit 
muncitorimea cu un lanț de legi în scopul de a o împiedica 
să scuture exploatarea patronală. Orice încercare de luptă 
a muncitorimii este înăbușită cu brutalitate. Garantiile cons- 
tituţionale sînt desființate fără nici o jenă, drepturile de aso- 
ciație și -întrunire la discreția ultimului agent “polițienesc. 

Şi o întrebare se impune parcă de la sine: de ce ura ca- 
pitalismului și a guvernelor lui împotriva încercărilor munci- 
torești de a ieși din starea insuportabilă de astăzi se oglindește 
perfect de bine în prigonirea sălbatică a partidului comunist? 

© Răspunsul vine iarăși de la sine: pentru că partidul 
comunist este singurul și distinctul partid al clasei muncitoare, 
al exploataţilor de la orașe și sate. 

Dușmanii muncitorimii sînt în acelaşi timp și dușmanii 
partidului comunist. 

Născut din suferinţele și nădejdele lumii muncitoare, el 
întruchipează eliberarea proletariatului de sub jugul capitalist. 

Dar mai sînt partide care pretind a reprezenta clasa mun- 
citoare, cum e partidul țărănesc și cel social-democrat. 

De ce ele nu sînt lovite de aceeași prigoană ca partidul 
comunist? Pentru că mai întîi nici ele nu-și iau rolul în serios 

şi apoi nici guvernul üu contează pe un pericol dat din partea 
lor: 

În schimb, partidul comunist trebuie să înfrunte, pe lîngă 
urgia guvernamentală, și atacurile celorlalte fracțiuni poli- 
tice, de la cea mai reacționară pînă la cea mai democrată 
şi social-democrată, 

Nici presa „independentă“ și „democrată“ nu lipsește din 
coaliția generală îndreptată împotriva partidului nostru. 

Două lumi stau față în față și-și declară război: de o 
parte capitalismul, cu înjghebările-i politice de care am vorbit, 
de altă parte muncitorimea, condusă în luptă de partidul 
coniunist. EE 

Cînd burghezia persecută cu atita furie partidul clasei 
muncitoare, își dă bine seama ce înfricoșător pericol prezintă 
el pentru privilegiile ei de clasă. 

Ia închipuiți-vă, de pildă, ce ar face ca dacă partidul 
comunist n-ar fi stingherit în activitatea lui astăzi, cînd 
guvernul liberal, prin politica-i economică, fiscală și vamală, 
pregătește noi și zdrobitoare poveri pentru clasa muncitoare. 

Ce s-ar face burghezia dach partidul comunist. ar avea 
putinţa să denunțe, să înfiereze și să combată cu energia 
care-l caracterizează toate hoțiile, toate crimele și toate 
samavolniciile pe care le înfăptuiește pe seama clasei munci- 
toare pentru a se menține la putere? i 

Toate socotelile și planurile brigandice ale burgheziei 
ar fi complet răsturnate. 

Dar glasul lui nu poate fi înăbușit multă vreme. 


Istoria, care calcă netulburată peste voința de pitici 


a guvernantilor, a încredințat partidului comunist glorioasa 
misiune de a conduce muncitorimea la izbîndă în lupta pentru 
scuturarea jugului capitalist, : 
Pe căile spinoase, dar pline de frumusețe ale luptei de 
clasă, cu jertfa celor mai buni copii ai lui, partidul comunist 
nu cunoaște șovăirea și osteneala, Sé CH 
Sub cutele steagului său se înșiruie tot mai des şi mai 


des elementele conștiente și active ale clasei muncitoare, 


însuflețite de convingerea nestrămutată în biruința comu- 
nismului. 

Şi Prometeul înlănțuit de astăzi va ridica mîndru și liber 
capul miine! 


Articol publicat în „Socialismul“, anul XIX, 
nr, 13 din 6 februarie 1924. Reprodus din vol.: 
Documente din istoria partidului  ccmunist 
şi a mişcării muncitoreşti revoluționare din 
România (mai 1921— august 1924), op. cit., 
pag. 641—643. 


MIZERIA UCENICILOR 


Multe mii de tineri muncitori și muncitoare se află ca 
ucenici la muncă grea în ateliere și fabrici. Dar dacă în orîn- 
„duirea societății capitaliste soarta, sclavilor lefegii, în general, 
este mai grea şi de nesuportat, cu atît mai grea este aceea a 
muncitorilor tineri. 

Mai întîi de toate, tratamentul din punct de vedere pur 
uman al ucenicilor lasă mult de dorit. Ucenicul este expus, 
aproape fără nici un fel de protecţie, la bunul plac al patro- 
nului; dar chiar muncitorii maturi nu privesc totdeauna 
pe ucenic ca ceea ce este în realitate: un tovarăș de clasă 
care este exploatat în mod și mai nemilos de către patron 
şi deci el ar -trebui cu atît mai mult să fie susținut și tratat 
ca un frate mai mic. Sînt mulți tovarăși (calfe) care privesc 
pe ucenic ca o ființă la un nivel cu mult inferior lui, deci 
cu care ei pot proceda așa cum găsesc de cuviință. 

Anii de ucenicie ai tinerilor muncitori sînt plini de multe 
ore amare și triste. Nimeni nu se gîndeşte că timpul de uce- 
nicie coincide cu anii pubertăţii, adică tocmai cu perioada 
cînd un băiat trece în adolescență. Este perioada în care copiii 
de burghezi sînt îngrijiţi în mod deosebit, bucurîndu-se de 
supravegherea şi protecţia unor pedagogi instruiți; în schimb, 
copiii proletarilor sînt deja împinși în lupta grea pentru exis- 
tență, supuși șicanelor patronilor, iar condițiile în care lucrează 
sînt cele mai grele ce ne putem închipui, 

Ce-i drept, „legea ucenicilor“ le acordă o ocrotire oarecare, 
dar numai în aparență, deoarece sînt puține acele dispo- 
ziţiuni, care, în marea lor parte, sînt respectate de șefii lor 
direcți, maistorii; pe de altă parte, cum lipsește un control 

al respectării acestor dispoziţiuni, iar acolo unde totuși se 
face abuzurile sint judecate cu multă îngăduință. În aşa- 
zisa lege pentru protecția ucenicilor de origine austriacă 
şi care se aplică și astăzi încă la noi, sînt prevăzute o serie 
întreagă de dispoziţiuni severe împotriva ucenicilor, care sînt 
respectate întocmai. Dispoziţia cea mai rușinoasă la care 
recurg cu predilecție maistorii este aceea care acordă patro- 
nilor dreptul ce li se cuvine „de a pedepsi pe ucenici părin- 
teşte“ (înțelegîndu-se cu bătaia). Dar aceasta nu este totul, 
căci, în cazul cînd un ucenic ar vrea să-și schimbe patronul, 
maistorul are dreptul să-l aducă înapoi, recurgînd chiar la 
ajutorul forței publice. În plus, „legea ucenicilor“ acordă 
patronului dreptul de a pretinde. ca ziua de lucru să depă- 
șească orele reglementare. Acest drept este exploatat de 
patron, deși este vorba în cazul de faţă de tineri avînd vîrsta 
la care forța lor fizică nu le permite supraeforturi. Dar nici 
corpul lor nu îngăduie să se surmeneze tocmai în perioada 
de dezvoltare atît ca sănătate, cît și ca forță. Ce-i drept, în 
Occident s-a obținut printr-o. luptă dîrză dreptul la ziua de 
8 ore de muncă chiar și pentru ucenici; la noi, în afară de 
cazul tipografilor și, în parte, la muncitorii în metalurgie, 
lupta trebuie dusă înainte pentru obținerea reducerii zilei 
) de muncă la 8 ore, aceasta cu atît mai vîrtos, cu cît, în cele 
mai multe ramuri ucenicii trebuie să muncească zece pînă 
la douăsprezece ore chiar. pe zi. 


Cu toate acestea, însă, leafa lor este în mod ridicul de 
redusă. Este prea greu să stabilim un salariu mediu la noi 
pentru ucenici. Sint unele ramuri în care un ucenic nu cîștigă 
în primul an de ucenicie mai mult de 18 lei pe săptămînă ; 
în cele mai multe ramuri însă, cum este cazul la cizmari, la 
legătorii de cărți și la unii "negustori, ucenicii nu primesc 
decit vreo 15 lei pe lună, Putem să ne închipuim deci cît de 
mare este mizeria în care se zbat ucenicii. În mod relativ, 
leafa ce primește un ucenic astăzi este cu mult mai joasă ca 
aceea ce el primea înainte de război, ținind seama de faptul 
că pe atunci, în cele mai multe cazuri, maistorul îi oferea, 
pe lîngă hrană, şi locuință. Chiar dacă mincarea era destul de 
proastă, totuși era ceva faţă de astăzi, cînd nu primeşte 
nimic, Numai prin aceea că părinții ucenicului, de obicei ei 
înșiși muncitori prost plătiţi, au grijă de copii, întreţinerea 

lor este asigurată. Asta înseamnă că părinţii suportă o mare 
parte din sarcina patronală. 

Cam astfel se prezintă lucrurile cu privire la condiţiile 
de muncă şi de trai ale ucenicilor, 

Dar ni se va răspunde că ucenicului i se oferă, în schimb, 
posibilitatea de a se pregăti și a-și completa cunoștințele lui 
în ramura respectivă. 

Cum se prezintă însă această pregătire? Păi să vedeți, 
dacă e vorba de timp, de timp se dispune mai mult decît 
suficient. În cele mai multe ramuri sè pretinde nici mai mult, 
nici mai puțin decît patru ani de pregătire. Patru ani de 
ucenicie ! Puţine sînt acele ramuri care cer un timp mai scurt. 
Dar pregătirea, foarte des, este cu totul alta decît una temei- 
nică și completă. Patronul instructor împarte, de obicei, 
timpul necesar uceniciei în modul următor: în primul an 
ucenicul trebuie să facă drumuri și comisioane, să servească 
pe maistor și pe soția lui, apoi de-abia începe lucrul, dar și 
acesta numai în parte în ramura lui de specialitate. 

Tocmai în ultimul an, uneori numai în -ultimele luni, 
poate fi vorba de o adevărată pregătire, să zicem specială. 
Pe baza acesteia, ucenicul, după multă și. cruntă trudă, 
poate să dea examenul de calfă. Acesta însă nu este un examen 
propriu-zis, prin care s-ar putea stabili cunoștințele lui reale 
în ramura sa, Explicația este că, în majoritatea- cazurilor, 

maistorul însuși este cel care examinează și este forțat deci, 
în propriul său interes, să fie și criticul, și apreciatorul în 
același timp. După cum știm, „corb la corb nu-și scoate 
ochii“. : à 
Aceste fapte dovedesc că patronii, în general, au tot 
interesul să rețină.pe ucenici un timp cît mai îndelungat, 
întrucît ei reprezintă, puterea de muncă cea mai ieftină. 
Astfel stînd lucrurile, tineretul muncitor contribuie” la 
creșterea numărului şomerilor și la reducerea salariilor. A- 
ceasta însă nu este nici în interesul lor propriu şi nici în 
interesul muncitorilor mai vechi. Iată miezul afacerii! Dacă 
un tînăr ar putea să înveţe, pe lingă cele învățate în timpul 
“uceniciei, ceva mai de ispravă, desigur că aceasta vine în 
'avantajul lui, pentru patron însă nu are decît o importanță 
cu totul secundară, ' 
Din nefericire, legea pentru protecția ucenicilor nu pre- 
zintă nici 'un -mijloc ca să împiedice pregătirea proastă 

a acestora. Este însă clar că în această direcţie trebuie luate 
măsuri energice pentru o îmbunătățire radicală, Ca să contăm 
pe bunăvoința patronului ar fi o copilărie; aceasta ar în- 
semna să prelungim chinul ucenicului, căci, dacă patronii 
ar fi voit într-adevăr, s-ar fi putut de mult crea unele îmbu- 
nătățiri. 

În același mod, cum soarta muncitorilor maturi ar putea 
fi îmbunătățită prin propria lor forță, tot la fel ar putea fi 
îmbunătățită și soarta muncitorilor tineri. Tinerii muncitori 
ar trebui să înveţe că puterea constă în unire, iar în aceasta 
stă secretul tuturor succeselor. Ei trebuie să se adune în 
organizația tineretului, să înveţe care sînt îndatoririle lor 
de muncitori, ca apoi, prin sindicat şi partid, să treacă la 
lupta generală a proletariatului pentru îmbunătățirea situației 
lor proprii, împlicit a celei a tineretului pentru îndeplinirea 
socialismului liberator al, poporului. ` 


“Articol publicat în „Arbeiter jugend“, organ al 
tineretului muncitor din Ardeal şi Banat, 
Timișoara, anul L nr. 1 din 30 iunie 1922. 
(Traducere din limba germană). Reprodus din 
vol.: Documente din istoria partidului comunist 
Și a mișcării: muncitorești revoluționare din 
România (mai 1921 — august 1924), op. cit., 
pag. 251—254, 

ALEX. CONSTANTINESCU ' 


ȚĂRĂNISM ȘI COMUNISM 


Încercarea făcută de Partidul Comunist Român de a 
propune partidului țărănist o luptă unită în vederea unui 
guvern muncitoresc şi tăcerea calculată a conducătorilor 
acestui partid au pus în lumina cea mai limpede ideologia 
mic și mare burgheză a -doctorilor „socialiști sui-generis“, 
ca şi tendinţele lor clandestine de solidarism politic cu cele- 

l lalte partide de guvernămint. 
` Nimic mai natural decît această tăcere! 
Un partid fără o doctrină rezultată din interesele unei 
clase cu adevărat muncitorească nu poate să conceapă măcar 
o luptă împreună cu un partid revoluționar și comunist. 


1 Alexandru (Alecu) Constantinescu (1872—1949), militant socialist 
munist de seamă, Între 1917 și 1920 a desfăşurat o intensă activitate 
cadrul mișcării sindicale și al Partidului Social-Democrat Român. Îm- 
preună cu alți reprezentanți de frunte ai clasei muncitoare a militat pentru 
crearea Partidului. Comunist Român. 

Între 1920—1937 a activat în emigrație în Franța şi U.R.S.S. Reîntors 
în țară a fost internat în lagărele de concentrare de la Miercurea-Ciuc, 
» Caracal, Tg.- Jiu (1940—1944). După 23 August 1944 a activat în cadrul 
organizației P.C.R, a Capitalei. 

n activitatea sa, Alexandru Constantinescu s-a afirmat şi ca un 
strălucit ziarist, Singur sau împreună cu alții a participat la discutarea 
și dezbaterea celor mai importante probleme privind organizarea şi dezvol- 
tarea politică a clasei muncitoare, a mișcării comuniste și muncitoreşti din 
România, Împreună cu Ecaterina Arbore, Gheorghe Cristescu, I. C. Frimu 
ga. s-au ridicat cu hotărire împotriva asupririi şi exploatării țărănimii 
de către moșierime, „Chestia, țărănească, precizau aceştia, nu va fi rezol- 


vată pină ce nu este nimicită atotputernicia, economică și politică a marilor 
proprietari“, 


şi co: 
în 

Elementele ce compun actualmente partidul țărănist din 
România, şi mai ales conducătorii lui, n-au putut să se scu- 
ture de jugul umilitor al imitaţiei politice. 

Conducătorii partidului țărănist, lipsiți de curajul revo- 
luționar al bulgarilor bunăoară, balansează, de la formarea 
lui şi pînă acuma, între celelalte fracțiuni politice din Ro- 
mânia, prin încercarea de a face un bloc antiliberal în scopul 
unic de a pune mina pe putere, nu ca să atace la rădăcină 
cauzele care fac din țăranul român un iobag modern, nu pentru 
a rezolvi într-un sens revoluționar chestiunea agrară din 
România, ci pentru a înfăptui o nouă coterie politică după 
modelul atit de prototipic al coteriei liberale. 

Un asemenea partid deci nu poate să stea nici în modul 
cel mai provizoriu alături de un partid comunist. Comunistul 
cere pur şi simplu confiscarea pămînturilor marii proprie- 
tăți și împărțirea lor la țărani fără plată. Această reformă 
radicală atrage după sine altele, tot atît de adinci, în toate 
domeniile vieții agrare. Comunistul vrea ca țăranul să fie 
un om liber și luminat. Stăpîn al uneltei sale de muncă, 
pămîntul, el trebuie să-l facă cît mai rodnic printr-o sforțare 
cît mai mică; statul sau comuna trebuie să-i pună la dispo- 
ziție — lui, dar mai cu seamă obștilor de muncă comunistă — 
uneltele de muncă cele mai moderne, materiile chimice nece- 
sare rodirii pămîntului, cunoștințele pentru a lucra în modul 
-cel mai rațional acest pămînt. Linia de conduită politică 
a comunistului e adînc revoluționară; el îndreaptă săgeata 
principiilor sale în inima tuturor nenorocirilor sociale, în 
inima „sfintei proprietăți“ individuale, dar mai cu seamă a 
marilor proprietăţi latifundiare, declarindu-le averi de stat, 
bunuri comune ale celor care vor să muncească. Prin această 
declaraţie de principii, parazitismul social primeşte lovi- 
tura de graţie: „Nici muncă fără piine, nici pîine fără muncă“. 

Țărănistul conducător însă nici nu se poate gîndi la 
asemenea lovituri revoluționare. Pentru el, proprietatea indi- 
viduală a rămas un privilegiu de progres economic și social. 
Fastul luxului etalat de marii proprietari, belșugul neîn- 
frînat în care trăiesc aceștia fac pe țărănistul conducător să 
numească „progres“ „civilizaţie“ toată această risipă a ciocoiu- 
lui român. Conducătorul partidului țărănist, ca oricare alt 
burghez conservator, crede că fericirea socială stă nu în 
transformarea adîncă a societăţii actuale, ci într-un fel de 

solidarism social, într-un. fel de împăcare a claselor după 
basmele biblice și dorințele:oricărui patron de fabrică, care 
ar dori din tot sufletul să vadă realizată acea veșnică împă- 
care a robilor săi cu exploatarea neomenoasă de azi. 

Printre masele țărăniste există, desigur, elemente des- 
tule care instinctiv au aceleași vederi ca şi noi, dar numai 
în mase se mai pot găsi asemenea elemente. Conducătorii 
au rămas aceiași oameni bătrîni la gînduri, spirite artificia- 
lizate printr-o instrucție de calapod solidarist, suflete stoarse 
de orice avînt înalt, 'puternic către o nouă orientare doctri- 
nară fără zgardă convenţională, fără botnița .lașităţii de 
gîndire caracteristică claselor mijlocii, care în viitoarele fur- 
tuni ce amenință societatea burghezo-capitalistă, nu știu pe 
ce cale să apuce ca să ajungă la:micșorarea neajunsurilor 
Jor de clasă, lipsiţi de orice busolă politică precisă. 


Articol publicat. în „Lupta, socialistă“, anul VI, 
nr. 106 din 20 iulie 1924. Reprodus din vol.: 
Documente "dén istoria partidului şi a mișcării 
muncitorești revoluționare din România (mai 
1921 — august 1924), op. cit., pag. 748—750. 

PETRE: CONSTANTINESCU-IAȘI! 


INTEMEIETORII SOCIALISMULUI ȘTIINȚIFIC 
ŞI COMUNISMULUI 


I, 


Karl Marx, Engels, pe drept cuvînt, sînt părinții socia- 
lismului, creat din cercetarea materialistă a istoriei, așa cum 
în principiile lui fundamentale există imuabil pînă azi sub 
forma cea mai curată și mai apropiată, comunistă. 

Nu-i vorbă că și comunismul prezintă astăzi uneori as- 
pecte cu totul diferite de adevărata. concepție a fundatorilor 
săi, ceea ce Lenin a caracterizat de minune prin ultima sa 
lucrare, „Copilăriile comunismului". 

Dar mai primejdioase decît aceste „boli infantile“, care 
se vindecă o dată cu primele experiențe de viață socialistă, 
sint bolile bătrîneții socialismului, ca să ne exprimăm astfel, 
concretizate în interpretările teoretice şi: manierele tactice 


` 


` L Petre Constantinescu-Iași (1892-1978), istoric, om politic. Profesor 
universitar la Cernăuţi, Iași și București. Membru al Academiei. 

Ca om politic, membru al partidului comunist din 1921, P. Constanti- 
nescu-laşi a desfășurat timp de peste șase decenii o intensă activitate de 
răspindire a concepției marxist-leniniste despre lume şi viaţă. În munca sa 
a acordat o atenție deosebită, atît laturii. teoretice, de explicare ştiinţifică 
a fenomenelor sociale, cît şi celei practico, de luptă pentru transpunerea în 
Practică a programului de activitate al partidului. 

Articolele și studiile sale înfățișează problematica vastă de care s-a 
Preocupat și cu cart s-a confruntat clasa muncitoare din România, partidul 
comunist, Ele aduc în fața cititorului aspeote fundamentale din lupta for- 
telor: revoluţionare pentru progres şi civilizaţie, pentru socialism. Referin- 
du-se la açtivitatea lui Coustantinescu-lași, tovarășul Nicolae Ceauşescu 
îi spunea: „te numeri printre acel intelectuali care, alăturindu-se mişcării 
revoluționare a clasei muncitoare, ai continuat tot timpul să militezi pentru 
realizarea năzuințelor. de eliberare socială şi națională ale poporului român, 
Pentru făurirea, societăţii socialiste.“ i . 

ale celor două Internaţionale, a social-patrioţilor și oportu- 
niștilor. i 

Şi ceea ce constituie adevărata primejdie pentru unii 
“încă nehotărfți este pretenția acestora din urmă de a se con- 
sidera ca moştenitorii legitimi ai celor doi mari apostoli, 
fie prin faptul că s-au bucurat de considerațiunile celor mai 
buni marxişti — cazul lui Kautsky — înainte de război și 
pînă la un punct cu drept cuvînt pentru acea activitate, fie 
poate că se trag direct din Marx, cazul nepotului Longuet. 

Pentru că în pretenţiile lor consideră comunismul serios 
ca o aberațiune și o derogare de la purul marxism, ne-am 
propus a revedea sumar gîndurile adevărate ale întemeie- 
torilor săi. 

Prin 1913 s-a publicat larga corespondenţă dintre Marx 
și Engels, între anii 1844—1883, sub redactarea lui Bern- 
stein şi Bebel. Din această foarte importantă operă cvasi- 
postumă respiră în cele mai mici și profunde detalii întreaga 
gîndire, limpede și precisă, a celor doi apostoli, care mînuiesc 
o dialectică demnă. de inteligenţa lor. 

Vom spicui și noi cîteva considerațiuni cu privire la dic- 
tatura proletariatului, metodele violente și cum anume trebuie 
înțelese socializarea. etc., adică referitoare la interpretarea 
comunistă a marxismului, cum s-a reluat cu atîta vigoare 
azi de partidele intransigente socialiste. Şi ne vom călăuzi 
de un articol al lui Lenin publicat puțin după apariția acelei 
corespondențe, precum și de unele mai recente ale lui Charles 
Rappaport. 

Pe cînd Engels se afla încă la părinții săi în Barmen, 
în vîrstă de 26 ani, scrie în 1846 lui Marx, amintindu-i de 
luptele sale împotriva acelora care voiau să introducă în 
comunism „spiritul filistin“, pe care-l caracterizează astfel: 
„doctrină antiproletariană, fraze goale, tendințe umanitare, 
frica superstițioasă a comunismului grosolan, planuri paci- 
fice de a aduce fericirea omenirii“, În aceste cîteva trăsături 
vedem perfect personaje binecunoscute azi în lumea socialistă, 
revedem pe oportuniștii centriști sau independenţi de nuanţă 
Kautsky, care, repudiind dictatura proletariatului, aşteaptă 
bunăvoința celor ce din milă pentru proletari sau din convin- 
gere vor ceda locul acestora din urmă, 

„„Trei seri am discutat asupra proudhonismului... Lucrul 
principal pe care m-am muncit să-l dovedese fu necesitatea 

unei revoluții violente“, Sau mai ales: „Am definit miezul. 
comunismului în chipul următor: i) a apăra intere 
letariatului împotriva celor ale burghezici; 2) pentru aceasta, 
nevoia de a suprima proprietatea privată și înlocuirea ei prin 
comunitatea bunurilor; 3) a recunoaște de singurul mijloc 
de a ajunge aceste scopuri revoluția democratică violentă“, 

Cam astfel s-au hotărît principiile și tactica partidului 
social-democrat german, care lua naștere în anii 1846 din 
aceste reuniuni — ultima la. 23 octombrie 1846 —, la care 
punctul de vedere al lui Engels fu admis cu o mare majori- 
tate. - 

Un an mai tîrziu, Engels anunță lui Marx compunerea 
unui program-manifest, ale cărui puncte fundamentale vo 
constitui clasicul „Manifest comunist“, pe care-l vom cerceta 
într-un articol următor. i 

Reţine deocamdată adevărata nuanță a tacticii hotărită 


de unul din fondatorii socialismului în faza embrionară 
dinaintea „Manifestului“. 


II 


„Manifestul comunist“, prin însăși titulatura sa, este cea 
mai puternică dovadă care dintre partidele actuale socialiste 
păstrează patrimoniul moștenirii curat marxiste. Dar nu 
numai prin aceasta, ci din conținutul în întregime al evan- 
gheliei noastre reiese clar și indubitabil apropierea necon- 
testată dintre tactica comunistă de azi și jalonările fundamen- 
tale ale socialismului științific. 

Înainte de a cerceta conținutul, am fost ademeniţi a ne 
opri asupra uneia din prefețele nenumărate pe care le-au 
adăugat cei doi autori la edițiile repetate ale „Mans/festului'“ 
lor, anume la prefața tradusă de Engels după redactarea unei 
ediții rusești, la care Marx a adăugat cîteva cuvinte intro- 
` ductive de o mare actualitate azi. 

La întrebarea care se punea mereu dacă comunitatea 
țărănească rusă va trece direct la o formă superioară comu- 
nistă sau dacă va trece mai întîi prin aceleași faze de descom- 
punere pe care le-a suferit proprietatea în Apus, Marx răs- 


231 


Scanned with CamScanner 


punde: „Singurul răspuns cu putință astăzi la această între- 
bare este următorul: dacă revoluția vusească va fi semnalul 
unei vevoluții muncitoare și în Apus, astfel ca aceste două 
mișcări să se completeze, va putea servi de punct de ple- 
care pentru o revoluție comunistă“. 

Tată deci, lucru foarte interesant, că Marx, în anul de 
grație al social democrației 1882 (exact 21 ianuarie), admitea 
posibilitatea izbucnirii mai întîi a revoluției socialiste în 
Rusia, indiferent de forma ei. 

Din aceleași interesante prefețe ne îndeamnă încă una, 
de data aceasta a lui Engels, a ne opri puţin, deoarece cu- 
prinde constatări uimitor de analoge multor fapte de azi. 

În prefața ediţiei germane din 1890, Engels explică de ce 
autorii „Mamifestului“ s-au oprit asupra denumirii copilului 
lor cu titulatura comunistă și nu l-au botezat „Manifestul 
socialist“. În 1847 se-nţelegeau sub numele, de socialiști două 
feluri de oameni. Unii erau partizanii sistemelor utopice 
mai ales oweniștii în Anglia și fourieriștii în Franţa, iar pe 
de altă parte încă o sumedenie de „șarlatani“ (expresia lui 
Engels), socialiștii care voiau să suprime mizeriile sociale 
cu leacuri și cîrpeli, fără a se atinge de fundamentul organi- 
zaţiei burgheze: capitalul și profitul. În ambele cazuri, acești 
„socialiști“ trăiau în afara claselor muncitoare și căutau 
un sprijin la clasele „culte“. Dimpotrivă, acea parte a munci- 
torimii care urmărea transformarea fundamentală a societății 
şi nu se lăsa amăgită de insuficiența unor schimbări se 
numea comunistă. Sau, mai precis, „socialismul. reprezenta 
în 1847 o mișcare burgheză, comunismul o mişcare muncitoare“. 

Şi cîtă asemănare cu cele ce se petrec azi în lumea așa-zisă 
socialistă ! SE 

Și azi mulţi șarlatani politici își zic socialiști moderați 
naționali etc., fără a se atinge de capital, sau social-demo- 
craţi, social-reformiști sau socialiști-revoluționari de dreapta, 
care sînt E prin credința că, alături de elementele 
din stinga ale burgheziei, vor schimba societatea. 

„Socialismul, cel púțiri pe continent, era o petrecere de 
salon ` comunismul era cu totul altceva“, adaugă încă Engels. 

„Şi astăzi social-democratismul sau social-retormismul per- 
mite fracul ministerial àl lui Vandervelde în sala de recepție 
a regelui Albert sau al lui Brarting la curtea regelui din 
Stockholm, bastonul de mareşal al lui Pilsudsky sau depar- 

tamentul munițiilor distrugătoare a milioane de vieți al lui 
Albert Thomas, ca și armura de război a celorlalţi colegi 
din cabinetele războiului. 

Engels mai adaugă: „Şi cum noi pe acea vreme eram 
adînc convinşi că emanciparea muncitorilor trebuie să fie 
opera clasei muncitoare însăși, n-am putut sta un moment 
la îndoială care din cele două denumiri să alegem. De atunci 
încoace nu ne-a trecut niciodată prin minte gîndul de a-l 
modifica“. 

Din nefericire, deși acest gînd nestrămutat allui Engels 
era încă persistent în 1890, totuși așa-zișii săi discipoli s-au 
lepădat de mult și acum se scutură, cu ură aproape, de titu- 
latura atît de scumpă lui Marx și Engels. 

Dar, din fericire, au mai rămas discipoli consecvenţi 
care poartă cu „cinste și-n ciuda tuturor osîrdiților burghezo- 
social-democraţi sfinta moștenire a celor doi apostoli. 


III, 


Ne-am mărginit la precedentul articol la cercetarea cîtorva 
adevăruri, pentru unii usturătoare, reconfortante pentru alții, 
din prefețele „Manifestului comunist“. Să trecem acum. la 
însuşi conținutul său. 3 i 

Manifestul oe împarte în două capitole importante. În 
cel dintii schițează în linii generale fazele dezvoltării prole- 
tariatului, descriind istoria, războiului civil dintre burghezie 
şi proletariat pină-n momentul decisiv cînd proletariatul va 
lua asupră-și întreaga putere de .stat. De menționat deci 
cum caracterizează Marx și Engels lupta de clasă din epoca 
contemporană ca un adevărat: război civil, „care frămîntă 
societatea pînă în momentul cînd acest război izbucneşte 
într-o revoluție pe faţă şi cînd, prin răsturnarea violentă á 
burgheziei, proletariatul ki stabileşte dominațiunea sa“. Nici 
nu se poate o formulare mai clară și mai bine frazată a celebrei 
dicțaturi proletare, contestată sau hulită de atâţia aşa-ziși 
socialiști, 

„Mișcarea proletariană este mișcarea autonomă a imensei 
majorităţi în folosul imensei majorități“ este o frază, imediat 
înaintea citatului de mai sus, care ar putea fi adusă ca contra 

argument de susținătorii teoriei majoritare, care s-ar lăsa 
ademeniți de cuvîntul majoritate. Acest termen e luat în 
înțelesul majorităţii proletariene față de masa mult mai res- 
trînsă a exploatatorilor, care sînt într-o infimă minoritate 
față de masa mare a celor exploataţi. Și dacă între aceste 
două clase sociale se mai găsește azi încă una, acea țărănească 
sau tîrgoveață, a micilor proprietari neexploatatori, ea este 
scoasă în factor comun, deoarece lupta se dă între prole- 
tariat, necontestat de marea majoritate, și între capitaliști, 
în mică minoritate. De majoritatea proletarilor e vorba și 
aceștia pot forma uneori o minoritate conștientă față de 
masa rhicilor proprietari în unele țări (ca la noi sau Rusia, 
de pildă), pe care cu vremea și prin atracție îi vom putea 
cîştiga alături de toți proletarii biruitori față de exploata- 
torii lor comuni. . 

„Burghezia nu mai poate domni, pentru că nu mai e 
în stare să asigure existența sclavului său, chiar în condi- 
ţiunile sclaviei lui“, adaugă „Manifestul“. Şi comuniștii cred 
că tocmai aceasta este situația de azi, cînd, după grozavul 
măcel mondial, proletariatul suferă mai mult ca oricînd, 
deci burghezia nu mai poate domni. 

În al doilea capitol, care se ocupă cu raportul dintre 
comuniști și proletari, găsim o definiție a scopului celor 
dintîi: organizarea proletariătului în partid de clasă, desfiin- 
tarea stăpînirii burgheze și cucerirea puterii politice de pro- 
letariat. Dar cum va realiza acest din urmă punct și cel mai 
important? 

Sfârșitul capitolului al doilea, care rezolvă întrebarea 
noastră, e categoric. De aceea ne vom permite a-l cita în 
întregime, fără a mai încerca vreun comentariu. „Prole- 
tariatul se va servi de puterea politică pentru a smulge 
burgheziei din ce în. ce mai mult întregul capital, pentru 
a cenfraliza toate instrumentele de producţie în mîinile 

„ statului, adică în ale proletariatului organizat în clasă domi- 
nantă, şi pentru a mări cît mai repede masa forţelor produc- 
tive. 

Aceasta la început negresit că nu se va putea face decît 
printr-o încălcare despolică a drepturilor de proprietate și a 
raporturilor de producțiune burgheze, adică prin măsuri care 
din punctul de vedere economic vor părea insuficiente și neîn- 

temeiate, dar care vor servi de pirghie pentru revoluționarea 
întregului mod de producție.“ 

Revăzând aceste admirabile caracterizări în care adevărul 
socialist este atît de perfect organizat și cristalizat, nu știm 
ce să admirăm mai mult: geniul atît de clar, de departe 
văzător al autorilor „Mamsfestului“, sau admirabila consec- 
vență a celor de azi, care, mînaţi de forțele oarbe ale desti- 
nului materialist istoric, au purces la înfăptuirea lumii noi 
în Orientul european! 

Necontestat că aceste măsuri vor diferi după ţări, cum 
precizează însuși „Manifestul“. Așa pentru cele mai înaintate 
se enumeră o serie de măsuri asupra cărora Marx și Engels, 
în una din prefețele „Mansfestului“, revin găsindu-le prea 
revoluţionare pentru epoca de la 1872, cînd erau dureros 
loviți de insuccesele Comunei, strangulată cu un an înainte. 
Astăzi însă; după aproape o jumătate de veac de la 1872 
și-ndeosebi după războiul modnial, găsim ca foarte juste 
unele măsuri enunțate teoretic în „Manifest“, aduse la înde- 
plinire de regimul sfaturilor în Rusia, ca, de pildă, centrali- 
zarea tuturor mijloacelor de transport în mîinile statului, 
munca obligatorie pentru toţi, organizarea de armate in- 
dustriale, combinarea muncii agricole și industriale, educarea 
publică și gratuită a tuturor copiilor, ca și exproprierea 
totală, de stat, a proprietăţii funciare și altele. 

Iar ca încheiere un punct de tactică generală politică: 
„Comuniştii sprijină pretutindeni orice mișcare revoluționară 
împotriva actualei stări politice și sociale“, care ne reamina 
tește aidoma tezele coloniale ale Internaționalei a III-a. 


IV 


În articolele precedente am insistat mai mult asupra 
contribuției lui Engels la îndreptarea socialismului ştiin- 
tific pe căile lui adevărate, spre deosebire de att alți pseu- 
dosocialiști, de care nici astăzi nu ducem mare lipsă. 

În cele ce vor urma ne vom ocupa în special de Marx, 
căutînd a discerne adevărul din concepţiile sale filozofo- 
economico-istoricel. 

Marx a fost propovăduitorul și învățătorul revoluției, pe 

_care nu o anunța numai, ci dovedea că ea se va face. Revoluţia, 
după Marx, este rezultatul unei lungi evoluţii, cu care deci 
nu se găsește de loc în opoziție, cum își închipuiau unii utopici 
dinaintea lui. Istoria totdeauna merge către o revoluţie, care 
devine astfel inevitabilă ` deci ea este naturală, așa că opor- 
tunistul care se cramponează de evoluție, ca și reformistul, 
se găsesc în fața unei deziceri a legii naturii. Însăși natura 
în sînul ei „face salturi“, ca și istoria omenirii; ambele ele- 
mente sînt deci „bolșevice“, ca să ne complacem în termeni 
dragi oportuniștilor. 

Explozia revoluționară izbucnește într-un moment aproape 
neașteptat ; de aceea mulți orbi, care n-au observat schimbă- 
rile zilnice, latente, sînt loviți și neîncrezători. Astăzi, în 
organizația capitalistă, modul de producţie a fost: factorul 
care a pregătit revoluția.: Şi anume: i 

:Modul de producție cuprinde două feluri de factori: 
instrumentele de muncă și producătorii. Raportul dintre 
acești doi factori constituie baza însăși a evoluţiei sociale; 
raporturile dintre factori au împărțit întreaga istorie umană 
în clasicele ei epoci. Şi tocmai aceste raporturi au fost negli- 
jate de cercetătorii istoriei omenești. Producătorii cu ace- 
leași condițiuni de muncă formează grupe sau clase sociale, 
care se luptă între ele pe chestiunea stăpînirii muncii și a 
roadelor sale. Și această largă despărțitură cuprinde întreaga 
omenire, trecînd peste alte grupări (patrie, stat etc.), așa 
că, de pildă, muncitorii sau capitaliștii fac să apară -unități 
noi, trecînd peste unităţile fals create. 

Ambele tabere au fiecare armele speciale de luptă. Lupta 
se dă însă în condiții neegale: unii, mica minoritate, deţin 
puterea asupra celorlalţi, marea majoritate a proletarilor 
producători, prin mijlocul statului înarmat pînă-n dinți, 
adică prin dictatură. Dar cum această formă brutală nu s-ar 
putea menţine multă vreme fără a atrage atenţia asupra 
gravităţii și nedreptății ei, deținătorii puterii au mascat-o 


1 Primul articol e luat după inspirațiile unui articol al lui: Rappaport 
din La revue communiste, îi ` . ` 

sub diferite ideologii: biserica la început, democrația mai apoi, 
în vremurile de mai complicată dezvoltare a societății. Repe- 
tatele declaraţii ale dreptului omului au fost'născocite pentru 
a ascunde mai bine dictatura celor care creau piedici de 
fapt liberei manifestări a popoarelor. Parlamentele și presa 
au servit de minune ca supape celor ce s-ar fi înăbușit și 
trezit mai curînd la adevărata pricepere. Ele au învăluit 
sub măștile de drept, just, adevărat tot ce decurgea din 
proprietatea capitalistă, și individuală, afară de care tot era, 
bineînțeles, în afara legilor. dreptăţii, adevărului etc. 

Deși Marx n-a întrebuințat des cuvîntul dictatură, care 
i se părea, poate, prea. tare, a evidenţiat totuși foarte clar 
caracterul dictatorial al organizaţiei şi stăpînirii burgheze. 

Marx declară orice luptă de clasă ca o luptă politică: 
mici o clasă nu va putea triumfa fără a lua puterea politică, 
adică fără dictatură. Proletariatul nu va putea distruge dic- 
tatura burgheză fără a-i opune dictatura propriei sale clase. 

Este, totuși, între ambele o deosebire mare. Pe cînd 
burghezii își susțin stăpînirea lor ca veşnică, dictatura pro- 
letară este pasageră ` ea va ţine atît cît clasele vor mai exista 
încă, adică cât burghezia se va mai crampona de a se menține. 
Prin dictatura proletară se ajunge la dispariția claselor, 
înlocuindu-se prin una. singură, aceea a muncitorilor, deci 
și la dispariţia clasei proletare și a dictaturii ei. 

O altă deosebire. Dictatura burgheză, fiind a unei mino- 
rități, pentru menținerea unei exploatări, este nevoită să 
mintă mereu, să mînuiască cu abilitate minciuna în interesul 
general. Dictatura proletariatului își spune adevăratul nume, 
se arată cum e, căci are nevoie de purul adevăr, de con- 
știința clară a întregului proletariat. 

Marx și Engels recunoșteau necesitatea libertăților demo- 
cratice ca mijloc al luptei de clasă; dar nu acesta le era 
scopul lor final, Ei denunță veşnicul caracter dictatorial al 
dominației burgheze, fie ea oricît de democratic organizată. 
Ei știu că majoritățile democratice sînt totdeauna majori- 
tăți factice, create prin tot felul de mijloace de diversiune 
Și înșelătorie, de care nu trebuie să se arate nici un socialist 
nerecunoscător, Participarea la putere cu o asemenea 'demo- 
crație burgheză nici nu încăpea în priceperea celor doi fun- 
datori ai socialismului. științific: 


237 


Scanned with CamScanner 


Marx n-a spus-o nicăieri că comuniștii trebuie să aștepte 
pentru a lua puterea pînă ce vor deveni majoritate; el se 
mulțumește a spune că comuniștii reprezintă interesele vitale 
ale imensei majorități. 

Dacă mai reamintim și unele paternităţi de expresii ale 
lui Marx: „cretinism parlamentar“, necesitatea de a înlocui 
uneori „arma criticii“ prin „critica armelor“, „forța este 
moașa tuturor societăților care se nasc“ etc..., vom fi reușit, 
credem, a reda esența scopului și mijloacelor de realizat 
ale adevăratului socialism științific. 


, i Afticol publicat în „Socialismul“ din 15, 16, 
18 şi 22 aprilie 1921. Reprodus din voL: Presa 
muncitorească și socialistă din România, volu- 
mul III (1917—1921), partea 1, Editura 
politică, Bucureşti, 1971, pag. 351—356. 

KARL MARX 


Se împlinesc 40 de ani de cînd într-o zi posomorită de 
martie fu coborit în mormîntul familiei din cimitirul Highgate 
din Londra acela care fusese Karl Marx. 

Se născuse în mai 1818 și murise deci în vîrstă de 65 ani, 
o vîrstă înaintată dacă socotim lipsurile materiale și sufe- 
rințele morale prin care trecuse dînsul și familia sa, dar o 
vîrstă la care proletariatul mondial și omenirea suferindă 
mai puteau încă aștepta mult. 


40 de ani!... Prin cîte nu a trecut de atunci omenirea, 
proletariatul și Internaționala 2, ale cărei temelii Karl Marx 
le-a așezat! 


1. Articolul a fost publicat în ziarul Socialismul (1918—1921), organul 
partidului socialist și al Uniunii sindicatelor din România. ` 

În paginile ziarului sînt abordate și dezbătute probleme privind pro- 
gramul și politica mișcării muncitorești din România, refacerea şi întărirea 
organizatorică, a partidului socialist și a sindicatelor revoluționare, unifi- 
carea și centralizarea, organizațiilor muncitoreşti pe scara întregii țări. 
Un loc aparte îl ocupă propagarea, ideilor socialiste la sate, atragerea țără- 
nimii de partea, mișcării socialiste, clarificarea ideologică revoluționară 
a mișcării muncitoreşti din România, lupta pentru  desăvîrşirea 
unității naționale. În coloanele ziarului apar și sint confirmate 
întrebări fundamentale pentru ființa neamului românesc: „Cine n-o doreşte? 
E cineva, care n-a dorit-o? Va fi cineva care s-o respingă? Nu. Nimeni 
dintre noi n-are deci motivul de a regreta, întregirea neamului,“ 

Între colaboratorii ziarului se înscriu: C. Dobrogeanu-Gherea, Ioan 
Sion, David Fabian, Iosif Ciser, P, Constantinescu-Iaşi, Barbu Lazăreanu, 
Theodor Iordăchescu ș.a. 

2 Este vorba de Internaționala I, creată în 1864. 

Societatea capitalistă, al cărei sfîrșit apropiat Marx îl 
prevăzuse, s-a mai arătat capabilă de o viaţă, a mai trebuit 
să ducă omenirea prin faza imperialistă a capitalismului, 
prin faza luptelor de concurență pentru dominarea globului 

ntreg, prin faza războaielor mondiale, 

Proletariatul, pe care Marx la coborirea sa în mormînt 
H lăsase încă slab, risipit în mare parte, lipsit încă de con- 
ştiinţă de clasă şi de conștiința misiunii sale istorice, prole- 
tariatul mondial s-a trezit de atunci, s-a adunat, s-a organi- 
zat şi constituie astăzi un pericol iminent pentru burghezie și 
o clasă conștientă de sine și de forța sa. 

Iar Internaționala, prima Internațională, pe ruinele căreia 
Marx avusese durerea si închidă ochii, a renăscut în mijlocul 
reveluției ruse, această primă etapă din „lanţul de transfor- 
mări profunde, de războaie civile care vor ține 5, 15 sau 50 
de ani“ și la capătul cărora aşteaptă societatea comunistă, 
așteaptă omenirea dezrobită. 

Da! De la moartea lui Marx, societatea burgheză, clasa 
muncitoare și Internaționala au străbătut unele faze pe care 
Marx nu le prevăzuse, Cele prevăzute nu au evoluat toate 
în acel tempo prezis de dînsul. Toate fenomenele însă, atunci 
cînd deveniseră sensibile, au putut fi explicate, înțelese numai 
grație metodei marxiste și consecințele fenomenelor au putut 
fi precise grație instrumentelor de cercetare pe care Marx 
le-a făurit. 

Instrumentele se dovedesc, potrivite, eficace, juste numai 
cînd sînt întrebuințate. Dacă în aplicarea lor aceste instru- 
mente nu dau rezultate satisfăcătoare, atunci ele sînt false. 

Trebuie făcută însă tocmai această deosebire între in- 
strumente, între metoda. marxistă şi între felul cum fiecare 
o întrebuințează, o aplică în cazuri particulare date. : 

Acei care întrebuințează sau minuiesc greşit un instru- 
ment pot compromite valoarea instrumentului însuşi. 

Așa s-a întîmplat și cu marxismul, O parte din conducă- 
torii Internaționalei a II-a au înțeles greşit învățăturile 
marxiste, ajungînd să justifice printr-însele social-patriotis- 
mul lor, propria lor trădare față de proletariat și față de revo- 
luţie. Discipolii rămași credincioşi moștenirii revoluționare 

a lui Marx au demascat însă fără cruțare aceste falsuri 
nereușite comise pe socoteala învățăturilor marxiste, și 
aceste trădări comise la adăpostul lui Marx. 

Dreptatea discipolilor lui Marx și trădarea. reformiştilor 
din fruntea Internaționalei a II-a începeau să răsară evidente 
în ochii maselor după război, în vălmășagul zguduirilor revo- 
luţionare ale anilor 1917—1920. 

Falsificatorii lui Marx erau să fie bătuţi. Atunci le:a 
venit în. ajutor un nou contingent de renegaţi: centriștii. 

Aceștia încearcă să justifice trădările reformiștilor și 
social-patrioților rupînd blocul învățăturilor marxiste, des- 
„picînd opera lui Marx în două. Kautsky și kautskianii in- 
ventară un Marx tînăr din anii 1840—1850 și un Marx ajuns 

„la maturitate și situat între anii 1860—1880. 

Tot ce-i revoluționar în opera uriașă a lui Marx fu pus 
în sarcina lui Marx cel tînăr și necopt, și pentru acest motiv 
aruncat la gunoi. 

Iar pentru justificarea. propriei lor renegări, kautskianii 
au improvizat un Marx matur, construit dintr-un număr 
de cioburi culese după sfărimarea operei întregi și unitare 
a lui Marx. i 

Acum, cînd se împlinesc patru decenii de la moartea lui 
Marx, este bine să subliniem această nouă falsificare a lui 
Marx, comisă prin despicarea operei sale unitare şi marxiste 
ca un bloc de granit. Și pentru a ilustra această falsificare 
și renegare, să terminăm amintind că în noua sa carte, apărută 
de curînd și intitulată „Revoluţia proletară“, Kautsky 
spune: 

În locul formulei lui Marx: „Între societatea capitalistă 
şi societatea comunistă, se întinde perioada revoluţiei, care 
transformă, pe prima în cea de-a doua. Acestei perioade îi 
corespunde o perioadă de tranziţie politică, în timpul căreia 
statul nu poate fi altceva decit dictatura revoluționară a pro- 


letariatylui“, în loculjacestei formule, spune Kautsky, trebuie 


pusă astăzi formula următoare: și Kautsky transcrie totul 
pînă la cuvintele „dictatura revoluționară a proletariatului“ 
pe care le înlocuiește cu cuvintele; „guvernul de coaliție“ 
cu burghezia. 

Trebuie notat că formula de mai sus a lui Karl Marx 
asupra dictaturii revoluţionare a proletariatului este a lui 
Marx cel matur și se găsește în Critica Programului de la 
Gotha, scrisă la 5 mai 1875, cînd Marx era în vîrstă de 57 
de ani, opt ani înaintea morții sale. 


Articol publicat în „Socialismul“, anul XVIII, 
nr. 21, din 15 martie 1923. Reprodus din 
vol.: Documente din istoria Partidului şi a miş- 
cării muncitoreşti revoluționare din România (mai 
1921 — august 1924, op. cit., pag. 428—430. 

DAVID FABIAN! 


LENIN, EXPRESIA EPOCII REVOLUȚIEI SOCIALE 


Lenin a murit! Vestea aceasta, care acum un an răspîndea 
alarma în toată lumea ca fiind un fapt de care înseși drumu- 
rile istoriei depindeau, vestea aceasta a fost primită de astă- 
dată cu liniștea cu care sînt primite faptele prevăzute şi 
naturale. E dovada cea mai vorbitoare că soarta revoluției, 
începută sub vraja lui Lenin, este astăzi atît de consolidată, 

` dăinuirea ei atît de sigură și atît de înrădăcinată în tăria 
vremurilor înseși, încît chiar dispariția lui Lenin de la cîrmă 
nu-i mai poate pune în discuție ființa. 

Şi totuși! Oricît de independentă este astăzi revoluţia 
rusă de Lenin, viața lui Lenin, personalitatea, sa genială este 
însă atît de legată de revoluția rusă, primul capitol al revo- 
luţiei mondiale, încît pentru vecii vecilor numele ei va evoca 
pe al lui, tot așa cum sunetele numelui lui vor aduce pe buze 
totdeauna pe acela ale ei. Atita sînt de mari, de uriașe, de 
epocale aceste două produse rare ale istoriei: geniul lui 
Lenin și revoluția rusă, prima etapă a revoluției mondiale, 


1 David Fabian (1895—1938), militant comunist, În 1920 a făcut parte 
din delegaţia Partidului Socialist care a mers la Moscova pentru a discuta 
condiţiile afilierii Partidului clasei muncitoare din România la Internaţio- 
nala Comunistă, 

David Fabian a desfășurat o intensă activitate publicistică, În anii 
(1921—1922) cînd a fost închis la Jilava, a tipărit, împreună cu colegii de 
închisoare și de idei, mai multe gazete ilegale, 

Prin activitatea politică şi articolele publicate, D. Fabian a contribuit 
la întărirea luptei revoluționare din țara noastră, 

încît parcă într-adins le-a, așezat istoria în același moment 
din desfășurarea ei. aa , 

Valoarea lui Lenin, puterea geniului său, vraja persona- 
lității sale conducătoare își au explicația tocmai în acest fapt : 
personalitatea sa universală s-a înnodat de nevoile societății 
însăși, de tendințele dezvoltării ei, aptitudinile sale geniale 
au știut să se pună de acord cu cerințele epocii în care a trăit. 
Istoria și-a ales în Lenin omul prin care ea a vorbit. A 

Viața lui Lenin, opera sa nu devin astfel decît o imagi- 
ne concentrată în focarul unei lentile a epocii prin care 
trecem. Îndată ce a apărut în centrul istoriei, în mijlocul 
mișcării revoluționare, două idei au devenit focarul activi- 
tății sale și al mișcării revoluționare ruse: Rusia este poarta 
de intrare a revoluției mondiale și, în desfășurarea revoluției 
apropiate st inevitabile, hegemonia proletariatului va fi 
factorul hotărîtor.. Și pentru că aceste idei nu au fost decît 
exprimate într-o limbă omenească a ceea ce germina şi se 
dezvolta. în pîntecele. societăţii, de aceea ideile au devenit 
o forță și Lenin un vrăjitor din poveşti. Lenin nu a creat 
revoluția, dar Lenin a prevăzut cel dintii în chip limpede 
formele ei concrete. De aceea a putut el conduce poporul 
ales, proletariatul, cu un ochi sigur și cu o mînă hotărâtă, 
fără şovăieli și fără îndoieli, prin deșerturile perioadei de tre- 
cere de la capitalism la socialism, prin deșerturile războiului 
civil, ale suferințelor și al împotrivirilor sîngeroase la capătul 
cărora e aşezată țara făgăduinței comuniste. 

Lenin a ajuns să vadă cum soarele ce se ridicase de mult 
la zenitul suţletului său s-a ivit și în zarea vremii, pentru a 
fi văzut de toți și pentru a începe să se înalțe pe cerul înfăp= 
tuirii: revoluția rusă este astăzi săpată în granit și meşterul 
ei cioplitor a fost proletariatul rus, Lenin a trăit încă pentru 
a-și vedea cele două idei conducătoare ale sale confirmate: 
intrarea revoluţiei mondiale în istorie pe sub arcul triumfal 
al revoluţiei ruse, puse sub. hegemonia. politico-revoluționară 
a proletariatului, : 

Lenin moare însă înainte de a fi dat tot ce putea da 
istoriei şi proletariatului mondial, Căci Lenin nu a fost numai 
un profet care a prevăzut drumurile revoluției sociale, a 
prezis formele pe care le va. lua marșul proletariatului pe 


aceste drumuri. jena a fost în același timp şi cel mai mare ` 


om de stat al vremurilor noastre: un strateg şi tactician 

fără seamăn al revoluţiei proletariatului. Revoluţia mondială, 
de abia la începutul desfășurării sale, mai avea nevoie de 
Lenin. ` 

Dacă individualitățile intră cu ceva în desfășurarea is- 
toriei, şi ele intră, apoi atunci Lenin era individualitatea 
care intra. cu maximum de valoare. De aceea, dacă moartea 
lui nu mai poate să mai schimbe din ceea ce s-a înfăptuit, 
Lenin, dacă mai trăia, putea să influențeze încă cele cemai 
sînt încă de săvârșit. 

În Lenin, proletariatul mondial pierde pe conducătorul 
a mai genial după Marx și după Engels al revoluției mon- 

iale. 


Articol publicat în „Socialismul“, anul XIX, 
nr. 9, din 27 ianuarie 1924. Reprodus din vol.: 
Documente din istoria partidului şi a mişcării 
muncitoreşti: revoluționare din România (mai 
1921 — august 1924), op. cit., pag. 611—612. 

Dr. PETRU GROZA! 


[Expunere făcută în ședința Comitetului Frontului Plugarilor 
— Deva, 30 septembrie 1934] 


Plugari, 
Să-mi daţi voie să trecem la punctul II din ordinea de zi 
fixată în programul de azi, asupra căruia țin foarte mult să 


1 Dr. Petru Groza (1884—1958), om "politic democrat.: Militant de 
seamă pentru unirea Transilvaniei cu patria mumă. În anul 1933 a înființat 
organizaţia Frontul Plugarilor al cărei preşedinte a fost pînă în 1953. 

După Eliberare a îndeplinit înalte funcții de stat. Vicepreşedinte al 
Consiliului de Miniştri (noiembrie 1944 — februarie 1945). Preşedinte al 
primului guvern revoluționar democrat (6 martie 1945 — 2 iunie 1952). 
reem al Prezidiului Marii Adunări Naţionale (2 iunie 1952 —7 ianuarie 
1958). 7 


pentru dobindirea une: Frontul Plugarilor a del 
început pe calea unirii luptei sale cu lupta © A era ara 


lăncile lui Horea și tunurile de 


i ` arilor exprimă angaj ărănimii 
în lupta socială, pentru o viață mai bună, progres și citare E lupta 

ne sfătuim prietenește, şi, ca în adunările noastre anterioare, 
să nu ascundem nimic — nici față de prietenii noștri, nici 
față de dușmanii noștri. Dorinţa mea este ca fiecare din dv. 
să-și spuie deschis gîndul și să se lepede de ceea ce constituie 
caracteristica vieții noastre politice de azi — cîrteala. Mi-ar 
plăcea mult dacă dv. ați cunoaște și v-aţi însuși spiritul în 
care este actualmente organizată viața muncitorească. În 
organizațiunile acestora, fiecare muncitor își spune limpede 
și curajos părerea, chiar dacă ea este opusă aceleia a tova- 
rășilor săi sau chiar a conducătorului lor — căci numai din 
exprimarea părerilor opuse, naște soluția bună — însă, 
odată coborit în stradă, el on trădează prin nimic divergenţele 
de opinii ce ar fi existat în sînul organizației. Ca o consecință 
a acestui spirit ce-i animă, ei sînt astăzi tari și soarta lor 
s-a îmbunătăţit, iar tratamentul lor din partea conducătorilor 
este, pretutindeni, omenesc, Plugărimea n-a ajuns însă acolo, 
căci iată un caz care ilustrează cele ce vă spun: 

Un plugar de frunte din judeţul nostru, care nu numai că 
nu are datorii, dar are atîta avere cît să bage în buzunar 
cîteva perechi de domnișori, fiindcă a dat o luptă bărbă- 
tească și a trîntit lista guvernului în alegerile comunale 
(Seulești), este ridicat de jandarmi, pălmuit şi purtat pe jos 
pe drumuri lungi și obositoare, apoi vîrît în închisoare; şi a 
trebuit să prindem de veste și să umblăm pe la autorități 
ca să-l putem scoate, căci altfel cine știe la ce noi umilinți 
era expus. De ce a fost pălmuit acest plugar fruntaș? Căror 
cauze se datorește faptul că azi, un plugar poate fi tratat de 
un politician oarecare după bunul său plac, poate fi ridicat 
din casa sa, purtat pe la jandarmi, ba chiar eum s-a întîmplat 
în ultimul timp, fotografiat, cu amprentele digitale luate și 
seriat, cu alte cuvinte, tăcîndu-i-se cazier în regulă, aşa cum 
se procedează cu tilharii de rînd? Cei mai fruntaşi și mai 
cinstiţi dintre plugarii noștri sînt în permanență expuși 
la un astfel de tratament. Unul dintre ei mi s-a plîns, mai 
zilele trecute: „Cu ce a păcătuit neamul nostru, de am ajuns 
eu, plugar român, să mi se ungă degetul cu cerneală, în tara 
mea, fără de vreo vină?“ Această purtare față de țărănime 
se datorește faptului că plugărimea noastră nu este încă bine 
organizată și nu lucrează cu cap, căci am observat, chiar în 
sînul organizaţiei noastre că, în loc să existe deplină înțele- 
Bere între dv., vă cîrtiţi unii pe alții. De aceea, eu vă rog ca 

la consiliile noastre să vă spuneți sincer părerea fiecare, chiar 
dacă este contrarie aceleia a fraților voștri și chiar dacă nu 
este părerea mea. Căci răspunderea rămîne a dv. dacă, atunci 
cînd este vorba de hotăriri de care este legată soarta plugă- 
rimii, nu-mi atrageţi atențiunea asupra soluțiunilor pe care 
dv. le consideraţi ca salvatoare. Nu trebuie să uitaţi că 
„Frontul plugarilor“ nu este un partid politic, ci o organi- 
zație plugărească. Eu nu vă pot aduna în fiecare moment 
(ați văzut și încercarea de azi, pentru a ne zădărnici ședința 
prin trupele de polițiști) și, de aceea, în ocaziunile rari, cînd 
ne putem întruni, vă rog să vă spuneţi fiecare părerea. 


Plugari, : 

Trăim zile hotăritoare. Toată lumea se ocupă de curentele 
noi din viața noastră politică, care curente se concentrează 
în mișcările de dreapta sau de stinga. În ce privește frontul, 
lumea e nedumerită și sînt destui aceia pe care creșterea 
acestui curent nou îi înspăimîntă. Ei bănuiesc că este o miş- 
care puternică cu idealuri ce nu sînt pe placul lor și, de aceea, 
vor să o ucidă chiar din leagăn. Şi eu mi-am pus această 
întrebare: Este această mișcare, care a izvorit spontan din 
sînul plugărimii, o nișcare de dreapta sau de stînga? Drept 
este că noi nu ne-am grăbit să ne încolonăm la vreuna din 
mișcările cu un astfel de caracter, ci am așteptat să se aşeze 
lucrurile şi să culegem, din experiența altora, învățămintele 
care să ne dea îndrumarea, pentru viitor. Cuiva, care m-a 
întrebat odată dacă organizația noastră este de dreapta 
sau de stînga, i-am răspuns: „Depinde, cum vrei s-o iei... 
dacă te uiţi la'ea dinspre dreapta, e o mișcare de stînga, iar 
dac-o privești din stînga: e o mișcare de dreapta“. 

Dacă ne ocupăm de mișcările: de dreapta, observăm că 
ele au pornit succesiv, în mai multe țări europene, începînd 
cu Italia lui Mussolini, apoi Germania lui Hitler, Ungaria 
lui Gömbös, Austria lui Dollfuss, căruia, “după asasinare, îi 
succese Schusschnig etc, și nu putem să nu înregistrăm miş- 
cările, cu același caracter, din țara noastră: a grupării d-lui 
M. Manoilescu cu al său stat, corporativ și a gărzii de fier. 
S-a căutat de către acei care cred că este foarte la modă să 
inaugurezi fascism sau hitlerism şi alt undeva decît în țara 
de origine, să se atribuie mișcării noastre, fie unul sau altul 
din aceste caractere, Noi“ am precizat — de la început: 

nu putem imita nici pilda lui Mussolini și nici pe a lui Hitler, 
fiindcă fiecare țară trebuie să-și caute singură leacul. După 
cum nu poți sădi portocalii Italiei pe teritoriul țării noastre 
fiindcă nu au condițiunile naturale care să le priască, tot astfel 
nu poți transplanta fascismul italian în sînul poporului 
român. 
l Dar să ni se ierte rezerva cînd, în fața necesităților de 
existență materială ale poporului nostru — total ignorate 
de programele lor — se lansează lozinci cu caracter religios 
sau național, considerîndu-le ca singure salvatoare, lozinci 
pe care noi le găsim inutile la un popor care dovedește, cu 
întreg trecutul său, că a rămas-nezdruncinat în credință ca 
și sub raport de naționalism. „Aceste lozinci prin urmare, sînt 
inactuale, cum tot așa găsim inoportun să ñe ocupăm, în 
programul nostru, de dinasticism. Nu este rolul nostru să 
hotărîm care este forma de guvernămînt ideală, și, de aceea, 
respingem acuzațiile ce ni s-au adus să preconizăm republi- 


canismul etc. ca preferabile. În această privință, mi-a plăcut: 


răspunsul dat de un plugar al nostru, atunci cînd a fost între- 
bat de jandarm de. ce nu pomenim nimic de rege: „Noi 
nu vorbim. de rău pe rege, fiindcă știm de la șeful nostru, 

care e cunoscător de legi, că nu este permis de lege, dar tot 
| dela el știm că nu este nici un paragraf lege, care să ne oblige 
să pomenim în fiecare zi de el“. Pentru acest oficiu sînt tă- 
mîietorii preoți, care fac aceasta la fiecare slujbă. 

„lată de ce, noi nu putem lua drumul mișcărilor de dreapta, 
fiindcă nu înțelegem să ne pierdem în discuții pe chestii 
naționale, de credință sau de dinasticism. Altele sînt durerile 
noastre. Plugărimea română se zbate astăzi pentru însăși 
existența ei; ea se frămîntă pentru datoria bănească pe care 
o are și nu o poate plăti, pentru copiii care cresc și nu-i poate 
duce, la învățătură, pentru familia care, din lipsă de hrană 
suficientă sau îngrijire, se îmbolnăvește și n-are cu ce-o 
lecui. Să nu vie politicianii să ne dea nouă lecţii de dinasti- 
cism — ei care, cînd sînt la oala cu carne, sînt pentru rege, 
iar cînd nu sînt, îs contra lui. Primejdios e prietenul care, 
atunci cînd are un folos de.la tine, te laudă, pentru a te 
batjocori atunci cînd nu se mai poate servi de tine. Aceștia 
sînt politicienii: ling astăzi unde au scuipat ieri (liberalii) 
sau scuipă azi unde au lins ieri (naţionali, ceea ce nu-i va 
împiedica, mîine; cînd situaţia se va schimba, să-și inverseze 

gusturile. Spre deosebire de ei, noi sîntem sinceri, și ceea ce 
spunem astăzi aici poate fi spus și mîine la cei de sus. Fiindcă 
noi nu sîntem ca ei — biciclişti, care la vale apasă și la deal 
se pleacă. 

Prin urmare, nu ne vom pierde în fraze și lozinci, care 
trec dincolo de programul nostru. În programul partidelor 
de dreapta n-am văzut preocupări de ordin economic. Or, 
punctul de căpetenie din programul nostru este de ordin 
economic, căci ceea ce dorim noi, în primul rînd, este să se 
isprăvească cu exploatarea mulțimii muncitoare de către 
marele capital și mai ales de exploatarea capitalului interna- 
țional. Dv. nu cunoașteți însă primejdia care amenință exis- 
tența noastră din partea acestui capital internaţional. Desigur, 
că ceea ce știți, de cele mai multe ori, este ceea ce puteţi 
culege din experiența proprie. Dv. numai atunci deschideţi 
ochii și vă mîniați cînd vă vedeți pecetluită butea de ţuică, 
însă nu știți de unde vine treaba asta. Eu știu ceva mai 
mult, căci am umblat și prin lumea de sus și am fost și eu 
pe la Londra, Paris, Berlin, și pe acolo am văzut multe și 
am învățat multe. Eu văd exploatarea acestui mare capital, 
întinsă și peste trupul bietei noastre țări, în afaceri ca aceea 
lui Krueger, cu chibriturile, sau Morgan cu telefoanele, 
Ausschnidt cu fierul etc. Însușirea marelui capital este că 
din ce creşte mai mare, din aceea vrea să devie tot mai puter- 
nic şi această lăcomie fără margini îi va fi fatală într-o zi, 
care nu mai este departe. Căci, crescînd peste măsură, se va 
împiedica în propriile-i picioare și va cădea. Uitaţi-vă dv. 
cum sîntem exploataţi cu chibriturile (30 bețe de calitate 
inferioară cu 2 lei), cu telefonul (cum ai scăpat un cuvînt peste 
cele 3 minute de convorbire îngăduite, ți se socotește taxa 
dublă) ori cu petrolul (la care profitul cel mare este al marilor 
capitaliști americani și nu al țării). Cum adică, să nu fim în 
stare să ne conducem singuri telefonul și să trebuiască să-l 
aducem pe Morgan din America pentru această treabă? 
Am plătit bucuros și îndoitul taxelor, dacă am şti că plătim 
țării, căci țara sîntem noi, familia noastră. Dacă vom aştepta 
ca acestui mare capital să i se facă milă de noi, nu vom scăpa 
niciodată de exploatarea lui. Trebuie să încercăm, prin pro- 
priile noastre torte, să ne scuturăm și să ne descătușăm de 
robia lui. Cum? În nici un caz făcînd ceea ce vor ei, capita- 
liștii. Noi sîntem ca un copil rău, care nu face ceea ce i se 

ordonă să facă. Deci, nu vom face revoluția, pe care ei doresc 
s-o facem, fiindcă, în primul rînd, sîntem conștienți că prin 
armele noastre: sapa și coasa nu poţi combate armele lor: 
tunurile, tancurile, avioanele. Lor le-ar conveni, căci ne-ar 
ucide şi apoi 50 de ani ar avea pace. Noi însă nu lucrăm cu 
astfel de arme. Noi lucrăm cu arma minţii. Este arma ce nu 
le convine dumnealor însăși, de aceea, exponențţii lor — 
politicienii — au confiscat broșurile cu programul nostru, 
gazeta noastră Horia și nu ne lasă să tipărim ideile noastre. 
Să știe însă că orice măsuri de presiune exercitată asupra 
noastră, orice umilință și orice batjocură, nu lovesc nici în 
mine și nici în dv., ci în ideea care, se știe, nu poate fi ucisă, 
și, peste vremelnica noastră existență, ea va trăi și va 
triumfa. H 

Sînt unii cărora D se pare ciudat că eu, bancher, proprie- 
tar, industriaș, deci capitalist, combat, totuși capitalismul. 
Le răspund: „Da, fiindcă în acest timp de un an și jumătate, 
de cînd trăiesc în permanent contact cu voi, de cînd vă simt 
de-aproape necazurile și durerile, de cînd mizeria s-a accen- 
tuat la voi pînă la gradul că vă face existența aproape impo- 
sibilă, am putut vedea pe alții — puţini la număr — ghif- 
tuindu-se din sutele de milioane pe care voi le cîștigați și ei 
vi le. fură, pentru a le trece peste fruntarii și a le cheltui 
necruţător la cazinourile din Franța sau la stațiunile clima- 
terice din Elveția. Şi eu, cu averea de care dispun, aș fi putut 
pleca, cu întreaga familie, în străinătate; dar n-am făcut-o 
şi n-o voi face, fiindcă eu sînt legat de glia țării. Eu văd cum 
se macină averea pe care am strîns-o, muncind ani de-a rîndul, 
datorită unor împrejurări pentru care Du port vreo vină, 
dar nu-mi pasă. Mă gîndesc că poate, uneori, munca mea a 
fost prea bine răsplătită și nu mă înspăimîntă perspectiva 
de a trebui să muncesc întreit, pentru o răsplată mult mai 
modestă. Căci ceea ce doresc eu este ca, în această țară, fie- 
care să-și aibă lucrul său, iar răsplata să fie în raport cu munca 
prestată, Vreau să văd o țară în care marea mulțime a păturii 
muncitoare să nu mai fie amenințată să piară de foame în 
timp ce o mică minoritate de beneficiari trîndavi să acumu- 
leze averi, fără muncă. Voi muri mai liniștit dacă voi lăsa 
gopiilor. mei drept, moștenire: puterea mea de muncă, decît 
palate care îndeamnă la trindăvie și desfriu. 

De aceea, lumea nouă care vine — pe mine nu mă sperie, 
și mai puțin pe dv., carte munciţi din greu, căci să nu uităm: 
viitorul este al muncii. 

Iată, prin urmare, care este în prim loc programul nostru 
şi motivul pentru care noi nu putem fi încadrați în mișcările 
„la modă“, căci noi sîntem pentru muncă, răzvrătindu-ne 
contra exploatării marelui capital și teroarei politicianilor 
în slujba lui, pentru ca cei ce muncesc să trăiască omenește, 
iar beneficiarii muncii altuia să dispară. 

Pentru atingerea acestui scop, trebuie să ne organizăm 
în așa fel ca toți să fim la un loc o armată, sub steagul aceleiași 
idei, cu același program de luptă și nu o turmă, căci, la turmă, 
baţi păstorul și turma. se va risipi. O. armată în care să fiți 
soldaţi disciplinați și în care, atît timp cît șeful vostru. este 
credincios programului, să vă supuneți ordinelor lui, iar dacă 
el nu mai corespunde misiunii ce i-aţi încredințat, să-l dărî- 
matt — nu cu plumb de armă, căci vă așteaptă temniţa, ci 
pur şi simplu înlăturîndu-l de la conducere. Disciplina în 
organizația noastră este cu atît mai imperioasă cu cît avem 
dușmani puternici și bine organizați — partidele vechi — 
care nu pot ierta unei mișcări tinere de a-i fi, dat peste cap 
la trecutele alegeri. Această disciplină să meargă pînă la a 
refuza serviciile cu caracter personal, pe care cei de la putere 
se oferă să vi le facă, pentru a vă momi. Mai mult câștigați, 
rămînînd soldaţi credincioși ai armatei noastre — mîine 
triumfătoare — decît. acceptînd servicii, care pot satisface 
momentan. pe unii dintre dv., dar ru îmbunătățesc cu 
nimic trista situaţiune a plugărimii. Să vă dezvățaţi de tot 
ce ați făcut pînă acum și să nu uitaţi, că întărind — prin 
votul vostru, pus pe „roată“ sau pe „bîtă“ — pe politicienii 
partidelor politice, înseamnă că vă dați consimțămiîntul la 
exploatârea mai departe a voastră de către magnații capita- 
lismului naţional și internațional, Căci, v-aţi putut convinge, 
vina cea mare nu o poartă străinii, care vin şi acaparează 
bogăţiile țării, ci politicienii care, cu inima uşoară și pentru 
Comisioane — grase — Je pun la dispoziția lor. Ei își dau 
seama, că țara începe să se trezească și, de 'aceea, conspiră 
în ` tăcere - contra existenţei organizaţiei noastre. Gazetele 
lor. nu scriu nimic: de front; ele scriu coloane întregi : cînd 
cutare fruntaș de-al lor își poartă măruntaiele de la Bădăcin 
la Cluj sau de la Cluj la Bucureşti, dar. de frămîntarea şi 

manifestaţiile puternice ale acestei mulțimi de plugari, nu 
suflă un cuvînt. Aceasta este politică de struț, căci biata 
pasăre, cît e ea de majestuoasă, cînd vede că o ameniriță 
pericolul, își vîră capul în nisip, și cu asta crede că a scăpat 
de primejdie. Dumnealor se înșeală însă, căci dovada că 
existăm am făcut-o și recent, cînd, la alegerile de la Camera 
de agricultură în capitala marelui nostru județ, am trîntit 
guvern și opoziție coalizate la un loc. Şi acest succes'al nostru 
a fost ignorat de presa lor, care exploata pe vremuri, succesul 
lor la alegerea unui primar dintr-un mic sat înfundat în munți. 

De aceea, noi cu aceste partide nu vom face tovărășie, 
atita vreme cît persistă sistemul lor de a guverna țara. Am 
mai spus-o. și o repetăm: pentru noi n-are importanță că 
pleacă un partid de la putere și vine altul în locu-i, chiar dacă 
există aparența că cel ce vine va fi mai bun decît acel care 
guvernează. N-are importanță, fiindcă: noi nu vrem să des- 
ființăm un partid sau altul, si nici să schimbăm un guvern. 
Ceea ce dorim este schimbarea sistemului și ne bucurăm vă- 
zînd că din rîndurile unui partid politic s-a ridicat un fruntaș, 
cerînd la congresul din Sibiu acum cîtevà- zile același lucru: 
„noi nu luptăm pentru răsturnarea unui guvern, ci pentru 
| schimbarea sistemului“. Cînd un partid politic afișează un 
astfel de program — chiar nesincer — e semnul vremei. 
Şi dacă i se încredințează conducerea, noi îl vom sprijini 
chiar, oo condiție însă: să pășească la aplicarea programului 
nostru încă înainte de alegeri. Acest program nu îl poate 
înspăimînta prea mult, dacă e sincer partidul, căci parte din 
punctele programului nostru sînt, în ultimul timp, însuşite, 
chiar copiate de partide. Egalul tratament al tuturor dato- 
rașilor; obligarea deţinătorilor de numerar de a contribui, 
în egală măsură cu deponenţii, la salvarea plugărimii (ştam- 
pilarea); anularea contractelor cu Morgan, Krueger; respon- 
sabilitatea miniștrilor etc, sînt lucruri precise. Dacă se reali- 
zează aceste puncte, pînă în ziua alegerilor, noi mergem 
cît la cot cu acel partid. Vom rămîne însă și pe mai departe 
tot organizaţie independentă, căci mai avem puncte din 
program care trebuiesc realizate. Dacă nu reuşim să ne 
impunem dezideratele noastre, atunci mergem singuri la 
luptă și nu ne temem că se vor găsi poate printre noi elemente 
care, pentru vinars sau oală cu carne, ne vor părăsi, căci 
dacă o vor face, o fac pe spinarea lor și a: copiilor lor. 

Frontul este astăzi o mișcare despre care se vorbeşte 
pretutindeni, și la noi în țară ca și în străinătate. Şi asta acum, 
cînd n-am ajuns în faza maturității. Deocamdată, pînă ce 
nu ne organizăm bine la noi acasă, nu împingem mai departe 
mișcarea noastră. Odată modelul perfectat în județul nostru, 
vom turna tiparul pentru întreaga țară. 

Dacă ni s-a suprimat gazeta — și noi declarăm că nu re- 
nunțăm la Horia, numele ei — nu înseamnă că trebuie să 
ne oprim de la propagarea programului și organizării noastre. 
Se poate face propagandă și fără gazetă. Cum? Întrebaţi-l 
pe plugarul Meliţa, pe care l-am găsit tocmai în Oltenia, 
unde își câștiga aderenți. 

Cine vă întreabă ce fel de mișcare este aceasta, răspun- 
deţi că sînteți plugărime organizată în cadrele legii, iar de 
vă întreabă de. scopul ei, îndrumaţi-l să citească broşura 
Ce vrem şi să examineze programul frontului. 

Deși mișcarea noastră este pur plugărească, nu înseamnă 
că dorim exterminarea oamenilor care aparțin altor clase 
sociale, căci noi cerem ca orice muncă, fie manuală, fie inte- 
lectuală, să fie răsplătită după merit. Să știți că aveţi mulți 
prieteni printre cărturari, şi, dacă nu s-au apropiat încă de 
voi este pentru că ei așteaptă să vadă dacă nu cumva este 
şi aceasta o mișcare ce se prăbușește la prima bătaie de vînt. 

Îndemnul meu este: la luptă, şi, după cum aţi cucerit 
satele și orașele, la alegerile trecute, să dați acum bătălia 
decisivă pentru cucerirea. și a județului, la alegerile ce se 
apropie. Reușind să ajungeţi acolo, nu veţi înlătura pe inte- 
lectualii și tehnicienii care trebuiesc județului, ci veţi colabora 
cu ei, și sînt convins că, dînd pildă de bună gospodărire, veţi 
realiza lucruri cu mult mai bune, numai cu o jumătate din 
bugetul actual, căci vă știu cît sînteți de cruțători cu banul 
vostru, A 

Închei, exprimîndu-mi dorinţa de a vedea înflorind gospo- 
dăria țării, iar pe voi lucrînd cu mijloacele perfecționate 
pămîntul, ca să puteți concura cu produsele altor țări, să 
văd înlocuite cîrciumile,. distrugătoare de sănătate, cu săli 
de lectură, biblioteci și radio — și cred că voi ajunge să tră- 

iesc timpurile cînd fiecare sat îşi va avea tractorul și mașina 
sa de îmblătit și semănat, care să fie proprietatea voastră 
comună, dar nu-și va mai avea agenții mituiţi ai partidelor 
politice, nici falșii nădrăgari, ferindu-vă pe voi de lumină. 


Text reprodus din vol.: Dr. Petru Groza, 
Articole, cuvîntăvi, interviuri. Texte alese, Prefață 
de George Ivașcu, Textele selectate de Mihaela 
Dan, Gh. I. Ioniță, Mircea Valea, Ed. Politică, 
București, 1973, p. 113—120, 

C. PREOCUPĂRI ALE GÎNDITORILOR 
NEMARXIȘTI DE A CUNOAȘTE IDEILE 
SOCIALISMULUI ȘTIINȚIFIC 


ALEXANDRU CLAUDIAN'! 


ROLUL SOCIALISMULUI MARXIST ÎN PREFACERILE 
SOCIALE DIN RUSIA ȘI GERMANIA 


(1917—1918) 


Partide cu doctrină marxistă au ajuns, pe cale revolu- 
ționară, la conducerea țării, în Rusia în noiembrie 1917 și 
în Germania în noiembrie 1918. În Rusia, revoluția bolșe- 
vică, înainte de a încerca realizarea principiilor socialiste, 
a rezolvat problema agrară, în forma cea mai radicală posibilă. 
„Decretul asupra pămîntului“ din 8 noiembrie 1917 — 
a doua zi după cucerirea puterii — proclama acea dispoziție 
pe care, dintr-un complex de motive, predecesorii bolșevicilor, 


1 Alexandru Claudian (1898—1962), sociolog şi poet. Profesor de 
liceu la București (1923—1929), asistent, conferenţiar, apoi profesor univer- 
sitar la Iaşi (1929—1946; 1947—1948). 


împinge spre descifrarea și înțelegerea rolului determinant al factorului 
economic în viața, societății, ' 

Elementele de sociologie a culturii pi 
de asemenea, o gîndire bine structurată și 
carea concretă a faptelor și activitățilo 
artistice, Ideile oamenilor de cultură, ale filozofilor nu pot fi desprinse 
— Spune acesta — de atmosfera social 


Lucrările și studiile pe care ni le- 
porţii și număr, dar îndrăzneţe în id 
lucrarea Rolul socialismului marxist: 
mania, 1917—1918, 


a lăsat sînt destul de modeste ca pro- 
ei și gînduri, Printre ele se numără și 
în prefacerile sociale din Rusia și Ger- 

conducătorii Rusiei din epoca guvernării Lvov-Kerensky, 
ezitaseră s-o ia!: „Proprietatea de pămînt a marilor pro- 
prietari („pomiestchik“) este abolită imediat și fără despă- 
gubire“ 2, f 

Cîtă importanță atribuie înșiși teoreticienii bolşevici 
acestei etape a revoluției rusești se poate vedea lămurit într-o 
operă recentă a lui Trotzky (Dre permanente Revoluzion, 
Berlin, 1930). Referindu-se la părerea adesea exprimată de 
Lenin, după care, în revoluția bolşevică din 1917, proleta- 
riatul a fost „agentul revoluției mic-burgheze“ (adică al 
revoluției țărănești), iar revoluția socialistă a început de-abia 
în vara şi toamna lui 1918 — Trotzky precizează că regimul 
autocrației și al servajului n-a fost nimicit, prin smulgerea 
pămîntului din mîinile „feudalilor“ decît după revoluția 
bolșevică. El se raliază astfel concepţiei lui Lenin, după care 
“revoluția bolșevică din 1917 a fost, în largă măsură, o „revo- 
Inte burgheză“ 3. S - 

Această revoluție burgheză făcută de bolșevici constă în 
acordarea întregului pămînt al Rusiei celor care îl muncesc. 
Codul agrar din 1922 vorbește, ce e drept, numai de „dreptul 
de folosință“ asupra pămîntului acordat comunelor agrare 
sau indivizilor uzufructari“. Proprietatea pămîntului aparține 
numai „Statului Muncitoresc-Țărănesc“ 4. Dar — cum adesea 
s-a arătat — în practică, pămîntul țărănesc a fost considerat 
ca proprietatea individuală a țăranilor. Atunci cînd, la 1 mai 
1918, s-a desființat dreptul de moștenire, se făcea excepţie 
pentru pămîntul țărănesc, care putea fi transmis prin succe- 


1 Regimul Lyov-Kerensky vaia continuarea războiului, şi, ca să evite 
dezorganizarea completă a Ges prin dezertarea în masă a soldaților 
țărani, amina realizarea reformei agrare (Th. Dan, Die Sozialdemoâratie 
Russlands nach dem Jahre 1908, adaos la opera lui J. Martow, Geschichte 
der vussichen Sozialdemokratie, Berlin, 1926, p. 298). Rămiîne deschisă între- 
barca dacă > și în afară de această împrejurare — guvernul provizoriu 
ar D fost dispus la o reformă agrară radicală, 

2 Décret suv la terre, Art, I (Vezi Colecția de documente publicată 
de Serge Oldenbourg: Le Coup d' Etat bolcheviste, Paris, 1929, p. 262). 

"3 Leo Trotzky, Die permanente Revolution, Berlin, 1930, p, 112, v. şi 
L. Kritsman, Die heroische Periode der grossen russichen Revolution (1924), 
Wien, 1929, p. 62, $ 

4 Code Agraire de la R.S,F,S,R,, Art, 2 (Les Codes de la Russie sovié- 

tigue, tr. par Jules Patouillet, Paris, 1926, vol, II, p. 69). 

siune — dar care, în practică, se și vindea ca orice marfă 1. 
Numai așa se explică apariția ţăranilor bogaţi („Kulak“). 
Un continuu proces de diferențiere al clasei țărănești înlocu- 
ieşte nivelarea generală pe care revoluția agrară, prin împăr- 
țirea din nou a întregului pămînt, după principiul „folosinţei 
egale“, o produsese la început 2, 

Această revoluție țărănească, într-o țară cu imensă majo- 
ritate de țărani 3, s-a făcut prin triumful politic al unui partid 
socialist-marxist, reprezentant al muncitorilor industriali, 
partidul bolşevic. Nu „socialiștii-revoluționari“ — partid ță- 
rănesc, în afară de ideologia marxistă, — au fost în fruntea 

“mișcării de emancipare a țărănimii ruse, ci partidul marxist 
cel mai revoluționar. Otto Bauer spune, în opera sa citată 
asupra bolșevismului, că. „proletariatul și-a putut stabili 
dominația asupra Rusiei pentru că numai prin fapta lui, 
numai din mîna lui putea țăranul să dobîndească pămîntul 
nobililor“ 3. 

Această concepție ne va ajuta să punem în adevărata ei 
lumină revoluţia rusească din. 1917: în Rusia proletariatul 
a trebuit să rezolve, cu riscul de a abandona (cel puţin pro- 
vizoriu) idealurile lui proprii, probleme străine de doctrină 
socialistă 5, dar pe care nici o altă categorie socială nu le 
putea rezolva. Vom încerca să arătăm că întreaga istorie a 
Rusiei a făcut ca în această țară să nu existe nici o altă clasă 

"cu voință fermă revoluționară decît proletariatul industrial. 
Vom arăta apoi că, dintre cele două grupuri socialiste cu 
doctrină marxistă — bolșevicii şi menșevicii — numai cei 


1 Otto Bauer, Bolschewismus oder Sozialdemokratie? Dritte Auflage, 
Wien, 1921, p. 32; v. și Boris Nolde, L'Ancien Regime et la Revolution 
russes, Paris, 1928, p, 203, e 

2 Pentru procesul de diferențiere a țărănimii ruseşti după revoluţie, 
vezi Leo Trotzky, Die wirkliche Lage in Russland, 1928, p. 56—58. 

3 Populația rurală a Rusici era înainte de război de 112 milioane (81 
la sută din populația Rusiei), 

___4 Otto Bauer, op, cit., P. 30, Trotzky spunea în 1905 că la baza apro- 
Piatei revoluții burghezo-democratice va fi problema agrară, De aceea, 
clasa sau partidul care va ști să antreneze țărănimea la revoluție va cuceri 
puterea. Dar „nici liberalismul, nici intelectualii democrați nu pot ajunge 
la acest rezultat „epoca lor istorică s-a sfirșiț. Proletariatul ocupă deja avant- 
scena revoluționară“, (Trotzky, Ma vie, Paris, 1930, vol. I, p. 267). 

5 Este vorba de desăvirșirea revoluției burghezo-democratice din 
februarie 1917. (N. ed.) 

dintii puteau să joace un rol activ în revoluția burgheză 
rusească. Așa încît, bolșevismul devine în Rusia agentul 
principal al revoluției burgheze, după cum în Germania 
partidul socialist a fost. agentul revoluției democratice, com- 
pletare a revoluției burgheze. 

În special revoluția agrară, deposedarea totală a aristo- 
crației funciare, a fost în Rusia opera pârtidului bolșevic, 
şi nu a unui partid burghez sau țărănesc. Explicația e ușoară, 
dacă ținem seamă de dezvoltarea istorică a Rusiei. Pe cînd 
în Franţa, de exemplu, înainte de marea revoluție, exista 
o clasă burgheză puternică, în Rusia vechiului regim burghe- 
zia era foarte slabă și în strictă dependență de puterea sta- 
tului. Mica burghezie a meseriașilor era și ea aproape inexis- 
tentă. Democrația burgheză care în Europa apuseană s-a 
sprijinit, încă din vremea comunelor medievale, pe clasa 
meseriașilor, organizați în bresle, „n-a existat în Rusia și 
nici nu putea să existe“ 1 

Dacă slăbiciunea burgheziei rusești a fost adesea arătată, 
nu s-a accentuat, după cîte ştiu, cauza principală a acestei 
slăbiciuni: depărtarea Rusiei de drumurile maritime ale 
comerțului universal. Căci pînă la apariția burgheziei indus- 
triale, odată cu mașinismul industrial, dezvoltarea burgheziei 
a fost în funcție de înflorirea comerțului, și chiar burghezia 
industrială a fost, pînă la utilizarea căilor ferate pentru trans- 
porturi, în dependență de comerțul pe mare. Karl Marx 
explică starea de înapoiere a industriei germane la începutul 
secolului al 19-lea prin depărtarea Germâniei de drumul de 
comerţ al Oceanului Atlantic 2.: Însăși apariția breslelor de 
meseriași în evul mediu, acest factor atît de important al 
vechii democraţii comunale, a fost o consecință a dezvoltării 
comerțului 3, 

Vorbind, în legătură cu slăbiciunea burgheziei rusești, 
de origina orașului rusesc, istoricul Milioukov, arăta că ea 


1 Otto Bauer, op, cit., p. 72; pentru înceata dezvoltare şi slăbiciunea 
burgheziei rusești, vezi și P, Milioukov, Essai sur la civilisation russe, Paris, 
1901, p, 238—251; Maxime Kovalewsky, Le régime économique de la 
Russie, Paris, 1898, p. 169, 

"` Karl Marx, Revolution und K ontre-Revolution in` Deutschland, ins. 
Deutsche übertragen von K, Kautsky, Sechsle Auflage, 1920, p. 5. 


3 Karl Kautsky, Thomas More und seine Utopie, Fünfte Auflage, 
„1922, p, 8—9, i 

este, în general, militară. Orașul rusesc a fest o cetate de apă- 
rare, iar nu un centru comercial și industrial 1. Dar se pare 
că ceea ce Miliukov atribuie orașului rusesc, se poate afirma 
şi despre orașul european, în general. Oraşele Europei apusene 
au provenit, în general, şi ele din „burg“-urile medievale?. 
Au fost și ele, la început, cetăți de apărare. Dar n-au rămas 
în faza aceasta: au devenit, datorită dezvoltării comerțului, 
centre comerciale și industriale 3. Deci, nici în privința aceasta, 
Rusia n-a avut „o evoluţie proprie“, deosebită de evoluția 
Europei Apusene, ci a rămas numai, din cauze multiple — 
în mare parte, din cauza depărtării de drumurile comerțului 
universal — în fază primă a orașului-centru militar. 

Slăbiciunea burgheziei comerciale și a micii-burghezii 
rusești împiedică aceste clase să devină un factor revoluționar. 
Iar atunci cînd, către sfîrșitul veacului trecut, se dezvoltă 
în Rusia industria mare, burghezia industrială găseşte în 
fața ei un proletariat nemulțumit și revoluționar. Îndurînd 
mizeriile legate de un capitalism industriali, lipsit de dreptul 
de coaliție, insuficient apărat de stat împotriva abuzurilor 
patronale, proletariatul formulează, în timpul revoluției 
rusești din 1905, revendicări proprii, care sperie burghe- 
zia, făcînd-o să renunţe la orice aspirație liberală 5. După 
revoluția din 1905, guvernarea lui Stolîpin reprezintă alianța 
„contra-revoluționară“ a aristocrației și burgheziei împotriva 
muncitorimii care se dovedise primejdioasă. De-abia cu cîțiva 
ani înainte de războiul european burghezia industrială rusă 
schițează un început de emancipare $. 


Dacă în Rusia democraţia burgheză și liberalismul nu erau 
forțe politice care să conteze, în schimb existau numeroase 
partide țărănești, între care cel mai însemnat era partidul 


1 P, Milioukov, op. cit. p. 239—240. 

2 H, Cunow, Allgemeine Wirtschafisgeschichte, Berlin, 1927, vol. II, 
p. 460, 

3 K, Kautsky, op. cit, p. 7, A 

4 Marx compară suferințele proletariatului rus cu cele ale muncitorimii 
engleze din prima jumătate a sec, 19 (Das Kapital, 1, Ed. VI, 1923, pag. 
496 — 497), i 

5 Pentru ruptura dintre burghezia liberală rusă și socialişti în 1905, 
vezi J. Martov, op, cit., p 158—168, 

6 Vezi Th. Dan, Die Sozialdemokratie Russlands nach dem Jahre 1908, 
(adaos la opera citată a lui Martov), p, 251, D 

socialiştilor-revoluționari*. De ce n-au fost partidele țără- 
nești în Rusia în fruntea mișcării care a realizat revoluția 
agrară? Ca să înțelegem această aparentă anomalie, trebuie 
să ţinem seamă întîi de faptul că 'socialiștii-revoluționari nu 
aveau, în problema agrară, o doctrină unitară. Evenimentele 
revoluționare provoacă disensiunea dintre socialiștii-revo- 
luționari de diana și socialiștii-revoluționari de stinga. 
Primii reprezentînd mai ales pe țăranii bogaţi, cereau expro- 
prierea pămîntului marilor proprietari. Ceilalţi, sprijiniți 
de țăranii săraci, cereau exproprierea întregului pămînt 
al Rusiei, inclusiv cel stăpînit de țărani în proprietate indivi- 
duală, și împărțirea lui din nou, după principiul „folosinţei 
egale “ :ei voiau prin urmare și exproprierea țăranilor bogaţi +. 
Pe cînd socialiștii-revoluționari de dreapta au făcut parte, 
împreună cu Kerensky, din coalițiile guvernului provizoriu, 
socialiștii-revoluționari de stînga au intrat în noiembrie 1917, 
pentru câtva timp, în guvernul bolșevic, căruia i-au furnizat 
și programul lor agrar radical. După acest program s-a făcut 
în Rusia revoluția agrară ?. 

Deci interesele diferite ale țăranilor care nu formează 
totdeauna o clasă socială omogenă, divizînd pe socialiștii- 
revoluționari în două grupuri distincte, slăbesc organizația 
partidului. Tocmai chestiunea esențială — împărțirea pă- 
mîntului — așază pe membrii celui mai însemnat partid 
țărănesc în tabere deosebite. 

Afară de aceasta, cunoscuta lipsă de coeziune la care 
condamnă mișcările politice țărănești însuși felul izolat al 
muncii țărănești, însăși dispersiunea nenumăratelor parcele,. 
nu permitea nici uneia din aceste grupări să devină o puternică 
falangă revoluționară. Cu atît mai mult cu cît țărănimea 
este, în ţările înapoiate, lipsită de educație politică, chiar 
de âcele elemente de educație politică.pe care proletariatul 


* Socialiștii-revoluțioriari partid mic-burghez care a apărut în Rusia 
la începutul secolului al XX-lea. Primul congres l-a avut în 1905. Programul 
pe care și l-a fixat era format din idei luate de la narodnicismul liberal, cît 
și de la oportunismul vest-european, (N. ed.) 

Simon Zagorsky, L'Evolution actuelle du bolchevisme russe, Paris, 
1921, p, 3—9, 

2 V. Discursul lui Lenin cu prilejul congresului al II-lea al Sovietelor, 
ședința din 8—9 noiembrie, în colecția de documente a lui Serge Oldenbourg, 
Le coup d'État bolcheviste, p, 243. 

industrial, trăind o viață orășenească, formînd o categorie 
socială concentrată și organizată, ajunge să le posede 1. 

Și astfel se întîmplă acest fapt caracteristic: programul 
agrar al socialiștilor-revoluționari de stînga (partid țărănesc), 
este realizat de partidul bolșevic. Căci acest partid era o 
compactă și puternică falangă de luptă. Ceea ce făcea supe- 
rioritatea lui era mai ales spiritul de organizare, coeziunea 
strînsă care caracterizează, în general, partidele socialiste. 
Această coeziune, pe care o găsim pe o scară mult mai întinsă 
la partidele socialiste din Occident (mai ales în Germania) 
e efectul a doi factori: 1) omogenitatea proletariatului, 
clasă cu interese identice (în orice caz, nu atît de deosebite ca 
interesele țărănimii, care devin uneori contradictorii) și 
2) conștiința puternică de clasă, produs al concentrării în 
fabrici mari și al intensei propagande marxiste pe care această 
concentrare a înlesnit-o mult. Revoluţia rusă din 1917 
(abstracție făcînd de evenimentele ulterioare şi de cele în 
curs) n-a fost o revoluție socialistă, ci, în primul rînd, o revo- 
luție burgheză 2. Dar fără existenţa clasei proletare, concen- 
trată și organizată pe baza luptei de clasă, revoluția agrară 
s-ar fi îndeplinit cu mult mai greu și, foarte probabil, mult 
mai puțin radical. Şi revoluția agrară a consolidat revoluția 
politică democratică din martie 1917: ea a făcut, probabil, 
din țăranii ruși dușmanii unei eventuale încercări de restau- 
rare a vechiului regim 3. Cum foarte just observă Boris Nolde, 
mai important decit sporirea lotului țărănesc e faptul că în 
Rusia rurală n-a mai rămas, în urma revoluției, decît o sin- 


1 Pentru dezorientarea socialiștilor-revoluționari în timpul revoluţiei, 
partidul reprezentînd „sentimentele populaţiei rurale, dorințele ei şi slă- 
biciunea ei“, vezi Valeriu Marcu, Lenine, Paris, 1930, p. 327—328. 

Trotzky arată cum speranţele lui Lenin privitoare la apariţia, în timpul 
revoluţiei, a unui puternic partid țărănesc revoluționar, nu s-au realizat. 
(L. Trotzky, Die permanente Revolution, p. 76—80). 

2 Karl Kautsky a insistat adesea asupra caracterului burghez al revo- 
lúției rusești (vezi, între altele, Die proletarische Revolution und ihr Programm, 
1922, p. 79—81), Cum am arătat, Lenin și Trotzky recunosc şi ei caracterul, 
în mare parte, burghez al revoluţiei în prima ci fază, pînă în vara anului 1918. 
(v. Trotzky, Die permanente Revolution, p, 112). 

3 K, Kautsky, Die internationale und Sovjetrussland („Der Kampf“, 
Wien, august-septembrie 1925, p. 285), [...] 

gură clasă socială; țărănimea, aristocrația fiind complet 
eliminată 1. 

Dar dacă proletariatul a avut un rol hotăritor în revoluția 
burgheză din: Rusia (începînd chiar cu evenimentele din 
martie 1917), acest rol n-a fost acceptat de întreg proletaria- 
tul rus, nici de toți teoreticienii care formulau aspiraţiile 
acestei clase sociale. A existat un grup socialist-marxist care 
înțelegea să se pună exclusiv în serviciul proletariatului 
industrial, iar nu în slujba unei revoluţii care trebuia să fie, 
deocamdată, o revoluție burgheză: acest grup alcătuia par- 
tidul menșevic, condus de J. Martov şi G. Plechanov. Men- 
şevicii voiau, în primul rînd, să obțină dreptul de coaliție 
pentru muncitori, să organizeze muncitorimea în sindicate, 
să formeze un partid socialist de-mase, care să facă educația 
politică a muncitorului. Participarea la un eventual guvern 
de dictatură revoluționară nu-i atrăgea în timpul revoluției 
din 1905 2. Ei nu voiau să rezolve problemele revoluției burgheze, 
ci să pregătească, prin organizarea muncitorimii, victoria 
viitoare a socialismului. : 

Menșevicii reprezentau metodele occidentale * (actuale) 
de luptă muncitorească. De aceea nici n-au avut succes într-o 
țară care nu era depărtată de Occident numai ca poziție 
geografică. Ei voiau să creeze o: acțiune socialistă de mase, 
cu activitate legală, în țara în care regimul absolutist făcea 
să apară mereu acțiuni individuale teroriste şi revolte țără- 
nești cu caracter medieval. 


Alături de această mentalitate occidentală, care aștepta 
ca Rusia să se europenizeze, să intre în „faza burgheză“ 
pentru ca acţiunea socialistă — după modelul apusean — 
să-și dea roadele, mentalitatea bolșevicilor apare mult mai 
adaptată împrejurărilor speciale ale vieții sociale ruseşti. 
Încă de mult, din al treilea sfert al veacului trecut, idealul 
„narodnici“-lor era și el o încercare de a adapta principiile 
socialiste la necesitățile, Rusiei, această țară de țărani. Se 


1 Boris Nolde, L'Ancien Régime et la Revolution russe, Paris, 1928, 
p. 200. 

2 J. Martov, op. „cit. p. 122—123. ` S 

* Este vorba de curentele occidentale ee gp impotrivesc prevederilor 
revoluționare ale proletariatului și ale partidelor lor, de curentele care re- 
nunțaseră la principiile ideologice, politice și organizatorice consecvent 
marxist-leniniste (N, ed,) 

credea că Rusia se va îndruma spre socialism pornind de la 
„mir“, de la comuna agrară rusească, fără să mai treacă prin 
faza, plină de complicați și suferinţe, a economiei capitaliste. 
Dar odată cu progresul industriei mari, către sfîrșitul veacului 
trecut, devenea evident că Rusia nu va avea de urmat o 
„evoluţie proprie“, ci va străbate și ea perioada capitalis- 
mului industrial. Apariţia proletariatului industrial în Rusia 
atrage fatal după ea răspindirea doctrinei marxiste a luptei 
de clasă, care cîștigă tot mai mult adeziunea muncitorimii. 

Dar marxismul câștigă nu numai pe muncitori, ci și pe 
mulți intelectuali. La început el atrage mai mult pe intelec- 
tuali decît pe muncitorii lipsiți de cultură, de timp liber și 
de organizare sindicală. Așa se întîmplă în toate țările rămase 
în urmă; așa s-a întîmplat și în epoca primă a socialismului 
românesc. Astfel, toate aspirațiile de progres ale „inteligenţei“ 
rusești îmbracă haina idealurilor socialiste. În ţările apusene, 
intelectualii cu idei înaintate puteau deveni „radicali“ 
„liberali“ sau „progresiști“. În Rusia, unde liberalismul și 
democraţia nu contau ca forță politică, din cauza slăbiciunii 
burgheziei, intelectualii devin, în largă măsură, socialiști și, 
cu timpul, mai ales marxiști. Nicăieri operele lui Marx și 
Engels nu erau citite cu atîta frenezie t. Nicăieri nu existau 
atîtea partide socialiste. În nici o altă țară literatura nu se 
„pune cu atîta pasiune în serviciul propagării sentimentelor 
de solidaritate socială 2. 

De realizarea imediată a socialismului nu putea să fie 
vorba în Rusia. Nici condițiile economice, nici cele culturale 
ale acestei realizări nu erau îndeplinite în împărăția țarilor. 
Însăși doctrina marxistă, cu spiritul ei evoluționist Şi determi- 
nist, împiedica pe socialiștii ruși să ardă etapele unei evoluţii 
normale. Dar, oricum, muncitorimea rusă era o forță, şi o 
parte: din, socialiști, adaptîndu-se necesităților reale ale țării, 
voiau să pună această forță în serviciul iminentei revoluții 
burgheze. Aceștia. erau bolșevicii. Pentru Lenin, teoreticianul 
bolșevic, nu putea fi îndoială, la 1905, asupra caracterului 
burghez al revoluţiei de care se apropia Rusia. EI insistă 


1 „Ca critic al economiei politice burgheze, Marx se bucura în Rusia 


„de o autoritate mai mare decit în orice altă țară, inclusiv Germania“ (D. Ria- 


zanov, Marx et Engels, Paris,.1923, p. 212), 
2 Otto Bauer, op. cit. p; 75, 

asupra acestui caracter, polemizind cu menșevicii, care se 
temeau că eventuala participare la guvern a socialiștilor i-ar 
sili să ia măsuri socialiste premature 1. Dacă bolșevicii voiau 
la 1905 cucerirea puterii politice, aceasta cra nu pentru a 
realiza socialismul, ci ca să înfăptuiască „programul minimal- 
democratic“, în tovărășie cu țărănimea. Acest program 
— spune Lenin — nu-l poate realiza decît „dictatura revolu- 
Hionar-democratică a proletariatului şi a fărănimii“. Numai 
această dictatură poate înlătura absolutismul 2, 

„Dictatura democratică“ ar părea o „contradictio in 
adjecto“, dacă n-am atrage atenția asupra adevăratului sens 
al acestei expresiuni: calificativul „democratic“ nu se referă 
desigur, la forma de guvernare, ci la faptul că dictatura este 
exercitată de masa „poporului“ de „muncitorime și țărănime“. 

„Dictatura revoluționar-democratică a proletariatului și 
a țărănimii“, ca unic mijloc de a înlătura regimul absolutist, 
era o formulă specific rusească a luptei proletariatului. 
Într-o țară absolutistă, în care clasa feudală era încă atot- 
puternică, socialismul, ca să poată juca un rol politic efectiv, 
lua asupra lui înfăptuirea revoluției burgheze. Marx vorbise 
— incidenta — de „dictatura revoluționară a proletariatului“, 
necesară în faza de tranziţie de la capitalism la socialism. 
Dar Lenin nu se ocupă — la 1905 — de această tranziţie, 
ci de alta: de tranziția de la absolutism la democrație. Şi 
el adaugă formulei lui Marx tocmai ce trebuia ca să cuprindă 
ȘI clasa țărănească: dictatura nu e numai „revoluționară“, 
ci şi „democratică“ (exercitată de întreg „poporul“), ea nu 
este numai „a proletariatului“, ci și „a țărănimii“. 

Karl Marx el însuși exprimase adesea convingerea că 
apăsarea capitalului burghez, în forma cametei şi ipotecii, 
asupra parcelei țărănești, va duce la decăderea țărănimii 
şi la alianța ei cu muncitorimea, împotriva capitalismului, 
Dar la Marx era vorba de ajutorul pe care țărănimea antica- 


1 Lenin, Die vevolutionav-demohratische Diktatur des Proletariats und 
der Bauernschafi (Wperjod nr, 14, 30 martie 1905),-în Lenin, Agitation 
und „Propaganda, Wien, 1929, p. 59—60, 

2 Lenin, op. cit,, p. 62, 

3 În scrisoarea către Bracke din 5 mai 1875, în care face critica progra- 
mului de la Gotha al partidului social-democrat german (v. Marx-Engels, 
Kritiken der sozialdemohratischen Programmenwirfe ven 1875 und 1891), 
Berlin, 1928, p. 15). 

pitalistă îl va da prolelariatului în momentul revoluției socialiste, 
nu de sprijinul acordat de țărănimea antifeudală proletaria- 
tului pentru înfăptuirea revoluției burgheze?. De aceea, 
Lenin se sprijină, în această privinţă pe autoritatea lui Marx 
de abia în august 1917, puţin înainte de revoluția bolșevică, 
în opera lui importantă de exegeză marxistă Stat și revoluție *: 
atunci cînd, crezînd în prăbușirea întregii lumi capitaliste, 
datorită crizei războiului, vedea foarte aproape momentul 
revoluţiei socialiste mondiale. 

Odată lămurit scopul imediat urmărit înainte de război 
de bolșevici: răsturnarea absolutismului, care să faciliteze rea- 
lizarea - scopului mai depărtat: înfăptuirea socialismului, 
tactica lor apare ca urmare firească a acestei concepții. 

În 1902, Lenin polemiza cu tendința „economistă“ a 
social-democraților ruși, care limita activitatea. socialistă la 
lupta pe terenul economic și muncitoresc, la îmbunătățirea 
condițiilor de muncă, neglijînd lupta politică pentru libertate 
şi democraţie. Lenin vedea lămurit că o radicală schimbare 
a situaţiei economice a muncitorimii nu poate veni în Rusia 
înainte de cucerirea libertăților politice. De aceea, după 
Lenin, nu de „trade-unionism“ are nevoie Rusia, ci de o 
luptă revoluționară pentru democraţie, luptă în fruntea 
căreia trebuie să fie socialiștii. „Trebuie să expunem și să 
subliniem datoriile noastre social-democrătice generale în faja 
întregului popor, fără să-i ascundem convingerile noastre 
socialiste. Nu sînt. social-democraţi cei care uită că datoria 
lor este de a pune în discuție, de a agrava și de a rezolva orice 
chestiune democratică generală 3“. L 

Din datoria partidelor socialiste de a fi campionul re- 
voluției democratice înainte de a încerca să remedieze sufe- 
rințele particulare ale clasei muncitorești, rezulta pentru 
Lenin cu necesitate tactica micilor grupuri clandestine de 
conspiratori. A cere ca partidul să aibă o organizaţie democra- 


1 Vezi pentru decadența, economică a țărănimii și alianța ei cu prole- 
tariatul, Karl Marx, Le 18 Brumaire de Louis Bonaparte, tr. de allemand 
par Marcel Ollivier, Paris, 1928, p, 139—140; cf. K. Marx, La guerre civile 
en France, traduction de Ch, Longuet, Paris, 1925, p. 57; Vezi ak Marg 
Briefe an Kugelmann, Berlin, 1927, Zweite Auflage, p. 96, unde e vorba 
de viitoarea "„revoluție populară” :(Volksrevolution), ` ` ` 

2 Lenin, Staat und Revolution, Wien. 1929, p 39—40. : 

3 Lenin, Que faire? (1902), Paris, 1925, p. 92—93. 

tică, ca funcțiunile să fie elective, ca orice muncitor să fie 
primit în organizaţie cte., înseamnă a veni în ajutorul poliţiei 
şi a paraliza acțiunea revoluționară 1. Mijloacele democratice 
de luptă sînt indicate numai în țările democratice. În Rusia 
socialismul care înţelege rolul lui revoluționar și nu devine 
un retormism lipsit de vlagă nu poate avea decit o activitate 
ilegală şi clandestină, atîta vreme cît muncitorii sînt lipsiţi 
de libertatea de organizare 2. 

Se vede clar deosebirea de doctrină și de tactică dintre 
menşevici și bolșevici. În linii mari, ea este următoarea: 
cei dintii voiau să aplice socialismului rusesc metodele socia- 
lismului occidental, ceilalți să-și adapteze principiile stării de 
fapt din Rusia. Primii anticipau asupra unei epoci democra- 
tice de care Rusia era departe, ceilalți voiau să lucreze, prin 
orice mijloace, pentru intrarea în această epocă. De aceea, 
bolşevicii, mai aproape de psihologia și de necesitățile epocii 
țariste, au avut în istoria recentă a Rusiei un rol activ, men- 
şevicii numai rolul critic al spectatorului. 

Se pune acum întrebarea: s-au desfășurat evenimentele 
revoluționare în 1917 așa cum prevedea Lenin în 1905? 
S-a realizat întocmai „dictatura proletariatului și a țără- 
nimii?“. S-a realizat revoluția burgheză, democratică, cu 
ajutorul acestei dictaturi? Ă 

Revoluția burgheză din Rusia a avut două etape dis- 
tincte: răsturnarea absolutismului în martie 1917 şi împăr- 
țirea pămîntului la țărani în noiembrie 1917. În prima ei 
parte, revoluția burgheză s-a făcut sub presiunea crizei eco- 
nomice provocată de război, de către masele populare, mai 
ales din Petrograd. Lucrătorii greviști din Petrograd au 
fost nucleul mișcării din martie, care a răsturnat monarhia 
absolută. Dar revoluția din martie a avut mai mult sau 
mai puțin adeziunea tuturor claselor sociale nemulțumite 
de incapacitatea conducătorilor Rusiei, care periclita situația 
țării prinsă în virtejul războiului. Nu poate fi vorba pînă 
aci de „dictatura proletariatului și a țărănimii“. 

ce privește însă. revoluţia bolşevică din noiembrie 
1917, ea a fost dictatura proletariatului (mai exact; a unei 
părți din proletariat) sprijinită pe țărănime. Acest sprijin 


1 Lenin, ibidem, p. 152—163. 
2 Lenin, ibidem, p. 123—143. 

s-a manifestat fie în forma activă a ajutorului dat bolșe- 
vicilor de elementele militare („țărănimea în uniformă”), 
fie în forma unei foarte utile neutralități a acelor elementet. 
Proletariatul ajutat de țărănime completează revoluția bur- 
gheză prin trecerea pămîntului în „uzufructul“ țăranilor, 
realizînd, poate, cea mai importantă operă a revoluţiei ru- 
sești. De-abia acum, prin eliminarea aristocrației funciare 
din viața socială a țării și prin, satisfacerca dorinței de pămînt 
a țăranilor, revoluția burgheză rusă era desăvîrșită. 

Desăvirșirea revoluției politice din martie prin revoluția 
socială din noiembrie 1917 n-a putut fi în Rusia decît opera 
unui anumit partid. social-marxist: partidul bolșevic. Căci — 
cum am arătat — această operă nu o putuse îndeplini: 
1) burghezia, din cauza; slăbiciunii ei, într-o țară depărtată 
de căile comerțului maritim și din cauza alianței ei cu aris- 
tocrația funciară, cînd burghezia industrială începe să se 
teamă de proletariat: 2) țărănimea, din cauza lipsei ei de 
concentrare și deci de organizare politică, precum st din cauza 
diferenței de interese dintre țăranii bogați și țăranii săraci, 
care sporește slăbiciunea politică a clasei;. 3) partidul so- 
cialist menșevic, care își limita rolul la reprezentarea inte- 
reselor pur muncitorești, ferindu-și doctrina marxistă de 
orice deviere spre realizarea unor probleme străine. 

De ce amînau partidele burgheze și socialiste care alcă- 
tuiau în 1917 diversele coaliții ale guvernului provizoriu, 
realizarea reformei agrare2? De ce numai bolșevicii cereau 
imediata înfăptuirea: acestei reforme? S-a spus: pentru că 
cine voia continuarea războiului, nu putea face reforma agrară 
în timpul războiului: ea ar fi dezorganizat complet frontul*. 
Astăzi chiar și teoreticienii menșevici care erau, în 1917, 
pentru continuarea. războiului (pentru a se apăra rezultatele 
revoluţiei de Germania lui Wilhelm al II-lea), recunosc că 
aceasta a fost o greșeală: armata rusească era deja dezor- 
ganizată și „prelungirea războiului a dat bolșevicilor vic- 


i 1 Vezi Boris Nolde, op, cit., p. 176, cf. Alexandre Kerenski, La Révo- 
lution russe, Paris, 1928, p, 351 precum și Lydia Bach, Histoire de la révo- 
lution russe, Paris, 1930, p, 247, 

2 Țăranii care primiseră, de la noile „comitete agrare“, pămint din 
proprietățile nobililor sînt urmăriți de autoritățile rămase din timpul ța- 
rismului (v. Lydia, Bach, op, cit., p, 220), 

3 Th. Dan, op. cit, p. 298. | 

toria în revoluția rusă!“. Bolșevicii, mai apropiaţi de psi- 
hologia maselor, au văzut mai just situația. Propagînd parola 
„pace şi pămînt“, ei exploatau cu succes greșelile miniş- 
trilor burghezi (Miliukov) care nu voiau să pună în acord 
politica războiului cu aspirațiile populare?. Iar în privința 
reformei agrare, bolșevicii arată țăranilor că interesele marii 
proprietăți sînt în același timp și interesele burgheziei și că 
numai proletariatul poate confisca pămîntul marilor pro- 
prietari 3. Şi, de fapt, e foarte probabil că partidele burgheze 
ar fi opus rezistență unei reforme atît de radicale. Cît despre 
socialiștii-revoluționari (divizați pe chestiunea agrară) și men- 
șevici (dintre care mulți voiau continuarea războiului) ei 
n-aveau, în problema pămîntului, o politică cu soluții ime- 
diate și radicale sau dacă o aveau, cum era cazul socialiș- 
tilor-revoluționari de stînga, n-o puteau realiza fără puterea 
revoluționară a proletariatului urban. Bolșevicii aveau soluția. 
chestiunii agrare: încetarea imediată a războiului, pentru 
împărțirea imediată a pămîntului țăranilor. 

Astfel, numai partidul care de mulți ani pregătea revo- 
Jutta pentru înlăturarea absolutismului, care crease grupurile 
de „revoluționari de profesiune“ și care acum sacrifica, fără 
ezitare, chestiunea. națională a războiului, problemei sociale 
a pămîntului, putea să ducă la bun sfîrșit revoluția burgheză 
rusească — și să încerce o revoluție socialistă cu sfîrșit pro- 
blematic. . a 

` „Doctrina marxistă,.care conține suficiente îndemnuri revo- 
luționare — mai ales în forma ei primă, din preajma anului 
1848 — dădea bolșevicilor, prin teoria luptei de clasă, un 
instrument de luptă. din cele mai utile: clasa proletariatului. 
Ei se sprijineau, teoretic, pe această clasă, ceea ce le dădea 
convingerea însemnătăţii istorice a rolului lor. Dar grupurile 
de revoluționari bolșevici, selecționați după severe criterii, 
urmăreau 'mai puțin propagarea socialismului printre mun- 


1 Th. Dan, op, cit, p. 304, pentru dezorganizarea armatei ruseşti, 
v. și Trotzky, Terrorismus und Kommunismus, 1921, p, 101, 

2 Vezi Lenin, Sämtliche Werka, XX, 1 Halbband, p. 202, critica făcută 
în Pravda (26 april 1917) faimoasei declaraţii a lui Miliukov, 

3 V, Lenin, Bauern und Arbeiter ( Rabotschij, 22 august 1917) reprodus 
în Agitation und Propaganda. Pentru divergența de interese între țărănime 
și burghezie în Rusia v, și Arkadij Gurland, Marxismus und Diktatur, 
Leipzig, 1930, p. 930. 3 

citori decit propagarea spiritului revoluționar în întreg po- 
porul rusesc; Doctrina marxistă le servește ca o solidă armă- 
tură ştiinţifică, ca un mijloc de a atrage pe proletarii indus- 
triali, clasa cea mai concentrată și mai ușor de organizat 
politiceşte. Dar acești proletari trebuiau să fie, în clipa hotă- 
ritoare, numai nucleul unei mișcări revoluționare generale. 
Socialismul bolşevicilor era adaptat necesităților imediate 
ale Rusiei. 

Şi atît cît a fost expresiunea acestor necesităţi, rolul 
lui istoric a fost limpede: desăvirșirea revoluţiei burgheze în 
Rusia. Atunci cînd încearcă să pună în practică, într-o țară 
de-abia ieşită din faza monarhiei absolute, principiile socia- 
liste, politica bolșevică începe să fie problematică. Nu cumva, 
printr-o eroare de perspectivă, bolșevicii au apropiat mai 
mult decît trebuie aceste două momente ale revoluției isto- 
rice: revoluția burgheză și revoluția socialistă? 1. La această 
întrebare va răspunde viitorul. 

În Rusia bolşevicii, recomandînd „acţiunea directă“, în- 
curajînd toate grevele — pentru ei, mijloace de agitaţie po- 
litică — cîştigă încă dinainte de război, în mare parte, masele 
muncitorești?. Tocmai contrariul se întîmpla, în epoca pre- 
mergătoare războiului, în Germania: aci nuanța moderată 
reformistă, a socialismului cîştiga tot mai mult proletaria- 
tul. Ascensiunea economică a Germaniei, compensarea lipsei 
coloniilor prin „penetrațiunea pacifică“, consolidează situația 
economică și politică a muncitorimii, depărtînd-o dè gînduri 


1 Credinţa că revoluția burgheză — în primul rind agrară — în care 
proletariatul va avea rol conducător va fi în acelaşi timp începutul revo- 
luţiei socialiste, e o veche concepție a lui Trotzky. În 1905, Lenin voia 
cucerirea puterii de către muncitorime și țărănime pentru realizarea demo- 
craţiei; menşevicii se temeau că ajungerea la putere ar sili pe socialişti să 
ia măsuri socialiste într-o țară nepregătită pentru socialism, iar Trotzky 
dorea tocmai împletirea revoluției democratice cu revoluția socialistă. Cit 
de departe avea să meargă aceasta din urmă, aceasta depindea de raporturile 
interne de forţe, dar şi de „Întreaga situație internațională“ (Trotzky, Ma 
vie, vol, |, P 267—268) — Această din urmă rezervă permite astăzi lui 
Trotzky să fie sceptic față de posibilitatea de a se realiza socialismul „într-o 
singură fară" (v, Die permanente Revolution, p, 28—29, p. 161 eto., pentru 
opinia contrarie, V, Stalin, Probleme des Leninismus, 1926, vol, I, p. 44 şi 
Stalin, op, cit., Zweite Folge, 1929, p, 155), 

2 Th. Dan, op, cit, p. 271—272, 

3 F, Wuessing, Geschichte des deutschen Volkes vom Ausgang des 18. 
Jahrhundert bis sur Gegenwart, Berlin, 1921, p. 209. 

revoluționare. Organizațiile sindicale puternice, sporirea con- 
tinuă a voturilor socialiste (în 1912, 4 milioane şi 1/2) fac 
să se vorbească mult de rapidul progres al partidului munci- 
toresc și foarte puţin de revoluţia care să ducă la dictatura 
proletariatului. Soluţia pașnică, evolutivă a chestiunii so- 
ciale pe care Marx o crezuse posibilă în America și Anglia, 
părea că devine posibilă și în extrem de industrializata Ger- 
manie. Părea o chestiune de timp ca Reichstag-ul, ales prin 
vot universal, să aibă o majoritate socialistă. 

Dar alături de unele concesii făcute democrației, Consti- 
tuția germană cuprindea destule dispoziții direct-anti-demo- 
cratice. Puterea personală a împăratului era mare, în multe 
împrejurări decisive, puterea Reichstag-ului era, adeseori, 
foarte limitată 1. Multe adunări ale statelor germane nu erau 
alese prin vot universal (Prusia). Războiul, ducînd la înfrîn- 
gerea Germaniei, are ca urmare prăbușirea imperiului cu 
atîtea resturi absolutiste și proclamarea republicii democra- 
tice?. , 

Principalul agent al acestei prefaceri a fost social-demo- 
crația germană. Căci și în Germania ca și în Rusia burghezia 
incomparabil mai puternică decît, în, împărăția lui Nicolae 
al II-lea — era lipsită de spirit liberal și democratic. Speriată 
de creșterea partidului socialist, legată de la 1879 prin interese 
protecționiste comune de clasa aristocrației agrare, burghezia 
germană era cîștigată pentru monarhia, foarte imperfect 
constituțională, care conducea Germania. Prosperitatea eco- 
nomică a Germaniei făcea să treacă neobservată de burghezie 
acapararea vieții politice de purtătorii titlurilor de noblețe. 
Așa încât, punîndu-se, în urma războiului, chestiunea demo- 
cratizării Germaniei, ea nu putea fi rezolvată decît de elemen- 
tele populare: țărănimea, mica-burghezie și mai ales de prole- 
tariatul industrial. 

În Rusia proletariatul industrial era clasa populară cea 
mai concentrată ` în Germania concentrarea în fabrici punea 
la dispoziția propagandei socialiste un proletariat alcătuind 


1 René Brunet, La Constitution allemande du 11 Août 1919, Paris, 
1921, pag, 21—23, 

2 Pentru istoria, revoluției germana din 1918, vezi Eduard Bernstein, 
Die deutsche Revolution, Berlin, 1921; K. F. Nowak, Les dessous de la 
evolution, tr; de l'Allemand par le Ct., L, Koeltz, Paris, 1927; Conrad Haus- 
sman, Journal d'un député au Reichtag, Paris, 1928, 

„clasa cea mai numeroasă a poporului. Şi acest proletariat, cu 
educația pe care socialismul i-o făcuse o jumătate de secol, 
în țara clasică a organizațiilor politice muncitorești, era și 
în Germania mult superior ca organizație și disciplină țără- 
nimii? și micii burghezii. Un mare avantaj al social-democraţiei 
germane era și perfecta omogenitate socială a partidului, 
compus în mare majoritate din proletari (în proporție de 77% 
pînă la 94%). Această omogenitate „îi dă o coeziune pe care 
celelalte partide (germane), mai ales de stînga, nu o cunosc'“2. 

Faptul că proletariatul spera, în Germania, realizarea 
unor idealuri proprii — ogranizarea socialistă a producției, 
la care s-a renunțat curind, căci dificultățile postbelice ale 
țării nu erau compatibile cu experiențe hazardate — n-a 
împiedicat s6cial-democraţia germană să fie principala fău- 
ritoare a Germaniei democratice.[...] 

Desigur, și bolșevicii, în frunte cu Lenin, în 1917, şi 
mulți din socialiștii germani în 1918 credeau că revoluția 
socialistă mondială era iminentă. Războiul mondial era pentru 
Lenin începutul crizei decisive, catastrofei finale a capita- 
lismului4. În 1905 teoreticianul bolșevic avea în faţă pro- 
bleme sociale pur rusești, nu europene: de aceea vorbea 
numai de revoluția: burgheză rusească. Acum, în timpul 
războiului mondial, apărea pe primul plan problema revo- 
Juttel socialiste mondiale, ca rezultat al crizei războiului. 

Şi totuși, independent de credințele subiective ale socia- 
liștilor din Rusia și din. Germania, istoria a dat celor dintii 
misiunea de a consolida revoluția burgheză rusească, răs- 
turnarea absolutismului și a aristocrației, prin revoluția 
agrară, — celorlalți, sarcina de a desăvârși revoluția burgheză 


1 Industrializarea rapidă a Germaniei, și,. deci, creşterea proletaria- 
tului industrial, se oglindește în următoarele cifre: în 1870 populația rurală 
a Germaniei era de 26 milioane (63 la sută din populația totală); în 1905 
ea era tot de 26 milioane alcătuind însă numai 42 la sută din populaţia totală. 

n același timp, populația orașelor, mereu alimentată de exodul rural, 
crește de la 14 milioane (36 la sută) în 1870, la 34 milioane (57 la sută) 
în 1905. (F. Wuessing, op, cit, p, 229—230), 

, d Țărănimea germană era, în parte, condusă, politiceşte de partidul 
aristocrației funciare, care lupta pentru protecționismul agrar. 

3 Robert Michels, Les partis politiques, tr, par, S. Jankelevitch, Paris, 
1919, p. 192, 4 

4 Lenin, Sämtliche Werke, XX, I Hallband, p. 89—90, Lenin, Agitation 
und Propaganda, p. 112 şi 123, S 

germană prin democratizarea ţării. Cele două mari probleme: 
chestiunea agrară în Rusia, chestiunea democrației în Ger- 
mania, au fost rezolvate prin acțiunea revoluționară a parti- 
delor socialiste-marxiste. 

Oricum ar fi judecată teoria marxistă a revoluției, un 
lucru nu i se poate contesta: propagarea ei a avut ca rezu!- 
tat organizarea politică a proletariatului și puternica lui 
conștiință de clasă. Organizind și disciplinînd proletariatul 
industrial, marxismul-a creat o forță politică indispensabilă, 
în anumite împrejurări, unor realizări străine de idealul 
socialist, uneori indispensabilă — cum a fost cazul în Rusia 
(1917) și în Germania (1918) — triumfului revoluției bur- 
gheze. 


Articol reprodus din revista „Minerva“, nr. 2—3, 
anul III, Iași, 1930, 'p. 98—113. 

NICOLAE PETRESCU ! 


MIŞCAREA COMUNISTĂ ÎN ANGLIA 


1. Anglia e cunoscută de obicei ca țara tradiției. prin 
excelență. Instituţiile ei sociale reflectă spiritul continuității, 
trecutul supraviețuind chiar și în cele mai înaintate reforme. 
„Precedentul“, „legea ţării“, „constituția nescrisă“, în sfîrșit 
tot ce se raportează la rînduirea după care trăiește socie- 
tatea de secole, se inspiră din aceeași tradiție, conservată 
din generaţie în generaţie ca un punct de reazim în mișcarea 
continuă a realității. 


1 Nicolae Petrescu (1886—1954), sociolog st filozof. Conferenţiar la 
București (1922—1945). | 

Prin lucrările și studiile sale de sociologie comparată, antropologie şi 
istoria civilizațiilor lasă o bogată informaţie privind gindirea şi activitatea 
societăților primitive, obiceiurile practicate în cadrul acestora. Ideile pe 
care le promovează, concluziile la care ajunge se bazează pe o largă docu- 
mentare și cunoaștere a numeroase monografii de specialitate. 

Între fenomenele de care se ocupă se află și Mișcarea comunistă din 
Anglia. Bun. cunoscător al vieţii și societăţii engleze în general, el oferă 
informaţii prețioase. şi despre activitatea clasei muncitoare din această 
țară. Incursiunea, istorică pe care o face se dovedește extrem de utilă și-l 
ajută la redarea unei imagini cît de cît unitare asupra luptei proletariatului 
englez. 


părți — precizează acesta — „pe măsură ce se dezvoltă, se emancipează 
și vin chiar să concureze cu industriile din Anglia, Acesta este faptul care 
nu poate fi înlăturat de nici o lege și de nici o măsură administrativă, Și 
tot acesta este motivul care determină creşterea șomajului, reducerea sala- 
iilor și prin urmare nemulțumirea muncitorilor“, 

Cu toate acestea, e o judecată superficială de a consi- 
dera societatea: engleză ca un sistem închis, în sensul socie- 
` tăților cu organizarea staționară sau ca un edificiu rigid 
şi refractar oricărei forme de readaptare. Dacă ținem seama 
numai de reformele introduse în Anglia de o sută de ani, 
nu găsim o altă țară unde procesul de readaptare să fi fost 
mai liber şi mai susținut. Nici societatea americană, cu 
multiplele ci forme de renovare, nu prezintă o transformare 
mai adîncă în materie de reformă și legislație socială. 
Această coexistență a spiritului tradiționalist şi a carac- 
terului înaintat al instituțiilor. face pe străin de cele mai 
multe ori să creadă că societatea engleză este reacționară. 
Dacă sub aspectul nou al reformelor se ascunde întotdeauna 
legătura cu trecutul, opera de reformă nu este niciodată 
lipsită de conștiința readaptării la prezent. Vitalitatea și 
viabilitatea instituțiilor engleze rezidă tocmai în această 
împreunare între învățătura trecutului și necesitatea prezen- 
tului, un fapt care se traduce în predilecția englezului pentru 
compromis, una din notele cele mai caracteristice ale firii lui. 
Ținînd seama de această notă, vom putea urmări mai 
ușor mișcarea de opinii care se desfășoară azi în Anglia, 
concomitent cu legislația care încearcă să o așeze în legătură 
cu trecutul. 


2. Mișcarea comunistă în Anglia nu emană atît din in- 
fluenţa revoluţiei ruse cît-mai ales de la așa-numitele „Trade- 
Uniuni“, a căror apariţie. se poate urmări pînă la începutul 
secolului al XVIII-lea. E bine, prin urmare, a spune cîteva 
cuvinte asupra acestor uniuni, care prin activitatea lor re- 
prezintă cea mai pozitivă manifestare a muncitorilor pe 
cîmpul reformei sociale și politice în Anglia. 

Evident că ceea ce se cunoaște sub „revoluţie indus- 
trială“ împreună cu dezvoltarea capitalismului au dat naş- 
tere la deprecierea muncii, determinînd tot mai mult pe 
muncitor să trăiască în cuprinsul condițiilor implicate de 
un asemenea sistem, Muncitorul individual, devenind din 
ce în ce mai dependent de „sistemul fabricilor“ (Factory 
system), era silit să-și vîndă munca în condiţiile dictate de 
capitalisti, Situaţia lui se înrăutățea treptat cu dezvoltarea 
industriilor mari, provocînd o mișcare de apărare a intere- 
selor muncitoreşti. Astfel luau naștere uniunile care la în- 

ceput, din cauza persecuțiilor din partea autorităților, lucrau 
în ascuns, muncitorii întîlnindu-se noaptea ca să se consulte 
asupra mijloacelor de luptă. Răzvrătirea așa-numiților „Lud- 
diți“ în 1811, care distruseseră mașinile din unele fabrici 
ca o manifestare în contra mijloacelor care le-au luat putinţa 
de a trăi, răscoalele de foamete din 1816 și alte tulburări, 
arătau starea mizerabilă în care se aflau muncitorii. Ceea 
ce făcea această stare și mai rea, era faptul că muncitorii 
nu aveau nici un drept politic pentru a-și apăra interesele 

în Parlament. Abia în 1824 Trade-Uniunile obținuseră recu- 
noașterea prin lege, mulțumită lui Francis Place, un croitor, 
şi a lui Joseph Hume, un membru în Camera Comunelor, 
în urma cărora o parte din prohibiţii fură ridicate. În ace- 
lași timp reformatorul Robert Owen, prin efortul pe care-l 
făcea pentru educarea maselor spre o asociație industrială, 

determina crearea unei Uniuni Generale (Grand National 

Consolidated Trades Union), care dădu naștere la mai multe 

greve. Mișcarea Chartistă atrăgea de asemenea atenția condu- 

cătorilor asupra stării nenorocite a muncitorilor din uzine. 

Un conservator, Lordul Shaftesbury, lupta: pentru intro- 

ducerea unei legi în; contra exploatării copiilor în fabrici. 

Diferitele legi privitoare la regularea muncii în fabrici, aşa- 

numitele „Factory Acts“, trecute în Parlament între anii 

1802 și 1847, contribuiră pînă la un punct să îmbunătățească 

condițiile de trai ale muncitorilor, fără însă a le asigura 

vreun drept de participare la viața politică a țării. Legea 

din 1832 (The Reform Act) nu dădea drepturi de vot decît 

clasei mijlocii, lăsînd pe:muncitori tot neemancipaţi. Cererea. 
Chartiştilor pentru o reformă mai întinsă a sistemului elec- 

toral și pentru naționalizarea solului, nu dădu nici un rezul- 

tat. Lupta pentru reducerea. orelor de lucru în uzine era însă 

cîștigată în principiu. Cu aceasta se încheie prima fază în 

istoria Trade-Unionismului. 

De la 1848 și pînă la 1887, cînd se înființează Federaţia 
Minierilor. (Miners' Federation), cea mai însemnată uniune. 
de muncitori, Trade-Unionismul trece printr-o epocă detran- 
ziţie, în care lupta sc desemnează din ce în ce în cadrul Am? 
program unitar. Muncitorii își propun ca principiu să obțină 


1 O lege din 1800 oprea toate aceste uniuni să lupte pentru ridicarea 
salariilor și reducerea orelor de lucru. 

salarii cît mai corespunzătoare unui trai bun și să reducă 
orele de lucru în așa fel încît să lase fiecărui muncitor timp 
liber pentru 'cultivare și recreare. În 1868 se întrunește la 
Manchester primul Congres al Trade-Uniunilor, un fel de 
Parlament al Muncii, care urma să devină o forță în viața 
muncitorilor englezi. La alegerile generale din 1874 sînt aleși 
doi reprezentanți ai muncitorilor. În sfîrșit, în 1875 Parlamen- 
tul trece o lege (Trades Union Act), prin care Trades-Uniu- 
nile capătă un statut legal mai larg decît îl avuseseră de la 
recunoașterea lor în Parlament. 

De la înființarea Federaţiei Minierilor începe epoca aşa- 
numitului „Nou Unionism“, în care idei socialiste încep să 
pătrundă în programul mișcării muncitorilor, Alte Uniuni 
iau naștere în acest timp. În greva muncitorilor din doc- 
urile Londrei în 1889, John. Burns (mai tîrziu Ministru al 
Muncii în guvernul Asquith), Tom Mann și alți leaderi apar 
ca exponenţii cauzei muncitorești. Marea grevă a Federaţiei 
Minierilor în: 1893. În același an ia ființă Partidul Laburist 
Independent (I.L.P.). Între timp Societatea Fabiană des- 
fășura o activitate publicistică pentru luminarea publicului 
asupra problemei muncitorești, răpîndind numeroase bro- 
şuri de propagandă 1. 

Mai departe, Congresul Uniunilor din 1899 se pronunță 
pentru o activitate politică în Parlament, luînd decizia 
formării unui Comitet al Reprezentării Laburiste, iar la 
alegerile generale din 1906 sint aleși 54 de candidați repre- 
zentanți ai muncitorilor. Astfel se constituie organizarea 
politică a muncitorilor, cunoscută sub numele de Partidul 
Laburist (Labour Party). Deși la alegerile din 1910 sînt aleși 
numai 42 de laburiști, la. alegerile următoare numărul lor 
crește incontinuu. Așa în 1918 se aleg 69 și în 1923 cel mai 
mare număr, 192, un succes care determină formarea unui 
guvern laburist prezidat de Ramsay MacDonald. Dar în 
urma dizolvării parlamentului, la alegerile din 1924, laburiştii 


1 La început această Societate (fondată în 1884) se declară pentru 
„confiscare fără compensare", dar mai tîrziu (1889), începînd publicarea 
Essaywrilor (Fabian Essays), evoluiază către un socialism de stat. Cele- 
lalte. publicaţii ale Societății (Fabian Tracts, 1891—1911) sînt de fapt do- 
cumentări precise asupra problemei sociale, răspîndind astfel, datele necesare 
pentru studierea mișcării muncitorești, Cf. R. W. Postgate, A Short His- 
tory of the British Workers (London, 1926), pg, 79—80. 

obținură numai 150 de locuri, deși numărul voturilor, în urma 
reformei electorale, crescuse cu aproape un milion. În tot 
cazul, puterea organizării politice a muncitorilor se afir- 
mase în fața opiniei publice. Legislaţia muncitorească trecută 
în ultimele decenii fusese opera acestei organizări 1. 


3. În mișcarea trade-unionismului se desemnează de la 
început .două tendințe în ceea ce privește scopul luptei 
pentru emanciparea muncitorilor. Una urmărește obținerea 
de avantaje materiale pentru muncitori, ca salarii mai bune, 
ore mai puține de lucru și participarea la beneficiile întreprin- 
derilor, alta urmărește însă realizarea unei societăți pe baze 
socialiste. În același timp există însă și o a treia tendință 
care se declară pentru o. acțiune revoluționară ca mijloc 
pentru realizarea unei comunități cooperative. Astfel, prima 
tendință se poate numi pasivă și oarecum unilaterală în 
scopul cu care se mulțumește a lupta. Este şi cea mai puțin 
numeroasă. A doua tendință reprezintă partea politică a 
mișcării și pentru moment este și cea mai puternică prin 
participarea ei la opera legislativă și politică a țării. A treia 
tendință este cea mai extremistă, așa-numita stingă a munci- 
torilor, se afirmă din ce în ce mai mult prin afiliațiunile pe 
care le are cu noul Partid Comunist, înființat în 1920 și cu 
organizările muncitoreşti internaționale. 


De fapt cele trei curente se pot reduce la două: unul de 
dreapta, cuprinzind pe vechii trade-unioniști pașnici şi pe 
partizanii pentru participarea muncitorilor la viața parla- 
mentară a țării. Aceștia sînt laburiștii propriu-ziși a căror 
leaderi în Parlament, în frunte cu MacDonald, au fost pore- 
cliți și „Lib-Lab“, adică liberali-laburiști, din cauza afilia- 
Dun lor tacite cu Partidul Liberal, mai ales pe timpul 
războiului. Celălalt curent, de stînga, cuprinde elementele. 
radicale, cu deosebire mai numeroase după război, care cer 
o politică socialistă-comunistă, tinzînd la desființarea parla- 
mentazismului și chiar la înlăturarea statului capitalist. Acest 
curent de stînga împreună cu Partidul Comunist propriu-zis, 


- 1 Pentru amănunte asupra, mișcării muncitoreşti şi a trade-uniunilor, 
vezi broșura lui Alfred Barton, A Short History of Trade Unionism (London, 


1926), opera, citată; a lui Postgate și ziarul Daily Herald, organul oficial al 
trade-unionismului, 

constituie elementele principale în mișcarea comunistă din 
Anglia, pe care o vom expune în cele ce urmează. 


4. Dar înainte de a stabili punctele principale în mișcarea 
comunistă din Anglia, e necesar să menţionăm. cîteva. fapte 
cu privire la situația reală a industriei în acea țară. Aceasta 
ne va indica substratul economic, care susține mișcarea și 
face pe muncitori să se îndrepte spre o politică de stînga. 


Anglia, ca țară clasică a industriei, trece printr-o criză 
pe care nici cei mai reacționari oameni de stat nu o neagă. 
Faptul de relevat în această privință este declinul treptat, 
pe care îl înregistrează industriile bazice, ca acelea ale fie- 
rului și oţelului, a cărbunilor, a construcțiilor de vase mari- 
time și a textilelor, care odinioară reprezentau oarecum 
monopolul capitalismului englez pe piața lumii. Noi concu- 
renți, ca Germania înainte de război, Statele Unite, Franța 
și coloniile britanice cu industrii din ce în ce mai mari, 
după război, transformă situația privilegiată a industriei 
engleze. După statistici stabilite cu rigurozitate, se constată o 
reducere a profitului mai în toate industriile. Așa, industria 
fierului și a oțelului înregistra în 1925 o descreștere de 59,9% 
din profitul net față de anul precedent, iar celelalte industrii 
arătau asemenea, scăderi între 11 şi 7 la sută. 


D 


Evident că în fața unei asemenea situații, capitaliștii 
englezi nu au alt remediu decît să recurgă la reducerea sala- 
riilor şi înmulțirea orelor. de lucru. Aici începe conflictul, 
reflectat în greve, agitaţii și propagandă în contra sistemului 
capitalist.. g 

O parte din trade-unioniști și din laburiști sînt însă 
pentru o înţelegere pașnică, avînd convingerea în dezvol- 
tarea inevitabilă a societăţii către un sistem socialist. La 
conferința din Liverpool în 1925, Partidul Laburist deter- 
mină majoritatea să aprobe programul său politic, alcătuit 
din idei moderate, printre care figurează și compensarea 
capitaliștilor pentru eventuala naționalizare a industriilor. 
Dar o parte din Trade-Unioniști, deși o minoritate, nu se 


_ | Pentru o singură Uniune a Minierilor se agită de curind așa-numita 
mișcare minoritară a trade-uniunilor, ca mijloc de luptă în contra laburiș- 
tilor: cu tendințe pașnice și liberale. Vezi broșura The Miners; Next Task 
(London, 192 d 

mulţumeşte cu asemenea politică, cerînd lupta de clasă ca 
o datorie a tuturor muncitorilor, în apărarea intereselor 
faţă de capitalişti. Ei acuzau pe laburişti de a se fi dat de 
partea capitaliștilor, care prin răscumpărarea în bani a pro- 
prietăţilor industriale nu ar pierde nimic, iar muncitorii nu 
ar cîştiga nimic. Din contra, susțin partizanii stingii, politica 
de compensații adoptată de aripa dreaptă a trade-unioniș- 
tilor este îndreptată direct în contra intereselor muncitorilor, 
căci printr-o asemenea măsură se renunță la ideea recon- 
struirii industriei pe baze socialiste. 


Astfel naționalizarea industriei cu sau fără compensații 
| formează prima deosebire între cele două tabere din sînul 
trade-unioniștilor. A doua deosebire este aceea relativă la 
chestiunea șomajului. Partea dreaptă se declară la Conferința 
din Liverpool pentru înființarea unui departament național 
de deplasare a muncitorilor, care ar fi susținut de către stat 
cu zece milioane de lire pe an și care ar avea funcțiunea 
să alcătuiască diferite planuri de lucrări extensive pentru 
A întrebuințarea muncitorilor fără lucru în caz de criză. În 
același timp, numitul minister ar strînge fonduri pe timpul 
anilor de prosperitate pentru a le folosi în timp de criză 
la ajutorarea muncitorilor. Partea stîngă se ridică în contra 
unei asemenea scheme, 'socotind-o ca artificială şi insufi- 
cientă. O a treia deosebire care desparte cele două tabere 
este aceea cu privire la .datoriile de război. Deși în 1922 
i Partidul Laburist se pronunța pentru atacarea capitalului 
i ca un mijloc de a reduce dătoriile de război, la alegerile 
ki generale din 1924 și la conferința din Liverpool acest partid 
nici nu menționa chestiunea. Aici partea stingă vede o tră- 
dare a intereselor muncitorilor. În sfîrşit, față de Liga Na- 
țiunilor, cele două tabere.se deosebesc de asemenea printr-un 
antagonism de opinii. Stînga obiecționează că laburiştii susțin 
necesitatea unei asemenea instituții, cînd este constatat că 
Liga nu este decît organul intereselor capitaliste. 1 


5, Numai o parte din elementele radicale era exclusă din 
Partidul Laburist, Conferinţa din Liverpool interzicea chiar 
organizaţiilor locale de trade-unioniști să tolereze asemenea 


1 Cf, Broșura The Reds and The L icată 
de Partidul Comunist Britanic, piei e 

elemente. Cu toate acestea, tendința spre stinga crește în 
rîndurile trade-unioniștilor, mai ales în urma crizei indus- 
triale care devine din ce în ce mai alarmantă pentru muncitori. 
Dar alături de această tendință apare manifestarea tot mai 
activă a Partidului Comunist propriu-zis, alcătuit imediat 
după război sub influența Internaționalei a treia, care ab- 
sorbea şi vechiul Partid Socialist Britanic (B.S.P.). Ajutat 
pe de altă parte de nemulțumirea muncitorilor fără lucru [...], 
Partidul Comunist amenință să ia proporții nebănuite într-o 
ţară cu societatea solid organizată, cum este Anglia. 1 

Ce voieşte Partidul Comunist din Anglia, care sînt proble- 
mele pe care le ridică și prin ce mijloace înțelege să lupte? 
Răspunsul îl găsim nu numai în atitudinea revoluționară 
pe care o ia acest Partid, ci și în numeroasele broșuri de pro- 
pagandă pe care le răspîndeşte în mijlocul muncitorilor. 

„Comunism este bun simţ“, sună titlul unei broşuri, pu- 
blicate de Partidul Comunist2. Chestiunea este simplă, 
cunoscută de mult timp, încă de cînd trade-uniunile se pro- 
nunțau pentru un obiectiv socialist. Interesul muncitorilor 
este diametral opus interesului capitaliștilor. De aici nece- 
sitatea luptei de clase. Astfel, susține broșura menționată, 
în Anglia trăiesc două națiuni: una care posedă și guvernează, 
controlind materialul și mașinăria din care omul obține 
hrana, îmbrăcămintea și orice alt produs necesar pentru trai, 
alta care muncește și se supune. Această diviziune este rezul- 
tatul sistemului de producție capitalist, un sistem de exploa- 
tare, furt şi opresiune prin care majoritatea este condamnată 
la sărăcie și mizerie pentru ca o minoritate să poată trăi în 
lux și desfătare. 

D contra acestui sistem se ridică Partidul Comunist. 
„Noi nu încercăm să-l cîrpim“, ne spune aceeași broșură, 
„sau să-l reformăm“, noi urmărim să sfărimăm puterea lui 
Şi să o alungăm, Nu poți „reforma“ un tanc de armată într-o 
căruță; dacă voieşti schimbarea, trebuie să-l distrugi şi să 
construieşti din nou, Aceste cuvinte reprezintă atitudinea 
Partidului Comunist din Anglia. Nimic nou sau deosebit de 


e 


1 Partidul Laburist Independent (L.L.P.) încearcă să reconcilieze 
pe socialiștii-naționali ai Internaționalei a doua cu revoluționarii Interna- 
ționalei a treia, dar fără rezultat. 


3 Communism de Commonsense (London, ed. Il-a, 1927). 

ceea ce susțin bolșevicii din Rusia sau comuniștii din alte 
țări. Cu alte cuvinte, mișcarea comunistă din Anglia are un 
caracter revoluționar și internaţional în acelaşi timp. Acest 
caracter este susținut nu numai prin identitatea doctrinei, 
ci şi prin legăturile pe care le are de fapt partidul cu organi- 
zațiile din alte țări. Prin această colaborare, mișcarea comu- 
nistă se deosebește de trade-unionismul dinainte de război, 
care, deși adoptînd obiectivul socialist, nu a înțeles să devină 
revoluționar și să extindă în aceeași măsură activitatea sa 
cu socialiștii din alte țări. Internaționalismul comuniștilor 
“englezi apare poate mai bine în: relief cînd considerăm atitu- 
dinea lor față de „Imperiul Britanic“. Pentru ei, această 
vastă organizare . politică nu este decît produsul cel mai 
elocvent al capitalismului. Stăpînirea prin forță a unei supra- 
feţe de peste zece milioane kilometri pătraţi și a peste trei 
sute milioane de oameni de rase diferite, nu se menține decît 
pe baza aceluiași sistem. „Imperiul nostru“, exclamă broşura- 
program a Partidului Comunist, „este un imperiu de exploa- 
tare și un izvor de război“. O vorbă grea pentru cine cunoaşte 
mentalitatea „imperialistă“ a englezului. 

Şi în ceea. ce privește raționamentul economic, comuniștii 
din Anglia nu deviază cu o iotă de la argumentele socialiștilor 
și comuniștilor din alte țări. După calculul lor, un muncitor 
englez produce în mai puțin de două zile valoarea salariului 
de o săptămînă, așa că patru zile de muncă reprezintă sur- 
plusul pe care el îl varsă în buzunarul capitalistului. Firește 
că într-o societate comunistă acest surplus ar reveni munci- 


torului, iar distribuirea produselor, care în sistemulactual . 


întreține atîția intermediari paraziți, s-ar face prin coopera- 
tivele muncitorilor. 

Situația muncitorilor nu se poate schimba, susțin mai 
departe comuniștii, decît prin înlăturarea desăvirşită a sis- 
temului capitalist de producție și prin distrugerea maşinăriei 
statului, pe care se bazează de fapt exploatarea clasei prole- 
tare. Transformarea nu poate avea loc însă decît prin luptă 
activă şi susținută de conștiința antagonismului între cele 
două clase, „Lupta de clasă este rezultatul natural şi inevi- 
tabil al dominaţiei de clasă“, Muncitorii trebuie să devină 
tot atît de conștienți de clasa lor, după cum sînt de fapt, 
capitaliștii, Ei trebuie să-și îndrepte privirile către Rusia, 
să ia exemplu acolo de la revoluția muncitorilor, care a izbutit 

să desființeze capitalismul și să întroneze supremația mun- 
citorilor. 

Obiecţia de căpetenie pe care comuniștii o ridică în contra 
Partidului Laburist este că acesta, prin tendinţele lui libera- 
lo-burgheze, trădează interesele adevărate ale muncitorilor. 
Deși bazat pe trade-uniuni din „punct de „vedere politic, 
acest partid se depărtează de la obiectivul socialist al mișcării 
trade-unioniste cînd susține că guvernarea reprezentativă 
este o „democraţie evoluționară“, care duce la socialism. 
Ceea ce înseamnă că laburiștii colaborează de fapt cu capi- 
taliștii. Iată -pentru ce aripa dreaptă a trade-uniunilor tră- 
dează interesele muncitorilor, apărate acum numai de co- 
muniști, care totuși sînt excluși din organizaţiile locale. 


O altă obiecție a comuniștilor este că politicianii laburiști 
inventează argumente pentru a-și ascunde. poziția, punînd 
pe muncitori să aleagă între evoluția pașnică și întrebuințarea 
forţei. Între aceste două alternative, majoritatea preferă din 
indolență pe cea mai ușoară. Dar, răspund comuniștii, ches- 
tiunea nu se pune pe „metoda alternativă“. Pentru comuniști, 
întrebuințarea forței de a distruge rezistența capitaliștilor 
este rezultatul inevitabil al luptei de clasă, iar nu al unei 
„metode“. Cine voiește să evite forța trebuie să părăsească 
lupta pentru socialism. Pe lîngă aceasta, forța se impune 
pentru că inamicul muncitorului, capitalistul, este întot- 


deauna gata să-și apere interesele prin forță, dispunînd de 
tot aparatul statului. 1 


6. La conferința de la Liverpool în 1925, comuniștii 
puneau „Rezoluţiile“ lor alături de acelea ale laburiștilor, 
ca reprezentind dorințele întregului corp muncitoresc. Să 
indicăm punctele pe care le recomandau comuniștii în inte- 
resul clasei muncitorești, căci ele formează de fapt programul 
Partidului Comunist din Anglia. Mai întîi în ceea ce priveşte 
politica „internațională, muncitorii trebuie: 1) să denunțe 
deșertăciunea Ligii Naţiunilor ca instrument al păcii d să 
repudieze Protocolul din Geneva împreună cu Pactul Cham- 

erlain, ca fiind combinaţii imperialiste pentru menţinerea 


EC 


„4 Communism is Commonsense, p. 20—21. Revistele The Communist ` 
Și The Communist International publică de asemenea argumentele curente ale 
Partidului Comunist din Anglia. 

clauzelor nedrepte ale Tratatului din Versailles, 2) să cola- 
boreze cu muncitorii din alte țări pentru anularea Planului 
Dawes și al Tratatului din Versailles, 3) să ceară retragerea 
trupelor britanice din Germania, China, Egipt și Turcia, 
4) să susțină publicarea tuturor tratatelor secrete, 5) să 
voteze în contra tuturor creditelor de război, 6) să ceară 
recunoașterea Rusiei Sovietice, acordarea de credite pentru 
acea țară și să oblige pe viitorul guvern muncitoresc să pro- 
moveze o alianță a muncitorilor cu Rusia Sovietică, 7) să 
conducă propaganda printre rîndurile muncitorilor. 

Faţă de Imperiul Britanic, pe lîngă atitudinea cunoscută, 
comuniștii insistau asupra respectării principiului de auto- 
determinare al națiunilor în cuprinsul Imperiului. De aseme- 
nea, guvernul viitor al muncitorilor va trebui să ajute for- 
marea și dezvoltarea organizațiilor de muncitori și țărani 
pe tot cuprinsul Imperiului. 

În ceea ce priveşte comerțul internațional, viitorul gu- 
vern al muncitorilor trebuie să susțină: 1) monopolul complet 
al statului asupra întregului comerț, înlesnind nu. numai 
cumpărarea din străinătate a cantităților necesare de hrană, 
ci și direcția economică a oricărui comerț de import și export, 
pentru a asigura interesele unei reconstrucții socialiste; 
2) să ieftinească toate formele de transport prin naționali- 
zarea serviciilor maritime. 

În chestiunea șomajului și a politicii industriale, se re- 
comandă printre altele ca soluții premergătoare unei societăți 
socialiste: naționalizarea fără compensație și electrificarea 
căilor ferate, naționalizarea fără compensație și reorganizarea 
științifică a industriei miniere. Lucrările pentru asemenea 


` transformări să aibă loc cu salarii determinate de trade- 


uniuni. 

Şi în privinţa băncilor și a creditului, propunerile sînt 
nu numai puţin drastice pentru criteriile societății actuale: 
naționalizărea sistemelor de bancă și credit fără compensație 
pentru acționarii cu sume peste cinci mii de lire. 

è În materie de finanțe publice, reforma trebuie să se bazeze 
pe următoarele patru puncte: 1) Suspendarea plății dobîn- 
zilor pentru toate împrumuturile de război care trec peste 
suma de cinci mii de lire, 2) impunerea unei taxe capitale 
pe toate averile care trec de aceeași sumă, pentru scopuri 

de reconstrucție, 3) o impunere mai severă a veniturilor mari, 
4) o majorare a taxelor de moștenire, care să asigure grosul 
fiecărei averi individuale ce trece de cinci mii de lire, în folosul 
tezaurului național. 

Faţă de agricultură, programul prevede naționalizarea 
pămîntului fără compensație, desființarea arendării, încre- 
dințarea pămîntului necultivat muncitorilor fără lucru și 
crearea de cooperative pentru obținerea de mașinării și dis- 
tribuirea produselor. ‘ SH 

Problema locuințelor trebuie soluționată de asemenea prin 
naţionalizare fără compensație. Industriile producătoare de 
materiale de construcții trebuie să treacă în mîna munci- 
torilor. Clădirea, de case să se facă în număr suficient pentru 
satisfacerea  miuincitorilor, adăpostiți în. condiţii nei- 
gienice. i 

Pentru o mai bună administrație locală, se propune auto- 
nomia completă a municipalităților, care să dispună și asupra 
distribuirii alimentelor, curmîndu-se aștfel specula. 

În privinţa condiţiilor de sănătate, trebuie. să se prevadă 
o schemă de asigurare fără contribuţii pentru fiecare mun- 
citor, care i-ar. garanta echivalentul salariului pe timpul 
cînd ar fi bolnav. Femeile gravide să aibă dreptul la un con- 
cediu de opt săptămîni înainte și după naștere, cu plata inte- 
grală a salariului. Spitalele și doctorii să fie la dispoziția 
muncitorilor. 

În sfirșit, propunerile relative la reforma constituțională 
constă din următoarele puncte: 1) desființarea monarhiei 
și stabilirea unei republici democratice, 2) desființarea Ca- 
merei Lorzilor, 3) stabilirea unui singur drept de vot, atît 
pentru parlament cît și pentru administrația locală, aplicat 
în mod egal la toţi bărbaţii și femeile de la vîrsta de 21 ani, 
4) adoptarea unui sistem național de reprezentare propor- 
țională, 5) abolirea oricărei restricţii .pentru . participarea 
la instituții publice și adoptarea dreptului de vot ca singura 
bază, 6) drepturi politice pentru soldați, marinari şi aviatori, 
7) asigurarea de vehicule pentru votanţi și candidați, indi- 
ferent de partidul politic căruia, ei aparțin, 8) prevederea . 
de facilități pentru locurile de vot în districtele rurale și 
impunerea de penalităţi pentru iregulatități săvîrșite în con- 
ducerea alegerilor, d 

Acestea sînt, bine înţeles, măsuri de tranziție, care să 
pregătească societatea socialistă, a cărei realizare necesită 
câtva timp și după opinia comuniștilor englezi 1. 


7. În faţa agitaţiilor comuniste pentru muncitori, a socia- 
liștilor şi a trade-unioniştilor de stinga, care culminau în 
greva generală din mai 1926, eșuată din lipsă de organizare, 
guvernul actual conservator prezidat de Baldwin a recurs la 
mai multe măsuri. Încă de la publicarea faimoasei scrisori 
a lui Zinoviev, Partidul Conservator se declară pe față în 
contra mișcării revoluţionare a muncitorilor în general și a 
comuniștilor în special 2. Descinderea de la casa de comerț 
rusă Arcos, ruperea relațiilor diplomatice cu Rusia Sovietică 
în mai 1927 și introducerea Billului asupra trade-uniunilor 
sînt cele trei fapte principale în reacţiunea guvernului Baldwin 
în contra mișcării de stinga a muncitorilor. 

Descinderea autorităţilor la casa Arcos din Londra, după 
unii ilegală, a fost ordonată cu scopul de a dezvălui opiniei 
publice propaganda subversivă întreţinută de ruși împreună 
cu comuniștii din Anglia, în contra instituţiilor țării. Guvernul 
a publicat o broșură 'oficială, conținînd toate documentele 
găsite cu ocazia acestei descinderi 3. E greu totuşi de găsit 
în această broșură de treizeci și una de pagini ceva compro- 
mițător pentru guvernul sovietic. Mai toate documentele 
constau din scrisori adresate de comuniștii ruși camarazilor 


1 Vezi broşura The Reds and the Labour Party (London, 1925), pp. 24— 
— 32, Cf. Communism is Commonsense, pp. '18—19. Pentru amănunte 
asupra, doctrinei comuniste în genere, vezi lucrarea de curind apărută a 
lui H.,]. Laski, Communism (London, 1927). 

2 Scrisoarea aceasta, publicată de conservatori în preajma alegerilor 
din 1924, conţinea instrucții către cetățenii englezi cum să lucreze pentru 
răsturnarea violentă a instituțiilor țării și răzvrătirea armatei pentru un 
asemenea, scop, Autenticitatea, ei însă era foarte îndoielnică, iar reprezen- 
tantul sovietic, Rakovsky, o declara apocrifă. În tot cazul, scopul cu care 
fusese publicată de conservatori era atins, Președintele guvernului laburist, 
MacDonald, era determinat să adreseze o notă drastică reprezentantului 
sovietic, comitind astfel pe laburişti în contra comuniștilor internaționali. 
Pe lingă aceasta, se expunea opiniei publice pericolul propagandei subver- 
sive, încurajată de o parte din muncitori, un fapt de pe urma căruia conser- 
vatorii repurtau un succes în alegeri, 

3 Documents illustrating the Hostile Activities of the Soviet Government 


and Third International against G. Britai i 
E Tss gainst Great Britain, London, H. M. Stationery 


286 


Scanned with CamScanner 


din Anglia cu scopul de a susține propaganda. În afară de o 
„rezoluție“ a marinarilor englezi, întruniţi la un club din 
Novorossiisk, asupra cererii de a rechema imediat forţele 
militare şi navale engleze din teritoriul Chinei, şi în afară de 
o telegramă cifrată a însărcinatului de afaceri al Sovietelor 
din Londra către ministrul Afacerilor Străine din Moscova, 
în care se recomanda negarea misiunii oficiale a lui Borodin 
pe lîngă guvernul naționalist din China, nici un document 
nu conține un fapt nou sau necunoscut în propaganda curentă 
comunistă, care apare în numeroase broșuri de ani de zile în 
Anglia. Cine cunoaște această. literatură, şi libertatea cu care 
circulă printre muncitori, este mirat de banalitatea broșurii 
oficiale. Intenția guvernului britanic a fost însă de a aduce 
o motivare scrisă parlamentului și opiniei publice pentru 
percheziţia. ilegală și destul de drastică la casa de comerț 
Arcos. 

Dar nici în corespondența dintre guvernul sovietic și 
guvernul britanic, publicată de acesta imediat după ruperea 
relațiilor, nu se găsește vreun fapt care să nu fi fost cunoscut 
de mult timp 1. Încurajarea propagandei comuniste în străi- 
nătate de către guvernul din Moscova. este un fapt cunoscut 
de toată lumea. Ceea ce iese la iveală din corespondența 
publicată, este solicitudinea guvernului sovieţic de a întreţine 
relaţiile cu Anglia, iar din partea guvernului britanic grija 
de a nu tolera propaganda- comunistă [...] Încă din 1924, 
în urma „scrisorii lui Zinoviev“, relaţiile între cele două 
Țări amenințau să fie rupte. Că au durat încă aproape trei 
ani, se datorește lipsei de fapte pozitive din partea guvernului 
britanic, dar mai ales intereselor comerciale ale industriei 
engleze. Că asemenea motiv amîna ruperea i SC reiese 
şi din scrisoarea ultimă a lui Chamberlain către Însărcinatul 
cu Afaceri Sovietice din Londra. 2 

Concomitent cu ruperea relațiilor diplomatice cu Rusia, 
guvernul Baldwin introduce un Bill prevăzind îngrădiri ale 


1 A Selection of Papers dealing with the relations between His Majesty's 
Government and the Soviet Government 1921—1927, London, H.M. Sta- 
tionery Office, 1927, ' 

Vezi Corespondența oficială, p. 70, în care se accentuează intenția 
guvernului britanic de a nu interveni cu nimic în afacerile comerciale cu 
Rusia. În contra acestei inconsecvențe, presa laburistă a protestat, arătînd 
absurditatea în care se punea guvernul de a tolera relații comerciale cu o 
țară cu care relaţiile diplomatice au încetat. 

activității trade-uniunilor, Acest Bill conține printre altele 
măsuri restrictive cu privire la greve, la fondurile politice 
ale uniunilor și la drepturile de organizare ale funcţionarilor 
publici. 

În privința grevelor Billul declară ca „ilegală“ orice ma- 
nifestare a uniunilor cu un obiect străin de cel industrial sau 
orice simpatie a muncitorilor dintr-o industrie pentru greva 
muncitorilor din altă: industrie, :considerînd o asemenea 
manifestare ca „desemnată sau calculată să forțeze guvernul“ 
sau „să intimideze comunitatea“. Clauza aceasta poate fi 
interpretată în multe chipuri. În tot cazul, guvernul poate să 
declare orice. grevă ca „ilegală“ și să aplice penalități gre- 
viştilor, dacă crede că e întreprinsă pentru a-l „forța“ sau a 
„intimida“ comunitatea. În contra caracterului vag al acestei 
clauze a protestat întreaga presă laburistă. Pînă și în dezba- 
terile Camerei lorzilor s-au ridicat proteste în contra expre- 
siunilor vagi de „calculat“ și „intimidat“. 1 Cu toate acestea, 
protestul nu a fost luat în considerație de guvern. Dar ceea 
ce este mai grav în clauza aceasta e că prohibirea grevelor 
de simpatie ale muncitorilor dintr-o industrie deosebită 
înlătură de fapt orice posibilitate de organizare pentru o 
grevă generală, o măsură care reamintește vechile legi pro- 
hibitive (The Combination Acts) de la începutul secolului 
trecut. i 
Cu privire la fondurile politice ale uniunilor, Billul desfiin- 
țează obligaţiunea de pînă acum a muncitorului din uniuni 
de a contribui la asemenea fonduri. Punînd astfel pe uniuni 
în inferioritate “financiară, Billul intenționează să slăbească 
rezistența organizaţiilor politice ale muncitorilor. 

În sfîrșit, înscrierea funcționarilor publici în uniuni 
sau alte organizații decît acelea reprezentînd numai pe astfel 
de funcționari, este de asemenea oprit. Billul prevede. eli- 
minayea funcţionarului în caz de abatere de la această regulă. 
Evident că măsura. are de scop să evite din partea functio- 
narilor orice manifestare politică de simpatie cu muncitorii. 2 


1 Vezi Times din 22 iulie 1927, 

VW Cf. W. H. Thompson, The Trade Union Bill (London, 1927), broşura 
The Bil to Smash Trade Unionism (London, 1927), publicată de Partidul 
Comunist și articolul lui J. R. Campell, The Trade Union Bill and the 
Break with Rusia în revista The Labour Monthly (iulie 1927), p. 405—410, 

8. Acestea sînt faptele. De o parte nemulțumirea tot mai 
mare a muncitorilor, reflectată în Partidul Comunist și în 
partea stingă a trade-unioniștilor, pe de altă parte reacţiunea 
guvernului Conservator de a înăbuși mișcarea îndreptată, 
bine înţeles, nu numai în contra intereselor capitaliste, ci 
şi în contra instituțiilor seculare ale Angliei. Ce va ieși din 
această ciocnire de interese, putem prevedea numai dacă 
ținem seama de toate elementele care contribuie la produ- 
cerea crizei. Adevărul este că lupta se dă cu destulă vigoare, 
dacă nu cu violenţă, fiecare parte înțelegînd să-și apere inte- 
resele în numele cărora se ridică. Deocamdată avem însă 
două fapte simptomatice pentru dezvoltarea problemei mun- 
citorești în viitorul apropiat și cu aceasta și a mișcării co- 
muniste în Anglia. Billul în contra trade-uniunilor este aproape 
lege. În punctele lui esenţiale a trecut în a treia citire și 
în Camera Lorzilor; Micile modificări suferite în această 
cameră necesită trimiterea lui din nou în Camera Comunelor. 
Nu este însă nici o îndoială că Billul va deveni lege. Al doilea 
fapt este rezistența pasivă a masei muncitorești, în frunte 
cu Partidul Laburist, care pînă acum nu s-a împotrivit decît 
foarte slab în contra clauzelor care, dacă vor fi aplicate, 
urmează să știrbească unele din cele mai fundamentale drep- 
turi ale trade-uniunilor. Ambele fapte înseamnă că mișcarea 
va fi abătută pentru câtva timp. Grevele vor putea fi mînuite 
de guvern mai ușor decît pînă acum, prin interpretarea elas- 
tică la care se pretează legea, iar posibilitatea unei greve 
generale, cel puţin pe cale pașnică de organizare, va fi înlă- 
turată prin limitarea manifestărilor de acest gen la o singură 
industrie. S 

Cu toate acestea, problema care a dat naștere la asemenea 
măsuri din partea guvernului britanic este departe de a fi 
soluționată, Împotrivirea elementelor extremiste, în frunte 
cu comuniștii organizaţi în partid, va fi tot atît de dirză ca 
Şi înainte de trecerea Biliului în contra trade-uniunilor. 
Ceea ce susține mișcarea aceasta în Anglia, nu este atît do- 
rinţa abstractă de a realiza cît mai curînd o societate nouă, 
ca în cazul bolșevicilor din Rusia, ci mai ales situația de fapt 
a industriei engleze, De la „uzina lumii“ (the workshop of 
the World), cum era odinioară, Anglia a devenit azi, mai ales 
după război, mai puţin chiar decît „uzina imperiului“. Nu 
numai pieţele străine se închid din ce în ce mai mult produ- 

sclor engleze din cauza dezvoltării lor industriale, dar chiar 
piețele domin[ion]urilor, coloniilor și dependenţilor care 
alcătuiesc Imperiul Britanic, devin tot mai independente de 
industria engleză. Căci industriile din aceste părţi pe măsură 
ce se dezvoltă, se emancipează și vin chiar în concurență 
cu industriile din Anglia. Acesta este faptul care nu poate fi 
înlăturat de nici o lege și de nici o măsură administrativă. 
Şi tot acesta este motivul care determină creșterea șomajului, 
reducerea salariilor și prin urmare nemulțumirea munci- 
torilor. | e 

Viitorul mișcării comuniste în Anglia se razimă pe nemul- 
țumirea din ce în ce mai acută a muncitorilor. Cu timpul 
industria engleză este condamnată să reducă producția tot 
mai mult, chiar dacă se vor introduce metode noi de exploa- 
tare, dat fiind extinderea ei peste nevoile consumațiunii. 
Procesul capitalist, pe care-l expunea Marx, pare să se ade- 
verească în 'Anglia mai curînd decît în oricare altă țară. 
Nici dezvoltarea agriculturii pe care o voiește Lloyd George 
și alți liberali nu va ajuta mult la soluționarea problemei. 

curajarea acestei ramuri de producţie nu ar fi decît un 
paliativ, posibilitățile ei fiind prea reduse în Anglia pentru 
a cuprinde pe toți muncitorii rămași fără lucru din industriile 
de uzină. S 2 

Adevărul este că mișcarea comunistă din Anglia are un 
substrat economic real. De aici pericolul și posibilitățile ei 
în viitor. Publicul și oamenii de stat englezi par să fie mai 
mult decit conștienți de perspectiva și proporţiile pe care 
le prezintă mișcarea. Astfel: se explică reacţiunea manifestată 
în alegerile din 1924, care au adus la cîrmă un guvern conser- 
vator. Tot așa, se explică măsurile oarecum reacționare luate 
de acest guvern pentru atenuarea tendinței din ce în ce mai 
pronunțate a muncitorilor spre o politică de stînga. 

„Ar fi totuși greșit să tragem concluzii că mișcarea comu- 
nistă din Anglia, așa cum o susțin conducătorii ei, va izbuti 
într-un viitor apropiat să realizeze societatea pe baze socia- 
liste-comuniste. În contra, unei asemenea concluzii se opun 
fantele aiti ale trecutului cît și ale prezentului, pe care le 

im în societatea engleză. Istoria Angliei ne arată că 
au existat nu o dată condiţii alarmante de dizolvare sau re- 
voluţionare ale societăţii. De la revolta nobililor în contra 
Coroanei în secolul al XIII-lea și revoluțiile burgheze din 

secolul al XVII-lea și pînă la mișcarea socială premergătoare 
Reformelor din 1832, constatăm alături de semnele dizolvării 
și spiritul tradiției legînd și dregînd prezentul cu trecutul. 
Același spirit, adînc înrădăcinat în firea englezului, va aduce 
soluția continuității, în formă de compromis, și de data aceasta. 
În termeni concreți, compromisul se reflectă azi atît în 
moderațiunea reacţiunii din partea guvernanților cît şi în 
ideea unui progres pașnic către socialism, împărtășită de 
masa mare a muncitorilor și susținută pe față, cum am văzut, 
de Programul Partidului Laburist. 

Şi din punctul de vedere strict economic nu pare să fi 
sosit timpul pentru o revoluționare imediată. a societății. 
Industriile existente nu au ajuns încă la un stadiu de satu- 
rație, care le-ar face să stagneze. Multe din ele nu sînt sufi- 
cient de dezvoltate în sensul unei exploatări metodice a pro- 
ducției, așa cum o întîlnim în industriile din Statele-Unite. 
Pe lîngă aceasta, domenii noi de activitate industrială, ca 
electrificarea căilor ferate și utilizarea căderilor de apă, 
prevăzute de însăși muncitori ca o soluţie de tranziţie, pre- 
zintă oportunități, care ar putea ocupa surplusul de braţe 
pentru cîtva timp. Toate aceste condiţii economice indică 
șansele unei pașnice evoluări a problemei muncitorești în 
Anglia. 

Un fapt se desprinde însă din structura socială a Angliei. 

ainte ca transformarea dorită de muncitori în general și 
reclamată, de comuniști în special să aibă loc, societatea en- 
gleză va trece încă mult timp printr-o serie de reforme, care 
vor pregăti nu numai condiţiile economice şi politice, ci și 
concepțiile necesare unei asemenea transformări. Soliditatea 
organizării sociale din Anglia rezidă tocmai în acest proces 
evolutiv, pe care nici o zguduire vremelnică nu-l poate abate 
de la cursul lui normal, 


Articol reprodus din revista „Minerva“, nr. 3, 
anul I, Iași, 1928, p. 82—97, 

MIHAIL RALEA ! 


IDEEA DE REVOLUȚIE ÎN DOCTRINELE SOCIALISTE 
(STUDIU ASUPRA EVOLUȚIEI TACTICEI 
REVOLUȚIONARE) 


PÂRTEA III 
Formarea ideii de clasă 


REVOLUŢIA MIXTĂ: POLITICĂ, ECONOMICĂ 
SAU „REVOLUȚIE-ORGAN“ 


Cap. I 
K. MARX ȘI FR. ENGELS 
(Fragmente ) 


K. Marx poate fi considerat ca întemeietorul ideii moderne 
de revoluţie, idee care; dacă se trece cu vederea cîteva carac- 
tere puțin importante, luminează şi explică. toată tactica 
partidelor politice înaintate. Originalitatea ei decurge de 
acolo că ea'a aprobat transformarea societății de evoluția 
și soarta unei anumite clase, a cărei'victorie finală e condiția 


1 Mihail Ralea (1896—1964), psiholog, eseist, sociolog, filozof și om 
politic. Profesor universitar la Iași (1926 — 1940) şi: Bucureşti (1948 — 1964). 
Membru al Academiei. A fost directorul revistei! „Viața Românească“ 
(1933—1964). A avut o atitudine politică democratică. După 23 August 1944 
a îndeplinit importante funcții pe linie de stat. Vicepreședinte al Prezidiului 
M.A.N., membru al Consiliului de Stat (1963—1964). 

Domeniile pe care le abordează sînt vaste: psihologie, filozofie, axio- 
logie, etică,- estetică, sociologie, literatură. 

Aprecierile lui Ralea, privitoare la marxism, ca și ale altor ginditori 
români progresiști, sînt dominate, în această epocă de început, de anumite 
confuzii, neclarităţi, incertitudini. Format la şcoala gîndirii filozofice ofi- 
ciale a vremii, sub influența voluntarismului, el nu a reuşit să pătrundă şi 
să înțeleagă pe deplin problematica, marxistă, modul materialist istoric de 
a aborda, studia și rezolva problemele sociale, Dornic însă de a cunoaște, 
de a înţelege și de a explica, teoria, marxistă, Ralea aduce în gîndirea social- 
politică a epocii informaţii preţioase despre concepția marxistă asupra vieții 
sociale, Mihail Ralea promovează ideile unei democraţii sociale care să depă- 
șească formalismul politic burghez, În explicarea fenomenelor sociale, el 
pornește de la analiza și explicarea, acestora, în contextul lor social-istoric 
și economic. Orientarea sa materialistă se accentuează şi devine dominantă 
mai ales în partea ultimă a, vieţii și activităţii sale științifice și profesorale. 

de reușită a revoluţiei sociale. Această clasă trebuie să lupte 
și să învingă. Revoluția, după Marx, nu mai constă în reali- 
zarea unui program economic sau juridic, pe care îl poate 
propune oricine. Nu mai poate fi chestia. de cucerirea puterii 
politice de către o minoritate pentru a realiza un regim demo- 
crat sau republican. Revoluţia politică numai, nu îi pare de 
prea mare importanță. „Nu mai există mișcare politică, 
care să nu fie în același timp și socială“. Acesta e principiul 
sociologic, de la care pleacă și care explică perfect întreaga 
sa doctrină. După acest principiu, orice mișcare socială e 
determinată de structura mediului. Dar societatea se reduce 
la o grupare de forțe, la o grupare de clase sociale, care o 
compun. Există clase dominante, clase inferioare și clase 
superioare. Rolul și puterea claselor superioare e determinat 
de felul lor specific de producție, care explică și importanța 
și prerogativele lor. În economia feudală era natural ca 
noblețea să ocupe locul întîi în societate. Ea singură, în această 
epocă, conducea și reprezenta modul de producţie. Mai tîrziu, 
cînd economia pieței, economia monetară, înlocuiește eco- 
nomia feudală. și familială, burghezia capitalistă începe a 
juca un rol și a deține puterea socială, care îi sînt datorite 
în raport ou forța sa de. producţie. Revoluţiile burgheze, 
revoluția engleză de la 1698 ca și.revoluția franceză de la 
1789, sînt mișcări sociale care aduc la putere starea a treia. 
Dar realitatea socială e veșnic schimbătoare. Victoria burgheză 
nu poate fi eternă. Modul ei de producție, care a însemnat 
desigur un remarcabil progres în istoria economică a umani- 
tății, nu poate să se menţină la infinit, ci dimpotrivă în 
curînd va deveni în mod neceșar caducă. Legea concentrării 
capitalului și: corolarul său simultan, proletarizarea crescîndă 
a micului antreprenor, tinde din ce în ce să realizeze tipul 
de producție al economiei colective, al economiei maselor 
muncitorești, Avantajele acestui fel de producţie sînt uriaşe; 
el permite o întrebuințare uniformă 'a mijloacelor tehnice 
moderne și poate realiza economii formidabile. Nu mai joacă 
capitaliștii rolul principal, ci muncitorii, SÉ: > 

Proletariatul începe a deveni clasa cea mai însemnată 
a societății, fără el economia colectivă cu toate avantajele 
ei e imposibilă. Dar însemnătatea sa economică nu se poate 
compara cu importanța sa politică. În acest domeniu, dato- 
rită unui fenomen de supravieţuire socială, burghezia capita- 

listă păstrează încă rolul preponderent. Dar acest fenomen 
este un non-sens, o contradicție sociologică. Dezacordul 
între felul de producţie și de repartiție pe de o parte, între 
formele dominaţiei politice, pe de altă parte, trebuie să înce- 
teze. Crizele economice, periodice, ca și bolile cronice, pe care 
le prezintă această organizaţie capitalistă, ce închide în ca 
o contradicție, ne arată precis aceasta. Proletariatul trebuie 
să ocupe locul care îi revine de drept și care îi fixează rolul 
său economic. Dar aceasta nu se poate realiza de la o zi la 
alta. Proletariatul se formează încetul cu încetul, crește din 
zi în zi, graţie legii proletarizării crescînde. Numărul său 
se mărește cu fiecare zi în plus, pe cînd acel al burgheziei 
'scade în același timp. Paralel cu aceasta, educaţia sa poli- 
tică, economică și intelectuală urmează calea progresului. 
Acolo unde un proletariat numeros, conștient și instruit, 
a ajuns să se organizeze, revoluția poate să se înfăptuiască. 
Ea va consta în cucerirea puterii politice de către lucrători, 
și ușor, dacă condiţiile cerute vor fi satisfăcute. În urma 
acestei revoluţii, lucrătorii vor aplica sistemul comunist de 
producție şi repartiție. Revoluţia cere îndeplinirea a două 
condițiuni: a) Formarea proletariatului ca clasă; b) Cuce- 
rirea puterii politice și reforma modului de producție reali- 
zate de către această clasă. Ne găsim, de data aceasta, în fața 
unei concepții clare și precise asupra transformării sociale. 
Revoluția este sinonimă cu victoria proletariatului, devenii, 
Brian procesul de concentrare al capitalului, clasa cea mai 
importantă. Marx întrebuinţează rar termenul de „revoluţie“, 
în schimb — și aceasta ne arată clar concepția lui — între- 
buințează termenul de „clasă revoluționară“. Pionul, centrul 
de greutate al doctrinei marxiste e format de ideea de 
clasă.[...] 

Libertatea perfectă nu poate fi cucerită decît prin revo- 
Inte, Dar această revoluţie nu poate fi făcută decît de pro- 
letariat, De ce exclusiv și precis de către această clasă? 
Marx răspunde: pentru că această” clasă reprezintă drepturi 
şi după ce va ajunge la putere va realiza maximum de avan- 
taje. Nu va mai fi nimeni nemulțumit, pentru că sub stă- 
pinirea proletariatului nu va mai fi nimeni care să-și poată 
revendica drepturile sale, Vedem dar că interesele generale 

se leagă de proletariat t, pentru că însăși noțiunea de umani- 
tate s-a realizat în mod practic în sînul proletariatului pentru 
că omul însuși în esența lui s-a realizat prin această clasă; 
pentru aceasta, proletariatul trebuie să se elibereze prin el 
însuși ?. Privind mai de aproape realitatea socială a Ger- 
maniei — în timpul cînd redactează al său Deutsch-franzö- 
sisch Jahrbücher — Marx ajunge să se întrebe: „Unde putem 
găsi o posibilitate pozitivă pentru emanciparea Germaniei?“ — 
Răspuns: „În constituirea unei clase a societății burgheze, 
care să nu fie propriu-zisă o clasă a acestei societăţi, într-o 
stare în care se află realizată emanciparea tuturor stărilor, 
care posedă un caracter de universalitate din pricina suferin- 
țelor sale universale, care nu cere un drept special pentru 
el singur ... care nu îl cere în numele datoriei, ci în numele 
dreptății omenești, care nu vrea să constituie o opoziţie per- 
sonală împotriva societății, ci să reprezinte toate opoziţiile, 
care ar putea să se ridice împotriva statului german ; în sfîrșit 
care nu vrea să se elibereze singură, ci să libereze în același 
timp toate stările societății. Această emancipare a societății 
de către o clasă specială va fi realizată de proletariat“ 3. 
Mai departe el insistă cu mai multă preciziune încă asupra 
aceleiași gîndiri: „Emanciparea germanilor e emanciparea 
omului. Creierul. acestei. emancipări va fi filozofia și inima 
va fi proletariatul. Filozofia hu poate să se realizeze fără 
a elibera proletariatul, proletariatul nu poate să: se elibereze 


1 În numele dreptului general al societăţii, o clasă anumită poate să 


„revendice pentru ea stăpînirea, ei generală. 


2 Matz, Die heilige Familie, 


„2 J. Jaurès, Etudes socialistes, p. XLII şi XLVI, în această chestiune: 
Voi spune aproape că Marx avea, nevoie de un proletariat, cu totul gol şi 
sărac, în concepția sa dialecţică a istoriei. Pentru a fi în dialectica hegeliană 
a lui Marx momentul omenesc, pentru a fi în adevăr chiar ideea de umanitate, 
proletariatul trebuia să fie pînă într-atit despuiat de orice drept social, 
incit ua umanitatea infinită, strimtorată şi în drept, să fie reprezentată 
prin él.. R | 

Așadar Marx și-a reprezentat momentul modern al emancipării într-o 
transpunere hegeliană a creștinismului, După cum D-zeul creştin s-a aplecat 
asupra celei mai în suferință omenire pentru a salva omenirea în întregime, 
după cum Salvatorul pentru a mîntui omenirea a trebuit să se scoboare 
pînă la acel grad de sărăcie atit de aproape de animalitate, proletariatul 
a trebuit să fie lipsit de acest drept „. pentru a se ridica înălțînd toată u- 


“manitatea. 


295 


Scanned with CamScanner 


fără a realiza filozofia 1. Aceasta e înlănțuirea logică, sistemul 
silogistic, graţie căruia Marx, plecînd de la religie și filo- 
zofie, poate să ajungă la o concepție revoluționară a clasei 
muncitorești. | 

E probabil, cu toate acestea, că nu numai evoluția pur 
teoretică a sistemului filozofic l-a adus la această concluzie. 
Fapte de ordin empiric, o serie de constatări și experiențe 
scoase direct din realitatea ambiantă, l-au dus la acest 
rezultat. K. Marx e originar din țările renane. Către 1840, 
în epoca în care începe a construi teorii filozofice, această 
provincie devine centrul industrial al Germaniei. Un mare 
număr de fabrici au fost întemeiate aci, în care furnica un 
mare număr de lucrători, cel mai adesea într-o înspăimîn- 
tătoare stare de mizerie. E același proletariat care izbise 
privirea lui Buret, Villerme, Flora Tristan în Alsacia sau 
în nordul Franţei. K. Marx fu impresionat puternic de 
soarta acestei clase. Situaţia geografică a țărilor renane, la 
frontiera franceză, ușurează comunicația între cele două 
țări şi aduce dincoace de Rin informaţii asupra suferin- 
telor proletariatului francez?. Kautsky insistă în particular 
asupra rolului pe care a putut să-l joace originea renană a 
lui Marx şi Engels în formarea concepțiilor lor despre prole- 
tariat. „Condiţiunile de liberare economică erau realizate 


în partid între anii 1830—1870. Evoluţia capitalistă și aceea. 


a clasei muncitorești erau destul de înaintate, metoda isto- 
zică destul de dezvoltată... Cu toate acestea, într-o anumită 
țară, aceste elemente se aflară întrunite în totul: în provin- 
ciile renane. Și nu e o întîmplare că fondatorii acestor doc- 
trine sînt originari din aceste țări, în care se întretăiau în 
același timp influenţele: franceză, engleză și germană“ 5. 

Ciţiva ani mai tîrziu, în epoca în care Marx e exilat în 
Franţa, el se stabilește la Paris, unde ia cunoștință de mediile 


1 Deja în scrisorile sale către A. Ruge (1843) Marx vrea să găsească 
„o conciliație între socialism și ideologie, între realitatea, Fiinţei umane şi 
a sa teoretică“, (A se vedea în această privință: Andler, op. cit., 
B 

? A se vedea mai sus: E, Hanemacher, Das Philosophische und ock. 
System des Marxismus, p; 88, Berlin, 1908. 

3 K, Kautsky, Are neue Zeit, T,D., p, 14, CL asemenea W. Sombart, 
Fr. Engels, 1895, p, 12, Pentru mai multe detalii asupra dezvoltării industriale 
g provine ok renane: F, Mehring, Geschichte des deutsche Sozial-Demokratie, 
sla p 37, 

socialiste și de începuturile mișcării muncitorești franceze. 
Proletariatul din această țară îi face o impresie profundă. 
În această epocă el scrie în termeni plini de admiraţie: 
„Trebuie să cunoşti cultura, setea de cunoștințe, energia 
morală, neobosita dorință de progres a proletariatului francez 
și englez pentru a-ți putea face o idee despre noblețea uma- 
nitară a acestei mișcări socialiste“ 1. , 

La Paris, el face cunoștință cu operele scriitorilor socia- 
jet, şi în special cu acele ale Saint-Simonișştilor 3. 

Mai tîrziu, mediile muncitorești, belgian și englez, îi 
procură alte sugestii. În ceea ce îl privește pe Engels, instalat 
chiar din adolescență la Manchester, ca șef al unei întreprin- 
deri industriale, el asistă la mișcarea de organizare a trade- 
unionismului, la sforțările unui Owen sau altora și la revo- 
Jutta chartistă. | f 

Din această experiență va rezulta cartea lui asupra 
„Stării claselor sociale în Anglia“ 3. Chartismul pare să-l fi 
impresionat în mod deosebit. În ceea ce privește teoriile 
pauperismului și a. proletarizării, crescînde, se pare — dacă 
ar fi să credem pe Struve — că ele erau, în. prima jumătate 
a secolului al XIX-lea: o simplă constatare de fapte. 

Toate aceste fenomene se reflectau direct în conștiința 
reformatorilor sociali, făcînd din ea oglinda momentului 
istoric: Engels arată foarte bine aceasta cînd zice: „Socia- 
lismul modern nu este altceva decît reflexul acestui conflict 
real dintre. capital și munch, imaginea ideală în creierul 


1 Litt.: Nachlass de Mehring. T. II, p. 185. 
wi 


2 Într-un articol scris cu ocazia, unui congres muncitoresc la Strass- 
bourg, se vede că Marx cunoştea socialismul francez chiar înainte de a fi 
mers în Franța, A se vedea în această privință F. Mehring, Geschichte des 
“Sozial-Demohratie, T, I, p, 150. Cu ocazia cărții lui L. von Stein asupra miş- 
cării muncitorești în Franța, el face o dare de seamă, care dovedește același 
lucru, A se vedea; Litt. Nachlass, IL, p. 242, i 

3 Este vorba de lucrarea Situația clasei muncitoare din Anglia. După 
observații proprii și izvoare autentice. Lucrarea a fost scrisă la Barmen din 
noiembrie 1844 pină în martie 1845; Acest subiect, Engels a încercat să-l 


trateze, inițial, ca un capitol al unei lucrări mai ample cu privire la Istoria ` 


socială a Angliei, ` 


4 Engels fu cîtva timp corespondentul pentru Germaniă al ziarului 
Chartist The Northem Star, Se pare că a cunoscut de aproape pe Lovett. 
A se vedea: M, Beer, Geschichte des Sozialismus in England, p. 408. 


wi 

clasei, care suferă direct din pricina lui, adică clasa munci- 


torească“ 1. Së e 

Astfel, înlănțţuirea logică a ideilor pe de o parte, şi con- 
statarea faptelor pe de alta, tind în acelaşi timp să deter- 
mine la Marx și Engels concepția revoluționară a clasei.[...] 

Avind conştiinţă de interesele lor, proletarii, ca și bur- 
ghezia, vor avea o acțiune consecventă: „Şi această acţiune 
nu e decît reflexul provocat în ei de acţiunile prealabile ale 
mediului lor material şi social. Astfel, pe măsură ce clasa 
muncitorească e servită prin îmbunătățirile economice, ea 
ia cunoștință şi de mişcarea de înălțare prin care pătrunde 
în straturile superioare și respinge clase atinse de distrugerea 
economică, și această conștiință se face colectivă şi organi- 
zatoare“ 2. 

Solidaritatea tuturor membrilor unei clase în fața inte- 
reselor comune determină puţin cîte puţin o anumită ideo- 
logie de clasă. Consecvent în aceasta cu materialismul istoric, 
Marx a crezut întotdeauna că infrastructura economică deter- 
mină o anumită suprastructură ideologică și morală. Inte- 
resele egoiste de clasă constituise încetul cu încetul „un egoism 
pentru mai mulți“ care își creează pentru el singur o optică 
specială, prin care priveşte toate problemele. 

Acest egoism de clasă se reflectă în toate domeniile, 
chiar pînă în artă şi știință. F. Engels merge pînă acolo 
încît pretinde că fiecare clasă posedă o teorie — proprie — 
a cunoștinței. Marx exprimă clar influența interesului de 
clasă asupra ideologiei claselor, cînd scrie: „Deasupra dife- 
ritelor forme de proprietate, deasupra diferitelor condițiuni 
de existență socială, se formează o suprastructură a diferi- 
telor sentimente, iluzii, feluri de gîndire și concepții filo- 
zofice. Numai clasa le construieşte prin condițiunile sale 
materiale și nevoile sale adecvate“ 3. F. Engels susține ace- 
lași lucru în privința originei și formării moralei, care nu e 
nici ea decît un produs al logicii de clasă: „ În adevăr, orice 


LE, Engels, Anti-Dihring, p, 1 și 287. L. V, Stein scrie în altă parte 
același lucru: „Proletariatul ne sileşte să ridicăm anumite constatări de 
fapt la rangul de teorii științifice“; Geschichte des Sorialismus Bewegung 
in Frankreich, p, 13. d 

WH p. 84, ' 

. Engels, Feuerbach, p. 15 CE, Tugan Baranowsk: . cit., p. 116. 

* K. Marx, 18 Brumaire, 4-e ed., Ge 34, Ee 5 

clasă, ‘orice profesiune chiar, cere morala ei proprie, pe 
care o aplică ori de cîte ori nu intră în conflict cu legea“ 1, 

Dacă aruncăm o privire retrospectivă asupra istoriei, 
această mentalitate de clasă ne apare și mai evidentă. Cînd 
nobilimea feudală domină viața socială și economică a evului- 
mediu, această clasă răspîndise peste tot obiceiuri patriar- 
hale și cavalerești. K. Marx face un mișcător tablou al sen- 
timentelor feudale în Manifestul comunist $. Cînd dominaţia 
capitalistă începe să se întindă, are loc o revoluţie în mij- 
locul sentimentelor. Caracterul idilic al vechiului fel de viață 
dispare. Capitalismul mercantilizează și comercializează totul. 
Oamenii, care exercitau profesiuni liberale, artistul, savantul, 
medicul, devin simpli salariați. Atelierul domestic, corpo- 
Tata patriarhală, cedează locul raporturilor aspre dintre 
patroni și lucrători. Țăranul nu mai e legat, lipit de pămînt, 
dar-e exploatat fără milă de cămătari. Totul e în funcție 
de ban. E domnia celui mai rușinos materialism. Astfel 
burghezia creează o ideologie mercantilă 3. 


Această descriere a noțiunii de clasă, considerată pînă 
aci sub aspectul ei static, se află completată în opera lui 
Marx, prin consideraţii de ordin istoric, evolutiv, privind 
formarea și transformarea claselor. s 


F. Engels, care a completat în această direcție părerile 
lui Marx, ne descrie formarea claselor în epoca care urmează 
imediat după aceea a regimului familial, patriarhal. După 
el, grupările de cuceritori. reducînd la sclavie societățile 
cucerite, formează clasele superioare, în timp ce învinşii 
constituie clasele inferioare. Diferenţierea între clasele sociale 
poate să se îndeplinească încă printr-un proces economic 
în interiorul grupării. Acei care au reuşit — pentru un motiv 
oarecare să pună stăpînire pe cele mai folositoare mijloace 
de producţie, au reușit prin aceasta chiar să exploateze pe 
ceilalți, i 

Engels încearcă chiar, în lumina datelor etnografice aduse 
de J. Morgan sau H, Spencer, să justifice aceste afirmații. 


1 F, Engels, Feuerbach, p, 34—35. 
2 Manifeste communiste, No. 5, 6 și 7, 
3 Ch, Andler, Commentaire, p. 85 şi urm,, crede că în această privință 


Marx datorește mult lui Peequeur, care în Intérêts de commerce văzuse 
înaintea lui Marx acest fenomen, 

i 
1 


„Faptele noi impun urgent un nou examen al întregului 
trecut istoric“. Se vede atunci că întreg acest trecut, făcînd 
excepție pentru epocile primitive, fu istoria luptelor de clasă ; 
că aceste clase războinice ale societăţii fură întotdeauna 
produse ale modului de producție și de schimb, sau într-un 
cuvînt ale condițiunilor economice ale epocii lor +. 

Prima diferențiere în clase, în societăţile primitive, pare să 
fi avut drept scop o origină încă mai tristă. Interesele cele 
mai josnice, cele mai rușinoase: lăcomia, o dorință brutală 
de stăpînire, furturi egoiste în dezavantajul comunității ima- 
ginează o societate nouă, societatea împărțită în clase; 
mijloacele cele mai rușinoase, furturi, violențe, trădări, care 
au adus decăderea vechii societăți, formată de „gens“. Și 
noua societate formată n-a fost altceva, timp de trei mii 
de ani, decît exploatarea celor mai'numeroși de către cei mai 
puţin numeroși?. În Anti Diihring el: se arată mai puțin 
pesimist şi găsește o explicare mai sociologică. Diviziunea 
muncii trebuia în. mod necesar să acorde unora o muncă 
mai ușoară decit celorlalţi 3. Dar diviziunea muncii depinde 
la rîndul ei de formele pe care le ia producţia la diferite epoci. 
Pe măsură ce felul de producție se transformă, raporturile 
între clase se schimbă și ele 4. : SIS 

K. Marx, de asemenea, începe „Manifestul comunist“ cu 
această declarație: „Toată istoria societății omenești pînă în 
această zi este istoria luptei de clasă: om liber și sclav, patri- 
cian și plebeu, baron și șerb, patron, meșteșugar şi calfă, 
într-un cuvînt asupritori şi asupriți, ridicați unii în contra 
celorlalţi într-un conflict neîntrerupt, au dus o luptă cînd 
deghizată, cînd fățișă, o luptă care s-a terminat de fiecare 
dată fie printr-o zguduire revoluționară a societăţii întregi, 
fie prin distrugerea ambelor clase în conflict“ 5. În altă parte 
Engels ne lasă o mișcătoare descriere a acestor lupte, din 
antichitate, străbătînd cvul-mediu, pînă în epoca contem- 
porană, epoca formării proletariatului, 


? F, Engels, Du socialisme utopique au socialisme scientifique, p. 26. 
e Engels, Ursprung der Familie, p, 92, CL Hammacher, op. cit, 
p. ` 


Es F. Engels, Anti Dihring, p; 303—304. CL, H. Cunow, op. cit., T. II, 
p. 56. i apti 


` A P Engels, ibid, aceeași pagină, * 
ë F. Engels și K, Marx, Manifeste communiste, trad. Andler, p. 20. 

După apariția capitalismului industrial, proletariatul își 
face şi el intrarea, timid, pe scena istoriei. Clasă constituită 
de curînd, proletariatul se desfășoară progresiv, în etape, 


luînd cunoștință, cu încetul, de unitatea și puterea sa. - 


După ce descriu originea luptei de clasă în trecut, Marx 
şi Engels ne vor descrie formarea proletariatului și luptele 
pe care va trebui să le susțină. 

La început el nu formează decît „mase răzlețe“ de munci- 
tori expropriați de micul lor capital și aruncați în exploa- 
tarea pe care o suportă salariatul sau mai degrabă în mizerie. 
Ei se găsesc izolați unul de altul, luptă individual cum pot 
şi nu au nici o conștiință de solidaritatea care ar putea să-i 
unească. Marx distinge două faze în evoluția proletariatului. 
În cea dintii el formează „o clasă în fața capitalului“, în 
cealaltă „o clasă pentru ea însăși“ ; „primele relații economice 
au transformat de la început o parte a populaţiei în prole- 
tari. Dominația capitalului a instituit pentru această masă 
o situație comună, și interese comune, astfel încît această 
clasă; devine de la început o clasă în raport cu capitalul și 
nu încă o clasă pentru ea însăși“1. Un fenomen analog e 
de observat în constituirea burgheziei în clasă; Se pot dis- 
tinge de la început două faze: „aceea în care s-a constituit 
autonom sub puterea monarhiei absolute și a feudalității, 
și aceea în care, deja constituită ca clasă, ea prăbuși monarhia 
și feudalitatea pentru a transforma societatea întreagă într-o 
societate burgheză.. Cea dintii dintre aceste faze fu cea mai 
lungă și ceru'cele mai mari sacrificii“ 2, 

În prima sa fază de dezvoltare, proletariatul reacționează 
prin acțiuni izolate, locale, violente. E epoca distrugerii 
mașinilor, incendierii fabricilor.[...] 

Dar încetul cu încetul proletariatul intră în a doua fază 
în care el devine o clasă pentru ea însăşi, Această fază con- 
stituie epoca coaliţiilor. Era sindicalismului începe. Istoria 
trade-unionismului englez în această epocă ne arată că lucră- 
torii începeau să-și stringă rîndurile și să se solidarizeze față 
de exploatarea patronilor, Grevele devin mai generale și mai 
puternice. Asociaţiile locale se contopesc şi se constituie în 


1 Das Elend de Philosophie, p, 120; ct. E. Hammacher, op. cit., 
P- 185; Tougan Baranowsky, op. cit., p, 23. 
2 Ibid., p. 180, 

asociații regionale, asociații care, la rindul lor, se constituie în 
asociații naționale, Se citează o încercare de acest fel în 
Anglia, în 1830. Izolaţi prin chestiuni de concurenţă, perse- 
cutaţi prin rezistența patronală, prigoniți prin diferite legi 
contra coaliției, muncitorii au cunoscut multe dificultăți și 
înfrîngeri înainte de a se organiza într-un corp conștient și 
unificat 1. 

Grupîndu-se într-o singură și puternică organizație, pro- 
letariatul nu se mai opreşte în elanul său cuceritor; el va 
da lupta pe teren politic. Cucerirea puterii guvernamentale 
de la înălțimea căreia ar fi putut realiza modul de producţie 
comunistă, e singura datorie a acestei clase. Clasa munci- 
torească se organizează în partid politic și va începe lupta 
împotriva elementelor burgheze. [...] 

Jată construcția logică, care a condus pe K; Marx la 
fundamentul principal al teoriei sale revoluționare: existența 
„unui organ revoluționar, a unei clase, care reprezintă trans- 
formarea integrală a societăţii. El a început prin a cere o 
aplicare practică pentru filozofia hegeliană. A cere o aplicare 
practică însemna a preconiza acțiunea. Dar nu se poate 
lucra fără un organ care să susțină acțiunea. Inspirat în 
-timpul exilului său de socialismul francez și de mișcarea 
muncitorească engleză pe vremea chartismului, el găsi acest 
organ în proletariat. Cu ajutorul teoriei valorii muncă el 
reușește să definească și să justifice existența acestei clase 
în mod static. Cu ajutorul materialismului istoric el îi dă 
o existență și o justificare dinamică: istoria întreagă nu e 
decît o luptă între clase. [...] 


Text reprodus din vol. Ideea de revoluţie în 
doctrinele socialiste (Studiu asupra evoluției 
tacticei revoluționare), Editura Casa Şcoalelor, 
București, 1930, p, 239—256. 


1 K, Marx, Das Elend der Philosophie, p, 179. 

D. D. ROȘCA: 


FILOZOFIE POLITICĂ 


Valori veşnice? 


Considerațiile ce urmează nu se inspiră din abstractă 
speculație metafizică. La prima vedere, pare nemăsurabilă 
distanța ce le desparte de grijile çeasului de față. În realitate 
însă, rîndurile de mai jos tind să formuleze fără „prudente“ 
rezerve mintale adevăruri confirmate de experiență. De expe- 


1 D. D. Roșca (1895), filozof. Profesor universitar la București, şi 
Cluj. Membru al Academiei. . 

În studiile și lucrările sale dezvoltă 6 concepţie filozofică raționalistă, 
prin care încearcă să depășească afirmaţiile contradictorii cu privire la ființa 
umană. Statutul acesteia este, după cum spune D.D. Roșca, în funcție 
de idealul pe care şi-l propune și pregătirea și forța cu care acționează. 
Spiritul de finețe nu este roditor fără „spirit de gcometrie serios“. 

Cunoașterea este în funcție de obiect, dar și de subiect, de conştiinţa. 
care sesizează obiectul. Acesta nu este o reflectare pasivă a ceea ce obee ëch, 
ci activă, transformatoare. Acţiunile se pregătesc prin ştiinţă, „E limpede, 
spune D. D. Roşca, că nu există acțiune practică mare decit acolo unde 
a existat în prealabil știință mare, Pentru ca intervenţia să De eficace, e 
necesar să fie cunoscută cit mai temeinic porțiunea din realitate asupra 
căreia vrem să acționăm." 

Ginditorul român exprimă şi susține în studiile sale idei de care poporul 
român avea nevoie în perioada aceea cruntă, premergătoare celui de al 
doilea război mondial, de dezmembrare — de către marile puteri ale Euro- 
pei — a României (N, ed.) 

2 Publicat în anul 1941 și retipărit în Puncte de sprijin. Editura 
„Țara“, Sibiu, 1943, (N, ed.) 

riența istorică europeană și, de la Horea încoace, şi de istoria 
românilor. 

Dar tocmai pentru că e vorba de adevăruri controlabile 
de orice inteligență liber-judecătoare, adică de orice spirit 
onest, am crezut că exprimarea limpede a lor se impune 
în clipa de față tuturor intelectualilor români iubitori de neam 
şi de ţară. 

Momentul istoric ne comandă azi în primul rînd voință. 
de faptă. O știm. Nu ignorăm însă nici adevărul că spada. 
este purtată cu mare hotărire de cel ce o scoate cu convin- 
gerea neclintită că dreptatea pentru care luptă el, nu e numai 
a lui, ci este Dreptatea pur și simplu. Adică acea Dreptate 
care se impune ca atare, cu putere constrîngătoare, con- 
științei tuturor inșilor și popoarelor de bună credință. 


1 Valori veșnice şi celelalte eseuri ce urmează — scrise și publicate in 
cursul anilor de bejenie cînd pămîntul patriei noastre fusese cotropit de 
hoardele lui Hitler — sint pagini de critică și de respingere a ideologiei 
etico-politice elaborate de teoreticienii hitlerismului. Nu e greu de înțeles 
că aceste pagini n-ar fi putut vedea lumina tiparului dacă autorul lor ar fi 
exprimat prea piecis şi prea limpede ideile pentru care pleda și n-ar fi 
făcut uz. de termeni generali și oarecum vagi care mai „dădeau să se înțe- 
leagă“ decit formulau explicit ceea ce dorea să spună autorul (pe care de 
altfel cititorii de atunci (1941— 1943) ai eseurilor l-au înțeles, foarte uşor — 
dovadă, ecoul trezit de ele în presa acelor ani). S-ar putea, întîmpla însă ca 
pentru unii cititori de azi ai paginilor ce urmează, adică pentru cititorii 
care în acei ani întunecați erau încă nevirstnici, sau nici nu se născuseră 
încă, textele ce urmează, şi cu deosebire textul Valorilor veșnice să, apară 
ca niște texte oarecum cifrate din cauza termenilor generali şi vagi la care 
s-a văzut nevoit să recurgă autorul lor. Iată de ce am crezut că e bine, pentru 
relativa lămurire a lucrurilor, să adaug aioi în notă un fel de „vocabular“ 
explicativ cu' ajutorul căruia, cititorii tineri să poată sesiza îndată despre ce 
anume este vorba: astfel, vorbind despre statul organizat după tipul 
umil, dar tare și neuman al „statului“ furnicăresc, mă refer la statul tota- 
litar al lui Hitler; prin „pretinsul realism“ al ideologiei politice pe care o 
combat, înțeleg darvinismul social și politic aplicat în relaţiile dintre state 
Și popoare de către susținătorii lui Hitler și ridicat la valoare de rang de 
principiu de aceştia; de asemenea, pornind de pe poziţia sofistă că „forța 
primează dreptul“, 'acești ideologi hitlerişti au căutat o „justificare“ prin- 
cipială a „dreptăţii“ în orice condiţii pe care chipurile ar avea-o cel „tare“ 
impotriva, celui „slab“; vorbind de „meleaguri străine“ de unde unii ideo- 
logi ai fascismului de la noi au împrumutat concepțiile mai sus amintite, 
mă refeream la „meleaguri germane“; în sfirșit, expresia „vechi credințe 
românești“ trimite cititorul la principiile „dreptului natural“, afirmate cu 
Stere deja la sfîrșitul secolului al XVIII-lea: în „Supplex libellus Valacho- 

um“, 

Rezultatele unci astfel de cercetări nu sînt just formula- 
bile decît în proporţii ce conţin judecăţi de valoare. Căci 
chiar și în cazurile în care aceste rezultate au îmbrăcat 
haina înșelătoare a unor judecăţi de pură constatare, ele 
depind, în ultimă și consecventă analiză, de cîteva judecăţi 
de valoare inițiale. 

Altfel spus, felul în care voi răspunde la întrebarea — 
neștiințifică, dar filosofică — „care e rostul de a fi al formei 
de comunitate numită naţiune?“ este implicit conţinut în 
concepția mea generală despre lume și în ideile mele despre 
valoarea omului. 

Altele vor fi temeiurile ideii naţionale dacă voi fi convins 
că între animal și om nu e decît o deosebire de grad și iarăși 
altele vor fi acele temeiuri, cînd voi crede că omul se deo- 
sebeşte calitativ de animal. Altele îmi vor apărea a fi teme- 
iurile acestei idei cînd voi susține că „viața“, prin simplul 
fapt că persistă — că persistă oricum — și-a atins rostul 
ei dea fi;și iarăși pe alte fundamente se va sprijini ideea națio- 
nală, cînd voi fi convins că în lumea specific umană „viața“ 
în sensul biologic al termenului e numai mijloc în vederea 
realizării unor scopuri ce nu pot fi definite prin determinații 
luate numai din biologie. 

n consecință, filosofic vorbind, națiunea ca atare nu 
este valoare numai grație simplului fapt că există. Existenţa 
ei se justifică prin valorile de cultură pe care ea le face po- 
sibile. Sau, cu alte cuvinte, o naţiune își justifică existența 
prin potenţialul ei de spiritualitate. 

fața scaunului de judecată pe care o ţine spiritul, 
o națiune e mare numai calitativ, adică este mare numai 
prin ceea ce ea a creat sau promite să creeze în împărăția 
celor „veșnice“ ; în știință, în artă, în filosofie etc. i 

Vorbesc în rîndul întîi despre argumentele pe care le 
poate oferi în sprijinul ideii naționale filosofia așa-zis „știin- 
țifică“. Aceasta, pentru că temeiurile ei au toate aparențele 


unor concepte luate din știință, Şi, ca atare, ele găsesc mai” 


ușor ascultare în fața inteligenţei contemporanilor noștri. 

Să fim realiști și pozitivi și cînd e vorba de probleme 
politice, mai ales cînd e vorba de probleme politice — își 
spun aderenţii acum-amintitei filosofii. Să cerem deci științei 
pozitive lumini și directive și în materie de filosofie politică. 
Reintegrind pe om în Natură, să-l considerăm creație a purei 

Naturi. În consecinţă, legile de care ascultă celelalte viețui- 
toare ale pămîntului trebuie să fie valabile, să-și găsească 
aplicație și în lumea care se cheamă omenească. 

Acestea spuse, cititorii au înțeles desigur că premisele 
unei astfel de filosofii politice sînt de ordin biologic. În această 
perspectivă, politicul ne apare ca o prelungire a biologicului. 
În arta politicii se prezintă ca o aplicare într-un domeniu 
foarte complicat — e adevărat — al legilor vieții, descoperite 
de biologie. Etica ce se desprinde dintr-o astfel de concepție — 
dacă poate fi vorba aici de etică — precum și politica care 
se degajează din ea nu sînt decît o transcriere, în formă de 
norme de conduită, a legilor constatate în domeniul biologic. 


H 


Dar, cum spuneam la început, contemporanii noștri 
invocă în sprijinul ideii naționale, de-a valma argumente 
științifice și temeiuri filosofice. Acestea din urmă sînt consi- 
derate tot „științifice“, dar de calitate oarecum inferioară. 
Filosofia. politică, ridicată pe unele și pe altele, e socotită 
apoi drept „știință“ politică. 

În consecință, spre a arunca puțină lumină în discuția 
care se poate duce în jurul problemei ce ne interesează, .să 
precizăm că două sînt, după părerea mea, tipurile de spe- 
culație care pot oferi ideii naționale: temeiuri filosofice. 
Anume: se pot găsi astfel de temeiuri într-o filosofie de inspi- 
raţie ştiinţifică, deci de factură naturalistă. Dar se pot scoate 
temeiuri filosofice — temeiuri mai solide, cum vom vedea 

„îndată — și dintr-o speculație cu sens ce ţine de lumea spe- 
cific umană, adică de lumea spiritului. 


I 


În lumina primei concepții, marile comunități omeneşti 
numite națiuni se prezintă ca varietăți naturale ale unei spețe 
zoologice. Națiunile sînt rezultatul acțiunii unei legi a Naturii, 
a legii diferențierii, Să notăm că noţiunea aceasta din urmă 
se confundă aici cu noţiunea de propăşire, de progres. Na- 
țiunile apar. deci ca produse oarecum necesare ale Naturii. 

Prin urmare, înseși legile Naturii constituie garanția de 
oțel a existenței națiunilor și a puterii lor de dăinuire. 

Se poate deci susține că ori de cîte ori un neam sau o 
naţiune luptă pentru a-și apăra existenţa și individualitatea 
sa etnică, acel neam sau națiune se găsește în acord cu legile 
imanente ale firii. 

Dar o astfel de concepție, dacă e consecvent dusă pînă 
la capăt, nu poate ignora și alte învățături ale științei. Căci 
tot știința ne arată că, asemenea varietăților unei spețe zoo- 
logice oarecare, națiunile nu sînt și nu pot fi egale. Natura, 
din care face parte integrantă și speța om cu toate varietățile 
ei, este cîmp de luptă neîncetată. Luptă dusă fără scrupule 
și, pe planul ei, factor de propășire. Eliminînd pe cei slabi, 
lupta garantează supraviețuire numai pe seama celor tari. 
Astfel încît Natura, capricios Demiurg, poate diferenția și 
crea varietăți, dar tot. ea poate parcurge și calea inversă. 

Imperialismul unui popor şi-ar găsi deci, și el, nu numai 

explicare, ci și justificare tot într-o lege a Naturii. 
În consecință, dacă vor fi existînd națiuni sau popoare 
care, nu importă din ce câuză, nu sînt destul de mari ca 
număr, n-au ajuns să se constituie în naţiuni libere sau și-au 
pierdut Le un moment dat libertatea, acestea pot fi încălcate 
de altele mai tari ca forță numerică și materială, căci și 
această încălcare își găsește justificarea în legea inelucta- 
bilă a firii. 

În rezumat: o filosofie de inspirație naturalistă trans- 
pune în lumea omului legi constatate în lumea altor specii 
decît cea. umană și le ridică pe acestea la valoare de norme 
de conduită politică. O astfel de filosofie servește temeiuri 
tari ideii naționale. Aceasta însă numai pe seama națiunilor 
cantitativ puternice. 


II 


Să vedem acum care sînt temeiurile filosofice ce se pot 
scoate în favoarea ideii naționale dintr-o filosofie fără apa- 
renţe atît de „științifice“ ca cea, precedentă, där filosofie 
care pleacă și ea tot de la fapte. Nu de la fapte constatate 
într-un anumit domeniu — în speță, cel animal — și trans- 

puse apoi în alt domeniu, în cel uman, ci de la fapte specific 
omenești. 

Această ultimă observaţie este cum nu se poate mai im- 
portantă, căci ea indică în prealabil că, deși cu aparenţe 
mai puţin „științifice“, filosofia în care vrem să găsim acum 
temeiuri pentru ideea națională procedează mai critic decît 
cea despre care a fost vorba mai înainte. Ceea ce importă 
cînd trecem de la lumea animală la cea umană este faptul 
că în aceasta din urmă intervine un salt calitativ, apar ele- 
mente și configurații noi, noi, pentru că ele nu se găsesc în 
lumea animală. Astfel, observaţia critică și fără prejudecăți 
ne arată că singur omul, între toate ființele pămîntului, 
își făurește o lume ideală după chipul căreia vrea să-și modeleze 
viața și să plămădească realitatea. Este fapt de constatare 
că omul opune lui „este“ pe „trebue să fie“. El singur, după 
conștiința noastră, crede că viaţa ca atare nu-și ajunge sieși. 
Crede că viața ca atare nu este scop absolut, că e mijloc în 
vederea realizării valorilor de cultură ale spiritului. Din 
viața spirituală, din spirit și creaţiile lui, omul a făcut scop 
absolut al existenței — nu numai al existenței sale, ci al 
existenței în general.' Marile religii şi filosofiile mari ar fi 
inexplicabile, și desigur n-ar.fi apărut, dacă omul n-ar fi 
așa cum îl arătăm în acest moment. 


Fiinţă spirituală fiind, e de înțeles ca omul să asculte, 


în unele manifestări caracteristice ale lui, de legi specifice 
spiritului, legi care adesea pun frînă eficace jocului orb al 
: legilor Naturii. Marea cultură a Europei — luaţi termenul 
„cultură“ în sensul pe care i.l-au dat germanii — cultură 
în care creștinismul a intrat ca stilp de temelie, s-a făcut 
“în bună parte contra a ceea ce numim „Natură“. Adică, 
această cultură :nu poate fi considerată ca un produs natural 
și fatal al legilor firii. Ea e fiica voinţei omului. Metaforic 
vorbind, voință luminată de razele unui soare care răsare 
într-o împărăție unde legile supreme nu sînt legi de ordin 
biologic. „du tonă EE 

Este evident că acest cult al spiritului, al conştiinţei, 
exprimă mai degrabă idealul speţei decît mersul natural al 
lucrurilor, Iată de ce dezvoltările ce urmează formulează. 
în bună măsură ceea ce ar trebui să fie, adică idealul către 
care a tins uneori în trecut și va trebui să tindă în viitor 
spiritul european și în materie politică. Căci, privind lucrurile 

dintr-o perspectivă mai înaltă, trebuie să existe și pentru 
viața politică un optimum către care națiunile au dreptul 
și datoria să tindă. GE d 

Toate popoarele civilizate ale Europei și-au adus contri- 
buția lor la făurirea acestui ideal, la elaborarea acestei table 
de valori. Conștiința continentului nostru nu va putea re- 
nunța la acest ideal fără ca naţiunile europene să nu recadă 
în barbarie. 

Iată acum cîteva afirmații desprinse dintr-o astfel de con- 
cepţie, afirmaţii care, toate, pot servi de temeiuri filosofice, 
de solide temeiuri filosofice, pentru ideea națională: Naţiu- 
nile nu sînt numai varietăți zoologice ale unei spețe și, ca 
atare, voite oarecum de Natură, ci națiunile apar ca fecunde 
pepiniere sociale de creație spirituală originală. Naţiunile 
ca atare nu sînt valori absolute, ci mijloace eficace în vederea 
realizării țintelor urmărite de spirit. Națiunea își găsește 
justificare de existență nu ca produs mai mult sau mai puțin 
trecător al Naturii, ci ca vehicul și cadru potrivit și durabil 
pentru viața spiritului, pentru cultură. Dintre toate formele 
de comunitate omenească, națiunea fiind cea mai durabilă 
şi cea care permite cel mai înalt grad de diferenţiere a capa- 
cităților individului uman, poate servi în măsură mai eficace 
decit oricare altă formă de comunitate umană ecloziunea 
și durata creaţiei spirituale. | 

Pe acest plan de gîndire, legea diferențierii Zei găseşte 
și ea o justificare: ea este un bine în măsura în care, grație 
ei, a fost posibilă nașterea valorilor spirituale în lume. 

n consecinţă, fiecare națiune, mică sau mare cantitativ, 
puternică sau slabă materialicește, este în principiu un rezer- 
vor de puteri creatoare de cultură originală. În acest sens, 
fiecare din popoarele pămîntului reprezintă, în cazul cel mai 
rău, cel puțin o promisiune. În mijlocul oricărui popor, fie 
el cît de umil, se poate naște omul excepțional, om care, 
într-un domeniu sau altul, poate întrupa în persoana lui cel 
mai înalt ideal de umanitate al vremii. d 

În alți termeni, conștiință naţiunilor europene nu poate 
renunța la credința că, în felul lui și cu rezervele 'specificate 
mai sus, fiecare popor reprezintă o valoare unică în lume, 
adică nici unul nu poate fi înlocuit în mod absolut prin altul. 

Dar, dacă e așa, și națiunile tinere, adică acelea care, 
pentru un motiv sau altul, n-au avut nici răgaz nici putință 

să-și realizeze toate virtualitățile, sau chiar nu și-au realizat 
pe deplin nici una, și aceste națiuni, zic, au drept inalienabil 
la existență și la libertate. Au drept imprescriptibil să devină 
națiuni libere, să creeze state naționale, care, la rîndul lor, 
să servească drept cadre optime pentru propășirea culturii. 

Drept urmare, viața, libertatea și. teritoriul apărat cu 
sîngele generaţiilor trecute și fecundat cu sudoarea de fie- 
care zi a înaintașilor nu pot fi niciodată obiecte de tîrguială. 
O generaţie oarecare a unui popor, nu are dreptul să renunţe 
la aceste drepturi, nici pentru ea, și cu atît mai puțin pentru 
generațiile ce-i vor urma. 

Din perspectiva din care considerăm acum lucrurile și 
în ce priveşte aceste drepturi inalienabile, toate naţiunile 
sînt egale. Este vorba aici de egalitate de drepturi, care nu 
înlătură inegalitatea de puteri și de însușiri. 

Din acest punct de vedere, se poate spune cu privire la 
naţiuni ceea ce s-a spus privitor la persoane: non sunt pri- 


vatae leges. Adică, nu există drepturi pe care unele popoare - 


le-ar avea, iar altele nu. 

Dacă este așa, aservirea politică a unei națiuni de către 
alta nu-și găsește niciodată justificare de drept. Ea poate fi 
înfăptuită — și istoria ne arată cazuri nenumărate — dar 

) o stare numai de fapt nu poate deveni niciodată stare de 
drept. Căci nimic în lume nu poate face ca o nedreptate să 
se schimbe în dreptate. 

A căuta să desființezi — nu importă cum! — o națiune 
este în ochii spiritului, adică pe plan de cultură, un rău 
absolut, deoarece faci să dispară din lume o posibilitate de 
creație originală în împărăția spiritului. ` ` ` f 

Nis-ar putea obiecta, după cele spuse mai sus, că vorbim 
de drepturi absolute ale națiunilor. Într-un anumit sens, da! 
vorbim de astfel de drepturi. Sensul se va preciza dacă, 
aplicînd la neamuri ceea ce Kant formula cu privire la drep- 
turile insului uman, spunem: dreptul fiecărui popor are ca 
limită dreptul celorlalte. | s 

În sfîrșit, ni s-ar putea spune că o concepție ca cea dez- 
voltată mai sus înlătură un foarte important factor de pro- 
pășire din viața popoarelor: înlătură concurenţa. Nu! răs- 
pundem. O concepție ca aceasta nu preconizează alai Îi 
întreccșii dintre naţiuni, ci formulează ca ideal de realizat 
egalizarea condițiilor acestei” concurențe, Egalitatea condi- 

țiilor nu șterge, ci dimpotrivă scoate în just relief inegali- 
tatea virtuților. 

Şi acum, drept încheiere, care sînt, în ceea ce ne privește 
pe noi românii, concluziile ce se desprind din cele spuse mai 
sus? 

Ni se pare lucru limpede că am da dovadă de lipsă de 
pricepere a intereselor noastre naționale, de inconștiență 
chiar, dacă, crezîndu-ne „realiști“ și „ştiinţifici“, am lega 
temeiurile drepturilor noastre de o concepție ca aceea expusă 
în prima parte a expunerii noastre. 

Fără a pierde din vedere caracterul ideal al celor expuse 
acum. mai pe urmă și fără a uita că în realitatea politică 
lucrurile se petrec adesea. altfel decît le-ar cere o stare de 
drept, totuși, credem că interesul nostru este să întărim 
conștiința drepturilor națiunii române cu temeiuri scoase 
dintr-o. filosofie ca aceea schițată acum în urmă. Puterea 
materială a rezistenţei noastre va crește neasemănat, dacă ea 
se sprijină și pe forța morală pe care ne-o dă conștiința că 
avem, ca națiune, drepturi inalienabile la viaţă și la libertate. 

Ne-am putea însă întreba dacă, privind lucrurile mai 
adînc, interesul acesta al nostru nu concordă cumva cu acela 
al tuturor popoarelor, mari și mici? 

În ce mă privește, cred, cu hotărîre, că da! 


Ideal de viață! 


Primind invitaţia Societăţii Române de Radiodifuziune 
de a vorbi despre idealul modern de viață 2, am avut cîteva 
zile iluzia plăcută să cred că sarcina mea era mai ușoară decît 
a celor ce aveau să vorbească înaintea mea, în acest ciclu, 
despre idealurile de viață ale unor vremi apuse. Nu e nevoie 
să-mi reîmprospătez cunoștințe teoretice despre timpuri 
netrăite personal, mi-am zis. E destul să privesc cu oarecare 
atenţie în zbuciumul lumii ce mă înconjoară și-n propria 
mea neliniște, pentru a reuși să întrezăresc cu relativă ușu- 
rință idealul de viață de care caută să se apropie, instinctiv 


` 1 Publicat în Puncte de sprijin, Editura „Țara“, Sibiu, 1943. (N. Se 
2 Aceste pagini au fost citite la radio, in 25 mai 1943. 

sau în plină cunoștință, omul zilelor noastre. Experiența 

_ fiind aici directă, posibilităţile de eroare sînt mai mici decit 
în cazul cas fi primit invitația să vorbesc despre un ideal 
al trecutului... ⁄ 


Nu mi-a trebuit însă reflexie prea îndelungată pentru a ` 


descoperi că, dimpotrivă, sarcina vorbitorului despre prezent 
este mai delicată decît a acelora care vorbesc despre trecut. 
Căci, privind lucrurile mai de aproape, constaţi că e mai 
ușor să degajezi marile linii de direcție pe care s-a mișcat 
și idealurile către care a tins o epocă deja încheiată decit să 
descoperi idealul de viaţă pe care ar vrea să-l realizeze în 
frământările ei vremea în curgere, al cărei fiu ești, vrei, nu 
vrei. ? 

În cazul întîi, avem de-a face cu fizionomia istorică rela- 
tiv fixată a unui trecut; în cazul al doilea, obiectul asupra 
căruia vrea să zăbovească inteligența este în necontenită 
mișcare, e neîmplinit și, din aceste motive, greu de stăpînit 
limpede cu mintea. În cazul întîi ai perspectiva potrivită 
pe care ţi-o dă depărtarea în timp. și ai seninătatea de jude- 
cată ce ţi-o îngăduie aceeași depărtare. În cazul al doilea, 
lipsesc amîndouă aceste condiţii prielnice minții care vrea 
să înţeleagă just. 

Această latură esențială a poziţiei intelectuale și sufle- 
teşti pe care se găsește autorul prezentelor considerații explică 
și motivează în bună măsură caracterul oarecum „subiectiv“ 
al lor, i 


I 
d 

Una din notele ce definesc conceptul de „ideal“ este 
cum se știe, tocmai aceea care face ca idealul să fie, în pro- 
porţie însemnată, altceva decît realitatea concretă, pe care 
el tinde s-o transforme. Noţiunea: de „ideal“ implică în con- 
ținutul ei dorința după ceea ce nu este, ea postulează pe 
„ce ar trebui să fie“. Nu trebuie însă scăpat din vedere nici 
faptul că idealurile omenești în general, și cele de viață în 
particular, sînt totuși icoane ale unei lumi construite cu ele- 
mente luate din lumea trăită, și în funcţie de realitatea încon- 
jurătoare. În consecinţă, pentru a degaja idealul de viață 

al omului contemporan, e nevoie să aruncăm o prealabilă 
şi sumară privire asupra unora din aspectele caracteristice 
ale vieții ce se desfăşoară tumultuos sub ochii noștri. 

Calitatea dominantă a lumii în care ne-a fost dat să trăim 
îmi pare definită complet dacă spunem că parcă niciodată, 
în trecutul său multimilenar, omul n-a urmărit achiziţia 
mijloacelor materiale de trai cu atîta ardoare ca azi, cu așa 
de mare cheltuială a tuturor energiilor sale și cu atît de 
unilaterală și permanentă concentrare a atenţiei. 

Judecînd după cele ce cunoaștem din istorie, teama de 
ziua de miine nu s-a așternut niciodată atît de grea asupra 
majorităţii covirşitoare a sufletelor, Niciodată în trecut n-au 
fost atît de puțin numeroase ca azi conștiințele care să fie 
în stare să se libereze barem intermitent de animalica idee 
a unei securități materiale veșnice. Gîndul acesta umple 
pînă la margini sufletele marii majorități a contemporanilor 
noștri, nemailăsînd loc și pentru altfel de gînduri și preocu- 
pări. Niciodată mijloacele de trai nu s-au ridicat în măsură 
aşa de mare la rang de scopuri de viaţă, cum au devenit 
ele azi. 

O anume orientare a conștiinței epocii noastre face pe 
cei mai mulți să nu mai înțeleagă într-adevăr, adică sincer, 
că viața poate să aibă și alte scopuri și alte nevoi mai impor- 
tante decît acelea de a produce și achiziționa cît mai multe 
mijloace de trai material. O anume orientare a conștiinței îi 
face pe cei mai mulți dintre semenii noștri să nu mai poată 
înțelege că e lucru neserios, e tragicomic să faci scop suprem 
și exclusiv din ceea ce ar trebui să fie simplu mijloc. Tot 
această orientare explică faptul trist că omul modern, în 
străfundurile conștiinței sale, nu mai e în stare să priceapă 
cu adevărat că viaţa într-adevăr serioasă, viața omenească 
în sensul plin al cuvântului, e numai cea dusă pe plan spiritual. 

Epoca noastră de războaie de exterminare reciprocă a 
națiunilor nu mai știe înțelege și defini altfel noţiunea de 
progres decît în termeni tehnici, politici ori economici. Pro- 
gresul este în ochii ei ceva pur exterior: o posibilitate tot 
mai mare de producţie materială, de organizare a producției, 
a pieţelor de desfacere, de posibilități de deplasare rapidă 
în spaţiu, de confort, altfel și scurt de tot spus. 

Valorile afective ale existenţei umane, acelea care defi- 
nesc. propriu-zis ceea ce numim suflet, care dau farmec ome- 

nesc și rost vieţii, sînt în măsura posibilului înlăturate ca 
nechemate încurcă-lume tocmai de către cei ce poartă cu ei 
viitorul: de către tineret. O anume atrofie a vieții interioare 
pare a fi urmarea acestei orientări a conștiinței, un searbăd 
vid sufletesc, care este umplut apoi cu tot felul de senzații 
pure, adunate nu importă. cum și nu importă de unde... 
Astfel, o epocă de nemaipomenit progres tehnic, de uluitoare 
înmulțire a mijloacelor de producție și de trai, a dus, în chip 
paradoxal și tragic, la descurajatoare sărăcire interioară și, 
paralel, a menținut și agravat în favoarea cîtorva sărăcia 
materială și mizeria morală a mulțimilor. Cruzimea cu care 
e dus din partea multora războiul actual se explică în bună 
măsură și ca urmare naturală a sus-pomenitei sărăcii inte- 
rioare a contemporanilor noștri. 

Astfel stînd lucrurile, dacă autorul prezentei expuneri 
nu și-ar da seama, în urma unei destul de îndelungate expe- 
riențe personale, că viața, chiar în împrejurări ca cele descrise 
mai sus, poate fi orientată și către alte ținte, poate fi ridicată 
și trăită și pe un plan de existență de altă natură decit exis- 
tența complicată și savantă, dar în ultimă analiză existență 
animalică, a omului contemporan, dacă, altfel spus, experiența 
proprie nu mi-ar îmbia și motive de încredere în puterile de 
redresare a omului, ar trebui să închei aici consideraţiile 
mele făcînd o constatare negativă și, pentru unii, poate 
descurajatoare. Nu există ideal de viață modern, ar trebui 
să exclam, căci ţintele ultime şi tot mai exclusive către care 
pare că tinde cu sălbatică energie existența: omului modern 
nu pot constitui notele definitorii ale unui ideal de viață cu 
adevărat omenească !... 


II 


Nu închei însă cu o concluzie atît de pesimistă. Expe- 
riența proprie îmi îmbie, spuneam, suficiente motive de încre- 
dere în puterile de redresare a sufletului omenesc. Dar tocmai 
pentru că e vorba de experiență personală, dezvoltările 
cuprinse în această a doua parte a expunerii noastre vor 
avea inevitabil acea notă de subiectivitate despre care po- 

meneam la începutul părții întîi. Îmi dau seama că celor care 
n-au trăit nici un moment din viața lor, și cu tot cuprinsul 
conștiinței lor, „întru spirit“, cele ce voi spune de aici încolo 
vor apărea joc și utopie. Ştiu foarte bine că cine n-a trăit 
niciodată măcar o clipă „întru spirit“ consideră spiritul ca 
pe ceva ce e lipsit de ... „greutate“, de „realitate“, iar pe repre- 
zentanții autentici ai lui ca pe niște oameni nu tocmai „serioși“. 

Ţin însă să-i asigur pe cei ce manifestă sau, mai adesea, 

ascund astfel de convingeri, că nu poate fi vorba de a pre- 
coniza o repudiere a progresului material și tehnic. Acest 
progres, asigurînd porțiunii animale a omului condiții mate- 
riale de viață mai ușoară, face posibilă stabilirea între om și 
mediu a unui echilibru care poate fi tot mai mult în favoarea 
omului. Ţinta supremă a omului în această direcţie nu poate 
fi alta decit să devină „stăpîn absolut“ al Naturii. Însă 
această situație de rege al materiei poate fi numai etapă şi 
mijloc, nu scop ultim al existenței cu adevărat omenești. 
Ea ar oferi condiţia optimă ce-ar face tot mai sensibilă apro- 
pierea de o formă ideală de organizare a vieţii umane. Căci 
această organizare ideală ar permite, la rîndul ei, să fie înlo- 
cuite de mașină forțele umane pretutindeni unde inițiativa 
individuală nu e indispensabilă. O astfel de înlocuire ar crea 
apoi pe seama tuturor acea liberare şi răgaz care ar oferi, 
iarăși pe seama tuturor, condiţii de înflorire maximă a pute- 
rilor. creatoare de valori spirituale, creatoare de elemente de 
cultură a sufletului, singurele care fac din viaţa omenească 
însăși valoare. supremă și într-adevăr demnă de a fi dorită. 
Ca în: multe din scrierile sale cel ce scrie aici preconizează 
deci o anume îndreptare a conștiinței către realizarea unor 
idealuri de viață pe care în momentul de față ea tinde să le 
dea uitării sau chiar nici nu le mai pricepe. Dar această nouă 
orientare ar ţine seamă de condițiile actuale, ale existenței, 
fixîndu-și punctele de minecare în realitate așa cum ne este 
dată celor ce trăim azi. 

Istoria ne este martoră că orice superficialitate în materie 
de concepţie generală a vieţii, adică orice judecată a unei 
generații care se oprește la suprafața, lucrurilor, este plătită 
scump de generațiile ce urmează. Dar nu există dovadă de 
mai mare ușurătate — ca să nu zic naivitate — decît credința 
evului nostru că progresul material și tehnic este valoarea 
supremă a vieţii umane și că îngrămădirea de mijloace ma- 

teriale de trai, pe care el o face posibilă, ajunge să dea sens 
suprem unei existențe omenești și face viața demnă de a fi 
trăită. = 

Dar un examen cît de cît atent al obiceiurilor pe care 
tinde să se așeze tot mai exclusiv moderna noastră existență 
ne arată cu prisosință că aceasta trece actualmente printr-o 
perioadă de îngustare a conștiinței. Atrofia puterilor afec- 
tive ale sufletului, produsă de nesocotita și permanenta 
orientare a conștiințelor spre progresul exterior, atrage 
după sine barbarizarea umanităţii. Aceasta devine pe zi ce 
merge tot mai savantă, dar și tot mai neumană, tot mai goală 
sufletește. Puterile necontrolabile ale inconştientului animal 
se descarcă apoi tot mai des în acte de cruzime și de sălbă- 
ticie cum n-a mai văzut istoria de la Genghis-han încoace. 
Așa se explică în mare parte cruzimile nemaiauzite comise 
de unii dintre beligeranţii actuali. 

Ştiu că mulți, socotindu-se informați ştiințificește şi 
instruiți în ale, sociologiei, obișnuiesc să atribuie instituţiilor 
și organismelor colective mai mare putere formativă asupra 
spiritului uman decît pot avea acestea în realitate. Am nega 
evidența, dacă am nesocoti această putere a colectivului. 
Experienţa ne arată însă că mare importanță are și omul 
care se servește de instituții, precum și scopul pentru care 
se serveşte. Nu e cu putință să ridici pe om exclusiv cu mij- 
loace exterioare. Ridicarea reală nu se poate face decit apli- 
cînd pîrghia arhimedică şi în interior. Marile genii religioase 
au revoluționat lumea tocmai pentru că aici, în sufletul 
insului uman, au căutat punctul de sprijin al acţiunii lor. 
Tot aici își caută stînca neclintită și iubitorul de înţelepciune 
care vrea să domine cu spiritul existența. 

Prin urmare, o orientare a conștiinței insului uman, alta 
decît cea actuală, -este ceea ce importă înainte de toate. 
Această nouă orientare nu poate fi realizată decît printr-o 
reformă radicală ă ierarhiei de valori acceptată azi de majo- 
ritatea contemporanilor noștri. Trebuie să căutăm să pricepem 
din nou, și cu toate puterile de comprehensiune ale inteli- 
genţei, că valorile destinate prin natura lor să ocupe partea 
de sus a scării, acelea pentru care nu e nici trist, nici ridicol 
să-ți jertfești pînă și viaţa, sînt cele spirituale. Adică valorile 
intelectuale completate cu cele afective, valorile de cultură. 
Acestea sînt singurele care pot da sens existenţei omenești. 

Toate celelalte valori ca economicul, tehnicul, politicul etc., 
nu pot fi decît mijloace, trepte de ascensiune spre virful 
scării ocupat cu drept de suveranitate de către spirit și crea- 
ţiile lui. i 

În consecință, educația mulțimilor va trebui făcută astfel 
încît și ele să poată înțelege că bunăstarea materială, Jo 
care au drept imprescriptibil, nu este scop sau ideal de viață, 
ci simplu mijloc. i ; 

Nu văd organizații sociale durabile promovînd ridicarea 
omului, în afară de cele ce vor ști să dea posibilități de întru- 
pare tuturor notelor care definesc omul în sensul celor spuse 
mai sus. Durabile vor fi adică numai acele forme de orga- 
nizare socială și politică care nu vor aservi mulțimile în slujba 
unor scopuri ce le coboară la rang de simple insecte harnice, 
aplicate din zori de zi pînă-n fapt de seară deasupra a ceea 
ce am numit mai sus, în sens larg, „materie“. Văd organi- 
zaţii politice internaționale durabile numai prin cele ce nu 
vor căuta să aservească nici o națiune conștientă de drepturile 
ei în slujba unor scopuri imperialiste, aducătoare de profit 
altei sau altor naţiuni. 

Pericolul cel mare, care ameninţă cu destrămarea civi- 
lizaţia zilelor noastre, trebuie văzut și în împrejurarea că 
în timp ce progresul exterior pare a nu avea limite previ- 
zibile și posibile îndreptîndu-se către infinit, cel sufletesc, 
cel interior, tinde să coboare la zero. i 

Idealul modern de viață nu poate fi altul decît concilierea, 
sincronizarea acestor două feluri de propășiri. Țintă greu 
de atins. După cele mai sus dezvoltate, mai e nevoie s-o 
spunem? Greu de atins: mai întîi pentru că, cum spuneam 
mai sus, o conștiință ca cea contemporană, îndreptată cu 
precădere spre exterior, numai cu greu mai e în stare azi să 
înțeleagă sensul adevărat al unui astfel de ideal de viaţă. 
În al doilea rînd, greu de atins pentru că potenţialul energiilor 
mobilizate în slujba progresului material e, pentru moment, 
neasemănat mai ridicat decît potenţialul pe care-l poate, 
în clipa de față, realiza efortul de respiritualizare a vieţii, 
făcut de cei ce reprezintă spiritul, adică cultura propriu-zisă, 
în lume ... i; 

Cu toate acestea,. autorul premergătoarelor considerații, 
fiind convins că evoluția istorică nu e fatalitate pură, crede 

că omul, creatură capabilă de a se vedea pe sine nu numai 
cum este, ci și cum ar Debut să fie, este în stare, dacă vrea, 
să și devină ceea ce trebuie să fie. Altfel spus, cel ce scrie 
aici crede că hoino faber presupus a fi întîiul între animale, 
zic presupus, căci faptul nu e atît de sigur cum afirmă mulți, 
mai poate, dacă vrea, să redevină homo sapiens. 


Text reprodus din vol.: D. D. Roşca, Studii și 
eseuri filozofice, Editura ştiinţifică, 1970, 
p. 177—209. 

N. D. COCEA! 


SPRE ARTA VIITOARE 


Trecutul 


E-un adevăr comun că literatura și arta unei vremi 
oglindesc frămîntările, preocupările, nevoile şi năzuințele 
acelei vremi. Iată, de pildă, Elada antică. Zeii familiari, 
trăind pe-un Olimp atît de aproape de pămînt, se amestecă 
zilnic în viața cetăților eline., În războaie, ei iau partea unei 
cetăți împotriva celeilalte; în dragoste, nici o femeie nu-i 
sigură că, pe drumul de la cetăţi înspre pădurea sacră, Zeus 
nu-i va tăia drumul, schimbat în taur, în lebădă sau în ploaie 


1 N.-D. Cocea (1880— 1949), scriitor și publicist, unul 'dintre reprezen- 
tanții gîndirii științifice materialiste din perioada, interbelică. A fost redactor 
șef la publicaţii cum sînt „Viaţa socială“, „Facla“, „Era nouă“, „Reporter“. 

Prin revistele pe care le-a condus a militat pentru spiritul nou, materia- 
list în literatură și artă. Ideile pe care le-a exprimat au fost net în favoarea 
unei literaturi și arte militante, care să reflecte și să exprime preocupările 
și activitățile celor ce muncesc. În lucrările şi studiile sale, N. D. Cocea 
va sublinia în permanență că „socialismul reprezintă cea mai înaltă putere 
civilizatoare a vremii noastre.“ 

Militant de seamă al mișcării socialiste din România, N. D. Cocea 
va fi permanent în centrul vieții social-politice, El face din arta și literatura 
sa un mijloc de luptă impotriva exploatării şi asupririi sociale a muncitorilor. 

Cultura, arta sint considerate de N. D. Cocea nu ca un divertisment 
îngust, menit a completa saţietatea culinară a avuților, ci ca elemente 
componente necesare formării și dezvoltării proletarilor ca personalități 
capabile să preia și să ducă mai departe destinele omenirii. 

de aur; în versurile poeților, în paginile filozofilor, în tra- 
gediile cu prologuri explicative și cu coruri care răspund în 
numele divinității, zeii își spun vecinic cuvîntul lor. În 
Elada antică zeii şi oamenii se amestecă, se confundă, au 
aceleași patimi, aceleași virtuţi, trăiesc împreună aceeași 
viață, sub cerul albastru, pe țărmurile mării, la umbra 
lămiilor înfloriți. 

Şi viața aceasta se oglindește, fără pată, în toată arta 
şi-n toată literatura clasicismului elin. Din marmora de 
Paros se desprind chipurile celor mai frumoși oameni pe care 
i-a cunoscut omenirea, oameni asemenea zeilor; în poemele 
antice se slăvesc faptele eroilor născuți din legămîntul mu- 
ritorilor cu giganţii legendari sau cu locuitorii Olimpului; 
din arhitectura lor nu ne-au rămas decît colonadele, peri- 
stilurile și frontispiciile, ridicate spre gloria zeilor nenumărați 
care patronau cetățile comerciale și înfloritoare. Iar cînd 
cugetătorii se plimbau la umbra platanilor academiei, cînd 
Socrat își îndemna discipolii să urmeze calea dreaptă a înță- 
lepciunii și a binelui, cu toţii aveau grija să invoce în discur- 
surile lor înțălepciunea supremă a zeilor. 

Şi astfel, în arta și-n literatura elină se răsfrîng, ca într-o 
fîntînă cu apă limpede, seninătatea cerului, seninătatea 
sufletului omenesc în contact perpetuu cu divinitatea, 'seni- 
nătatea unei vremi în care oamenii și zeii trăiau laolaltă: 

Dacă ne gîndim apoi la Egipetul vechi, la Egipetul peste 
care plutește enigma morții și grijă vieţii de apoi, la Egipetul 
mumificat în, caste rigide, deasupra cărora se ridică atotpu- 
ternică casta preoțească, vom constata același adevăr. Din 
tot trecutul de mai multe ori milenar al acestui popor nu 
ne-au rămas decît sarcofagii și piramide, imense lăcașuri 
ale morţii, nu s-au păstrat decît mumiile pregătite pentru 
învierea care va să vie, decît sfincşii care înalță în pustiuri 
vecinica enigmă nedezlegată a. vieții şi-a morții; şi din toată 
literatura lor nu s-au dezgropat decît litanii religioase, înfipte 
în caractere cuneiforme pe papirusurile care alcătuiesc 
„cartea morților“. 

Egipetul răsfrînge viața lui sacerdotală şi preocupările 
lui de vecinicia morţii, într-o artă grandioasă, liniștită, fără 
podoabe zadarnice, tot astfel cum și astăzi se răstrîng coli- 
nele lui. în apa tăcută a Nilului revărsat. 

Şi mai aproape de vremea noastră. 

Tată creștinismul triumfiînd în evul mediu și pecetluind 
cu idealismul și misticismul lui catedralele gotice, în care 
sutele de turnuri se avîntă spre cer, scăpate parcă din umbra 
bolților și ogivelor întunecate. O întreagă școală picturală 
zugrăvește pe ziduri învechite patimile Mîntuitorului, veselia 
Cinei cea de taină, frumusețea Fecioarei cu Isus în braţe. 
Poezia încheagă în Infernul lui Dante groaza sufletelor 
ispitite de fericirile vieții și înfricoșate de amenințările păca- 
tului. O întreagă epocă de frăgezime tinerească, peste care 
s-a lăsat, cînd mîngiietoare, cînd greoaie, mîna de crini și 
de fier a doctrinei creștinești. 

Iată cavalerismul feudal, cu castele crenelate aruncate 
pe piscul munților, cu cîntecele trubadurilor, cu poemele 
„meselor rotunde“, și atunci cînd acest cavalerism își ajunge 
apogeul, găsim icoana lui perfectă în „aventurile lui Don 
Chișot“ al lui Cervantes. 

Iată Renașterea, cu comerțul ei întins, cu preocupările 
ei lumești, întinerind clasicismul de odinioară pe pînzele lui 
Rafael și în statuile lui Michelangelo. : 

Şi, în sfîrșit, ultima epocă, epoca veacului trecut. 

Marile imperii se dizlocaseră. Enciclopediștii veacului al 
XVIII-lea aruncaseră în lume, pe înţelesul tuturor comorile 
unei ştiinţe care pînă atunci fusese apanagiul cîtorva inițiați. 
Ideile cele mai îndrăznețe și mai contradictorii se ciocneau 
de la un capăt al Europei la celălalt capăt. Burghezia încă- 
tușată sute de ani de puterea nobilimii și de puterea regală 
proclama revendicările ei de libertate. Marea Revoluţie fran- 
ceză fusese lovitura de grație dată decadenței unei epoci. 
În această vreme de războaie europene şi de războaie civile, 
în aceste timpuri de luptă, de exasperare a personalității 
omenești, de activitate intensă, științele pure şi ştiinţele 
aplicate pășesc cu pași uriași spre progres. Religiile nu mai 
erau în stare să înfrîneze pasiunile populare și cercetările 
științei. Autorităţile temporale nu mai aveau puterea de 
fapt. Pretutindeni cugetarea se înălța liberă, descoperirile 
se înmulțeau în fiecare zi, drepturile omului erau proclamate. 
Veacul mecanicii, al aburului și-al electricităţii mijea în zarea 
luminată de incendiul revoluțiilor, 

Dar mediul social se prefăcea mai grabnic decît sufletul 
omului, 

Epoca tulbure, de tranziţie, nu reușise să nimicească 
în creierul omenesc superstiţiile, credințele învechite, remi- 
niscențele unui trecut intrat în sînge și în oase, tot astfel 
cum dărîmase bisericile și cum răsturnase tronurile. După 
revoluție, omul păstra încă mentalitatea dinaintea revoluției. 

Un veac întreg, tot veacul al XIX-lea, civilizația euro- 
peană se resimte de contrastul acesta între fundamentul 
intelectual și psihic și între realitatea vieţii sociale. Științele 
propăşesc. Din toate părțile se trimbiţează falimentul științei! 
Dogmele religioase se năruie. Pretutindeni se urzesc și se 
înmulțesc secte religioase! O activitate febrilă stăpînește 
lumea. Filozofia proclamă vanitatea vieții! Spleenul, dez- 
gustul, dezorientarea, pesimismul, autopsihologia deznă- 
dăjduită, anarhismul intelectual și moral își fac intrarea, 
cu cortegii lugubre, pe arena vieții și a literaturii. Niciodată 
omenirea n-a fost minată de cancerul îndoielii ca în veacul 
ştiinţelor pozitive. „Tristeţea contimporană“ a fost un adevăr, 
nu o ficțiune. 

Şi toate avînturile acestei epoci revoluționare, și credința 
în atotputernicia științei, şi oboseala prematură, și încrede- 
rea, și dezgustul, și moralitatea inferioară, și scepticismul 
amoral s-au concentrat, ca razele în focarul unei lentile, în 
fruntea cea mai vastă a veacului trecut, în opera lui Goethe. 

Doctorul Faust a: trăit nu în Weimar, nu în Germania, 
nu o singură viață de om, ci a trăit în tot largul lumii civi- 
lizate, în toate sufletele muncite de năzuințe prea mari și 
prea individuale, pentru puterile relative ale ştiinţei de 
astăzi. El a fost sinteza aspirațiilor sfărîmate, a visurilor 
neîmplinite, a așteptărilor înșelate. Asemenea speculatorilor, 
asemenea jucătorilor la burse sau de cărţi, asemenea omului 
contimporan el, într-o noapte supremă, a pus totul pe-o 
singură carte, și-a pierdut. EE 

Don Chișot modern, înarmat cu alambicuri în loc de 
suliți, a avut nebunia vremii lui să creadă că, vînzîndu-și 
sufletul, va putea să cucerească o putere vecinică. Y 

Doctorul Faust și-a vîndut sufletul. Societatea capita- 
listă contimporană, pe care a sintetizat-o, și-a vîndut sufletul, 
Adevărul comun că literaturile și artele oglindesc vremuri 
anumite s-a repetat și cu opera lui Goethe. 

„. Dar. pactul încheiat acum o sută de ani de doctorul 
Faust, în numele epocii lui, e-aproape să expire ... 

Cercetarea literaturii de astăzi ne-o va dovedi cu priso- 
sință. 


Prezentul 


Veacul trecut a văzut sfîrșitul luptelor revoluționare 
ale burgheziei, creșterea vertiginoasă a puterii ei în stat și 
triumful desăvîrşit al capitalismului. Pe ruinele supremaţiei 
castelor religioase, nobile și militare, s-a ridicat atotputernică 
clasa negustorilor și a industriașilor. Aceștia inspiră legisla- 
tiile, îndrumează învățămîntul, creează o morală proprie, 
interesele lor dictează pacea sau războiul, și afacerile sau 
întreprinderile lor devin, printr-o firească înlănțuire, însuși 
idealul și rațiunea de a fi a statelor contimporane. Astfel, 
o mie de muncitori se pun în grevă ca să obție o sporire de 
salariu ; statul nu va lua, nu va putea lua apărarea acestor 
o mie de cetăţeni muritori de foame, ci va sprijini interesele 
capitalismului, care-i. exploatează. Tot astfel; cînd cinci 
milioane de țărani au la un loc mai puţin pămînt decît o 
mie de mari proprietari, statul va face tot posibilul să apere 
latifundiile celor cîțiva proprietari împotriva milioanelor de 
flămînzi care cer pămînt. Aceasta pentru că statul capitalist 
modern nu este decît identificarea: intereselor capitaliste 
individuale. 

Însă luptele economice, salariul și concurența aprigă 
nu sînt făcute ca să dezvolte-sentimentele nobile și altruiste. 
Gestul generos care poate fi iertat pe cîmpul de război sau 
în biserică ar aduce pieirea industriașului care l-ar imita. 
Capitalistul e silit, nu de sufletul lui, ci de necesităţi econo- 
mice, să fie individualist fără șovăire și egoist: cu înverșu- 
nare. Cum altădată, pe frontispiciul credințelor religioase 
era scris: „Voi care intrați aici lăsați orice speranță“, astăzi, 
deasupra porţii iadului modern, în ocna atelierelor, a fabri- 
cilor, a burselor, moșiilor imense, stă scris cu litere de funin- 
gină şi de sudoare: „Voi care intraţi aici lăsaţi sufletul 
afară“. : 

Obicinuit să-și lase sufletul la poarta fabricilor, capi- 
talismul contimporan, s-a dezobicinuit să-l mai poarte și în 

celelalte împrejurări ale vieţii. În politică, în familie, în 
relaţii sociale, în prietenie, în iubire, clasele capitaliste au 
adus spiritul lor mercantil, egoist, lacom și crud. Idealismul 
a fost alungat cu biciuri din templul în care se servesc litur- 
ghii viţelului de aur. Sentimentele cele mai delicate, convin- 
gerile intime, cultura, inteligența, geniul au fost înscrise 
la cota unei burse universale. Totul e de vînzare și toţi aștep- 
tăm nu pe cel care (le) va preţui mai drept, ci pe cel care va 
plăti mai scump. 

Şi această izbindă a egoismului omenesc, această stă- 
pînire tiranică a individualismului celui mai josnic a dat 
roadele care erau de așteptat. După ce personalitățile puter- 
nice de la început au deschis civilizației drumuri largi și 
noi, după ce prima fază a capitalismului a decuplat producţia 
agricolă și industrială, aruncînd în lume bogăţiile realizate 
de forța imensă a mașinismului, a venit rîndul epocii actuale, 
epocă de acumulare zadarnică a averilor, de capitaluri moarte, 
de moștenitori nevolnici ai eforturilor egoiste din trecut. 
O dată averile create, a venit rîndul celor care le moștenesc 
fără muncă și le sporesc sau le risipesc fără folos. Aceștia 
pătrund în viață fără să cunoască nevoia și fără să ştie ce 
înseamnă dorințele neîmplinite. Bunul lor plac € singura 
lege căreia se supun. La vîrsta cînd alții încep să nădăjdu- 
iască și să creadă, ei, sătui de tot și (de) toate, caută zadarnic 
în jurul lor stimulente artificiale, ațîțarea nervilor lor oste- 
niţi, noi emoţii, noi convingeri, noi prilejuri să guste un alt 
vin din cupa spartă a vieții lor. Sceptici și dezgustaţi fără 
vreme, purtindu-și inutilitatea și plictiseala în preajma 
meselor de joc, de-a lungul coastelor de azur, în fatuitatea 
luxului bogat și de prost-gust, de pe jilțurile ospeţelor în 
braţele femeilor ; fiii burgheziei şi-ai capitalismului fără suflet 
alcătuiesc astăzi clasa cosmopolită a trindăviei și (a) parazi- 
tismului universal. Precum altădată clerul, noblețea şi mili- 
tarismul degenerat prelungeau agonia castelor lor în ultima 
Jicărire de viaţă a orgiilor; precum clasele istorice ajunse la 
apogeul puterii lor și-au anunţat cu zgomot decadenţa, în 
lumina festinelor nesfirșite, tot astfel clasa stăpinitoare a 
burgheziei contimporane poartă stigmatele degenerescenţei, 
în dezorientarea, În lipsa de principii și de ideal, în scîrba 
de acțiune și de viaţă, în dezgustul suprem care roade ca 
un cancer strălucirea societății moderne, ` 

Or, am amintit adevărul comun că literaturile și artele 
oglindesc viața unor epoci anumite. Epoca noastră nu putea 
să facă ea singură excepţie la regula generală. Şi n-a făcut. 

Dar mai înainte de a vedea care au fost manifestările 
multiple ale societății actuale în artă și în literatură, trebuie 
să facem încă o constatare. În genere, învățămîntul şi 
cultura sînt prerogativele claselor avute sau înlesnite 
materialicește. În şcolile superioare nu pot pătrunde, 
în mare parte, decît copiii familiilor cu mijloace bănești 
îndestulătoare, ca să  preîntimpine toate cheltuielile 
şcolare. Autodidacţii sint relativ foarte rari; și din 
rîndurile muncitorimii industriale și agrare, foarte puţini 
izbutesc să sfirșească cu bine cursurile superioare. Procentul 
cel mai mare de elevi și studenți îl dă marea și mica burghezie 
a orașelor şi satelor. 

Dacă ținem în seamă acest lucru, e lesne de înțeles că 
numai majorităţii culte — în specie burgheziei — (i) se vor 
putea adresa operele scriitorilor și artiștilor. În plus, ca 
lucrarea unui literat să poată fi apreciată, ea trebuie să vor- 
bească nu numai de fapte și împrejurări perceptibile citi- 
torilor, dar să urmeze și sentimentele generale ale acestora. 
O carte asupra cavalerismului, de pildă, oricît de bine ar fi 
scrisă; ar risca aproape cu siguranță să se îngroape în podurile 
librăriilor. Însuși romanul zis istoric nu se poate sustrage 
acestei reguli generale. 

Astfel că toată literatura modernă e legată în mod fatal 
de împrejurările și de sentimentele în care evoluează citi- 
torul din clasa capitalistă. 

Am văzut care sînt aceste împrejurări și care sînt aceste 
sentimente. 

lipsa, oricărei convingeri și a oricărui ideal, casta 
capitalistă a adăugat preocupările ei pur bănești, sentimen- 
tele cele mai materiale, mai egoiste și mai strimte pe care le 
cunoaște istoria. În politică, frămîntările şi goana după 
avantajele puterii; în familie, intrigile mărunte, adulterul, 
avortul, furtuna într-un pahar cu apă a divorțului; în dome- 
niul social și al intelectualităţii, dezechilibrarea tuturor mo- 
tivelor de viețuire, bîjbtiala în întunericul doctrinelor înjghe- 
bate și ruinate una după alta, tristețea universală, spleenul, 
clătinarea și surparea tuturor credințelor pe care se sprijină 
civilizația modernă. Un singur ţel, banul; un singur ideal, 

fericirea brutală, animală, în orice chip și cu orice preţ. 
Burghezia contimporană legînd cu știința pactul doctorului 
Faust și vînzindu-și sufletul în schimbul puterii. 

Această burghezie, prinsă în operele de artă ca un bondar 
pe cartoanele unui zoologist, a atras spre dînsa toate litera- 
turile şi toate artele, După epoca glorioasă, dăunătoare, dar 
viguroasă ca o forță a naturii, din care Balzac a putut să 
scoată creațiunile lui extraordinare; tatăl Grandet, Gobsek, 
baronul Nucingen, după ce în scriitorii și artiștii de acum 
cincizeci de ani, în Flaubert, în Lamartine, în Hugo, ca să 
nu pomenesc decît pe cei mai cunoscuţi, capitalismul trium- 
fător s-a oglindit cu toată măreția, cu bunurile și cu păcatele 
lui, a venit rîndul epocii de astăzi, epocă de apogeu și de declin. 
Din patimile biciuite, exasperate au izvorit romanele lui 
d'Annunzio, cîntările lui Oscar Wilde, teatrul lui Maeterlink ; 
din banalitatea sentimentelor burgheze s-a întins proza unui 
Ohnet, a unui Prévost, a romancierilor nenumărați, care de 
la Dumas-fiul și pînă la contesa de Noailles au reușit să bro- 
deze, pe canavaua acelorași platitudini, o literatură parfu- 
mată, fardată, atrăgătoare ca un budoar; din dezgustul 
de cunoscut, din goana după nou, neobicinuit, original, 

İ au răsărit atîtea școale realiste, naturaliste, decadente, parna- 
siene, simboliste etc., etc., care au pus firma în locul simțirii, 
formula în locul artei și preocuparea de originalitate în locul 
grijii de adevăr.. În versurile poeților, ca şi în buzunarele capi- 
taliștilor, sună rime de aur şi se încrucișează focul pietrelor 
preţioase. Literatura modernă pare o haină bizară, fără gust, 
bogată cu aroganță, fină fără eleganță, aruncată pe umerii 
unei matroane care a părăsit contoarul într-o zi de sărbătoare. 

În arte, aceeaşi stare de suflet. Liniile pure și clare sa- 
criticate pe altarul culoritului. „Simfonia culorilor ultravio- 
lete“, în pictură. Metale scumpe, aur și argint, agate rare şi 
ivoriu, în sculptură. În expoziţii, în vitrine, pe ziduri, se 
răsfață contururile întortochiate, arcuite, false, bolnave ca 
și spiritul modern al secesionismului. Clădirile noi, cînd nu 
sînt imitații de o banalitate pretențioasă și, sforăitoare. 
O artă căutată și chinuită, un stil care sare în ochi, care 
aţine calea trecătorilor ca femeile publice la răspîntii, arta 
„iniţiaților“, „a aleşilor“, „a minorităţii intelectuale Se 
pare turnată pe sufletul unei clase capitaliste te ă de 
supraîndestulare, de izolare și de viţuri ... E arta ER 


343 


Scanned with CamScanner 


Şi pe cînd mediul ambiant, creat de mentalitatea contem- 
porană, osîndește pe literați și pe artiști să-și răsfrîngă facul- 
tățile creatoare într-o artă sterilă, făcută numai pentru mul- 
ţumirea unui pumn de privilegiați, ici și colo, într-această 
stepă arsă de lipsa vieții, a avinturilor și a idealului, se simte 
tremurul mulțimilor compacte, care, venite tirziu la viață, 
cer și pentru ele mulțumirea înaltă a literaturilor și-a artei. 
Ici și colo, prin picla deasă, a acestor vremuri triste, se între- 
văd zorii artei viitoare, tot astfel cum pe luciul întins al mlaș- 
tinilor otrăvite de paludism, răzbat din adincuri nuferii verii. 


Viitorul 


Numărul analfabeților scade din an în an. Învățămîntul 
primar obligatoriu și gratuit a pus la îndemîna mulțimilor 
noțiunile elementare ale științei și mijloacele să-și întregească 
mai departe cunoștințele asupra lumii și asupra vieţii. Pe 
cînd nu mai în urmă decit acum o sută de ani toate problemele 
științifice și sociale agitau numai minoritățile culte ale popoa- 
relor şi se dezlegau aproape exclusiv în limitele restrînse ale 
păturilor intelectuale și conducătoare, astăzi, prin răspîndirea 
învățămîntului primar, prin difuziunea nestînjenită a presei, 
a broșurilor, a volumelor de popularizare, prin nenumăratele 
cursuri de seară de adulți, ori profesionale, prin înmulțirea 
neîncetată a școlilor libere și a universităților populare, stra- 
turile adînci ale populației iau cunoștință zilnic de proble- 
mele care agită societatea contemporană, adeseori sînt che- 
mate să le rezolve ele înșile, într-un fel sau altul și, pentru că 
interesele lor materiale sînt legate de modalitățile acestor 
rezolviri, ele sînt silite să studieze, să cerceteze, să caute 
în teoriile cuvîntătorilor sau ale scriitorilor soluțiile cele mai 
bune pentru îmbunătățirea soartei lor. Votul universal a 
făcut din fiecare locuitor al unei țări un cetățean cu drept 
de vot, un om prin urmare care trebuie să sprijine la date 
anumite, cu votul lui, o doctrină” în detrimentul alteia. 
Acest cetățean are tot interesul să citească, să asculte ici o 
cuvîntare, dincolo un curs, mai departe o conferință, ca să 
ştie care program social sau politic îi va aduce cele mai multe 
foloase. Tot astfel, militanții politici și susținătorii unei doc- 
trine au tot interesul să răspindească părerile și argumentele 

lor, în săli de întruniri, prin broșuri, prin manifeste, prin 
ziare, în straturile cît mai numeroase cu putință ale popu- 
laţiei. Acest concurs de interese identice contribuie să între- 
țină nevoia de citit în păturile de jos ale populației, chiar 
după ce asupra lor s-au închis porțile școalei. 

Însă în societatea capitalistă modernă. nu numai votul 
universal și luptele politice îndeplinesc un rol cultural. Luptele 
economice au și ele partea lor — și o parte covirșitoare. 
Producția capitalistă a grupat pe muncitori cu sutele și cu 
miile în fabrici imense. În aceste aglomerații necunoscute 
veacurilor trecute a fost ușor să se nască și să se învedereze 
în mintea muncitorilor două adevăruri: întîiul, că ei toți 
la un loc muncesc pentru ca să îndulcească traiul unui singur 
om, patronul; și al doilea, că în fața puterii nemărginite a 
capitalismului, puterea muncitorului, singur, izolat, este 
egală cu zero. Din întiia constatare a decurs principiul luptei 
de clasă; iar din a doua a izvorit principiul fecund al soli- 
darităţii proletariatului: Iar unde industria a lipsit, marea 
proprietate agrară, lacomă şi acaparatoare, a silit pe munci- 
torii agricoli să caute în solidaritatea cooperativelor, a obștilor, 
a sindicatelor agrare, toate deopotrivă animate de spiritul 
luptei de clasă, un remediu împotriva lipsei de pămînt. 

O dată spiritul solidarist pătrunzind în conștiința. clasei 
numeroase a muncitorilor, acestora le-a fost cu mult mai 
ușor să se cultive, să cerceteze împreună cauzele robiei lor 
economice. Cuvîntul și cartea, care răzbat foarte cu greu 
în căminurile oamenilor izolați, străbat cu ușurință în sînurile 
aglomeraţiilor ` aici schimburile de păreri sînt cu putință, 
fiecare poate aduce o idee nouă, un sfat prielnic tuturora. 
Învățămintele folositoare trec din gură în gură. Problema 
netăgăduitoare a lipsei de lucru, a apăsărilor, a foamei se 
pune în fiecare zi, ridicată, sporită, înmulțită cu numărul 
tuturor suferințelor individuale. Cooperativă, corporație, 
sindicat, numească-se oricum S-ar numi, în definitiv, asociații 
muncitorești, ale claselor celor mai numeroase, ele nu urmă- 
resc decît un singur scop: dezrobirea lor desăvârșită, şi. eco- 
nomică și intelectuală, din cătușele capitalismului parazitar 
și exploatator. Toate aceste asociaţii își dau seama că numai 
prin: cultură vor putea să-și afirme drepturile la viață ` toate 
simt, conștient sau inconștient, că numai sub presiunea con- 
cepţiei luptei de clasă noul ideal al solidarităţii proletaria- 

tului universal va fi în stare să dea lumii o nouă cultură Și 
o nouă civilizaţie. Şi de aceea opera culturală se urmărește, 
fără odihnă, umilă și tenace, inofensivă în aparență, revolu- 
ționară de fapt, prin broșuri nenumărate, prin ziare, prin 
conferințe, prin școli, sub auspiciile sau împotriva guvernelor, 
în lumina zilei sau la întuneric, pretutindeni unde trei mun- 
citori se adună în numele nevoilor și năzuinţelor lor. Pretu- 
tindeni se studiază cauzele mizeriei actuale și se caută mij- 
locul de prefacere al lumii de miine; pretutindeni se încearcă 
organizații noi, care vor fi cadrele societăţii viitoare; pre- 
tutindeni haina strîmtă a alcătuirii capitaliste plesnește sub 
eforturile proletariatului, chemat la viața largă de dreptate 
și de muncă a idealului socialist. 

Dar pofta vine mîncînd, și cel care a închis o carte va 
deschide paginile altei cărți. Proletariatul, care a gustat 
pină acum aproape numai roadele cunoștințelor economice, 
începe să fie atras de formele mai înalte ale cugetării ome- 
neşti. Artele și literatura găsesc un răsunet din ce în ce mai 
profund în sufletul claselor care se trezesc la viață. 

Milioane de muncitori, ținuți atîta amar de vreme în 
întuneric, nu în virtutea unor inegalităţi naturale, ci în vir- 
tutea unei groaznice inegalităţi sociale, cer și pentru ei mul- 
țumirea supremă a poeziei și a formelor artei. Statele le dau 
şcoli primare, organizaţiile lor sindicaliste le întrețin dorul 
de cultură, socialismul le preface inteligența și sufletul, 
aprinzînd în ele un ideal care lipsește societății contimporane. 

La lumina acestui ideal, știind că literaturile și artele 
oglindesc nevoile, frămintările şi năzuințele unei vremi, 
vom înțelege ușor care va fi caracterul artei viitoare. 

locul poeziei subtile, anemice, plină de sonorități, 
care se adresează simțurilor rafinate pînă la nebunie ale unei 
clase obosită de inactivitate; în locul unei poezii scrisă pe 
placul minorităților plictisite şi pe înţelesul acelora care 
înlocuiesc excitantele farmaceutice cu ritmul unui vers, va 
fi poezia largă, cuprinzătoarea tuturor frămîntărilor omenești, 
poezia care va cînta durerile și bucuriile mari într-adevăr, 
care va întări viața în loc s-o adoarmă, poezia viguroasă pe 
care au lăsat-o toate epocile de tinerețe și de energie, de la 
Ramajana sanscrită, de la cîntările lui Salat de la rapso- 
diile lui Omer și pînă la rîsul puternic al lui Molière, pînă la 
tragediile lui Shakespeare și pînă la liedurile lui Goethe. 

În locul romanelor sarbede de astăzi; în locul prozei 
înnămolite în alcovurile infidelităţii conjugale, în budoarele 
patimilor mici, durerile mici şi fericirile mici, în saloanele 
unei lumi care crede că petrecerea e simţire, dialogurile inte- 
ligenţă și traiul lor viață; în locul romanului înțesat de con- 
tese şi de marchize, plin de aventurile lor galante, care aruncă 
neliniștea în somnul fiicelor vaporoase ale burgheziei; în 
locul romanului strimt de clasă va fi romanul imens ca o 
epopee antică, epopeea unei lumi întregi, care luptă, care 
suferă și care va învinge tîrînd după ea formele noi ale sufle- 
tului omenesc reînnoit. De pe-acum se întrevăd căile roma- 
nului viitor. Anatole France, scepticul și eclecticul Anatole 
France, părăsind drumurile bătute ale romanului modern 
ca să schițeze pe marea frescă a zilelor de mîine luptele pro- 
letare şi o societate mai bună și mai dreaptă, Jack London, 
rînd pe rînd romancier și cuvîntător socialist, înfierînd în 
discursuri zgomotoase crimele capitalismului american și 
visind în nuvele cu stil simplu ca graiul muncitorului, la 
farmecul vieții cînd socialismul va fi triumfat. Upton Sinclair, 
care dezvăluiește atrocitățile exploatării industriale, H.G. 
Wells proorocind formele sociale și mentalitatea urmașilor noș- 
tri depărtați. Maxim Gorki, scriind cu mîna bătătorită a prole- 


tarului pagini curate, calde, încrezătoare, ca şi sufletul, ca 


şi mintea celor obijduiţi şi celor revoltați. 

Şi-atiția, și-atiția încă | 

Atîţia, mai ales, care vor veni ca să astimpere setea de 
frumos-a celei mai mari şi mai nedreptățite părți din omenire. 
Cu cît numărul analfabeților va descrește, cu atît vor veni 
„cîntăreții zilei de mîine“, cu atît literaţii vor înțelege că 
arta cea mare, arta care țintește vecinicia nu poate fi decît 
aceea care se adresează întregii omeniri, sintetizînd năzuințele 
ei cele mai mari și aspiraţiile ei cele mai drepte. Paginile 
scrise în vederea unei caste privilegiate vor trece o dată 
cu casta pe care au'cîntat-o; opera care a stîrnit rîsetul sluj- 
nicei lui Molière și care va găsi răsunet în inima celui mai 
umil proletar va dăinui cît vor dăinui în lume suferinţele 
şi nădejdea într-o soartă mai bună. 

Va veni apoi rîndul arhitecturii. 

În locul celei de astăzi, cu specula antreprenorilor, cu 
rutina arhitecților, arta viitoare va reaminti marile epoci 
dispărute, cînd credința în supravieţuire ridica piramidele, 

cînd credința în zei înălța Partenonul, cînd" idealul creștin 
arunca temeliile bisericii Sfîntul Petru din Roma și împreuna 
deasupra omenirii îngenuncheate ogivele gotice. Un nou 
ideal va da lumii o nouă arhitectură. Pentru marile aglo- 
merații muncitoreşti se vor ridica pretutindeni clădiri imense. 
Săli de întrunire în locul templelor ; săli de spectacol în locul 
palatelor inutile; muzee în încăperile palatelor regale; 
clădiri în care va răsuna glasul cuvîntărilor și al poeților în 
locul temnițelor care înăbuşă glasul revendicărilor de astăzi. 
Pe ruinele bordeielor mizerabile care abia adăpostesc trei 
sferturi din omenirea acestor veacuri capitaliste se vor construi 
locuințe higienice, confortabile, plăcute la înfățișare. Arta 
arhitectonică va găsi înaintea ei cîmpuri de activitate neli- 
mitate. Nimic nu va împiedica avîntul creator al artiștilor. 
Iar pictorii și sculptorii vor întregi opera arhitecților. 
Traiul zilnic fiindu-le asigurat din belșug de comunitatea 
socialistă, ei nu-și vor risipi talentul în opere de speculă și 
nu-și vor trivializa. concepțiile, cătînd să complacă minorită- 
Hor fără simț artistic, dar singurele în stare să le plătească 
munca actuală. Pînzele, marmurele și bronzurile lor vor fi 
făcute ca să înfrumuseţeze locuința omenească și să împo- 
dobească palatele comunităţilor, iar nu ca să smulgă, prin 
banalitate; medaliile oficialităţii și prin raritatea manierată 
şi falsă sufragiile bogaţilor care se plictisesc. Pe fresca viitoare, 
pictorii vor înscrie fazele seculare ale războiului pornit de 
proletariatul universal, în numele unei civilizații mai mari 
şi mai bune. Pe frontispiciile clădirilor se vor reliefa în bronz, 
în granit și în marmură trăsăturile unei omeniri mai frumoase, 
căci va fi apărată de suferința care îndobitoceşte şi diformează. 
Precum odinioară sculptorii Eladei n-aveau decît să privească 
la oamenii din jurul lor va să 'realizeze corpurile frumoase 
ale zeilor, tot astfel, în societatea de mîine, artiştilor le va fi 
deajuns să privească varietatea vieții înconjurătoare ca să 
creeze forma perfectă a unei omeniri în sfîrșit sănătoasă și 
armonioasă, i 
„„. Noul ideal aruncat în lume va fi rodit nu numai în 
opere de fericire, ci și în opere de artă. 


Text reprodus din: „Pagini libere”, an I (1908), 
nr, 4 (20 iulie), p, 55—58; nr. 6 “(3 august), 
pP. 82—85; nr. 9 (24 august), p. 135— 138, 

Arta și Socialismul 


: „Dintr-o societate mai dreaptă şi mai fericită decît 
a noastră va îzvori, poate, o artă mai frumoasă și mai 


Di 


bună". 


Anatole France 


Dacă socialismul ar tinde să îmbunătățească numai traiul 
zilnic al muncitorului, împutținîndu-i orele de muncă şi spo- 
rindu-i salariul, doctrina socialistă ar fi încă mare, ar merita 
toate jertfele cîte se fac în numele ei, dar n-ar însemna un 
pas atit de hotărîtor în istoria propășirii și civilizației omenești. 
Dușmanii socialismului ne învinuiesc adesea că vrem să 
luăm averile din mîinile bogaţilor, că vrem să socializăm 
mijloacele de producţie și: schimb numai ca să înlesnim 
oamenilor o viață de leneși și de trîntori. Cereți mai puține 
ore de lucru, spun ei, cereţi salarii mai mari pentru că vreţi 
să încurajați lenea: și desfriul muncitorilor. 

Acestor critici miopi sau de rea-credință nu le-au, răs- 
puns intelectualii, nu le-au răspuns teoreticienii socialismu- 
lui, ci înșiși muncitorii s-au însărcinat să le răspundă. Oriunde 
proletarii au obținut prin unire și prin, luptă un ceas mai 
puţin de muncă n-au pierdut ceasul acela în petreceri zadar- 
nice, în chefuri și în cîrciume, ci l-au consacrat studiului şi 
învățăturii. Pe cînd muncitorii neorganizați își cheltuiesc 
nenorocitele lor ceasuri de odihnă în jocuri, în bett ori în 
cel mai bun caz stînd lungiți ca animalele, fără să citească, 
muncitorii sindicaliști și socialiști au sălile lor în care se adună 
zilnic ca să asculte cuvîntări și conferințe, ca să găsească 
broşuri și cărți, ca să discute între dinșii asupra nevoilor lor, 
ca să trăiască, în sfirșit, o viaţă mai inteligentă şi mai ome- 
nească. Ei au înţeles că nu omul care trăieşte mai bine decît 
uri animal preţuiește mai mult decît animalul, ci omul care 
trăiește mai inteligent decît animalul, Ei au pornit lupta 
pentru îmbunătăţirea traiului nu ca să poată „dormi mai 
mult și ca să poată mînca mai mult, ci ca să aibă şi vremea 


349 


Scanned with CamScanner 


şi mijloacele să se cultive. Şi dacă astăzi vedem pe muncitorii 
socialiști după 10, 12 și adesea 14 ceasuri de muncă, sfîrșiţi 
de oboseală, cu ochii arși de nesomn, alergînd la întrunirile 
şi conferințele noastre, dacă astăzi, după iadul trudei de peste 
zi, ei mai au puterea să rupă un ceas din somnul lor ca să 
silabisească în ziare și în paginile unei cărți relele lumii de 
acum și zorile lumii viitoare, ne putem închipui de ce vor fi 
în stare să facă aceşti muncitori cînd vor fi plătiți mai bine 
și vor munci pentru alții mai puțin. 

Ei bine, tocmai în această parte pe care nu vor să o vază 
dușmanii socialismului ca să prefacă sufletul și inteligența 
proletariatului, tocmai aceasta e chezășia cea mai sigură a 
izbînzii noastre viitoare și dovada că socialismul reprezintă 
cea mai înaltă putere civilizatoare a vremii noastre. Pe cînd 
toate doctrinele sociale şi politice de pînă acum s-au întemeiat 
pe inteligența cîtorva conducători, față de care masele po- 
pulare nu erau decît niște turme bune doar de condus cu 
biciul sau cu legea, socialismul cel dintii cheamă la viață 
politică socială și intelectuală păturile cele mai adînci ale 
mulțimilor. Lumea de astăzi silește pe milioane de oameni 
să trăiască în robia muncii și a neștiinţei ca să se înlesnească 
cîtorva intelectuali foloasele conducerii și ale puterii; lumea 
socialistă de mîine va pune roadele ştiinţei la îndemîna tu- 
turora, dînd astfel putinţa celui din urmă muncitor nu numai 
să ia parte la conducerea treburilor obștești, dar să-și îmbo- 
găţească și să-și înfrumusețeze viața lui proprie. 

Şi opera aceasta culturală e începută de pe acum. Nicăieri 
nu se citește mai mult și nu se îndeamnă mai mult la citire 
decît în organizațiile socialiste. Desigur, pentru că întîia 
nevoie a muncitorimii e ca să-și îmbunătățească traiul, întîiele 
cărți ce se pun în mîna muncitorului sînt cărți de ştiinţă 
economică. El învaţă într-însele ce este salariul, ce este plus- 
valoarea, cum capitalismul îl despoaie de cea mai mare parte 
a muncii lui și prin ce mijloace el va putea să se dezrobească 
economicește, În vremea aceasta de primă înjghebare a 
organizației, muncitorii, pe de o parte, izbutesc să întrînsă 
cerbicia patronilor și să capete oarecari îmbunătăţiri materiale, 
iar pe de altă parte ziarele și broșurile de propagandă le des- 
chid gustul cititului, După cei dintii ani de irămîntări și 
lupte, poeziile, nuvelele, romanele încep să pătrundă în rîn- 
durile muncitorilor. Proletarul care s-a pătruns de însemnă- 

tatea conștiinței lui de clasă începe să înțeleagă că viața fără 
binefacerile științei și fără frumusețea artei nu înseamnă 
nimic. 

O expoziţie de tablouri, o statuie, un concert îi dau 
mulțumiri pe care nu le gusta altădată. Ceasurile de odihnă, 
hărăzite odinioară plăcerilor trupești, el le trece acum înco- 
voiat pe paginile unei cărți. O întreagă lume, nebănuită 
pînă atunci, se deschide în fața lui, îi lărgeşte orizonturile 
vieţii. 

Pe de altă parte, literaţii și artiștii care nu se adresau 
cu operele lor decît lumii bogate, pentru că numai în această 
lume erau înțeleși, își dau seama cu uimire că încep să gă- 
sească firi destoinice să-i înțeleagă și printre clasele celor 
obijduiți. Opera, care pînă atunci se adresase gustului 
rafinat, bolnav al celor plictisiți de tot și de toate, opera care 
nu putea fi gustată și înțeleasă decît de minoritățile degene- 
rate, se adresează acum mylțimilor mari, încearcă să le intere- 
seze prin descrierea patimilor, frămîntărilor, problemelor, 
idealurilor care sînt comune întregii omeniri. 

Şi astfel arta, care deschide și înalță, inteligența munci- 
torului, e silită ea însăși să se prefacă și să se lărgească și 
să se înalțe. Nimic nu va schimba și nu va da un nou imbold 
artei viitoare ca ridicarea aceasta a nivelului intelectual al 
milioanelor de proletari. Organizarea socialistă a lumii de 
mîine va pune pecetea ei pe toate operele de artă. Arhitectura 
va înălța clădiri imense în care urmașii muncitorimii de astăzi 
vor asculta glasul cuvîntărilor, armoniile cîntăreților, ritmul 
poeziei. Pictorii își vor celebra pe pînzele lor victoriile pro- 
letariatului și frumusețea unei lumi în care nu va mai fi 
suferința sărăciei și uriciunea muncii de ocnă. Sculptorii 
vor împodobi grădinile și palatele organizaţiilor puternice 
cu frumuseţea corpului omenesc, neschilodit de beţie, de boale 
și de foame. Scriitorii nu vor mai scrie pentru o castă de pri- 
vilegiați, nu vor mai îndemna popoarele să se sfîșie în numele 
patriotismului, nu vor mai cînta măreția unui Dumnezeu 
de răzbunare, de întuneric și de ură, Toţi, artişti şi mește- 
șugari, vor răspîndi liniile frumoase, sentimentele frumoase, 
gîndurile frumoase, le vor răspindi din belșug asupra oame- 
nilor, împodobindu-le sălașurile vieții. Precum primăvara 
înflorește cărările drumeţilor, tot astfel arta viitoare, arta 
primăverii socialiste, va înflori în calea oamenilor de atunci 

după iarna grea a capitalismului în care noi am avut norocul 
să trăim. 

Arta și viața vor fi nedespărțite. 

O omenire mai fericită decît a noastră va pune cununa 
artei pe fruntea senină a vieţii. 

Socialismul va triumfa în bunătate și în frumuseţe. 

Iar noi, noi care am luptat şi suferit, noi ostașii din 
avangarda proletară, noi care am fost împilați ca muncitori, 
nedreptățiți ca oameni, batjocoriți ca socialiști, noi cei de 
astăzi care n-am cunoscut bucuria și fericirea decît prin visul 
splendid al zilelor de mîine, noi vom avea mulțumirea supremă 
că viețile noastre jertfite unui ideal vor constitui în aceste 
vremuri de exploatare și de ură singura chezășie a progre- 


> 


Sului și a civilizației. omeneşti. 


Articol reprodus din - „Calendarul muncii“, 
1909, p. 35—39. 

ILIE CRISTEA ! 


ŞCOALA FĂRĂ DASCĂLI 


Se cunosc epoci cînd școala exista fără să aibă o clădire 
proprie, cu atît mai puțin biblioteci sau laboratoare. La 
romani, bunăoară, școala se ținea în vreo casă dărăpănată, 
pe sub porți, adesea chiar în stradă. Se cunoaște o țară în 
nordul Europei care este lipsită de localuri de şcoală pentru 
cursul primar și care cu toate astea, n-are un singur analfabet. 

Istoria nu cunoaște însă nici o epocă și nici un popor 
care să fi inventat școală fără dascăl! E lucru vădit, chiar şi 


1 Ilie Cristea (1892 — 1958), militant și ginditor marxist, face parte din 
acele personalități ale intelectualității românești care, legate de istoria, și 
destinul poporului, au evoluat de pe poziţiile democraţiei burgheze de 
stinga pe pozițiile partidului comunist. Profesor de limba română şi limba 
latină la liceul „Andrei Șaguna“ din Brașov, el se angajează cu hotărire 
în lupta pentru eliberarea națională și socială a românilor din Transilvania. 
După desăvirșirea unității de stat a României, 1 decembrie 1918, la a cărei 
realizare a participat activ, ca membru al Gomitetului executiv al sfatului 
român din “Țara Bârsei, se dedică studierii marxismului, cunoaşterii proble- 
melor vieţii societății românești și rezolvării acestora in folosul clasei mun- 
citoare, al întregului popor. În articolele și studiile sale abordează şi anali- 
zează atit probleme teoretice, (Hegel şi Mars, Capitalul monopolist ș.a.) 
Cit și fenomene și activități social-politice care privesc şcoala, învăţămintul, 
educaţia, politica, economia, dreptul, diplomaţia. În ele se ridică împotriva 
„democraţiei“ boierești, a exploatării și asupririi, dezvăluie esența reac- 
ționară a teoriilor fasciste, demască și ia atitudine fermă împotriva hitle- 
rismului și a social-naţionalismului german, D 

Ca membru al PC.R, — incă din 1930, Ilie Cristea este prezent. în 
Comitetul antirăzboinic, ca secretar, în Comitetul naţional antifascist, 
ca membru fondator al Asociaţiei „Amicii U.R.S.S. ` ER 

Publică în „Gazeta Transilvaniei“, „Adevărul“, „Societatea de mîine“, 


„Cuvintul liber“ ş.a, 

pentru mintea cea mai simplă, că lumina poate să vină de la 
om, nu de la cărămidă; că şcoala o face dascălul, și nu clă- 
direa, pentru că aceasta din urmă e numai necesară, pe cînd 
profesorul este indispensabil. 

Ministrul nostru de instrucție publică încearcă totuși să 
dea școală cătunelor afundate în văile munţilor, să reformeze 
întreg învățămîntul, să sporească numărul școlilor secundare, 
cu alte cuvinte să împrăștie lumina în tot cuprinsul țării... 
Şi toate astea fără dascăli! 

În oficiosul guvernului, în discursurile parlamentarilor 
liberali se amintește mereu de numărul școlilor nou înființate, 
dar nu se întreabă nimeni: ce fac dascălii, sau, mai exact, 
cum funcționează aceste școli? 

Se evită întrebarea pentru că răspunsul ar dezveli răni 
dureroase. 

Pentru cursul primar n-avem nici o treime din numărul 
posturilor didactice care ne trebuie. Instrucţia se face de către 
preoți, cîntăreți de biserică, simpli țărani și, în foarte multe 
locuri, de către nimeni. Clădirea școlii, tristă și pustie, zadar- 
nic își așteaptă oaspeții. Dascălul nu se ivește, iar copiii se 
sălbăticesc pe uliţă ... 

Cursul secundar nu stă nici el mai bine. O, da, școli s-au 
înființat! Fiece deputat mai ambițios și cu trecere a găsit 


mijlocul lesnicios de a-și face numele nemuritor, înscriindu-l 


pe frontispiciul unui gimnaziu. Comitetul școlar s-a îngrijit 
să aibă un director, iar ceilalți profesori s-au găsit în comună: 
medicul, preotul, vreun avocat, cîteodată și plutonierul de 
jandarmi pentru instrucția civică a elevilor. 

Dascăli cu serioasă pregătire pedagogică nu sînt. Cîţi 
au mai rămas în învățămînt caută o cale de ieșire. Pentru că 
învățătorul e mai prost plătit decît jandarmul, iar profesorul 
trebuie să invidieze soarta unui sublocotenent. Pentru că 
numai dascălilor li se cer sacrificii, în vreme ce. în jurul lor 
roiește veselă și zgomotoasă lumea celor pricopsiţi fără muncă. 
Pentru că cei care, cu nerușinare, așteaptă de la dăscălime 
sacrificii nu jertfesc un singur ban din veniturile lor de mi- 
lioane, deși: „timpurile sînt foarte grele“, 

D-l ministru al instrucției publice, dacă vrea să facă 
treabă serioasă și operă temeinică, trebuie să înceapă cu 

salavierea corpului didactic. E o cale pe care d-l ministru o 
cunoaște, dar pe care nu vrea să umble, din pricina respec- 
tului amestecat cu puțină frică ce are pentru colegul d-sale 
de la finanţe... Problema învățămîntului a căpătat astfel 
o soluție ciudată: se clădesc școli cu banii sătenilor — încasînd 
alții elogiile — și se cruță bugetul pentru sinecuriștii guver- 
nului. 

Cărămida poate oferi adăpost, dar nu va da niciodată 
lumină. î 


Articol reprodus din . „Gazeta Transilvaniei“, 
30 noiembrie 1923. 


MIȘCAREA CORPULUI DIDACTIC 


(Lămuriri pentru părinții elevilor) 


Deoarece în curînd corpul didactic va fi nevoit, după 
cât se pare, să pună în aplicare seria de măsuri coercitive 
hotărîte la congresul din 2 decembrie, subsemnatul, în 'cali- 
tate de președinte al Asociaţiei profesorilor secundari secția 
Brașov, mă simt obligat a justifica în fața opiniei publice, 
în general, și a părinţilor elevilor, în special, pasul grav spre 
care dăscălimea a fost împinsă. lată cum se desenează situația 
noastră. S 

Catedra unui profesor titular aici la Braşov se plăteşte 
cu 3000 lei lunar. În această cifră se cuprind toate sporurile 
de scumpete acordate pînă acum, precum și banii de chirie. 
Din cifra amintită se rețin apoi 10% la fondul de pensie şi 
4%, impozit pe venit. Profesorul titular primeşte, prin urmare, 
în mînă cam 2.700 de lei, cel suplinitor cu 20% mai puţin, 
iar institutorul și învățătorul şi mai puţin. În valută elve- 
țiană, salariile corpului didactic variază între 70 și 40 de 
franci lunar. 

Toată lumea e de acord — nu-i așa? —că din aceste 
salarii nu se poate trăi. Mai ales că dăscălimii nu-i picură nimic 
din alte venituri nemărturisile. Remunerația, mică după 
buget, rămîne aceeași și în realitate. 

Ca să nu piară de foame, profesorii s-au încărcat cu ore 
suplimentare, au început să mediteze pe copiii bogătașilor, 
să cerșească slujbe care coboară nu numai demnitatea lor, 
ci şi prestigiul statului ... 

Munca noastră nu se poate compara cu a nici uneia din 
celelalte pături de. intelectuali. Şi în acest punct adesea ni 
s-au adus nedreptăţi chiar de către oameni lipsiți de răutate. 
Se uită că ceilalți funcționari, din moment ce au aruncat 
condeiul din mînă, au lepădat orice grijă a serviciului, trăind 
pentru sine și pentru familie, stăpîni pe timpul ce le-a rămas 
liber. Pe profesor școala îl cere întreg. A calculat cineva 
timpul care trebuie pentru corectarea caietelor, prepararea 
lecţiilor, controlarea elevilor la locuință — lucru ce nu se 
mai face, fiindcă nu-i vreme, dar am fi obligaţi să-l facem — 
pregătirea. diferitelor serbări școlare, în sfîrşit, timpul ce se 
cheltuiește în afară de oră, dar în interesul școlii?... 

"Şi-a dat cineva seama ce încordare sufletească înseamnă 
o oră de lecţii? Fie că explică, fie că examinează, profesorul 
trebuie să judece, să caute mereu comparaţiile și noțiunile 
„prin care s-ar putea apropia de mentalitatea elevilor, menta- 
litate ce diferă de la individ la individ, să învăluie, în același 
timp, cu o privire de pătrunzătoare observaţie întreaga clasă, 
să vorbească, să îndemne, să dojenească, să stăpînească în 
sfîrșit, numai cu puterea sufletului mințile cele mai distrate 
şi caracterele cele mai mobile. Este o sforțare de care noi, 


profesorii, chiar nu ne dăm seama decît la ora 12, cînd cădem 
de oboseală. - 


De aceea dascăl care să facă 40 de ore pe săptămînă (în 
realitate 60) nu există ... 


Se fac însă aceste ore pe jumătate, cu absenţa sufletească 
a profesorilor și școlarilor, într-o atmosteră de indiferență 
care ucide. 

În repetate rînduri am arătat guvermanților acestei țări 
că istovirea noastră înseamnă dezastrul culturii românești ... 

Ministrul instrucţiunii publice avea aerul că ne înțelege. 
Zic avea aerul pentru că, dacă de fapt pricepea şi d-sa rostul 

mai înalt al școlii românești, nu tolera ca dăscălimea să fie 
împinsă la gestul disperat al grevei și demisiei, mai ales că 
și un cuvînt de onoare îl obliga în această direcție. Nu mă 
voi deda la violenţa de limbaj și de aceea nu voi califica fapta 
d-lui ministru. 

Constat numai că, în această țară, ca să spui tot adevărul 
despre un ministru, trebuie să te cobori la expresii ordinare. 

Cum d-lui Anghelescu i-a fost mai scump fotoliul minis- 
terial decît școala, nouă ce ne mai rămîne? 

Evident, după ce am epuizat mijloacele de persuasiune, 
mai rămineau cele de constrîngere. 

Am stabilit minimul de revendicări, adică salariul din 
1919 înmulţit cu coeficientul de 10, deși indicele de scumpete 
este 35... 

De cinci ani, dimpreună cu ceilalți funcționari, îndurăm 
un adevărat martiriu, în vreme ce. guvernanţii, care ne cer 
și mai departe „sacrificii“, nu renunță la un singur ban din 
uriaşele lor dividente. Ispășim singuri păcatele și crimele 
atitor politicieni, ispășim noi, cei nevinovaţi! 

Dar s-a umplut paharul! Ca să fim satisfăcuți, gtivernul 
actual sau cel viitor va trebui să taie sinecurile și să împlinte 
“mîna mai adînc în punga îmbogăţiţilor de război. Va fi o 
operă de dreptate socială, salvîndu-se în același timp și cultura 
românească. 

Credem în izbînda noastră. Pasul decisiv spre mîntuire 
s-a făcut. Dăscălimea s-a emancipat sufletește: ea nu mai 
este un mediu docil, căruia clasa dominantă a politicienilor 
să-i poată sugera o- anumită mentalitate. Greva și demisia 
sînt mijloace condamnabile numai din: punctul de vedere al 
oligarhiei. Şi se înțelege ușor de ce. Din punctul nostru de 
vedere, ele sînt măsuri binecuvîntate, căci, în actuala situaţie, 
rămîn unicile arme de luptă. Prin ce s-a ridicat muncitorimea, 
din starea de iloție, la demnitatea omenească, dacă nu prin 
grevă și sabotaj? 

Dăscălimea, înțelegînd odată că este exploatată şi nu 
face parte din clasa exploatatorilor, ușor îşi va găsi drumul 
spre desăvirșita emancipare. 

De amenințările guvernanţilor n-avem teamă. Iată, eu 
unul sînt din, acei agitatori pe care oficiosul guvernului îi 

sperie cu închisoarea. Nu aștept să fiu denunțat, ci mă declar 
singur. 


Articol reprodus din „Gazeta Transilvaniei“, 
9 decembrie 1923 


DEZASTRUL ȘCOLII ROMÂNEȘTI 


Comentariile presei de opoziţie şi ale celei independente 
privitoare la rezultatele examenului de bacalaureat au recu- 
noscut în mod unanim dezastrul complet al școlii româneşti. 
Muţenia oficioaselor guvernului, foarte explicabilă de altfel, 
în fața cifrelor rigide, al căror grai nu-l pot răstălmăci, confir- 
mă și ele acest dezastru. 

„Învățămîntul nostru grav bolnav, iar viitorul ţării în 
primejdie“ nu mai sînt cuvintele uzatului stil alarmist, ci 
desenează, din nenorocire, o realitate. Şi cine ar fi văzut 
feţele mai mult decît nepăsătoare ale candidaţilor căzuți, 
«cine i-ar fi auzit făcînd glume pe socoteala propriei lor igno- 
ranțe, acela și-ar da seama cu groază, ca și mine, de dublul 
aspect al crizei culturale în care am intrat: de o parte un corp 
didactic extenuat de muncă sau lipsit de vocaţie și pregătire, 
iar de cealaltă parte un tineret cu simțul de rușine atrofiat, 
dacă nu pierdut, cu o psihologie care disprețuiește munca. 

Mai întîi, cine a introdus în școală atîtea elemente ne- 
chemate? Greșeala inițială, trebuie s-o spunem, s-a făcut 
în 1919, cînd cu instituirea cursurilor de două luni pentru 
a pregăti.profesori secundari. Nu vom comite nedreptatea de 
a susține că toți acești „cursanți“ ar fi niște incapabili, nici 
că săltarea lor în grad — au fost recrutați în bună parte dintre 
învățători — n-ar fi fost necesară în împrejurările de atunci. 
Dar... s-a trecut peste limitele necesităților. 

S-au rupt digurile și puhoiul n-a mai putut fi oprit... 
Toate nulităţile ambiţioase, dornice de a intra în istorie și 
dîndu-și seama că la poarta acesteia străjuiește opinia colec- 
tivă a urmașilor, s-au furișat pe potecuţe de contrabandă, 
reușind să-și eternizeze, cred ei, numele înscriindu-l pe fron- 
tispiciul vreunei. școli — ridicată, firește, din banii statului! 

Clădire și bănci, cîteva table și hät, vn director și școala. 
s-a făcut! Profesorii? Ba un preot, ba un învăţător, cîteo- 
dată o moașă sau un plutonier de jandarmi, în sfîrșit, numai 
cine n-a vrut n-a găsit loc. 

Principiul că oricine poate funcționa ca dascăl, numai să 
vrea, a cîștigat apoi în extensiune, dezorganizind și cursul 
primar, ca și cel universitar. 

Ministerul privea cu satisfacție cum se îngroașă rîndurile 
celor care niciodată nu vor putea schița un -gest de indepen- 
dență. Cînd adevărații profesori cereau salariu, cînd voiau 
să convingă ministerul — trudă zadarnică! — despre. datoria 
lor de a se dedica exclusiv școlii, ceilalți — necalificaţi — 
bucuroși că sînt tolerați unde nu li-i locul, tăceau chitic. 
Cu ajutorul lor, ministerul întotdeauna triumfa, iar bie 
mucenici, în cele din urmă, au trebuit să se convingă de ati- 
tudinea guvernului — vorbea doar atît de lămurit — că 
școala nu-i decît ocupaţie secundară, menită a întregi numai 
alte venituri. i 

De altfel, în treacăt fie zis, în țara românească profesorul 
nu e ținut să facă educație; părintele elevului fi cere doar 
o notă de trecere, fiind dispus și la oarecare jertfe discrete 
pentru obținerea ei; cît privește ministerul, acesta se mul- 


țumeşte dacă registrele de prezenţă sînt iscălite și statisticile | 


întocmite. ; 

Asta e conducerea școlii? Elevii? Dar pot ei fi mai buni 
decît le cere mediul să fie? Gîndiţi-vă serios dacă un elev 
mijlociu ca inteligență ar urma toate sfaturile morale pe care 
i le-ar da profesorul său, rămas un incorigibil idealist, ce 
s-ar alege de el? N-ar fi oare un nenorocit inadaptabil, 
batjocorit și compătimit de toată lumea? Refuzînd să ceară 
protecția cuiva, ar mai ocupa el vreodată o slujbă? Pro- 
punîndu-și să nu mintă, să nu înșele şi să nu fure, ar mai 
putea el spera într-o viață modestă, dar la adăpost față de 
mizerie? Cînd într-o ţară regula pare să fje aceasta: toți 
care muncesc, din pedeapsă parcă, ‘trebuie să sufere şi toți 
care lenevesc o duc bine — ce morală vreţi să aibă tineretul? 

Școala nu trăiește o viaţă izolată de restul societății con- 
taminată astăzi de microbii tuturor bolilor morale; ea poate 
renaşte ca mâine, dar numai dimpreună cu societatea. 


Articol reprodus din „Adevărul“, 23 iulie 11925 

ADEVĂRATA REFORMĂ ȘCOLARĂ 


Cu prilejul dezbaterilor parlamentare asupra reformei 
învățămîntului secundar s-a redeschis vechiul proces: dintre 
partizanii clasicismului și cei ai realismului, proces care 
durează de atîta timp în toate țările Europei. Se ciocnesc, 
de obicei, în jurul acestei probleme școlare, ca în toate ches- 
tiunile care privesc organizarea societății, două tendințe 
contrarii, două concepții social opuse. i 

Reacționarii atribuie, pentru uzul discuțiilor publice, 
învățămîntului clasic virtutea de a disciplina inteligența 
elevului, de a-i da simțul superior al măsurii și armoniei, 
de a crea echilibrul între material și spiritual, în sfîrșit, de 
a forma oameni integri. Se mai credea însă că autorii greci 
și latini ar avea și un alt dar — despre aceasta se vorbește 
mai puțin în public — și anume de a menţine cultul virtuților 
militare, de a crea acea ideologie pe care se reazemă cunoscuta 
ordine ierarhică, în ale cărei cadre, prestabilite în sfere supe- 
rioare, omul nu intră decît ca simplu material viu. Bineînţeles, 
aceste nădejdi sînt adesea urmate de concepții, căci istoria 
cunoaște destui revoluționari care au ieșit de sub mîna inter- 
preților lui Homer și Virgiliu. f 

Pentru adepții învățămîntului real, clasicismul nu e 
decît pierdere de timp și torturarea minții elevului. Se afirmă 
că omul, ajungînd să cunoască mașinismul modern și legile 
care îl dirijează, va deveni mai elastic, mai adaptabil; mai 
iubitor de progres (oroarea de orice înnoire nu e decît semnul 
inadaptabilității). Pe de altă parte, determinismul viguros 
întîlnit în toate ştiinţele pozitive îl va conduce pe elev, prin 
inducţie, la ideea aceluiași determinism și în ce privește fap- 
tele sociale. În sfîrşit, știința, spulberînd prejudecățile şi 
superstiţiile, ridică barierele morale dintre oameni și popoare, 
pregătindu-se calea înțelegerii pașnice. 

Raționamentul acesta nu e lipsit de logică. Totuși nu 
trebuie să uităm că militarismul prusac își justifică imperia- 
listele apetituri cu argumente scoase din teoria darviniană 
a luptei pentru existență și că atitea invenţii, menite să aducă 
prosperitatea generală a popoarelor, au servit ca instrumente 


de distrugere. Asta fiindcă egoismul omenesc falsifică nc- 

țiunile, denaturează faptele, calomniază virtutea și, mai 
presus de toate, pervertește sufletele. 


Legiuitorii noștri își propun ca să coordoneze materiile 
de studiu și să dea învățămîntului o axă, ba să stabilească 
un echilibru între clasicism și realism, între educaţia fizică 
și cea morală. Mărturisesc că nu văd unde ar fi primejdia 
dacă programa școlară ar cere mai multă latină. decît chimie, 
sau invers. În definitiv obiectele de studiu nu sînt nişte 
camere izolate şi închise, fără să comunice între ele. Dim- 
potrivă. Un mit grecesc deschide porți în toate direcţiile, 
spre domeniul psihologiei, ca și al geologiei sau sociologiei. 
Un cuvînt latin poate lămuri chestiuni de geometrie neîn- 
telese pînă atunci. Ce să mai vorbim de. științe, -unde precisele 
delimitări sînt cu neputinţă? Clasificări, diviziuni și subdi- 
viziuni sînt doar simple operațiuni de-ale intelectului nostru, 
în vederea unor scopuri practice, pe cînd universul este 
indivizibil. 

A doza cunoștințele dintr-un domeniu sau din altul cu 
cîntarul farmacistului, preocupat de grija proporţiei juste, 
nu înseamnă a rezolva problema îrivățămîntuliii secundar. 
Aceasta rămîne întreagă pentru toate statele din Europa. 


Marele neajuns al școlii de astăzi este știința oficială. 
În intenţiile guvernanților, școala trebuie să asigure dăinuirea 
stărilor de astăzi, cu actualul raport între forțele sociale. 
Astfel, de dragul unor instituţii în declin, anumite adevăruri 
nu pot fi spuse, iar altele, ca să nu devină motive de activitate 
trebuie să rămînă simple forme intelectuale. Îndeosebi trei 
obiecte — limba română, istoria și. geografia — din care 
parlamentul a făcut axa învățămîntului secundar, sînt cu 
desăviîrșire aservite interesului clasei dominante. Natural că, 
pentru mascarea intenţiilor ce nu pot fi mărturisite, s-a 
inventat și de astă dată o formulă sonoră, aceea a culturii 
naționale. Cultura însă n-ar îngădui decît informaţia obiec- 
tivă asupra istoriei și pămîntului acestei țări, iar adevărul 
e că profesorul, dacă nu și-a pierdut încă bunul simţ, trebuie 
să roșească de uriașul debit de frazeologie naționalistă a 
manualului de școală ... 

Şi totuși, acești elevi, cărora D se altoiește, în ceara moale 
a creierului, nebunia orgoliului național și a căror carne 
fragedă autorul manualului ar vrea s-o vadă zguduită de 

voluptatea urii — aceşti elevi, zic, peste 20—30 de ani vor 
fi chemați să rezolve probleme sociale ... 

Învăţămîntul nostru prezintă particularitatea destul de 
stranie de a pregăti generaţiile viitoare sub semnul idealu- 
rilor apuse. Clasa dominantă ține să-și vadă ideile și gusturile 
perpetuate dincolo de mormiînt, ţine să impună urmașilor, 
chiar din cimitir, anumite atitudini. Mortul vrea să dispună 
de gîndirea celor vii, închizind-o în sicriul unor formule con- 
siderate ca eterne. 

Se uită însă că, față de copii, n-avem drepturi, ci numai 
datorii. Fiecare generaţie își are problemele sale, şi, pentru 
a le putea rezolva, trebuie să fie liberă pe deciziile sale. 

Desigur că necesităţile istorice nu ţin seama de dorințele 
făuritorilor de programe școlare. Generaţia pe care d-l mi- 
nistru al instrucției publice vrea s-o crească în cultul tradiţiei 
și al patriotismului poate foarte bine, sub presiunea eveni- 
mentelor neprevăzute, să acţioneze. cu totul altfel, În defi- 
nitiv, şcoala care a dat pe Danton și Robespierre n-a vrut 
să crească revoluționari. Şi atunci oare ce rămîne din stră- 
dania programelor de a țintui vremea în. loc? Un rău imens 
pentru sufletele cu. mai puţină plasticitate: neputința: de a 
se adapta noilor forme de viață. ` 

De aceea adevărata școală nu se refugiază în trecut, ci 
priveşte spre zările viitorului. 


Articol reprodus din „Adevărul“, 14 aprilie 1928 

ATHANASE JOJA! 


FASCISMUL: 
EXPRESIE A CAPITALULUI. MONOPOLIST 


Într-un articol precedent arătam cum pe baza dezvol- 
tării modului de producțiune capitalist regimul politic cată 
a străbate o evoluție corespondentă, trecînd de la dictatura 
camuflată parlamentară a clasei burgheză, la dictatura 
deschisă a aceleiași clase. 

Rezultă că democrație și rasism sînt două forme, două 
ipostaze ale hegemoniei capitalului; că după cum democraţia 
politică era croită pe măsura și folosul clasei burgheze, ascun- 


1 Athanase Joja (1904— 1972), filozof şi logician. Profesor universitar 
la București (1952— 1972), membru al Academiei (1955). 

Din punct de vedere politic, Joja s-a situat pe poziţiile marxismului. 
El este membru de partid din ilegalitate: 

In activitatea sa de om de știință a promovat. concepția materialis- 
mului dialectic și istoric. A publicat studii și articole de logică, de materia- 
lism dialectic, istorie a logicii și istorie a filozofiei. El a acordat o atenție 
deosebită logicii dialectice, pe care a expus-o ca metateorie filozofică a 
logicii. 

În lucrările și studiile sale a luat atitudine hotărită împotriva teoriilor 
fasciste, În combaterea acestora, el a pornit de la faptul că o astfel de acti- 
vitate era nu numai o problemă de teorie, ci şi de „o covirşitoare impor- 
tanță practică“. 

Ginditorul marxist arăta că sentimentul naţional reprezintă o plina- 
tate și nu o deficiență. El nu numai că nu exclude simpatia frățească pentru 
celelalte popoare, dar o și postulează, Ridicindu-se împotriva politicii de 
învrăjbire dusă de clasele exploatatoare, el preciza că „naționalismul maselor 
românești găseşte un sprijin complement în naționalismul maselor maghiare, 
germane, ungare sau evreiești. În infrăţirea cu țăranii maghiari, țăranii 
români din românescul ținut al Hunedoarei au găsit o garanție a luptei lor 
naţionale împotriva luptei ofensive a capitaliştilor români şi grofilor unguri“. 

zînd exploatarea de clasă în dosul unei decorative faţade 
liberale, tot așa fascismul face posibilă, în epoca capitalis- 
mului monopolist, continuarea și înăsprirea exploatării, 
prin schimbarea modului de guvernare. 

Istoria trecerii regimului politic de la democrație la 
fascism sau la tendința de fascism este istoria trecerii re- 
gimului economic de la capitalism industrial la capitalism 
monopolist. 

Implicit subliniem șubrezenia unor teorii potrivit cărora 
fascismul ar fi o mișcare de clasă autonomă a micii burghezii 
sau a lumpenproletariatului, sau chiar a unei clici sprijinite 
pe mica burghezie și lumpenproletari — teorii care în defini- 
tiv iau drept bani buni lozincile „anticapitaliste“ ale fascis- 
mului și „doctrina“ sa, în special așa cum e cristalizată în 
perioada pregătirii simbolicului „marș“. Într-adevăr, înainte 
de preluarea puterii, fascismul se dă drept o mișcare anti- 
capitalistă a claselor mijlocii și a declasaților, iar după înscău- 
nare, se dă drept o sinteză de capitalism ai socialism, o miş- 
care deasupra claselor, care sînt subordonate națiunii, în 
cadrul statului totalitar etc., vădind astfel adevărata sa 
ființă. Că lozincile fasciștilor se bat cap în cap, sînt inconci- 
liabile, vina e, desigur, a marxiștilor raționaliști care nu știu 
că „lumea, pentru fascist, nu e lumea materială, lumea de 
suprafață“, fiindcă „omul fascist reuneşte în individualitatea 
sa Națiunea și Patria“ (Bortoletto), anticapitalismul și sub- 
venţiile lui Krupp și Schneider-Creusot etc. N-a declarat 
oare Mussolini că fascismul e contra păcii și pentru pace? 

Unii teoreticieni de stinga au căzut în cursa grosolană 
întinsă de fascism păturilor sociale neajunse la conștiința 
intereselor lor, pături care constituie „clasa în sine“, nu 
„clasa pentru sine“, cum sînt proletariatul și burghezia. 


x 


Aprecierea justă a fenomenului fascist nu prezintă un 
simplu interes teoretic, ci are o covirșitoare importanță 
practică. Apreciind greşit și acceptîndu-l, chiar parțial, drept 
ceea ce vrea să treacă, falsificăm perspectivele luptei și îl 
combatem insuficient sau nepotrivit. O strategie întemeiată 
pe o greșită apreciere a calităţii şi scopurilor adversarilor 
duce clasa muncitoare și elementele democratice la o înfrîn- 

gere sigură. „Anticapitalismul“ fascismului e o abilă manevră 
învăluitoare a capitalului financiar. Lămurirea naturii fas- 
cismului, dreapta sa înţelegere e o condiție esențială a unei 
juste tactici antifasciste a batalioanelor de asalt comandate, 
prin mijlocirea ducilor, fiihrer-ilor și căpitanilor, de statul 
major al marelui capital. Şefii fasciști sînt procuratorii marei 
finanţe; ei duc la îndeplinire un mandat special, amăgirea 
maselor disperate de criză și desființarea posibilităților legale 
de manifestare a păturilor exploatate. Cu restul se însărci- 
nează patronul comanditar ... 


Articol publicat in „Cuvîntul liber“, III (1936), 
nr. 9 (4 ianuarie). Reprodus din vol.: Titu 
Georgescu, Intelectuali antifasciști în publi- 
cistica românească, Editura științifică, Bucu- 
reşti, 1967, pag. 49—50. 4 


MINCIUN A RASEI PURE 


Unul din punctele de realizări ale programului național- 
creştin, extaz al rasismului național-socialist, e importanţa 
covîrşitoare atribuită factorului rasă în dezvoltarea istorică 
a popoarelor. eșit din imaginația încălzită a unui diplomat 
francez, improvizat sociolog și filozof — e vorba de contele 
de Gobineau, autor al unei încercări asupra inegalității ra: 
selor — rasismul a rămas fără ecou în Franţa liberală și 
naționalistă, dar a fost, imediat, adoptat de militarismul 
prusac, fiindcă prin apologia rasei pure, prin exaltarea neștiin- 
țifică şi dementă a omului de tip superior, arian și germanic, 
favoriza tendințele agresive ale tînărului și pofticiosului 
imperialism german. 

Teza lui Gobineau a fost reluată şi amplificată, spriji- 
nită de cîrja unei erudiţii nedigerate și adaptate cauzei, 
de un amic intim al împăratului Wilhelm al II-lea, englezul 
Hariston Stewart Chamberlain, care a scris, în nemțește, 
o carte despre Bazele secolului al XIX-lea. 

Alături de acești doi protagoniști ai rasismului arian 
și antisemit, e picant să adăugăm alte două izvoare rasiste — 
lordul Beaconsfield, pe adevăratul său nume Disraeli, și ... 
Biblia. 

Această întîlnire în timp a rasismului antisemit cu rasis- 
mul semit ar putea fi amuzantă dacă, prin prăbușirea civi- 
lizaţiei şi culturii germane în hitlerism, „n-ar constitui o tra- 
gedie pentru minoritatea evreiască activă și inteligentă din 
Germania și mai ales pentru poporul german, depozitar al 
unor neprețuite virtuți intelectuale și artistice, creator al 
unei superbe civilizaţii, amenințate, azi, în înseși rădăcinile 
ei, de plaga fascistă. 

În mod firesc, fascismul înclină — mai mult sau mai puțin — 
spre rasism, spre îndumnezeirea smintită a rasei pure, dar 
mai ales fascismul german și cel românesc, care și-au făcut 
un cal de bătaie din gogorița antisemită. 

Fiind o piesă însemnată în arsenalul fascismului nostru 
de toate nuanțele — de la fascismul ipocrit al Universului, 
pînă la cel fățiș și furibund al d-lor Goga-Cuza și Codreanu — 
nu e nefolositor să examinăm problema rasei pure, extrem 
de sumar, dar în lumina datelor științei. Întrebarea care se 
pune — inițial — e-dacă există rasă pură. 

_Remarcăm dintru-nceput că pentru vremurile după 
căderea imperiului roman, chestiunea aceasta e un enorm 
nonsens. Toate popoarele europene sînt rezultatele unui 
amestec de popoare de rase diferite, amestec atestat de 
propriile lor tradiţii: naţionale. 

În compoziția fiecărui popor intră elemente disparate. 
Astfel, poporul german, în special ramura prusacă, conține 
o puternică injecție de sînge slav, poporul grec, are, de ase- 
menea, un important procent de influență slavă. În sîngele 
poporului italian curge mult sînge gotic; poporul francez 
e rezultatul unui amalgam celto-germano-roman ... 

Poporul grec era alcătuit din indo-europeni și pelasgi 
cu puternică influență semită (chiar Gobineau). 

Nu există nici o rasă indo-europeană, cum spun germanii 
în megalomania lor, „indo-germană“ unitară. Sub denumirea 
de „indo-european“ se înțelege în știință un ansamblu de 
popoare posedînd o limbă și instituțiuni asemănătoare produs 
al unui amestec: dintr-o minoritate ariană și o majoritate 

de elemente neariene, Se poate vorbi deci mai curînd de 
popoare indo-europenizate, așa de pildă germanii nu erau 
arieni, ci un popor nearian de prin părţile Mării Nordului, 
demografizat, probabil, de ceilalți cu care au venit în contact. 
Deci germanii nu sînt arieni. Aceasta după studiile celor mai 
autorizați savanți germani, maeștri ai filozofiei comparate 
și etriograției. - 

Germanii celui de-al treilea Reich, antisemit și arian, 
nu sînt arieni. Minciuna rasismului hitlerian apare în toată 
hîda ei goliciune. Ea năruie eșafodajul ridicat pe temelia 
de nisip a rasei superioare ariene și nemțești. 

Dar chiar dacă ne ridicăm mai sus, în vremurile preisto- 
rice, tot nu descoperim rasa pură. Cel puţin .pentru timpurile 
istorice ea € o ficțiune, un, mit destinat să servească o politică 
de învrăjbitoare izolare a popoarelor, de surpare a progresului 
material și moral în folosul unei minorităţi amenințate de 
trezirea la conștiință a mulțimilor exploatate. 

O crudă ironie a istoriei a vrut ca două popoare, în cursul 
istoriei, să ducă la limite extreme exclusivismul rasist — 
poporul evreu — dar acesta în vremuri de mult perimate 
și silit de circumstanţe tragice, care tindea să-l izoleze sau 
să-l fărîme — și poporul german, în secolul XX, ajuns la 
apogeul culturii, dar, din cauza crizei teribile și nenorocitei 
tactici a partidului social-democrat, căzut pradă teroarei 
hitleriste, întemeiată pe acel formidabil bluff ştiinţific, de 
a cărui falsitate stă mărturie întreaga știință germană de 
specialitate. 

Opera savanților germani e o palmă pe obrazul nazismului. 
Se explică, atunci, de ce cel de-al treilea Reich izgonește pe 
învățați, Germania hitleristă nu are nevoie de savanți, nu 
are nevoie de lumină, ci de-întunericul în care poate germina 
terorismul politic și îndobitocirea poporului. 

D-nii Goga-Cuza, Codreanu și lista şi-au întemeiat 
acțiunea pe blufful rasismului miinchenez şi pe realitatea 
pipăibilă — or aceasta nu e un bulff și un mit — a milioanelor 
de mărci ale d-lui Schacht, O enormă mistiticare, un clăbuc 
de săpun umflat de dr. Goebbels, iată punctul central al 
ideologiei fascismului autohton. 

Intenția diversionistă, de abatere. a înțelegerii maselor 
burgheze și țărănești de la adevăratele cauze ale suferințelor 
lor și de la adevăratele mijloace de lecuire, apare incontesta- 
bilă. 


Articol publicat în „Blocul“, 1 (1936), nr. 7 
(16 februarie). Reprodus din vol.: Titu Geor- 
gescu, Intelectuali autifasciști în publicistica 
românească, op. cit., p. 79—80. 


FASCISMUL CONTRA NAȚIUNII 


Maimuțărind gestul unor confrați de pe malurile Senei, 
un număr de intelectuali români au adresat o telegramă 
omagială lui Benito Mussolini — revizionistului, hortystului 
şi antiromânului. Malee :tto Mussolini. ? 

Trerind cu criminală ușurință peste interesele de viață 
ale poporului român, interese care reclamă îngenuncherea 
Italiei fasciste și triumful reacţiunii sancționiste și antirăz- 
boinice a Ligii Naţiunilor — acţiune la care și România 
a aderat formal — sus-zișii intelectuali și oameni politici 
„trimit Italiei, regelui și ducelui ei însuflețitele lor urări de 
tot mai strălucite biruinți“. 

Or, se ştie că fascismul italian consideră agresiunea împo- 
triva Abisiniei ca un prim pas, o verigă necesară în consoli- 
darea imperialismului italian, care urmăreşte, între altele, 
și umilirea și subjugarea naţiunii noastre, prin mijlocirea 
Ungariei hortyste și a Bulgariei mihailoviste, 

Astfel privit — şi numai astfel poate fi privit — mesagiul 
celor 120 apare de-a dreptul uluitor și ilustrează, de minune, 
acțiunea dizolvantă a ideologiei reacționare asupra senti- 
mentului național, efectul pervertitor al interesului de clasă 
asupra dragostei de neam, 

Telegrama celor 120 nu e un act izolat — ea face parte 
din seria de manifestații profasciste — și, prin aceasta, anti- 
românești — ale rearțiunii băștinașe: întruniri de simpatie 

pentru Italia agresoare, vagoane de cozonaci storși de cuco- 
netul generos obiditului țăran român, campanie frenetică 
de presă împotriva politicii externe oficiale a statului român 
şi în favoarea politicii imperialiste și războinice a Italiei, 
Germaniei, Ungariei, Poloniei și chiar Japoniei, țări revizio- 
niste și revanșarde și, deci, principial dușmane nouă. Dim- 
potrivă, aceeași presă de dreapta duce o luptă susținută 
pentru dezlipirea României de blocul statelor pacifiste, care 
ne asigură independența națională, Franța, Anglia și Uniunea 
Sovietică. 

Fascismul autohton nu are nici meritul — odios, în speță 
— al inovației îmbrăcînd forme specifice fiecărei ţări — 
clericofascism în Austria, naționalism corporatist în Italia, 
antisemitism în Germania și România, militarism tradițio- 
nalist în Japonia etc. — fascismul e manifestarea universală 
a capitalismului monopolist în perioada crizei generale, ale 
cărei greutăţi cată să le arunce în spinarea poporului muncitor, 
urmărind o ieșire capitalistă din criză, dar antinațională, 
fiindcă s-ar solda cu înfometarea și inferiorizarea rasei. 
Scopul fascismului e esențialmente antinațional; el duce 
la ultimele consecințe crezul oricărei oligarhii, abandonarea 
totală a interesului național față de interesul clasei restrînse 
d a dominanțţilor. Printr-o șarlatanie de bîlci, fascismul, prin 
natura sa profund antinațional, se servește, pentru a-și forma 
o bază de masă, pentru a-și cîştiga poporul și pentru a-l 
face să-şi sape singur groapa, de exploatarea vicleană a sim- 
țămiîntului național, care, în forma lui normală, sănătoasă, 
e un sentiment real și legitim al poporului, conștiința unei 
colectivități organice, legătura unui trecut de suferințe şi 
de lupte împotriva împilărilor dinăuntru și dinafară cu viitorul 
dezrobitor, prin prezentul de încordate strădanii, e un elan 
creator şi pacific, care nu numai că nu exclude simpatia 
frățească pentru celelalte popoare, dar o postulează. Senti- 
mentul național trebuie să fie o plinătate, nu o deficiență, 
o lipsă și o sărăcie de suflet. Naționalismul maselor românești 


găsește un sprijin într-un complement în naționalismul . 


maselor maghiare, germane, ungare sau evreieşt. În înfrățirea 
cu țăranii maghiari, țăranii români din românescul ținut al 
Hunedoarei au găsit o garanţie a luptei lor naționale împotriva 
dublei ofensive a capitaliștilor români şi grofilor unguri. 


369 


Scanned with CamScanner 


Tot așa, „naționalismul“ păturii exploatatoare românești 
află un sprijin în „naționalismul“ păturii dominante nero- 
mâneşti. 

Naționalismul maselor și șovinismul oligarhiilor duc, 
dimpotrivă, la internaţionalism — naționalismul popular la 
internaţionalismul pacific al muncitorilor, iar șovinismul la 
internaționalismul războinic al trusturilor. 

„Naţionaliștii“ români să fie liniștiți, nu sînt singurii 
trădători de neam. Pentru a dovedi, pentru a evidenția nesin- 
ceritatea lozincilor patriotarde ale fasciștilor, pentru a demons- 
tra că fascismul folosește ca o manevră sentimentul național, 
că jertfește interesele naţionale cele mai vădite pentru scopuri 
de nemărturisit, nu avem decît greutatea alegerii. 

Astfel, e știut că fascismul italian a urmărit și urmărește 
distrugerea Franţei. Un cîntec italian fascist, exprimă, clar, 
această tendință: 

Şi dacă Franţa nu-i o scroafă, 

Ne va reda Nisa și Savoia. 


În aceste sentimente a crescut tînărul italian în Balilla 
şi în fascio. Dezmembrarea Franţei e un punct din crezul 
fascist. Şi, totuși, fasciștii francezi îndeamnă armata franceză 
la nesupunere în cazul unui război cu Italia fascistă. 

Din ordinul lui Hitler, aceiași energumeni minează ali- 
anța franco-sovietică, alianță cerută chiar de Marele Stat 
Major în interesul suprem al independenţei franceze, iar 
fascizantul Laval a trădat politica pacifistă a Genevei și 
interesele Franței de dragul prietenului său Mussolini. 

În Anglia — în momentul încordării relațiilor anglo- 
italiene — încordare care putea degenera în război, națio- 
naliștii englezi, comandaţi de Sir Oswald Mosley, adaptau 
Giovinezza și ... ovessel Lred minunile ... dușmanilor Angliei, 
Italia şi Germania, iar reacționarul Sir Samuel Hoare, 
mandatar al capitalului financiar englez, nu șovăia să trădeze 
interesele patriei sale cu planul .Laval-Hoare, înmormîntat 
sub revolta opiniei publice a Marii Britanii. 

Pretutindeni, fasciștii și fascizanții se revelă abili mînuitori 
ai minciunii șovine și trădători ai interesului național, dacă 
interesul de grup o cere. 

Adoptind zvastica steagului german, steagul celor ce 
ne-au făcut un război de subjugare în anul 1916, fasciștii 
români au înțeles să dea un gaj de fidelitate patronului de 
la Berlin. Poporul român nu poate ieşi din această dilemă: 
independența naţională pe -baza democraţiei sociale sau 
fascism şi subjugare socială și națională. 


Articol publicat in „Blocul“ din 8 februarie 1936. 
Reprodus din vol.: Titu Georgescu, Intelec- 

` tuali antifascişti în publicistica românească, 
op. cit., pag. 153—155. S 

ANDREI 'OȚETEA! 


REVOLUȚIA NAȚIONAL-SOCIALISTĂ ÎN GERMANIA 


La 30 ianuarie 1934, data primei aniversări a revoluției 
național-socialiste, cancelarul Hitler a declarat de la tribuna 
` Reichstagului că, în cele 12 luni ale primului an de revoluţie, 
»O lume de gîndire și de organizare a fost înlăturată și o alta 
nouă așezată, în locul ei“. În adevăr, în locul republicii fe- 
derative și parlamentare a fost instituit un imperiu „totali- 
tar“ și autoritar, în care Reichstagul a fost despoiat de orice 
autoritate, dietele provinciale dizolvate, autonomia admi- 
nistrativă a statelor particulare suspendată, partidele 
politice și sindicatele muncitorești desființate, libertăţile 
individuale și politice suprimate și în care toată puterea a 
fost concentrată în mîinile șefului partidului învingător. 


1 Andrei Oțetea (1894—1977), istoric. Încă din tinereţe s-a situat pe 
poziţiile umanismului materialist. A înțeles și explicat rolul hotăritor al 
factorului material în evoluția şi desfășurarea, vieții societății omenești. 
Considerată în originea, dezvoltarea și efectele ei, Revolmţia franceză, 
sublinia A, Oțetea în 1930, „apare ca un gigantic efort de adaptare a insti- 
tuțiilor politice și sociale la necesitățile morale şi materiale ale epocii. Cum 
a arătat-o Karl Marx, societatea franceză ajunsese în secolul al XVIII-lea 
la un grad de dezvoltare în care forțele de producție materială se văd con- 
trariate de raporturile de proprietate în care au progresat pină atunci 
şi care, din forme de dezvoltare a forțelor productive, devin simple obstacole. 
De aceea, baza vieţii economice s-a schimbat şi cu schimbarea bazei eco- 
nomice avea, totul, să se prăbușească întreaga superstructură socială şi 
politică“. 

În viața socială și politică, Andrei Oțetea s-a situat, de asemenea, 
pe poziţii de stinga, El a luat atitudine fermă împotriva, elementelor de 
dreapta şi fasciste, 

Pentru a sublinia importanța acestor schimbări, național- 
socialiștii compară revoluția germană cu revoluția engleză 
din 1648 și cu revoluția franceză din 1789. Ei se cred instru- 
mentul unei radicale transformări, care va schimba modul 
de a trăi, de a simţi și de a gîndi al întregului popor german 
și va crea un nou tip uman. În favoarea acestui program, ei 
au creat o atmosferă de exaltare şi de fanatism din care nu 
se știe ce va scoate viitorul. 


Cauzele revoluției 

„„. Literatura” germană n-a jucat rolul pe care l-a jucat 
literatura franceză, engleză s-au rusească, de a transforma 
în monedă curentă, accesibilă și celui mai modest cetățean, 
problemele morale și politice pe care le ridică viața modernă ; 
burghezia germană, de origine mult mai recentă decît cea 
franceză nu s-a emancipat de sub tutela aristocrației decît 
în 1918. Iată de ce Germania prezintă atîtea contraste între 
urmele trecutului și: noile forme de civilizație: separatism 
local și stăpînire autocrată, strălucire intelectuală și instinct 
gregar, virtuți militare și lipsă de sens politic. Germanii au 
avut totdeauna o instinctivă repulsie pentru democraţie, 
preferind în sufletul lor autoritatea în locul libertății. Ideea 
statului autoritar care controlează totul e piatra unghiulară 
a teoriilor politice ale lui Fichte și Hegel. Cel mai individualist 
dintre cugetătorii germani, Nietzsche, n-are destule cuvinte 
pentru a condamna sufragiul universal în care „oricine e 
competent să rezolve orice“, și pentru a lăuda personalitatea, 
autoritatea și ierarhia. Cu drept cuvînt, Nietzsche e socotit 
ca unul din cei mai importanţi precursori ai național-socia- 
lismului ... 

La rîndul lor, liberalii și democrații germani s-au făcut 
vinovaţi de o neiertată slăbiciune cînd au scăpat ocazia dea 
distruge supremaţia economică și socială a adversarilor dr, 
în primul rînd a junkerilor prusaci, pe care toate amintirile 
și toate interesele îi legau de vechiul regim. Ei reprezentau 
tradiţia prusiană de disciplină și de autoritate, Din sînul lor 
s-au ridicat ofiţerii și funcţionarii superiori ai imperiului bis- 
marckian. Republica a răpit acestei clase privilegiate și con- 
ducerea politică și proeminenţa socială, iar criza economică 
a ruinat-o. Astfel, junkerii au ajuns să urască regimul care 
i-a despuiat și de avere și de influenţă, 

Republica i-ar fi putut dezarma expropriindu-i. Ea ar fi 
realizat prin aceasta o operă de dreptate socială și ar fi dat 
regimului democratic o bază solidă, ridicînd pe micii pro- 
prietari contra exploatatorilor lor de ieri și identificîndu-le 
interesele cu soarta republicii. Republica germană nici n-a 
îndrăznit să încerce măcar o asemenea reformă. 

Marea burghezie n-a fost a priori ostilă regimului repu- 
blican și democratic. Magnaţii industriei nu cereau decît să 
li se garanteze securitatea întreprinderilor, și republica era 
dispusă s-o facă. Dar sindicatele muncitorești, admirabil 
organizate, prin politica lor de salarii ridicate, au împins 
industria să-și perfecționeze -utilajul și să raţionalizeze meto- 
dele de lucru. Rezultatul a fost concedierea unui mare număr 
de" muncitori și întărirea partidului comunist. Faţă de pri- 
mejdia comunistă magnații industriei au trecut și ei de partea 
opoziţiei. Unii din ei au acordat. subvenţii importante parti- 
dului național-socialist. 

Burghezia mijlocie și mică și muncitorii înscriși în parti- 
dul social-democrat au fost sprijinul cel mai puternic al regi- 
mului democratic și republican. Or, tocmai această clasă a 
fost mai tare lovită de criză. Ruinată de inflație, ea a încercat 
după 1924 să-și reconstituie capitalul, dar în 1929 a venit 
criza mondială și deflația, care au precipitat-o din nou în 
mizerie. O dată cu averea, clasa mijlocie și-a pierdut și încre- 
derea în ordinea existentă. Ea a devenit accesibilă propa- 
gandei național-socialiste care atribuia răul nu crizei econo- 
mice, ci tratatului de la Versailles, opresiunii aliaților şi 
viciilor regimului parlamentar ... 

Această criză a devenit în 1930 o „criză totală“, o criză 
universală care afecta toate clasele societății şi care nu mai 
putea fi rezolvită decît printr-o soluție universală implieînd 
schimbări în toate domeniile vieții, în economie şi politică, 
în gîndire și în religie. ` i 

Indiciul vizibil al acestei crize era creșterea rapidă a 
național-socialismului, În 1928, național-socialiştii n-aveau 
decit 12 deputaţi. Doi ani mai tîrziu, ei aveau 107. 


Efectele crizei mondiale 


` Oricit de puternică ar fi fost opoziţia contra regimului 
cîtă vreme situația econom 


t i) ică permitea fiecăruia să-și cîştige 
pîinea de toate zilele, nemulțumirile puteau fi stăpînite de 

guvern. Dar, în iarna anului 1931 — 1932 numărul șomerilor 
s-a ridicat la 5 milioane, iar în iarna următoare numărul 
lor a trecut de 6 milioane. Aceasta însemna că, împreună cu 
familiile lor, peste 17 milioane de germani au fost reduși 
să trăiască din ajutorul statului și al comunelor. Acest ajutor 
scădea pe măsură ce-șomajul se prelungea. Cu timpul, el se 
reducea la 5 sau 6 mărci pe săptămînă pentru un muncitor 
necăsătorit, la 11—12 mărci pentru un muncitor cu nevastă. 
şi un copil. Acest ajutor, după cum a observat jurnalistul 
american Knickerbrocker în Germania, fascism sau comunism ? 
„era de-ajuns pentru a ţine sufletul unui om, în sensul că 
i-ar fi trebuit zece ani ca să moară“. 

Faţă de această situație disperată, față de mizeria din 
zi în zi mai grozavă a maselor muncitoare, ce soluție ofereau 
conducătorii industriei și ai finanțelor, economiștii ortodocși 
și oamenii de la putere? Ei recomandau celor 17 milioane de 
germani care mureau de foame să-și strîngă chimirul și să 
aștepte pînă va trece criza aceasta, cum au trecut celelalte 
crize din trecut. 

În asemenea împrejurări, nu e de mirare că toți nemul- 
țumiţii, toți disperaţii și toți năpăstuiții sorții și-au întors 
privirile spre partidul care promitea tuturora tot ce dorea 
mai mult să aibă: șomerilor de lucru, țăranilor anularea 
datoriilor agricole, taxe prohibitive pe articolele alimentare 
importate dinafară și, prin urmare; urcarea prețului produ- 
selor agricole, meseriașilor și micilor industriași suprimarea 
concurenței, iar titraților universitari posturile liberalilor 
Şi republicanilor, denunțați ca autorii mizriei și umilirii 
Germaniei. Că aceste.promisiuni se contraziceau și se exclu- 
deau, cine se oprea la asemenea meschinării? E de mirare 
că rîndurile naţional-socialiștilor au crescut pe măsură ce 
se agrava criza? 


Formarea Partidului Naţional-Socialist 

Împrejurările singure nu sînt suficiente pentru triumful 
unui regim de dictatură. Mai e nevoie de un dictator. Lord 
Ponsonby a stabilit că un personagiu care aspiră la dictatură. 
trebuie să întrunească următoarele condiţii: : 

„Dictatorul trebuie să fie lipsit de orice simț de umor 
și de orice sentiment al proporțiilor ` să aibă repulsiune pentru 
orice colaborare și o doză: prodigioasă de vanitate, vederi 

extrem de strimte și un dispreţ absolut pentru suferința 
omenească. El trebuie să creadă în legitimitatea forței pentru 
a-și impune voința, să aibă spirit de deciziune clar și rapid 
în executarea planului său și o mare putere de muncă. El 
n-are nevoie să fie intelectual, nici măcar inteligent. El 
poate fi însă religios în sensul strîmt al cuvîntului. Nu e 
absolut necesar să fie înzestrat cu farmec personal, dar 
trebuie să aibă o individualitate atrăgătoare, un anume 
magnetism sau măcar o reputație care să nu ofere puncte 
vulnerabile“. 

Este evident că Lord Ponsonby a schițat acest portret 
după natură: el seamănă aidoma cu Hitler. 

urma tuturor antecedentelor sale, Hitler nu putea să 
fie decit un diletant în politică. El n-avea nici pregătirea, nici 
experiența necesară pentru a rezolva marile probleme care 
se puneau Germaniei de după război. Exista însă un domeniu 
în care a dovedit o superioritate incontestabilă: acela al 
psihologiei maselor. Într-un pasagiu savuros al cărții sale 
Mein Kampf, a explicat el însuși mijloacele prin care un orator 
popular cucerește atenția maselor: repetînd indefinit același 
lucru. Toţi marii oratori, spune Hitler, au concentrat atenţia 
publicului asupra unui singur dușman. Arta lor consistă în 
a face ca diferiţii adversari să apară unul și același. Căci 
„de îndată ce masa nestatornică se vede în faţa prea multor 
adversari se opreşte și se întreabă dacă toți aceştia greşesc 
și numai oratorul are dreptate“. Astfel, Hitler a arătat că 
evrei, marxiști, democrați, iezuiți, francezi, englezi, comu- 
niști și capitaliști sînt unul și același lucru. Finanța evreiască, 
în solda cărora s-au pus francezii și englezii, democrații şi 
socialiștii germani, e de vină dacă Germania a pierdut răz- 
boiul, a fost silită să introducă republica şi democrația, să 
dezarmeze și să plătească reparații etc. Toate relele de care a 
suferit Germania după război, inflația, detlația, şomajul, 
nu sînt decît efectul supremaţiei pe care evreii au exercitat-o 
în Germania, 

Aceste lucruri repetate cu o neobosită stăruiuță în zeci 
și sute de adunări, pe un ton de exaltare fanatică, au produs 
un efect extraordinar, fiindcă pasiunile de care era stăpînit 
Hitler erau și ale publicului căruia i se adresa. 

În 1921,.Hitler vorbește în circul Krone unui auditor de 
6000 persoane, Cîteva săptămîni mai tîrziu 80 000 de oameni 

se adună în Königsplatz pentru a-l auzi. Aceste succese îl 
fac cunoscut dincolo de Bavaria, în toată Germania. Oameni 
de valoare — Feder, economist; Esser, jurnalist; Rosem- 
berg, publicist; Röhm, fost ofițer; Hess etc., se asociază 
la mișcarea lui. În același timp partidul uvrier german fuzio- 
nînd cu partidul socialist german întemeiat de Iulius Strei- 
cher, din Nürnberg, își schimbă titulatura și devine „Partidul 
naţional-socialist uvrier german“. Comitetul de 7 dispare încă 
din 1920 și Hitler devine șeful necontestat al mișcării. 

Tot Hitler a introdus în Germania metodele de luptă ale 
fasciştilor. Pentru a împiedica întrunirile adversarilor poli- 
tici şi pentru a opri adunările adverse, Hitler a organizat 
trupele de asalt, după modelul „căștilor de oțel“. În urma 
unui miting! tumultos, Hitler a fost condamnat la trei luni 
închisoare. În 1923, în ziua aniversării armistițiului, Hitler 
s-a asociat la revolta organizată de Ludendorff, cu scopul 
de a răsturna guvernul. Revolta a fost înăbușită și Hitler a 
fost închis la Landesberg, iar Partidul național-socialist 
dizolvat (mai 1924). 

Cînd Hitler a fost eliberat, situația în Germania se schim- 
base. Agitaţia național-socialistă din 1923 fusese o conse- 
cință a mizeriei economice provocate de inflație. În epoca 
de prosperitate care a urmat stabilizării mărcii, național- 
socialismul a fost uitat. El n-a reapărut ca mișcare populară 
decît odată cu izbucnirea crizei mondiale din 1929. În inter- 

. valul acesta de cinci ani, partidul a fost reorganizat, autori- 
tatea de șef a lui Hitler consolidată, organizațiile locale întinse 
asupra întregii Germanii. La începutul anului 1930 partidul 
numără 200 000 de membri, la sfîrșitul anului, 500 000. Un 
an mai tîrziu, un milion. În alegerile din septembrie 1930, 
naţional-socialismul a obținut 6 000 000 de voturi. i 

În noaptea în care s-a comunicat rezultatul alegerilor 
toată lumea s-a așteptat ca trupele de asalt ale național- 

socialiștilor să pornească contra Berlinului, pentru a cuceri 
puterea după exemplul fascist. Hitler a hotărit să continue 
propaganda. El era convins că va putea cuceri puterea prin 
mijloace legale, Evenimentele i-au dat dreptate, La alegerile 
din 31 iulie 1932 el a obținut 14 milioane de voturi. 

În intervalul acesta, istoria politică a Germaniei n-a fost 

“decît o serie de încercări disperate de a preveni revoluția 
hitleristă. Cancelarul Briining spera că o înțelegere interna- 

ţională și îmbunătățirea situației economice vor permite 
guvernului să rezolve criza prin mijloace normale și să recîș- 
tige încrederea opiniei publice. Succesorul său, von Papen, 
exponent al iunkerilor prusaci, nădăjduia să ralieze națiunea 
în jurul politicii tradiționale a naţionalismului conservator, 
reamintind timpurile de prosperitate și de glorie ale imperiului 
autoritar. Generalul von Schleicher, care i-a urmat, voia să 
realizeze politica național-socialistă fără național-socialiști. 
Dar cînd a refuzat să „naționalizeze pierderile marilor indus- 
trii“ şi a lăsat să izbucnească scandalul „Osthilfe“ a fost 
răstunat de coaliția Papen-Hugenberg-Hitler. La 31 ia- 
nuarie 1933, Hitler a fost numit cancelar... 


Guvernarea naţional-socialistă E 

Sistemul. politic național-socialist se întemeiază pe ideea 
că poporul german e superior tuturor celorlalte popoare, 
fiindcă e singurul popor din Europa care se compune din 
ariani puri. În consecinţă, el are drepturi și îndatoriri supe- 
rioare. Fiind Herrenvolk, menirea lui e să conducă. 

Rasa fiind temelia statului german, guvernul are datoria 
înăuntru să o apere de orice amestec străin, să-i dezvolte 
însușirile proprii și vigoarea, prin educația fizică și morală, 
în sfîrșit, să-i creeze o atmosferă sănătoasă. În afară, statul 
e obligat să-i favorizeze expansiunea, prin toate mijloacele, 
chiar și prin război și mai ales să-i alipească toate populaţiile 
de rasă germană. În virtutea acestei legi, hitlerismul exclude 
pe evrei din societatea germană și combate cu ultimă energie 
marxismul internațional ... 

După combaterea pericolului evreiesc, înlăturarea pri- 
mejdiei comuniste. j 

Revoluţia din 1918—1919 înăbușită în sînge, elementele 
conservatoare din Germania au trăit sub teroarea primejdiei 
bolșeviste, Naţional-socialiștii au exploatat abil această 
teamă. Ei au isistat asupra progreselor partidului comunist 
în alegeri și au susținut că prezența unei armate bolşevice 
la granița Germaniei ar putea provoca o mobilizare generală 
a forţelor revoluționare. Am arătat că incendiul Reichs- 
tagului a fost prezentat ca un semnal de insurecțiune generală 
a forțelor comuniste. Acest eveniment a servit ca pretext 
pentru excluderea celor 81 de deputaţi comuniști din Parla-” 
ment și pentru distrugerea. ultimelor nuclee comuniste ... 

A venit apoi rîndul socialiștilor. La 2 mai, detașamente 
naţional-socialiste au ocupat localurile sindicatelor uvreiere, 
casele poporului și băncile muncitorești. Celelalte partide 
politice au fost suprimate cu aceeaşi ușurință. Partidul 
naţional german a fost dizolvat la 2 iunie, iar formaţiile lor 
militare încorporate în trupele de asalt. Numai biserica a 
opus o rezistență mai serioasă. Lupta cu centrul catolic și 
cu partidul bavarez a luat la un moment aspectul unei lupte 
între Hitler și Roma. Dar la 8 iulie 1933, guvernul național- 
socialist a reușit să aplaneze și aceste dificultăți, printr-un 
concordat cu papa, prin care catolicismul obține toate avan- 
tagiile unei religii de stat (învățămîntul religios obligator, 
numirea episcopilor ratificată numai de stat). 

Printr-o. constituție, în 12 articole, bisericile protestante 
în număr de 28 au fost unite pe bază de legalitate, în Biserica 
evanghelică germană. Bisericile diferitelor state rămîn auto- 
nome sub controlul administrativ al Bisericii Reichului. 

Într-un stat totalitar, evident, nu poate fi decît o singură 
opinie. ` 

Numit ministru al propagandei, Goebbels a primit mi- 
siunea să disciplineze presa. El n-a introdus cenzura, dar și-a 
propus să facă din fiecare jurnalist un. scriitor al statului. 
Jurnalistul a fost supus prevederilor legii relativ la nașterea 
ariană. El nu poate exercita profesia decît dacă este trecut 
în registrele serviciului civil, din care poate fi șters oricînd. 
Editorii sînt făcuți responsabili de tot ce apare în jurnalele 
lor. Ei sînt obligați să publice tot ce li se ordonă și să nu 
scrie o aluzie la conflictul cu biserica: Puterea pe care guvernul 
o are de a suspenda sau de a interzice pentru totdeauna 
o gazetă, de a arunca în închisoare pe oricine pentru o abatere, 
conferă statului un control absolut asupra presei. Jurnaliștii 
germani oftează după timpurile bune ale regimului de cenzură, 
cînd cel putin știau la ce se puteau aștepta. Nesiguranța 
care apasă asupra presei, teroarea și corupția au avut ca 
efect că cele' mai multe din marile cotidiene germane s-au 
raliat la guvern sau au dispărut. 

Rezultatul a fost că poporul german și-a pierdut încre- 
derea în o presă care a devenit un fel de comunicat oficial. 
Multe jurnale și-au încetat apariţia din lipsă de cititori, 
Circulaţia gazetelor străine a crescut în schimb într-o măsură 
considerabilă. Goebbels a invitat presa să găsească între 

„critica negativă și lipsa de critică calea de mijloc a unei 
critici constructive“. Primul jurnalist care a luat în serios 
această invitație și a publicat în „Grüne Post“ un articol 
despre Goebbels a fost trimis într-o tabără de concentrare. 

Liberat de influența evreiască, de pericolul comunist 
şi marxist, de ideologia liberală și pacifistă, partidul național- 
socialist era liber să procedeze la reorganizarea vieții eco- 
nomice și la regenerarea țării, așa cum a anunțat-o. Programul 
din 1920 vorbește de o reformă agrară, de exproprierea lati- 
fundiilor, de etatizarea trusturilor, de confiscarea benefi- 
ciilor de război și de abolirea veniturilor care nu sînt produs 
al muncii. De îndată ce partidul a ajuns la putere, n-a mai 
fost vorba de asemenea reforme. Şi atunci partidul a fost 
redus la expediente care au învederat absenţa de orice pro- 
gram. Or, soarta hitlerismului va depinde de soluția pe care 
o va da crizei agricole și industriale și șomajului. 

În discursurile sale, Hitler a acordat totdeauna o atenție 
deosebită problemei țărănești. „Ruina ţăranului german ar 
fi ruina poporului german. Toate celelalte clase sociale ruinate 
„se pot reface, dăr ţăranul care a fost odată alungat de pe 
moșia sa dispare ca țăran. E imposibil să reconstitui o clasă 
de țărani pe care ai lăsat-o să dispară“. Pentru a salva această 
clasă ruinată de concurența țărilor noi, unde agricultura a 
fost industrializată, Hitler a recurs la măsuri administrative. 
El vrea să grupeze întreaga clasă țărănească într-o vastă 
asociație corporativă condusă de Reichsbauerfiihrer, care 
o conduce şi-i apără interesele. El tinde apoi să constituie o 
clasă de vreo 90 000 de țărani mijlocii, stabili, posesori de 
o întindere destul de mare de pămînt pentru a trăi cu familia 
lor. Această moșie ar fi păstrată indivizibilă prin majorat. 
Alte măsuri tind să asigure rentabilitatea muncii agricole 
fixînd preţuri minime. Naţional-socialismul vrea să facă 
din țăran nu un antreprenor agricol, ci un misionar învestit 
cu o funcţie socială. Cum se va realiza, nu se știe. Ce se va 
face cu marea proprietate copleșită de datorii, ce se va alege 
de copiii mai mici, cum se va adapta producţia la nevoile 
pieţei, ce va răspunde industria de export la tariful care va 
provoca represalii? Nici un răspuns. 

În domeniul industrial, aceleași dificultăţi, Din 1928, 
producția industrială a scăzut cu 43%, Balanța comercială 
a scăzut de la 22 1/2 miliarde în 1929, la 9 miliarde în 1933. 

Exportul a atins un nivel la care nu mai poate plăti importul 
indispensabil de materii prime și dobinda datoriei externe. 
Rezultatul a fost 6 milioane de șomeri. Naţional-socialiștii 
se laudă că au obținut rezultate favorabile. Statisticele lor 
arată că numărul şomerilor a scăzut la 3,7 milioane la sfîr- 
șitul anului 1933, la 2,4 milioane în decembrie 1934. După 
calculele institutului de conjunctură producția ar fi crescut 
cu 25% și guvernul speră ca în patru ani să resoarbă complet 
şomajul. 

Că numărul şomerilor a scăzut e indiscutabil, dar mai 
puțin sigur e dacă aceasta se datorește înviorării economice. 
Faptul se explică prin înlocuirea femeilor cu bărbați, prin 
organizarea. serviciului civil obligator (700 000 tineri), prin 
întinderea lucrărilor publice; prin expulzarea evreilor și 
marxiștilor și prin refuzul unor muncitori de a se înscrie în 
listele de șomaj. Dovadă că ramurile cele mai înalte ale eco- 
nomiei naționale (căi ferate, navigație, industria grea, indus- 
tria chimică și electrică) sînt în aceeași situație critică, bugetul 
în dificit, creditul staționar. 

Dacă această situație va dura, dacă mizeria va creşte, 
dacă masele se vor desmetici, e de temut ca național-socia- 
liștii să nu caute o diversiune în afară pentru a-și menţine 
prestigiul. Succesul obținut cu prilejul plebiscitului din Saar 
și denunțarea clauzelor militare ale Tratatului din Versailles 
sînt, din acest punct de vedere, indicii alarmante. E sigur 
că Partidul național-socialist nu poate menţine înțelegerea 
între elementele disparate care-l compun, decît printr-o 
politică de „refacere națională“ asupra căreia marea majori- 
tate a poporului german e de acord. 

Primejdia aceasta a 'apărut atît de iminentă și de gravă, 
încît în jurul Germaniei s-a format un bloc de apărare mult 
mai puternic decît cel de dinainte de războiul mondial. 

Prin urmare, numai în domeniul politic poate fi vorba de 
o „revoluţie“ naţional-socialistă, încolo, național-socialiștii 
s-au mulțumit să schimbe personalul administrativ, fără să 
modifice repartiția proprietății, fără să schimbe raporturile 


dintre clasele sociale și fără să rezolve marile probleme care 


au agitat poporul german, f e 
Privită ca o experiență socială, revoluția naţional-socia- 
listă a dovedit pe de o parte violența extremă cu care reac- 

ționează burghezia mică și mijlocie contra proletarizării şi 
primejdia pentru stabilitatea socială; pe de altă parte,” 
importanța tineretului ca factor politic și primejdia de a 
lăsa titraților universitari convingerea că nu se mai pot 
integra în cadrele naturale ale societății. 


Articol publicat în Procesul mișcării antifas- 
ciste. din România, 1936. Reprodus din vol.: 
Titu Georgescu, Intelectuali  antifasciști în 
publicistica românească, op. cit., pag. 66—73. 

TUDOR TEODORESCU-BRANIȘTE! 


DOCTRINA BÎTEI 


De cincisprezece ani, extrema dreaptă de la noi se mani- 
festă prin scandaluri publice, spargeri de geamuri și de capete 
și — din cînd în cînd — cîte un asasinat.. Toată această 
acţiune ... politică a fost susținută în tot acest timp și este 
susținută și azi de o presă, în care violența cea mai vulgară, 
cea mai de mahala încearcă să acopere o totală lipsă de 
inteligență, de talent și de cultură. 

În asemenea condiţii, era natural ca extrema dreaptă să 
se situeze la periferia vieții noastre politice. Extremist de 
dreapta a devenit sinonim cu agramat, bătăuș sau asasin. 

Acum doi ani, dl. Nae Ionescu — un om de talent şi de 
cultură — a trecut fățiș la dreapta. Constituirea guvernului 
Duca însemna, pentru dl. Ionescu, o înfrîngere personală 
în anume manevre de culise. Din această pricină, daa s-a 
făcut — ca omul la necaz — om de dreapta şi încă, de extrema 
dreaptă. Încercarea, d-sale de a da un lustru intelectual unei 
mișcări de pură violenţă și de caracteristică vulgaritate, s-a 
redus la cîteva articole de gazetă, DI. Nae Ionescu n-a fost — 
sau n-a vrut să fie — un teoretician al dreptei. A preferat 
să fie un inspirator, Omul din umbră. Este rolul care-l pa- 
sioncază, pe d-sa, 


1 Tudor Teodorescu-Branişte (1899— 1969), ziarist. A desfăşurat acti- 
vitate redacțională la „Adevărul“, „Dimineaţa“, „Facla“. Între 1933— 1936 
a fost director la „Cuvintul liber”, 

În activitatea sa s-a situat pe poziţii de stinga. Prin articolele sale a 
militat hotărit împotriva fascismului, 


383 


Scanned with CamScanner 


Nici dl. Nichifor Crainic — cu toate eseurile din „Gîn- 
direa“, cu toate articolele din diferitele foi huliganice — 
n-a izbutit să dea cetelor de bătăuși o doctrină. 

Drept vorbind, aceste cete nici nu doreau așa ceva. 
Tinerii cu frunți înguste, cu ochi întunecaţi și cu fălci late 
băteau foarte bine, fără doctrină. Pentru aceasta aveau nevoie 
numai de bite și, uneori, de revolver. 

Totuși, conducătorii acestor tineri, voiau o doctrină. O 
voiau, ca să spun așa, urgent. Ba chiar f.f. urgent. „Mișcarea“ 
trebuie intelectualizată. Atmosfera creată în cei cincisprezece 
ani de scandaluri și bătăi trebuia puţintel risipită. 

În aceste împrejurări, dl. Nicolae Roșu a primit însărci- 
narea să scrie Dialectica naționalismului. Cartea a apărut 
de cîteva săptămîni. 

Presa de dreapta se ostenește s-o zmulgă din indiferența 
publică, în care s-a plasat din prima zi, și s-o aducă pe un 
plan de interes mai viu. 

Eforturile sînt inutile. Volumul d-lui Roșu este osîndit 
să zacă în vitrinele librăriilor. Soarele îi va decolora coperta. 
Ploile de primăvară îi vor umezi filele. Peste o lună, peste 
trei, volumul va fi tot acolo, în vitrine. Cititorii nu-l vor căuta.. 
De ce? Fiindcă este un volum slab? Nu. Sînt atîtea volume 
slabe, care-și găsesc totuși cîteva mii de cititori... Cauza 
e alta; este un volum fără rost; este o carte care nu-și jus- 
tifică existența. O doctrină a dreptei? Dar cine a cerut-o? 
Oamenii de dreapta? Nu. Aceștia cer voie de la poliție să 
bată lumea în Cișmigiu. Cer trenuri gratuite la congrese. Cer 
bîte, boxuri, revolvere. Cer să vină la putere. Cer orice. Nu 
însă o doctrină. N-au nevoie de ea. Nu-i simt lipsa. Oamenii 
de dreapta sînt la dreapta din diferite motive: din incultură, 
din fanatism, din calcul, din șarlatanie. În nici un caz însă, 
din cauza doctrinei. 

E natural deci, ca oamenii aceștia să se mulţumească 
cu o presă vulgară și violentă, E natural să nu ceară o carte 
de doctrină, 

Dar — poate — oamenii de stînga ar cerceta cu interes 
doctrina, extremei drepte, Nici măcar atît. Pentru cuvîntul 
foarte simplu că oamenii de stînga cunosc acest adevăr ele- 
mentar: dreapta nu poate avea doctrină. Dreapta ' româ- 
nească a furat, pur și simplu, metodele hitlerismului german. 
Metodele, iar nu doctrina — fiindcă nici hitlerismul nu are 

o doctrină. În tot ce se face la extrema dreaptă nu este nimic 
original, nu este nimic românesc. De la uniforme pînă lå 
procedeele violente, totul este furat fără rușine din planul de 
lucru al lui Adolf Hitler. Totul. Şi este caracteristic că oa- 
menii aceștia, care vorbesc numai de românism, n-au izbu- 
tit — nu să gîndească românește, dar cel puţin să se îmbrace 
românește, să găsească o uniformă cît de cît românească. 
Nu. Au furat modelul german, cum au furat și procedeele 
germane. : 


De aceea, curentul de dreapta este cel mai STRĂIN de 
spiritul românesc. 

Dacă dreapta n-a fost în stare să-și dea o organizare și 
o îmbrăcăminte românească, cum o să fie în stare să gîndească 
româneşte? b 

Vrei să știi cum „gîndeşte“ dreapta? O afli din broșurile 
de propagandă ale hitlerismului german. Adică, direct de la 
sursă. De aceea, cartea d-lui Roșu a căzut, în plin, în indi- 
ferența publică. 

Sîntem, totuși, cronicari ai acestor zile triste. Trebuie să 
ne ocupăm și de cartea aceasta. 


Lë 


DI. N. Roșu adună: în 355 pagini un material pestriț și 
de o foarte dubioasă calitate. D-sa mînuiește acest material 
cu o evidentă stîngăcie. Poate voi găsi, odată, răgazul de a 
reveni asupra acestor 355 de file ; voi arăta atunci toate erorile 
de cugetare și de interpretare pe care le săvîrşește dl. Roşu 
în cartea d-sale. Dar nu aceasta interesează. 

Interesează concluziile d-sale, care ocupă 40 de pagini. 
Asupra lor se cuvine să stăruim. 

Pentru dl. Roșu „inegalitatea este legea suverană a socie- 
IW 

Așadar: d ZS, 

„Subordonarea claselor de jos şi coercițiunea exercitată de 
clasele de sus este um fenomen universal și natural. Aristocra- 
fiile se nasc prin, selecție hereditară şi trăiesc Prin conștiința 
autorității puteru Şi prin acumularea averii“. 

Mai limpede nici că se poate! 

Aveam sus, o aristocrație — minunată, în admirația căreia 
dl. Roșu leșină ca o primadonă. Această aristocrație trebuie 
să conducă. Ea s-a născut „prin selecție hereditară“. Clasele 
de jos trebuie conduse. Mai mult: aristocrația trebuie să 
exercite o „coercițiune“ asupra claselor de jos. Aceasta este 
„natural“. De ce? Iată: „clasele de jos sînt amorfe și difuze“. 

Pentru dl. Roșu, ca pentru orice reacționar, clasele de 
jos — adică imensa majoritate a nației — sînt imbecile. 
Aristocraţia — adică infima minoritate — are toate însușirile. 
Şi aceasta se cheamă ... naționalism! Da. Cartea d-lui Roșu 
se intitulează Dialectica naționalismului. Aşadar, a defăima 
nația în majoritatea ei, a decreta clasele de jos tîmpe, inca- 
pabile de-a gîndi, de-a vota, de a-și delega mandatari, a le 
prezenta drept o vastă colecție de animale — iată ce este 
naționalismul. A recunoaște merite numai unei infime mino- 
rități, unei elite restrînse — iată ce este naționalismul ... 

Iar acela care crede cu toată puterea în inteligența și 
în energia claselor de jos; acela care crede în majoritatea 
nației, iar nu numai într-o infimă minoritate; acela este... 
adversar al naționalismului. 

Mărturisesc că nu prea înțeleg „cum devine cazul“. 

Scrie dl. Roșu o carte de vreo 400 de pagini în care spune: 

— Țăranul român e idiot. Muncitorul român e idiot. 
Milioanele de țărani și de muncitori sînt milioane de idioţi. 
Numai aristocrația — o mie-două de inși — numai aristo- 
crația e vrednică să conducă țara! i 

Şi în loc ca dl. Roșu să fie pedepsit pentru insulta naţiei 
în marea ei majoritate, toți naționaliștii îl aclamă: 

— Bravo! Roșu e naționalist! 

— Şİ venim noi, oamenii de stînga, şi spunem în articolele, 

în revistele și în discursurile noastre: 
„_— Nu este drept ca o infimă minoritate să conducă mi- 
lioanele de țărani și muncitori. Țăranii și muncitorii trebuie 
să ia parte la conducerea statului, fiindcă nu sînt vite necu- 
vîntătoare, sînt oameni la fel ca toți ceilalți oameni ... 


* 


Insultător al naţiei, ca orice reacționar, dl. Roșu se de- 
clară admirator al elitei. Dar d-sa recunoaște — e silit să 
recunoască în cele din urmă — că o aristocrație închisă de- 
generează și moare. 

Ce-i de făcut? 

DI. Roşu ne dă soluţia: aristocrația trebuie să se rege- 
nereze; cu concursul cui? Al elementelor din clasele de jos. 
Din acele clase tîmpite, care nu sînt în stare să se conducă și 
care trebuie dominate de clasele de sus. 

„Clasele de jos nu pot conduce, în primul rînd pentru 
că organic nu dispun de virtuțile necesare pentru a deveni 
o putere calitativă, și în al doilea rînd, pentru că sînt subor- 
donate prin legile înseși ale naturii să-și amputeze substanţa 
biologică amestecindu-se cu cele de sus. Circulaţia sîngelui 


„se face de jos în sus, pe cîtă vreme aceea a ideilor de sus în 


iat 


jos 
Așadar, clasele de jos trebuie să aprovizioneze cu sînge 
proaspăt și sănătos aristocrația. Aristocraţia va da claselor 


„de jos, în schimb, idei. Idei și, fireşte, bice pe spinare, un 


regim politic de cvasisclavie, un regim de injustiție socială, 
de mizerie, de exploatare — așa cum dau aristocraţiile tot- 
deauna cînd sînt atotputernice. 
bună limbă românească, aceasta înseamnă: șoferul să 

se culce cu stăpîna aristocrată: copilul va fi un om de elită, 
un conducător; cînd însă şoferul se culcă cu nevastă-sa, 
copilul e un om din popor, un om care trebuie condus. 

Aşa cere, vedeţi dv., dialectica naţionalismului ... 

Fiindcă, vorba d-lui Roșu: 

„Prin această infuziune de elemente noi şi sănătoase, ea 
(aristocrația) devine mai puternică“. . 

Robii să fortifice pe cei care-i robesc. Asupriţii — pe 
asupritori. E încă una din datoriile claselor de jos! 


x 


Ajungînd la concluzii atît de ridicole, e firesc ca dl. Roșu 
să ajungă şi la cele mai penibile contradicții. 

Din multele pilde, pe care le am la îndemînă, una singură. 

Ca orice bun reacţionar român, dl. Roșu e antisemit. 
E obligat să fie antisemit. Nu poate fi altfel. De ce? Fiindcă, 
sub acest antisemitism, trebuie să ascundă opera de calom- 
miere a nației, pe care o săvirșeşte prin reacționarismul 
d-sale. 

Antisemitismul este. paravanul reacţionarismului. 

Vorbind despre ghetto, dl. Roșu îl descrie astfel: 

„Viaţa de furnicar meschin, promiscuu și murdar, unde 
trăiesc laolaltă, în stradă ca și în casă, oameni, femei și copii, 
fără nici o regulă, ierarhie sau moralitate“. 

Unsprezece rînduri mai jos, pe ACEEAȘI pagină (379), 
dar CHIAR PE ACEEAŞI pagină, dl. Roșu spune că evreii 
sînt: 

„excepțional de metodici, de practici și severi în viața 
lor națională și privată“. 

E firesc ca oricare cititor să se întrebe uluit în fața unei 
atit de grosolane contradicții, la distanță de unsprezece rîn- 
duri, cînd are dreptate dl. Roșu? Cînd afirmă că evreii tră- 
iesc „fără nici o regulă, ierahie sau moralitate“ într-un 
„furnicar promiscuu și murdar“? Sau cînd declară că evreii, 
„în viața lor naţională și privată“, sînt „excepțional de 
metodici și severi“? ; 

Severitate fără moralitate? Metodă fără ierarhie și fără 
regulă? Cum se împacă aceste noțiuni contradictorii? 

Explicația e simplă: ca să justifice antisemitismul d-sale, 
dl. Roșu avea nevoie,. ca, întîi, evreii să fie imorali, anarhici 
etc. A 

În a doua argumentare, „pentru, același. scop, pentru a-i 
prezenta ca o primejdie, evreii trebuie să fie nu imorali, ci 
severi, ba chiar „execpțional de severi“, și nu anarhici, ci 
metodici, ba chiar „excepțional de metodici“. Şi cum dl. Roşu 
nu este un gînditor, cum daa nu are o concepție fixă asupra 
unor realități date, d-sa prezintă aceeași realitate în două 
feluri diametral opuse, după necesităţile cauzei, dar totdeauna 
cu același scop: să înfățișeze pe evrei drept o primejdie. 

Cînd un scriitor cade, din patimă, în atît de grave con- 
tradicţii, el nu mai poate rîvni onoarea unei cercetări de amă- 
nunt, O carte poate fi bună sau proastă. Bine sau prost scrisă. 
Bine sau rău intenționată, Dar o carte nu poate, nu trebuie 
să fie în nici un caz neserioasă, 

Cartea d-lui Roșu, construită pe contradicții grave, este 
cu totul lipsită de seriozitate, 

E cartea unui om pătimaș — Şi atîta tot. 


x 


Străin de lumea ideilor și stîngaci în mînuirea lor, dl. 
Roşu e firesc să fie adversar al intelectualităţii. Pentru d-sa 
există o singură realitate: fapta, Dl, Roșu. îşi bate joc de 

H St + H EA 
intelectualii „cu ceasloave și artificii raționale“. Filele acestor 
ceasloave „se vor spulbera în vîntul epicei desfășurări a voin- 
telor organizate“. 

Bita deasupra ideii ... 

Iată de ce spuneam la început: cartea d-lui Roșu e inutilă. 

Comentarea ei — o pierdere de vreme. 


Articol publicat în Procesul mişcării antifas- 
ciste din România, 1936. Reprodus din vol.: 
Titu Georgescu, Intelectuali antifascişti în 
Publicistica românească, op. cit., pag. 131—136. 

MIRON RADU PARASCHIVESCU' 


CINE ESTE ȘI CE VREA? 


Se petrec în țara asta lucruri care uimesc și surprind. 
Se pun la cale aranjamente nebănuite și se afirmă credințe 
neştiute sau tăinuite pînă acum. Cu toate acestea, din vil- 
toarea cenușie a evenimentelor politice actuale — căci de 
ele e vorba — niciodată, pare-se, nu s-au desprins mai lămurit, 
mai limpede, mai luminos anumite adevăruri și învățăminte. 

Fiindcă, niciodată poate, mai mult decît azi, faptele n-au 
vorbit mai limpede, mai răspicat, mai categoric. Și nu numai 
faptele: oamenii în aceeași măsură. | 

Evenimentul capital îl constituie, fără îndoială, pactul de 
neagresiune — cum i se spune, încheiat între d-nii Iuliu 
Maniu și Corneliu Zelea: Codreanu, în numele și angajamentul 
partidelor respective. 


Şi lumea s-a întrebat, nedumerită, ce vrea să însemne, 
care să fie tîlcul acestui pact. Din articolele și comentariile 
apărute în presa acestei săptămîni, se pare că nici o bună 
parte din gazetari — a căror datorie ar fi de a lumina pe oa- 
menii care-i citesc — n-au înțeles și nu și-au luminat rosturile 
acestui pact de neagresiune. Poziţia, metodele, persoana, 
tactica, țelurile d-lui Maniu sînt comentate, tălmăcite, inter- 


1 Miron Radu Paraschivescu (1911— 1971), poet şi eseist. A colaborat 
la reviste de stinga. Intră in rîndurile Partidului Comunist Român, iar în 
1933 face parte din conducerea revistei „Era nouă“. 

În articolele sale a luat atitudine împotriva fascismului. Prin întreaga 
sa activitate, Miron Radu Paraschivescu s-a afirmat ca un militant hotărit 
antifascist, 

pretate în chipuri felurite și multiple. Cite capete, atîtea 
păreri — sau aproape. 


* 


Ceea ce ne interesează — ceea ce interesează cel puțin 
în egală măsură cît și domnul Iuliu Maniu pe toată lumea — 
este atitudinea celuilalt personaj politic, aceea a preopinen- 
tului și proaspătului său pactizant: dl. Corneliu Codreanu. 

Despre domnia-sa vrem să vorbim aici și la persoana dom- 
niei sale se referă întrebarea pe care am pus-o în fruntea 
acestor rînduri și a cărei formulare am întrebuințat-o — 
pentru trista ei valoare circulatorie — din ziarul „Universul“: 
Cine este și ce vrea? 

În adevăr, dl. Corneliu Codreanu trece în ochii unei 
părţi din lumea noastră românească și într-o parte din opinia 
publică drept șeful celei mai naţionaliste, mai hotărît și mai 
dîrz naţionaliste, celei mai adevărat și mai -profund româ- 
nești grupări politice: Garda de fier; sau — cum i se spune 
acum — partidul „Totul pentru Țară“. Şi nu e doar atît: 
partidul condus de dl. Corneliu Codreanu are pretenția de a 
fi cel mai îngrijit și mai temător de soarta și durerile acestei 
țări, de rosturile țării românești, şi — în egală măsură — de 
` urmărirda cinstită, CEA MAI CINSTITĂ a acestei soarte 
și a acestor rosturi. 

Este acest lucru adevărat? Vrem să spunem că în pofida 
tuturor faptelor și atitudinilor pe care mișcarea condusă de 
dl. Corneliu Zelea Codreanu le-a îndeplinit (prin care, în 
treacăt fie zis, merită să fie subliniată colaborarea cu una 
din figurile cele mai puţin integre și demne din politica româ- 
nească, cu dl. Mihail Manoilescu), se află în conștiința și idea- 
lurile șefului ei o credință neclintită pusă-n slujba României? 
A țării acesteia așa cum se află azi întregită și săracă, fră- 
miîntată de nevoi și lipsuri, scufundată în întuneric și năzuind 
către o viață demnă, proprie și liberă? În primul rînd liberă? 

La această întrebare răspundem hotărît: Nu! 

Domnul Corneliu Codreanu nu reprezintă, nu este, nu 
poate fi reprezentantul adevărat al românismului și al voinței 
acestei țări. 

Domnul Corneliu Zelea Codreanu a făcut un pact de nea- 


` 


gresiune cu Partidul naţional-ţărănesc. Cu aceiași național- 

ţărănişti cu care — cu două săptămîni înainte — oficiosul 
Gărzii de fier, „Buna-Vestire“ nu-i mai scotea din „interna- 
țional-țărăniști”, din „guvernul Kerensky“, din „trădători“, 
„jidăniți“, „vînduţi Moscovei“ etc. 

Şi oamenii de pe stradă și din cotidianul domestic, aceia 
care și-au închipuit întotdeauna că dl. Corneliu Zelea Codreanu 
este un exemplu al integrităţii, al cinstei și al bunci-credințe, 
se întreabă curioși dacă au procedat rău sau bine. Cînd, în 
fond, dl. Corneliu Zelea Codreanu n-a făcut decît un singur 
lucru prin acest. pact. Un lucru: simplu şi clar. Şi anume, un 
act de trădare faţă de ostașii săi și față de grupările politice 
de dreapta, apropiate Gărzii de fier. g 

Ştim, însă, că Garda de fier în scurta și viforoasa ei tine- 
rețe (căci acuma e bătrînă și în plină descompunere) a rodit, 
ca nici oaltă mișcare politică, chiar de-aici din` România 
tuturor transfugilor și ariviștilor, cîțiva trădători: vestiți — 
vreo trei-patru. Şi nu dintre cei mai mărunți: dintre capii 
ei. De data asta trădează chiar șeful. 

E bine așa, fiindcă e semnificativ pentru începutul decli- 
nului unei mișcări, semnificativ, și, din fericire; ireparabil. 

Dar dl. Corneliu Zelea Codreanu n-a făcut numai un 
pact de neagresiune. Dîndu-și seama că a alunecat pe o pantă 
a compromisului care-l va duce la ruină, domnia-sa a făcut 
şi declarații politice, în care căuta să explice și să-și justifice 
greşeala tactică. ` 

Dar cu aceste declarații dl. Corneliu Zelea Codreanu 
comite o a doua greșeală. 

După ce a greșit prima oară, preferînd drumului aspru al 
luptei, calea lesnicioasă a armistițiului, domnia-sa vine să 
se compromită în ochii tuturor spunînd răspicat că n-a înțeles 
acest compromis decît ÎN ORDINEA POLITICII INTERNE. 

După pactul de neagresiune cu adversarii săi cei mai 
puternici din politica internă, dl..Corneliu Zelea Codreanu 
mărturisește că nu înțelege să facă decît un pact de agresiune 
ESCH om ee în alu în care reprezintă România în 
politica externă, reprezintă și partidul național-tărăni A 
Acesta este dl. Nicolae Tee Gg 

lată, textual, spusele d-lui Corneliu Zelea Codreanu: 

„Tinerimea română legionară căreia i s-a răpit libertatea, 
care a fost schingiuită în 1933—1934 prin cea mai nemiloasă 

violenţă, pe orice listă ar fi ca să apară dl. Titulescu, PESTE 
ORICE PACT, îl va combate cu violența cea mai mare. 
Întreaga tinerime se va prezenta în judeţele în care va can- 
dida și se va opune din toate puterile la reintrarea acestui 
om în politica internă a țării. 

„Cu dl. Titulescu nu putem încheia decît un pact de agre- 
siune. 


După ce, mai înainte spusese tot atît de răspicat (cu 
ortografia d-sale): 

„Eu sînt contra marilor democrații ale Occidentului, eu 
sînt contra Micii Înțelegeri, eu sînt contra Înțelegerii Balcanice 
şi n-am nici un ataşament pentru Societatea Națiunilor în 
care nu cred. 

Eu sint pentru politica externă a României alăturea de 
Roma și Berlin. Alături de statele revoluției naționale. În 
contra bolșevismului. 

O spune un om care n-a călătorit și n-a cerșit nimic nici 
la Roma și nici la Berlin. 

În 48 de ore după biruința. Mișcării Legionare, România 
„va avea o alianță cu Roma și Berlinul intrînd astfel în linia 
misiunii sale istorice în lume, apărătoare a Crucii, a culturii 
și a civilizației creștine“. ! 

Dar acum ne întoarcem şi ne întrebăm: ce reprezintă 
dl. Nicolae Titulescu pentru România? 

Evident, politica externă alături de marile democrații 
ale Occidentului, alături de Mica Înţelegere, alături de Înţe- 
legerea Balcanică, alături în 'sînul Societăţii Naţiunilor 
pentru pace şi împotriva statelor fasciste și revizioniste, 

Or, tocmai împotriva omului care reprezintă această 
politică externă, EXCLUSIV împotriva acestui om dl. Cor- 
neliu Zelea Codreanu declară lumii, cu o voce care să se facă 
auzită cît mai de departe, că va lupta „din toate puterile“ 
și „cu toată violența“. g ; 

Să ne înțelegem. Nu pe dl. Nicolae Titulescu vroieşte 
să-l combată Garda de fier, ci politica domniei sale. Care, 
pînă azi, a fost și este politica noastră externă. ` | 

Nu intrăm aici în amănuntele declaraţiilor d-lui "Corneliu 
Zelea Codreanu ca să le descoperim şubrezimea și totala 

netemeinicie: să lupți pentru cruce, cultură și civilizație 
alături de Berlin și Roma e o afirmaţie care — dacă n-ar fi 
fost rostită în împrejurări și cu vorbe atît de grave — n-ar 
stîrni decît ironii și zîmbete; să-ți faci un punct de onoare 
că n-ai fost la Berlin și Roma să „cerșești“ favoruri nu infirmă 
deloc ipoteza cealaltă, că poţi ședea foarte bine adăpostit 
într-o casă cît mai tăinuită, de preferință în București, de 
unde să execuţi indicaţii primite de la același Berlin și de 
la aceeași Romă; dimpotrivă, accentuarea acestei izolări 
ar putea avea — pentru un spirit mai bănuitor.— efectul 
exact contrariu a ceea ce ai urmărit făcînd-o. 

Căci lucrurile sînt. spuse de șeful Gărzii de fier care-și 
reclamă titlul de reprezentantă a voinţei de bine și de liber- 
tate a României ... 

Totul e clar. Cum nu se poate mai limpede. Dl. Corneliu 
Zelea Codreanu a făcut declarații publice. Domnia-sa a spus 
lumii cine este şi ce vrea. - 

Este agentul Berlinului și al Romei. 

Şi vrea (cu mult mai puternic și mai răspicat, şi pe deasu- 
pra triumfului și integrității crezului legionar înlăuntrul 
ţării românești), vrea cît mai neîntîrziat ca România să fie, 
în exterior, alături de puterile revizioniste-fasciste. De-ar 
fi cu putință, chiar în 48 de ore. 

Putem răspunde fără nici o teamă de a greşi la întrebarea 
noastră: Cine este și ce vrea dl. Corneliu Zelea Codreanu? 
Este omul fascismului mussolinist și al celui hitlerist. 

Vrea să vadă România legată de miini şi de picioare, la 
ordinele acestor puteri. ş 

Domnul Corneliu Zelea Codreanu este calul troian al 
imperialismului italo-prusac în România. Limpede, Mărtu- 
risit de gura sa, ` 

Să ştim acest lucru și să nu-l uităm. 

Împotriva lui, lupta noastră 1 
pact de neagresiune, 

Şi tocmai fiindcă e cal troian, nui ne putem gîndi la acest 


soi de pacte de neagresiune nici înlăuntrul şi nici în afara 
ţării noastre, 


nu poate cunoaşte nici un 

Domnul Corneliu Zelea Codreanu. a greșit, spre binele 
nostru, trădîndu-se. Îl știam șef al partidului „Totul pentru 
Țară“. Ne-a precizat-o. Da, pentru țara d-lor Hitler și Mus- 
solini. À pigie LEE ereti fa 

Dacă nu cumva și a Mikado-ului. Din păcate, nu e doar o 
ironie. 


Articol publicat în Procesul mişcării antifas- 
ciste din România, 1936. Reprodus din vol.: 

Titu Georgescu, Intelectuali antifascişti în 
Publicistica românească, op. cit., pag. 192—195. 

ZAHARIA STANCU! 


„TINERILOR, GÎNDIȚI ROMÂNEȘTE!“ 


În toate împrejurările grele pentru țară — și de la o 
vreme aceste împrejurări se țin lanț — dl. N. Iorga găsește 
accentul just care este al întregii națiuni. Cîteva fraze îi 
sînt de ajuns d-lui N. Iorga pentru a înfățișa o situație, a 
indica un drum de urmat. Articolele d-sale din timpul crizei 
cehoslovace ca și acelea în care s-a ocupat de frămîntările 
Budapestei, reproduse de întreaga presă românească, nu vor 
putea fi uitate niciodată. În editorialul de ieri al Neamului 
românesc, dl. N. Iorga se adresează tinerilor: „Să nu se lase 
tinerii noștri câștigați de principiile «dictaturilor» pe care 
le-ar consfinți mari succese, care, tocmai fiindcă sînt aşa de 
mari, pot fi trecătoare. În adevăr, li se vorbește de creşti- 
nism și de naționalism. Dar crucea încîrligată, se proclamă 
ca vechi simbol arian păgîn și Germania duce război contra 


1 Zaharia Stancu (1902—1974), prozator, poet, publicist. 

Om de mare probitate şi atitudine civică, scriitorul Zaharia Stancu 
s-a ridicat cu hotărire impotriva fascismului, a militat cu consecvență 
pentru afirmarea, gîndirii independente românești. Împreună cu N, Iorga, 
M. Sadoveanu, Iorgu Iordan, George Enescu şi alți mari oameni de cultură 
și artă vor demasca și combate ideile politice fasciste. „Nu este faptă de 
român — arăta Zaharia Stancu — să te bucuri că o putere străină a obținut 
un succes care asupra noastră se răsiringe cu pagubă“. 

Înfățișind calitățile umaniste ale poporului român, spiritul său pacifist- 
constructiv, Zaharia Stancu arăta că „în decursul existenței neamului 
românesc n-am rivnit păminturi străine. Voevozii noştri în trecut şi stră- 
moşii noștri s-au luptat numai pentru menţinerea libertății neamului româ- 
nesc, niciodată pentru a ridica, libertăţile altor neamuri, niciodată pentru 
a intra în stăpînirea păminturilor altor neamuri“. 

tuturor formelor de creștinism, punînd în loc pe zeii pur 
şi exclusiv germani, din Walhalla (ori aderenţii unui anume 
curent vreau să sacrifice zeului Wothan și zeiţei Freya?). 
Jar naționalismul, care e în Italia un imperialism fără rezerve, 
dă, în ce privește Germania, jumătate de milion de slovaci 
ungurilor, adăugind și darul unui număr respectabil de 
germani. Tinerilor, gîndiți românește!“ 

Sfatul d-lui N. Iorga „Tinerilor, gîndiți românește!“ se 
cuvine să fie ascultat. Tinerii noștri au cam uitat să gîndească 
românește. Cei ce iubesc Italia și pe dl. Mussolini cad în 
fascism. Ceilalți, cărora succesele d-lui Hitler le-a cîștigat inima 
cad în hitlerism. Admiratorii fascismului și ai hitlerismului 
uită un fapt esențial: nu oricărei națiunii se potrivește sis- 
temul totalitar. Ceea ce poate fi bun în Italia pentru italieni 
sau în Germania pentru germani nu ar da roade în alte state 
care s-ar apuca să introducă între hotarele lor unul din aceste 
sisteme. Dl. Mussolini să fie admirat și ascultat cu supunere 
de italieni. Este o chestiune care privește numai Italia. 
DI. Hitler să fie aplaudat de germani. Acești doi șefi de 
state totalitare fac totul pentru a mări puterea națiunilor 
a căror conducere o au. Dar noi avem socotelile noastre. 
O izbîndă a d-lui Mussolini aduce foloase numai Italiei. 
O izbîndă a d-lui Hitler aduce cîştig. numai Germaniei. 
Trebuie, ca români, să.ne întrebăm mereu, dacă biruințele, 
în politica europeană, înregistrate de statele totalitare nu 
lovesc cu ceva interesele națiunii noastre. Şi dacă da, să 
tragem concluzia firească. Nu este faptă de român să te bucuri 
că o putere străină a obținut un succes care asupra noastră 
se răsfrînge cu pagubă. Nu este faptă de român să-ți strigi 
fericirea că un dictator a reușit, prin presiuni, prin amenin- 
țări cu războiul, să sfarme securitatea colectivă, să treacă 
peste toate acele tratate și Convention) internaționale care 
ne asigurau integritatea teritorială. „Tinerilor, gîndiţi româ- 
nește!“ Nu avem nimic de imitat şi nu sîntem dispuşi să 
maimuţărim nici o dictatură, Națiunea românească își are 
idealurile ei, Aceste idealuri nu vor fi atinse prin introducerea 
vreunei cămăși colorate, ci numai prin efortul colectiv al 
naţiunii. Nici o energie românească să nu fie risipită decît 
în folosul națiunii româneşti. Stau unii rătăciţi, mereu, cu 
urechea la pîndă, și așteaptă să le vină lozinci de peste hotare. 


397 


Scanned with CamScanner 


„Tinerilor, gîndiți românește!“ 

Fraza aceasta, izvorită de pe buzele unui bătrîn cu inima 
veșnic tînără și bătînd veșnic pentru nevoile, durerile și 
nădejdile acestei națiuni — iată un îndreptar de la care numai 
nemernicii s-ar putea abate. 


Articol publicat în „Lumea românească“, II 
(1938), nr. 522 (11 noiembrie). Reprodus din 
vol.: Titu ' Georgescu, Intelectuali antifasciști 
în publicistica românească, op. cit., pag. 164— 
— 166. 


RĂZBOI ȘI PACE 


În articolele noastre de politică extemă din Lumea 
românească am susținut zi de zi că războiul care părea să 
izbucnească dintr-o zi în alta nu este inevitabil... și că o 
alianță între puterile democrate apusene și Rusia ar pune 
axa Berlin-Roma în situația de a nu mai încerca nici o agre- 
siune. Evenimentele recente par a ne da dreptate. De unde 
mai înainte presa anglo:franco-rusă învinuia axa de intenții 
războinice, acum presa italo-germană este aceea care dă 
alarma și aruncă. vina asupra democraţiilor apusene că pre- 
gătesc. declanșarea războiului. 

Războaiele — dacă aruncăm o scurtă privire îndărăt obser- 
văm numaidecît aceasta — au pornit totdeauna din iniția- 
tiva acelora care aveau ceva de cucerit, niciodată din a acelora 
care aveau totul de păstrat. A 

Azi se vorbește.de revendicări italiene şi germane. Spațiul 
vital a ajuns o 'formulă curentă. Franţa, Anglia, Rusia nu 
au făcut altceva decît să se înarmeze, în vederea apărării 
teritoriilor și libertăților lor, sub presiunea, tot mai puternică, 
a axei. 

Poate fi cineva învinuit de agresiune cînd în jurul casei 
amenințate de incendiu postează din vreme pompierii? 
Este ceea ce fac toate statele europene, mari şi mici, care simt 
plutind în jurul granițelor lor o cît de vagă amenințare. 

Cursa nebună a înarmărilor n-a pornit: din Paris, nici däm 
Londra, nici din Moscova. Bucuroase ar fi fost staţele demo- 
crate să-și întrebuințeze altfel capitalurile și munca, slujind 
progresul și umanitatea, decît să-și utilizeze toate forțele 
într-un singur scop: acela de a-și pregăti, fiecare, apărarea 
naţională. Dar o dată ce s-a ajuns — și încă destul de tirziu, 
după ce două state, Cehoslovacia și Albania, și-au pierdut 
independența — la convingerea că pacea nu poate fi păstrată 
decît cu armele, singura datorie a celor ce vor să-și păstreze 
neatinse hotarele și independența este aceea de a avea cît 
mai multe şi cît mai bune arme de apărare şi atac. Cei ce ar 
mai fi tentaţi să facă uz de forța armată știu ce-i așteaptă. 
Franţa și Anglia, singurele țări europene care dispun de 
capitaluri inepuizabile, au pus totul în joc pentru înarmare. 
O informaţie reprodusă zilele trecute-în presă, din sursă bine 
informată, afirmă că Anglia singură va fi în curînd capabilă 
să fabrice anual 40 mii de avioane de luptă. 

Stă în puterile financiare ale axei să întreacă această 
cifră? Cei ce cunosc starea finanțelor germane şi italiene 
răspund hotărît: NU. 

i} La Berlin și la Roma se ştie tot atît de-limpede ca și la 

> Paris sau Londra că războiul ar însemna o catastrofă pentru 

întreaga civilizație europeană, dar, în primul rînd, pentru 

acel stat sau acel grup de state care ar făptui greșeala de a-l 

declanșa. Istoria arată că războaiele, de cele mai multe ori, 

au fost cîștigate.nu de aceia care le-au pornit, pentru a atenta 

‘la avutul și libertatea altora, ci de aceia care, atacați fiind, 
au făcut războiul pentru a. se apăra... 

+“ Întîmplările din ultima vreme — cu toate incidentele care 

au loc la o graniță sau alta, cu toate greutățile care par încă 

a nu fi înlăturate deplin, pînă la această oră, din calea acor- 

dului anglo-rus — tind a arăta că pericolul este înlăturat, 

că pacea va putea fi menţinută spre binele întregii omeniri. 

„ Poate ar fi momentul ca acest adevăr șă fie rostit mai 

răspicat — nu. pentru a slăbi veghea la hotare, nu pentru a 

domoli ritmul în care se lucrează pentru apărarea naţională — 

ci pentru a cobori între oameni încrederea în pace. Amenin- 

tarea războiului nu este un fapt care să îndemne la acțiune 

în nici un alt domeniu în afară de acela al apărării patriei. 
Domeniile de activitate ale unui stat sînt însă diverse și 
lîncezirea în unele din ele ar putea avea urmări nefericite. 


Articol publicat în „Azi“, din 4 iunie 1939. 
Reprodus din vol. Titu Georgescu, Intelectuali 
antifasciști în publicistica românească, op. cit., 
pag. 166— 167. 


ARDEALUL 


Din 1918, lozinca tuturor românilor, indiferent de cre- 
dințele lor politice și organizaţiile în care activau, a fost una 
singură: Ardealul s-a alipit la patria mumă pentru totdeauna. 
După suferințe -milenare, prin jertfa a opt sute de mii de sol- 
datt căzuți pentru Patrie, s-a ajuns la întregire. S 

În tot decursul existenței neamului românesc n-am rîvnit 
pămiînturi străine. Voevozii noștri din trecut și strămoșii 
noștri s-au luptat numai pentru menţinerea libertății nea- 
mului românesc, niciodată pentru a ridica libertăţile altor 
neamuri, niciodată pentru a intra în stăpînirea pământurilor 
altor neamuri. - 

În 1918 s-a ajuns la întregire ... Minoritarilor le-am dat 
drepturi egale cu ale românilor. În Ardeal cînd s-au împărțit 
marile moșii au fost împroprietăriți toți țăranii, toţi cei ce 
robeau de secole pe ogoare care nu erau ale lor. Comisiile de 
împroprietărire au fost drepte în măsurile lor. Nu i-au părtinit 
pe țăranii români din Ardeal și nu i-au nedreptăţit pe țăranii 
unguri ... 

Noi ştim — și o mai știu și alții — că nu poporul maghiar 
este revizionist, ci că revizionistă este numai clasa conducă- 
toare ungurească, compusă din mari bogătași, din mari stă- 
pînitori de pămînturi pe care țăranii maghiari robesc din zori 
pînă în noapte ca și străbunii lor din evul mediu. 

Altădată, cu puţini ani în urmă, ungurii cerşeau sprijinul 
Londrei și al Parisului, A uitat cineva violentele campanii 
de presă antiromânești și promaghiare ale lordului Roother- 

mere? Acum, plutocrația maghiară cere sprijinul Axei. 
Atît la Roma cît și la Berlin, se afirmă mereu că războiul 
acesta are drept scop construirea unei Europe noi în care să 
nu mai existe nedreptate, construirea unei Europe în care 
‘domnia plutocraţiilor să ia sfîrșit odată pentru totdeauna. 
Noi, românii, nu avem sub stăpînirea noastră decît pămînt 
românesc ... 
Ardealul este românesc și trebuie să rămînă românesc. 
Pentru apărarea Ardealului cîștigat cu opt sute de mii 
de morminte, nici o jertfă nouă, oricît ar fi ea de uriaşă, nu 
ni se pare zadarnică. 


Articol publicat in „Azi“, nr. 78, 1 septembrie 
1940. Reprodus din vol.: Titu Georgescu, Ime- 
lectuali antifasciști în publicistica românească 
op. cit., pag. 207—208. 

MIHAIL RALEA 


RASĂ ȘI CULTURĂ 


Un aristocrat modern, care a cutreierat în calitate de 
«diplomat o bună parte a globului, surprins de aspectul variat 
al popoarelor diferite pe care le cunoscuse, a construit cu 
entuziasm un concept, prea gratuit ca să fie științific, al 
cărui destin însă s-a întîmplat së fie norocos. Se știe că fran- 
cezii nu cunosc geografia. Cînd ies din hotarele lor, surprinși 
că mai există oameni care trăiesc altfel, se grăbesc să tragă 
concluzii romantice și pitorești asupra existenței și originii 
lor. Francez, diplomat și aristocrat, contele Gobineau a 
construit o teorie a raselor care a prins. Í 

Germania reacționară și-a însușit-o, fiindcă corespundea 
momentului de unitate națională. Conștiința naționalļ[ist]ă 
se formează contra cuiva, de obicei contra unui duşman 
exterior, real ori fictiv. Trebuia atunci o teorie a raselor şi a 
ierarhiei lor. În afară de aceasta, epocilor de fanatism gregar 
le corespundeau întotdeauna și teoreticienii care trebuie să 
le justifice. Oamenii de știință s-au străduit să încetățenească 
pe Gobineau după metoda exactă. S-au format societăți de 
popularizare și propagandă, dar mai ales au apărut discipoli 
în genul lui Chamberlain, Woltmann etc. 

„Cercetări posterioare mai drepte și mai conștiincioase 
au adus o serie de fapte, supărătoare prin impertinența lor 
îndărătnică în a tulbura dulcele şi unanimul consens al ra- 
siștilor. Anume s-a observat direct anatomic că nu există 
un singur craniu cu caractere de rasă pură. Un amestec 
total și definitiv a contopit din timpuri arhipreistorice po- 

poarele unele în altele. De pildă, un antropolog berlinez 
a putut, recent, constata precis, că, în ce privește populațiile 
din Asia Mică, turcii, evreii, armenii și grecii au exact același 
indice cefalic mai bine zis că uraloaltaici, semiţi și indo- 
europeni, după vechea clasificaţie, sînt, din punct de vedere 
anatomic, unul și același lucru. Iată o descoperire care încurcă 
toate tendinţele separatiste ori imperialiste! Şi bietul antro- 
polog berlinez, care s-a făcut vinovat de crimă politică, făcînd 
pacifism fără să ştie, ca d-nul Jourdain al lui Moliăre! 

Același rol de enfant terrible, care spune adevăruri fără 
să vrea, l-a jucat și sociologia etnografică. Prin observaţii 
luate din viața sălbaticilor s-a constatat clar că, dacă în socie- 
tățile primitive deosebirile fizice joacă un rol, în cele mai com- 
plexe contribuția anatomică ori fiziologică e din ce în ce mai 
slabă. Societatea înlocuiește rasa: cum s-a zis, sociologia 
exclude antropologia. Relaţiunile sociale și culturale, prin 
ascendentul lor spiritual, unifică pe oameni prin alte legături 
decit cele fizice. Cultura comună dă fizionomia popoarelor 
și nu dozajul chimic al sîngelui ori indicele cefalic, egal la 
oameni așa de diferiți. Dacă s-ar căuta originea marilor înte- 
meietori de neamuri și culturi, s-ar găsi în ascendența lor 
atita eterogeneitate de rasă! Cu cît provenienţele unui popor 
sint mai variate, cu atît sufletul său e mai complex. Și invers: 
puritatea rasei aduce decadența și degenerarea ca și endogamia 
în familiile aristocratice. 

Ceea ce deosebește un popor de altul e cultura lui speci- 
fică. Dar la aceasta contribuie cetăţeni de origini foarte sus- 
pecte din punct de vedere purist național. Adevăruri, care 
încep să devie lucruri comune: repetiţia lor, astăzi, nu e 
justificată decît de renașterea neașteptată a teoriilor rasiste, 
sprijinite însă pe aceleași învechite argumente. 


Lë 


Întrebuințarea cuvîntului „rasă“ e simptomatică tot- 
deauna pentru atitudinea socială a unui individ. Iar succesul 


` concepțiilor antropologice populare servește într-o societate 


drept termometru politic. Rareori un popor în acces de reac- 
ţiune nu va face apel la această noțiune ca să-şi justifice ten- 
dințele. Și dacă vreți, niciodată o societate în care circulă 
noțiunea de rasă nu e o societate democratică ... 

Dacă familia e mediocră, cel puțin neamul să fie măreț. 
Altădată, conflictul de orgolii se înfăptuia în societate pe di- 
ferenţa de castă, de blazoane, de arbore genealogic. De cînd 
a căzut boerimea, burghezimea a inventat „rasa“, o mediocră 
democratizare negustorească a ideii de noblețe. Mîndria 
descendenții a trecut de la individ la masa populară, care 
se vrea toată coborîtă din: aurora istoriei contemporană cu 
cine știe ce fază eroică a civilizației. 

Şi după cum altădată mezalianțele stricau puritatea nu- 
melui, astăzi „rasa“ trebuie, să ne ferească de orice contact 
impur. Influențele străine nu ne convin, căci „geniul național“ 
nu le suferă, El trebuie să rămînă intact, specific și etern ... 

Cei care gîndesc așa sînt, slava Domnului, destui. Şi 
înăbușiţi în asfixia specificului local, ei preferă moartea prin 
ignoranță decît să deschidă ferestrele spre azurul cerului.. 


Articol publicat în „Stinga“, II (1933), nr. 16 
(26 februarie). Reprodus din vol.: Titu Geor- 
gescu, Intelectuali antifatciști în publicistica 
românească, cp. cit., pag. 221—222. 

PETRE P. NEGULESCU! 


GENEZA FORMELOR CULTURII 


„.. Pangermanismul dinaintea războiului mondial susținea 
în adevăr că poporul german, fiind un popor „ales“, a primit 
de la natură, odată cu „excelența“ sa intelectuală și morală, 
o înaltă „misiune civilizatoare“ și că, spre a o îndeplini, 
trebuie să poată „dispune“ de celelalte popoare. Aceste cre- 
dințe, însă, sau, cum zice ziarul englez, aceste „doctrine“, — 
pe care războiul, cu urmările lui dureroase, nu le-a putut 
înlătura și care, cu toată eclipsa parțială pe care au suferit-o, 


1 Petre P. Negulescu (1872-1951), filozof. Profesor universitar la 
Iaşi (1894 — 1910) şi Bucureşti (1910— 1940). Membru al Academiei (1923). 

Gînditorul român a desfășurat o foarte bogată activitate teoretică în 
domeniul istoriei filozofiei. Cursurile și seminariile sale au fost caracterizate 
printr-o înaltă ținută științifică, bazate pe o largă informare şi documentare, 
pe înaltul spirit al materialismului și raționalismului. 

Concepţia filozofică a lui P. P. Negulescu se întemeiază pe ideea uni- 
tăţii materiale a lumii. În spiritul evoluţionismului, el a propovăduit o 
filozofie legată de științele naturii. Filozofia este considerată de el ca fiind 
disciplina teoretică menită să analizeze şi să-şi întemeieze explicația lucru- 
rilor pe datele și concluziile științelor. 

Prin lucrările şi studiile sale a adus o contribuţie însemnată la dezvol- 
tarea gindirii filozofice şi social-politice românești. Animat de ideea cunoaș- 
terii, a încrederii în realizarea progresului în viața socială, el s-a ridicat cu 
hotărire impotriva, teoriilor rasiste. Ferm în convingerile lui etice, în pre- 
fairen oamenilor, P.P. Negulescu spunea în 1934: „Iubirea adevărului 
și nevoia ideală de a trăi potrivit cu învățămintele lui pot fi la filozofi 
mai puternice decit pornirile organice elementare, care împing pe oameni 
să-și asigure în viaţă hrana, adăpostul, îmbrăcămintea — şi toate comodi- 
tăţile pe care le comportă ele“. Şi în sprijinul acestei idei aducea exemplul 
lui Giordano Bruno. 

au rămas încă adînc înrădăcinate în mintea și în inima mul- 
tora dintre germani, influențîndu-le mai mult ca oricînd gin- 
direa și acțiunea, — presupun „deslegate, într-un anumit 
sens, anumite probleme ştiinţifice, care sînt încă departe 
de a fi ajuns la o soluție definitivă, sigură și indiscutabilă, 
din punctul de vedere obiectiv al științelor respective. Se 
reia, anume, vechea teorie a inegalităţii, fatale și iremediabil, 
a raselor omenești, cu intenția de a se scoate dintr-însa, cu 
orice preț, dreptul „unora“, în realitate al „uneia“, din na- 
ţiunile europene, de a dispune de „celelalte“ sub pretextul 
că așa ar cere interesele civilizației omenești, în general. 
Căci, de aceste interese, natura ar fi hotărît să se îngrijească, — 
în primul rînd, dacă nu exclusiv, — națiunile „superioare“ ; 
de aceea le-a încărcat cu darurile excepționale, trupești. și 
sufleteşti, care le pun mai 'presus de celelalte și le impun 
rolul conducător De care trebuie să-l joace în lume. 

Prietenul, “care mi-a 'atras atenția asupra ştirilor . men- 
ţionate, venea din teritoriile alipite. Nu e dar de mirare că 
se arăta mai îngrijorat decît era, poate, de trebuință. El 
m-a făcut în orice caz să simt că sîntem datori, cu toții, să 
ajutăm lumea, aen cum putem fiecare, să vadă cît mai lim- 
pede unele deosebiri indispensabile. Naționalismul e un cuvînt 
care, sub o aparență unitară, ascunde înțelesuri diferite și de 
o valoare cu totul inegală. Cînd susține dreptul la existență 
Şi la liberă dezvoltare al fiecărui popor, sentimentul național 
e un imbold de acțiune, nu numai perfect legitim, dar și de 
o incontestabilă noblețe etică. EI poate deveni chiar sublim, 
atunci cînd, ca în războaie, duce la sacrificiile supreme. 
Cînd însă, preclamînd superioritatea. indiscutabilă a unor 
anumite națiuni și inferioritatea ireimediabilă a celorlalte, 
luptă ca să asigure celor dintîi putinţa de a dispune, după 
bunul lor plac, de cele din urmă, naționalismul încetează de 
a mai fi un sentiment respectabil, fiindcă nesocotește justiția 
ȘI amenință pacea. 

„În adevăr, deosebirea, dintre aceste două forme ale na- 
ționalismului stă, din punct de vedere practic, în faptul că 
nu se pot satisface în același mod și pe aceleași căi. Celei 
dintîi îl ajunge munca pașnică de înălțare, prin buna stare 
materială, prin civilizaţie și prin cultură, a popoarelor res- 
pective, înlăuntrul hotarelor lor fireşti. Cea de-a doua nu-și 
poate realiza scopurile decit prin tulburări adînci și violente, 

pe care popoarele însuflețite de ea caută să le provoace la 
alții. Căci grupurile etnice pe care naţiunile de acest fel, 
considerîndu-le ca inferioare, tind să și le aservească, nu 
pot accepta de bună voie o asemenea situaţie și conflictele 
“armate sînt, totdeauna, inevitabile. Pe cînd dar, sub prima 
lui formă, naționalismul e pașnic și productiv, nu impune 
suferințe nimănui și îmbogățește pe toți cu valori, materiale 
şi morale, nouă, — sub a doua formă a lui este agresiv și, 
nu numai steril, întrucât nu duce la un asemenea spor de bunuri 
dar de-a dreptul distrugător, întrucît consumă, aruncîndu-le 
fără milă în flăcările războaielor, pe cele acumulate mai înainte. 


Ca atare — sub această, din urmă formă adică — națio- 
nalismul poate deveni o adevărată nenorocire. Căci metoda 
lui, mărturisită sau nu, dar inevitabilă, este violența L 
Astăzi însă, prin proporțiile pe care le poate lua și prin mij- 
loacele de care se poate servi, războiul este cea mai groaznică 
din calamitățile ce pot ameninţa omenirea. Cele mai cumplite 
cataclisme fizice au ajuns să pară simple accidente, ca cele 
ce se întîmplă zilnic, pe lîngă tabloul apocaliptic al pustiirilor 
imense pe care le poate provoca războiul „tehnic“ al viito- 
rului. Dacă dar, la popoarele ce sînt silite să-și apere drepturile 


1 Una din revistele cele mai însemnate, din punctul de vedere al pro- 
pagandei populare, ce stau în serviciul național-socialismului german, cea 
intitulată Deutschlands Erneuerung, cu subtitlul „Monatsschriit für das 
deutsche Volk“, mărturiseşte: limpede că luptă „pentru înarmarea poporului 
german“ și „în contra pacifismului“. Imperialiștii dinainte de 1914 susți- 
neau. că pacea nu era un ideal, ci o stare politică „putredă“ ... Expresia 
era, precum se știe, a lui Bernhardi, care exclamase cîndva: „Ah, der faule 
Friedenszustand“. Vederile . „mnilitariştilor“ de altădată, care pregăteau 
războiul proslăvindu-i valoarea. națională, par a fi fost reluate de conducă- 
torii actuali ai Germaniei. Cartea intitulată Știința militară (Die Wehrwissen- 
schafi) a profesorului Ewald Banse dă în adevăr de gindit, în această pri- 
vinţă, Cit despre efectul pe care ea l-a produs asupra străinilor, ne poate 
edifica o scrisoare, mai mult decit drastică, pe care un englez, locot.-colonel 
A. C, Myers, a publicat-o în ziarul Times de la 18 septembrie 1933. Iată 
cuprinsul și: „Times din 6 Septembrie a publicat extrase din cartea oficială 
germană Știința militară (Die Wehrwissenschaft) de profesorul Ewald 
Banse. A fost o lectură iritantă, în parte oribilă, Abia se poate inţelege cum 
o asemenea carte a putut găsi un editor şi cum a putut îi tolerată. Căci 
prin eh Germania e pusă într-o lumină mai rea decit prin oricare altă acțiune 
sau amenințare a noilor săi stăpini, 

"După această lectură nu mai încape îndoială că există în Europa un 
cîine turbat. Recunose: noi, și mai mult încă Franţa, sintem poate întru- 
cîtva părtași la vina că acest ciine a turbat, Dacă însă nu se intervine acum, 

proprii, războiul poate fi considerat ca o dureroasă necesitate, 
în schimb, la popoarele care caută să încalce drepturile altora, 
el devine cea mai odioasă dintre crime. [...] 

Nu e de mirare că cei mai convinși partizani și cei mai 
zgomotoși admiratori i-a găsit Gobineau — printre germani. 
În celelalte țări culte, opera sa a fost primită cu rezerve, ce 
nu izvoreau numai, — cum s-a zis de către cei ce voiau s-o 
apere cu orice pret — din orgoliul național atins al popoarelor 
respective. În Germania însă succesul acestei opere a fost 
foarte mare, și a luat forme cu totul neașteptate, ca să nu 
zicem inexplicabile, din punct de vedere științific. S-au 
întemeiat, bunăoară, societăți care nu erau compuse numai 
din etnografi și istorici, dar care purtau numele lui Gobineau 
și căutau, mai ales, să-i propage ideile, ca să „întărească“ — 
„conștiința națională germană“. La universitatea din Stras- 
sburg pe vremea cînd era încă; germană, o sală a bibliotecii 
era consacrată întreagă învățatului francez, cărților publicate 
de el și celor ce îi dezvoltau ideile, precum și portretelor și 
busturilor lui. Iar scriitori și învăţaţi de seamă, ca Waitz, 
Mommsen, Lamprecht, ba chiar și artiști ca Richard Wagner 
— și după ei mulți alții — îmbrățișînd ideile lui Gobineau, 
le împingeau, uneori, la exagerări inadmisibile, dacă nu chiar 
compromițătoare. Unii susțineau, bunăoară, că tot ce a 
fost mai de seamă în cultura europeană din evul mediu încoace, 
se datora influenței germane ; alții atribuiau o origine germană 
multora din ilustrațiile culturale ale celorlalte popoare. 
S-a zis, de pildă, că Dante Alligheri descindea dintr-un german 
Aigler, Giordano Bruno: dintr-unul Braun, Leonardo da 
Vinci dintr-un, Wincke, Voltaire, al cărui nume adevărat era 


L 


și încă repede, apoi pînă în scurtă vreme cîinele turbat se va transforma 
intr-un tigru fioros și primejdios, 

P Pentru a ne exprima scurt, vom spune că, din extrasele publicate de 
Times se poate deduce că e' vorba, ca Germania întreagă, inclusiv copiii 
de cea mai fragedă virstă, să fie instruiți în tot felul şi chipul, că războiul 
nu e numai inevitabil, ci și bun, și că bărbat sgu femeie, băiat sau fată, trebuie 
să se pregătească acum, pentru a putea îndeplini rolul de a recuceri în acest 
război teritoriile pierdute, Jocurile, întrunirile, peisajele, zborul păsărilor, 
totul va avea să fie considerat de acum încolo (în Germania) dintr-un punct 
de vedere militar, Iar cele mai blestemate forme ale războiului, fintini 
otrăvitoare, răspindirea ciumei prin muște, și șoareci și alte asemenea isprăvi, 
sunt preamărite,“ 


Eer lui Myers a fost reprodusă, la noi, de Adevărul de la 8 octombrie 

Arouct, dintr-un Arwid, Diderot dintr-un Titroch, Gounod 
dintr-un Gundiwald etc. 

Cel care și-a luat îndeosebi această sarcină, atît de plină 
de riscuri științifice, a fost Ludwig Woltmann. În lucrările 
sale Die politische Antropologie (1903), Die Germanen und die 
Renaissance în Italien (1905), Die Germanen in Frankreich 
(1907), acest învățat — la care nu putem admira decît înflă- 
cărarea sentimentului națicnal, restul fiind discutabil — 
trece în revistă pe toți oamenii de seamă din Italia și din 
Franţa, silindu-se să găsească cu orice preț, la fiecare dintr- 
înșii, trăsuri sau caractere germane. După „rasiştii“ germani, 
în fruntea cărora sta pe atunci H. St. Chamberlain, particu- 
larităţile antropologice ale rasei. germane erau: dolichoce- 
falia, statura înaltă, părul blond, ochii albaștri, pielea albă. 
Aceste particularități. însă nu distingeau mai niciodată pe 
„străinii“ pe care Woltmann îi revendica cu atîta stăruință, 
ca .aparținînd rasei sale. El nu se sfia însă 'să întrebuințeze 
orișice argument, pentru ca să le dovedească, pretutindeni, 
existența. Petrarca bunăoară avea, în portretele ce ni s-au 
păstrat, ochii de o culoare galben-cenușie. Woltmann susținea 

| că această culoare era întrebuințată de pictorii mai vechi 
în locul culorii albastre, — ceea ce i-a atras observarea, 
plină de ironie, că această din urmă culoare nu fusese încă 
„inventată“ pe atunci, precum ne-o dovedește întreaga pic- 
tură a timpului!. Tot așa, Ariosto avea părul negru, ochii 
negri și figura oacheșă. Woltmann afirmă totuși că, pe restul 
corpului, Ariosto avea pielea albă, ceea ce constituie un 
netăgăduit semn că era de origine germanică ... O critică 
amănunțită, din punct de vedere antropologic, a părerilor 
lui Woltmann a întreprins A. Wirth, în cartea sa Rasse und 
Volk care a apărut în 1914, „O stranie eroare de observare 
au comis Woltmann și adepţii săi, cînd au descoperit la atâția 
oameni de geniu din Italia și din Franţa trăsuri germanice. 
Pentru orice ochi neprevenit, portretele pe care Woltmann 
însuși le dă ca lămurire dovedesc tocmai contrariul...“ 2. 
Transformate dar în mijloace de propagandă naţională şi 
puse în 'serviciul intereselor politice, ideile lui Gobineau au 
ajuns să servească de bază pangermanismului, care apăruse 


1 Friedrich Hertz, Rasse und Kultur, 1915, p. 81, 
2 A. Wirth, Rásse und Volk, 1914, p. 106, 121. 

timid, cu Fichte, la începutul veacului al XIX-lea, și ajunsese, 
către sfîrşitul lui, cu Bernhardi, la culmi neașteptate. În 
cartea sa, Unsere Zukunft, acest fruntaş al literaturii șovi- 
niste germane nu se sfia să susțină că poporul german este, 
din naştere, poporul civilizator prin excelență ` d singur 
poate pretinde să exercite, în omenire, cea mai înaltă misiune 
civilizatoare. Statul german, ca creație a rasei superioare 
germane, e singurul „deplin cultural“ (der einzige Vollkul- 
turstaat) și — după vechile puteri, dispărute de pe scena 
istoriei, ale egiptenilor, ale grecilor, ale romanilor — are 
sarcina firească să civilizeze lumea. lar această sarcină, 
constituind pentru poporul german o datorie superioară, 
o nobilă misiune istorică, trebuie adusă la îndeplinire cu sau 
fără voia restului omenirii, adică chiar şi cu forța. De altfel, 
nici nu se poate concepe o epocă a civilizației fără dominația 
unei naţiuni civilizatoare asupra popoarelor inferioare ei. 

Iată consecințele neașteptate, ce s-au tras din ideile lui 
Gobineau. Dacă le-am relevat, a fost numai ca să se poată 
vedea de ce.am afirmat la început că teoria raselor a ajuns 
astăzi să servească și alte interese decît cele pur științifice — 
şi că acele alte interese, de natură practică, explică mai ales 
pornirea, dacă nu chiar violența, cu care e susținută, în 
teorie. 

Din punct de vedere strict științific, s-au ridicat în contra 
acestei teorii diferite obiecții, asupra cărora trebuie să arun- 
căm o scurtă privire. Am indicat deja, în treacăt, rezervele 
de făcut cu privire la temelia filologică a ipotezei că popoarele 
numite indo-germane au avut o origine comună. Apariţia 
unei rase este un fapt de natură fiziologică. O asemenea cali- 
tate nu se poate dobîndi decît prin naștere și, pentru cel ce 
o posedă, este irevocabilă și inalienabilă. Își poate schimba 
cineva cetățenia politică, nu însă rasa. Dimpotrivă, a vorbi 
o limbă oarecare e numai un fapt de natură psihologică. 
O asemenea calitate, de vorbitor al unei anumite limbi, se 
dobindește, în copilărie, prin imitație, iar mai tîrziu prin 
învățămînt. Ca atare, limba e foarte departe de a avea ire- 
vocabilitatea și inalienabilitatea rasei. Dacă nu-și poate 
schimba cineva, cu nici un preț şi niciodată rasa, își poate 
schimba însă destul de bine, și ori de cîte ori vrea, limba. 
Asemenea schimbări s-au produs, de fapt, destul de adesea, 
în trecut, și se mai produc încă şi astăzi, din diferite cauze, — 

dintre care cele mai însemnate sunt migrațiile, cuceririle, 
relațiile comerciale, influenţele religioase, culturale etc. În 
America de Sud, bunăoară, spaniolii au adoptat pe alocurea, 
în mici grupuri răzlețe, dialectele triburilor „indiene“, mai 
ales cînd se căsătoreau cu femei din rîndurile lor. În Siberia. 
de asemenea, rușii: au adoptat în unele părți limbi indigene, 
ca cea buriată sau cea iakută. Așa se explică faptul că una 
și aceeaşi rasă poate vorbi limbi diferite, și rase diferite pot 
vorbi una și aceeași limbă. Slavii europeni, bunăoară, vorbesc 
limbi diferite, pe cînd anglo-saxonii și celții din Marea Bri-' 
tanie vorbesc aceeași limbă. Şi mai izbitor e poate faptul 
numeroaselor rase, ce formează populația Statelor Unite ale 
Americii. de Nord, și. care vorbesc, toate deopotrivă, limba 
engleză. i ` gp 
Dacă ţinem seamă, apoi, de faptul că migrațiile, cu ames- 
tecurile inevitabile de rase la. care duc, cuceririle, cu regi- 
murile de opresiune ce le urmează, relațiile permanente între 
popoare cu influenţele culturale ce se exercită, oarecum, de 
la sine, fac, ca unele grupe omenești să-și schimbe limbile, 
„i ajungem fără greutate la rezervele de care vorbeam: nu se 
"pot trage, cu, siguranță, din constatări filologice, concluzii 
£ - etnografice. Cum zice cunoscutul învățat francez J. de Mor- 
~ San, în cartea sa Les civilisations primitives: „Dacă consi-. 
| derăm omenirea din punct de vedere etnic și lingvistic în 
același timp,. vedem că există mari divergențe între clasiti- 
cările ce rezultă din aceste două ramuri ale Științei. Cauzele 
sînt multiple; sînt, mai întîi, amestecurile de care vorbeam 
mai sus; apoi, prin contact, multe popoare și-au pierdut 
limbile strămoșești. Etruscii au devenit romani; iberii 
spanioli; egiptenii, arabi; normanzii și burgunzii, francezi; 
lombarzii, italieni. Şi e foarte anevoie să ne regăsim în acest 
dedal etnic. Prin migrații, prin. amestecuri, prin contact, 
grupele omenești cele mai diferite au putut astfel să pătrundă 
în acceaşi familie lingvistică ...“1 
În sfîrşit, limbile se pot schimba ele însele. De fapt, toate 
au evoluat, Nu la toate însă evoluția s-a făcut în aceeaşi 
direcție, adică în direcția tipului lor primitiv, monosilabic. 
sau aglutinant sau flecționar. Unele au urmat, sub influențe 
diferite, direcţii divergente, apropiindu-se și depărtîndu-se, 


"LL de Morgan, Les civilisations primitives, p. 23. 

succesiv, de unele sau altele din tipurile lingvistice de căpete- 
nie. Morgan ne dă ca exemplu, în această privință, limba 
iraniană, ale cărei transformări se pot urmări destul de bine, 
în timpul unei perioade destul de lungi, de trei mii de ani, 
aproximativ. „Pe vremea Achemenizilor, Persia avea o 
gramatică și o sintaxă complet dezvoltate, cuprinzînd aproa- 
pe toate flexiunile ariene, iar vocabularul era de asemenea, 
pe cît se pare, curat indo-european. Puțin cîte puţin, în con- 
tact cu populaţiile semitice din Mesopotamia, acest voca- 
bular s-a încărcat cu o sumă de cuvinte străine, într-o pro- 
porție care a crescut apoi în timpul: dominației grecești 
asupra Iranului și în timpul stăpinirii parților arsacizi. 
Vreo cinci veacuri mai tîrziu... limba iraniană, devenită 
limbă «pehlevie» sau «huzvareșy», ne apare adînc schimbată ; 
expresiile semitice abundă, iar flexiunile atrofiate nu ne mai 
înfățișează decît ruinele trecutului. După cucerirea musul- 
mană, limba arabă s-a așezat peste intrusiunile semite vechi. 
A venit apoi limba turcă, și decadența fondului iranian a 
continuat. De abia s-au mai putut conserva cîteva verbe și 
unele conjugări reduse la cea mai simplă expresie; decli- 
nările au dispărut și poziția cuvintelor în frază a înlocuit 
încetul cu încetul flexiunea. Era întoarcerea la limbile pri- 
mitive“ 1. 

Dacă trecem acum de la punctul de vedere filologic la 
cel istoric, în studiul raselor, ne lovim de aceleași incertitu- 
dini. Presupunînd că popoarele indo-europene ar descinde 
dintr-o tulpină comună, nu este nicidecum indiferent unde 
și-a avut sediul acea tulpină primitivă şi pe ce drumuri au 
pornit. diferitele ramuri ce s-au despărțit dintr-însa. Ca să 
putem explica cursul istoriei universale cu ajutorul deplasării 
raselor, cum face Gobineau, ar trebui să fim mai tî fixați 
asupra căilor pe care le-au urmat ele, și prin urmare asupra 
punctului inițial de unde au pornit valurile lor succesive. 
Ar trebui, cu alte cuvinte, să știm, cu o siguranță măcar 
aproximativă, care a fost patria primitivă a arienilor. 

În această privință însă, ipoteza lui Gobineau a fost de 
mult depășită, Numeroase alte ipoteze i-au luat locul, fără ca 
oamenii de știință să fi ajuns, pînă acum, la înțelegere. E 
deajuns să indic numai cîteva din acele ipoteze, — și anume 


1 Op. cit, p. 22. 

pe cele mai noi! — în dezvoltarea cărora, firește, nu putem 
intra. Părerii, pe care am văzut-o, a lui Gobineau, i-ar cores- 
punde, ca sediu primitiv al arienilor, platoul Pamirului sau 
Bactriana, din Asia. Alți învăţaţi însă, în frunte cu U. Hirt 
(Die Indo-germanen, ihre Verbreitung, ihre Uvheimat und 
ihre Kultur), susțin că focarul primitiv indo-german ar fi 
fost situat în Europa pe țărmurile Mării Baltice și în Peninsula 
scandinavică.. Alţii, iară, în frunte cu P. Giles (Cambridge, 
History of India) susţin că indo-europenii ar fi luat naștere 
pe şesurile Dunării. Cîţiva, în frunte cu Carnoy (Les indo- 
européens, préhistoire des langues, des moeurs et des croyances 
de l'Europe), cu Schrader (Die Indo-germanen ) şi cu Myers 
(Cambridge, Ancient History), pun locul lor natal în Rusia 
europeană — și anume în sudul ei. Morgan, învățatul francez 
: pe care l-am numit adineauri (în opera citată, şi în articolul 
Des origines des Sémites et de celles de Indo-europeens, în 
Revue de; synthèse, historique (t. XXVI, 1922), consideră 
ca leagăn primitiv al arienilor Siberia: În fine, S. Feist (în 
Kultur-A usbreitung und Heimat der Indo-Germanen) socoteşte 
|. că arienii n-au putut lua naștere decit în Furkestan, sau și 
mai spre nord-est, în Asia centrală. 

Marele număr al acestor ipoteze, și deosebirile, tot atît 
de mari, dintre ele, ne arată destul de bine cît de puţin 
sigur este, din punct de vedere istoric, terenul pe care se 
punea încercarea lui Gobineau, de a explica succesiunea şi 
vicisitudinile civilizațiilor, cu concepția inegalității raselor 
omenești și a deplasărilor lor succesive. În ce priveşte, în 
special, concluzia învățatului francez, că germanii ar repre- 
zenta astăzi mai bine decît toate celelalte popoare indo- 


1 Cele mai vechi sint și mai numeroase, O scurtă enumerare a lor, 
după lucrarea lui S, Reinach, L'Origine des Aryens, Paris, 1892; nu e poate 
de prisos, Au pus originea arienilor: 1) în Bukhara, Rhode: 2) în Siberia, 
Pittremont; 3) în India, Curzon; 4) în Bactriana, Pictet, M. Müller, 
Kahn; 5) în platoul Pamirului, Orby, Lenormant, Amelineau; 6) în 
Armenia, Fr, Miller, Pesche], Brunnhofer; 7) in Germania, Geiger, Loehr; 
8) în țările baltice, Hoops; 9) în sud-estul Rusiei, Benfey, Tomaschek, 
Huxley; 10) în Rusia vestică, Poesche; 11) în Galia, Lenglet-Mortrier, 
Vandamme Kossina; 12) în părțile Dunării de jos, Clémence Royer; 13) în 
Peninsula  Scandinavă, Penka, Sayce, Lapouge, Lombard; 14) între 
Oceanul Atlantic și Urali, Cuno; 15) în Europa vestică, Koeppen. La 
aceste ipoteze mai vechi putem adăuga și pe aceea a arheologului român 

` Teohari Antonescu, care într-un Studiu publicat în 1896—97 punea patria 
primitivă a arienilor în Dacia. 

europene rasa superioară a arienilor primitivi, fiindcă s-ar 
fi păstrat mai curațłi, — ea este contrazisă de faptul incon- 
testabil că în Germania actuală populația prezintă mai pre- 
tutindeni, pentru privirea mai ageră a etnografilor, semne, 
mai vizibile poate ca oriunde, de amestecuri etnice, — și 
anume, cu slavii la răsărit și cu celții la apus, osebit de nume- 
roasele infiltrații semitice. De altfel, asupra acestui punct 
vom reveni mai departe. 

În sfîrşit, în ceea ce privește valoarea ipotezei lui Gobi- 
neau, în general, e poate bine să cităm părerea unui german, 
care nu e un adversar al teoriei raselor, cum vom vedea mai 
departe că sînt alții, și care examinează ideile învățatului 
francez cu destulă bunăvoință. În cartea sa Studien über 
Gobineau (Leipzig, 1906), Fritz Friedrich, pe lîngă numeroase 
critice de amănunt, formulează următoarea judecată generală: 
„+. Construcția istorică ce umple... Încercarea asupra ine- 
galității vaselor omenești nu poate pretinde să fie luată în 
consideraţie, din punct de vedere științific, nici în liniile ei 
generale, nici în amănuntele ei. Ea nu este... nici măcar o 
temelie posibilă pentru cercetări ulterioare asupra raselor. 
Nici un singur punct dintr-însa, oricît ar părea! de probabil 
-în sine, nu poate fi acceptat fără examen și nu poate trece 
drept un adevăr dovedit, pe temeiul autorității, pure și 
simple, a cărții“ (p. 128). 

Dar ipoteza arianismului primitiv a suferit, în cele din 
urmă, o eclipsă și mai gravă încă. Ea a fost silită să se întoarcă 
la înfățișarea modestă, de simplă formulă filologică, cu care 
apăruse la început. Caracterul istoric și antropologic, pe care 
îl luase cu timpul, i-a fost contestat, în cele din urmă, cu ho- 
tărîre. În adevăr, la începutul veacului al XIX-lea, filologii 
descoperiseră, precum am văzut, asemănări izbitoare între 
unele limbi europene și unele limbi asiatice, care se vorbesc 
încă și astăzi în India și pe platoul Iranului, şi ale căror 
forme primitive se găseau în vechile texte religioase ale po- 
poarelor respective, ca Vedele și Zend' Avesta. Aceste consta- 
tări, au dus, precum era firesc, la o clasificare filologică. 
Limbile de care e vorba au fost considerate ca alcătuind 
o familie, căreia i s-a dat mai Int, de către Fr. Schlegel, 
numele de familia limbilor indo-europene, S-a făcut, în sfîrşit, 
ulterior, ipoteza că această familie trebuie să se. coboare 
din strămoși comuni, s-a zis că popoarele indo-germane sau 

indo-europene trebuie să se coboare și ele dintr-o tulpină 
etnică comună , — aceea a arienilor primitivi. Iar acei stră- 
vechi strămoși au fost consideraţi ca reprezentanții cei mai 
curați ai rasei albe. Ei au fost împodobiţi cu caracterele 
antropologice pe care, după puţinele mărturii istorice de care 
dispuneau, le-au prețuit mai mult popoarele de mai tîrziu. 
Propovăduitorii existenței lor și i-au închipuit astfel, ca. fiind 
fost oameni înalți, cu părul blond, cu ochii albaștri, cu craniul 
lung şi îngust, adică dolichocefali. 

Această transformare însă a unei clasificări filologice 
într-o ipoteză istorică și antropologică era foarte riscată. 
Căci identitatea de limbă nu implică numaidecît identitatea 
de rasă. Cînd Galia veche a adoptat limba latină ea n-a 
devenit romană decît numai ca limbă, nu și ca rasă. Populaţia 
ei a rămas, ca rasă, ceea ce era. Pentru indivizi, rasa este, 
cum am văzut, irevocabilă şi inalienabilă — în înțelesul că, 
din punct de vedere organic, indivizii nu se pot lepăda de 
rasa lor spre a adopta alta străină — cum pot face cu cetă- 
-tenia politică sau cu limba pe care-o vorbesc. În schimb, 
pentru mase, rasa se poate modifica, e drept, dar numai 
încetul cu încetul, în perioade de timp mai îndelungate, 
- prin amestecuri. etnice. repetate. În nici un caz însă, schim- 
bările de limbă, cum se produc uneori, sub presiunea cuceri- 
rilor, cu destulă repeziciune, nu implică o schimbare — ce 
nu e posibilă — a originii etnice a popoarelor respective. 

Iată de ce s-a zis că, dacă înrudirea limbilor indo-germane 
sau indo-europene între ele, este o realitate filologică, exis- 
tența unei rase ariene primitive, care ar fi dat naștere prin 
migrații succesive, popoarelor ce ar putea fi numite, astăzi, 
indo-germane sau indo-europene, nu este, .cu același titlu, 
o realitate istorică sau o realitate antropologică. Din acest 
punct de vedere s-a ridicat în 'contra lui Gobineau, încă de 
la jumătatea veacului al XIX-lea, unul din întemeietorii 
filologiei comparate indo-germane, Friedrich August Pott, 
în opera sa cunoscută Dio Ungleichheit menschlicher Rassen, 
haupisăshlich vom sprachwissenschaftlichen Standpunkte care 
a apărut în 1856. Max Müller, de asemenea, ca să pună în 
evidență mai cu tărie deosebirea punctului de vedere filo- 
logic de cel antropologic, a zis, într-o „butadă cunoscută, 
că etnograful care ar vorbi cu toată seriozitatea de o rasă 
ariană, de un sînge arian, de o culoare a părului sau a ochilor, 

ce ar aparține arienilor, ar comite o erezie științifică egală 
cu aceea de care s-ar face vinovat un filolog cînd ar vorbi, 
fără să ridă, de un dicționar dolichocefal sau de o gramatică 
brachicefală. Iar acum în urmă O. Schrader, autorul unuia 
din cele mai aprofundate studii asupra „Indo-germanilor”, 
zice: „Trebuie să ținem departe de noțiunea unei populaţii 
primitive indo-germane tot ce aduce aminte de noțiunea, sta- 
bilită de antropologi, a unei rase, adică a unei majorităţi de 
ființe omenești cu aceeași conformație. Este mai mult decît 
probabil că populația indo-germană primitivă se compunea 
din triburi și seminții de oameni ce difereau din punct de 
vedere corporal“ 1. Prin conviețuirea lor, acele triburi și 
seminții au putut ajunge la o limbă mai mult sau mai puțin 
comună, care păstra însă, în rădăcinile ei, aporturile lor dife- 
rite. Existenţa unor rădăcini comune în limbile indo-germane, 
semitice, ugro-finice şi uralo-altaice a surprins de mult: pe 
filologii mai atenți, începînd cu bătrînul Adelung, care obser- 
vase încă de la începutul veacului al XIX-lea oarecari asemă- 
nări între unele rădăcini germane, turcești și slave. Consta- 
tări analoage au făcut, în a doua jumătate a veacului al XIX- 
lea, Tomaschek şi Koeppen. Într-o lucrare mai nouă, intitu- 
lată Ueber Urspung und Herkunft der indo-germanischen 
Sprachen und an-arische Sprachreste in West-Europa, apărută 
în 1902, a reluat această problemă Fr. von der Velden. 
Nu putem intra, firește, în argumentările filologice de care 
se serveşte acest învățat; ne mărginim să indicăm concluzia 
la care ajunge, că popoarele ce vorbesc limbile indo-germanice 
au ieșit din același „material omenesc“, ca și semi, uralo- 
altaicii etc., de vreme ce au străbătut la început aceleaşi 
stadii primitive ale acelor limbi. Într-o lucrare şi mai nouă, 
Meillet, cea mai însemnată autoritate filologică de astăzi, 
susține că nu există o legătură necesară între limbă şi rasa 
celor ce o vorbesc, Așa încît, expresii ca „popoare latine“, 
„rasă slavă“, „tip arian“, nu pot avea un sens precis şi nu 
pot lămuri raporturile de înrudire dintre limbi; mai degrabă 
le încurcă 2, lar Vendryes, într-o lucrare sintetică de infor- 
mate generală, dă acestei idei formularea cea mai categorică: 
„Oricare ar fi rolul pe care îl vor fi jucat schimbările de rasă 


1 O, Schrader, Die Indo-Germanen, p 15, 16, 
2 Meillet, Les langues dans l'Europe nouvelle, 1918, p. 81. 

în schimbările de limbă, nu se pot stabili legături necesare 
între aceste două noţiuni. Nu trebuie să confundăm carac- 
terele etnice, care nu se pot dobindi decit odată cu sîngele, 
și instituţiile — limbă, religie, cultură — care sînt bunuri 
eminamente transmisibile, care se împrumută și se schimbă. 
Vedem, aruncînd o privire asupra unei hărți lingvistice a 
Europei actuale, că sub uniformitatea unei aceleiași limbi se 
ascund rase foarte amestecate“ 1. 

Din cauza dificultăților pe care le-am văzut, teoria ra- 
selor a părăsit în cele din urmă terenul filologic și istoric, 
pe care se-pusese la început, și și-a căutat alte puncte de 
sprijin, — pe care învățații ce o susțineau au crezut că le 
puteau găsi în antropologie. Așa au apărut, cu Vacher de: 
Lapouge, cu Ammon, cu Chamberlain și cu alții, formele 
mai noi, antropologice și antroposociologice, ale acestei 
teorii. 


Text reprodus din vol.: P. P. Negulescu, Ge- 
neza formelor culturii, ed. a Il-a, Editura Cuge- 
tarea, Georgescu Delafras, Buc., 1946, pag. 12— 
— 14; 245—253. 


} 


Se EC Le. langage, introduction linguistique à l'histoire, 1921, 
p. 276. S 

? L L. Caragiale, 1907. Din primăvară pînă-n toamnă .... 

III LUPTA DE IDEI PRIVIND BUNĂSTAREA, 
PROGRESUL ȘI CIVILIZAŢIA POPORULUI 
ROMÂN 


A. PROBLEME ALE DEZVOLTĂRII ECONOMICO-SOCIALE 


C. Dobrogeanu-Gherea, Neoiobăgia (Fragment) .................. 
Lucrețiu Pătrășcanu, Un veac de frămiîntări sociale (1821 — 1907) 
(Braginente) i rege e Sieg en e Ed ee E de Coe Erei EE 


Şt. Zeletin, Burghezia română. Originea și rolul ei istoric. ZII. Evolu- 
fia capitalismului român şi prefacerile clasei stăpinitoare. (Frag- 
mente) 


Miron Constantinescu, Cercetări sociologice despre exodul rural în 
România în perioada 1937 — 1939 KAAR SINNER NEE 

Petre Andrei, Sociologia politicii (Sociologia revoluției) (Fragmente) 

Dimitrie Drăghicescu, Din psihologia poporului român. Recapitulare 
Și concluzii (Fragment) seen 


B. NECESITATEA CREĂRII PARTIDULUI COMUNIST St 
A LUPTEI PENTRU SOCIALISM 


Este necesar partidul eommlet 8, 


Lucrețiu Pătrășcanu, Procesul nostru .. 
Lucrețiu Pătrășcanu, Doan...) NI RO Aa DR AN at 


Scanned with CamScanner 


Lucrețiu Pătrășcanu, Legalitatea unui partid 
Lucrețiu Pătrășcanu, Spre noua organizare 
Timotei Marin, Centralismul democratic ee 


Timotei Marin, Caracterul de masă al partidului comunist .......... 


Panait Muşoiu, Fosta grupare ..... Sara asa ură state aia ai Dacă iata a Dara + 
Panait Muşoiu, Ce facem cu ţăranii? 


Partidul comunist şi clasa muncitoare 
Mizeria ucenicilor 
Alex. Constantinescu, Ţărănism şi comunism .......... cc... 
Petre Constantinescu-lași, į Întemeietorii socialismului științific şi 

comunismului ........... VEER 
Karl Marx EE EE EES E 
David Fabian, Lenin, expresia epocii revoluției sociale ............ 
Dr. Petru Groza, [Expunere făcută în ședința Comitetului Frontului 

Plugarilor] eege Elte cata alele ie e sc aia neta plată de stare 


C. PREOCUPĂRI ALE GÎNDITORILOR NEMARXIŞII DE A 
CUNOAȘTE IDEILE SOCIALISMULUI ȘTIINȚIFIC 


Alexandru Claudian, Rolul socialismului marxist în prefacerile sociale 
din Rusia și Germania `... Serge 
Nicolae Petrescu, Mișcarea comunistă în Anglia ................-. 
Mihail Ralea, Ideea de revoluție, în doctrinele socialiste (Studiu 


asupra evoluției tacticei revoluţionare). Partea III. (Fragmente). . 


IV LUPTA ÎMPOTRIVA FASCISMULUI PENTRU 
UMANISM ȘI CULTURĂ 


D D. Roșca, Filozofie politică, (Fragment) 
N. D. Cocea, Spre arta viitoare 
N. D, Cocea, Arta și socialismul `... 
Tlie Cristea, Școala fără dascăli ..,,. 
Ilie Cristea, Mișcarea corpului didactic ,,, 


Ilie Cristea, Dezastrul școlii românești 


Ilie Cristea, Adevărata reformă școlară |... coace: 


Athanase Joja, Fascismul: expresie a capitalismului monopolist .... 
Athanase Joja, Minciuna rasei pure b 


420 


256 


27¢ 


Scanned with CamScanner 


Athanase Joja, Fascismul contra naţiunii een 
Andrei Oțetea, Revoluţia național-socialistă în Germania .......-..- 
Tudor Teodorescu-Branişte, Doctrina bitei ...................... 
Miron Radu Paraschivescu, Cine este și ce vrea?.... cc... ........ 
Zaharia Stancu, Tinerilor, gîndiți românește | ......: 
Zaharia. Stancu, Război şi pace . 
Zaharia Stancu, Ardealul ... 
Mihail Ralea, Rasă şi cultură EE 


Petre P. Negulescu, Geneza formelor culturii ,................... 

«În revoluţia desfășurată sub ochii noș- 
tri, pentru înălţarea condiției poporului, 
avem nevoie să ne ajutăm nu numai unii 
pe alţii, toţi dr muncim și luptăm în 
acest moment, dar și prin tot ce ne poa- 
te aduce trecutul ca pildă și îndemn în 
năzuinţele noastre patriotice...“ 


Tudor Vianu 

